
Prefaţa ediţiei germane 


Filosofia în secolul XX este noua versiune germană a operei în două 
volume apărută iniţial în limba daneză* şi mai apoi în suedeză, operă ce ne 
oferă o privire de ansamblu asupra celor mai importante curente ale filosofiei 
europene şi americane din secolul XX. Sunt trataţi pe larg toţi filosofii 
semnificativi în contextul curentelor în care se situează şi la a căror formare 
au contribuit. 

Nu este însă vorba de expuneri cuprinzătoare, unitare din punct de 
vedere istoric. Scopul lucrării este mai degrabă acela ca, pe baza unor reflecţii 
exemplare, alese cu grijă, să ofere o înţelegere a felului în care filosofii 
secolului nostru şi-au abordat problemele. La baza acestei alegeri se află o 
anumită concepţie despre filosofie: filosofia nu este produsul unor genii 
solitare, propovăduire profetică sau înţelegere intuitivă a lumii, ci o activitate 
argumentaţi vă, o încercare de a-şi da socoteală sieşi precum şi altora, cu 
argumente şi contraargumente, de presupoziţiile fundamentale ale gândirii 
noastre, ale existenţei şi acţiunilor noastre. Din acest punct de vedere, 
dezvoltarea filosofică nu mai apare ca o activitate determinată de întâmplare, 
ci ca un dialog inteligibil, în care fiecare poziţie poate fi înţeleasă ca răspuns 
la poziţii, întrebări sau obiecţii anterioare. 

Filosofia - şi aceasta este a doua premisă a noastră - nu priveşte doar 
pe filosoful de specialitate, ci pe fiecare dintre noi. Prin urmare, această 
operă nu se adresează în primul rând specialiştilor - deşi în circumstanţele 
actuale şi ei ar putea găsi câte o informaţie valoroasă -, ci unui public mai 
larg interesat de filosofie. Ea este condusă de eforturile de a oferi profanului 
în filosofie o introducere în modul de a gândi şi argumenta al filosofilor 
moderni, şi doreşte să facă inteligibile acele probleme care preocupă pe 
filosofii zilelor noastre pornind de la evoluţii filosofice anterioare. Pentru a 
da cât mai multă viaţă filosofiei, nu se va vorbi la modul abstract despre 
direcţii şi probleme, ci se va restabili mereu legătura cu persoanele care se 


Vor tids filosofi. Voi. I: „Engagement og forstâelse", voi. 2: „Videnskab og sprog.” 
Kpbenhavn: Politikens Forlag: 1982 (red. Poul Liibcke). 

Prefaţă 


află în spatele acestor idei, cu experienţele lor şi cu fenomenele fundamentale 
de care sunt conduşi. De aceea, sperăm ca prin Filosofia în secolul 20 să vă 
fi oferit o operă cu multiple utilizări: o introducere unitară în filosofia modernă 
pentru oricine e interesat de istoria filosofiei, cât şi un manual sau dicţionar, 
consultabil pe fragmente, pentru elevi, studenţi şi profesori. 

Filosofia existenţialistă. Fenomenologia, Hermeneutica, Filosofia 
critică - cuprinsul primului volum al acestei lucrări - tratează mai ales 
curentele filosofice determinante din Germania şi Franţa. în centru se află 
efortul filosofilor contemporani de a se distanţa critic de metafizica tra¬ 
diţională şi de imaginea tradiţională despre om şi de a aşeza filosofia pe noi 
baze. în Germania, în prim-plan se situează mai ales experienţa umană a 
sinelui şi a lumii, iar în Franţa, rolul pe care angajamentul şi implicarea îl au 
pentru viaţa umană. Filosofii importanţi sunt aici Husserl, Heidegger, Jaspers, 
Adomo, Horkheimer şi alţi reprezentanţi ai şcolii de la Frankfurt, Gabriel 
Marcel, Merleau-Ponty şi Jean-Paul Sartre. 

în volumul doi, Teoria ştiinţei, Filosofia analitică, sunt prezentate 
mai ales curentele filosofice contemporane care s-au dezvoltat - printr-o 
distanţare critică de filosofia continentului european - în spaţiul anglo- 
saxon. Eforturile centrale ale acestei filosofii de sorginte anglo-saxonă 
sunt axate pe analiza conceptelor şi expresiilor noastre cotidiene, ştiinţifice 
şi logice. Volumul prezintă debuturile acestui stil de a face filosofie o dată 
cu Russell, Moore, Wittgenstein, Frege şi fondatorii pragmatismului ame¬ 
rican - James şi Pierce. Cu ajutorul unor autori precum Quine, Strawson 
sau Hare, cititorul se va familiariza cu etapele principale ale filosofiei 
analitice. Luând ca exemplu cele mai recente discuţii referitoare la aşa- 
numita problemă corp-minte, se va arăta cât de dinamic este acest mod 
argumentativ de a face filosofie. 


Basel / Copenhaga 


Anton Hiigli / Poul Liibcke 



PRAGMATISMUL AMERICAN 



Niels Christian Stefansen 


Modă sau filosofie? 


La începutul secolului XX apărea în S.U.A. o mişcare filosofică ce se intitula 
pragmatism. „P ragma ” este un cuvânt grecesc şi înseamnă „acţiune” sau 
„faptă”. Pragmatismul este încercarea de a găsi criteriile sau caracteristicile 
semnificaţiei adevărului în consecinţele practice. Căci orice schimbare are 
ca efect o altă schimbare. Dacă desemnăm cuţitul drept tare şi untul drept 
moale, atunci vom constata cum cuţitul poate tăia untul - dar nu şi invers. 
Şi, după cum ne învaţă Scriptura, pomul se cunoaşte după roade. 

Dintre filosofii care s-au numit pragmatişti, cei mai importanţi sunt: 
William James (1842-1910), John Dewey (1859-1952), George Herbert 
Mead (1863-1931), Ferdinand Canning Scott Schiller (1864-1937), Clarence 
Irving Lewis (1883-1964) şi Willard van Orman Quine (n. 1908). Toţi au 
fost americani şi profesori de filosofie, cu excepţia englezului Schiller, care 
ulterior a devenit şi el profesor în America. 

Pionierul pragmatismului afost William James. Graţie personalităţii sale, 
el a adunat în jurul său un grup de adepţi, iar prin cărţile sale, pline de expresie, 
şi-a câştigat o largă audienţă. Cu el, pragmatismul antebelic ajunge la apogeu. 

Pragmatiştii puneau accent pe fapte şi pe devenire. în opoziţie cu vechii 
filosofi, care căutau să ajungă la ideile eterne cu ajutorul raţiunii pure, filosofii 
moderni au vrut să abordeze lucrurile în manieră dinamică. Adevărul era 
pus în legătură cu succesul şi utilitatea. Exprimările primilor pragmatişti 
erau atât de ambigue, încât în dezbaterea generală, adevărul şi utilitatea au 
fost treptat identificate: este adevărat ceea ce are consecinţe utile. 

Aceasta e o aserţiune neobişnuită. O întreagă serie de afumaţii adevărate 
nu ne sunt de nici un folos, ca de exemplu aserţiunea că planeta Jupiter are 
doisprezece sateliţi. Pe de altă parte, unele afirmaţii false pot fi extraordinar 
de utile; altminteri, cu toţii am fi apostoli ai adevărului. în plus, aceeaşi 
afirmaţie poate fi pentru un om utilă, iar pentru altul nefolositoare. înainte, 
adevărul se orientase după ordinea lucrurilor; acum el trebuia să se orienteze 
după dorinţa filosofilor. în acest sens, Bertrand Russell emisese expresia 
„adevăr transatlantic”. 

Pragmatismul american 


Cum s-a ajuns ca pragmatismul să se transforme în această versiune de 
pragmatism vulgar, care nu se mai preocupa de distincţii atât timp cât peste 
toc nu se putea indica decât devenirea? Răspunsul este neîndoielnic acela că 
pragmatismul a avut ghinionul de a deveni o mişcare şi o filosofie la modă. 

Pragmatiştii erau legaţi unul de altul printr-o reţea de relaţii personale 
în centrul căreia stătea persoana atrăgătoare şi generoasă a lui James. Legă¬ 
turile personale au fost strânse şi întărite prin instituţiile în care aceştia lucrau, 
în opoziţie cu filosofii independenţi ai perioadei anterioare, pragmatiştii 
erau cu toţii filosofi universitari sau ocupau poziţii de conducere în instituţii 
de învăţământ. A te angaja într-o profesie, a primi o catedră - acestea erau 
lucrurile ce contau. Astfel s-a dezvoltat un gen de filosofie clientelară, care 
favoriza şcolile şi direcţiile. Profesorii sau protectorii căutau să-şi ajute stu¬ 
denţii sau clienţii să câştige o pâine sau tot felul de favoruri. întrucât cerinţele 
de competenţă filosofică erau uşoare şi fluctuante, era posibil să-ţi ajuţi tinerii 
clienţi în domeniul profesional. Din această cauză, în sistemul universitar a 
apărut o tendinţă către constituirea de şcoli şi comunităţi academice. Uni¬ 
versităţile aproape că s-au transformat în enclave izolate, ale căror conducători 
erau elogiaţi în volume omagiale şi prefeţe. în periodicele specializate de 
dimensiuni mici se scria aproape numai despre sine şi puţini se interesau de 
lumea exterioară. 

în acelaşi timp, armonia dinăuntrul comunităţii era întărită prin po¬ 
lemici îndreptate împotriva celor din afara ei. Pragmatiştii şi-au fabricat 
un duşman pe care l-au identificat cu figura raţionalistului. Acesta era tot 
ceea ce nu ei erau. Conform pragmatiştilor, raţionalistul lucra cu concepte 
rigide şi încerca să ajungă la o concepţie filosofică de ansamblu cu ajutorul 
gândirii pure, fără a ţine seama de consecinţele practice. Prototipul acestui 
raţionalism era o versiune a idealismului absolut, întrupat de filosoful englez 
Bradley (1846-1924). 

Prin refuzul lor de a accepta alte influenţe, pragmatiştii s-au delimitat 
strict de alte tendinţe şi şi-au creat propria lor direcţie filosofică. Atât James 
cât şi Schiller erau stilişti străluciţi şi polemişti înzestraţi. Pericolul acestei 
polemici pline de spirit era cel al unor exagerări ale combatanţilor care greu 
mai puteau fi justificate. 

Acest amestec de exagerări a fost ulterior ridicat la rangul de filosofie 
naţională americană de către jurnalişti, istorici ai filosofiei şi alţi formatori 
de opinie. Animaţi de filosofii de limbă germană, ei au ajuns la concepţia că 
fiecare ţară îşi are un specific naţional care-şi găseşte expresia în artă, politică 
şi filosofie. După ei, ar exista o ierarhieîntre naţiuni. Unele stăpânesc, altele 

snt stăpânite. Cele ce stăpânesc domină pentru că sunt în acord cu spiritul 
■nţxilui. Statele Unite ar fi, conform lor, naţiunea viitorului. Filosofia naţio¬ 
nală a acestei ţări nu trebuie doar să reflecte cultura americană, ci şi să fie 
reprezentanta acestui nou spirit al vremii. Pragmatismul trebuie să devină 
filosofia care să servească drept ghid de acţiune în epoca tehnico-industrială. 

Sub acest amestec se ascundeau idei filosofice diferite. James susţinea 
că nu el ar fi autorul propriu-zis al pragmatismului, ci filosoful Charles 
Sandres Peirce (1839-1914), figură complet necunoscută publicului vremii 
sale. Cei doi erau prieteni vechi şi, după James, Peirce fusese acela care-1 
stimulase să dezvolte pragmatismul. Mai târziu, Peirce a declarat că voia 
să-şi desemneze propria filosofie nu cu numele de pragmatism, ci de prag- 
maticism. El spera că acest cuvânt e destul de respingător pentru a-i descu¬ 
raja pe cei care ar fi vrut să-i fure ideea. 

Peirce vede în pragmatism sau pragmaticism o metodă cu ajutorul căreia 
se poate clarifica semnificaţia conceptelor. Dacă putem indica exact toate 
fenomenele posibile ce pot decurge din afirmarea sau negarea unui concept, 
obţinem prin aceasta o definiţie completă a conceptului. Pragmatismul nu 
este o teorie generală a semnificaţiei, ci o tehnică de analiză în cadrele unei 
teorii generale a semnului şi limbajului adânc ancorată în metafizica şi 
gnoseologia peirceană. în opinia lui Peirce, pragmatismul scoate la lumină 
lipsade sens şi absurdităţile care şi-au pus amprenta pe o bună parte a filosofiei 
tradiţionale de factură ontologică. Pierce vrea să ajungă la adevăratele 
probleme eliminând mai întâi pseudo-problemele cu care nişte trândavi ai 
spiritului şi-au irosit timpul ocupându-se de ele, ca de exemplu problema 
tradiţională a liberului arbitru. 

Ulterior, metafizica avea să fie atacată într-o manieră similară de către 
pozitivismul logic. Problemele filosofice ar fi nişte false probleme, întrucât 
în metafizică nu avem de-a face nici cu propoziţii analitice, ca în logică şi 
matematică, nici cu propoziţii empirice testabile. Spre deosebire de pozitiviştii 
logici, Peirce este pe deplin conştient că pleacă de la nişte concepţii fun¬ 
damentale despre constituţia lumii, adică de la o metafizică, şi că pragma¬ 
tismul său este legat de aceasta. Pozitivismul logic este mai radical sau mai 
naiv pentru că reprezentanţii acestuia cred că analizele lor de critică a 
limbajului n-ar fi ancorate în nici o metafizică. 

în sens constructiv, Peirce şi-a folosit metoda pragmatică pentru a ana¬ 
liza diverse concepte ştiinţifice, printre care şi acelea de greutate şi forţă. 
Când acţionăm într-un mod determinat, când de exemplu efectuăm anumite 

experimente, vom observa nişte fenomene determinate. Dacă amplasăm un 
magnet în apropierea unei bucăţi de fier, atunci acestea se vor atrage reciproc. 

Acest mod de gândire a fost ulterior simplificat şi deteriorat de opera- 
ţionalism. Semnificaţia unui concept ştiinţific n-ar fi altceva decât suma paşilor 
concreţi în execuţia operaţiilor în care este implicat conceptul. De exemplu, 
„lungime” ar fi acelaşi lucru cu efectuarea de măsurători determinate. 

Pragmatismul Iui James este de o factură cu totul diferită. El îşi îndreaptă 
atenţia cu precădere asupra problemelor morale şi religioase. în opinia lui 
James, alegerea între concepţii de viaţă fundamentale, între principii morale 
şi religioase diferite nu este determinată de experienţă. De asemenea, nici 
prin analiza şi compararea conceptelor abstracte nu putem aduce o clarificare 
a acestei alegeri. Prin urmare, problema se pune astfel: ce consecinţe are 
această alegere pentru noi? Cum am putea ajunge la o decizie între alternative? 
Dacă diversele principii şi concepţii de viaţă trebuie să fie mai mult decât 
vorbe goale, atunci ele trebuie să aibă consecinţe diferite pentru oamenii 
care se hotărăsc să le adopte. James ilustrează problema prin exemplul stră¬ 
vechii chestiuni a disputei dintre teism şi materialism, problemă de care 
personalităţile culturale ale vremii sale se ocupau din plin. 

Teismul reprezintă concepţia după care în univers există o providenţă 
divină şi o ordine morală eternă. Materialismul vede în spatele tuturor acestor 
lucruri procese materiale care se desfăşoară conform unor legi eterne ale 
naturii. în final, toată viaţa din univers va dispărea. Credinţa în providenţă 
conferă optimism şi, prin aceasta, încredere în viitor, pentru că astfel ne este 
dată o brumă desperanţă. Dimpotrivă, materialismul creează doar deznădejde 
şi pesimism. Aceste consecinţe diferite pe plan psihologic sunt, după părerea 
lui James, singura semnificaţie pragmatică ce poate fi atribuită problemei. 
Dacă ne decidem să credem într-o providenţă şi o ordine morală eternă, 
atunci această credinţă sau convingere este adevărată din punct de vedere 
pragmatic în măsura în care satisface interesele şi nevoile noastre vitale. 
Dacă ipoteza existenţei unui Dumnezeu este satisfăcătoare pentru noi - în 
sensul cel mai larg al cuvântului - atunci, conform principiilor pragmatiste, 
ea este adevărată. 

James tratează problemele filosofice în calitate de psiholog şi biolog, 
pe când Peirce le examinează dintr-o perspectivă logică şi metafizică. 
Consecinţele practice reprezintă pentru James urmările concrete importante 
pentru indivizii umani în lupta pentru supravieţuire. Dimpotrivă, Peirce vede 
în urmările practice consecinţele generale ce sunt rezultatul unor experimente 
repetate, întreprinse de ansamblul comunităţii ştiinţifice. 

Peirce analizează propoziţia „Cred că diamantul e dur'’ în felul următor: 
dacă eu sau altcineva încearcă să producă zgârieturi pe diamant cu ajutorul 
altor obiecte, după aceste încercări nu vom putea stabili existenţa nici unei 
zgârieturi pe suprafaţa diamantului. Pe baza metodei ştiinţifice putem stabili 
că există într-adevăr o regularitate generală între încercarea de a zgâria 
diamantul şi afirmaţia că, după încercările noastre, diamantul nu are nici o 
zgârietură. A şti cum se justifică această aserţiune înseamnă a ne fi însuşit o 
anumită obişnuinţă de comportament. 

James nu e interesat de conţinutul expresiei „Diamantul este dur” şi de 
consecinţele logice ale acesteia. El îşi îndreaptă atenţia către consecinţele pe 
care această convingere le are pentru comportamentul nostru. Convingerea 
mea că diamantul este dur poate duce la aceea că pot face şi îmi pot explica 
anumite lucruri mai bine decât înainte, că pot efectua anumite acţiuni com¬ 
portamentale, că de exemplu pot tăia sticlă sau mă pot feri de negustorii 
necinstiţi de diamante. 

în măsura în care rezultatele „stării mele de convingere” satisfac mai 
bine nevoile şi interesele mele decât rezultatele unei „stări de neconvingere”, 
atunci convingerea mea că diamantul este dur e adevărată din punct de 
vedere pragmatic. 

Până acum, „pragmatism” are trei sensuri: mai întâi, el desemnează o 
filosofie la modă care, astăzi, abia de mai este reprezentată, anume polemica 
lui Schiller şi James împotriva raţionalismului, desfăşurată aproximativ între 
anii 1900 şi 1910. în al doilea rând, el desemnează o mică parte a filosofiei 
lui Peirce, un fragment dintr-un ansamblu mai larg. în fine, pragmatismul 
mai caracterizează câteva dintre ideile lui James despre cunoaştere, opinie, 
voinţă şi adevăr. Şi alţi filosofi s-au referit la propria lor filosofie ca fiind 
pragmatism. C.T. Lewis, de exemplu, îşi numeşte filosofia un „pragmatism 
conceptual”, iar W.V.O. Quineîşi descrie filosofia sa ca fiind un „pragmatism 
logic şi naturalist”. 

Charles Sanders Peirce 
Părintele pragmatismului 

Filosoful liber-profesionist 

„Sunt un om despre care criticii n-au vorbit niciodată de bine. Atunci când nu vedeau 
vreo posibilitate de a-mi face rău, tăceau. Puţina recunoaştere ce mi-a fost acordată 
venea din partea unor oameni din partea cărora singura mulţumire pe care mi-o 
aduceau era aceea că recunoaşterea lor mă ajuta să câştig o pâine. De când mă ştiu nu 
am primit, dacă-mi amintesc bine, decât o singură laudă, care era plăcută în sine, şi 
nu doar prin rezultatele ei. Sentimentul plăcut mă făcea fericit; dar lauda care l-a 
produs avea intenţia să mă critice. Venea de la un critic care a spus despre mine că, 
neîndoielnic, nici eu nu sunt sigur de propriile mele concluzii”'. 

Cu aceste cuvinte îşi schiţa Peirce (1839-1914), la vârsta de şaizeci de ani, 
relaţia sa cu presa şi cu sine însuşi. El mai adaugă: 

„Cartea mea nu este menită să înveţe ceva pe cineva. Ea prezintă idei sau temeiuri 
pentru a accepta aceste idei ca adevărate, aşa cum este cazul unui tratat de matematică; 
însă dacă cititorul aprobă aceste idei, el o face pentru că e de acord cu temeiurile mele. 
în acest caz, responsabilitatea cade pe umerii lui. Omul este un animal social, însă a fi 
social înseamnă una, iar a fi un animal într-o turmă înseamnă cu totul altceva. Refuz să 
devin eu conducătorul turmei. Cartea mea a fost scrisă pentru oameni care vor să-şi 
facă o idee clară despre lucruri; cel care ar vrea filosofie de-a gata, s-o caute în altă 
parte. Slavă Domnului, pentru aşa marfă există furnizori la fiecare colţ de stradă!” 2 . 

Astfel atacă Peirce pragmatismul ca modă filosofică. Aceste rânduri au fost 
scrise în prefaţa pentru una dintre multele cărţi planificate, care n-au mai apărut 
niciodată, şi care, de asemenea, au fost doar pe jumătate elaborate. El voia să 
realizeze o filosofie sistematică, în grandiosul stil clasic. în final, au rezultat o 
serie de articole, proiecte şi fragmente - aceasta în ciuda faptului că Peirce 
avea multă originalitate filosofică şi dispunea, în plus, de cunoştinţe solide în 
matematică, în mai multe ştiinţe ale naturii şi în largi domenii ale filosofiei. 

El a abordat problemele cele mai mari, conştient fiind de dificultatea 
lor. Dacă găsea soluţia la vreo problemă, atunci, pentru el, era necesar să o 
pună în acord cu alte probleme, căci filosofia constituia o totalitate închisă, 
întrucât el însuşi găsea adesea puncte slabe în soluţiile sale, trebuiau găsite 
mereu altele noi soluţii. Ansamblul trebuia mereu modificat Sistemul a 
fost continuu remodelat, dar încheiat n-a fost niciodată. 

Pe lângă acestea, nici viaţa, nici cariera lui Peirce nu au fost favorabile 
creării unui mare sistem. A crescut într-un mediu foarte stimulativ din punct 
de vedere intelectual. Tatăl său, profesor de matematică la Universitatea 
Harvard - Mecca academică a Statelor Unite - punea foarte mult suflet în 
educaţia fiului său. Astfel s-a întâmplat că, toată viaţa, Peirce s-a considerat 
un membru predestinat al elitei intelectuale, ceea ce nu-i făcea deloc uşoare 
relaţiile cu alţi oameni. 

După încheierea studiilor sale de chimie la Harvard, în anul 1863, Peirce 
a lucrat timp de câţiva ani la Observatorul Astronomic din Harvard, şi apoi 
la serviciul de măsurare a coastelor şi teritoriului Statelor Unite. în acelaşi 
timp, a studiat filosofia şi logica. El trece drept unul dintre întemeietorii 
logicii relaţiilor. în opoziţie cu filosofii, extrem de elocvenţi şi de profunzi, 
autori de concepţii speculative despre lume, Peirce voia să dezvolte o filosofie 
de laborator, care să trateze problemele filosofice ca pe nişte probleme de 
natură ştiinţifică. El însuşi şi-a descris întreprinderea ca fiind încercarea unui 
fizician de a avansa ipoteze asupra constituţiei universului, de a combina, 
prin metoda ştiinţifică, tot ceea ce au creat filosofii de dinaintea lui. 

La începutul anilor '70 ai secolului trecut, el a întemeiat, împreună 
cu alţi câţiva tineri de la Harvard, un club de discuţii filosofice. Rezultatul 
discuţiilor au fost două articole publicate în 1877 şi 1878. Totuşi, abia 
peste douăzeci de ani, James, care participase şi el la acele discuţii, avea 
să inaugureze mişcarea pragmatistă. în conferinţa sa din 1898, James face 
referire la Peirce. 

Din 1879 până în 1884, Peirce a ocupat un post de profesor de logică 
la John Hopkins University din Baltimore. A avut succes, deşi avea de predat 
numai unor grupe mici şi, după părerea conducerii universităţii, trata în 
cursurile sale teme ciudate. Totuşi, în anul 1884, postul său a fost subit 
desfiinţat şi Peirce s-a văzut lipsit de vreo slujbă sigură. A trebuit, de aceea, 
ca în perioada ce a urmat să se impună ca filosof liber-profesionist, scriind o 
multitudine de recenzii şi articole de dicţionar, şi ţinând conferinţe publice. 
Astfel, el şi-a risipit puterile. în loc de a scrie pe înţelesul unui public critic, 
el şi-a conceput filosofia, de acum înainte, doar pentru sine şi arhiva sa. 

Discuta o temă, se fixa asupra unei idei, apoi, într-o clipită, o apuca pe o cale 
secundară. întrucât avea o mare poftă de muncă, uneori trecea multă vreme 
până se oprea să ia o pauză; dar atunci, adesea el pierduse deja din vedere 
problema propriu-zisă. 

în 1887, însoţind-o pe soţia sa, Peirce s-a retras, luându-şi şi cuprinză- 
toarea sa bibliotecă, într-o casă din Milford, în statul Pennsylvania. Situaţia 
sa financiară se înrăutăţea văzând cu ochii. întrucât moda pragmatismului 
domina scena, el s-a văzut nevoit să exploateze în scopuri comerciale interesul 
legat de numele său. Totuşi, aceasta nu a fost un remediu. Pentru a scăpa de 
adepţii săi, care continuau să îl deranjeze, şi-a amenajat o cameră la mansardă, 
la care singura cale de acces era o scară ce putea fi trasă în cameră. Nu mai 
întreţinea contacte decât cu câţiva prieteni, ca de exemplu James, prietenul 
său de tinereţe, care i-a rămas fidel. La moartea sa de cancer, în 1914, nu s-a 
găsit nici un ban pentru a-1 înmormânta. Văduva sa a vândut toate 
manuscrisele sale pentru suma de 500 de dolari Universităţii Harvard. 

Până astăzi, doar o mică parte din manuscrisele sale au fost publicate, în 
opt volume mari, între 1931 şi 1958. Ele sunt împărţite într-o manieră atât de 
confuză, încât Peirce a rămas şi după moartea sa un personaj enigmatic. în 
fiecare din ele se arată însă ascuţimea minţii sale. Era în stare să formuleze cu 
mâna stângă o întrebare şi, concomitent, să-i dea cu mâna dreaptă un răspuns 5 . 


Cunoaşterea nu are o bază absolut sigură 

în câteva articole din anul 1868, Peirce îl atacă critic pe filosoful francez 
Descartes (1596-1650), ca şi întreaga direcţie de gândire influenţată de el, 
cartezianismul. După el, Descartes ar fi figura centrală a filosofiei temeiurilor, 
creatorul şi spiritul rău al filosofiei modeme. 

Cartezianismul poate fi caracterizat prin trei aserţiuni; 1. Teoria cunoaş¬ 
terii este disciplina filosofică centrală; 2. Cunoaşterea are o bază sigură şi 
stabilă; 3. Această bază este cunoaşterea pe care conştiinţa umană este în 
stare să o conceapă direct şi nemijlocit. Descartes a vrut să depăşească anarhia 
filosofică generală prin cercetarea cunoaşterii umane, care ar fi singura 
legătură legitimă a omului cu lumea. Sentimentele, obiceiurile, tradiţiile şi 
autorităţile nu sunt, conform lui Descartes, legături legitime între noi şi lumea 
reală, ci doar o reţea de iluzii ţesută de noi înşine. 

Descartes supune cunoaşterea umană unei critici sceptice complete, 
pentru a stabili dacă vreo cunoştinţă mai rezistă incriminării aduse de această 

critică sceptică. Diferitele tipuri de cunoaştere se năruie unul după celălalt. 
Percepţiile senzoriale pot fi iluzii ale simţurilor sau halucinaţii. în situaţii 
concrete nu putem niciodată decide ce sunt. Chiar şi demonstraţiile ma¬ 
tematice pot fi manipulate de vreun geniu atotputernic şi răuvoitor. Ex¬ 
perienţele noastre sunt compatibile atât cu ipoteza existenţei unui geniu rău, 
cât şi cu acceptarea unei lumi care există independent de noi. 

După ce lasă în urma sa lumea fizică, ceilalţi oameni, trecutul, matema¬ 
tica şi propriul să corp, în final Descartes găseşte în conştiinţa sa ceva 
indubitabil adevărat. Gândesc, deci sunt. Expresia Gândesc, deci sunt (exist) 
este cu necesitate adevărată, ori de câte ori o rostesc sau o formulez în mintea 
mea. Adevărul expresiei este garantat prin felul în care aceasta este formulată 
şi, astfel, este asigurat împotriva oricărei critici sceptice. Conform lui 
Descartes, nu pot gândi că eu, ca fiinţă gânditoare, nu aş exista, căci chiar 
atunci când încerc să gândesc că nu gândesc, eu exist prin însăşi acest tip de 
demers, în calitate de fiinţă gânditoare. 

Descartes interpretează expresia în felul său propriu. Ea este adevărată 
pentru că este, pentru el, clară şi distinctă. El există ca fiinţă gânditoare, 
separată neechivoc de corpul său şi de toate celelalte lucruri. Pe fundamentul 
oferit de această evidenţă, Descartes construieşte o filosofie sistematică. în 
acest caz, argumentul ontologic pentru existenţa lui Dumnezeu serveşte ca 
mijlocire între certitudinea nemijlocită de sine a eului şi evidenţa existenţei 
obiective a lucrurilor. 

întreagă această filosofie se sprijină pe cunoaşterea adevărată şi certă. 
Orice pretenţie de cunoaştere trebuie confruntată cu etalonul ideilor clare şi 
distincte, baza cunoaşterii. Eu obţin o cunoaştere atunci când ceva nemijlocit 
dat se prezintă conştiinţei mele. Conştiinţa este un fel de ochi imaterial, care 
este capabilă să vadă lucrurile şi să le conceapă nemijlocit, adică fără ajutorul 
limbii ca mediu. O astfel de cunoaştere clară şi distinctă, care nu mai admite 
nici o îndoială, este numită de Descartes cunoaştere intuitivă. Ca exemplu 
pentru aceasta avem expresia „Gândesc, deci sunt” ( cogito , ergo sum). 

Peirce îşi îndreaptă principala sa critică împotriva doctrinei carteziene 
despre cunoaşterea intuitivă, însă critica sa atinge de asemenea principiul 
empirist după care percepţiile senzoriale şi datele simţurilor sunt baza întregii 
noastre cunoaşteri a realităţii, cum sunt, la Russell, cunoaşterea prin luare la 
cunoştinţă, sau, în empirismul logic, enunţurile de protocol 4 . Cartezianismul, 
ca şi empirismul, sunt încercări de a sparge barierele limbii şi de a concepe 
direct realitatea. Subiectul cunoscător concepe nemijlocit obiectul cunoaşterii 
sale, fără o mediere prin limbă sau prin altă cunoaştere. 

Peirce se întreabă, mai întâi: ce dovezi există pentru existenţa cunoaşterii 
intuitive ? Putem decide intuitiv dacă o cunoştinţă deja existentă este sau nu 
intuitivă ? Dacă cineva afirmă că am avea o capacitate intuitivă de a elucida 
asemenea întrebări, Peirce îi opune următorul argument: dacă insistăm pe 
acest sentiment, atunci ne mişcăm într-un cerc logic, deoarece plecăm de la 
faptul că trebuie să demonstrăm că sentimentul ar fi un semn neîndoielnic al 
unei intuiţii. Dacă încercăm să întemeiem acest sentiment al unei intuiţii, 
cădem atunci într-un regres la infinit. Este acest sentiment o intuiţie infailibilă? 
Afirmaţia că sentimentul ar fi infailibil se bazează oare pe o intuiţie infailibilă? 
Aserţiunile despre mărturiile intuiţiei noastre ar trebui, dacă este ca ele să 
îndeplinească funcţia de dovezi hotărâtoare, să se sprijine ele însele pe intuiţii, 
în acest fel, Peirce rupe o verigă logică în lanţul întemeierilor, astfel încât 
întemeierea nu mai ajunge niciodată la un capăt. 

Peirce confruntă teoria intuiţiei cu o serie de date istorice şi psihologice. 
Dacă am avea această capacitate intuitivă, atunci ar domni un acord general 
asupra a ceea ce este intuiţia. Totuşi, în trecut filosofii nu s-au putut niciodată 
pune de acord asupra întrebării care este cunoaşterea intuitivă. Martorilor 
din tribunale le vine foarte greu să distingă între ceea ce au văzut şi concluziile 
pe care le-au tras. Un întreg grup de persoane, şi anume scamatorii, îşi câştigă 
existenţa de pe urma faptului că, în acest caz, graniţele sunt incerte. 

Filosofii intuiţionişti au enumerat o serie întreagă de cazuri privilegiate 
de cunoaştere intuitivă. S-a afirmat că am avea o conştiinţă de sine intuitivă, 
că am avea o capacitate intuitivă de a decide între elementele subiective ale 
diferitelor cunoştinţe sau că, în fine, am avea capacitatea introspecţiei. 

După istoria dezvoltării umane, gândită de Peirce în manieră speculativă, 
copiii mici nu au conştiinţă de sine. în schimb, ei au un corp. Pentru copil, 
lumea constă dintr-un corp privilegiat, care este înconjurat de alte corpuri. 
Când copilul învaţă să vorbească, totul este ceva exterior - ca să folosim o 
distincţie a adulţilor. Copilul resimte, de exemplu, sentimentele şi dorinţele 
sale ca pe nişte proprietăţi ale corpurilor sau lucrurilor care le-au provocat. 
Când un copil vrea să mute o masă, aceasta înseamnă că masa este potrivită 
pentru mutat, şi nu că el ar avea o conştiinţă în care s-ar situa această dorinţă. 
Copilul devine conştient de sine pe baza mărturiilor extrase din mediul său 
înconjurător. Aceasta se întâmplă atunci când ceilalţi dau acestui corp privilegiat 
un nume: .Andrei, încetează să mai împingi masa!”. Conştiinţa de sine mai 
apare şi atunci când copilul spune ceva, ca de exemplu: „Masa vrea s-o 
împingem”, lucru care nu este confirmat de ceilalţi sau de către masă. Corpul 
privilegiat este supus ciocnirii accidentale cu alte corpuri şi altor neplăceri, 




Charles Sanders Peirce 


15 


astfel că, în final, ia naştere un eu, căruia îi pot fi atribuite erorile şi ideea unei 
lumi comune, publice, care este confirmată de toate mărturiile. 

Conştiinţa de sine nu este o mărime constantă şi stabilă, pe care o 
putem concepe clar şi intuitiv. Ea este un produs social, care se sprijină pe o 
serie întreagă de inferenţe, ce o dată cu creşterea noastră, se transformă în 
obişnuinţe cărora, ca atare, nu le mai dăm atenţie. 

Descartes şi empirismul încep cu experienţele survenite în conştiinţa 
individului şi inferă, de la experienţele private ale acestuia, la lucrurile comune 
nouă tuturor. Peirce răstoarnă această idee, începând cu lucrurile comune şi 
trăgând de aici concluzii asupra conştiinţei private. 

Nu putem oare distinge intuitiv şi nemijlocit între faptul de a vedea o 
culoare şi reprezentarea culorii? Şi în acest caz, Peirce respinge capacitatea 
intuitivă drept explicaţie. în loc de acestea, el afirmă că facultatea noastră de 
a distinge se bazează pe inferenţe de la circumstanţele şi efectele pe care le 
percepem. 

Aveam noi oare capacitatea de introspecţie? Avem vreo cunoaştere 
asupra lumii interne care să nu se sprijine pe percepţii externe? Peirce susţine 
opusul acestei teze: singura posibilitate de a examina o problemă psihologică 
este de a trage concluzii din stări de fapt exterioare. Dacă un om este apucat 
de mânie, atunci, după Peirce, în lumea exterioară există lucruri sau stări de 
fapt care îl fac să fie mânios, şi el îşi spune: .Acest fapt e ruşinos, e respin¬ 
gător!” în realitate, sentimentele sunt predicate despre lucruri. Propoziţia 
„Sunt mânios” este o parafrazare elaborată a propoziţiei Această situaţie 
este respingătoare”. Emoţiile psihologice apar când atenţia noastră este 
îndreptată asupra unor circumstanţe complexe şi inconceptibile. Peirce nu 
contestă că există ceva ce putem desemna drept stări mentale interne. însă 
aceste stări interne private nu au nici un rol în cunoaşterea noastră despre 
ele. Stările mentale sunt ceva ce noi abstragem din lumea lucrurilor. Din 
acest motiv, nu putem avea o cunoaştere intuitivă a lor. 

Empirismul susţine concepţia după care aserţiunea ,3icicleta mea este 
verde-închis”, în măsura în care are un conţinut cognitiv, poate fi redusă, 
respectiv tradusă, în aserţiuni despre percepţii senzoriale nemijlocite, ca de 
exemplu Acum am o senzaţie de verde-închis” ş.a.m.d. Astfel de aserţiuni 
despre percepţii senzoriale sunt absolut certe, deoarece eu, ca individ, am 
acces la propriile mele percepţii senzoriale. 

Peirce respinge această concepţie. După el, aserţiunile despre percepţii 
senzoriale sau datele simţurilor nu pot fi absolut certe. Astfel de expresii 
conţin predicate generale, ca de exemplu „verde-închis”, ceea ce presupune 

că noi stăpânim o serie de simboluri diferite. Pentru a putea desemna ceva 
ca verde-închis, trebuie să fim în stare a distinge diferite nuanţe de verde 
una de cealaltă, ca de exemplu verdele-închis de verdele ca iarba, dar şi să 
putem distinge culoarea verde de alte culori, ca de pildă de galben sau 
albastru. Aceasta presupune că noi cunoaştem o serie de condiţii standard 
în care desemnăm ceva drept verde. Pe o vreme cu cer senin, în mai, 
frunzele de fag sunt verzi. Celor ce nu pot vedea acest lucru le atribuim un 
anume defect, anume discromia. Sau încercăm să le explicăm în cuvinte 
mai simple. Folosirea corectă a unui cuvânt presupune cunoaşterea multor 
alte cuvinte. A atribui unui luciu o anumită însuşire înseamnă, după Peirce, 
a emite ipoteza că o anumită metodă de clasificare este adecvată acelui 
lucru concret. Dacă ipoteza este sau nu corectă putem decide doar prin 
cercetarea consecinţelor acestei atribuiri, iar nu pe baza unei intuiţii nemij¬ 
locite, prezente. Faptul că despre culoarea unei biciclete există un acord 
aproape general izvorăşte din aceea că problema nu prezintă vreun mare 
interes teoretic sau vital, că cei mai mulţi dintre oameni au simţurile intacte 
şi le folosesc, şi că cei mai mulţi dintre oameni vorbesc o anumită limbă. 
Acest fapt nu izvorăşte nici din vreo intuiţie internă a culorii, nici dintr-o 
simplitate a propoziţiilor despre culori. 

Peirce mai atrage atenţia şi asupra faptului că e nevoie de timp pentni 
a scrie, pronunţa sau gândi o propoziţie despre date senzoriale. După ce am 
scris propoziţia, datele senzoriale corespunzătoare sunt de mult trecute. De 
aceea, propoziţia nu se poate referi decât la amintirea noastră despre datele 
senzoriale corespunzătoare. întrucât memoria noastră este notorie pentru 
incertitudinea ei, nu putem fi niciodată absolut siguri de aserţiunile noastre 
despre date senzoriale. 

După părerea lui Peirce, noi cunoaştem întotdeauna un lucru ca ceva 
determinat, adică folosim întotdeauna în cunoaşterea noastră cuvinte care 
clasifică. Aceste cuvinte transcend situaţia concretă în care noi le folosim, 
în sensul consecinţelor, pe care nu le putem verifica decât mai târziu. Pentru 
a examina consecinţele, avem nevoie de alte cuvinte, care au, la rândul lor, 
noi consecinţe. Eroarea fatală a cartezianismului este convingerea acestuia 
că am fi în stare să cunoaştem fără a folosi un limbaj. 

Peirce rezumă critica sa împotriva cartezianismului avansând patru 
teze despre lipsurile noastre: 1. Nu avem o capacitate de introspecţie; 2. Nu 
avem o facultate de a intuiţiei, ci toată cunoaşterea noastră este derivată 
dintr-o cunoaştere anterioară - iar cunoaşterea nu are nişte fundamente 
indubitabile; 3. Nu avem posibilitatea de a gândi fără semne - limba este un 




Charles Sanders Peirce 


17 


sistem de semne; 4. Nu avem o noţiune despre ceva absolut incognoscibil - 
întreaga realitate este cognoscibilă. Nu există nimic ce n-am putea cunoaşte. 

Peirce îşi completează cele patru teze cu o critică a îndoielii metodice 
carteziene, a încercării de a ne îndoi sceptic de întreaga noastră cunoaştere. 
Pentru Peirce, o astfel de îndoială este abstractă, ineficientă şi dăunătoare. 
Când se loveşte de dificultăţi, ea nu poate indica nici măcar o singură 
problemă care ne-ar putea da motive de suspiciune. întrucât ea nu izvorăşte 
dintr-o problematică reală, ea nu duce nici la o examinare a circumstanţelor 
în care am putea descoperi adevărul sau falsul. Opiniile false nu pot fi 
detectate prin recitarea mecanică a unor formule, fie ele invocaţii vrăjitoreşti 
sau vechi sentinţe sceptice. Scepticismul abstract nu face decât să întreţină 
iluziile filosofilor despre sine. îndoindu-mă în abstract, mă conving că m- 
aş putea elibera de toate prejudecăţile mele şi că aş putea începe din nou, 
cu o conştiinţă pură şi clară. Credinţa în propria lipsă de prejudecăţi este 
solul fertil pe care cresc superstiţiile, în cazurile în care nu este vorba de 
lucruri normale, indiferente. 

Pentru Peirce, scepticismul abstract este o versiune a filosofiei funda- 
ţioniste, a credinţei că am putea reconstrui cunoaşterea umană fără prejudecăţi 
şi fără presupoziţii. După Peirce, trebuie să începem de acolo de unde ne 
aflăm, cu tradiţiile, prejudecăţile şi limbajul nostru insuficient. Numai prin 
rezolvarea unor probleme concrete vom putea face progrese. 

Nu în ultimul rând, Peirce critică criteriul cartezian al adevărului, după 
care tot ceea ce eu percep ca fiind clar şi distinct este adevărat. Acest criteriu 
este complet subiectiv şi, de aceea, inutilizabil. Acolo unde a fost folosit, ca 
de exemplu în metafizică, a dus întotdeauna la certuri şi dispute. 


Seni ne şi oameni 

Aserţiunii că trebuie să existe o cunoaştere directă şi nemijlocită, intuiţia, 
Peirce îi opune teza sa, anume că întreaga cunoaştere este obţinută prin 
inferenţe. Orice cunoaştere are loc pe bază de inferenţe, care sunt fie 
conştiente şi clar articulate, precum în logică, fie sunt procese mentale 
inconştiente şi nearticulate. Acestea din urmă se aseamănă cu inferenţele 
logice, trecând de la temeiuri la concluzie; dacă ceva este adevărat, atunci 
şi altceva trebuie să fie adevărat. însă ele au devenit obişnuinţe, şi de 
aceea nu mai suntem conştienţi de ele. Cei mai mulţi oameni stabilesc 
uşor că această bicicletă e de culoare verde închis, dar numai datorită 

faptului că au învăţat o limbă, care cuprinde în ea inferenţe în formă sim¬ 
plificată şi prescurtată. 

Unul dintre temeiurile de bază ale doctrinei intuiţiei era că, dacă n-ar 
exista intuiţie, atunci cunoaşterea ar rămâne fără fundamente. Fără un temei 
solid, totul ar fi instabil şi fluctuant Fără o ancorare a cunoaşterii într-un bază 
solidă, am aluneca într-un scepticism radical Acestei obiecţii Peirce îi răspunde 
că, deşi cunoaşterea noastră nu poate avea nişte fundamente solide şi sigure, 
putem totuşi să distingem foarte bine între cunoaştere bună şi proastă. 

Teza conform căreia cunoaşterea ar fi un lanţ de inferenţe este sprijinită 
de Peirce cu teoria semnelor. El este de părere că diferitele tipuri de inferenţe 
pot fi reduse la relaţia de semnificare. Ideea lui Peirce a relaţiei de semnificare 
este un desiş prin ale cărui obscure vegetaţii nici un om n-a reuşit să pătrundă. 
Peirce atribuia ideilor sale despre relaţia dintre semne o foarte mare 
însemnătate. După cum Kant găsea în analiza sa a diferitelor forme ale 
judecăţii punctul arhimedic al filosofiei sale, Peirce găseşte în analiza sa a 
relaţiei de semnificare mărimile care trebuie să preceadă orice cunoaştere 5 . 

în relaţia de semnificare, un semn stă în locul, respectiv reprezintă 
ceva (o idee), într-o privinţă sau alta. O idee (o conştiinţă, un interpretam) 
interpretează un semn (atât unul lingvistic, cât şi nelingvistic) într-o astfel 
de manieră, încât semnul reprezintă sub anumit raport un obiect, dar şi în 
aşa fel încâtsemnul ţine locul uneia sau alteia dintre proprietăţile obiectului. 

Dacă nu ar exista obiecte, idei şi proprietăţi abstracte, nu ar putea exista 
cunoaştere. Expresia „cuptorul este negru” este un semn ce are trei relaţii: 
cu un obiect gândit, cu un concept (proprietatea abstractă de a fi negru) şi cu 
o idee, care interpretează semnul ca fiind o proprietate ce suplineşte obiectul. 
Tot ceea ce există în lume constă, de aceea, fie din abstracţii, fie din lucruri, 
fie din idei. Pe acestea Peirce le desemnează, în 1867, prin categoriile de 
prim, secund şi terţ. 

în determinarea foarte abstractă a relaţiei de semnificare se găseşte 
aparentul paradox după care un semn Z, poate reprezenta un obiect O doar 
dacă are proprietatea de a constitui un nou semn Z 2 care trebuie să stea faţă 
de O în aceeaşi relaţie ca şi Z r Prin aceasta, Peirce ocoleşte două dificultăţi: 
pe de o parte dificultatea de a determina conştiinţa ca inferenţă, deci ca 
semn, idee a unui semn, iar pe de alta, greutatea de a trebui să determine 
relaţia de semnificare plecând de la conştiinţă. însă cum am putea noi explica 
un semn Z, doar introducând un nou semn Z 2 care, în plus, este determinat 
parţial prin ceea ce trebuie să explice, dat fiind că semnul Z 2 trebuie să stea 
faţă de obiectul O în aceeaşi relaţie ca şi Z,? Scopul acestor intersectări, 

respectiv circularităţi logice, este de a arăta că nimic în sine nu poate fi un 
semn, ci că un semn ia naştere abia pe baza unei interpretări şi înţelegeri. 
Aceasta este valabil nu numai pentru semnele lingvistice, ci şi pentru 
obiecte precum semnele de circulaţie, giruetele de pe acoperiş sau termo¬ 
metrele din casă. 

De ce trebuie să fie interpretările şi înţelegerile însele un nou semn, 
anume semnul interpretam? De ce interpretarea nu ar putea fi o trăire mentală, 
care ar pune capăt astfel lanţului semnelor, prin faptul că le înţelege? Pe de 
o parte, trăirile mentale sunt entităţi private şi se sprijină pe inferenţe din 
circumstanţe exterioare. Pe de altă parte, înţelegerea mea a unui semn trebuie 
să se arate în aşa fel încât ea să funcţioneze ca un semn pentru alţii. Aşa, de 
exemplu, verificăm dacă o persoană a înţeles o anumită expresie, punând 
întrebări persoanei. Dacă răspunsurile sunt corecte depinde de faptul dacă 
se potrivesc într-o corelaţie. Dacă se potrivesc într-o corelaţie şi prezintă un 
tipar recognoscibil, aceasta înseamnă pentru Peirce că sunt articulaţii ale 
unui sistem determinat de semne, şi că aceste articulaţii dezvoltă semnul 
iniţial. Semnele nu apar singure. Ele îşi primesc funcţia de semne doar 
înăuntrul unui sistem mai vast de semne. A desemna un lucru ca fiind verde 
închis presupune stăpânirea prealabilă a multor altor expresii. 

Plecând de la acestea, Peirce afirmă că o reprezentare sau o idee există 
doar atunci când ţine locul a altceva, când este aşadar semn pentru un obiect. 
Aceasta înseamnă că primul semn trebuie interpretat printr-un semn următor 
care, la rândul lui, trebuie şi el interpretat. Eul care se cunoaşte pe sine este 
un semn ce interpretează ceva prealabil. Fluxul conştiinţei umane constă 
din semne, care evoluează pe baza inferenţelor. Peirce trage de aici concluzia 
metafizică după care omul ar fi un semn. Limba mea, spune el, este totalitatea 
sinelui meu, căci omul este un gând. Dificultatea noastră de a înţelege acest 
lucru se datorează felului nostru de a fi. 

Semnele trebuie explicitate, deoarece sunt vagi. Semnele lingvistice 
sunt vagi într-o măsurădeosebit de mare, căci cei ce utilizează limba folosesc 
în interpretarea semnelor orizonturi şi experienţe diferite. Aceasta nu în¬ 
seamnă că limba ar fi iremediabil ambiguă şi, de aceea, inutilizabilă. Dacă 
ceva ar fi complet indeterminat şi vag, nu ar putea funcţiona ca semn, întrucât 
nu ar reprezenta nimic pentru nimeni. 

în spatele fiecărui semn stă un alt semn. înseamnă oare aceasta că 
lumea constă exclusiv din semne? Nu putemcunoaştelucruriledirect, intuitiv. 
Obiectul, parte a relaţiei de semnificare, este pentru Peirce reprezentarea 
unui obiect sau a unui lucru care este prezent prin semnul interpretam. Nu 

puem identifica obiectele decât pe baza conceptelor, adică a semnelor. 
Cunoaşterea este o interpretare de semne, care nu are nici un început absolut, 
roci un capăt ultim. 

l-am putea reproşa lui Peirce, fără îndoială, că trebuie să acceptăm o 
cunoaştere iniţială, căci altfel intrăm într-un regres la infinit. Nu se poate 
ca totul să constea exclusiv în cuvinte. Trebuie să fie posibil să verificăm 
valoarea de adevăr a unei expresii fără a recurge doar la cuvinte. Dacă nu 
e aşa, atunci totul devine un joc cu cuvintele. Dacă setul nostru actual de 
cunoştinţe se bazează pe cunoştinţe anterioare, atunci cunoaşterea trebuie 
să aibă, într-un final, un început. Altminteri, cum ar fi putut începe? 

Peirce respinge aceste obiecţii folosindu-se de o metaforă 6 . Un triunghi 
este parţial scufundat în apă, astfel încât unul dintre vârfuri stă sub suprafaţa 
apei. Vârful triunghiului suplineşte obiectul real, independent de cunoaş¬ 
tere, în timp ce linia orizontală, care pare că se frânge la suprafaţa apei, 
reprezintă cunoaşterea actuală, prezentă (s-o numim C). Cunoştinţele 
anterioare, ce determină cunoaşterea actuală C, sunt reprezentate de toate 
suprafeţele posibile ale apei aflate între vârful triunghiului şi suprafaţa 
actuală a apei. Privită logic, cunoaşterea C e determinată de cunoştinţele 
anterioare, pentru că am făcut inferenţe de la ele la cunoaşterea C. Deşi 
numărul suprafeţelor posibile ale apei dintre vârful din apă al triunghiului 
şi linia C este infinit, cu toate acestea vârful triunghiului nu se găseşte 
infinit de departe sub suprafaţa apei. Suma aritmetică a unui şir de numere 
infinit şi convergent este finită. Dacă şirul cunoştinţelor este finit, nu trebuie 
deci să ne temem de un regres la infinit. 

Din păcate, privită mai îndeaproape, această comparaţie este obscură. 
Ce temeiuri pozitive există pentru premisa conform căreia cunoaşterea 
noastră, considerată strict matematic, este continuă, că nu posedă nici un 
început absolut şi că se apropie tot mai mult de o limită, fără ca totuşi s-o 
depăşească? Chiar dacă timpul necesar cunoaşterii s-ar divide la infinit, tot 
nu decurge de aici că şi cunoaşterea s-ar putea di vide într-un mod asemănător. 
Faptul că primul meu pas afară din pat dimineaţa este divizibil la infinit nu 
înseamnă că trebuie să fac un număr infinit de paşi pentru a mă ridica deplin 
din pat. Dacă ar fi aşa, nici nu m-aş mai fi putut duce la culcare. 

Pentru Peirce, este un punct hotărâtor faptul că un interval de timp finit 
precum istoria umană poate conţine un număr infinit de cunoştinţe. însă el 
nu reuşeşte astfel să slăbească critica ce i se aduce. Unul din punctele decisive 
ale criticii era că procesul infinit al inferării constă în reformularea cuvintelor, 
expresiilor şi teoriilor, dar fără a duce la o confruntare directă între expresie 

şi realitate. După el, dacă o expresie e adevărată sau nu depinde de poziţia sa 
în sistem (teoria coerentistă a adevărului), iar nu de acordul ei cu realitatea 
situată în afara sistemului de semne (teoria adevărului-corespondenţă). 

Unii dintre filosofii mai vechi au fost de părere că „obiectul” este cauza 
adâncă a percepţiilor noastre senzoriale; însă că nu-1 putem cunoaşte, 
deoarece noi nu am avea acces decât la propriile noastre percepţii senzoriale. 
Pentru Peirce, în această perioadă a filosofiei sale, obiectul este o mărime pe 
care o postulăm pentru că dă ideilor şi percepţiilor noastre o ordine şi o 
legătură. Aceasta nu este, în sine, nimic nou. Filosoful scoţian Da vid Hume 
(1711-1776) şi-a prezentat într-o manieră similară şi masa de lucru, şi 
şemineul. Peirce contribuie la această veche discuţie prin ideea sa că realitatea 
este ceea ce o comunitate ideală de cercetători ar cădea de acord că este, 
dacă procesul de cercetare ar continua neîntrerupt. 

Este real ceea ce este independent de închipuirile şi ideile mele fixe, 
sau ale altora. închipuirile şi ideile fixe sunt evidenţiate şi eliminate prin 
metoda ştiinţifică. Peirce spune: 

„Şi astfel, ambele serii de cunoaştere - cearealăcaşicea ireală - constau din ceea ce, 
într-un viitor suficient de îndepărtat, ar fi tot mai mult confirmat de către comunitatea 
(cercetători lor), şi din ceea ce, în aceleaşi condiţii, ar fi ulterior tot mai mult contestat, 
însă o expresie care nu poate fi clasificată ca falsă şi a cărei falsitate este de aceea 
absolut incognoscibilă nu conţine, conform principiului nostru, absolut nici o greşeală. 
Din acest motiv, ceea ce este gândit în cunoaşterea noastră este realitatea aşa cum e 
ea în realitate” 7 . 

Ideea este că un număr oarecare de cercetări pot eşua, însă extinderea la 
infinit a procesului cercetării trebuie să ne conducă în final la un acord, 
întrucât procesul cunoaşterii se realizează prin inferenţe, problema rămâne 
de a dovedi că aplicarea repetată a formelor deinferenţăceconstituie metoda 
ştiinţifică trebuie să conducă în mod necesar la un acord în ce priveşte 
concluziile, şi astfel la adevărata cunoaştere a realităţii. 


Metoda ştiinţifică 

Metoda ştiinţifică constă din 1) dezvoltarea de ipoteze, care explică pro¬ 
blemele (abducţie), 2) derivarea de consecinţe din aceste ipoteze (deducţie) 
şi 3) confirmarea sau respingerea acestor consecinţe - şi, prin aceasta, şi a 
ipotezelor - prin experienţă (inducţie). 

Abducţia este o formă particulară de inferenţă, specifică lui Peirce; cu 
ajutorul ei putem ajunge la noi ipoteze. în opoziţie cu deducţia şi inducţia, 
pentru Peirce abducţia constituie cea mai nemijlocită şi, de aceea, cea mai 
nesigură formă de inferenţă. Ca o formă de raţionament ipotetic, ea se bazează 
pe premise nesigure, aşadar pe un fundament care trebuie verificat prin 
inducţii şi prin controlul inferenţelor deductive. Peirce explică abducţia ca 
deosebită de deducţie şi inducţie prin exemplul unui sac şi al unor boabe 
albe. Iată un exemplu de deducţie: 

Toate boabele din acest sac sunt albe; 

Aceste boabe provin din acest sac; 

Prin urmare, ele sunt albe. 

Urmează un exemplu de inducţie: 

Aceste boabe provin din acest sac; 

Ele sunt albe; 

Probabil că boabele din acest sac sunt albe. 

Iar acesta este un exemplu de abducţie sau raţionament ipotetic: 

Toate boabele din acest sac sunt albe; 

Aceste boabe sunt albe; 

Probabil ele provin din acest sac 8 . 

în timp ce, în cazul unei deducţii, se pleacă de la o lege sau regulă şi de la o 
stare prezentă, pentru a se ajunge la un rezultat, iarîntr-o inducţie, de la o 
stare prezentă şi o observaţie se ajunge la o regulă, în cazul abducţiei, de la 
o regulă şi o observaţie se inferează la o situaţie prezentă. Cu alte cuvinte; o 
stare prezentă şi inexplicabilă sau surprinzătoare este interpretată ipotetic, 
pe baza unei reguli şi a unor diferite observaţii, ca fiind un caz al acestei 
reguli, fiind astfel explicată. Ipoteza rămâne desigur incertă, întrucât feno¬ 
menul prezent şi inexplicabil ar putea fi explicat prin nenumărate alte ipoteze, 
doar că mai puţin probabile. 

în situaţia alegerii între ipoteze diferite, subliniază Peirce - ca şi, mai 
târziu, Popper - trebuie să alegem acea ipoteză care poate fi cel mai uşor 
respinsă 9 . Este mult mai bine să înlăturăm ipotezele despre care putem dovedi 
că sunt false, decât să plecăm de Ia o ipoteză probabilă.,.Probabil” înseamnă, 
în acest context, că ipoteza este în acord cu opiniile noastre prealabile, care ar 
putea fi false. Falsitatea acestora o verificăm, printre altele, şi pe baza ipotezei 
noastre. Dacă am alege numai ipoteze probabile, am rămâne mereu fixaţi în 
vechile noastre concepţii şi ne-am priva de bucuriile pe care ni le aduc surprizele. 

Ne putem oare apropia de adevăr exclusiv prin detectarea greşelilor? 
Cum putem găsi, din mulţimea infinită de ipoteze, pe cea corectă? în această 

privinţă, Peirce şi Popper sunt de acord că ştiinţele au făcut progrese re¬ 
marcabile. Pentru Popper este aproape un miracol că ne-am apropiat atât de 
mult de adevăr pe baza metodei noastre a încercării şi erorii. Nu este însă 
aşa de simplu precum în cazul unei ţinte de tir, unde nu există decât un 
număr limitat de posibilităţi. Căci, pe baza presupunerilor noastre respinse, 
nu ne putem croi treptat calea către adevăr, aşa cum arcaşul trage tot mai 
aproape de centrul ţintei. 

Peirce schiţează o explicaţie biologică pentru faptul că am reuşit, în 
scurtul timp de când practicăm ştiinţa, ca din miriadele de ipoteze imaginabile 
să descoperim câteva legi adevărate ale naturii l0 . El este de părere că intervalul 
temporal ar fi prea scurt pentru ca progresele ştiinţifice să se fi produs doar 
accidental. întrucât nimic nu este inexplicabil, el pleacă de la asumpţia că 
am avea anumite însuşiri, un fel de instinct de a găsi ipoteze corecte. Acesta 
nu este o intuiţie infailibilă, întrucât greşim mai des decât reuşim să găsim 
soluţia corectă. Nu este un dar al cerului, ci o înzestrare pe care am dezvoltat-o 
în lupta pentru supravieţuire. Succesul ştiinţei poate fi explicat biologic. 
Suntem cu toţii produse ale naturii. 

în unele contexte, Peirce înţelege prin inducţie verificarea unei ipoteze 
prin confruntarea consecinţelor ei cu experienţa. în alte contexte, inducţia 
este o metodă de descoperire a proprietăţilor esenţiale ale unei mulţimi prin 
cercetarea elementelor ei. în ambele cazuri este însă vorba de o inferenţă de 
la părţile cercetate la un întreg nesupus cercetării. 

Peirce leagă încercarea de a justifica inferenţele inductive de o analiză 
a afirmaţiei că aplicarea repetată a metodei ştiinţifice - a inducţiei, printre 
altele-ar descoperi, pe termen lung, structura realităţii. Formaţia de logician 
a lui Peirce nu-i permite să folosească postulatul său biologic în scopul de a 
reduce capacitatea de a construi ipoteze corecte la instinct. Mai întâi pentru 
că oamenii se pot schimba în viitor, iar apoi fiindcă biologia a fost dezvoltată 
ca ştiinţă pe baza inducţiei. Peirce argumentează direct în favoarea tezelor 
sale, arătând că asumpţiile care i-ar contesta propriile-i teze conduc la expresii 
contradictorii (reductio ad absurdum). 

Să ne închipuim o lume specială, antiinductivă, în care nu ne-ar fi posibil 
să învăţăm prin inducţie. De fiecare dată când am face o inducţie, natura s-ar 
schimba, astfel încât inducţia şi-ar pierde valabilitatea. Aceasta ar însemna că 
devenirea lumii ar depinde de ceea ce cunoaştem noi şi de inducţiile pe care 
facem. însă relaţia de dependenţă dintre cunoaşterea noastră şi natură ar fi ea 
însăşi o legitate ce-ar putea fi stabilită prin inducţie. De aceea, această legitate 
ar înceta să mai existe în momentul în care ar fi descoperită. Aceasta ar fi o altă 

împrejurare, pe care am putea-ostabili prin inducţie, şi aşa mai departe. Putem, 
din această cauză, să aflăm pe baza inducţiei ce structură ar fi avut această 
lume specială, antiinductivă. Dar aceasta contrazice totuşi asumpţia iniţială, 
anume că ea ar fi o lume pe care n-am putea-o cunoaşte prin inducţie. Prin 
aceasta, ideea unei lumi antiinductive este o contradicţie în sine". 

Dacă realitatea este aceea asupra căreia, în ultimă instanţă, ne-am putea 
pune de acord, atunci prezentul argument nu pare a fi totuşi o dovadă pentru 
ideea că trebuie să existe o realitate. Acordul Ia care ţintim prin metoda 
ştiinţifică este consecvent infirmat de natură. Deşi, prin noi cunoştinţe, noi 
luăm seama de această ruptură şi putem încerca din nou să ajungem la un 
acord, există posibilitatea ca acest nou acord să fie iarăşi subminat de către 
natură. Şi cu toate că avem posibilitatea de a cerceta din nou natura, acest 
argument nu oferă nici un temei pentru asumpţia că această cursă se va 
sfârşi vreodată, pentru a face loc acordului sau cunoaşterii definitive a naturii. 


Convingere, îndoială şi cercetare 

Peirce n-a încetat niciodată să-şi corecteze şi să-şi critice ideile pe care le 
dezvoltase în critica sa a cartezianismului, precum şi în teoria semnelor, 
inferenţelor şi realităţii. La aproape zece ani după atacul său frontal asupra 
lui Descartes, el a schiţat contururile unei noi antropologii, în care ideile 
biologice, logice şi metafizice se întretaie într-un mod neobişnuit 12 . 

Peirce încearcă să-şi situeze teoria abstractă a semnelor într-un context 
biologic. Mai întâi, el explorează conceptul de opinie sau convingere, şi 
respinge concepţia generală despre opinie ca stare mentală interioară. 
Convingerea nu este ceea ce credem, ci ceea ce facem. Diversele convingeri 
se deosebesc prin modurile de acţiune diferite pe care le pot provoca. Dacă 
sunt convins că arde casa, este clar felul în care voi acţiona. Ajungerea la o 
convingere este descrisă de Peirce ca dobândire a unei anumite reguli de 
acţiune sau a unei obişnuinţe. în măsura în care convingeri pe care noi le 
simţim ca diferite pot induce o aceeaşi regulă de acţiune, este vorba în realitate 
de aceeaşi convingere. Convingerile sunt obişnuinţe care ne servesc drept 
reguli pentru felul în care trebuie să ne comportăm în anumite circumstanţe, 
pentru a obţine anumite rezultate. De aceea, convingerile sunt o cunoaştere 
despre ce acţiuni ar putea îndeplini nevoile şi dorinţele noastre. 

Totuşi, lumea este astfel organizată, încât adesea ne găsim în situaţii în 
care tiparele noastre obişnuite de acţiune nu mai sunt suficiente. Ne îndoim 

pentru că nu putem satisface nevoile noastre vitale, şi nu pentru că, aşa cum 
susţine Descartes, am hotărât ca de-acum înainte să ne îndoim de orice. 
Neplăcuta îndoială care ne roade ne împinge de aceea să căutăm noi convingeri, 
cu ajutorul cărora am putea rezolva problema - adică noi reguli de acţiune 
care ne-ar putea scoate din impas. Năzuim după convingeri ferme şi stabile, 
după obişnuinţe de nezdruncinat, care ar putea ţine pe termen lung. 

Peirce analizează diverse metode de a ajunge la convingeri ferme. El 
distinge patru metode: metoda perseverenţei, metoda autorităţii, metoda a 
priori şi metoda ştiinţei 15 . 

Prima metodă este universal răspândită în lumea animală, şi este egal 
aplicată şi de struţi, şi de profesori. Rămânem Fixaţi asupra unei idei care 
ne-a venit şi o repetăm neabătuţi. Ne agăţăm de tot ceea ce o confirmă şi ne 
ferim cu repulsie de tot ceea ce-ar putea-o tulbura sau respinge. în politică, 
metoda perseverenţei îşi găseşte o continuă aplicare. 

Pe termen lung, această metodă este de nesusţinut, pentru că încercăm 
să ne influenţăm reciproc şi astfel avem posibilitatea să mai găsim şi o altă 
persoană care perseverează, în afara noastră. După metoda autorităţii, nu 
individul este cel care fixează convingeri stabile, ci un grup special de oameni, 
ca de exemplu parohii sau comitetul central. Aici, Peirce anticipează în toate 
punctele esenţiale metodele pe care le-au folosit regimurile totalitare ale 
acestui secol, deşi cu greu i-am putea bănui pe comisarii poporului sau pe 
funcţionarii celui de-al Treilea Reich că l-ar fi citit pe Peirce. Se întemeiază 
o instituţie de stat cu scopul de a răspândi opiniile corecte - acele opinii care 
sunt considerate corecte de către guvernul aflat la putere. Această instituţie 
are un monopol asupra informaţiei şi educaţiei. în acelaşi timp, grupul în 
cauză posedă şi puterea de a reprima toate celelalte opinii, pe motiv că singura 
alternativă la adevăr este falsul. Atât părerile neconforme cât şi dizidenţii 
trebuie exterminaţi. Represaliile au loc în numele poporului sau al iubirii de 
aproape. De aceea nu este vorba pur şi simplu de ipocrizie, căci metoda 
autorităţii se sprijină pe sentimente sociale simple: asentimentul grupului în 
privinţa adevărului şi dreptăţii. 

Cea de-a treia metodă este cea tradiţional-filosofică, anume metoda a 
priori, pe care am putea-o descrie cel mai bine ca fiind varianta liberală a 
metodei autorităţii. Conform acesteia, convingerile metafizice fundamentale 
sunt în acord cu raţiunea. Există aşadar o consonanţă între raţiune şi ceea ce 
suntem înclinaţi să presupunem - de exemplu, că sufletul este nemuritor. 
Dar chiar şi această convingere subtilă, filosofică, este ineficientă pe termen 
lung. Metafizica se schimbă o dată cu diferitele mode. 

Convingerile susţinute prin metoda perseverenţei sunt în cele din urmă 
înlăturate prin faptul că individul ce perseverează devine conştient că mai 
există şi altcineva; din această cauză, el este cuprins de scrupule în privinţa 
propriei sale metode. La fel se întâmplă şi cu metoda autorităţii. în sfârşit, 
metoda a priori este subminată de faptul că filosofii dintr-o regiune geografică 
pot avea cu totul alte intuiţii a priori decât filosofii din regiunea învecinată. 

în discutarea metodei ştiinţifice , Peirce abandonează perspectiva 
observatorului clinic. Acum, el se transformă într-un avocat şi apărător al 
acesteia. Singura care ne poate furniza convingeri cu adevărat ferme şi stabile 
este natura. Metodele anterioare sunt opera omului. în schimb, metoda 
ştiinţifică se sprijină pe cercetarea ordinii obiective. 

Ipoteza fundamentală a metodei ştiinţifice este căexistă lucruri reale, ale 
căror proprietăţi sunt complet independente de opiniile noastre. Peirce 
argumentează că, pe baza metodei ştiinţifice, noi putem stabili că un lucra sau 
altul nu este real - dar că nu putem stabili că totul este ireal, sau că nimic nu 
este real. în opoziţie cu celelalte trei metode, aplicarea consecventă a metodei 
ştiinţifice nu duce la situaţia în care ea însăşi devine inutilizabilă. Ceea ce 
metoda presupune nu poate fi respins sau criticat. Acest fapt nu ne împiedică 
totuşi punem metoda la îndoială, dacă legităţile pe care le-am descoperit cu 
ajutorai ei s-ar transforma treptat într-un univers de himere. Anterior, Peirce 
încercase să excludă existenţa unei astfel de lumi antiinductive. 

Apărând metoda ştiinţifică, el afirmă că sentimentul care constituie 
punctul de plecare în cele patra metode este unul de insatisfacţie, ce apare 
atunci când două propoziţii se contrazic. Noi presupunem că există un adevăr, 
pe care îl putem descoperi. Dacă n-am fi convinşi că există răspunsuri adevărate 
la întrebările noastre, răspunsuri pe care nu le avem, atunci n-am mai fi 
nemulţumiţi. Din acest motiv, pentru noi nu poate fi nici o îndoială că există 
lucruri reale. Rămâne întrebarea dacă Peirce se menţine - în cursul schiţării 
capacităţii noastre de a atribui lucrurilor o valoare de adevăr - în cadrele unui 
realism filosofic. Aici, adversarii filosofiei sale sunt de altă părere. 

Peirce aduce ca un ultim argument faptul că experienţa a arătat că 
cercetarea ştiinţifică a avut cel mai mare succes în stabilirea şi certificarea 
convingerilor noastre. însă un raţionament inductiv este el însuşi parte a 
metodei, aşa că întemeierea devine circulară. 

După câte se pare, ştiinţa se prezintă ca un judecător în propriile-i 
chestiuni, iar în această situaţie rezultatul e dinainte stabilit. Peirce respinge 
primele trei metode pentru că nu conduc la o cunoaştere a realităţii. El 
acceptă metoda ştiinţei pentru că, prin ea, poate fi dobândită o cunoaştere 

a realităţii. î n ambele cazuri, realitatea reprezintă ceea ce comunitatea cer¬ 
cetătorilor cade de acord că este, după ce a aplicat metoda ştiinţei. Cercul 
logic se închide aici. 

Unul dintre postulatele centrale ale lui Peirce este că pentru fiecare 
întrebare autentică există un răspuns, pe care îl putem afla pe baza metodei 
ştiinţifice. Metoda ştiinţei se autocorectează. Nu avem dreptul să blocăm 
calea cercetării. în principiu, aceasta s-ar întâmpla când susţinem că ceva 
este în principiu incognoscibil, sau că este independent de toate celelalte 
lucruri şi nu este, de aceea, explicabil, sau că ceva şi-a primit explicaţia 
finală şi definitivă. Peirce întemeiază această regulă metodologică, afirmând 
că realitatea nu poate fi cunoscută în mod absolut cert sau absolut exact, 
întrucât ea se bazează pe simboluri şi pe memorie. Trebuie să fim permanent 
pregătiţi pentru a ne corecta ipotezele ştiinţifice şi, dacă e necesar, pentru 
a le abandona 14 . Autocorectivă în sens restrâns este şi una din metodele 
inductive, anume inducţia cantitativă, deoarece aceasta, pe termen lung, 
va fi mereu în stare să găsească, într-o serie infinită de date, o valoare de 
adevăr determinată pentru o clasă de date. Frecvenţa relativă a rezultatelor 
- raportate la o clasă de date - se apropie de o anumită valoare-limită. 
Dacă obiectul cercetării nu atinge o valoare-limită, noi vom putea stabili 
acest lucru. 

Ideile matematice de probabilitate, convergenţă, valoare-limită şi şir 
infinit de numere sunt cele care stau la baza ideilor lui Peirce de realitate, 
adevăr şi proces infinit de cercetare. Cu un patos calvinist, Peirce spune: 
„Ceea ce înţelegem noi prin adevăr este convingerea destinată ca, în cele 
din urmă, să fie acceptată de toţi cercetătorii; iar obiectul acestei convingeri 
este realitatea” 15 . 

Convingerea sau opinia finală este adevărată, în sensul vechi, absolut 
al cuvântului. Ea nu mai poate fi răsturnată sau respinsă de noi opinii. Dar 
oare nu contrazice această idee failibilismul lui Peirce, anume ideea că nici 
o cunoaştere a realităţii nu este absolut sigură? în viziunea lui Peirce, nu 
putem şti niciodată dacă am ajuns la o opinie definitivă. Trebuie de aceea să 
tratăm toate convingerile noastre ca şi cum ele ar putea fi respinse şi, deci, 
îmbunătăţite - deşi unele dintre ele ar putea fi adevărate, în măsura în care 
ceva poate fi adevărat. 

Adevărul, în sensul de „cunoaştere adevărată, care nu mai lasă loc de 
eroare”, este o valoare-limită, ideală, de care ne apropiem, ce-i drept, dar pe 
care n-o vom putea atinge niciodată. Acesteia i se opune convingerea ade¬ 
vărată, definitivă, de care nu doar că ne apropiem, ci chiar am putea-o atinge. 

Acest fapt se va putea întâmpla atunci când maija de eroare va deveni 
infinitezimal de mică, tară semnificaţie practică. Peirce compară acest proces 
cu calculul valorii numerice a lui p. Mai devreme sau mai târziu, vom lucra 
cu valoarea 3.14, ceea ce înseamnă că probabilitatea expresiei respective 
are o maijă de eroare infinitezimal de mică. 

Peirce este de părere că doctrina sa a realităţii şi a adevărului este mai 
adecvată pentru a descrie progresele ştiinţifice decât sunt alte teorii filosofice. 
Pentru filosofia de factură a priori , progresele ştiinţifice sunt imposibile, 
pentru că principiile a priori , care sunt perfecte, nu pot fi ameliorate. Pentru 
filosofia empiristă, teoriile şi progresele ştiinţei ar trebui privite drept un 
miracol, dat fiind că doar cu ajutorul predicţiei se poate ajunge, prin 
acumularea de date sensibile, la teorii ştiinţifice. 

Realitatea ne va da, în cele din urmă, răspunsuri adevărate, definitive. 
Aceasta rezultă din următoarea împrejurare: dacă inferenţele inductive sunt 
valide, atunci concluziile probabile se vor apropia de o valoare-limită, de 
îndată ce numărul fenomenelor cercetate se apropie de infinit. Peirce a 
încercat mai devreme să arate că nu putem gândi inducţia decât ca pe o 
sursă validă de cunoaştere în orice univers posibil. Aserţiunea că ar exista 
propoziţii adevărate sau false a căror descoperire este în principiu imposibilă, 
chiar dacă procesul cercetării ar fi extins la infinit, este pentru Peirce un 
nonsens, aşadar fără consecinţe practice. Este logic posibil - nu conţine nici 
o contradicţie în sine - faptul ca realitatea asupra căreia comunitatea de 
cercetare se pune de acord să fie falsă; este tot atât de posibil logic ca, într- 
un număr infinit de aruncări cu un zar să nu cadă niciodată şase. Dar este 
improbabil. Iar pentru Peirce, acest lucru e suficient. 

Doctrina lui Peirce despre adevăr şi realitate este un amestec delicat de 
realism şi idealism. Pentru realişti, expresiile noastre sunt adevărate sau false 
pe baza a ceva exterior, iar ordinea lucrurilor este independentă de ceea ce 
noi credem despre ele. Idealistul apără concepţia după care expresiile noastre 
sunt adevărate sau false pe baza structurii conştiinţei sau a limbajului, iar 
ordinea lucrurilor ar fi un produs al ordinii umane. 

Peirce nu se mulţumeşte cu jumătăţi de măsură. Realitatea este deter¬ 
minată de ordinea umană, în sensul în care este real doar domeniul asupra 
căruia comunitatea ştiinţifică, prin aplicarea diverselor metode de inferenţă, 
se va pune de acord că este astfel. Nu putem cunoaşte şi înţelege realitatea 
decât ca realitate reprezentată şi interpretată. 

Pe de altă parte, ordinea umană, adică opiniile comunităţii ştiinţifice, 
este determinată de ordinea obiectivă a lucrurilor. Convingerile definitive 

au ajuns să fie astfel doar pentru că sunt rezultatul aplicării permanente a 
metodei ştiinţifice. în acest proces, opiniile şi teoriile false sunt, sub presiunea 
lumii, consecvent eliminate, ajungându-se în acest fel la adevăr. 

Cunoaşterea noastră tratează o realitate independentă, pe care, ce-i drept, 
o putem descrie şi explica doar cu ajutorul limbajului şi teoriilor noastre, 
însă acceptarea faptului că unele teorii sunt mai bune decât altele ne face să 
devenim realişti. 

Unadintre presupoziţiile necesare pentru dobândirea deopinii adevărate 
şi definitive în cadrul comunităţii ştiinţifice este ca procesul de cercetare, 
respectiv aplicarea metodei ştiinţifice, să dureze infinit. Cum apără Peirce 
această asumpţie? în unele pasaje, el se lasă în voia unor fantezii cosmice 
despre fiinţele inteligente de pe alte planete. în alte locuri, el are intuiţia mai 
lucidă că o cunoaştere a procesului de cercetare extins la infinit necesită o 
cunoaştere de-a dreptul exhaustivă a realităţii. Din aceste motive, teza despre 
procesul neîntrerupt al cercetării nu este acceptabilă pe temeiuri raţionale. 
De aici el trage concluzia optimistă că nici nu se poate demonstra că teza ar 
fi falsă! în caz că alţii ar ajunge la concluzia mai puţin încurajatoare că 
adevărul tezei nu poate fi demonstrat, şi că e sarcina lui Peirce să-şi susţină 
afirmaţia cu dovezi, atunci el ar răspunde cu un argument pe care îl avansase 
Pascal, şi care a fost folosit într-un mod nefericit de către W. James. Chiar 
dacă nu avem nici un temei raţional pentru sau împotriva tezei că procesul 
cercetării este infinit, trebuie, cu toate acestea, să decidem în favoarea tezei. 
Dacă optăm pentru ea, avem şansa să câştigăm totul: adevărul despre realitate. 
Dacă respingem teza sau se dovedeşte că este falsă, atunci n-am pierdut 
nimic; căci îngustele noastre interese personale sunt dincolo de această teză 
şi n-ar putea fi vătămate de ea. De aceea ar trebui să ne decidem să credem 
în adevărul ei. 

Pentru Peirce, alegerea devine cu atât mai uşoară cu cât el presupune 
că adevăratele interese ale omenirii stau în speranţa că am putea afla adevărul. 
Identificarea intereselor personale cu interesele comunităţii de cercetare este 
o presupoziţie a comportamentului raţional. Dacă nu sperăm că cercetarea 
poate continua la nesfârşit, atunci nici nu putem spera să dobândim vreodată 
adevărul. Totuşi, aceasta este cu puţin mai mult decât o reformulare a 
problemei iniţiale, anume că derularea procesului cercetării este o presupoziţie 
necesară pentru obţinerea convingerilor definitive, adevărate. 

Pragmatismul 

în cadrul teoriei sale despre adevăr şi realitate, Peirce se foloseşte de 
maxima sa pragmatistă privitoare la analiza conceptelor. Referindu-se la 
această maximă, el afirmă, de exemplu, că ideea falsităţii care nu devine 
niciodată manifestă este lipsită de sens. Convingerea este o obişnuinţă, pentru 
că nu putem distinge între două convingeri decât plecând de la obişnuinţele 
pe care le-ar genera ele. 

Maxima pragmatistă sună astfel: „Să ne gândim care sunt consecinţele 
cu relevanţă practică pe care le atribuim obiectului conceptului nostru în 
reprezentările noastre. Atunci, ideea noastră despre aceste consecinţe 
constituie ansamblul conceptului nostru despre acel obiect”. Această regulă 
apare într-un tratat intitulat pretenţios How To Make Our Ideas Clear („Cum 
putem clarifica ideile noastre”, 1878) 16 .0 formulare ulterioară şi ceva mai 
clară spune: „Sensul unei expresii este el însuşi, la rândul său, o expresie 
[...] însă în miriadele de forme în care se poate traduce o expresie [...] 
adevăratul ei sens [...] este [...] pur şi simplu [...] descrierea generală a 
tuturor acelor fenomene experimentale care sunt prezise efectiv cu ajutorul 
acestei expresii” 17 . 

Din această primă formulare reiese că orice expresie cu sens poate fi 
transformată într-o propoziţie condiţională (o propoziţie de tipul „dacă ... 
atunci ...”). De exemplu: dacă sunt îndeplinite condiţiile B,, ,...B n , atunci 
fenomenul va avea loc. Expresia are sens doar dacă poate fi transformată sub 
această formă. Această formulă abstractă îşi primeşte nuanţa specific 
pragmatistă prin precizarea conform căreia condiţiile B [ .. ,.B n trebuie să fie 
controlabile prin acţiuni ale noastre, de exemplu prin efectuarea de experimente. 

Propoziţia „Diamantul este dur” înseamnă - când eu sau un alt membru 
al comunităţii ştiinţifice efectuăm o serie de acţiuni determinate - încercarea 
de a zgâria diamantul cu ajutorul unui alt obiect. în acest caz, eu, respectiv 
oricare altă persoană, vom stabili că diamantul nu se zgârie. Peirce desfăşoară 
în mod similar o analiză a conceptelor de „echilibru” şi „forţă”. El procedează 
radical în analiza sa. Potrivit lui, nu există nici o deosebire între un obiect 
dur şi unul moale, atâta timp cât ele n-au fost supuse examinării. Am putea 
descrie fără probleme un diamant aflat pe fundul mării, ce n-a fost încă 
cercetat, ca fiind moale! N-ar fi nimic fals m acest exemplu, deşi este inadecvat 
în raport cu folosirea normală a limbii. 

Pe baza maximei pragmatiste, putem concepe expresiile cu sens drept 
reguli de acţiune. Interpretată ca regulă, duritatea înseamnă că acţiuni de un 

anumit fel stau într-o legătură cu alte rezultate, pe care le putem observa. 
Dacă efectuăm o anumită acţiune, vom observa cutare rezultat. Dacă dorim 
sau avem nevoie de un anumit rezultat, îl putem obţine acţionând în maniera 
corespunzătoare. Ştiinţa înseamnă putere. Iar propoziţiile iară sens sunt 
neputincioase; ele nu ne ajută să efectuăm nici o acţiune, ci trimit doar la 
alte cuvinte. 

Cu cât cunoaştem mai multe conexiuni între acţiuni şi rezultate ce au 
legătură cu nevoile şi dorinţele noastre, cu atât suntem mai bine înzestraţi în 
lupta pentru supravieţuire. Teoria lui Peirce despre opinie, înţeleasă ca 
obişnuinţă, stă în acord perfect cu maxima lui pragmatistă. 

Peirce îşi apără teoria semnelor împotriva obiecţiei regresului la infinit, 
afirmând că sensul unei expresii nu este nici semnul şi nici interpretantul, ci 
obişnuinţa: 

„...explicaţia cea mai exhaustivă a unui concept pe care o putem da în cuvinte 
va consta într-o descriere a obişnuinţei care poate fi indusă prin acel concept. 
Dar cum am putea descrie o obişnuinţă altfel decât printr-o descriere a modului 
de a acţiona, pe care ea îl provoacă - indicând, în plus, condiţiile şi motivul?” 18 . 

Regulile şi obişnuinţele practice sunt moduri generale de a acţiona, ce pot 
fi repetate în nenumărate cazuri. Prin aceasta, ele se deosebesc de percepţii 
senzoriale şi reprezentări mentale, care sunt private şi momentane. în mod 
tradiţional, tocmai aceste reprezentări mentale au fost considerate a fi sensul 
expresiilor lingvistice. Semnificaţia cuvântului „cal” este totuna cu ima¬ 
ginea mentală pe care un individ o leagă de acest concept. Peirce se dis¬ 
tanţează de această reprezentare tradiţională, deplasând sensul expresiilor 
de la experienţa senzorială a individului la ceva comun tuturor, anume la 
regulile de acţiune. Dacă o persoană a înţeles sau nu o expresie nu depinde 
de faptul dacă ea poate lega de această expresie anumite senzaţii interne, 
de tip vizual, ci dacă este capabilă să aplice expresia respectivă într-un 
anumit fel într-o serie de situaţii. 

Fără să stea pe gânduri, Peirce aplică maxima pragmatistă la propria 
lui metafizică. Lucrurile sunt aşa cum ni se dau. Esenţa lucrurilor este aceea 
care se arată în diferitele circumstanţe. Lucrurile n-ar putea fi situate dincolo 
sau mai presus de experienţele noastre pdsibile - nu pot fi, aşadar, ceva 
absolut independent de gândirea umană. Ce sens ar avea o expresie dacă ar 
exista o mărime ce subzistă complet independent de orice cunoaştere umană? 
Dacă această expresie ar avea un sens, aceasta ar însemna că ar putea fi 

legată de o regulă de acţiune sau o practică determinată. Sau, altfel spus, ar 
fi obiectul unei cunoaşteri. Aceasta contrazice însă asumpţia iniţială, conform 
căreia ea este complet independentă de cunoaşterea noastră. într-o perspectivă 
pragmatistă, admiterea unei astfel de mărimi insondabile este din această 
cauză fără sens. 

Lucrurile reale sunt regularităţi ale experienţei noastre. Lucrurile ireale 
sunt iregularităţi. Această idee despre lucrurile reale se poate traduce, în manieră 
pragmatistă, în propoziţii condiţionale cum ar fi „Când cutare şi cutare condiţii 
de percepţie sunt satisfăcute, atunci va fi observat cu necesitate cutare sau 
cutare fenomen”. Astfel ajungem să cunoaştem cum se comportă lucrurile în 
diverse circumstanţe. Regularităţile derivate de aici sunt legile naturii. 

O mare parte a ideilor - diseminate şi nu foarte clar exprimate - ale lui 
Peirce despre adevăr, opinie şi verificare pot fi interpretate ca o teorie a crite¬ 
riului verificaţionist al sensului - o teorie care avea să devină mai târziu semnul 
distinctiv al pozitivismului logic. O expresie este lipsită de sens atunci când nu 
există o legătură cu experienţa care ar putea-o valida sau infirma. 

Sensul unei expresii este suma consecinţelor ei practice. Criteriul 
verificării intră într-o serie de dificultăţi atunci când trebuie să explice legi 
universale ale naturii, legi neverificabile empiric sau propoziţii singulare 
despre trecut, îndeosebi despre trecutul îndepărtat de la care nu putem avea 
nici o mărturie. Peirce a prevăzut unele dintre aceste dificultăţi şi, în cursul 
timpului, a mai liberalizat criteriul său al sensului. 

în filosofia târzie, Peirce recunoaşte că predicate în genul lui „dur”, 
exprimă o proprietate dispoziţională, în sensul de „ar opune rezistenţă tăişului 
unui cuţit”, nu doar în sensul actual de „opune rezistenţă tăişului”. Nici un 
număr de încercări, oricât de mare, nu ar putea vreodată epuiza conţinutul 
de sens exprimat de dispoziţia „a fi dur”. 

Din această împrejurare, Peirce trage o serie de concluzii metafizice. 
Universaliile şi dispoziţiile nu sunt reale, pentru că pot fi actualizate în 
lucruri concrete şi fenomene, ci sunt reale în sine. Lucrurile concrete sunt 
reale doar în măsura în care se supun unor legităţi. Posibilităţile sunt ceva 
real, o parte a realităţii. Legile naturii sunt independente de ştiinţele naturii, 
având un statut autonom. Legităţile nu numai că au o sferă proprie, aceea 
a raţiunii - acolo unde proprietatea de a fi dur subzistă alături de ideea de 
cal - ci au şi proprietatea sau puterea de a acţiona fizic: un privilegiu care 
era mai înainte rezervat lucrurilor concrete. Legile naturii sunt obişnuinţe 
ale naturii, prin care lucrurile individuale sunt constrânse să se comporte 
în felul lor propriu. 

în filosofia sa târzie, Peirce încearcă să se elibereze de asociaţiile care 
se fac în mod uzual, prin imagini şi comparaţii, cu anumite concepte precum 
forţă, capacitate, scop şi conştiinţă. Rezultatul este un labirint misterios şi 
fascinant, al cărui fir conducător este o nouă idee matematică, conceptul de 
continuum. Peirce a rămas însă înăuntrul labirintului şi nu şi-a desăvârşit 
niciodată sistemul. 

Graţie criteriului verificării, pozitiviştii logici au făcut din filosofie o 
alee de trandafiri. Peirce a lăsat să crească o grădină sălbatică în care plante 
stranii se întreţes într-un desiş de nepătruns. 

1. ÎNCEPUTURILE 


Jan Riis Fior 


Ce este fîlosofîa analitică? 


în cercurile culturale anglo-saxone ale secolului XX domină aşa-numita 
filosofie analitică. Dintre personalităţile de seamă ale acesteia, unele erau, 
ce-i drept, de origine germană, însă au ajuns să fie serios apreciate de-abia 
în spaţiul anglofon. Prin conceptul de „filosofie analitică” nu se urmăreşte 
circumscrierea vreunei direcţii sau şcoli determinate, ci o formă de filosofie 
în sensul cel mai larg, formă în care se pleacă de la faptul că putem spera 
într-o înţelegere şi, poate, o (di)soluţie a problemelor filosofice tradiţionale 
doar atunci când cercetăm semnificaţia conceptelor, care sunt parte a 
formulării problemelor noastre. O mare parte a filosofiei analitice - marcată 
de o atitudine fundamentală orientată către experienţă (empirică) - este adesea 
legată de ideea că orice cunoaştere adevărată este de tipul cunoaşterii din 
ştiinţe (ale naturii). 

Doi britanici, G.E. Moore şi B. Russell, ca şi doi germani, G. Frege şi 
L. Wittgenstein, trec drept principalii întemeietori ai filosofiei analitice. 
Considerate din perspectiva istoriei ideilor, rădăcinile intelectuale ale lui 
Moore şi Russell ajung până la empirismul englez al lui Hume şi Mill. 
Amândoi se găseau în opoziţie cu idealismul absolut care, prin gânditori ca 
Bradley şi McTaggart, dominafilosofiabritanică din ultima treime a secolului 
al XlX-lea şi care a exercitat o influenţă însemnată până în secolul XX. 
Moore, Russell şi tânărul Wittgenstein au fost pionierii filosofiei britanice 
din perioada interbelică; în manieră similară, Russell, tânărul Wittgenstein 
şi în parte Frege au influenţat pozitivismul logic apărut în mediul cultural 

german al anilor 1920, curent care a rămas important cu precădere pentru 
filosofia ştiinţei până în anii ’50. 

în perioada postbelică, pornind de la critici virulente la adresa poziti¬ 
vismului logic, s-au constituit şi alte curente, în care Popper şi Kuhn au 
fost personalităţile proeminente din filosofia ştiinţei. Filosofia limbajului 
comun („filosofia de la Oxford”) a fost dezvoltată în principal de către 
Wittgenstein din perioada târzie, ca şi de către filosofii Ryle, Austin şi 
Strawson. Neîndoielnic, cea mai importantă dintre dezvoltările recente 
ale filosofiei analitice a ultimilor ani este încercarea lui Dummett de a 
pune în acord tezele centrale despre înţelegerea limbajului ale lui Frege şi 
Wittgenstein din perioada târzie. 

George Edward Moore 
Avocatul common sc/wc-ului 


Moore (1873-1958) nu face parte din acea categorie de filosofi care se 
lasă în voia speculaţiilor goale. împreună cu Bertrand Russell (1846-1924), 
pe care l-a cunoscut în anii studenţiei, el s-a situat pe o poziţie opusă 
speculaţiei idealismului absolut, aşa cum era acesta reprezentat de Bradley 
(1846-1924) şi McTaggart (1866-1925). Moore, consecvent susţinător al 
common smre-ului (simţului comun), credea că există o ruptură între 
common sense şi speculaţia filosofică; tocmai de aceea filosofia îi apărea 
ca o sumă de erori. Influenţa importantă pe care Moore a exercitat-o asupra 
filosofiei britanice nu îşi are cauza doar în acest mod de a înţelege relaţia 
dintre speculaţia filosofică şi common sense, ci şi în stilul său de a face 
filosofie. Nu opiniile lui Moore, ci tocmai metoda analitică a filosofiei 
sale s-a dovedit a fi viabilă. El a influenţat mediul filosofic britanic atât 
prin lucrările sale cât şi prin îndelungata sa activitate ca lector la Uni¬ 
versitatea din Cambridge, prin prezenţa sa la diferite seminar» filosofice 
şi prin activitatea de redactor la revista MW (1921-1947). Având în vedere 
toate aceste fapte, se poate susţine cu îndreptăţire că Moore a inaugurat un 
nou capitol al istoriei filosofiei britanice. 


Idealism şi realism 

Bradley şi McTaggart susţin că realitatea, aşa cum o cunoaştem noi în viaţa 
zilnică, este o simplă aparenţă. Influenţaţi de hegelianismul german, aceştia 
consideră că nu putem susţine că realitatea efectivă este exprimată prin 
concepte precum masă, sărut sau cel referitor la starea de spirit din Ajunul 
Crăciunului; altfel spus nici un concept pe care noi credem că îl cunoaştem 
din activitatea practică sau din ştiinţe nu exprimă realitatea. O masă, un 
sărut sau starea de spirit din Ajunul Crăciunului sunt doar în mod aparent 

reale. Dacă vom încerca să înţelegem ce anume are în comun conceptul de 
„realitate” cu experienţele noastre cotidiene, va reieşi că ceea ce noi numim 
concepte sunt iluzii. 

Ele sunt iluzii deoarece nu sunt ceea ce pretind a fi. Atât experienţa 
cotidiană, cât şi teoria ştiinţifică par a fi dovezi în favoarea unei impresionante 
diversităţi de ocurenţe de sine stătătoare, fie că sunt obiecte sau evenimente. 
Bradley şi McTaggart vor să demonstreze că realul nu constă de fapt în 
obiecte concrete sau evenimente, ci în acel întreg coerent în cadrul căruia 
putem lua cunoştinţă de ele şi putem avea experienţa lor. Acest întreg coerent 
este numit Absolutul, singurul care există în chip autonom. Conceptele 
„coerenţă” şi „întreg” nu se referă la ceva concret, material, care ar exista 
într-un timp determinat şi pentru care ar putea fi indicat un anume loc în 
spaţiu. Dimpotrivă, ele sunt principiile prin care noi putem lua cunoştinţă şi 
experimenta ceva concret în spaţiu şi timp. 

Astfel de principii nu sunt obiecte materiale, ci sunt ceva de ordin 
ideal. Vom încerca să clarificăm ce înţelegem prin fraza de mai sus prin 
intermediul câtorva analogii. în diferite domenii ale activităţii umane se 
vorbeşte despre principii sau reguli, ca de exemplu: principii ale acordării 
calificativelor, principii ale măsurării poluării fonice sau principii pentru 
acordarea ajutorului social. Dar un principiu nu este identic cu conceptul 
pentru care el stă. Un principiu pentru măsurarea poluării fonice nu e acelaşi 
lucru cu poluarea fonică, iar o regulă ce trebuie respectată pentru a fierbe un 
ou nu este acelaşi lucru cu un ou fiert şi nici nu este identic cu procesul de 
fierbere ca atare. Un principiu pentru ceva este temeiul în virtutea căruia 
acel ceva este aşa cum este şi nu altfel, temeiul în virtutea căruia acel ceva se 
vădeşte şi ni se prezintă aşa cum este el. Un principiu este ceva de ordin 
ideal sau, pentru a utiliza un termen mai vechi, ceva de ordin spiritual. 

Rezultatele acestui tip de speculaţie abstractă asupra realului, profesată 
de Bradley şi McTaggart, constau în sentinţe de genul: „Nu există obiecte 
materiale”, „Spaţiul şi timpul sunt ireale” sau „Spiritul este singurul cu 
adevărat real”. 

Prin conceptul de idealism trebuie înţeleasă convingerea potrivit căreia 
realul, adică ceea ce este în mod originar real, este de ordin ideal sau spiritual. 
Unii idealişti înţeleg realul ca principiu impersonal, iar alţii cred că esenţa 
realităţii rezidă într-o entitate divină. 

Trebuie să amintimîncă un principiu fundamental al idealismului: Ceea 
ce este trebuie trăit sau experimentat. Altfel spus, nu poate exista ceva care 
să fie independent de trăire sau de experienţă. Nu există nici o lume inde¬ 
pendentă de conştiinţă. 



George Edward Moore 


43 


Primul atac al lui Moore la adresa idealismului este amorsat în renumitul 
articol The Refutation of Idealism (Respingerea idealismului) din anul 1903. 
Totuşi, abia o dată cu Some Main Problems ofPhilosophy (Câteva probleme 
fundamentale ale filosofiei - o serie de prelegeri din 1910-1911, editate în 
1953) putem vorbi de o critică a idealismului întemeiată pe common sense. 
Un alt articol bine argumentat este A Deferise of Common sense (în apărarea 
simţului comun), articol citat mai ales în discuţiile referitoare la modul în 
care Moore înţelege common sense- ul. 

Moore enumeră aici o serie de „truisme” de al căror adevăr este sigur. 
Astfel, Moore are un corp ce a venit pe lume într-un moment bine determinat 
al trecutului; pe lângă aceasta, Moore este o fiinţă umană care a avut variate 
experienţe de diferite tipuri; mai mult, o mulţime de alte corpuri umane au 
aparţinut unor oameni care au avut diferite experienţe. în afară de aceasta, 
Moore ştiecă există o mulţime de alţi oameni care posedă o cunoaştere identică 1 . 

Toate aceste enunţuri sunt perfect adevărate. Dacă cineva ar opina că 
în aceste enunţuri este ceva adevărat, dar că, dintr-un punct de vedere superior 
celui implicat de acestea, enunţurile ar fi parţial false, atunci s-ar afla într-o 
vădită contradicţie cu Moore. Aceste enunţuri conţin concepte care sunt 
utilizate cu sensul lor comun, uzual; tocmai de aceea, oricineînţelege limba 
va înţelege şi aceste enunţuri. Prin urmare, ar fi o greşeală gravă să credem 
că adevărul unui enunţ precum „Pământul există de mulţi ani” ar depinde de 
delimitarea exactă a conceptelor „Pământ”, „a exista” şi „an” 2 . 

Principala caracteristică a „truismelor”constăîn aceea căsunt adevărate 
doar dacă lucrurile materiale, spaţiul, timpul şi persoanele sunt reale într-un 
sens general, pe care oricine îl înţelege; în plus, noi trebuie să avem cer¬ 
titudinea realităţii acestor lucruri. Un punct de vedere care ne-ar conduce la 
concluzia că lucrurile materiale - de exemplu - nu sunt reale în acest sens 
general sau care ne-ar aduce în faţa imposibilităţii de a avea certitudinea 
ultimă privind realitatea acestora, ar intra în contradicţie cu adevărurile de 
bază ale common re/we-ului. în continuare, Moore vrea să demonstreze că 
adevărurile common re/ue-ului au un caracter mai categoric. El încearcă să 
facă acest lucru arătând că punctele de vedere care nu sunt coerente cu 
aceste adevăruri conţin diferite contradicţii interne. 

Un punct de vedere care ar susţine, de exemplu, că lucrurile materiale 
nu sunt reale, trebuie, înainte de toate, să fie asertat. însă un punct de 
vedere nu poate fi asertat decât de o persoană. Dar o persoană trebuie să 
fie o fiinţă care are un corp, corp care s-a născut la un moment bine 
determinat 3 . Astfel, ca punctul de vedere de mai sus să poată fi în genere 

asertat, este necesar ca ceea ce acest punct de vedere asertează, adică ceea 
ce decurge din el, să fie eronat. Această formă a contradicţiei interne este 
numită inconsistenţă performativă (de la englezescul to perform: a executa, 
a duce la bun sfârşit). 

O formă mai evidentă a acestei contradicţii interne o putem identifica 
în acele puncte de vedere care susţin, sau din care decurge, că noi nu ştim cu 
certitudine dacă există corpuri materiale. Filosoful afumă prin aceasta că el 
ştie că există alte persoane care, la rândul lor, nu ştiu, că există lucruri mate¬ 
riale. însă, din faptul că orice persoană este o fiinţă dotată cu un corp, rezultă 
că filosoful neagă şi afumă, deopotrivă, existenţa lucrurilor materiale (afir¬ 
maţia decurge şi din faptul că şi ceilalţi oameni au un corp) 4 . 

Common sense-u\ constă, în sensul cel mai larg, din puncte de vedere 
îmbrăţişate de majoritatea oamenilor. în acest sens, Moore nu susţine că 
simţul comun ar consta într-un pachet neschimbător de adevăruri infailibile. 
Această interpretare a common rmre-ului implică faptul că el este supus 
schimbării şi că nu elimină posibilitatea ca acesta să conţină concepţii sau 
puncte de vedere eronate care să fie afumate fără temei 5 . Astfel, potrivit lui 
Moore, nu există nici un temei pentru a crede că există un Dumnezeu sau 
că, după moartea fizică, oamenii continuă să existe ca fiinţe dotate cu o 
conştiinţă, deşi trebuie să admitem că astfel de opinii sunt parte a common 
re/ire-ului înţeles în sens larg. Moore nu susţine că noi ar trebui să considerăm 
common sense- ul ca pe o sursă nepreţuită de opinii adevărate privitoare la 
lumea noastră. Cu toate acestea, el subliniază că orice încercare de a construi 
o imagine âtotcuprinzătoare, detaliată a lumii, orice analiză filosofică sau 
orice sistem filosofic trebuie să fie deplin coerente cu enunţurile common- 
rmre-ului. Atunci când este evident faptul că o analiză filosofică sau un 
sistem filosofic se află în contradicţie cu adevărurile de bază ale common 
rmre-ului, se poate susţine cu certitudine că ceva este în neregulă cu acea 
analiză sau cu acel sistem. Iar în acest caz, nu mai contează dacă reuşim sau 
nu să găsim vreo eroare în complicatele lanţuri argumentative ale teoriei. 

Moore nu furnizează nişte criterii generale pe temeiul cărora să putem 
decide ce tipuri de enunţuri pot fi subsumate, în sens strict, conceptului de 
common sense. Dacă examinăm modalitatea de argumentare a lui Moore, 
putem identifica, totuşi, cinci criterii 6 pe care trebuie să le satisfacă un enunţ 
pentru a fi pe deplin coerent cu common sense- ul: 

1. Majoritatea oamenilor trebuie să aibă cunoştinţă de respectivul enunţ 
(cum este, de exemplu, cazul „truismelor” lui Moore). Nu este necesar, 
însă, ca toţi oamenii să susţină în chip explicit acest enunţ; este suficient. 

doar, ca majoritatea oamenilor să implice, prin acţiunile sau omisiunile lor, 
acest enunţ. 

2. Negarea enunţului trebuie să conducă la o inconsistenţă performativă. 

3. Enunţul respectiv trebuie să poată fi verificat doar prin recurs la alte 
enunţuri de acelaşi gen. Astfel, verificarea unui enunţ nu trebuie să se bazeze 
pe enunţuri mai fundamentale sau cu un grad de certitudine mai ridicat. 

4. Negarea enunţului nu trebuie să conducă logic nemijlocit la o con¬ 
tradicţie internă. De exemplu, Moore consideră că enunţul „Nu există corpuri 
materiale”, luat ca atare, nu conduce la o contradicţie internă. 

5. Enunţul respectiv trebuie să poată fi formulat prin intermediul 
conceptelor general cunoscute din limbajul comun (ordinary language ). 

Dacă aceste cinci criterii sunt îndeplinite, înseamnă că avem de-a face 
cu un enunţ al common smse-ului, singurul temei veritabil al oricărei activităţi 
teoretice. Idealismul reprezentat de Bradley şi McTaggart nu îşi află înteme¬ 
ierea în common sense şi, prin urmare, nu poate fi susţinut. 


Teoria cu privire la dalele sensibile 

Ţinând cont de cele mai sus arătate, putem susţine că Moore este un realist: 
pentru el există o multitudine de lucruri şi evenimente de sine stătătoare pe 
care noi le putem cunoaşte, într-o anumită măsură, cu certitudine. însă, cu 
toate că se arată că adevărurile elementare ale common jenje-ului sunt temeiul 
înţelegerii noastre cu privire la lume, nu este clarificat ce înseamnă a fi în 
posesia unei astfel de ştiinţe. Pentru aceasta, este nevoie de o analiză filosofică 
corectă a enunţurilor şi conceptelor în chestiune. 

Moore a analizat în principal enunţuri şi concepte care se referă la 
percepţia senzorială (în special cea vizuală) a obiectelor ce ne înconjoară în 
viaţa zilnică (de ex.: cărţile, scrumiera). Problema cunoaşterii prin percepţia 
senzorială readuce în discuţie probleme ale filosofiei tradiţionale precum: 
„Ce fel de cunoaştere putem avea în virtutea faptului că suntem fiinţe 
înzestrate cu capacitatea percepţiei?”; „Care este modul de a fi al obiectelor 
pe care le cunoaştem în acest mod?”. O analiză filosofică trebuie să aibă o 
poziţie clară faţă de astfel de întrebări; tocmai de aceea, analiza întreprinsă 
de Moore nu trebuie confundată cu o sumă de cercetări psihologice cu privire 
la diferitele forme ale percepţiei senzoriale. Analiza filosofică nu este o 
analiză a procesului prin care noi vedem (de exemplu), ci o analiză a acelor 
enunţuri şi concepte pe care le utilizăm în viaţa curentă, pentru a exprima 
modul în care noi experimentăm obiectele din mediul vieţii cotidiene 7 . 

Punctul de plecare al analizei filosofice îl constituie adevărurile de 
bază ale common renre-ului. O dată asigurat acest punct de plecare, putem 
începe analiza unor enunţuri precum: „Văd două monede” sau „Aceasta 
este o scrumieră”. Trebuie demonstrat, cu ajutorul analizei, că, dacă enunţurile 
de acest tip sunt adevărate, atunci trebuie ca şi alte enunţuri mai simple să 
fie adevărate şi reciproca. Pentru a obţine o analiză corectă trebuie ca prin 
intermediul ei să înţelegem mai bine ce înseamnă a cunoaşte adevărurile de 
bază ale common smre-ului. în afară de aceasta, o analiză filosofică corectă 
trebuie să poată arăta, atunci când este vorba de un sistem filosofic ce intră 
în contradicţie cu adevărurile de bază ale common sense-ului, în ce constă 
eroarea acestuia. 

Analizele lui Moore pot fi reduse la un tip de teorie cu privire la datele 
sensibile, în măsura în care acestea din urmă sunt o presupoziţie constantă a 
oricărei analize. Aceasta vrea să spună că ceea ce noi percepem în general 
prin intermediul simţurilor, aşa-numitele date sensibile, nu sunt obiecte 
materiale sau părţi ale acestora. Pentru a face evidentă această presupoziţie 
a datelor sensibile, Moore se referă la trei situaţii. în primul rând este evident 
faptul că obiectele percepute de noi prin intermediul vederii au alte proprietăţi 
decât cele accesibile nouă în mod nemijlocit. Dacă privim, de exemplu, o 
monedă, noi privim de fapt o anumită faţă a ei; cu toate acestea, vom şti, în 
virtutea common jense-ului, că moneda are şi un revers, cu alte proprietăţi 
decât cele pe care noi le percepem în mod nemijlocit. Ceea ce noi percepem 
în chip nemijlocit, aici şi acum, este desemnat drept dat sensibil 8 . în al doilea 
rând, el face referire la relativitatea a ceea ce noi experimentăm prin 
intermediul sensibilităţii noastre. De exemplu, percepţia pe care noi o avem 
referitor la un obiect depinde de distanţa la care ne aflăm de el. Impresia pe 
care ne-o produce un obiect va fi influenţată, de exemplu, de faptul că îl 
privim prin nişte ochelari coloraţi. Ceea ce noi vedem nu este de fapt obiectul 
propriu-zis, ci sunt date sensibile - de exemplu: un punct albastru având o 
anumită formă şi o anumită mărime. în al treilea rând, Moore subliniază 
faptul că modul în care o persoană se raportează la ceea ce ea trăieşte este 
acelaşi, indiferent dacă este vorba de o reproducere a obiectului, de o 
halucinaţie sau de o percepţie concretă 9 . 

Această relativitate a percepţiilor senzoriale este principalul argument 
în favoarea faptului că datele sensibile nu sunt identice cu obiectele mate¬ 
riale sau cu părţi ale acestora. Două persoane pot avea în acelaşi timp 
două percepţii total diferite asupra unei monede: prima poate percepe 
moneda ca fiind ovală, iar cea de-a doua ca fiind perfect circulară. Faptul 

că o persoană vede ceva de formă ovală iar cealaltă ceva de formă perfect 
circulară este, potrivit lui Moore, indiscutabil. De asemenea, este indiscu¬ 
tabil faptul că una şi aceeaşi suprafaţă a unui obiect material nu poate fi în 
acelaşi timp şi ovală şi perfect circulară. De aici decurge faptul că cel 
puţin o persoană are de-a face cu un dat sensibil care se deosebeşte de 
obiectul material şi de orice parte a acestuia 10 . 

Presupoziţia datelor sensibile implică totodată faptul că enunţurile 
noastre referitoare la lucrurile materiale se bazează în general pe experienţa 
noastră directă a datului sensibil". Noi înţelegem enunţul „Există lucruri 
materiale” pornind de la înţelegerea unor enunţuri de bază ale common sense- 
ului precum „Există o mână” sau „Există un petec de hârtie”. Altfel spus, 
inteligibilitatea oricărui enunţ trebuie să se întemeieze pe inteligibilitatea 
unor enunţuri mai simple, precum „Văd o mână” sau „Văd un petec de 
hârtie”. Dacă aceste enunţuri sunt analizate mai departe, se vădeşte faptul că 
ele sunt concluzii logice derivate din enunţuri mai simple, în cazul de faţă: 
„Văd aceasta” şi ,Aceasta este o mână”. Presupoziţia datelor sensibile joacă 
în analiza acestui ultim tip de enunţuri un rol hotărâtor, şi aceasta deoarece 
Moore susţine că un astfel de enunţ trebuie să se refere la ceea ce este perceput 
în mod direct în momentul de faţă. Aceasta înseamnă că pronumele de¬ 
monstrativ „aceasta” se referă, în cele din urmă, la un dat sensibil. Astfel, 
putem susţine că enunţul „Aceasta este o mână” conţine un enunţ cu privire 
la o anumită relaţie între datul sensibil perceput în mod direct şi obiectul 
material care este văzut 12 . Problema cea mai dificilă cu care s-a confruntat 
Moore a fost aceea de a determina mai precis această relaţie. Nici una dintre 
soluţiile pe care le-a imaginat nu au fost de natură să-l satisfacă 

Originea problemelor cu care Moore s-a confruntat poate fi localizată 
în faptul că este greu de imaginat că acest realism al common sense-ului ar 
putea f ace o casă bună cu presupoziţia datelor sensibile. Teoria cu privire la 
datele sensibile era una dintre temele cele mai discutate în filosofia britanică 
din perioada interbelică încercările minuţioase şi, în acelaşi timp, zadarnice 
ale lui Moore de a produce o teorie satisfăcătoare cu privire la datele sensibile 
au contribuit la recunoaşterea faptului că problema a fost pusă greşit. Astăzi 
predomină opinia potrivit căreia presupoziţia datelor sensibile conţine o 
eroare fundamentală. Este fals să concepi modul în care un obiect este 
perceput în diferite situaţii ca pe un obiect determinat; altfel spus, modul în 
care percepem nu este el însuşi un obiect, despre care să putem afirma că îl 
percepem. Cu toate acestea, Moore nu a abandonat niciodată, în timpul 
vieţii sale, această convingere. 

Etica: eroarea naturalistă 


Moore a adus o contribuţie importantă şi la discuţia referitoare la întemeierea 
moralei; cu toate acestea, opera sa fundamentală de filosofie morală. Principia 
Ethica (1903) nu a atras, la început, atenţia filosofilor ce se ocupau de acest 
domeniu. Totuşi, datorită mesajului său etic, cartea (şi mai ales ultimul capitol 
cu privire la ideal) a fost apreciată în alte cercuri. Această situaţie avea să se 
schimbe mai târziu. Principia Ethica este, probabil, scrierea care a exercitat 
cea mai însemnată influenţă asupra filosofiei morale britanice din acest secol. 
Cu toate acestea, doar primele capitole teoretice sunt citite temeinic; mesajul 
etic al lui Moore nu a făcut obiectul unei preocupări susţinute. 

Observaţiile referitoare la aşa-numita eroare a naturalismului au avut o 
importanţă hotărâtoare. Mulţi filosofi ai moralei au încercat să derive morala 
din observaţiile cu privire la natura realităţii. Unii dintre aceştia au vrut să 
întemeieze morala pornind de la observaţii cu privire la natura societăţii umane 
şi a omului, luând ca punct de plecare, într-o astfel de întreprindere, nevoile şi 
dorinţele umane. Alţii au pornit de la presupoziţia că temeiul oricărei morale 
trebuie căutat în voinţa divină sau în mersul lumii. David Hume (1711-1776) 
intuieşte adevărata dificultate atunci când întreabă cum este posibil să derivi 
enunţurile referitoare la ceea ce omul trebuie sau nu trebuie să f acădin enunţuri 
care descriu cum sunt, respectiv cum nu sunt lucrurile 13 . Moore face din această 
întrebare obiectul unei analize mai riguroase. 

Acest lucru îl realizează printr-o mai clară precizare şi determinare a 
problemelor fundamentale ale eticii. El atrage atenţia asupra faptului că mulţi 
dintre ftlosofti care au fost preocupaţi de problema moralei nu au clarificat 
o problemă fundamentală, şi anume: ce au în vedere interogaţiile cu caracter 
etic? O astfel de clarificare este şi mai importantă atunci când se urmăreşte 
determinarea tipurilor de întemeiere a răspunsurilor la întrebările etice. Moore 
distinge două tipuri de întrebări etice fundamentale: 

- Ce tipuri de lucruri trebuie vrute pentru ele însele şi ce lucruri, în 
măsura în care sunt bune în sine, trebuie să existe? 

- Ce ar trebui să facă şi ce ar trebui să nu facă fiinţa umană? 

Un răspuns întemeiat la cea de-a doua întrebare presupune un răspuns 
la prima întrebare. în acelaşi timp, nu avem nevoie să ştim ce trebuie să 
facem pentru a putea decide ce este bine în sine. Faptul că noi trebuie să 
facem cutare sau cutare lucru depinde de faptul dacă prin acţiunea noastră 
facem un lucru bun sau nu. Aceasta înseamnă că pentru întemeierea unui 
răspuns la al doilea tip de întrebare trebuie utilizate două, şi numai două, 

tipuri de enunţuri. întemeierea trebuie să enunţe ceva cu privire la ceea ce 
produce acţiunea respectivă şi trebuie să ne spună dacă rezultatul acţiunii 
este bun în sine sau nu. 

Astfel, potrivit lui Moore, noi putem întemeia enunţurile referitoare la 
ceea ce trebuie sau nu trebuie să facem. Cu totul altfel stau lucrurile atunci 
când vrem să ştim ce este bun în sine. Moore crede, în acest caz, că enunţurile 
referitoare la ceea ce este bun în sine nu pot fi întemeiate; iar aceasta, nu 
deoarece enunţurile ar fi „subiective” sau pur şi simplu expresia sentimentelor 
sau a punctelor de vedere personale, ci deoarece nu există enunţuri din care 
acestea să poată fi deduse. Moore dezbate în cadrul acestei discuţii eroarea 
naturalismului. 

Pentru a putea concepe şi defini lucrurile care sunt bune în sine, trebuie 
să avem o înţelegere clară a ceea ce înseamnă că ceva este bun. Trebuie să 
avem o idee clară despre modul în care am putea defini conceptul de „bun” 
- în cazul în care el ar putea fi în genere definit. Aici trebuie distins între 
„bun”, în sensul de „bun în sine”, şi „bun” în sensul de „bun ca mijloc”. De 
exemplu, un cuţit ascuţit poate fi foarte bun pentru tăiatul fripturii, dar, cu 
toate acestea, el nu este ceva bun în sine; şi asta deoarece el poate fi la fel de 
bun şi pentru comiterea unei crime. 

Teza centrală a lui Moore este că nu putem defini conceptul de „bun”, 
motivul fiind că acest concept este o calitate simplă, necompusă. Moore 
apelează aici la o distincţie care s-a impus de mult în gândirea europeană, şi 
anume la distincţia între compus şi simplu. Adeseori este corect să vorbim 
despre trăsături sau concepte compuse: „roşcat” este compus din roşu şi 
maro, „frate” presupune conceptul de „masculin” şi relaţia frate-soră, iar 
„boem” este o combinaţie o între conceptele „eleganţă” şi „pierde-vară”. 
Tocmai de aceea pare natural să plecăm de la presupoziţia că trebuie să 
existe ceva simplu, adică necompus, pornind de la care să se poate forma 
ceva compus. Mulţi au considerat, în reflecţiile lor cu privire la diversitatea 
naturii, că trebuie să existe părţi materiale foarte mici, ireductibile (atomi), 
din care se compun toate celelalte lucruri. în mod analog, în relaţiile logice 
s-a pornit de la premisa că există cuvinte care nu pot fi definite, cuvinte cu 
ajutorul cărora se pot defini toate celelalte (deşi, în principiu, este imposibilă 
definirea tuturor cuvintelor). 

Dacă gândim potrivit acestui punct de vedere, atunci un concept poate 
fi definit doar dacă este compus. Un concept simplu nu poate fi definit; din 
punctul de vedere al lui Moore, „bun” este tocmai un astfel de concept 
simplu şi indefinibil 13 . Aici intră în joc teoria semantică potrivit căreia înţelesul 

unui termen descriptiv, de exemplu „cal”, este identic cu ceea ce desemnează 
termenul. Pentru a înţelege un termen, trebuie să avem, mai întâi, cunoştinţă 
de ceea ce el desemnează. Această cunoştinţă poate fi obţinută, în cele mai 
multe cazuri, prin intermediul unei descrieri sau definiţii. Orice cunoştinţă 
se întemeiază în acest caz pe cunoaşterea înţelesului altor cuvinte; cu toate 
acestea, metoda de faţă impune nişte limite clare. Dacă în unele cazuri nu 
putem cunoaşte ce desemnează un termen prin intermediul unei definiţii 
sau al unei descrieri, atunci nu vom putea înţelege niciodată anumiţi termeni. 
Această teorie semantică era destul de răspândită în momentul apariţiei 
lucrării Principia Ethica , rcgăsindu-se la Russell, de exemplu. 

în mod analog, Moore arată că şi anumite culori pot fi simple şi nede- 
finibile. Putem explica ce înţelegem prin conceptul de „galben” referindu-ne 
la lucruri care au această culoare şi comparându-le cu lucruri care nu sunt 
galbene. în acelaşi mod, putem lămuri ce procese fizice şi fiziologice se petrec 
în noi atunci când vedem lucruri galbene. Cu toate acestea, noi nu putem, 
susţine Moore, să deducem calitatea „galben” din calităţi mai simple 16 . 

Principalul argument în favoarea acestei teorii a fost numit argumentul 
întrebării deschise. Dacă „bun” ar putea fi definit, atunci acesta ar trebui să 
desemneze o calitate alcătuită din mai multe componente. în acest caz, 
definiţia ar trebui să furnizeze acele calităţi din care se compune „bun”, la 
fel cum definiţia pătratului furnizează calităţile (congruenţa laturilor, patru¬ 
later cu unghiuri drepte) din care este compus conceptul de pătrat. în cadrul 
acestui exemplu este valabilă următoarea afirmaţie: atunci când este înţeles 
termenul „pătrat” şi expresia „patrulater cu unghiuri drepte şi laturi congru¬ 
ente”, atunci se înţelege şi faptul că ele desemnează unul şi acelaşi lucru. în 
această situaţie este lipsit de sens să întrebăm dacă un pătrat este un patrulater 
cu toate laturile congruente şi toate unghiurile drepte, deoarece ar fi acelaşi 
lucru cu a întreba dacă un pătrat este un pătrat Din faptul că înţelesul expre¬ 
siilor „pătrat” şi „patrulater cu unghiuri drepte şi laturi congruente” este 
identic, rezultă că nu poate rămâne deschisă întrebarea dacă un pătrat este 
un patrulater cu toate laturile congruente şi cu unghiuri drepte. 

Totuşi, Moore susţine că lucrurile ar sta cu totul altfel atunci când 
încercăm să definim termenul „bun”. Oricât am încerca să dăm o definiţie 
pentru conceptul de „bun”, aceasta ar descrie întotdeauna o altă proprietate 
decât cea desemnată de conceptul „bun”. Acest lucru este o consecinţă logică 
a faptului că întrebarea „Poate fi identificat conceptul de «bun» cu o pro¬ 
prietate anume?” rămâne una deschisă. Unii sunt de părere că „bun” este 
întotdeauna una cu ceea ce este plăcut Dacă pornim de la presupoziţiile 

filosofice ale lui Moore, constatăm că nu putem formula nici o obiecţie la 
enunţul de mai sus. Totuşi, dacă este împărtăşită opinia potrivit căreia „bun” 
şi „plăcut” au acelaşi înţeles (aceasta ar însemna, pentru Moore, că ele 
desemnează unul şi acelaşi concept), atunci se vădeşte imediat contradicţia 
prezentă aici. Analizând întrebarea „Este binele identic cu plăcutul?”, re¬ 
marcăm faptul că această întrebare nu este aceeaşi cu întrebarea „Este plăcutul 
identic cu plăcutul?” sau cu „Este binele identic cu binele?” 17 . 

Ar fi o eroare fatală ca, adoptând acest punct de vedere, să încercăm să 
definim conceptul „bun” în genere. Moore o numeşte eroarea naturalistă 
(naturalistic fallacy). Această expresie înşelătoare a dat deja naştere la câteva 
neînţelegeri. Moore nu critică doar acele încercări de a defini conceptul de 
„bun” prin recurs la anumite calităţi naturale, precum „plăcut”, ci le respinge 
şi pe acelea care consideră că „este bun ceea ce este în acord cu voinţa divină”. 

Atât încercarea lui Moore de a înţelege conceptul de „bun” drept o 
calitate simplă, cât şi argumentul întrebării deschise au întâmpinat mai multe 
obiecţii. Cu toateacestea, majoritatea filosofilor şi-au însuşit principiul potrivit 
căruia conceptele etice fundamentale, precum „trebuie”, „datorie” sau 
„valoros”, trebuie definite cu ajutorul altor tipuri de expresii. De fapt, prin¬ 
cipiul enunţă faptul că anumite concepte etice pot fi definite prin intermediul 
altor expresii. De exemplu, Moore susţine că toate conceptele etice 
fundamentale trebuie definite cu ajutorul termenului „bun” şi că nu putem 
defini cuvintele ce ţin de lexicul eticii cu ajutorul unor cuvinte ce ţin de alt 
domeniu. Am putea accepta până la capăt acest principiu, dacă nu am ajunge 
şi la problema întemeierii unui punct de vedere moral. Dacă am fi consecvenţi 
principiului de mai sus, ar trebui să susţinem că morala nu poate fi dedusă 
exclusiv pe baza unei ştiinţe referitoare la om, societate sau natură sau, altfel 
spus, că etica este autonomă, ireductibilă. Trebuie să facem o distincţie clară 
între judecăţile de valoare şi normele morale, pe de o parte, şi descrierea 
faptelor, pe de altă parte. 


Intuiţionismul 

Cum am putea, totuşi, să cunoaştem faptele morale şi în ce mod am putea să 
întemeiem judecăţile morale, în cazul în care susţinem că etica este autonomă? 
Putem distinge între două moduri de rezolvare a problemei. Prima încercare 
de soluţionare susţine că judecăţile morale nu sunt expresia unei cunoştinţe 
(în engleză „cognition”); acest punct de vedere este numit non-cognitivism. 

Potrivit acestuia, judecăţile morale sunt considerate expresii ale unor anumite 
opinii sau sentimente. Alţii, la rândul lor, consideră drept un imperativ a avea 
anumite sentimente, a reprezenta anumite opinii sau a acţiona într-un anume 
mod. Mulţi consideră că judecăţile morale au un caracter întru totul subiectiv 
şi că, tocmai de aceea ar fi lipsit de sens să încercăm să le întemeiem într-un 
mod sau altul. Dimpotrivă, alţii sunt de părere că, într-o anume măsură, putem 
întemeia judecăţile morale în chip satisfăcător. 

Cu toate acestea, Moore făcea parte din tabăra cognitivistă: el considera 
că judecăţile morale sunt o expresie a cunoaşterii; altfel spus judecăţile morale 
sunt adevărate sau false. După cum am menţionat deja, el crede că anumite 
judecăţi morale pot fi în principiu întemeiate, şi anume acelea care vizează 
întrebarea referitoare la cum trebuie să acţionăm. Dimpotrivă, judecăţile 
privitoare la ce tipuri de concepte sunt bune în sine, nu pot fi întemeiate. 
Orice încercare de a le deduce din alte enunţuri conduce la eroarea naturalistă. 
Se pune însă întrebarea cum am putea determina dacă ceva este bun în sine 
sau nu. Răspunsul pe care îl dă Moore este că trebuie să ne îndreptăm atenţia 
spre respectivul tip de concept şi apoi să chibzuim în ce măsură existenţa 
acestui concept, perfect izolată de restul lucrurilor, păstrează atributul „bun”' 8 . 
Trebuie să evităm două erori prezente în această argumentaţie. în primul 
rând, nu trebuie să confundăm presupoziţia unui anume tip de concept cu 
existenţa propriu-zisă a acestui concept. în al doilea rând, nu trebuie să cădem 
pradă iluziei că un obiect sau o acţiune, care, izolat considerate, nu sunt 
bune, nu ar putea contribui la o calitate pozitivă a întregului din care acestea 
fac parte. Cu toate că într-o activitate valoroasă intervin momente care nu 
sunt bune în sine, ele pot contribui la valoarea activităţii în întregul ei. Ceea 
ce este valoros nu se întemeiază doar pe sentimentul de plăcut 19 . 

Potrivit concepţiei lui Moore, există două lucruri valoroase care se 
cristalizează în experienţa noastră zilnică; comuniunea cu ceilalţi oameni şi 
plăcerea în faţa lucrurilor frumoase. Important nu este atât dacă această 
apreciere este corectă, ci faptul că Moore este convins că a găsit acel mod de 
a privi lucrurile pe care trebuie să ne bazăm atunci când vrem să întrebăm 
care sunt lucrurile bune în sine sau când vrem să aflăm cum trebuie construite 
judecăţile despre lucrurile bune în sine. Acest mod de a vedea lucrurile, 
reprezentat de Moore, este desemnat în domeniul eticii ca intuiţionism. Mulţi 
filosofi şi-au însuşit acest punct de vedere în prima jumătate a acestui secol; 
dintre aceştia, îi menţionăm pe H. A. Prichard (1871 -1974) şi pe W. D. Ross 
(1877-1973). Poziţii asemănătoare găsim în Germania laMax Scheler (1874- 
1928) şi Nicolai Hartmann (1882-1950). 

Privire de ansamblu asupra celor mai importante tendinţe 
în fllosofia morală 



Cognitivism 

(Judecăţile normative sunt 
adevărate sau false. Aceasta 
înseamnă că judecăţile 
normative au întotdeauna o 
valoare de adevăr. Judecă¬ 
ţile normative exprimă o 
cunoştinţă.) 

Noncognitivism 
(Judecăţile normative nu 
sunt nici adevărate, nici 
false. Aceasta înseamnă că 
judecăţile normative nu au 
nici o valoare de adevăr. 
Judecăţile normative nu 
exprimă o cunoştinţă.) 

Naturalism 

(Concepte etice fundamen¬ 
tale, precum „bun”, „tre¬ 
buie", „datorie” şi „valo¬ 
ros”, pot fi definite cu aju¬ 
torul unor termeni ce nu 
aparţin domeniului eticii.) 

Bentham 

John Stuart Mill 

III 

Teorii nonnaturaliste 

(Concepte etice fundamen¬ 
tale, precum „bun”, „tre¬ 
buie”, „datorie” şi „valo¬ 
ros”, nu pot fi definite cu 
ajutorul unor termeni ce nu 
aparţin domeniului eticii.) 

Intuiţionism 

(Moore, Prichard. 

Ross, Hartmann) 

Emotivism 

(Ayer) 

Prescriptivism 

(Hare) 


Aşa cum am amintit mai sus, Moore susţine că întemeierea regulilor 
morale trebuie să aibă drept punct de plecare ceea ce este bun în sine. El 
defineşte datoria ca imperativ ce vizează îndeplinirea unei acţiuni, care 
produce mai mult bine în lume decât orice altă acţiune alternativă. O acţiune 
este justă, respectiv acceptabilă din punct de vedere moral, dacă şi numai 
dacă ea produce cel puţin tot atât bine ca orice altă acţiune alternativă. însă, 
deoarece noi nu putem cunoaşte niciodată toate acţiunile posibile şi nici 
toate consecinţele unei acţiuni, nu vom cunoaşte niciodată care este datoria 
noastră şi nici ceea ce este acceptabil din punct de vedere moral 20 . 

Prin urmare, sarcina filosofiei morale trebuie să se limiteze la furnizarea 
de temeiuri pentru un anumit tip de reguli morale privind acele acţiuni care 
sunt condiţii necesare ale existenţei societăţii umane 21 . Concepţia lui Moore 
referitoare la datorie şi reguli morale este, iară îndoială, una teleologică (de 
la grecescul telos - scop). Răspunsul la întrebarea „Care sunt acţiunile 
corecte?” îşi ia drept punct de plecare binele pe care o acţiune îl produce 
comparativ cu o altă acţiune. 

Metoda lui Moore 

Influenţa pe termen lung exercitată de Moore nu se datorează atât punctelor 
de vedere pe care le-a susţinut, cât mai ales modului în care acesta a încercat 
să rezolve problemele filosofice. Cu toate acestea, nu a scris prea multe 
referitor la ce anume este o analiză filosofică şi la ce tipuri de cerinţe trebuie 
să respecte o astfel de analiză; iar puţinul pe care l-a scris pe această temă nu 
ne lămureşte prea mult 22 . 

Analizând modul efectiv în care Moore abordează problemele, se 
pot distinge totuşi următoarele caracteristici ale demersului său: în primul 
rând, el afirmă că o mare parte dintre problemele filosofiei tradiţionale 
sunt false probleme filosofice. în cazul de faţă, sunt avute în vedere aumite 
seturi de întrebări ce au constituit obiect al disputei în special într-o primă 
perioadă a activităţii sale filosofice; pot fi aduse aici ca exemple întrebarea 
referitoare la existenţa lucrurilor materiale şi întrebarea referitoare la 
realitatea spaţiului şi timpului. Potrivit lui Moore, nu este vorba, în acest 
caz, de adevărate probleme filosofice, deoarece noi putem găsi un răspuns 
la ele pe baza adevărurilor elementare ale common re/we-ului. Deoarece 
nu există nimic altceva care să poată fi cunoscut cu o mai mare certitudine, 
nu mai are nici un sens să încercăm să le furnizăm o întemeiere filosofică, 
în ce priveşte enunţuri de felul „Există lucruri materiale” nu interesează 
stabilirea valorii de adevăr a acestora, ci lămurirea înţelesului lor. Aceasta 
poate fi obţinută printr-o analiză filosofică realizată cu ajutorul unor reguli 
bine determinate. 

O a doua caracteristică a filosofiei lui Moore ar fi cerinţa ca enunţurile 
relevante pentru analiză să poatăfi formulate în limbajul comun. într-o analiză 
se poate dovedi, însă, necesară utilizarea unor expresii tehnice, altfel spus al 
unor expresii uzuale utilizate într-un mod neuzual. Aceasta presupune că o 
astfel de utilizare este clarificată atent într-un limbaj uzual. Moore însuşi 
constituie un bun model pentru o astfel de atitudine, prin aceea că a încercat, 
în mod repetat, să clarifice înţelesul expresiei „datele sensibile”. Potrivit 
multor autori, dificultăţile insurmontabile, care au şi împiedicat de altfel o 
lămurire a acestui concept, au indicat, totuşi, calea rezolvării acestei probleme: 
s-a ajuns la concluzia că presupoziţia datelor sensibile este în mod 
fundamental falsă. S-a dovedit că un discurs filosofic prea tehnic are mari 
şanse să rateze adevăratele probleme filosofice. Acest lucru devine evident 
atunci când se încearcă explicarea unei anumite expresii prin intermediul 
limbajului uzual. 

în al treilea rând, o analiză filosofică este întotdeauna o analiză a 
enunţurilor şi a conceptelor, altfel spus: o analiză a semnificaţiei expresiilor 
lingvistice. Astfel, ceea ce se urmăreşte este demonstrarea faptului că două 
expresii lingvistice diferite se referă la unul şi acelaşi lucru. O analiză bună 
se evidenţiază prin faptul că reduce enunţuri şi concepte complexe la enunţuri 
şi concepte simple, uzuale. Concepţia lui Moore referitoare la semnificaţia 
expresiilor se mişcăîn totalitate într-un orizontal înţelegerii propriu filosofiei 
antice 23 . Expresiile care au un înţeles sunt nume în măsura în care semnificaţia 
unui nume coincide cu ceea ce este desemnat prin acest nume. 

Moore nu înţelege semnificaţia unui cuvânt, precum „bun” sau „pătrat”, 
ca obiect prezent aici şi acum, ci o înţelege în calitate de concept sau idee, 
altfel spus ca un tip particular de obiect sau lucru. O astfel de teorie a 
semnificaţiei a fost desemnată prin sintagma „teoria conceptuală a sem¬ 
nificaţiei”. Potrivit acestui mod de a vedea lucrurile, este absolut normal să 
înţelegi conceptele sau enunţurile după criteriul compunerii şi al ireducti¬ 
bilităţii. Analizele lui Moore au, în marea lor majoritate, următoarea structură: 
mai întâi descoperă enunţuri sau concepte simple; apoi alcătuieşte enunţuri 
şi concepte compuse cu ajutorul celor dintâi. Totuşi, în unele analize întâlnim 
un alt curs al argumentaţiei care porneşte de la presupoziţia că semnificaţia 
unei expresii lingvistice este determinată de modul în care ea este utilizată 24 . 
Pe de altă parte, el susţine punctul de vedere potrivit căruia clarificarea sen¬ 
sului unei propoziţii este acelaşi lucru cu furnizarea condiţiilor de adevăr ale 
acestei propoziţii. Altfel spus, trebuie văzut în ce măsură valoarea de adevăr 
a propoziţiei (adevărat, fals) depinde de valoarea de adevăr a altor propoziţii. 
Acest punct de vedere poate fi identificat la începutul analizei propoziţiei 
„Eu văd o mână”. 

în încheiere, trebuie evidenţiat faptul că Moore nu credea că filosofia 
se limitează exclusiv la analiza conceptelor şi a enunţurilor şi nici că analiza 
filosofică nu ne-ar putea spune nimic referitor la natura realităţii efective. 
Când susţinem acest lucru, nu ne bazăm doar pe declaraţiile lui Moore în 
acest sens, d şi pe convingerea acestuia că sarcina filosofiei este să arate ce 
fel de lucruri sunt bune în sine 25 . 

Gottlob Frege 
Logicianul discret 


Gottlob Friedrich Ludwig Frege (1848-1925) a dus o viaţă foarte retrasă. 
Vreme de 40 de ani a predat matematica la Universitatea din Jena, unde nici 
erudiţii săi colegii, nici studenţii, nu au fost în stare să-i preţuiască activitatea. 
Au existat perioade în care a fost extrem de productiv, fără ca lucrările sale 
ştiinţifice - patru căiţi şi nenumărate articole - să se bucure de o atenţie 
deosebită. Au fost catalogate de către matematicieni ca fiind prea filosofice, 
iar de către filosofi, dimpotrivă, ca mult prea matematice. Frege a trebuit 
chiar să-şi plătească din propriul buzunar publicarea operei sale principale, 
Grundgeseteze der Arithmetik (Fundamentele aritmeticii - voi. I şi II, 1883 
şi 1903), deoarece nici o editură nu şi-a arătat interesul faţă de aceasta. Astăzi 
putem constata, din ediţia completă a însemnărilor postume, apărută într-o 
formă costisitoare, dezamăgirea lui Frege, ba chiar amărăciunea sa, cu privire 
la nerecunoaşterea unanimă a operei sale de-a viaţă. 

Activitatea lui Frege se întinde, înainte de toate, în trei domenii: logica 
formală, filosofia matematicii şi filosofia limbajului. Este considerat astăzi, 
chiar şi numai pe baza celei mai timpurii opere, Begriffsschrift (Scrierea 
conceptuală, 1879), drept părintele logicii modeme - aşa-numita logică 
simbolică. Această carte - o piatră de hotar a filosofiei - conţine miezul 
ştiinţei logice şi mai ales o prezentare a cuantificării, careîntr-ooperă clasică 
despre dezvoltarea logicii, este considerată drept una dintre cele mai 
importante realizări intelectuale ale secolului al XlX-lea 1 . 

Filosofia matematicii, desemnată şi drept cercetare matematică funda¬ 
mentală, trebuie, la rândul ei, să-i fie recunoscătoare lui Frege. Datorită 
formulării şi dezvoltării aşa-numitului program logicist, el a contribuit în 
mod hotărâtor la crearea acestei noi ştiinţe, care a dominat cercetarea până 
târziu, în secolul XX. 

Problematica din jurul semnificaţiei, care devine un obiect al cercetării 
filosofice modeme, mai ales al filosofiei anglo-saxone a limbajului, este 

amorsată de studiile lui Frege în filosofia limbajului. Ea este practic definită 
prin teoriile şi conceptele fundamentale ale lui Frege. Punctul de pornire al 
primei opere importante autentice de filosofie a limbajului, Tractatus Logico- 
philosophicus al lui Ludwig Wittgenstein, l-au constituit, după propria 
mărturie a autorului, „scrierile magnifice” ale lui Frege. 

Nu toţi contemporanii lui Frege s-au arătat a fi nerecunoscători: 
Edmund Husserl, Bertrand Russell, Rudolf Camap şi Ludwig Wittgenstein 
au studiat foarte riguros articolele lui Frege. în anii de tinereţe, Russell, 
Camap şi Wittgenstein au intrat în contact cu Frege, fiind influenţaţi în 
mod pregnant şi durabil 2 . 


Proiectul logicist 

Matematicienii secolului al XlX-lea considerau că principala lor sarcină era 
de a pune ordine în propriul domeniu. Această ordine cuprindea două aspecte: 
pe de o parte, o axiomatizare a teoriilor matematice, adică încercarea de a le 
modela în aşa fel încât atât conceptele fundamentale, cât şi propoziţiile 
fundamentale (axiome) ale unei teorii, să poată fi expuse clar; pe de altă 
parte, o îmbunătăţire a demonstraţiei matematice ( Beweisefuhrung ). Ea 
trebuia să fie riguroasă şi exactă, pentru a putea contracara nenumăratele 
demonstraţii incomplete, adesea chiar greşite, cu care matematica fusese 
împovărată în perioada ei de înflorire din secolul al XVU-lea. 

Frege a fost unul dintre acei nenumăraţi matematicieni ai timpului său 
care făceau cercetări logice pentru a îmbunătăţi demonstraţia matematică. 
Cu toate acestea, proiectul său logicist se deosebeşte de proiectele tuturor 
celorlalţi. în vreme ce aceştia se străduiau să precizeze şi să pună în ordine 
regulile de deducţie, o notă caracteristică întâlnită în toate reflecţiile mate¬ 
matice, Frege şi-a propus un ţel mult mai înalt. Pentru el, o clarificare a 
acestor reguli de deducţie era insuficientă atâta vreme cât adevărata formă a 
expresiei lingvistice rămânea, mai departe, neclarificată. Nu în ultimul rând, 
formele de echivocitate, care apar atât de des în folosirea limbajului cotidian, 
- fie datorită unei expresii echivoce de genul „Banii erau puşi în bancă” sau 
a unei structuri propoziţionale neunivoce precum „Băiatul loveşte un bărbat 
cu o câijă” - făceau, în viziunea lui Frege, ca limba să fie inutilizabilă ca 
mijloc de exprimare a regulilor de demonstraţie matematică. O demonstraţie 
trebuie să fie exactă; lipsa unei relaţii univoce dintre forma şi conţinutul 
unei propoziţii ar şubrezi întotdeauna rigurozitatea demonstrativă. 

De aceea, Frege propune o concepţie generală care să facă dreptate 
ambelor sarcini - clarificarea regulilor de demonstraţie şi obţinerea 
univocităţii mijloacelor de exprimare. El a propus crearea unui limbaj 
artificial pentru argumentarea matematică, un limbaj formalizat ca substitut 
al limbajului natural. Acest limbaj trebuia să conţină un număr de reguli 
bine definite ale demonstraţiei şi să asigure realizarea unei relaţii univoce 
dintre forma şi conţinutul propoziţiilor, dar să posede, pe lângă aceasta, şi 
o forţă de expresie destul de puternică pentru formularea oricărei propoziţii 
matematice corecte şi pentru redarea fiecărei inferenţe matematice. 
Construirea controlată şi modul de funcţionare ale unui asemenea limbaj 
ar reprezenta o garanţie împotriva erorii şi a argumentaţiei incomplete, 
deoarece ele prescriu tocmai o standardizare riguroasă a demonstraţiei şi, 
în consecinţă, fac posibilă o verificare obiectivă şi efectivă a demonstraţiilor 
existente. 

Frege a numit limbajul său artificial „scriere conceptuală” ( Begriffs■ 
schrift). Raportul dintre acesta şi limbajul natural îl compara cu raportul 
dintre microscop şi ochiul omenesc. Scrierea conceptuală nu a fost gândită 
ca alternativă la limbajul natural, cu nenumăratele lui funcţii, ci, exclusiv, 
ca instrument specializatcare să servească unor scopuri ştiinţifice determinate. 
Utilitatea limbii naturale ca mijloc de expresie pentru sentimente, dorinţe, 
speranţe, viziuni şi multe altele nu poate fi regăsită în scrierea conceptuală. 
Aceasta era proprie doar pentru exprimarea conceptelor, judecăţilor şi 
argumentelor - şi acestea, fireşte, numai sub formă simbolică. 

Cu Scrierea conceptuală, operă care poartă subtitlul sugestiv lin limbaj 
formalizat al gândirii pure modelat după limbajul aritmeticii, Frege şi-a 
realizat ambiţiosul său proiect. Această operă, mai degrabă modestă din 
punctul de vedere al răspândirii ei, conţinem principiu o perspectivă completă 
asupra tuturor regulilor de demonstraţie matematică, precum şi liniile 
directoare pentru crearea unui limbaj artificial în care să poată fi exprimată 
orice propoziţie matematică, ba chiar şi oricare judecată a unei ştiinţe exacte 
a naturii. 


Expresiile logico-propoziţioiiale 

în mod tradiţional, logica propoziţiilor se ocupă cu acele argumente a 
căror valabilitate se bazează pe proprietăţile logice ale expresiilor „non”, 
„şi”, „sau”, „dacă ... atunci” şi „dacă şi numai dacă ... atunci”. Aceste 



Gottlob Frege 


61 


expresii sunt numite conectori prepoziţionali, pentru că- exceptând expresia 
„non” - servesc la alcătuirea unui enunţ nou din două sau mai multe pro¬ 
poziţii, deci la realizarea unei relaţii între propoziţii. Mai jos, sunt prezentate 
exemple de argumente care fac obiectul logicii propoziţiilor: 

(1) Dacă apare soarele, toţi se bucură 
Soarele apare 

Deci: Toţi se bucură 

(2) Dacă plouă, strada e udă 

Plouă _ 

Deci: Strada e udă 

Este evident că aceste două argumente simple sunt valide în sens intuitiv: 
dacă premisele (asumpţiile) lor sunt adevărate, atunci concluzia trebuie să 
fie, de asemenea, în mod necesar, adevărată. în acelaşi timp, ele pot ilustra 
conceptul de formă logică , deoarece amândouă prezintă următoarea structură: 
Dacă P, atunci Q 

_P_ 

Deci: Q 

Raportul argumentelor unul faţă de celălalt este de aşa natură, încât, 
dacă acele componente nonlogice sunt schimbate între ele în mod 
corespunzător, atunci din una va decurge cealaltă. Dacă propoziţiile „Soarele 
răsare” şi „Toţi se bucură” din (1) sunt înlocuite fiecare cu „Plouă” respectiv 
„Strada e udă”, rezultatul obţinut este (2). De aceea, se spune că ambele 
argumente au aceeaşi formă logică. Potrivit definiţiei, două argumente au 
aceeaşi formă logică dacă şi numai dacă în cazul substituirii componentelor 
nonlogice prin alte componente nonlogice, se păstrează relaţia prin care o 
componentă este derivată din cealaltă 3 . 

Logica defineşte conceptul de validitate cu ajutorul conceptelor de 
formă logică şi de adevăr: un argument este logic valid dacă şi numai dacă, 
pentru orice alt argument cu aceeaşi formă logică, premise adevărate conduc 
la concluzii adevărate. Cu ajutorul acestei definiţii a conceptului de validitate 
este posibil să stabileşti definitiv dacă un argument dat nu este logic valid. 
Este suficient un singur contraexemplu de forma unui argument cu aceeaşi 
formă logică şi cu premise adevărate, având, însă, o concluzie falsă. Nonvali- 
ditatea argumentului 

(3) Dacă plouă, strada este udă 

Strada este udă _ 

Deci: Plouă 

poate fi dovedită prin urmare cu ajutorul următorului contraexemplu: 

(4) Dacă 2 este mai mare ca 3, atunci 2 este mai mare ca 1 (adevărat) 

2 este mai mare decât 1 _(adevărat) 

Deci: 2 este mai mare decât 3 (fals) 

Cum demonstrăm însă că un argument este valid? (1) şi (2) sunt 
argumente valide atât în sens intuitiv, cât şi într-un sens strict logic. Putem, 
însă, evita posibilitatea unui contraexemplu? Aici este nevoie de nişte 
reflecţii generale şi sistematice; acest lucru îl cunoşteau deja Aristotel şi 
stoicii; pe vremea lui Frege, în ciuda unei cercetări energice purtate de 
mai bine de două mii de ani în această direcţie, încă nu se realizaseră 
progrese considerabile 4 . 

Primul pas făcut în vederea rezolvării acestei probleme a fost crearea 
unei scrieri conceptuale cu scopul de a exprima argumente logic-pro- 
poziţionale. Scrierea conceptuală conţine doi conectori simbolici, şi anume 
şi >”. 5 Primul poate fi explicitat astfel: propoziţia „-P” este adevărată 
dacă propoziţia ,4*” este falsă şi invers. Conectorul respectiv are, aşadar, în 
limbajul artificial funcţia negaţiei - stă în locul lui „nu”. 

Explicitarea pentru sună astfel: dacă „P” şi „Q” sunt două 
propoziţii, atunci propoziţia „P —> Q” este adevărată, respectiv falsă în 
următoarele condiţii: 



P 

Q 

P—>Q 

ir~ 

adevăr 

adevăr 

adevăr 

T~ 

fals 

adevăr 

adevăr 

3T" 

adevăr 

fals 

fals 

4: 

fals 

fals 

adevăr 


Afirmaţia „P —» Q” revine la afirmaţia că varianta (3) nu este posibilă, 
pe când celelalte sunt posibile concomitent 6 . în Scrierea conceptuală, semnul 
stă pentru „Dacă ... atunci” din limbajul obişnuit. în comparaţie cu 
acesta, este însă evident mai slab. Dacă ne raportăm la definiţia pe care am 
dat-o, atunci fiecare dintre următoarele trei propoziţii este adevărată: „Co¬ 
penhaga este un mare oraş —» Copenhaga este capitala Danemarcei”, 
„Copenhaga se află în lutlanda —» Copenhaga este capitala Danemarcei”, 

„Copenhaga se aflăîn Iutlanda -» Copenhaga este capitala Suediei”. Pe de 
altă parte, ar fi greu de imaginat că propoziţiile acestea ar fi considerate 
adevărate dacă ar fi exprimate sub forma „Dacă ... atunci”. Ideea lui Frege 
din Scrierea conceptuală este aceea că »” redă, totuşi, nucleul logic al 
semnificaţiei lui „dacă ... atunci”, şi anume, prin modul în care asigură atât 
validitatea celor două moduri de argumentare. 

Dacă P, atunci Q • Dacă P, atunci Q 

P_ Non Q _ 

Deci: Q Deci: non P, 

cât şi nonvaliditatea acestor moduri de argumentare: 

Dacă P, atunci Q Dacă P, atunci Q 

Non P _ Q_ 

Deci: non Q Deci: P 

Dacă în primul exemplu este folosit atunci validitatea concluziei 
este evidentă; căci premise adevărate nu pot conduce la o concluzie falsă: 
din adevărul lui „P —> Q” şi al lui „P” rezultă adevărul lui „Q”, fiindcă 
adevărul lui „P —> Q” exclude posibilitatea (3) din tabelul de mai sus, în 
vreme ce adevărul lui „P” exclude posibilităţile (2) şi (4), astfel încât până la 
urmă rămâne doar posibilitatea (1), unde „Q” este adevărat. în consecinţă, 
este garantat următorul lucru: dacă expresiile de genul „Dacă... atunci” pot 
fi redate prin atunci şi argumentele valide din limbajul natural pot fi 
redate prin argumente valide din scrierea conceptuală, aşa cum cele nonvalide 
din acelaşi limbaj pot fi redate, în celălalt limbaj, prin argumente nonvalide. 

Scrierea conceptuală nu mai conţine, în afară de şi alte 
conective simbolice. Prin combinaţia corespunzătoare a acestor două 
conective poate fi conceput conţinutul logic al celorlaltor conective logic- 
propoziţionale cuprinse în limbajul natural. Lui „P şi Q” îi corespunde 

.-(P-K-Q))”: 

P Q -Q P-»(-Q) -(P-> (-Q)) PşiQ 

A A F F A A 

F A F A F F 

A F A A F F 

F F A A F F 

„P sau Q” în sensul de „P sau Q, posibil amândouă” este conceput 
drept „(- P) —> Q”: 


P Q 
A A 
F A 
A F 
F F 


- P (-P) -» Q P sau Q 


F A A 
A A A 
F A A 
A F F 


Astfel, în vederea unei simplificări, se pot introduce doi conectori 
definiţi, şi anume „&” şi „v”, care traduc de fiecare dată pe „şi” şi pe „sau”, 
prin definiţiile: „P&Q” este forma prescurtată a lui ,,-(P —> (- Q))”, iar „P v 
Q” forma prescurtată a lui „(- P) —> Q”. „Dacă şi numai dacă P, atunci Q” 
exprimă acelaşi lucru cu „Dacă P, atunci Q, şi dacă Q, atunci P”, pentru care 
se poate introduce un nou conector definit, prin definiţia următoare: 
,P Q” este forma prescurtată pentru „(P -* Q) & (Q -» P)”. 


Sistemul axiomatic în logica propoziţiilor 

în următorul său pas, Frege porneşte de la constatarea că pentru fiecare 
argument valid există o expresie corespunzătoare de un anumit tip şi cu un 
statut determinat. Celor două argumente valide de mai sus (1) şi (2) le 
corespunde de fiecare data¬ 
ţi ’) Dacă este adevărat că la apariţia soarelui toţi se bucură, şi că soarele 
chiar apare, atunci toţi se bucură. 

(2’) Dacă este adevărat că atunci când plouă strada este udă, şi că plouă 
efectiv, atunci strada este udă. 

Aceste expresii se obţin din argumente, în măsura în care premisele 
sunt legate prin „şi”, iar conjuncţia dintre premise este legată de concluzie 
prin „dacă ... atunci”. Enunţurile au un statut special în momentul în care 
sunt adevărate complet independent de circumstanţele de fapt. 

Există astfel, pentru fiecare argument valid, un adevăr logic 
corespunzător. Adevărurile logice trebuie considerate drept cazuri particulare 
ale unor principii sau legi generale. în acelaşi fel în care adevărurile 
matematice „2 + 3 = 3 + 2” şi „4 + 6 = 6 + 4” sunt exemple particulare ale 
unei aceleiaşi legi aritmetice „x + y = y + x”, tot astfel (1 ’) şi (2’) pot fi 

considerate ca exemple particulare ale uneia şi aceleiaşi legi logice, care, 
folosind scrierea conceptuală, poate fi formulată astfel: 

((p->q)&p)->q 


unde literele mici p, q, r, s.. .sunt folosite pentru desemnarea unor propoziţii 
oarecare. Şi aici se întâmplă, la fel ca în aritmetică, unde literele mici x, y, 
z, u... stau, în formularea legilor aritmetice, în locul unor numere oarecare. 

Rezultă, astfel, că validitatea argumentelor (1) şi (2) se întemeiază pe 
faptul că propoziţia ,,((p -> q) & p) —> q” este o lege logică, deci adevărată 
pentru toate ocurenţele posibile. Aceasta este uşor de dovedit: 


P_Q 

A A 
F A 
A F 
F F 


p->q 

A 

A 

F 

A 


(p -> q) & p 
A 
F 
F 
F 


((p -> q) & p) -> q 
A 
A 
A 
A 


Aceste consideraţii evidenţiază arată faptul că o perspectivă generală 
asupra tuturor legilor logicii propoziţiilor ar oferi un criteriu de decizie 
suficient de puternic pentru a arăta dacă un argument oarecare din logica 
propoziţiilor este valid sau nu. Frege şi-a asumat sarcina să realizeze această 
perspectivă generală. Deoarece era conştient că există o multitudine 
nenumărată de legi în logica propoziţiilor şi că, în consecinţă, o enumerare 
a lor era absolut exclusă, s-a străduit să obţină un număr limitat de legi care, 
datorită însuşirii lor de a fi legi fundamentale, să cuprindă implicit toate 
celelalte legi, astfel încât cele din urmă să poată fi derivate din primele 7 . 
Următoarele şase legi au fost considerate legi fundamentale: 


Axioma I: 
Axioma II: 
Axioma III: 
Axioma IV: 
Axioma V: 
Axioma VI: 


p->(q->p) 

(r -»(q -> p)) -» ((r -»q) -»(r -»p)) 
(r —> (q —> p)) -> (q -> (r -»p)) 

(p —»q) —* ((- q) —»(—p)) 

(-(-p))-*p 

p-»(-(-p)) 


Datorită explicitării semnelor şi se poate constata că fiecare dintre 
aceste enunţuri va fi adevărat, indiferent de propoziţiile care sunt simbolizate 
prin literele mici. Dacă, în axioma I, „p” este adevărat, atunci consecventul 
formulei, „q —> p”, este adevărat, şi, prin urmare, întreaga formulă va fi 

adevărată. Dacă „p” stă pentru o propoziţie falsă, atunci antecedentul „p” 
este f als şi, în consecinţă, întreaga propoziţie va fi din nou adevărată. Axioma 
I este, prin aceasta, o lege a logicii propoziţiilor, iar toate cazurile particulare 
care derivă din ea vor fi adevăruri ale logicii propoziţiilor. Acelaşi lucru este 
valabil şi pentru axiomele II - VI. 

Frege nu a propus decât două reguli de derivare. Prin acestea, din axio¬ 
mele de mai sus vor putea fi derivate noi legi logice. 

- regula detaşării: dacă A —> B este o lege şi A este o lege, B poate fi derivat 
de aici ca lege; 

- regula substituţiei: dacă, într-o lege logică, o anumită literă este înlocuită 
în toate ocurenţele sale, printr-o altă literă sau printr-o formulă, atunci din 
această înlocuire (substituţie) rezultă tot o lege logică. 

Modul de aplicare poate fi clarificat prin intermediul următoarei 
demonstraţii, unde legea „p —> p” este derivată din I şi IU 

1) în III, r este substituit cu p, şi se obţine: 
legea (i): p -> (q p)) (q (p -»p)) 

2) legea (i) şi I corespund regulii detaşării, şi se obţine: 
legea (ii): q -* (p -> p) 

3) în legea (ii) q este substituit cu I, şi se obţine: 
legea (iii): (p -» (q -» p)) -» (p -> p) 

4) legea (iii) şi I corespund legii detaşării, şi se obţine: 
legea (iv): p-»p 

Frege îşi dezvoltă sistemul său de logică a propoziţiilor prin derivarea 
din circa 20 de legi logice centrale din ce în ce mai complicate. Era convins 
de faptul că sistemul cuprindea toate legile mai importante din logica 
propoziţiilor, însă nu putea să demonstreze acest lucru. O demonstraţie 
irefutabilă a acestui fapt a fost obţinută ulterior®. Sistemul celor şase axiome 
şi celor două reguli de derivare permite numai derivarea legilor logice din 
logica propoziţiilor. Derivarea altor genuri de enunţuri este imposibilă. 


Logica predicatelor în Scrierea conceptuală 

Logica predicatelor este teoria inferenţelor a căror valabilitate se întemeiază 
pe proprietăţile logice ale aşa-numitelor „expresji de cuantificare” cum ar fi 
„toţi”, „nici unul”, „unii” şi unii.. .nu sunt”. De peste două mii de ani, această 
logică şi-a avut locul în teoria aristotelică a silogismului, al cărei nucleu a 
constat în diferenţierea a patru tipuri generale de propoziţii, care pot fi ilustrate 

cu ajutorul următoarelor exemplelor: „Toţi germanii sunt logicieni” (A); 
„Nici un german nu este logician” (E); „Unii germani sunt logicieni” (I); 
„Unii germani nu sunt logicieni” (O). Teoria cuprindea peste douăzeci de 
forme valide de argumentare, mai ales silogisme precum: 

Toţi logicienii sunt pedanţi Nici un logician nu este amator de operă 

Unii germani sunt logicieni Toţi logicienii sunt pedanţi 

Unii germani sunt pedanţi Unii pedanţi nu sunt amatori de operă 

Dacă ţinem seama de scopul lui Frege, şi anume de a analiza inferenţele 
matematice, aceste forme silogistice erau complet insuficiente. în legătură 
cu acest aspect, s-a dovedit că prin silogism nu pot fi redate nici măcar 
propoziţii şi inferenţe matematice extrem de simple. Cu atât mai puţin vor 
putea fi ele evaluate. Motivul funcţionalităţii reduse a acestei teorii se datora, 
după Frege, unei abordări principial eronate în ceea ce priveşte analiza 
structurii interne a propoziţiilor 9 . 

Reproşul lui Frege la adresa analizei tradiţionale a propoziţiilor consta 
în faptul că, prin aceasta, este evidenţiată o structură logică ce dă prea puţin 
seama de propoziţiile cuantificate. Reproşul lui devine mai clar prin 
exemplele care urmează. Ambele propoziţii: 

(1) Nici un număr nu este mai mare decât toate celelalte numere 

(2) Nici un număr nu este mai mare decât orice alt număr 
manifestă, potrivit analizei tradiţionale, exact aceeaşi structură logică, şi anume 
„Nici un S nu este F\ unde „S” este subiectul, iar ,,P’, predicatul. Structural, 
între cele două propoziţii nu există nici o diferenţă. Ea poate fi totuşi constatată 
în urma unei priviri mai atente asupra predicatelor „este mai mare decât toate 
celelalte numere” şi „este mai mare decât orice alt număf’, care prezintă o 
diferenţă ce nu este surprinsă de analiza teoretică. Ele au aceeaşi structură cu 
„Nici un german nu este logician”; analiza tradiţională nu evidenţiază expresiile 
de cuantificare prezente în cele două predicate. 

Dacă luăm următoarele propoziţii: 

(3) Toţi elevii se bucură dacă iau vacanţă 

(4) Toţi elevii se bucură dacă toţi elevii iau vacanţă 

atunci prima propoziţie va fi analizată ca „Toţi S sunt P”: .Fiecare persoană 
cu proprietatea de a fi elev are proprietatea de a se bucura dacă ia vacanţă”. 
Şi această analiză este însă incompletă, deoarece structura predicatului nu 
este redatăîn mod complet. Celălalt exemplu este o propoziţie de tipul „dacă 
... atunci”, care nu poate fi inclusă în nici un fel în clasificarea propoziţiilor 
după tipurile A, E, I, O. 

Dacă luăm propoziţia ambiguă: 

(5) Orice băiat iubeşte o anumită fată, 
vom avea două interpretări posibile, şi anume: 

(6) Există o anumită fată care este iubită de orice băiat; 

(7) Pentru fiecare băiat, există o anumită fată pe care el o iubeşte. 
Acestea pot fi surprinse în funcţie de două structuri posibile: „Unii S 

sunt P” (6) şi „Toţi S sunt P” (7). Despre aceste structuri nu se poate spune 
nimic mai mult, deşi „P” desemnează, în ambele cazuri, predicate compuse 
cu structuri complet diferite. 


Diferenţa dintre funcţie şi argument 

Frege a pus incapacitatea teoriei tradiţionale pe seama diferenţei care se 
face între subiect şi predicat' 0 . Potrivit propriei sale concepţii, această dife¬ 
renţă poate fi utilizată doar în legătură cu propoziţii extrem de simple, precum 
„Peter doarme” sau „Hamburg este un port”. în asemenea propoziţii, nu 
există probleme în legătură cu diferenţa dintre un subiect, „Peter”, respectiv 
„Hamburg”, şi un predicat, „doarme”, respectiv „este un port”. în cazul 
unoraltorpropoziţii simple, cum ar fi „Peter se joacă cu Agnes” sau „Hanovra 
se află între Hamburg şi Kassel”, această diferenţă subiect - predicat ajunge 
să fie arbitrară, deoarece în prima propoziţie „Peter” şi „Agnes” pot fi 
interpretaţi, la fel de bine, ca subiect. Şi în cazul propoziţiilor cuantificate 
există, aşa' cum am arătat deja, dificultăţi evidente. 

Din acest motiv, Frege s-a servit de diferenţa matematică dintre funcţie 
şi argument. în cadrul expresiei „(3) 2 ”, trebuie distins între expresia 
argumentului „3” şi expresia funcţiei „ (.. .) 2 ”. în expresia „3+2” trebuie să 
se distingă între cele două expresii ale argumentelor echivalente „3” şi „2”, 
pedeo parte, şi expresia funcţiei pe de altă parte. Expresia „(3+2) 2 ” 

trebuie concepută, astfel, în trepte: mai întâi, ambele expresii ale argumentului 
trebuie introduse în expresia funcţiei „+” cu rezultatul „3 + 2”, care, la rândul 
lui, trebuie introdus în expresia funcţiei,,(... ) 2 ”. 

Frege a transferat această diferenţă în analiza propoziţiilor. într-o 
propoziţie cum ar fi .Peter doarme”, el deosebeşte între expresia argumentului 
,Peter” şi expresia funcţiei „doarme”, la fel cum într-o propoziţie de genul 
„Peter se joacă cu Agnes” deosebeşte între cele două expresii echivalente 
ale argumentelor „Peter” şi „Agnes”, pe de o parte, şi expresia funcţiei „se 
joacă cu”, pe de altă parte. La fel, o propoziţie ca „Toţi o iubesc pe Agnes”, 

va fi analizată în mai mulţi paşi: mai întâi, se construieşte expresia funcţiei 
„iubeşte pe Agnes” prin detaşarea expresiei argumentului dintr-o propoziţie 
precum „Peter o iubeşte pe Agnes”, iar acestei expresii a funcţiei i se sub¬ 
ordonează, ca expresie a argumentului, o altă expresie a funcţiei, de exemplu 
„toţi”. Aşa cum se poate observa, limbajul este populat de diverse tipuri de 
expresii ale funcţiei. Pe de o parte, avem expresii precum „doarme” sau 
„iubeşte pe Agnes”; cu ele se construiesc propoziţii prin introducerea de 
expresii ale argumentului, cum ar fi „Peter” sau „regina Angliei”. Pe de altă 
parte, avem expresii precum „toţi”; cu ele se construiesc propoziţii prin 
adăugarea unor expresii ale argumentului, care sunt expresii ale funcţiei de 
primul tip. Prin urmare, Frege deosebeşte între expresii ale funcţiei de ordinul 
întâi („doarme” ş.a.m.d.) şi expresii ale funcţiei de ordinul doi („toţi”, „nici 
unul” ş.a.m.d.). Prin aceasta, el deţine soluţia adecvată pentru redarea 
propoziţiilor cuantificate în cadrul scrierii conceptuale, pentru aşa-numita 
cuantificare, cum o vom numi de acum înainte 11 . 

Pentru alcătuirea unei scrieri conceptuale aptă să redea propoziţiile 
cuantificate, Frege şi-a procurat mai întâi mijlocul adecvat pentru redarea 
unor propoziţii simple, fără cuantori. El a introdus minuscule: a, b, c, d..., 
care trebuiau să stea pentru nume, respectiv expresii asemănătoare numelor 
din limba naturală precum ,Peter”, „7”, „fecioara din Orleans” ş.a.m.d. 
Propoziţiile simple de tip subiect-predicat (cum ar fi „Peter doarme”) sunt 
redate prin expresii de tipul „Fa” (citeşte: a are proprietatea F), iar 
majusculele F, G, H... sunt folositeîn locul acelei expresii (expresia funcţiei 
de ordinul întâi) care rămâne după ce dintr-o propoziţie de tip subiect- 
predicat se elimină subiectul. 

în continuare, este introdus aşa-numitul cuantor universal „(x)”, care 
se traduce prin „pentru orice x este adevărat că... ”. Utilizarea acestei expresii 
a funcţiei de ordinul doi are ca temei observaţia următoare: 

Propoziţia „Toţi germanii sunt logicieni” se traduce în felul următor: 
„Oricine cu proprietatea de a fi german are proprietatea de a fi logician”. 
Exprimarea nu se referă în mod special la acele obiecte care sunt într-adevăr 
germani, ci la orice obiecte în genere, fără nici o deosebire, deoarece se 
spune: fie un obiect oarecare; dacă este german, atunci este logician. 

Acelaşi lucru poate fi exprimat în felul următor: 

Oricare ar fi x, avem: (x este german) —> (x este logician) 

Cu ajutorul cuantorilorşi a celorlaltor componente simbolice, propoziţia 
aristotelică de tip A devine: 

A: (x) (Fx -> Gx) 

Propoziţia de tip E „Nici un german nu este logician” este identică cu 
„Oricine are proprietatea de a fi german, are proprietatea de a nu fr logician” 
şi este, aşadar, identică şi cu enunţul „Pentru orice x avem: dacă x este 
german, atunci x nu este logician”. în scrierea conceptuală: 

E:(x)(Fx—K-G x)) 

Propoziţia de tip I „Unii germani sunt logicieni” este identică cu „Nu 
oricine cu proprietatea de a fi german are proprietatea de a nu fi logician”, şi 
se poate exprima astfel: - ((x) (Fx —> (- Gx))). 

Şi expresia „unii” are nevoie, în mod corespunzător, de un cuantor 
special. Cuantorul existenţial (numit şi cuantor de existenţă) se scrie (3x), şi 
se citeşte: „Există cel puţin un x, pentru care este adevărat că...”. „Anumiţi 
germani sunt logicieni” înseamnă „Există cel puţin un x, pentru care e valabil 
că x este german şi că x este logician”. Prin utilizarea semnului deja definit 
pentru „şi” rezultă expresia: 

I: (3x) (Fx&Gx) 

Prin aceasta, obţinem în acelaşi timp şi propoziţia de tip O „Unii germani 
nu sunt logicieni”: 

O: (3x) (Fx&(-Gx)) 

Analiza prin cuantori este, totuşi, utilizabilă pentru mult mai multe 
propoziţii cuantificate decât cele cuprinse în tipologia aristotelică. Cele două 
propoziţii citate mai sus: 

(3) Toţi elevii se bucură dacă iau vacanţă 

(4) Toţi elevii se bucură dacă toţi elevii iau vacanţă 
au de fiecafe dată structura 

(3) (x) (Fx -> (Gx -> Hx)). (identic cu: (x) ((Fx&Gx) -» Hx)) 

(4) (x) (Fx -> Gx) -»(x) (Fx -> Hx) 

unde ,,F’ stă pentru „este elev”, „G” pentru „ia vacanţă”, iar „H” pentru „se 
bucură”. Cele trei propoziţii: 

(8) Dacă toţi membrii sunt împotrivă, şedinţa se suspendă 

(9) Dacă un anumit membru este împotrivă, şedinţa se suspendă 

(10) Dacă un membru oarecare al şedinţei este împotrivă, şedinţa 

se suspendă 

au următoarele structuri: 

(8) (x) (Fx —» Gx) —¥ Hx 

(9) (3x) (Fx& (Gx —»Ha)) 

(10) (3x) (Fx&Gx) -» Ha. (identic cu (x) (Fx -»(Gx -> Ha))) 
unde ,,F’ înseamnă „a fi membru”, „G”, „este împotrivă”, ,JT, „se suspendă”, 
iar „a”, „şedinţa”. 

O redare a celorlaltor propoziţii problematice citate mai sus necesită o 
tratare mai largă, şi anume introducerea unei expresii a relaţiei. Dacă 
amândouă numele (expresii ale argumentului) „7” şi ,3” sunt eliminate din 
propoziţia „7 este mai mare decât 3”, atunci funcţia argumentului rămasă 

. este mai mare decât.este o expresie a relaţiei. Aceeaşi expresie a relaţiei 
se regăseşte în „3 este mai mare decât 7”, şi dacă o desemnăm simbolic aici 
prin „S”, atunci pentru cele două propoziţii se obţine de fiecare dată „Sab” 
şi „Sba”, unde „a” stă pentru „7”, iar „b”, pentru „3”. Cele două propoziţii 
mai sus pomenite 

(1) Nici un număr nu este mai mare decât toate celelalte numere 

(2) Nici un număr nu este mai mare decât orice alt număr 
deţin structurile: 

(1) (x) (Tx -> (- (y) ((Ty& - (Iyx)) -> Sxy)) 

(2) (x) (Tx -> (-3y) ((Ty& - (lyx)) & Sxy)) 

unde „T” stă pentru.este un număr”, ,J” pentru „...este identic cu... „ şi 

„S” pentru „...este mai mare decât...”. Pentru propoziţia ambiguă „Orice 
băiat iubeşte o anumită fată” cu cele două interpretări posibile sunt 

(6) Există o anumită fată care este iubită de orice băiat 

(7) Pentru fiecare băiat, există o anumită fată pe care el o iubeşte, 
interpretările pot fi clarificate doar în acest mod: 

(6) (3x) (Px& (y) (Dy & Exy) 

(7) (x) (Dx & (3y) (Py&Exy)) 

în fine, este edificator dacă luăm în considerare analiza propoziţiilor: 

(11) Hans este tată 

(12) Oricine are un tată 

Dacă prin „M” înţelegem „... este un om”, prin „F”.este tatăl lui...” 

şi prin „a”, „Hans”, atunci rezultă: 

(11) (3x) (Mx&Fax) 

(12) (x) (Mx -> (3y) (My&Fyx). 

După ce a explicitat scrierea conceptuală în vederea exprimării unor 
propoziţii cuantificate, Frege abordează în Scrierea conceptuală problema 
constituirii unei teorii a inferenţelor în logica predicatelor. Pentru a putea 
introduce legi logice generale pentru logica predicatelor, a adăugat celor 
şase axiome şi celor două reguli de deducţie o lege fundamentală a logicii 
predicatelor şi două noi reguli de derivare. Cu ajutorul acestorşapte axiome 
şi a celor patru reguli de derivare, Frege a construit în logica predicatelor o 
mulţime de legi logice de mare complexitate. El era convins că acest sistem 
cuprinde toate legile logice valabile în logica predicatelor şi în logica 

propoziţiilor (şi nici un enunţ în plus). Nu putea, însă, oferi nici un fel de 
demonstraţie în acest sens. O demonstraţie definitivă a fost adusă mai târziu, 
şi, de asemenea, s-a demonstrat că teoria silogistică aristotelică este pur şi 
simplu o parte redusă a logicii fregeene a predicatelor, logică capabilă să 
analizeze toate enunţurile matematicii şi ale ştiinţelor exacte 12 . 


Semantica filosofică 

După cum rezultă din consideraţiile de mai sus, o caracteristică a expunerii 
fregeene a conceptelor este faptul că utilizarea expresiilor lingvistice este 
descrisă în legătură cu conceptele. Astfel, nucleul remarcilor sale despre 
conceptele cuantificării îl constituie clarificarea comportamentului expresiilor 
de cuantificare conţinute în notaţia ce foloseşte cuantorii. Acelaşi lucru este 
valabil pentru observaţiile sale asupra conceptelor propoziţionale şi asupra 
conceptului de număr. Fundamentul acestor proceduri, care trebuiau să se 
instituie ca model pentru segmente importante din filosofia modernă, l-a 
constituit, pentru Frege, o teorie filosofică generală despre limbaj. Ca¬ 
racteristicile principale conţinute de această teorie sunt, pe de o parte, 
deosebirea dintre sens şi semnificaţie, iar, pe de altă parte, afirmaţia potrivit 
căreia adevărul constituie un principiu de bază în cadrul prezentării 
semnificaţiei lingvistice 13 . 


Sens şi semnificaţie 

în articolul său Despre sens şi semnificaţie (Ober Sinn und Bedeutung), din 
anul 1892, unde formulează această deosebire, Frege ia ca punct de plecare 
problema modului de manifestare a numelui'*. El analizează şi respinge 
două teorii care tratează acelaşi subiect, una directă iar alta filosofică. Teoria 
directă oferă posibilitatea unui mod general de considerare, cea filosofică, 
dimpotrivă, trebuie să devină, pe baza unor probleme determinate, o corectură 
a teoriei directe. 

La o primăreflecţie, pare destul de simplu să explici apartenenţa numelui 
la limbaj, adică forma sa de semnificare. Numele,.Frankfurt” are, de pildă, 
funcţia unei etichete, a unui semn lingvistic pentru un anumit obiect, care 
este, în acest caz, oraşul Frankfurt. Faptul că un nume aparţine unei limbi, 
şi, prin aceasta, are o semnificaţie pe baza căreia poate fi utilizat în expresii 
cu sens nu înseamnă nimic altceva decât că el este atribuit unui anumit 
obiect, care este purtătorul acestui nume. A înţelege un nume, adică a dispune 

de cunoaşterea necesară pentru a-1 putea folosi, nu înseamnă altceva decât a 
şti ce obiect desemnează el. 

Atât despre teoria directă. Problemele apar în acest context o dată cu 
numele fără purtător, respectiv cu diferitele nume care au unul şi acelaşi 
purtător. Ambele cazuri sunt frecvente. în secolul trecut, mulţi astronomi au 
pornit de la ipoteza că ar exista o a zecea planetă a sistemului nostru solar, 
cu numele Vulcan, care s-ar afla în vecinătatea planetei Mercur. Ipoteza s-a 
dovedit falsă; însă, în mod evident, enunţurile care s-au făcut atunci despre 
Vulcan nu au devenit enunţuri fără sens. Potrivit însă teoriei directe, acest 
lucra ar fi trebuit să se întâmple, deoarece un nume căruia nu-i corespunde 
un purtător nu poate, în genere, aparţine limbajului. 

Ca exemplu pentru două nume având unul şi acelaşi purtător, Frege 
menţionează cele două nume „Luceafărul de seară” şi „Luceafărul de 
dimineaţă”. Amândouă desemnează planeta Venus care, indiferent dacă este 
seară sau dimineaţă, este vizibilă în partea vestică a bolţii cereşti după apusul 
soarelui respectiv în partea estică a bolţii cereşti înainte de răsăritul soarelui. 
De aici provin cele două nume diferite. în antichitate au existat astronomi 
babilonieni care, pe baza unor observaţii şi calcule, au ajuns la concluzia că 
Luceafărul de seară este într-adevăr identic cu Luceafărul de dimineaţă. 

Şi în astfel de cazuri, teoria directă ridică probleme. în fine, este evident 
că atâta vreme cât o judecată despre un obiect oarecare este adevărată, ea 
rămâne astfel, indiferent de numele care i se dă obiectului. 

Exemplu: 

(1) Lucefăral de seară se găseşte între Soare şi Pământ 

(2) Luceafărul de dimineaţă se găseşte între Soare şi Pământ 

O altă utilizare a aceluiaşi principiu al identităţii conduce totuşi la un 
sofism. Astfel, dacă pornim de la presupunerea că enunţul următor este 
adevărat: 

(3) Peter crede că Luceafărul de seară se găseşte între Soare şi Pământ, 
atunci şi acest enunţ va trebui să fie adevărat: 

(4) Peter crede că Luceafărul de dimineaţă se găseşte între Soare şi 
Pământ. 

Acest raţionament nu este totuşi corect Se poate, prea bine, ca novicele 
într-ale astronomiei Peter să nu ştie că Luceafărul de seară şi Luceafărul de 
dimineaţă sunt una şi aceeaşi planetă, dar să creadă că Luceafărul de seară 
se află între Soare şi Pământ, însă nu şi că la fel stau lucrurile cu Luceafărul 
de dimineaţă. în acest caz, (3) ar fi adevărat, iar (4) fals. Prin urmare, (4) nu 
poate fi o consecinţă logică a lui (3). 

în acest context teoria filosofică a lui Frege devine deosebit de impor¬ 
tantă. în ceea ce priveşte ultima problemă, principiul identităţii apare ca 
absolut irefutabil, de unde trebuie concluzionat că cele două nume nu 
desemnează, în cele din urmă, unul şi acelaşi lucru, aşadar că nu ar trebui 
considerate ca două nume diferite pentru marele corp ceresc care se roteşte 
prin univers, undeva între Soare şi Pământ. Posibilitatea acestui lucra pare 
să fie clarificată prin acea perspectivă filosofică asupra limbajului care susţine 
că expresiile noastre lingvistice nu-şi dobândesc sensul prin faptul că 
reprezintă obiecte externe, valabile obiectiv, ci, mai degrabă, prin faptul că 
reprezintă imagini sau trăiri interne, subiective. 

O astfel de teorie a expresiilor lingvistice s-ar potrivi bine cu teoria, 
predominantă de la Descartes încoace, a percepţiilor senzoriale. Conform 
acesteia, ceea ce vedem - lucrurile percepute în mod nemijlocit în câmpul 
vizual - nu sunt obiecte exterioare sau proprietăţi ale acestora, ci propriile 
noastre percepţii senzoriale interne. Aşa cum această teorie corectează 
credinţa noastră naivă potrivit căreia în situaţiile când vedem ceva ne con¬ 
fruntăm cu obiecte exterioare, teoria corespunzătoare a expresiilor lingvistice 
ar fi o corectură necesară a credinţei noastre naive potrivit căreia sensul 
expresiilor noastre lingvistice constă în faptul că ele reprezintă obiecte care 
există în afara şi independent de conştiinţa noastră. 

Trebuie remarcat că ambele teorii se acordă şi în ceea ce priveşte 
structura întemeierii lor. Teoria percepţiei se bazează, nu în ultimul rând, pe 
următoarea idee: dacă vederea unui obiect, de pildă a unei monede, trebuie 
înţeleasă drept confruntare directă cu un obiect exterior şi cu proprietăţile 
acestuia, atunci acestui obiect trebuie să-i fie atribuite simultan două 
proprietăţi care se exclud reciproc: privită dintr-o anumită perspectivă, 
moneda este percepută ca fiind rotundă, iar din alta, ca fiind ovală. Acelaşi 
lucra este valabil şi pentru teoria semantică: dacă utilizarea unui nume pentru 
un obiect, cum ar fi „Luceafărul de seară”, trebuie înţeleasă ca evocare a 
unui obiect exterior conştiinţei - Luceafărul de seară în opoziţie cu re¬ 
prezentarea „Luceafărului de seară” -, atunci trebuie să-i atribuim acestui 
obiect proprietăţi care nu pot fi puse una lângă alta: dacă luăm exemplele 
(3) şi (4), atunci pentru Luceafărul de seară trebuie să fie adevărat că Peter îl 
consideră ca aflându-se între Soare şi Pământ şi, totodată, ca neaflându-se 
între Soare şi Pământ. 

Prin această teorie este rezolvată şi prima problemă ridicată de teoria 
directă. Dacă un nume capătă semnificaţie datorită faptului că desemnează 
nişte reprezentări interne, atunci faptul că un anumit nume nu posedă nici 

un purtător de forma unui obiect extern nu are nici o consecinţă asupra 
apartenenţei numelui la limbă. 

Cu toate acestea, Frege respinge teoria şi modul ei intern de elaborare, 
care au marcat, pentru atâţia filosofi, pasul hotărâtor în direcţia idealismului 
şi scepticismului. El este de acord cu opinia potrivit căreia teoria directă 
asupra numelui necesită o corectură, însă nu şi cu faptul că această corectură 
constă în judecata conform căreia sensul unui nume, locul său în limbă, s-ar 
întemeia pe reprezentarea a cu totul altceva decât a ceea ce credem. După 
părerea sa, numele stau în genere pentru ceea ce se crede că stau: şi anume 
pentru corpuri cereşti, persoane, simfonii, deschideri în jocul de şah, naţiuni 
ş.arn.d. Aici reprezentarea directă este cea corectă. Nu presupunerea că 
numele stau pentru obiecte este falsă, ci presupunerea că sensul unui nume 
rezidă în faptul de a sta pentru un obiect: faptul că un nume stă pentru un 
obiect este o consecinţă, şi nicidecum o componentă a faptului că numele 
are un anumit sens. 

Prin urmare, Frege contestă că sensul unui nume rezidă în faptul că 
numele stă pentru un anumit obiect. Teoria respinsă de el afirmă că sensul 
(Sinn) unui nume ar fi totuna cu semnificaţia ( Bedeutung ) lui: faptul că 
numele are sensul său determinat este identic cu faptul că între nume şi 
obiect există un raport de asignare (o relaţie), astfel încât numele constituie 
numirea ( Benennung ) obiectului, iar obiectul constituie semnificaţia 
( Bedeutung ), referinţa ( Referenzpunkt ) numelui. Acest punct este comun 
ambelor teorii, atât celei directe cât şi celei elaborate, deoarece diferenţa 
dintre ele este o diferenţă în înţelegerea naturii semnificaţiei. 

Argumentul lui Frege necesită două observaţii preliminare: pe de o 
parte, trebuie ştiut că, înainte de a putea fi utilizată pentru redarea unei 
informaţii, o propoziţie trebuie să poată fi înţeleasă chiar dacă nu i se cunoaşte 
valoarea de adevăr. Propoziţia „De la Hamburg la Frankfurt sunt 493 de 
km” este potrivită pentru transmiterea unei informaţii, în măsura în care este 
îndeplinită condiţia după care propoziţia poate fi înţeleasă, indiferent de 
valoarea ei de adevăr. 

A doua observaţie se referă la folosirea conceptului de „sens” în cazul 
expresiilor transparente. Dacă cineva cunoaşte sensul a două cuvinte, care 
au aceeaşi semnificaţie, ca de pildă „puternic” şi „vânjos”, atunci el va mai 
şti că aceste cuvinte au un acelaşi sens. 

Respingerea presupunerii că sensul unui nume este identic cu sem¬ 
nificaţia sa devine acum o sarcină uşoară. Dacă sensul unui nume ar fi identic 
cu semnificaţia sa, atunci înţelegerea acestui nume s-ar reduce la cunoaşterea 

semnificaţiei sale. Mai mult chiar: dacă sensul unui nume ar fi acelaşi cu 
semnificaţia sa, atunci două nume cu aceeaşi asignare ar avea şi acelaşi 
sens. Cele două consecinţe ale acestei presupuneri ar conduce la următoarea 
situaţie: dacă două nume au aceeaşi semnificaţie iar o anumită persoană le 
poate înţelege pe amândouă, atunci respectivul va şti că au aceeaşi 
semnificaţie. în acest caz ar fi exclus ca cineva să înţeleagă propoziţia 

(5) Luceafărul de seară este acelaşi cu Luceafărul de dimineaţă 
fără să cunoască în acelaşi timp şi adevărul propoziţiei. Cine înţelege cele 
două nume ca având acelaşi sens ar trebui să ştie că cele două au aceeaşi 
semnificaţie. Altfel spus înţelegerea numelor ar conduce la o cunoaştere a 
adevărului propoziţiei. Consecinţa derivată din această presupunere stă totuşi 
în contradicţie evidentă cu faptele; căci propoziţia (judecata) nu ar mai fi 
proprie pentru transmiterea unei informaţii, deoarece ea nu ar face decât să 
comunice ceea ce oricine care înţelege numele ştie deja. 

Argumentul arată în mod limpede că trebuie să distingem sensul de 
semnificaţia unui nume. Două nume pot avea aceeaşi semnificaţie, fără a 
avea însă şi acelaşi sens. Cunoaşterea pe care trebuie să o avem pentru a 
putea utiliza un nume nu poate fi interpretată drept cunoaştere a semnificaţiei 
numelui. Ea trebuie să fie interpretată, potrivit lui Frege, drept cunoaştere a 
faptului că purtătorul numelui este acel obiect care - în caz că e prezent - 
îndeplineşte o anumită condiţie de identificare. A înţelege un nume înseamnă 
în fond de a dispune de un mijloc sau de un procedeu de a decide dacă un 
anumit obiect poate fi identificat sau nu ca purtător al numelui. Frege dă ca 
exemplu, aici, cele două expresii asemănătoare „intersecţia dintre dreptele a 
şi b” şi „intersecţia dintre dreptele b şi c”, unde a, b, şi c sunt acele drepte 
care unesc vârfurile unui triunghi cu punctele mediane ale laturilor opuse. 
Cele două expresii au aceeaşi semnificaţie, deoarece ambele desemnează 
acelaşi punct geometric. Totuşi, fiecare dintre ele descrie acel punct într-un 
fel propriu, deoarece se prescriu procedee diferite de a decide dacă un anumit 
punct este sau nu identic cu purtătorul numelui: în primul caz, trebuie urmărite 
dreptele a şi b pentru a constata dacă punctul vizat se găseşte acolo unde 
dreptele se intersectează, în al doilea caz, avem de a face, din contră, cu 
dreptele b şi c. La fel se întâmplă şi cu cele două nume „Luceafăr de seară” 
şi „Luceafăr de dimineaţă” care indică, fiecare într-un mod propriu, unul şi 
acelaşi obiect. 

Faptul că un nume are sens se întemeiază aşadar pe raportul pe care 
acesta îl întreţine cu criteriul pentru identificarea unui obiect ca eventual 
purtător al numelui. Pentru înţelegerea unui nume este nevoie de cunoaşterea 

criteriului corespunzător şi a relaţiei dintre acest criteriu şi nume. Această 
cunoaştere, Frege o numeşte cunoaştere a sensului unui nume şi o deosebeşte 
de cunoaşterea semnificaţiei unui nume 15 . 

Problemele ridicate îşi găsesc, o dată cu aceasta, şi soluţia. Este posibil 
să înţelegem o propoziţie de identificare adevărată, care are două nume 
diferite, fără a cunoaşte prin aceasta valoarea ei de adevăr: înţelegerea este 
o cunoaştere a faptului că propoziţia este adevărată în măsura în care este 
vorba efectiv de unul şi acelaşi obiect care este identificat prin două procedee 
diferite, şi anume este identificat ca purtător al unui nume, respectiv ca 
purtător al celuilalt nume. 

Astfel, se înlătură totodată şi dificultăţile ivite în cazul propoziţiilpr (3) 
şi (4). Deja posibilitatea ca (3) să fie adevărată, şi (4) falsă, este suficientă 
pentru Frege în a demonstra că, în felul în care apar aici, „Luceafărul de 
seară” şi „Luceafărul de dimineaţă” nu stau pentru obiectul lor obişnuit, 
însă, niciodată, el nu a luat în calcul presupunerea că numele nu stau niciodată 
pentru obiectele lor obişnuite. A arătat că anumite contexte, precum (3) şi 
(4), în care se exprimă presupuneri, dorinţe, speranţe, intenţii ale unor 
persoane, sunt înrudite tipologic cu vorbirea indirectă, adică cu acele contexte 
în expresiile noastre se referă la expresiile altor persoane. în vorbirea indirectă, 
nu sunt redate propriile cuvinte ale persoanelor, ci conţinutul lor. Alegerea 
cuvintelor este limitată în măsura în care cuvintele utilizate trebuie să aibă 
acelaşi conţinut şi să exprime aceleaşi gânduri ca şi cuvintele folosite de 
vorbitorii înşişi. De exemplu, dacă Peter spune: „Legea impozitelor îi privi¬ 
legiază pe bărbaţii necăsătoriţi”, atunci este acceptabilă, în mod univoc, 
redarea acestei păreri precum urmează: 

(6) Peter a spus că celibatarii sunt favorizaţi de sistemul de impozite. 

Cuvintele utilizate pentru redarea opiniilor trebuie să aibă acelaşi sens, 
sau cel puţin un sens apropiat de cuvintele vorbitorului. în cazul enunţurilor 
(3) şi (4) se încearcă, în mod analog precizarea unui conţinut de gândire, şi 
anume al aceluia faţă de care persoanele iau o anumită atitudine - îl consideră 
ca adevărat, ar dori să fie adevărat etc. De aceea, se poate pomi de la faptul 
că alegerea cuvintelor se supune unei limitări corespunzătoare: cuvintele 
trebuie să redea corect conţinutul, iar sensul cuvântului devine astfel diferit. 
Dacă sensul unui nume ar fi acelaşi cu semnificaţia sa, atunci o înlocuire a 
„Luceafărului de seară” cu „Luceafărul de dimineaţă” nu ar da naştere nici 
unei diferenţe, deoarece distincţia nu ar putea fi explicată potrivit acestei 
teorii. Pe baza distincţiei introduse de Frege, este de aşteptat să putem indica 
distincţia stabilită: pe baza teoriei, ambele propoziţii, „Luceafărul de seară 

se găseşte între Soare şi Pământ” şi „Luceafărul de dimineaţă se găseşte 
între Soare şi Pământ”, sunt diferite din punct de vedere al conţinutului lor, 
cu toate că ambele sunt adevărate pe baza uneia şi aceleiaşi situaţii factice. 16 

în afară de aceasta, devine limpede că nici măcar numele fără semni¬ 
ficaţie nu mai ridică probleme: apartenenţa unui nume la un limbaj nu mai 
este condiţionată de posesia unei semnificaţii. Din contră, apartenenţa la 
limbaj devine o condiţie pentru ca numele să aibă o semnificaţie. 

Sens şi adevăr 

Deosebirea dintre sens şi semnificaţie nu este valabilă doar pentru nume, ea 
este folosită de Frege pentru mai multe categorii de exprimare, predicate, 
expresii ale relaţiei, cuantoii, operatori prepoziţionali şi propoziţii întregi. 
Privită în detaliu, teoria sa este, în anumite puncte, extrem de complexă, 
însă explicaţia generală a conceptului de „sens” este, în fond, destul de simplă. 
Sensul unei propoziţii este condiţia sa de adevăr: a înţelege o propoziţie 
înseamnă a cunoaşte felul în care este constituită realitatea atunci când 
propoziţia este adevărată. A înţelege propoziţia „Plouă’ ’ înseamnă a cunoaşte 
ce fel de fapte trebuie să fie date pentru ca prin această propoziţie să poată fi 
exprimată o afirmaţie adevărată: propoziţia este adevărată doar dacă este o 
vreme corespunzătoare, cunoscută de toată lumea; altfel afirmaţia este falsă, 
înţelegerea din partea vorbitorului rezidă tocmai în capacitatea sa de a folosi 
propoziţia în mod adecvat. în acest sens, Frege identifică înţelesul unei 
propoziţii cu condiţia ei de adevăr: a înţelege propoziţia, a-i cunoaşte sensul, 
însearrtnă a şti când ea este adevărată. Astfel, Frege foloseşte conceptul de 
adevăr, pe care îl consideră ca deja dat, pentru a explica conceptul de sens. 
Teza sa se exprimă în felul următor: cine înţelege o limbă determinată, 
deţine o cunoaştere prin care ştie în ce condiţii propoziţii diferite ale acestei 
limbi -„Plouă”, ,2 + 2 = 4”, „Hamburg este o metropolă” ş.a.m.d. - sunt de 
fiecare dată adevărate. Dimpotrivă, teza nu spune că un vorbitor al unei 
limbi ştie ce înseamnă, în genere, că o propoziţie este adevărată. Există o 
diferenţă netă între cunoaşterea faptului că o propoziţie oarecare este 
adevărată şi cunoaşterea a ceea ce înseamnă, în genere, că o propoziţie este 
adevărată, faptul din urmă presupunând că dispunem de o definiţie generală 
a conceptului de adevăr. Aşa cum vom vedea mai târziu, Frege consideră 
ultima definiţie ca principial imposibilă, în măsura în care respinge aşa- 
numita teorie a corespondenţei. Sensul unei expresii care nu este o propoziţie 
trebuie să fie explicat pornind de la rolul său în determinarea sensului 
propoziţiei în care a apărut: sensul unei expresii rezidă în contribuţia sa la 

stabilirea sensului unei astfel de propoziţii, adică în determinarea valorii 
sale de adevăr 17 . 

Observaţiile lui Frege asupra conceptelor se caracterizează prin faptul 
că sunt realizate cu intenţia de a clarifica utilizarea expresiilor lingvistice în 
legătură cu conceptele. Putem preciza acum ce se înţelege prin utilizarea 
unei expresii: o expunere a utilizării unei expresii este o expunere a sensului 
ei, iar aceasta este, la rândul ei, o expunere a contribuţiei sistematice realizate 
de expresie pentru determinarea condiţiilor de adevăr ale propoziţiei în care 
apare. Acesta este procedeul utilizat de Frege în toate cercetările sale. El are, 
din punct de vedere metodologic, pretenţia că analiza unui concept este 
insuficientă câtă vreme nu explică limpede sensul expresiei respective. 
Analiza conceptuală realizată de Frege în legătură cu expresiile „dacă ... 
atunci” şi „oricare” poate reliefa foarte bine aceste lucruri. Analizele conduc 
la introducerea reprezentării simbolice a expresiilor, iar acestea sunt explicate 
pe baza unei expuneri a sensului lor. Definiţia dată de Frege numărului este 
rezultatul metodologiei generale descrise aici. Pasul decisiv al acestei cercetări 
constă în clarificarea condiţiilor de adevăr ale unor propoziţii precum 
„Numărul planetelor este identic cu numărul muzelor”. 

Adevărul este aşadar conceptul fundamental, în cadrul căruia analiza 
este, în primul rând, orientată spre ordonarea şi clasificarea modului de 
manifestare a expresiilor, care se dovedesc a fi nişte secvenţe ale limbajului 
cu un sens determinat. Acest lucru este valabil nu doar pentru expunerea 
sensului anumitor expresii, ci pentru sensul lingvistic în genere. Perspectiva 
de fundal este, aici, cea a adevărului şi a falsului. Regulile care întemeiază 
caracterul de a avea sens al expresiilor lingvistice - inteligibilitatea lor 
intersubiectivă şi, prin aceasta, posibilitatea de a fi utilizate ca instrumente 
de comunicare - sunt, în fond, reguli care leagă propoziţiile cu situaţii tipice 
din realitate, şi anume cu acele situaţii în care propoziţiile sunt adevărate, şi 
cu aceleaîn care ele sunt false. Pe baza acestor reguli, orice propoziţie cu un 
conţinut determinat este fie adevărată, fie falsă, de fiecare datăîn funcţie de 
starea de fapt 1 *. 

în completarea acestei teze fundamentale pentru filosofia limbajului, 
Frege accentuează ideea după care conceptul de adevăr, în măsura în care 
nu poate fi explicat, este, în sine, simplu. El poate fi explicat din mai multe 
puncte de vedere, dar nu şi definit. în acest context el respinge aşa-numita 
teorie a corespondenţei, reprezentată mai târziu de Wittgenstein, Russell şi 
Moore, potrivit căreia adevărul unei propoziţii constă în faptul că se acordă 
cu un fapt, se află în corespondenţă cu acesta. După Frege, orice încercare 

de a defini adevărul reprezintă o îndrăzneală ieşită din comun: dacă adevărul 
unei propoziţii este definit ca posesie a unei proprietăţi sau a alteia, atunci, 
pentru a decide adevărul ei, trebuie să decidem asupra adevărului unei alte 
propoziţii, şi anume a aceleia în care sunt atribuite proprietăţile respective 
primei propoziţii, ceea ce iarăşi ar face necesară o a treia propoziţie, prin 
care sunt atribuite proprietăţi celei de-a doua propoziţii şi aşa mai departe, 
până la nesfârşit 19 . 

Corelaţia susţinută de Frege între conceptele de adevăr şi sens reprezintă 
o expresie a atitudinii sale fundamental realiste. Atât principiile sale de filosofia 
limbajului, cât şi poziţia sa metodologică din cadrul diferitelor analize 
conceptuale, indică o ruptură completă faţă de orice formă de idealism şi 
psihologism în privinţa limbajului şi a conceptelor. în cadrul acestei puternice 
linii tradiţionaliste, expresiile lingvistice şi utilizarea lor au un rol secundar: 
esenţiale, sunt conceptele cu care expresiile sunt puse în relaţie. Conceptele 
sunt interpretate drept nişte entităţi determinate de conştiinţă, fiind nişte 
reprezentări sau structuri ale trăirii mai mult sau mai puţin abstracte, care pot 
fi cercetate independent atât de circumstanţele expresiilor lor lingvistice, cât şi 
de circumstanţele obiectelor exterioare, care cad sub aceste concepte. 

Frege nu ia în considerare întrebarea dacă sensul unei expresii, şi, prin 
aceasta, al unui concept, este o problemă a conştiinţei. în locul acestei concepţii, 
el asumă o interpretare pronunţat realistă a limbajului. Aceasta nu înseamnă 
în nici un caz că expresiile au un sens deoarece stau pentru obiecte exterioare 
(care s-ar opune trăirilor interioare). Argumentareaîn favoarea unei diferenţieri 
între sens 1 şi semnificaţie constă tocmai într-o respingere a acestei concepţii. 
Oricum, ea rezidă, într-o bună măsură, în recunoaşterea faptului că expresiile 
au o asignare determinată, reprezentată adesea de obiecte exterioare. Sensul 
unei expresii, nucleul semnificaţiei sale, trebuie înţeles ca acel mod în care 
este determinată referirea expresiei la un obiect. Expunerea conceptelor şi a 
semnificaţiei lingvistice nu este posibilăîn lipsa consideraţiilor asupra asignării 
adevărului şi falsului. Acesta e realismul lui Frege. 

Trebuie subliniat că, în cazul realismului lui Frege, nu este vorba de 
o premisă neîntemeiată, de o poziţie dogmatică, influenţată de prejudecăţi, 
din care să fie dedusă corelaţia dintre adevăr şi sens. Atât realismul, cât şi 
corelaţia dintre sens şi adevăr se bazează pe ideea că limbajului ne stă la 
dispoziţie ca un mijloc ce ne permite să ne comunicăm gândurile şi să 
stabilim adevăruri obiective cu privire la realitate. Dacă gândurile apar în 
acest context drept ceva care poate fi comunicat, rezultă că ele nu sunt 
fenomene de conştiinţă private, subiective. Aceste fenomene sunt obiective 

şi publice în măsura în care putem transmite altora gândurile, fără rest, cu 
ajutorul limbajului: nu trebuie să ne mulţumim, ca de exemplu în cazul 
durerilor de cap sau al altor trăiri, să povestim altora cum este să ai nişte 
gânduri. Astfel, nu poate fi negat faptul că limbajul ne permite să stabilim, 
pe baza realităţii, adevăruri obiective, precum „în ultimul an am avut parte 
de zile de Crăciun înzăpezite”. La fel, nimeni, nici chiar un filosof, nu va 
putea nega faptul că, dacă propoziţia respectivă trebuie să formuleze un 
adevăr sau un fals obiectiv, atunci trebuie să existe un fapt obiectiv şi 
public, astfel încât referinţa vorbitorului să fie identică cu referinţa expresiei 
din limba respectivă (germană etc.) 20 . 

Pentru Frege, situaţia se prezintă cât se poate de limpede. Filosofia 
limbajului trebuie să arate felul în care se manifestă limbajul, scoţând la 
iveală modul în care limbajul permite comunicarea reciprocă a gândurilor 
şi stabilirea adevărurilor obiective. Idealismul exclude de la bun început 
faptul că limbajul ar fi capabil de aşa ceva; el este de aceea nefolositor 21 . 

Note 

1 W. şi M. Kneale: The Development of Logic, p. 511. 

2 R. Camap îi descrie studiile sale cu Frege în: Schilpp, P. A. (Hg.): The Philoso¬ 
phy of Rudolf Camap. La Salle 1963, p. 10-13. 

3 Conceptul de formă logică, aşa cum a fost dezvoltat în logica modernă, se 
originează în opera lui Bolzano. V. Bolzano, B.: Krit. Gesamtausgabe, Voi. 11 
şi 12, Stuttgart 1985. 

4 Cf. W. şi M. Kneale, Cap. al VH-lea. 

5 Simbolurile lui Frege sunt bidimensionale. 

6 Frege, £S,p. 5-10. 

7 Frege, BS.p. 25. 

8 O explicaţie a acestei idei se găseşte în W. şi M. Kneale, Cap. al VHI-lea şi al 
XH-lea. 

9 Frege, BS, p. 19-24. 

10 Cf. Frege, GG I, P. 5-10; şi „Funktion und Begriff” (1981). în: Funktion, 
Begriff, Bedeutung. Ed. de G. Patzig, 4. Aufl. 1975, p. 17-39. 

11 Un studiu amănunţit al expunerii lui Frege a cuantificării se găseşte la Dummett: 
Frege. The Philosophy of language, Cap. 2, 3,7, 8. 

12 Cf. nota 8. 

13 Textele esenţiale sunt: GG I, p. 5-25; „Funktion und Begriff’ (1891); „Uber 
Begriff und Gegenstand” (1892); „Uber Sinn und Bedeutung” (1892). Toate în: 
Frege: Funktion, Begriff, Bedeutung. Hg. v. G. Patzig, 4. Aufl Gottingen 1975. 
La fel în: „Der Gedanke” (1918); „Die Vemeinung” (1919). Amândouă în: 
Frege: Logische Untersuchungen. Hg. v. G. Patzig. Gottingen 1966. 

14 Frege: „Uber Sinn und Bedeutung”, idem, (Nota 13), p. 4048. 

15 Cf. M. Dummett: Frege, idem (Nota 11), Cap. 1,4,5 şi 6 ca şi W. şi M. Kneale, 
idem (nota 1), pp. 493-503. 

16 Cf. M. Dummett: Frege, idem (nota 11), cap. 6 şi 9. 

17 Frege. GG 1, P. 5-25: „Uber Sinn und Bedeutung”, idem (nota 13). 

18 Cf. M. Dummett: Frege, idem (nota 11), cap. 10-13. 

19 Frege: „Der Gedanke”, idem, (nota 13), pp. 30-33. 

20 Frege: „Uber Sinn und Bedeutung”, idem (nota 13), pp. 42-50. 

21 Frege: „Der Gedanke”, idem (nota 13), pp. 34-53. 

Bertrand Russell 

Angajament politic şi analiză logică 


,flu trebuie să te conduci după faptele rele ale mulţimii” 

La sfârşitul primului război mondial, un filosof englez scria, în timpul 
celor şase luni de detenţie, o introducere excepţională în problemele 
fundamentale ale logicii şi matematicii. El fusese condamnat fiindcă atră¬ 
sese atenţia, în mod insistent, asupra unei fatale ignorări a ofertei germane 
de pace. El afirma 

„...că garnizoana americană, care se va găsi în acel moment în Marea Britanie şi 
Franţa - fie că este sau nu, efectiv, împotriva germanilor - va fi, fără îndoială, 
în stare să-i intimideze pe grevişti, o acţiune cu care armata americană este 
obişnuită” 1 

Acelaşi om a trebuit, la vârsta de 70 de ani, să petreacă împreună cu a patra 
sa nevastă o săptămână în spitalul unei închisori, deoarece, prin participarea 
sa la o grevă generală publică, militase pentru respingerea serviciului militar. 

Bertrand Russell (1872-1970) este, alături de Sartre, unul dintre cei 
mai cunoscuţi filosofi occidentali ai vremii noastre. Motivul acestui fapt 
este că, de-a lungul întregii sale vieţi, Russell s-a angajat în favoarea unor 
teme politice, culturale şi pedagogice de actualitate. Spre deosebire, însă, de 
persoana sa, filosofia propriu-zisă a lui Russell este, în genere, puţin 
cunoscută, în ciuda influenţei sale esenţiale avute în filosofia anglo-saxonă. 

Familia Russell aparţinea aristocraţiei Whig. Bunicul pe linie paternă 
a fost lordul John Russell, care în vremea în care liberalii se aflau la putere, 
a ocupat postul de prim-ministru. Părinţii i-au murit devreme, iar Russell a 
fost educat de profesori particulari şi de guvernante, sub auspiciile bunicii 
sale severe şi religioase. încă din primii săi ani, Russell s-a revoltat împotriva 
opiniilor religioase ale bunicii sale. Totuşi radicalitatea, tăriamoralăşi curajul 

le-a moştenit, fără îndoială, de la ea. A rămas fidel vorbei scrise de aceasta 
pe o Biblie pe care i-o dăruise: „ Thou shalt notfollow a multitude to do evit’ 
(Nu trebuie să te conduci după faptele rele ale mulţimii). 

Când Russell avea unsprezece ani, premisele pentru interesul său 
ştiinţific principal erau deja prezente: este vorba de interesul său pentru 
problemele fundamentale ale matematicii. Datorită fratelui său mai mare, 
Frank, el s-a familiarizat cu teoria lui Euclid, şi, după puţină vreme, a căpătat 
abilitatea de efectua demonstraţii de derivare a teoremelor geometrice. Nu 
se putea însă resemna cu ideea de a accepta fără nici un fel de întemeiere 
punctul de plecare al demonstraţiei, axioma. în 1890, Russell a început studiul 
matematicii la Universitatea Cambridge ( Trinity College)-, şi 1-aavut profesor 
pe A. N Whitehead. în aceşti ani s-a dezvoltat şi interesul său pentru teme 
filosofice, fapt provocat de discuţiile din cadrul „Societatăţii Apostolilor” 2 , 
din care făceau parte, printre alţii, şi McTaggart şi Moore. Datorită unui 
tratat despre fundamentele geometriei, a fost angajat între 1895 şi 1901 pe 
un post de cercetător (fellowship ) la Trinity College. în acea vreme, studiile 
lui Russell erau influenţate de idealismul lui Bradley şi McTaggart şi, deo¬ 
potrivă, de Kant. Sub influenţa lui Moore, Russell susţine, totuşi, în The 
Prindples of Mat hematie s (1903) o poziţie realistă. în această lucrare, 
încearcă să demonstreze că principiile şi conceptele fundamentale ale 
matematicii pot fi definite şi derivate din principii şi concepte pur logice. 
Această abordare a raportului dintre logică şi matematică este numită 
logidsm, un punct de vedere pe care Russell l-a păstrat până la moarte. 
Russell şi Whitehead au încercat să probeze în mod riguros corectitudinea 
logicismului. Rezultatul a fost o operă monumentală în trei volume, Principia 
Mathematica (1910-1913). Aici apar două dintre cele mai cunoscute teorii 
ale lui Russell, teoria descripţiilor definite şi teoria tipurilor. 

Russell nu a avut o carieră academică lineară. Cauzele au fost, fără 
îndoială, angajamentul său politic în probleme controversate, poziţia sa ateistă 
şi revolta sa împotriva moralei sexuale curente. Russell a avut legături 
apropiate cu socialişti de marcă, cum ar fi B. Shaw şi H. G. Wells. în timpul 
războiului burilor, el avut o atitudine pacifistă, chiar dacă nu într-un sens 
absolut. Astfel, era de părere că războiul este îndreptăţit în vederea apărării 
în faţa fascismului şi naţional-socialismului. Participarea sa activă la mişcările 
pacifiste din timpul primului război mondial l-au adus de mai multe ori în 
conflict cu autorităţile; printre altele, în 1915 a fost demis din postul de 
lector ( lectureship) de la Universitatea Cambridge, pe care-1 deţinea din 
1910. Pe lângă aceasta, i-a fost retras şi paşaportul, astfel încât nu areuşi să- 

şi preia postul de profesor oferit de Universitatea Harvard din SUA. în 1919, 
şi-a primit postul înapoi, pe care însă l-a abandonat iarăşi după doi ani, 
deoarece se temea că, datorită celei de-a doua căsnicii (cu Dora Black), 
universitatea ar fi putut fi târâtă într-un scandal. Abia în 1944, a primit un 
post permanent la Cambridge. 

Russell a militat şi pentru drepturile egale dintre bărbaţi şi femei. în 
1907, într-un scrutin postelectoral, a fost nominalizat pentru parlament, în 
calitate de candidat al „Partidului femeilor” ( National Union ofWomen's 
Suffrage Societies), dar fără succes. în cărţi, cum ar fi Marriage and Morals 
(Căsnicie şi morală) (1929) şi The ConquestofHappiness (Cucerirea fericirii) 
(1930), el a pledat pentru emanciparea femeilor şi pentru o relaţie liberă 
între sexe. însemnătatea acestor publicaţii şi a altora asemănătoare este 
evidenţiată în cartea despre Russell, scrisă de cel mai important empirist 
britanic, A. J. Ayer: 

„Aceste căiţi, care au fost resimţite drept şocante în acele timpuri şi care s-au 
dovedit de fapt, datorită sprijinului lor pentru o anumită libertate sexuală, 
dezavantajoase pentru autorul lor, au contribuit la acea schimbare de atmosferă, 
care astăzi este privită drept învechită. Nu sunt de aceeaşi profunzime ca majoritatea 
operelor academice ale lui Russell, însă sunt scrise sclipitor şi dau glas unei ţinute 
morale umane şi rezonabile. Le-am citit imediat după apariţie şi pot depune mărturie, 
pornind de la propria mea experienţă, pentru influenţa lor iluminatoare” 3 

Din căsnicia cu Dora Black au rezultat doi copii, şi deoarece părinţii nu au 
găsit nici o şcoală care să corespundă reprezentărilor lor pedagogice, au înfiinţat 
chiar ei una. Contribuţia lui Russell la activitatea pedagogică a luat sfârşit în 
1932, o dată cu despărţirea de Dora Black. Şcoala, însă, a continuat să 
funcţioneze până la începutul celui de-al doilea război mondial. între timp, 
Russell a candidat de două ori din partea Partidului Laburist, dar fără a fi ales 
în Parlament. în plus, el se afla sub o anumită presiune financiară, deoarece 
donase cea mai mare parte a averii sale. Acesta a fost unul din motivele pentru 
care a realizat mai multe turnee de conferinţe în SUA şi pentru care a scris 
carte după carte. Cele mai cunoscute lucrări filosofice sunt: Our Knowledge 
ofthe Externai World as a Field for Scientific Method in Philosophy (1914); 
The Philosophy of Logical Atomism (1918) - publicat originar în The Monist 
în mai multe articole succesive: TheAnalysis ofMind (1921); TheAnalysis of 
Matter (1927); şi An Inquiry into Meaning and Truth (1940). 

în 1938, Russell a plecat în SUA, în calitate de profesor invitat, împreună 
cu cea de-a treia sa soţie Patricia (Peter) Spence. Şi aici, însă, a intrat în conflict 

cu autorităţile. Cu profesorul lac are ar fi trebuit săse prezinte la New York nu 
s-a ajuns la nici un rezultat, deoarece Russell a fost acuzat şi condamnat datorită 
imoralităţii sexuale pe care o promova explicit în cărţile şi activitatea sa 
pedagogică. Spre sfârşitul războiului, soarta a început să-i surâdă: a dobândit 
unfellowship la Trinity College, iar cartea sa History of Western Philosophy 
(1945) a fost un succes de piaţă atât de mare, încât nu a mai avut, după aceea, 
nici o grijă financiară. Ultima sa mare lucrare filosofică Hunum Knowledge: 
Its Scope and Limits a apărut în 1948. După război el a fost recunoscut şi pe 
latura oficială: Russell a obţinut în 1949 medalia de merit şi, în anul următor, 
premiul Nobel pentru literatură. în anii de după cel de-al doilea război mondial, 
Russell a adoptat o poziţie puternic anticomunistă, lucru speculat de autorităţile 
britanice, deoarece a fost trimis oficial în turnee de conferinţe, care l-au purtat, 
între altele, în Berlin şi Norvegia. 

în ultimii treizeci de ani de viaţă, Russell s-a dedicat cu precădere unor 
teme politice. Astfel, se temea că utilizarea armelor nucleare într-un al treilea 
război mondial (care îi apărea, în acele circumstanţe, foarte probabil) ar 
avea drept consecinţă distrugerea celei mai mari părţi a umanităţii. La sfârşitul 
anilor patruzeci, susţinea că SUA trebuie să facă presiuni asupra Uniunii 
Sovietice sub ameninţarea armelor nucleare. La mijlocul anilor 50, dim¬ 
potrivă, a luat parte, în mod activ, la mai multe campanii şi greve publice 
pentru desfiinţarea serviciului militar şi pentru dezarmare. Era atunci de 
părere că primul pas pe drumul către dezarmarea totală ar fi tocmai renunţarea 
la armele nucleare. Tot în acele timpuri, cerea apăsat formarea unei guvernări 
mondiale. Mai mult, Russell a luat poziţie faţă de situaţia arabilor din Israel 
şi a evreilor din Uniunea Sovietică, ca şi faţă de situaţia deţinuţilor politici 
din RDG şi din Grecia. 

în decursul anilor '60, Russell a ajuns la concluzia că politica SUA 
reprezintă pericolul cel mai mare pentru pacea mondială. Pentru a dovedi 
acest lucru el a cerut înfiinţarea unui tribunal internaţional pentru criminalii 
de război, tribunal care trebuia să facă cunoscute acţiunile SUA în Vietnam. 


Libertate şi creativitate 

Ultima carte a lui Russell - făcând abstracţie de autobiografia lui - a fost 
War Crimes in Vietnam (1967). Prima dintre cele 71 de cărţi şi scrieri minore 
a fost tot una cu tematică politică - German Social Democracy (1896). Cele 
mai importante cărţi politice ale lui Russell sunt: Principles of Social 

Reconstruction (1916); Roads to Freedom (1918); Freedom and Orga- 
nization 1814-1914 (1934) şi Power (1938). Nu se poate spune că Russell a 
elaborat o filosofie politică sistematică, cuprinzătoare şi bine fundamentată. 
Cu privire la anumite întrebări concrete, ca de pildă cum trebuie asigurată în 
mod optim pacea universală, el şi-a schimbat chiar de mai multe ori punctul 
de vedere. Totuşi, pot fi identificate anumite probleme şi atitudini funda¬ 
mentale caracteristice pentru gândirea politică a lui Russell. 

O temă recurentă este întrebarea cum anume pot fi reconciliate cea 
mai mare libertate posibilă şi dezvoltarea impulsurilor creative individuale, 
pe de o parte, cu organizarea paşnică şi stabilă în domeniul naţional şi 
internaţional, pe de altă parte. Cum poate fi pusă în acord libertatea individuală 
cu o împărţire justă a bunurilor produse în societate? După Russell, această 
problemă devine şi mai acută dacă ţinem seama de faptul că comportamentul 
social a fost dominat până acum de dorinţa de putere, chiar dacă nu se poate 
contesta că există atât dorinţe egoiste cât şi altruiste. Russell îşi îndreaptă 
critica mai ales împotriva acelor instituţii care conduc la o concentrare 
opresivă a puterii. Ca replică, el proiectează modele de organizare economică, 
de educaţie şi forme ale convieţuirii şi ale relaţiilor internaţionale care ar 
putea aduce beneficii dezvoltării creative şi libertăţii personale ale indivi¬ 
dului 4 . în domeniul economiei, Russell susţine, pe de o parte, o anumită 
formă de socialism deoarece condamnă asuprirea şi nedreptatea pe care 
crede că o descoperă în concentrarea capitalistă a puterii economice. Pe de 
altă parte, se arată extrem de sceptic cu privirea la o concentrare prea mare 
a puterii dift partea statului, chiar şi în domeniul economic. Această atitudine 
îşi găseşte expresia, printre altele, în rezerva faţă de socialismul sovietic, pe 
care a formulat-o în The Theory and Practice of Bolshevism (1920), lucrare 
scrisă în acelaşi an, după o călătorie în Uniunea Sovietică. Aceeaşi atitudine 
iese la iveală în critica lui Russell la adresa comunismului de după cel de-al 
doilea război mondial. 

După cum am mai menţionat, Russell a fost interesat de probleme 
politice încă din timpul tinereţii sale. Izbucnirea războiului în 1914, urmată 
de cruzimile sale, de lipsa umanităţii şi chiar de entuziasmul războiului, 
fapte pe care le-a trăit în iubita sa Anglie, l-au determinat pe Russell să 
devină activ politic. Rândurile care urmează, scrise în anul 1916, sub impresia 
războiului, ne împărtăşesc o imagine destul de fidelă despre felul în care 
Russell îşi imagina direcţia pe care trebuie să urmeze evoluţia pentru o 
societate mai bună: 

„Principiul prim, atât în viaţa politică, cât şi în cea privată, trebuie să fie 
promovarea a tot ceea ce e creator şi diminuarea dorinţelor şi tendinţelor îndreptate 
către proprietate. Statul actual este, într-un mod foarte accentuat, încorporarea 
tendinţelor orientate către proprietate. în cadrul graniţelor sale, el îi ocroteşte pe 
cei bogaţi în dauna celor săraci, iar în exterior, îşi foloseşte puterea pentru 
exploatarea raselor inferioare şi pentru competiţia cu alte state. întregul nostru 
sistem economic se ocupă exclusiv cu proprietatea. Totuşi, producerea de mărfuri 
este un tip de creaţie, şi făcând abstracţie de partea ei irevocabil mecanică şi 
uniformă, poate servi impulsurilor creatoare, ca prilej de acţiune. S-ar putea 
ajunge departe în această privinţă dacă din producătorii unui anumit tip de marfă 
s-ar alcătui un tip de democraţie autonomă, supusă controlului statului din punct 
de vedere al preţurilor mărfii, însă nu şi din punct de vedere al modului de 
producţie. 

Educaţia, căsnicia şi religia sunt esenţial creatoare, dar toate trei au fost 
distruse datorită intruziunii unor interese orientate către proprietate. Educaţia 
este privită mai degrabă ca un mijloc de a prelungi stalus quo -ul prin întipărirea 
de prejudecăţi, în loc de a forma o gândire liberă şi o intuiţie nobilă prin exemplul 
simţirii generoase şi prin imboldul către îndrăzneală spirituală. în căsnicie, iubirea 
creatoare este încătuşată de gelozia posesivă. Religia, care trebuie să elibereze 
viziunea creatoare a spiritului, se preocupă mai ales de oprimarea vieţii 
instinctuale şi de combaterea tendinţelor subversive ale gândirii. Pretutindeni 
aici, în locul speranţei, din care provine forţa creatoare, a păşit frica crescută din 
grija proprietăţii. în teorie, dorinţa de a-i jefui pe alţii este recunoscută ca fiind 
rea, însă teama de a fi jefuit nu este cu mult mai bună. Totuşi, aceste două 
motive stăpânesc nouă zecimi din viaţa politică şi privată” 5 . 


Sarcinile filosofiei 

în timpul preocupării sale legate de problemele fundamentale ale matematicii 
şi sub influenţa lucrărilor lui Frege, de care Russell a luat cunoştinţă în 
timpul revizuirilor la Principles of Mathematics, el a accentuat adesea 
atitudinea fundamentală şi modul de procedare în raport cu sarcinile, temele 
şi problemele tipice, după părerea lui, ale filosofiei. în anumite privinţe, 
această atitudine fundamentală este destul de tradiţională. Una din principalele 
sarcini filosofice este de a determina care sunt acele tipuri de entităţi (lucruri 
în înţeles larg) ce trebuie considerate ca având o existenţă reală. Mai departe, 
o nouă sarcină filosofică este aceea de a determina, în diferite domenii, 
structura cunoaşterii şi credibilitatea, respectiv certitudinea sa. în legătură 
cu aceste lucruri, metoda lui Russell este într-o anumită măsură diferită de 



90 


Filosofia analitică 


cea tradiţională. De fiecare dată, el îşi expune reflecţiile filosofice împreună 
cu un şir de asumpţii ale simţului comun (common sense), respectiv laolaltă 
cu ipoteze ştiinţifice unanim recunoscute. Analiza filosofică rezultă din 
răspunsul la întrebarea: de la ce tip de entităţi (lucruri în sens larg) trebuie 
pornit pentru ca asumpţiile simţului comun să fie adevărate şi credibile? 

în majoritatea analizelor sale, Russell s-a lăsat condus de trei puncte de 
vedere. Primul este cel empirist, respectiv pozitivist: cunoaşterea cea mai 
sigură şi mai credibilă este aceea de care dispunem în mod nemijlocit (aşa- 
numitele date imediate), indiferent de calea pe care o obţinem - prin simţuri, 
sentimente sau gânduri. Acest punct de vedere se acordă cu următoarea 
opinie: cunoaşterea nemijlocită (sau cu grad ridicat de probabilitate) nu poate, 
de regulă, să fie universal-valabilă şi nici să desemneze o proprietate necesară 
a acestei lumi. în acelaşi timp, Russell distinge net cunoaşterea nemijlocită 
(directă) de cunoaşterea indirectă, derivată din cunoaşterea nemijlocită 6 . 
Referitor la natura datelor imediate, Russell şi-a schimbat părerea de mai 
multe ori, rămânând, totuşi, de la începutul secolului, fidel unei aceiaşi 
concepţii generale. 

în al doilea rând, Russell este un avocat aprig al principiului numit 
briciul lui Occam. Acest principiu afirmă că, în cadrul unei expuneri filosofice 
a structurii şi conţinutului unei anumite ştiinţe (sau al unui anumit domeniu 
al cunoaşterii), trebuie eliminat tot ceea ce este nefolositor sau lipsifde 
necesitate. în acest sens, vom considera inutile acele entităţi şi principii care 
nu fac parte din minimul de asumpţii, care trebuie îndeplinite atunci când 
vrem să descriem structura logică a unei anumite ştiinţe sau a unui anumit 
domeniu de cunoaştere. Astfel, Russell a susţinut că lucrurile din universul 
cotidian nu sunt inutile deoarece, în vorbirea uzuală despre modificările 
unui obiect (de culoare, formă sau loc), se prezumă existenţa a ceva ce 
rămâne identic de-a lungul tuturor acestor modificări - ceva care persistă, 
nefiind însă identificat pe baza proprietăţilor obiectului sau a relaţiilor lui cu 
alte obiecte. Prin această critică, este indicat modul în care poate fi construit 
un concept care să aibă aceeaşi funcţie precum conceptul ştiinţific de „obiect”, 
dar să nu se bazeze pe ipoteza unui substrat constant invizibil: conceptul de 
„obiect” trebuie înlocuit cu conceptul unei serii a ceea ce, în mod normal, 
desemnăm drept aspecte (apariţii - appearances) ale obiectului. Tot în acest 
context, Russell introduce teza potrivit căreia principiul lui Occam este o 
maximă din care se inspiră orice filosofie ştiinţifică 7 . Modul anterior indicat 
în care Russell foloseşte briciul cu referire la conceptul cotidian de „obiect” 
arată totodată că principiul capătă valabilitate doar corelat cu anumite 

concepţii filosofice în care se precizează natura entităţilor simple şi a 
principiilor. La Russell, această concepţie va fi determinată exclusiv de 
atitudinea sa fundamental empiristă. 

în al treilea rând, Russell se conduce în analizele sale după anumite 
doctrine şi teorii logice, ale căror puncte semnificative vor fi prezentate în 
cele ce urmează. în cele mai multe cazuri, este vorba o abordare din per¬ 
spectivă logică în care se întreabă câte tipuri distincte de enunţuri funda¬ 
mentale există. în cazul celorlaltor enunţuri (propoziţii), problema este cum 
putem să facem ca acestea să ne apară sau ca fiind compuse din enunţuri 
fundamentale, sau ca fiind convertibile în enunţurile fundamentale. Acesta 
este şi moţi vul pentru care Russell adoptă ca metodă filosofică analiza logică, 
plecând de la ideea că logica este însăşi esenţa filosofiei 8 . 

Exemplul preferat de Russell pentru ilustrarea unei analize logice 
cuprinzătoare este dat de demonstrarea felului în care matematica poate fi 
derivată din concepte şi principii pur logice, şi anume prin clarificarea con¬ 
ţinutului şi a caracterului acestor concepte şi principii. Nu ne putem oferi, 
aici, prea multe amănunte despre aşa-numitul punct de vedere logicist; putem 
însă lua un caz particulară pentru explicita ce anume înţelege Russell prin 
construcţii logice, respectiv ficţiuni logice - entităţi care au, în analiza logică, 
un statut opus faţă de construcţiile logice. Una dintre ideile de bază ale 
logicismului constă în aceea că regulile pentru aritmetica numerelor naturale 
şi conceptele fundamentale utilizate aici pot fi determinate pornind de la 
concepte din teoria mulţimilor şi din logica relaţiilor. Dacă analiza nu poate 
merge mai departe, conceptul de mulţime sau de clasă trebuie considerat un 
concept originar sau nedefinit. însă, Russell nu se mulţumeşte cu această 
abordare, nu doar datorită paradoxurilor descoperite de el în teoria mulţimilor, 
d şi fiindcă era de părere că, în cadrul acestei abordări, deosebirea 
fundamentală dintre mulţimi şi lucruri individuale poate fi uşor neglijată. 
Dacă trecem cu vederea această deosebire, ajungem la diverse absurdităţi; 
căci, dacă am avea n obiecte, ar trebui să spunem că avem şi 2" obiecte, 
deoarece dintr-o mulţime de n obiecte putem sorta 2" submulţimi. într-o 
abordare extensională a claselor, am avea, prin urmare, de ce în ce mai 
multe obiecte, fiindcă 2" este, în mod evident, mai mare decât n. Să clarificăm 
acest lucru printr-un exemplu simplu: întotdeauna, dacă avem o pereche de 
încălţări, vom avea patru lucruri, şi anume: prima încălţare, cea de-a doua, 
perechea de încălţări şi nici o încălţare (mulţimea vidă) 9 . 

Russell încearcă să arate cum se poate evita apariţia claselor ca entităţi 
speciale, distincte de lucrurile individuale. El descrie un procedeu cu 

ajutorai căruia expresii care conţin denotarea unei clase pot fi reformulate 
întotdeauna în expresii care nu mai desemnează clase, ci sunt doar funcţii 
propoziţionale. Acele expresii sau simboluri care conţin desemnări ale 
unor clase, şi pot fi astfel înlocuite prin alte simboluri, sunt numite de 
către Russell simboluri incomplete 10 . Lucrurile desemnate de obicei prin 
aceste expresii se numesc construcţii logice, respectiv ficţiuni logice". 
Totuşi, Russell nu neagă în mod absolut existenţa claselor. El crede, pur şi 
simplu, că a reuşit să demonstreze că nu suntem obligaţi să asumăm exis¬ 
tenţa unor asemenea entităţi. 


Paradoxul lui Russell 

în cadrai încercării sale de a oferi dovada derivabilităţii matematicii din 
logică, Russell s-a confruntat, datorită fostei sale poziţii realiste, cu probleme 
care l-au condus înspre dezvoltarea a două teorii logice care l-au făcut celebra. 

Una dintre aceste teorii este aşa-numita teorie a tipurilor. Punctul de 
pornire în elaborarea ei a fost „paradoxul teoriei mulţimilor”. Russell s-a 
confruntat, ca şi Frege, dealtfel, cu această problemă atunci când a încercat 
să definească numerele naturale pornind de la conceptul de clasă. Acest 
paradox este o formă specifică a paradoxului general, impus încă din 
Antichitate, referitor la propoziţiile şi expresiile autoreferenţiale. Paradoxul 
lui Russell ia naştere astfel: dacă ne referim la o clasă, o putem considera 
atât exterisional, cât şi intensional. Vorbim de o determinare extensională 
atunci când aceasta rezultă din enumerarea elementelor clasei. Exemple 
pentru determinarea extensională a claselor ar fi: clasa compusă din numerele 
1,2,3,5,7; clasa compusă din membrii Kurt-Georg Kiesinger, Willy Brandt, 
Helmut Schmidt, Helmut Kohl. Avem o determinare intensională a unei 
clase dacă ea este definită cu ajutorai uneia sau mai multor proprietăţi pe 
care o entitate trebuie să le aibă pentru a fi element al clasei. Exemple pentru 
determinarea intensională a clasei ar fi: clasa numerelor prime dintre 1 şi 
10; clasa cancelarilor din Germania Federală din 1965 până în 1992. în 
multe cazuri, poate părea lipsit de importanţă dacă o clasă este definită 
intensional sau extensional. în cazul unei determinări extensionalese poate, 
cel mult, spune că ar fi mai exactă, pentru că e evident că nu poate apărea 
nici o îndoială dacă o entitate este sau nu membră a clasei. Din contră, 
apartenenţa unei anumite entităţi la o clasă determinată intensional poate 
conduce întotdeauna la dispute. Dacă o clasă este definită drept clasă a 

partidelor civice din Republica Federală Germană, dintre anii ’70 şi ’80, 
atunci poate apărea o discuţie cu privire la statutul SPD - problema va fi 
dacă acest partid este civic sau nu. în multe contexte, însă, apare necesitatea 
de a numi sau de a ne referi la clase care nu pot fi determinate extensional. 
Acest lucru e valabil şi pentru clase care au un număr infinit de elemente, 
cum ar fi, de exemplu, clasa numerelor prime sau clasa tuturor numerelor, 
în acest caz, Russell operează prin determinarea intensională a claselor, 
deoarece determinarea unei clase poate fi obţinută cu ajutorul unei funcţii 
prepoziţionale. 

Oclasădeterminată constădinentiţăţicare fac adevărată o anumită funcţie 
prepoziţională. Astfel, clasa oamenilor constă din entităţi care fac adevărată 
pe „x este un om”; clasa numerelor prime din entităţi care fac adevărată pe „x 
este un număr prim”. în acelaşi mod, se pot forma clase ale căror elemente să 
fie, la rândul lor, clase, cum ar fi clasa claselor numărabile. Dacă nu sunt 
definite cadrele după care se poate conduce o construcţie a unei clase din alte 
clase, atunci va surveni paradoxul claselor. Şi aceasta fiindcă se poate afirma 
în mod justificat despre anumite clase că ele nu pot constitui un element al 
înseşi acestor clase - v. de exemplu clasa cancelarilor Germaniei Federale. 
Dimpotrivă, în alte cazuri, pare just să spui că respectivele clase pot constitui 
un element inclus în ele însele - v. de exemplu clasa claselor numărabile. 
Astfel, poate părea corect ca prin funcţiile prepoziţionale „x este un element 
care se conţine pe el însuşi” şi „x nu este un element care se conţine pe el 
însuşi” să fie formate două clase. în cazul în care ne punem întrebarea dacă 
clasa determinată prin ultima funcţie prepoziţională menţionată - deci clasa 
claselor care nu se conţin pe ele însele ca element - se conţine sau nu pe sine 
însăşi, atunci ajungem la o contradicţie. Dacă presupunem că această clasă 
se conţine ca element pe sine însăşi, atunci urmează că ea nu care se conţine 
pe sine însăşi, deoarece fusese definită ca acea clasă care nu se conţine pe 
sine însăşi ca element. Iar dacă presupunem că această clasă nu se conţine 
ca element pe sine însăşi, atunci urmează că ea este un element din sine 
însăşi, deoarece în acest caz satisface funcţia prepoziţională „x nu este un 
element care se conţine pe el însuşi”. 

Paradoxul (antinomia) claselor - cu timpul a fost numită paradoxul lui 
Russell - poate părea o chestiune de rafinament tehnic. Trebuie să luăm 
însă în considerare două contexte care ne vor permite să înţelegem de ce, 
pentru Russell şi mulţi alţii, această antinomie nu poate fi evitată. în primul 
rând, antinomia a fost descoperităîn cursul încercării de a reduce matematica 
la logică. Dacă suntem de părere, o dată cu Russell, că matematica - 

considerată încă din Antichitate drept paradigmă a cunoaşterii clare şi univoce 
-poate fi întemeiată în mod apodictic doar prin demonstrarea fundamentelor 
ei logice, atunci prezenţa unor astfel de antinomii în demersul de întemeiere 
devine problematică. în al doilea rând, aşa cum a arătat Russell, paradoxul 
claselor este numai una dintre multe alte antinomii similare, unele fiind deja 
descoperite în Antichitate. Astfel de contradicţii apar atunci când în cazul 
unor propoziţii precum „Acest enunţ este fals” sau „Eu mint” se ridică între¬ 
barea dacă avem de a face cu un enunţ adevărat sau cu o minciună. 

Russell califică situaţia nefastă a paradoxului claselor şi a altor antinomii 
similare drept o formă inacceptabilă de autoreferinţă sau de reflexivitate. 
Este vorba despre formarea unor structuri de ansamblu care nu pot fi 
acceptate. Astfel, Russell încearcă să se detaşeze de aşa-numitul principiu al 
cercului vicios. Această formă inacceptabilă a autoreferinţei apare atunci 
când este proferat un enunţ general despre toate cazurile unui anumit gen, 
fapt care conduce la apariţia unui nou caz, care este şi nu este de acelaşi gen 
cu mai sus-numitele cazuri 12 . 

în opinia lui Russell, teoria tipurilor ne-ar putea ajuta în soluţionarea 
acestei antinomii. Ideea fundamentală este de a construi o ierarhie de tipuri 
de entităţi (clase, propoziţii sau funcţii prepoziţionale), astfel încât fiecare 
entitate determinată potrivit acestei ordini să aparţină numai unui anumit tip 
logic. în acelaşi timp, această teorie interzice formarea unui nou tip de entitate 
din entităţile unui tip logic, cu excepţia cazului în care această entitate aparţine, 
ea însăşi, unui tip logic superior ierarhic. în ceea ce priveşte clasele, ierarhia 
poate fi descrisă, în forma ei cea mai simplă, astfel: tipurile fundamentale 
sunt indivizii, după care urmează clasele de indivizi, iar mai apoi clase de 
clase de indivizi ş.a.m.d. în cazul funcţiilor, regula funcţionează astfel: 
funcţiile de ordinul I au doar variabile referitoare la obiecte individuale, 
funcţiile de ordinul II au ca variabile doar funcţii de ordinul I ş.a.m.d. în 
acest fel, antinomia claselor va fi evitată, deoarece o propoziţie precum „x 
nu este un element al Iui însuşi” este uşor de respins. în mod corespunzător, 
o propoziţie precum „Clasa claselor care nu se conţin pe ele însele ca element 
este un element din ea însăşi” nu este nici adevărată, nici falsă, ci lipsită de 
sens. Din felul în care Russell aconfigurat teoria tipurilor iau naştere probleme 
noi, pe care Russell însuşi le cunoştea 13 ; însă, el a rămas la opinia că este 
totuşi necesară o anumită formă de teorie a tipurilor. Mai târziu, filosofia 
analitică a fost influenţată considerabil de ideea fundamentală a teoriei 
tipurilor. De exemplu, pe teoria tipurilor se sprijină opinia potrivit căreia 
deosebirea dintre propoziţii adevărate şi false se întemeiază pe o deosebire 

şi mai importantă, şi anume pe aceea dintre propoziţii cu sens şi propoziţii 
fără sens. Pe baza acestei deosebiri, se poate încerca soluţionarea - sau mai 
bine zis dizolvarea - unei probleme disputate prin demonstrarea faptului că 
dintre două poziţii aparent contradictorii nici una nu este adevărată sau falsă, 
ci, mai degrabă, amândouă sunt lipsite de sens datorită faptului că încalcă 
principiul formării corecte a unor simboluri sau expresii. Teoria tipurilor, 
laolaltă cu o altă teorie logică importantă, cea a descripţiilor definite, au 
devenit paradigmatice pentru înţelegerea faptului că, într-o analiză logico- 
filosofică, trebuie să se facă deosebirea dintre forma logică şi forma 
gramaticală a propoziţiilor. 


Teoria descripţiilor definite a lui Russell 

Teoria descripţiilor definite a lui Russell este un rezultat al meditaţiilor 
din The Principles of Mathematics. Poziţia realistă adoptată de Russell în 
această lucrare devine mai clară dacă ţinem seama, printre altele, de 
următoarele două asumpţii. Mai întâi, sensul unui nume este ceea ce este 
denumit prin acel nume. Această asumpţie înseamnă, pentru Russell, că 
un nume are un sens izolat, adică un nume are sens chiar dacă nu apare 
într-o anumită corelaţie cu alte semne 14 . Apoi, toate expresiile denotative 
(care se referă la ceva) sunt nume în sens semantic; sensul unei expresii 
este ceea ce denotă acea expresie 15 . Prin „expresie denotativă”, Russell 
înţelege o expresie care poate apărea ca subiect într-o propoziţie, ca de 
exemplu „toţi oamenii”, „un om”, „dreptunghiul rotund”. Realismul care 
derivă din aceste teorii semantice despre nume şi expresii denotative se 
bazează pe supoziţia că lucruri, cum ar fi Moş Crăciun, dreptunghi rotund 
şi căderea zidului Berlinului din 1984, există într-un sens bine definit, 
după care „Moş Crăciun”, „dreptunghi rotund” şi „căderea zidului Berli¬ 
nului din 1984” pot apărea în expresii cu sens, ca de exemplu „Moş Crăciun 
are o barbă albă”, „Nu există dreptunghiuri rotunde”, „Căderea zidului 
Berlinului din 1984 a fost o senzaţie”. Potrivit acestei supoziţii, dacă expre¬ 
siile denotative apar în propoziţii cu sens, atunci trebuie să existe ceva 
care să fie denotat de acestea. Urmarea ar fi că nu este posibil să negăm 
complet nici măcar existenţa unor lucruri absurde. Căci, pentru a putea 
nega existenţa unui lucru, trebuie mai întâi să determini lucrul a cărui 
existenţă vrei să o negi. Iar o asemenea determinare necesită, desigur, 
utilizarea unei expresii denotative. 

în perioada ulterioară lucrării ThePrinciplesofMathematics, Russell 
se arată, însă, din ce în ce mai sceptic faţă de această formă extremă de 
realism. El se vede nevoit să-şi atenueze punctul de vedere cu preţul renunţării 
la supoziţiile sale anterioare potrivit cărora trebuie să existe diferite tipuri de 
expresii denotative. în Principia Mathematica (şi mai târziu) Russell va 
concepe denotarea claselor drept simboluri incomplete, deoarece clasele 
sunt înţelese drept ficţiuni logice. Pentru analiza unor expresii de genul 
„toţi oamenii”, „unii oameni” etc., Russell foloseşte logica funcţiilor şi teoria 
tipurilor. Totuşi, pentru o grupă importantă de expresii denotative, lipseşte 
încă posibilitatea descrierii lor - este vorba de expresii de felul „cel mai 
înalt om de zăpadă din lume”, „cel mai mare trişor de la nord de Alpi” sau 
„cel mai mic număr prim”. Pentru astfel de descripţii definite, Russell oferă 
un procedeu de descriere care arată că aceste expresii sunt de fapt simboluri 
incomplete, care sunt subiecte doar dintr-un punct de vedere gramatical, nu, 
însă, şi dintr-un punct de vedere logic. 

Pentru a întemeia faptul că descripţiile definite nu pot fi concepute 
drept nume proprii, Russell se va referi la problema care l-a determinat pe 
Frege să introducă distincţia dintre sens şi semnificaţie. Dacă, în cazul 
unor propoziţii de forma „a = ceva care are proprietatea x” (de exemplu, 
„Napoleon este cel mai mare bmtar din Franţa”), concepem descripţiile 
definite ca nume, atunci propoziţia trebuie ori să fie o banalitate de tipul 
„a = a”, ori să fie falsă. De obicei, spunem, totuşi, că o propoziţie de acest 
fel poate fi sau adevărată, sau falsă, însă niciodată doar trivială. 16 Dacă 
descripţiile definite sunt concepute drept nume, atunci apar probleme, aşa 
cum am menţionat deja, şi în cazul propoziţiilor existenţiale negative în 
care sunt folosite descripţii definite. Propoziţii de tipul „Acel obiect are 
proprietatea x” (de exemplu, „Nu există oameni de zăpadă tibetani”), tre¬ 
buie să fie în mod necesar fie lipsite de sens, fie false. La fel de problematice 
sunt şi propoziţiile de tipul „Ceea ce are proprietatea x este P”, unde P este 
un predicat oarecare (de exemplu, „Fantoma care tocmai se furişează în 
cameră este malefică”), atunci când obiectul ce are proprietatea x nu există. 
Dacă descripţia definită aflată în poziţia subiectului este înţeleasă ca nume 
(în sensul dat de către Russell), atunci urmează că atât aceste propoziţii, 
cât şi negaţiile lor (de genul, „Ceea ce are proprietatea x nu este P”) 
implică existenţa obiectului descris 17 . 

Scopul analizei descripţiilor definite constă în separarea conţinutului 
unei descripţii definite, exprimat prin funcţia prepoziţională „obiectul a are 
proprietatea x”, de funcţia demonstrativă şi referenţială a descripţiei 

cuantificate existenţial („Există un y...”). în cazul propoziţiilor nonexis- 
tenţiale, care conţin descripţii definite, scopul procedeului de descriere este 
reformularea explicită a propoziţiei existenţiale care, pe baza analizei, se 
află, sub formă deghizată, în orice propoziţie de acest tip. Iată câteva exemple 
pentru astfel de reformulări: 

(1) Hamburg SV este campioana la fotbal a Germaniei din 1987 
devine 

(1 ’) Există un x şi numai un x, astfel încât x este campioana la fotbal a 
Germaniei din 1987 şi x este totodată Hamburg SV; 

(2) Russell a obţinut în 1950 premiul Nobel 
devine 

(2’) Există un x şi numai un x, astfel încât x este laureatul premiului 
Nobel din 1950 şi x este în acelaşi timp Russell; 

(3) Căderea zidului Berlinului în anul 1984 a fost un lucra senzaţional 
devine 

(3’) Există un x şi numai un x, astfel încât x este căderea zidului 
Berlinului din anul 1984 şi x este un lucra senzaţional. 

Pe baza acestei analize, propoziţiile de acest tip pot fi false într-un 
triplu sens. Mai întâi, putem avea o propoziţia existenţială explicită falsă, ca 
în exemplul (3): ştim bine că evenimentul căderii zidului Berlinului nu a 
avut loc în anul 1984. în al doilea rând, putem întâlni cazul în care propoziţia 
existenţială poate fi adevărată, însă identificarea falsă, ca în exemplul Co¬ 
există o campioană a Germaniei la fotbal în 1987, însă aceasta a fost Bay em 
Munchen, şi nu Hamburg SV. în al treilea rând, o propoziţie poate fi falsă 
deoarece există nu una, ci mai multe entităţi care satisfac toate funcţiile 
prepoziţionale, ca în exemplul (2): pe lângă Russell, în 1950 au mai existat 
şi alţi laureaţi ai premiului Nobel. 

Astfel, în ceea ce priveşte propoziţiile existenţiale care conţin descripţii 
definite, în cazul definirii lor este vorba doar de a separa funcţia referenţială 
de conţinutul descripţiei definite. Atunci, propoziţia „Nu există oameni de 
zăpadă tibetani” va fi reformulată astfel: „Nu există un x unic, astfel încât x 
să fie om de zăpadă tibetan”. 

în această analiză, descripţiile definite se dovedesc a fi simboluri 
incomplete, fapt prin care vom putea rezolva problemele care au prilejuit 
teoria. în filosofia analitică, teoria descripţiilor definite a lui Russell a fost 
creatoare de şcoală în două sensuri majore: pe de o parte, prin tezacă anumite 
probleme pot fi rezolvate prin distincţia dintre forma gramaticală şi forma 
logică a unei expresii; după cum ne arată exemplul lui Russell, subiectul 



Filosofia analitică 


gramatical al unei propoziţii nu trebuie să fie neapărat identic cu subiectul 
logic, adică cu lucrul despre care se enunţă ceva. Analiza lui Russell este 
însă exemplară şi în măsura în care ea arată că formularea corectă a formei 
logice a unui tip propoziţional trebuie să ne ofere condiţiile de adevăr pentru 
acel tip de propoziţie. Pe de cealaltă parte, felul în care Russell a corelat 
teoria descripţiilor definite cu reflecţii metafizice şi epistemologice a fost 
acceptat într-o măsură mult mai mică. 


Datele imediate şi lumea fizică 

în operele filosofice în care problemele logice nu sunt în prim-planul 
discuţiei, Russell se arată interesat cu precădere de situaţia omului în această 
lume. în abordarea acestei teme, Russell urmează două perspective diferite. 
Pe de o parte, el pleacă de la datele universal acceptate în ştiinţele naturii 
şi expune pe baza lor trăsăturile fundamentale ale universului. Din această 
perspectivă, omul şi cunoaşterea omenească apar drept evenimente 
trecătoare şi lipsite de importanţă. Pe de altă parte, Russell încearcă să 
arate în ce mod, după ce principii şi în ce măsură, individul poate dobândi 
o astfel de cunoaştere 18 . Din această perspectivă, omul şi posibilitatea sa 
de cunoaştere capătă o poziţie centrală. 

în ceea ce priveşte cea de-a doua întrebare fundamentală, Russell este 
de acord, într-o bună măsură, cu tradiţia empiristă britanică. El deosebeşte 
două tipuri de cunoaştere: (1) cunoaşterea prin experienţa nemijlocită a 
lucrurilor care ne sunt date în mod direct sau pe care le trăim sau 
experimentăm nemijlocit (knowledge by acquaintance) şi (2) cunoaşterea 
prin descriere (knowledge by description)' 9 . în ceea ce priveşte cunoaşterea 
sensibilă, Russell este un susţinător al teoriei datelor sensibile; după opinia 
lui, nu putem avea nici o cunoştinţă despre lucrurile fizice însele. Simplu 
spus, Russell are două teorii despre modul în care cunoaştem lucrurile fizice. 
Potrivit uneia dintre teorii, acestea sunt definite drept construcţii logice. 
Obiectele fizice pot fi, de exemplu, înţelese sub forma unor asocieri de clase 
de date senzoriale cunoscute nemijlocit. Potrivit celeilalte teorii, lucrurile 
fizice sunt definite drept ceva care ne este cunoscut doar pe baza unei 
descrieri. Raportul prin care obiectul fizic şi propria noastră trăire sunt corelate 
în cadrul descrierii analitice este un raport cauzal. Un obiect fizic de tipul 
unei mese sau de tipul lunii este determinat aşadar de o descriere de felul 
următor: „Ceea ce posedă cutare proprietăţi (proprietăţi care fac obiectul 

fizicii teoretice, de exemplu masă, sarcină electrică etc.) şi care, în anumite 
circumstanţe, induce individului anumite date sensibile”. 

Prima teorie conduce înspre un tip de fenomenalism, potrivit căruia 
lumea, nu este nimic altceva decât o corelaţie de fenomene, iar fenomenul 
este ceea ce îi apare conştiinţei noastre ca nemijlocit dat. Russell, însă, nu 
susţine ideea după care fenomenele care apar simţurilor noastre ca nemijlocit 
date (datele sensibile) ar fi de natură mentală. Pe de altă parte, nu se precizează 
nici în ce măsură există acestea în afara experimentării lor directe 20 . A doua 
teorie a fost numită în acea vreme realism structural. Potrivit acestei teorii, 
putem cunoaşte doar trăsăturile structurale ale obiectelor fizice, nu însă şi 
proprietăţile acestora. 

Vom ilustra acest lucru prin exemplul ce urmează. Dacă observăm 
Luna pe durata unui interval de şapte zile, într-o zi, o vom vedea sub forma 
unei semiluni, iar în alta sub forma unei luni pline. Dacă plecăm de la premisa 
că Luna, ca obiect fizic, nu s-a dublat în decurs de o săptămână, trebuie să 
separăm net Luna, ca obiectul fizic, de trăirile noastre despre Lună. Acum, 
problema este: cum putem avea o cunoaştere a Lunii ca obiect fizic, care să 
fie independentă de trăirile noastre? Potrivit realismului structural, nu putem 
şti nimic altceva decât că luna stă în diferite relaţii cu alte lucruri fizice. 
Astfel, ştim că Luna este mai mică decât soarele, că se învârte în jurul 
Pământului, şi că, măsurată cu unitatea comună de măsură, are un diametru 
de 3480 de kilometri. în plus, mai ştim că luna este acel x care cauzează 
trăirile noastre despre lună. Aceasta înseamnă că luna, ca obiect fizic, ne 
este dată doar pe baza structurilor sau relaţiilor din care face parte. 


Existenţă şi atomism logic 

în corelaţiile pe care urmează să le facem, teoria lui Russell despre nume şi 
descripţii definite va avea un rol central. Referirea la un obiect fizic se face 
folosind un simbol incomplet, o denotate a unei clase sau o descripţie definită. 
Numele propriu nu va putea fi utilizat aici sub nici o formă. Persoanele vor 
trebui, şi ele, să fie considerate drept obiecte fizice determinate de raporturi şi 
proprietăţi fizice. în consecinţă, şi numele de persoane vor trebui să fie înţelese 
ca descripţii definite deghizate, respectiv ca denotări ale unor clase. 
Argumentaţia poate fi clarificată cel mai bine dacă ne gândim la o persoană pe 
care n-am întâlnit-o niciodată, de exemplu, la Isus. Aici, se poate susţine cu 
îndreptăţire că numele „Isus” stă pentru o descripţie definită care poate fi 

reformulată în mai multe feluri: „persoana despre care se vorbeşte în Noul 
Testament şi care poartă numele Iisus”, „fiul lui Dumnezeu”, „Mântuitorul”, 
„persona născută în anul 0 de către Maria la Bethleem” etc. Russell merge, 
însă, şi mai departe. El susţine că acest lucru este valabil şi pentru persoane 
care sunt cunoscute şi chiar şi pentru propria noastră persoană. Dacă Hans 
vorbeşte cu Wemer, numele „Wemer” va ţine locul unei descripţii definite de 
tipul „persoana dinspre care eu (Hans) receptez anumite senzaţii sonore”. 
Consecinţa acestei concepţii este că numele propri i au sens doar dacă se referă 
la datele imediate ale percepţiei. Altfel, aceste nume nu au nici un sens. 

Russell era de părere că funcţia de numire ar putea fi îndeplinită tocmai 
de expresii de felul „acesta” sau „acela” 21 . Mai mult, formularea unor 
propoziţii existenţiale afirmative sau negative, în care un astfel de nume să 
ocupe poziţia subiectului, apare ca lipsită de sens (v. de ex. enunţuri precum 
„acesta există” sau „acesta nu există”). Supoziţia care ne permite să spunem 
că „acesta” poate fi un nume propriu este aceea că există un individ, şi că 
acest individ poate fi desemnat prin acest nume. în consecinţă, propoziţia 
existenţială negativă de tipul „acesta nu există” este la fel de lipsită de sens 
ca şi o propoziţie existenţială negativă în care o descripţie definită stă pe 
locul subiectului, şi unde descripţia definită este înţeleasă ca nume. Exemplu: 

,.Dreptunghiul rotund nu există”. în strânsă legătură cu acest fapt, va trebui 
săînţelegemşi raportarea lui Russell la conceptul de existenţă. Acesta poate 
fi folosit cu sens doar în cadrele funcţiilor prepoziţionale. Un enunţ care 
asertează despre ceva că există sau că nu există, trebuie să îndeplinească 
condiţia existenţei un argument care să facă adevărată, respectiv falsă, o 
funcţie prepoziţională determinată 22 . 

în continuare, putem să ne întrebăm ce fel de obiecte există cu adevărat 
în opinia lui Russell. Deşi el a avut mai multe păreri în legătură cu acest 
subiect, se poate totuşi identifica un fir călăuzitor, reprezentat de atomismul 
logic. Potrivit acestei concepţii, lumea constă din două tipuri de „atomi”: 
faptele atomare, respectiv obiectele individuale simple. Vom vorbi aici de 
atomi logici deoarece determinarea acestora rezultă în urma unei analize 
logice şi nu a uneia fizice sau chimice. Dimpotrivă, stabilirea genului de 
entităţi care satisfac aceste determinări revine, ca sarcină, unui demers 
ştiinţifico-experimental. O faptă atomară constă din unul sau mai mulţi 
indivizi simpli care posedă o calitate determinată (dacă e vorba de un individ 
singular), respectiv din indivizi care sunt părţi ale unei relaţii determinate. 
O propoziţie despre o faptă atomară este o propoziţie atomară adevărată sau 
falsă, şi ea nu conţine variabile legate sau conectori logici. Obiectele 

individuale simple sunt neschimbătoare, dar nu neapărat eteme. Ele sunt 
complet independente unele de altele, iar denotările lor sunt nume proprii, şi 
reciproc. Aşa cum am mai spus, Russell era de părere că obiectele individuale 
simple trebuie să fie acele elemente despre putem avea o cunoaştere imediată, 
în altă ordine de idei, concepţia lui Russell rămâne indecisă în problema 
clasificării tipurilor de fapte atomare. Scurt spus, el era de părere că tot ceea 
ce există ar trebui să poată fi reprezentat sub forma unei construcţii logice 
alcătuită din fapte atomare şi compuşi ai acestora. 

în prelegerile sale din 1918 despre filosofia atomismului logic, Russell 
însuşi a declarat că punctul său de vedere a fost puternic influenţat de prietenul 
şi fostul său elev Ludwig Wittgenstein. Wittgenstein însă nu a fost întotdeauna 
de acord cu felul în care Russell i-a preluat ideea. 

Tânărul Wittgenstein 
Limbajul şi forma logică 


Evanghelia onestităţii: exprimabilul şi inexprimabilul 

Ludwig Wittgenstein (1889-1951) este una dintre cele mai stranii figuri 
filosofice ale secolului XX. Cu toate acestea, rămâne incontestabil faptul că 
Wittgenstein a dorit să dezvolte două concepţii filosofice fundamentale, cea 
de-a doua, intrând parţial In contradicţie cu prima, amândouă constituind, 
însă, importante izvoare de inspiraţie pentru două direcţii filosofice principale 
ale acestui secol: pozitivismul logic şi filosofia limbajului comun. 

Doar una dintre lucrările filosofice ale lui Wittgenstein a fost publicată 
în timpul vieţii sale, şi anume Logisch-philosophische Abhandlung. Wittgen¬ 
stein a trimis manuscrisul acestei cărţi lui Russell, în vara lui 1919, din 
lagărul de prizonieri de război de la Cassino (Italia), unde fusese internat 
începând din noiembrie 1918. în 1921, tratatul a fost publicat, cu mari greutăţi 
şi multe lacune, în revista Annalen der Naturphilosophie'. în 1922, a fost 
publicată, sub titlul Tractatus logico-philosophicus (titlu propus de Moore) 
o ediţie germano-engleză prefaţată de către Russell 2 . 

Wittgenstein lucrase timp de şase ani la acest tratat, destul de modest 
ca întindere. îl începuse în 1912, când a venit la Cambridge să studieze, sub 
îndrumarea lui Russell, problemele fundamentale ale logicii şi matematicii. 
Wittgenstein era originar din Viena, dar înainte de război petrecuse ani buni 
în Norvegia, unde şi-a construit singur cabana în care trăia. Puţin după 
izbucnirea războiului, s-a prezentat ca voluntar pentru înrolarea în armata 
austriacă. Nefiind prea încântat de perspectiva războiului, el considera, totuşi, 
participarea la luptă ca pe o datorie. A reuşit să lucreze la Tractatus chiar şi 
în timpul serviciului militar, lucru dovedit atât de caietele de însemnări din 
acei ani, cât şi de Protractatus-\A descoperit abia în 1965. Notele de jurnal 

din caietele de înseninări sunt interesante nu doar datorită faptului că oferă 
informaţii asupra unor etape de dezvoltare ale reflecţiei wittgensteiniene 
asupra logicii şi esenţei limbajului, ci şi pentru că aici apare, mai limpede 
decât în Tractatus-\A însuşi, interesul lui Wittgenstein referitor la probleme 
de filosofia vieţii. Astfel, el credea că poate dovedi existenţa unei strânse 
corelaţii între esenţa logicii şi a limbajului, pe de o parte, şi întrebările pri¬ 
vitoare la sensul vieţii şi la fericire, pe de altă parte 3 . 

Wittgenstein provenea din marea burghezie vieneză. Tatăl său, ingi¬ 
nerul Karl Wittgenstein, era unul din industriaşii de seamă ai oraşului, iar 
casa familiei Wittgenstein, unde Ludwig a fost educat şi instruit până la 
vârstade 14 ani, era un loc de emulaţie culturală - atât datorită mecenatului, 
cât şi datorită faptului că unii din membrii familiei erau artişti de excepţie, 
mai ales în domeniul muzical. După terminarea şcolii, Ludwig a studiat 
ingineria - mai întâi la Berlin (1906-08), iar apoi la Manchester (1911), 
loc în care şi-a manifestat interesul mai ales pentru aeronautică. în această 
perioadă, el şi-a exersat aptitudinile tehnice, manifeste încă din copilărie, 
în plus, cu prilejul aplicării matematicii în construcţiile tehnice, a devenit 
interesat de problemele fundamentale ale matematicii. în contextul acestor 
preocupări, începe studiul operelor lui Frege şi Russell. 

Wittgenstein nu a primit o educaţie filosofică de tip academic, iar 
cunoştinţele lui de filosofie clasicăsuntprinurmarelimitate şi parţiale. Gân¬ 
direa lui Schpenhauer şi a lui Kierkegaard din perioada târzie au exercitat 
un anumit rol asupra lui; de asemenea, el a fost marcat de scriitori precum 
Tolstoi, Dostoievski ori Ibsen. Unele dintre cunoştinţele filosofice şi le-a 
însuşit în urma dialogurilor purtate cu prieteni şi cu alţi cunoscuţi. Acest 
lucru se oglindeşte clar şi în Tractatus. 

Probleme principale cercetate în Tractatus sunt, cu precădere, de natură 
semantică. Cu toate acestea, dacă luăm în considerare cuvântul introductiv 
şi scrisorile din acea vreme, va trebui să privim dezvoltările logico-semantice 
dintr-o perspectivă diferită. Acestea ar servi, mai degrabă,dreptmijloc pentru 
realizarea intenţiei celei mai intime a lui Wittgenstein - distincţia dintre ceea 
ce poate fi rostit logic şi cu sens, de ceea ce nu poate fi rostit. Ceea ce poate 
fi gândit logic, putând deci fi exprimat în propoziţii cu sens, ţine în principiu 
de sfera ştiinţelor (naturii). Despre ceea ce nu are nici un sens din punct de 
vedere logic, nu putem spune nimic, şi aceasta cu bune temeiuri; în vorbirea 
zilnică noi ne referim, însă, indirect la acest lucru. Faptul decisiv pentru 
Wittgenstein este că lucrurile despre care putem enunţa (din punct de vedre 
logic) ceva cu sens şi cu un conţinut informaţional, nu ai nici o importanţă 

pentru existenţa umani De aceea, este important să punem în lumină lucrurile 
esenţiale ale vieţii prin intermediul modului nostru de a vorbi, de a acţiona, 
de a gândi (indiferent dacă acest lucra ne reuşeşte sau nu). 

Cum a ajuns, oare, Wittgenstein să se implice într-un astfel de proiect? 
Este o întrebare la care doar cu greu s-ar putea da un răspuns complet. 
Există totuşi anumite determinaţii, esenţiale pentru mediul cultural şi social 
în care a crescut Wittgenstein, ce ne permit să oferim nişte soluţii. Imperiul 
habsburgic - reprezentat nu în ultimul rând şi de burghezia vieneză - era 
un colos cu picioare de lut, o mlaştină acoperită de o faţadă orbitoare: 
privit din exterior, oferea imaginea unei unităţi simbolizate de figura îm¬ 
păratului; din interior, însă, părea a fi o alcătuire marcată de diferenţe 
majore de clasă, subminată de sciziunea unor naţionalităţi asuprite. Aici, 
palate somptuoase, dincolo blocuri de chiriaşi, în care zeci de oameni îşi 
duceau cu greu existenţa, înghesuiţi în spaţii strâmte. Trebuie amintită 
aici şi reprimarea sexualităţii feminine, care s-a dovedit un punct de plecare 
important pentru cercetările întreprinse de către Freud. Aceste împrejurări, 
laolaltă cu nenumărate altele, trebuie să fi avut o influenţă deosebită asupra 
acelor intelectuali care recunoşteau, în mod deschis, neajunsurile 
sistemului. Noile abordări din diversele domenii au toate ca punt comun 
dorinţa de a pune „ordine în dezordine”. Prin aceasta, se urmărea renunţarea 
la falsitate, afectare, grandilocvenţă şi se năzuia, în schimb, către moderaţie, 
simplitate şi puritate. Acest intenţii se regăseau, spre exemplu, în arhitectura 
lui Adolf Loos, în muzica lui Schonberg şi în jurnalistica lui Karl Kraus 4 . 


Logica limbajului 

Prin Tractatus, Wittgenstein a încercat să realizeze aceste intenţii în domeniul 
filosofic. Lucrarea este alcătuită dintr-o serie de însemnări numerotate în 
notaţia zecimală. Nivelul fiecărei zecimale indică evaluarea importanţei unei 
însemnări în raport cu celelalte. Astfel, de exemplu, 1.1 şi 1.2 trebuie înţelese 
ca fiind la fel de importante ca semnificaţie, în vreme ce 1.11, 1.12 etc., 
drept comentarii la l.l 5 . Desigur, nu se poate afirma că această intenţie a 
fost şi realizată. Cu toate acestea, cele şapte teze principale ne oferă totuşi 
informaţii referitoare la structura şi metoda de construcţie ale tratatului: 

„ 1. Lumea este tot ce se întâmplă 

2. Ceea ce se întâmplă, adică faptul, este existenţa stărilor de lucruri 
atomare ( Sachverhalten ). 

3. Imaginea logică a faptelor este gândul. 

4. Gândul este propoziţia cu sens. 

5. Propoziţia este o funcţie de adevăr a propoziţiilor elementare. 

6. Forma generală a funcţiei de adevăr este p, N(Q. 

Aceasta este forma generală a propoziţiei. 

7. Despre ceea ce nu se poate vorbi trebuie să se tacă” 6 . 

Aceste propoziţii ne-ar putea induce o impresie superficială despre stilul în 
care este construit Tractatus-ul însemnările sunt scurte, dense, deseori afo¬ 
ristice, traversate uneori de un suflu patetic. Poziţiile altor gânditori nu sunt 
nici analizate în detaliu, nici dezbătute, şi nu există exemple studiate temeinic, 
în cuvântul înainte este expusă ideea fundamentală: 

„Cartea tratează problemele filosofice şi arată - după cum cred eu - că modul în 
care formulăm aceste probleme se sprijină pe neînţelegerea logicii limbajului 
nostru. întregul înţeles al cărţii ar putea fi exprimat aproximativ în cuvintele: 
ceea ce se poate în genere spune se poate spune clar; iar despre ceea ce nu se 
poate vorbi trebuie să se tacă” 7 . 

Ideea fundamentală este, aşadar, că o dată cu înţelegerea structurii logice a 
limbajului nostru, ne dăm seama că „soluţionarea” ( „Losung ”) problemelor 
filosofice constă în cunoaşterea faptului că ele nu pot fi formulate, logic, cu 
sens 8 . Ce trebuie însă înţeles prin „logica limbajului nostru”? Logica familiară 
lui Wittgenstein era cea a lui Frege şi cea a lui Russell şi Whitehead din 
Principia Mathematica. „Logica limbajului nostru” nu vizeazăînsăun calcul 
pur formal. Ideea de bază rezidă în faptul că orice limbaj care poate fi vorbit 
şi înţeles (germana, chineza etc.) prezintă - cercetat în fundamentele lui - 
una şi aceeaşi structură logică şi că această structură se regăseşteîn Principia 
Mathematica. Semnele de punctuaţie, aşa cum sunt intonate şi folosite în 
limbajul cotidian, pot induce în eroare cu privire la adevărata lor formă 
logică. Cu toate acestea, în realitate, toate propoziţiile înţelese şi exprimate 
în situaţiile concrete ale vieţii cotidiene stau în deplin acord cu logica 9 . Aceasta 

înseamnă că orice propoziţie deţine o formă logică şi numai una, ceea ce 
înseamnă că, logic, nu poate fi analizată decât într-un singur mod 10 . Motivul 
pentru care ne înşelăm câteodată în cadrul unor speculaţii abstracte, cu privire 
la „logica limbajului”, deci referitor la forma logică corectă a unei propoziţii, 
este acela că, în limbaj, cuvintele pot avea mai multe înţelesuri, iar propoziţiile 
cu structură gramaticală identică, forme logice complet diferite 11 . 

Gândurile înlănţuite în Tractatus urmăresc determinarea unei forme 
logice valabile pentru orice propoziţie. S-ar putea chiar susţine că primele 
patru cincimi ale Tractatus -ului conduc chiar înspre această idee, care îşi 
găseşte expresia în cea de-a şasea propoziţie principală. Prin aceasta, se 
arată ce este posibil şi, prin urmare, şi ce este imposibil: tot ceea ce este logic 
posibil trebuie să poată ft exprimat într-o propoziţie, care să fie adecvată cu 
ideea generală. 

Modul în care Wittgenstein ajunge la această formulare se datorează şi 
unui alt aspect al tezei, potrivit căreia fiecare propoziţie are o formă logică şi 
numai una. Este vorba de ideea că „ceea ce se poate spune în genere, se 
poate spune în mod clar”. Aceasta înseamnă că orice propoziţie cu sens, 
orice gând autentic, trebuie să aibă o semnificaţie ( Bedeutung ) complet 
determinată (cf. prop. 4). Gândul, respectiv propoziţia cu sens, nu poate fi 
echivocă sau vagă în raport cu ceea ce este concordant sau neconcordant cu 
ea. Căci, dacă logica prepoziţională şi logica predicatelor a lui Fregeşi Russell 
pot, în principiu, să dezvăluie, în orice limbaj şi în mod complet, forma 
logică a unei propoziţii cu sens, atunci vom şti, în mod univoc, cum trebuie 
să formalizăm respectiva propoziţia. Astfel, în cazul folosirii concrete a unei 
propoziţii precum: 

(1) Toţi bărbaţii iubesc o femeie 
trebuie să fie clar dacă ea va fi înţeleasă ca 

(2) Există o femeie şi numai una care este iubită de către toţi bărbaţii 
sau ca 

(3) Fiecare bărbat iubeşte o femeie oarecare. 

Altfel, nu vom putea determina în chip univoc propoziţiile ce vor fi com¬ 
patibile (sau incompatibile) cu propoziţia (1). 


Adevăr şi propoziţii 


Din cele de mai sus, Wittgenstein trage mai multe concluzii. El distinge, 
mai întâi, între gând (propoziţie cu sens) şi semnul perceptibil senzorial care 

exprimă o propoziţie (un gând) 12 . Un astfel de semn este un simplu fapt 
printre celelalte fapte ale lume. Un semn poate fi utilizat în diferite exemple, 
pentru a exprima diferite gânduri; însă, el, luat pentru sine, nu poate să 
corespundă (sau să nu corespundă) unui obiect. 

Una dintre principalele teze din Tractatus este aceea că orice limbaj cu 
sens poate fi analizat din punct de vedere extensional. în contextul logicii 
prepoziţionale, acest lucru înseamnă că doar valorile de adevăr ale enunţurilor 
sunt relevante pentru raporturile logice dintre propoziţii, în vreme ce sensul 
(sau intensiunea) propoziţiilor este irelevant. Această perspectivă îşi găseşte 
expresia în a cincea propoziţie fundamentală: Toate propoziţiile cu sens 
sunt funcţii de adevăr. O funcţie de adevăr este o propoziţie a cărei valoare 
de adevăr rezidă doar în valorile de adevăr ale propoziţiilor cuprinse în 
propoziţia respectivă şi a relaţiile lor logice. Putem ilustra acest fapt cu ajutorul 
unor exemple. în diferite cazuri în care enunţul 

(4) Hans o iubeşte pe Agnes sau Hans o iubeşte pe Carola 

poate fi susţinut, el devine fals dacă şi numai dacă Hans nu o iubeşte nici 
pe Agnes, nici pe Carola. Decisiv pentru valoarea de adevăr a lui (4) nu 
este sensul enunţurilor „Hans o iubeşte pe Agnes” respectiv „Hans o 
iubeşte pe Carola”, ci doar valoarea de adevăr a acestor enunţuri precum 
şi legătura determinată prin „...sau...”. Valoarea de adevăr a lui (4) nu 
depinde de ceea ce punem în locul propoziţiilor „Hans o iubeşte pe 
Agnes” şi „Hans o iubeşte pe Carola”. Deoarece, valoarea de adevăr va 
fi aceeaşi câtă vreme propoziţiile prin care înlocuim enunţurile „Hans o 
iubeşte pe Agnes” şi „Hans o iubeşte pe Carola” au aceeaşi valoare de 
adevăr cu propoziţiile iniţiale. 

Combinaţia logică exprimată prin utilizarea lui „.. .sau..este denumită 
disjuncţie. Un exemplu pentru un alt tip de funcţie de adevăr e ilustrat de 
întrebuinţarea propoziţiei: 

(5) Hans o iubeşte pe Agnes şi Hans o iubeşte pe Carola. 

Dacă este adevărat că Hans o iubeşte pe Agnes şi este, de asemenea, 
adevărat că Hans o iubeşte pe Carola, atunci (5) este adevărată. în toate 
celelalte cazuri, propoziţia este falsă. Combinaţia logică desemnată, în această 
utilizare, prin „...şi... "poartă numele de conjuncţie. Ca exemplu pentru un 
al treilea tip de funcţie de adevăr trebuie amintită negaţia - de exemplu, 
„Hans nu o iubeşte pe Agnes” sau, altfel exprimat, „Nu este adevărat că 
Hans o iubeşte pe Agnes”. O negaţie este adevărată dacă propoziţia negată 
(în exemplul nostru: „Hans o iubeşte pe Agnes”) este falsă, şi este falsă dacă 
propoziţia negată este adevărată. Simbolurile, respectiv expresiile care 

determină o relaţie din cadrul unei funcţii de adevăr, precum conjuncţia sau 
disjuncţia, sunt denumite conectori logico-propoziţionali. 

Tractatus-ul caracterizează aşadar toate propoziţiile drept funcţii de 
adevăr. Urmează de aici că două propoziţii, care nu au, în mod reciproc, 
valori de adevăr independente, trebuie să stea într-o relaţie dată de o funcţie 
de adevăr. în cazul propoziţiilor „Helmut Kohl este cancelarul Germaniei” 
şi „Bonn este situat pe Rin”, probabil că cei mai mulţi vor fi de părere că 
valorile de adevăr ale acestor două propoziţii sunt reciproc independente. 
Dimpotrivă, cele două propoziţii „Hans nu cântăreşte peste 70 de kg” şi 
„Hans nu cântăreşte sub 80 de kg” sunt privite, de regulă, drept incompatibile. 
Dacă două propoziţii sunt dependente reciproc, atunci trebuie să putem să 
le reformulăm în propoziţii relaţionate printr-o funcţie de adevăr, caz în 
care unele dintre aceste propoziţii vor putea fi identice. Iată mai jos un exem¬ 
plu pentru o astfel de reformulare analitică: 

(6) Cele două buzunare de la pantalonii lui Hans sunt goale 
este cu siguranţă incompatibilă cu 

(7) Buzunarul din partea dreaptă a pantalonilor lui Hans conţine ceva. 

Aici avem de-a face cu două propoziţii ale căror valori de adevăr sunt 

reciproc dependente, dar care nu ne apar imediat drept expresii legate într-o 
funcţii de adevăr. Pare potrivit să mergem mai departe cu analiza lor 

(6.1) Buzunarul din dreapta de la pantalonii lui Hans este gol, şi 
buzunarul din stânga de la pantalonii lui Hans este gol. 

(7.1) Nu este adevărat că buzunarul din dreapta de la pantalonii lui 
Hans este gol. 

După ce am reformulat propoziţiile, devine limpede că negaţia propoziţiei 

(7.1) este identică cu una dintre propoziţiile conjuncţiei (6.1). Incompatibilitatea 
rezultă din faptul că acea condiţie care trebuie îndeplinită pentru ca (7.1) să fie 
adevărată, şi anume ca propoziţia „Buzunarul din dreapta de la pantalonii lui 
Hans este gol” să fie falsă, exclude adevărul lui (6.1). (Dacă unul dintre membrii 
unei conjuncţii este fals, atunci întreaga conjuncţie este falsă). 

Putem, oare, practica acest tip de analiză prepoziţională până la ne¬ 
sfârşit? în principiu, Wittgenstein neagă această posibilitate, dar o adevereşte 
uneori în practică. în 4.221 se spune: „Este evident că în analiza propoziţiilor 
trebuie să ajungem la propoziţii elementare. Ele constau din nume care se 
găsesc în relaţie nemijlocită. întrebarea este cum se realizează conexiunea 
prepoziţională” 13 . 

Trebuie aşadar să existe, din principiu, propoziţii care să nu fie funcţii 
de adevăr ale altor propoziţii. Astfel de propoziţii sunt numite de Wittgenstein 

propoziţii elementare. în Tractatus, nu găsim însă nici un exemplu clar pentru 
o astfel de propoziţie elementară. Din însemnările de jurnal deja amintite, 
reiese cât de mult s-a străduit Wittgenstein să găsească exemple pentru 
propoziţii elementare, demers în care a eşuat. Acelaşi lucru se poate spune 
şi în legătură cu cealaltă lucrare a lui Wittgenstein, publicată de el însuşi: 
eseul Some Remarks on Logic al Form din 1929. Conceptul de propoziţie 
elementară utilizat în Tractatus trebuie înţeles drept concept limită. Această 
idee se bazează pe faptul că trebuie să existe nişte unităţi infinitezimale cu 
sens (care pot fi adevărate sau false), din care este alcătuit tot ceea ce are 
sens. Aceasta corespunde perspectivei fizicale după care materia trebuie să 
fie alcătuită din nişte elemente foarte mici, chiar dacă, în practică, existenţa 
acestora nu va fi dovedită, probabil, nicicând. 

Pentru a înţelege abordarea lui Wittgenstein, este de o importanţă 
crucială să păstrăm conceptul ideal al propoziţiilor elementare. Dacă am 
renunţa la el, am ajunge la o relativizare a distincţiei dintre propoziţii 
complexe şi simple: ceea ce într-un context apare drept propoziţie simplă, 
într-un alt context ar putea fi considerat ca propoziţie complexă, şi reciproc, 
în plus, aceasta înseamnă că relaţiile intensionale dintre propoziţii nu pot fi 
excluse, astfel încât relaţiile dintre valorile de adevăr ale propoziţiilor vor fi 
dependente de sensul propoziţiilor respective. în acest caz, formulările din 
cea de-a cincea şi cea de-a şasea teză principală ar fi incomplete. O altă 
consecinţă ar fi aceea că nu mai poate fi realizată o delimitare completă a 
ceea ce este posibil logic. în cele din urmă, aceasta ar însemna însă că nu am 
reuşit să determinăm ceea ce poate fi gândit şi spus - şi prin aceasta nici 
felul în care pot fi „soluţionate” problemele filosofice. 


Teoria imaginii 

Propoziţiile elementare posedă valori de adevăr care sunt reciproc inde¬ 
pendente. în plus, valoarea de adevăr a unei propoziţii elementare este inde¬ 
pendentă de sensul ei 14 . Acest fapt este decisiv pentru teoria semantică a lui 
Wittgenstein. în genere, este adevărat că sensul unei propoziţii este determinat 
de ceea ce trebuie să se întâmple (was derFall sein mufi) pentru ca propoziţia 
respectivă să fie adevărată 13 . A înţelege o propoziţie înseamnă să ştii ce se 
■tâmplă (was der Fall ist ) când ea este adevărată, ceea ce revine la a cunoaşte 
condiţiile sale de adevăr. Cu privire la propoziţiile complexe, acest lucru 
rezultă de la sine. Sensul unei propoziţii complexe este determinat de sensul 

propoziţiilor elementare cuprinse în cadrul ei şi de modul în care acestea 
sunt combinate. Cum înţelegem însă sensul unei propoziţii elementare? Dez¬ 
voltările lui Wittgenstein pe această temă au ca rezultat o teorie a imaginii 
( Bildtheorie) referitoare la sensul propoziţiei elementare. Prin această teorie, 
el încearcă să arate cum pot fi utilizat semnele în cadrul unei propoziţii, 
astfel încât ele să stea pentru altceva decât pentru ele însele. La modul general 
problema se formulează astfel: cum este cu posibil ca limbajul să se refere la 
ceva? Wittgenstein distinge aici, principial, între propoziţii şi nume. Propoziţia 
elementară este cea mai simplă propoziţie posibilă. Dar ea însăşi este o 
îmbinare de simboluri, fapt prin care devine limpede că semnul unei propoziţii 
trebuie să fie o îmbinare de semne. Semnul unei propoziţii trebuie să fie, în 
principiu, complex fiindcă, altfel, nu ar putea să exprimeceea ce este adevărat 
sau fals. Potrivit Tractatus-\Am, aceasta este o caracteristică fundamentală a 
limbajului, fapt pentru care doar propoziţiile pot avea un sens 16 . Numele sau 
grapele de nume nu pot fi adevărate sau false. Deşi conceptul wittgensteinian 
de nume trebuie considerat, de asemenea, drept un concept limită, perspectiva 
adoptată aici poate fi ilustrată prin observaţia că nu are sens să întrebăm în 
ce măsură numele propriu Helmut Kohl - sau un grap de nume proprii, ca 
Helmut Kohl, Hans Christian Andersen, Boris Becker- sunt adevărate sau 
false. Dimpotrivă, are sens să întrebăm dacă este adevărat sau fals că această 
persoană (sau o alta) se numeşte Helmut Kohl. Prin aceasta nu trebuie înţeles 
că Wittgenstein ar fi susţinut că un singur cuvânt nu poate exprima o 
propoziţie, de exemplu imperativul „Fugi!”. Un astfel de cuvânt este însă 
complex, adică compus 17 . Semnele aflate într-o conexiune determinată (şi 
nu într-o simplă asociere), şi prin aceasta o propoziţie elementară, trebuie să 
fie simple. Wittgenstein numeşte aceste semne prin termenul „nume” 18 . 
Simplitatea numelor conduce la imposibilitatea definirii lor. 19 La polul opus 
stă o expresie de tipul „mătuşă”, care poate fi definită astfel: „x este mătuşa 
lui y” = „Există un z, astfel încât z este mama/tatăl lui y şi x este sora lui z”. 
Părţile ce constituie o propoziţie elementară trebuie să fie simple, deoarece, 
altfel, Wittgenstein nu-şi poate menţine principiul conform căruia există 
propoziţii elementare cu valori de adevăr absolut independente. Acest fapt 
poate fi clarificat observând că este eronat să considerăm propoziţia „Gerda 
este mătuşa lui Paul” ca pe o propoziţie elementară. Valoarea de adevăr a 
acestei propoziţii depinde de valoarea de adevăr a propoziţiei „Există un x, 
astfel încât x este sora Gerdei”. Aici devine limpede cât de mult este influenţat 
Tractatus -ul lui Wittgenstein de teoria descripţiilor definite a lui RusselF. 

Lumea ca totalitate a faptelor 

Felul în care Wittgenstein încearcă, în Tractatus, să dovedească în detaliu în 
ce măsură o anumită combinaţie de nume poate da naştere unui sens este 
exprimat în propoziţiile ontologice din introducere 21 . Este vorba despre nişte 
observaţii legate de caracteristicile esenţiale ale realului şi ale lumii. Această 
ontologie afirmă: tot ceea ce se întâmplă (was der Fall ist) constituie fie stări 
de lucruri atomare ( Sachverhalte ), fie combinaţii de stări de lucruri atomare 
(stări de lucruri - germ: Sachlagen). Stările de lucruri atomare care se petrec 
efectiv, adică există, sunt faptele ( Tatsachen ), iar lumea este totalitatea faptelor 
(cf. propoziţiile 1 şi 2). O stare de lucruri atomară este o anumită combinaţie 
de obiecte simple în care nu există atribute calitative. Proprietăţile unui obiect 
se obţin din stările de lucruri atomare din care el poate face parte. Stările de 
lucruri atomare sunt absolut independente una în raport cu cealaltă. 

Aceste observaţii pot să pară abstracte, şi chiar sunt abstracte: în 
Tractatus nu găsim exemple nici pentru stări de lucruri atomare, nici pentru 
obiecte. Aceste concepte trebuie, probabil, înţelese, la rândul lor, sub forma 
unor concepte limită. în principal, există trei aspecte care trebuie clarif icate 
cu ajutorul acestor concepte. 

Mai întâi, trebuie înlăturată reprezentarea despre lume potrivit căreia 
aceasta ar fi o sumă de obiecte. Următoarea analogie poate clarifica acest 
aspect: dacă suntem întrebaţi din ce este alcătuită o cameră, cădem deseori 
ispitei de a răspunde printr-o înşiruire a mobilei din cameră (două rafturi, o 
masă, o sofa, două scaune etc.). Dar chiar dacă această înşiruire a obiectelor 
de mobilier ar fi completă, ea nu ne-ar oferi informaţii cu privire la adevăratul 
aspect al camerei. în fond, mobilierul poate fi dispus în nenumărate feluri; 
cele două rafturi pot sta unul lângă celălalt sau faţă în faţă, etc. Această 
„lume în miniatură” - întruchipată de cameră - este determinată abia atunci 
când se stabileşte care sunt raporturile după care sunt aşezate piesele de 
mobilier. Determinarea acestor raporturi ne va aduce informaţii referitoare 
la diferitele fapte: masa se află lângă fereastră, rafturile încadrează uşa care 
duce spre bucătărie, etc. Am putea spune că prin enumerarea mobilei, obţinem 
modalităţile posibile de aranjare a camerei. Anumite variante de mobilare 
sunt, însă, pur şi simplu inconceptibile şi imposibile. Este cazul mesei care 
pluteşte în mijlocul camerei şi a scaunelor care acoperă pereţii. în analogie 
cu acest fapt, în Tractatus se spune că, o dată ce ne este dată totalitatea 
obiectelor, vor fi dezvăluite şi stările de lucruri atomare. Altfel exprimat: 
toate lumile posibile 22 . 

în al doilea rând, Wittgenstein a fost obsedat de o idee care a preocupat 
mulţi gânditori, din antichitate şi până în zilele noastre. Este vorba de ideea 
că reprezentarea diversităţii şi a variabilităţii lumii presupune introducerea 
unei distincţii absolute între simplu şi complex. 

în al treilea rând, şi acesta este aspectul cel mai important, Wittgenstein 
a fost nevoit să instituie o perspectivă ontologică prin care să poată impună 
teoria imaginii în strânsă legătură cu perspectiva extensională. Finalitatea 
acestor teorii constă în determinarea absolută a conceptibilului şi posibilului. 
Căci teoria imaginii afumă, în esenţă, că, având aceeaşi fofmă logică cu o 
stare de lucruri atomară, o propoziţie elementară întruchipează, adică prezintă 
(i darstellt ) o stare de lucruri atomară. Structura unei stări de lucruri atomare 
este acel mod în care sunt configurate obiectele stării de lucruri atomare, 
unde forma stării de lucruri atomare este posibilitatea acestei structuri 25 . 
Propoziţiile elementare sau gândurile sunt un anumit tip de imagini sau 
modele, iar structura unei imagini este modul în care sunt configurate com¬ 
ponentele imaginii. Posibilitatea acestei structuri este forma ei reprezentare 
(.AbbildungsformY 4 . Gândurile, respectiv propoziţiile elementare, sunt imagi¬ 
nile pur logice, respectiv modelele stărilor de lucruri atomare (cf. prop. 3, 
4). Fotografiile, picturile sau miniaturile, care reprezintă, de pildă, situaţia 
unei bătălii navale sau a unui accident de circulaţie pot prezenta diverse 
asemănări - spaţiale sau de colorit - cu lucrul reprodus. Ceea ce contează 
pentru funcţia de reprezentare ( Abbildungsfunktion ) proprie gândurilor sau 
propoziţiei cu sens este doar pura identitate de structură, respectiv forma 
comună în aceste fel vom putea înţelege mai bine următoarele aspecte: 
fiecărui element din cadrul imaginii îi corespunde un element şi numai unul 
al stării de lucruri atomare reprezentate în imagine. Elementele dintr-o 
propoziţie elementară, numele, corespund anumitor obiecte ale stării de 
lucruri atomare. Obiectul este semnificaţia ( Bedeutung ) numelui, iar numele 
stă ca reprezentant al obiectului 25 . în plus, trebuie ca modul în care sunt 
configurate elementele imaginii (de exemplu numele unei propoziţii ele¬ 
mentare) să corespundă configuraţiei obiectelor din starea de lucruri ato¬ 
mară 26 . Tractatus-u\ nu clarifică mai îndeaproape aceste aspecte. Unul dintre 
aspectele decisive constă în faptul că printr-o simplă grupare de elemente 
ale imaginii sau de nume nu poate fi obţinută o stare de lucruri atomară, şi 
că o astfel de grupare nu poate fi, prin urmare, adevărată sau falsă. O com¬ 
binaţie de elemente ale imaginii sau de nume poate întruchipa sau reprezenta 
o stare de lucruri atomară doar dacă ea însăşi este un fapt ( Tatsache ), aşadar 
dacă elementele stau în anumite relaţii reciproce. Relaţiile dintre elementele 

imaginii (numele) nu trebuie să fie identice cu relaţiile dintre obiectele stării 
de lucruri atomare, însă trebuie să corespundă acestora. La fel, existenţa 
unei anumite relaţii între elementele imaginii dă seama de existenţa unei 
anumite relaţii între obiecte. 

Prin cele expuse mai sus, am pregătit terenul în vederea unui un alt 
aspect important pentru teoria imaginii. Coordonarea dintre elementele 
imaginii şi obiecte, precum şi modul în care relaţiiledintre elementele imaginii 
indică relaţiile dintre obiecte, trebuie să fie determinate prin imaginea însăşi. 
Nu poate fi vorba de ceva adăugat imaginii sau propoziţiei elementare 27 . 
Motivul provine din aceea că o propoziţie elementară trebuie să fie inteligibilă 
doar pe baza cunoaşterii semnificaţiilor numelor cuprinse în ea. Atunci când 
suntem confruntaţi cu o propoziţie elementară, nu trebuie să o considerăm 
din punctul de vedere al relaţiei dintre elementele ei şi diversele obiecte. 
Dacă am proceda astfel, am vorbi doar despre semnul unei propoziţii. Aici 
rezidă probabil motivul pentru care Wittgenstein a identificat gândul cu 
imaginea logică. Căci un gând se referă prin el însuşi la ceva. Putem să nu 
fim siguri de gândurile pe care le-am avut. De exemplu, nu pot să ştiu sigur 
dacă la vârsta de cinci ani mai credeam sau nu în povestea berzei care aduce 
copii. însă ceea ce nu poate fi pus la îndoială este următorul fapt: atunci 
când am gândit ceva, gândul nostru trebuie să fi reprezentat ceva. Aceasta 
înseamnă că un gând trebuie să fie un fapt, alcătuit dintr-o anumită confi¬ 
guraţie de elemente. în rest, Tractatus-ul nu ne oferă alte amănunte lămu¬ 
ritoare în legătură cu aceste elemente. 


Limbaj şi realitate 

Din îmbinarea perspectivei extensionale cu teoria imaginii rezultă consecinţe 
importante, pe care Tractatus-ul le scoate în evidenţă. Prin intermediul teoriei 
imaginii, se indică, mai întâi, modul în care înţelegerea numelor din propoziţia 
elementară conduce Ia înţelegerea sensului respectivei propoziţii elementare 
şi a stării de lucruri atomare reprezentate. Sau, exprimat mai general: teoria 
imaginii lămureşte felul în care limbajul şi gândirea sunt puse în relaţie cu 
lumea. Iar aici, nu trebuie să uităm că propoziţiile şi gândurile, cât şi alte 
fapte, trebuie să fie ele însele o parte a lumii. Relaţia propriu-zisă dintre 
limbaj (gândire) şi realitate nu poate fi însă o parte a realităţii. în cele din 
urmă, aici nu este vorba de un fapt care ar putea fi redat printr-o imagine. 
Căci, presupunând că imaginea A poate fi o reprezentare ( Abbild ) a stării de 

lucruri atomare S, asumăm implicit faptul că ea ar avea o formă analoagă cu 
cea a lui S. Iar dacă ar exista o imagine B, care să redea relaţia dintre A şi S 
ca raport de reprezentare, atunci ea trebuie, pentru a fi adecvată, să posede 
tocmai această formă. în acest caz, însă, ea fie ar fi sau identică cu A, sau o 
reproducere a unei alte stări de lucruri atomare cu aceeaşi formă 28 . 

Putem clarifica acest lucru cu ajutorul unei analogii: să ne imaginăm 
un pictor care pictează un copac. Ne putem însă imagina un alt pictor, care 
pictează atât pe primul pictor, care redă copacul pe pânză, cât şi pictura 
acestuia a copacului şi de asemenea copacul pictat de primul pictor. Cum ar 
pute fi însă reprodus în imagine faptul simplu al pictării copacului? Putem 
spune că ultima pictură prezintă un pictor care pictează un copac. Dar nu 
putem scoate în evidenţă în această pictură anumite trăsături de penel care 
reproduc tocmai acest fapt. Analog, în Tractatus se spune că o propoziţie îşi 
relevă sensul prin starea de lucruri atomară reprezentată de ea. Nu este posibil 
să reproduci într-o propoziţie elementară reproductivă sensul unei propoziţii 
elementare. Acest lucru nu trebuie confundat cu posibilitatea noastră de a 
determina ceea ce poate fi exprimat printr-un semn propoziţional. De 
exemplu, putem spune că semnele propoziţionale aflate pe rândul următor 

„Petru roşeşte” 

pot fi folosite pentru a exprima gândul că Petru roşeşte. Din contră, orice 
încercare de a comunica sensul ultimei propoziţii constă fie într-o indicare a 
condiţiilor sale de adevăr (în cazul unei propoziţii complexe), fie în repetarea 
propoziţiei elementare (în măsura în care avem de-a face cu o astfel de 
propoziţie). Pentru aceasta putem eventual folosi un alt simbol propoziţional 
- acelaşi gând poate fi de altfel exprimat în limbaje diferite; însă toate acestea 
nu ne duc mai departe în încercarea de a reproduce sensul unei propoziţii 
elementare. 

Prin limbaj pot fi descrise toate faptele, respectiv stările de lucruri 
atomare, pot fi denumite toate obiectele. De aceea, limbajul poate servi şi la 
descrierea faptelor de tipul imaginilor, propoziţiilor sau gândurilor şi de 
asemenea la numirea de obiecte care sunt părţi ale acestor fapte. în acest 
sens, limbajul este autoreferenţial. însă limbajul nu poate descrie ceea ce 
face ca el să fie limbaj: forma logică comună a imaginii şi a ceea ce e reprodus 
în imagine. în Tractatus acest lucru e exprimat astfel: 

„Propoziţia nu poate să reprezinte forma logică, aceasta se oglindeşte în ea. 

Ceea ce se oglindeşte în limbaj, limbajul nu poate reprezenta. 

Ceea ce se exprimă pe sine în limbaj nu poate fi exprimat de noi prin limbaj 

Propoziţia arată forma logică a realităţii. 
Ea o pune în evidenţă” 29 . 


Natura logicii 

O altă consecinţă esenţială a teoriei imaginii şi a înţelegerii extensionalităţii 
se referă la natura logici i. Plecând de la perspectiva din Tractatus - şi anume 
că orice propoziţie are doar o anumită formă logică - şi de la înţelegerea 
tradiţională a logicii, vom putea afuma că logica este teoria formelor logice, 
precum şi teoria validităţii inferenţelor logice rezultate pe baza acestor forme 
logice determinate. Vom spune de pildă că informaţia iniţială că Hans vine 
fie sâmbătă, fie duminică şi informaţia suplimentară că Hans nu vine sâmbătă 
ne conduce la concluzia logică că Hans vine duminică. Putem formula această 
concluzie mai clar, după cum urmează: 

Hans vine fie sâmbătă, fie duminică 
Nu este adevărat că Hans vine sâmbătă 
Hans vine duminică 

(Propoziţiile de deasupra liniei sunt numite premise, adică aceleadin care se 
trage concluzia, propoziţia de sub linie este concluzia, adică aceea prin care 
se conchide). 

Pentru ca o inferenţă să fie validă, trebuie ca din premise adevărate să 
se obţină o concluzie adevărată. Pentru inferenţa citată, este uşor de de¬ 
monstrat validitatea ei: dacă a doua premisă, o negaţie, este adevărată, atunci 
trebuie să fie fals că Hans vine sâmbătă. Dacă prima premisă, o disjuncţie, 
este adevărată, atunci cele două propoziţii nu pot fi amândouă false. Admitem 
acum (pornind de la a doua premisă) că una dintre propoziţii este falsă; 
atunci cealaltă, „Hans vine duminică”, trebuie să fie adevărată, pentru ca 
disjuncţia să fie adevărată. Şi atunci şi concluzia este adevărată. Sensul 
propoziţiilor „Hans vine duminică” şi „Hans vine sâmbătă” nu au jucat nici 
un rol în cadrul acestei inferenţe. Ea se întemeiază exclusiv pe condiţiile de 
adevăr pentru funcţiile de adevăr de tipul negaţiei şi disjuncţiei. Tocmai pe 
acest lucru se întemeiază enunţul că o inferenţă este validă pe baza formei ei 
logice (spre deosebire de conţinutul sau sensul propoziţiei). Forma logică 
evidenţiată de exemplul precedent poate fi prezentată astfel: 

Sau ... sau 
Non... 


Indiferent de propoziţiile introduse în locul punctelor şi liniilor (aceeaşi 
propoziţie în locul punctelor şi aceeaşi propoziţie în locul liniilor), rezultatul 
va fi o inferenţă validă. în logica prepoziţională, în locul punctelor şi a liniilor 
sunt folosite de regulă litere mici precum p, q, r etc. Singura funcţie a punctelor 
şi liniilor (sau a literelor p, q, r etc.) este de a menţine locul în vederea introducerii 
de propoziţii determinate. De aceea, îi putem numi locţiitori. 

într-un anumit sens, şi în Tractatus este susţinută concepţia după care 
logica se ocupă de formele logice. însă nu trebuie uitat că aici logica nu se 
referă la nimic. Formele logice nu sunt nici stări de lucruri atomare, nici obiecte 
care ar putea fi elemente constitutive ale unei stări de lucruri atomare. Dacă 
încercăm să formulăm propoziţii despre formele logice, ne încurcăm în 
formularea unor propoziţii fără sens. Dacă, dimpotrivă, ne apropiem de ceea 
ce ne arată limbajul atunci când este folosit ca instrument de expresie, putem 
spune că esenţa logicii se manifestă cel mai limpede în cazurile limită oferite 
de propoziţiile complexe, în cazul cărora nu putem spune că se referă la ceva, 
deoarece nici măcar nu se intenţionează acest lucra. Exemplul de inferenţă 
citat mai sus constituie un bun exemplu pentru un astfel de caz limită. 

Concluzia este adevărată dacă premisele sunt adevărate. Forma 
inferenţei poate fi prin urmare scrisă astfel: 

Dacă p şi q şi non-p, atunci q. 

în cazul unei inferenţe asemănătoare celei de mai sus, trebuie remarcat 
că o propoziţie de această formă va fi mereu adevărată, indiferent de valorile 
de adevăr ale lui p şi q. Funcţiile de adevăr de acest tip, care sunt mereu 
adevărate, indiferent de conţinutul lor, sunt numite de Wittgenstein tautologii. 
„Sau p sau non-p” este un alt exemplu de tautologie. Indiferent de propoziţia 
cu care înlocuim p, rezultatul va fi o propoziţie adevărată. De exemplu: 
„Sau plouă, sau nu plouă"; „Sau tumul televiziunii din Hamburg are 200 de 
metri, sau tumul televiziunii din Hamburg nu are 200 de metri”. 

O tautologie nu se referă la nimic. Căci dacă o propoziţie se referă la 
ceva, atunci trebuie să reproducă o stare de lucruri atomară. Pentru a repro¬ 
duce o stare de lucruri atomară, sensul unei propoziţii trebuie să fie inde¬ 
pendent de valoarea ei de adevăr. Dacă am priceput însă că o propoziţie este 
o tautologie, atunci am înţeles şi faptul că ea trebuie să fie adevărată. Prin 
urmare, o tautologie nu are sens. în acelaşi timp, ea nu este absurdă, deoarece 



Tânărul Wittgenstein 


119 


este formată după regulile de formare ale simbolurilor prepoziţionale. 
Rămâne însă lipsită de sens. După Tractatus, propoziţiile logice sunt tauto¬ 
logii: ele nu se referă la formele logice; dar tocmai faptul că aceste ansambluri 
de propoziţii elementare sunt tautologii ne relevă formele logice ale limbajului 
şi, prin aceasta, structura lumii 10 . 


Limita lumii: eul filosofic 


Am ajuns acum la ultima şi cea mai importantă consecinţă a teoriei imaginii 
şi a concepţiei extensionale - acolo unde Wittgenstein dorea de la început 
să ne poarte. 

Logica circumscrie posibilul, determină necesarul şi respinge imposi¬ 
bilul. Posibilul (conceptibilul) este orice stare de lucruri atomară care se 
poate întâmpla sau nu, care poate fi concepută într-o propoziţie cu sens, 
care la rândul ei poate fi adevărată sau falsă. Necesarul este acel ceva care 
poate fi arătat cu ajutorul unei tautologii. Pentru că toate tautologiile sunt 
echivalente (adică au aceeaşi valoare de adevăr), ele pot fi indicate prin 
forma „p sau non-p”. Imposibilul este, pe de o parte, contrariul necesarului, 
putând fi reprezentat prin funcţii de adevăr care sunt întotdeauna false, aşa- 
numitele contradicţii. Pe de altă parte, ajungem la imposibil când înţelegem 
că am formulat un semn prepoziţional care nu urmează regulile logice de 
formare a simbolurilor. De aceea, nu există necesitate în lume 1 *. Lumea este 
ceea ce se întâmplă, ceea ce se petrece. Când ceva se întâmplă, nu există, 
strict vorbind, nici un temei pentru aceasta. între fapte nu pot exista corelaţii 
autentice. Se poate întâmpla ca acelaşi obiect să fie cuprins în fapte diferite. 
Nici obiectul, nici faptul însă nu se pot schimba. E vorba atunci pur şi simplu 
de un alt fapt O legătură între fapte ar presupune existenţa unei legături 
între propoziţiile elementare, care descriu faptele. O astfel de legătură ar fi 
însă extensională şi nu, aşa cum trebuie să fie, intensională. în plus, aceasta 
înseamnă că un om, în măsura în care poate fi descris, este o serie de stări de 
lucruri atomare. Această concepţie devine probabil mai inteligibilă dacă ne 
imaginăm că fotografiem la întâmplare mici fragmente din om şi lipim apoi 
fotografiile pe un perete. în plus, ne putem imagina că am făcut fotografii 
din toate unghiurile şi că dispunem chiar de „poze sonore”, „poze olfactive” 
şi poze psihologice (ale gândurilor, dorinţelor, sentimentelor respectivului 
om). Ne putem imagina apoi că derulăm acest „film”. Astfel, căpătăm în 
anumite împrejurări impresia unei anumite legături interne. Tractatus-u\ 

spune însă că nu există altă legătură în afară de faptul că aceleaşi obiecte 
apar eventual în câteva stări de fapt. De aceea, nu se poate vorbi despre 
existenţa unei legături interne între gândurile, sentimentele şi dorinţele unui 
om, aşa cum nu există o legătură internă între acţiunile unui om şi ceea ce 
noi considerăm în mod obişnuit drept consecinţe ale acestor acţiuni 32 . 

Prin descrierea unui om, nu se va ajunge la descrierea unui subiect 
gânditor sau volitiv, a unui suflet sau a unui eu. Va fi vorba doar de descrierea 
unor gânduri, sentimente şi dorinţe. Numai că sensul unui gând, respectiv al 
unei propoziţii cu sens se arată Dar cui se arată el de fapt? Sensul unei 
propoziţii, deci pe larg lumea, nu se poate arăta cuiva care este o parte a 
acestei lumi. Sensul, respectiv lumea se arată-unei persoane, în măsura în 
care persoana este privită tocmai din această perspectivă. Wittgenstein 
vorbeşte în acest context de subiectul metafizic sau de eul filosofic 33 . Subiectul 
metafizic nu este o parte a lumii, el este limita lumii. Limitele lumii - sau, 
mai bine spus, limitele lumii posibile - sunt date prin ceea ce se poate arăta 
în limbaj. Limbajul trebuie să fie ceea ce pot înţelege în calitatea mea de 
subiect metafizic. Astfel, limitele lumii sunt determinate de limbajul meu, 
de ceea ce pot gândi. Aceasta înseamnă că lumea e lumea mea în sensul că 
doar ceea ce pot gândi poate avea pentru mine existenţă. Invers, eu sunt 
lumea mea. Nu în sensul că sunt alcătuit din faptele sau stările de lucru 
atomare din lume, ci în sensul că nu sunt altcineva decât acesta, că tocmai 
acesta se arată şi nu altceva. în privinţa aceasta, Wittgenstein poate afirma 
că viaţa şi lumea sunt identice 34 . 


„Misticul ne arată nu cum este lumea, ci faptul că ea există” 

Reiese acum felul în care trebuie înţeleasă întrebarea cu privire la sensul 
lumii şi al vieţii. Deoarece toate stările de lucruri atomare sunt o parte a 
lumilor posibile, sensul lumii, respectiv al vieţii nu poate fi el însuşi o stare 
de lucruri atomară, o parte a lumilor posibile. Sensul lumii şi al vieţii - ceea 
ce vrem să exprimăm etic, estetic sau religios - trebuie să fie diferit de ceea 
ce poate fi o parte a lumii. Prin acesta, nu e vorba desigur de ceva care poate 
fi descris sau numit; însă ceea ce este se arată tocmai prin faptul că noi 
înţelegem ce este lumea: şi anume că lumea, limitată de posibilul logic, este 
ceea ce se petrece şi că ceea ce se petrece nu are nici un temei. în acelaşi 
timp, deoarece eu sunt lumea mea, e adevărat că modul în care mi se revelă 
lumea îmi comunică modul în care sunt. De aceea, în 6.43 se spune: 



Tânărul Wittgenstein 


121 


„Lumea celui fericit este alta decât cea a celui nefericit” 

în legătură cu aceasta, Wittgenstein poate spune că nu e nimic ciudat 
în modul cum este lumea: ceea ce se petrece, se petrece pur şi simplu. 
Misticul rezidă în faptul că lumea este, că este în genere ceva care se 
arată 35 . Că lumea este, că se arată, acest fapt constituie inexprimabilul. 
Asupra acestui lucru trebuie să domnească o tăcere grăitoare 36 (cf. a şaptea 
teză fundamentală). Discuţiile nesfârşite, meticuloase şi pedante despre 
sensul vieţii, viaţa bună sau posibila nemurire a sufletului nu-şi găsesc 
locul aici - nu pentru că viaţa este fără sens sau pentru că nu există diferenţă 
între viaţa bună şi cea rea, ci pentru că sensul vieţii mele şi felul în care îmi 
duc această viaţă va deveni clar doar dacă mă rezum la ceea ce lumea este 
- lumea mea şi viaţa mea. 

O dată ajunşi aici, putem întreba: ce rol mai are aici filosofia? Este 
limpede că, dacă pornim de la această concepţie, filosofia nu poate fi o 
doctrină, ea nu este o ştiinţă 37 . Aici Wittgenstein se opune făţiş lui Russell. 
După Tractatus , filosofia poate avea importanţă doar ca activitate prin care 
se atrage atenţia asupra distincţiei dintre ceea ce poate fi spus sau gândit şi 
inexprimabil. Observaţiile din Tractatus trebuie înţelese pornind de la ceea 
ce e spus în penultima însemnare: 

„Propoziţiile mele clarifică prin faptul că cel ce mă înţelege le recunoaşte, până la 
urmă, drept nonsensuri, dacă prin ele - sprijinindu-se pe ele - s-a ridicat deasupra 
lor. (El trebuie, pentru a spune aşa, să arunce scara după ce a urcat pe ea). 

El trebuie să depăşească aceste propoziţii şi apoi vede lumea în mod corect" 38 . 


Istoria receptării Tractatus-\\\m 

Influenţele exercitate de Tractatus au fost nenumărate şi diverse. în lumea 
filosofică academică însă, fie interpretările s-au oprit de cele mai multe ori 
la nivelul conţinutului - la teoria semnificaţiei şi la teoria logicii, fie i s-a 
refuzat Tractatus-\M\ rolul de scară filosofică a lui Iacob. 

Wittgesntein însuşi a încercat o vreme să trăiască după preceptele 
evangheliei onestităţii cuprinse în Tractatus. După eliberarea din prizonieratul 
de război, s-a instruit timp de un an de zile pentru a deveni profesor de 
şcoală primară. între 1920 şi 1926, a fost profesor la patru şcoli rurale din 
sudul Austriei 39 . Se pare că devenise un profesor atrăgător, care ştia să-şi 
entuziasmeze elevii 40 . Cu toate acestea, viaţaîntr-un sat nu era nici pe departe 

plăcută pentru el. Din scrisorile sale se poate presupune că suferea de 
melancolie (de care mai suferise şi avea să mai sufere încă) uneori atât de 
rău, încât aproape că-şi pierdea echilibrul sufletesc. în aceşti ani a lucrat, de 
două ori şi pentru scurt timp, şi ca grădinar. Şi-a impus un mod de viaţă 
modest şi simplu, pe care l-a păstrat până la moarte. încă din timpul războiului 
donase cea mai mare parte a averii moştenite de la tatăl său. O parte a acestor 
bani, au ajuns - prin L.v. Ficker, redactor la Brenner-m anonimat la o serie 
de artişti, printre care Rainer Maria Rilke 41 . Din 1926 până în 1928, 
Wittgenstein s-a ocupat, la Viena, de construcţia unui palat citadin pentru 
sora sa, Margarete Stonborough. 

în cei zece ani care au urmat terminării Tractatus-a\u\, Wittgenstein 
nu s-a mai preocupat sistematic cu filosofia. Credea, aşa cum scrie în cuvântul 
înainte, că soluţionase problemele filosofice cu privire la toate aspectele 
esenţiale. Aceasta nu înseamnă însă că nu mai păstrase nici un contact cu 
filosofia. Se întâlnea ocazional cu prieteni mai vechi interesaţi de filosofie 
sau cu oameni care citiseră Tractatus-n\ şi doreau să adâncească înţelegerea 
luciării, ca de exemplu englezul F. Ramsey (1903-1930) şi M. Schlick (1882- 
1936), lider al Cercului de la Viena. Deoarece, începând din 1926, 
Wittgenstein locuieşte permanent în Viena, el este introdus, nu în ultimul 
rând datorită surorii sale Margarete, în cercurile culturale ale oraşului. 

în 1929, Wittgenstein se reîntoarce la Cambridge, pentru a relua 
activitatea filosofică. înainte de toate, îl interesau două puncte nevralgice 
ale Tractatus-vAui. Primul se referă la faptul că în Tractatus, limbajul 
descriptiv este luat de cele mai multe ori şi de la sine înţeles ca exemplu 
paradigmatic pentru limbajul autentic. Cu toate acestea, este limpede că 
există nenumărate alte forme de utilizare a limbajului - interogaţia, ordinul, 
rugămintea pe care Tractatus-ul le ignoră. Pe lângă aceasta, se poate întreba 
dacă sensul unei expresii poate fi înţeles independent de contextul în care 
apare. în această corelaţie, ne putem uşor îndoi că orice propoziţie cu sens 
deţine o formă logică şi numai una. Faptul că treptat se dezvoltă o serie de 
sisteme diferite de logică formală nu face decât să întărească această îndoială. 

Al doilea punctnevralgic se referă la o problemă pe care o putem denumi 
problema intersubiecti vităţii. Din observaţiile referitoare la teoria imaginii, se 
poate concluziona că Wittgenstein avea bune temeiuri să identifice gândul cu 
o imagine fundamental logică. Iar gândul nu poate fi înţeles nicidecum abstract, 
ca de exemplu „gândul că doi plus doi este egal cu patru”. El trebuie înţeles 
mai degrabă ca un eveniment determinat, ca un fapt. însă un astfel de gând nu 
este el, oare, inevitabil ceva privat, ceva la care are acces doar persoana 

gânditoare însăşi (adică subiectul metafizic căruia i se revelează sensul 
gândului). Şi, în plus, nu înseamnă aceasta că ceea ce corespunde elementelor 
gândirii trebuie să fie ceva privat? în acest caz, concepţia după care lumea este 
lumea mea trebuie înţeleasăîntr-un sens radical. Atunci nu e comprehensibil 
cum putem în genere să ne înţelegem, respectiv să nu ne înţelegem, unii cu 
alţii. Dacă însă - aşa cum indică primul punct - limba, şi, prin ea, gândirea 
conceptuală pot exista doar în cadrul unei activităţi comune tuturor oamenilor, 
atunci avem de-a face cu o problemă care aşteaptă încă să fie clarificat! 
într-un capitol ulterior, vom vedea cum încearcă Wittgenstein, începând cu 
1929, să soluţioneze aceste probleme, fără a renunţa la intenţia sa fundamentală 
şi la înţelegerea filosofiei ca activitate. 

Pentru filosofia analitică britanică - filosofi precum Ramsey, Wisdom 
(n. 1904) şi Stebbing (1885-1943) - ceea ce acontat în primul rând a fost 
atomismul logic, deci concepţia că toate propoziţiile (descriptive) trebuie să 
poată fi analizate ca funcţii de adevăr ale propoziţiilor elementare, în care 
sunt reproduse fapte atomare. Se putea încerca acum să se demonstreze 
cum pot fi analizate în acest fel diverse tipuri de propoziţii - propoziţii 
cauzale, propoziţii despre obiecte materiale etc. Mesajul ce transmitea ideea 
că esenţialul şi inexprimabilul se revelează tocmai prin ceea ce poate fi spus 
a fost părăsit în umbra ignoranţei. 

Probabil că cea mai cunoscută influenţă este cea exercitată de Tractatus 
asupra formării neopozitivismului - un paradox mai degrabă tragic. La 
începutul secolului XX, Tractatus- ul a fost studiat atent de mai mulţi filosofi 
remarcabili şi oameni de ştiinţă ai Vienei 42 . Unii membri ai Cercului de la 
Viena - Schlick (1882-1936), Waismann (1896 până în 1959) şi parţial 
Camap (1891-1970) - s-au întâlnit între 1927 şi 1930 regulat cu Wittgenstein. 
El însuşi nu a luat parte niciodată la discuţiile şi seminariile cercului. Schlick 
şi Waismann au fost influenţaţi de puternica personalitate a lui Wittgenstein; 
unui om ca Rudolf Camap, în schimb, trebuie să-i fi părut întrucâtva curios 
că, la prima lor întâlnire, Wittgenstein a insistat asupra lecturii poeziilor 
poetului indian Rabindranath Tagore 43 . 

în general, Cercul de la Viena a preluat din Tractatus abordarea exten- 
sională, deci teza potrivit căreia sensul unei propoziţii este determinat de 
condiţiile sale de adevăr, iar necesitatea logicii se întemeiază pe proprietăţile 
ei tautologice. Aceste teze au fost desigur tratate din perspectivă empiristă - 
o poziţie pe care Tractatus- ul nu o adoptă. Astfel, teoria semnificaţiei devine 
o teorie verificaţionistă a semnificaţiei, iar filosofia o ştiinţă a sintaxei logice 
a limbajului ştiinţific. 

Hilar este faptul că Wittgenstein, care prin Tractatus-n\ său voia să 
demonstreze că soluţionarea problemelor filosofice rezidă tocmai în faptul 
că filosofia nu poate fi o ştiinţă, a căpătat o influenţă hotărâtoare pentru o 
mişcare filosofică care concepea filosofia principial ca pe o ştiinţă - spre 
deosebire de orice metafizică tradiţională. 

2. POZITIVISMUL LOGIC 


Jan Riis Fior 


Emst Mach 

Părintele Cercului de la Viena 


Pozitivismul logic (numit uneori şi empirism logic, neopozitivism sau em¬ 
pirism ştiinţific) este unul dintre curentele filosofice dominante ale acestui 
secol. El a fost deosebit de activ în anii ’30-’40, suportând însă un puternic 
recul în anii ’50. Unele dintre atitudinile şi perspectivele sale fundamentale 
tipice rezistă, însă, până astăzi. 

Pozitivismul logic nu este o şcoală în sens restrâns, care să aibă, de 
exemplu, un program clar sau o personalitate conducătoare. Putem vorbi, 
mai degrabă, despre o structură fundamentală de concepţii şi poziţii, dez¬ 
voltată şi reliefată în anii interbelici, într-o serie de centre vest-europene 
sau, într-o măsură mai redusă, americane. 

Cel mai important şi mai cunoscut dintre aceste centre a fost Cercul de 
la Viena. în preajma sfârşitului sec. al XlX-lea, printre intelectualii vienezi, 
a înflorit liberalismul politic şi atitudinea empirică „ştiinţifică”. Una dintre 
personalităţile marcante a fost fizicianul, istoricul ştiinţei şi filosoful Emst 
Mach (1838-1916), căruia i s-a acordat, în 1895, o catedră specială de 
„filosofia ştiinţelor inductive” la universitatea din Viena. 

Mach era un gânditor pozitivist. El susţinea că ştiinţa ar trebui să se 
limiteze la formularea unor descrieri cât mai economice şi mai exacte ale 
datului. „Economic” înseamnă, în acest context: a renunţa la folosirea unor 
concepte superflue. Acest principiu al economiei urma să dobândească o 
mare importanţă în pozitivismul logic: ştiinţa nu ar trebui să furnizeze decât 

descrieri cuprinzătoare, în cadrul cărora necunoscutul să fie redus la cunoscut, 
în această situaţie, a explica nu mai este un obiectiv. Ştiinţa e preocupată 
doar de raporturile care funcţionează între fenomene. Mach a criticat, din 
această perspectivă, utilizarea în mecanică a unor concepte precum cele de 
spaţiu absolut, timp absolut sau cauzalitate. Nu există decât interdependenţe 
funcţionale, exprimabile cu ajutorul ecuaţiilor matematice. Din acest motiv, 
Mach s-a opus energic concepţiei critice a fizicii atomice. 

în opinia lui Mach, conceperea spaţiului ca receptacul supraordonat 
care ar cuprinde în sine toate lucrurile este o reprezentare metafizică. Ea nu 
este de nici o utilitate în descrierea datului şi a interdependenţelor vizibile, şi 
ar trebui, în consecinţă, să fie abandonată. Spaţiul nu este nimic altceva 
decât totalitatea relaţiilor spaţiale. Mach susţine, în mod corespunzător, că a 
presupune lucruri persistente în schimbare ar fi o reprezentare metafizică. 
Un obiect nu ar fi nimic altceva decât un complex relativ constant de calităţi 
sau elemente. Mach nu înţelege prin „elemente” atomi în sensul fizic, ci, 
spre exemplu, proprietăţi precum „tare”,„roşu”, „lung”, „rece” etc. Concepţia 
sa aminteşte de teoria datelor sensibile a empiriştilor britanici. Mach nu ne 
lămureşte, însă, dacă elementele trebuie înţelese ca lucruri singulare sau 
concepte generale. înţelegerea conceptului de „element” al lui Mach implică 
şi o altă dificultate. Uneori suntem ispitiţi să credem că elementele ar fi 
calităţi sensibile (percepţii senzoriale sau senzaţii). Din alte contexte rezultă, 
însă, că această interpretare nu e suficientă: potrivit lui Mach, distincţia dintre 
fizic şi psihic depinde de contextul în care apare un element. Suntem obişnuiţi 
să determinăm un element ca fizic atunci când survine în regularităţi fizice, 
după cum obişnuim să caracterizăm un element ca spiritual (legat de 
conştiinţă) atunci când survine în regularităţi psihologice. 

Mach trimite la următoarea analogie: în unele contexte, de exemplu 
când elaborăm proiectul unei case, considerăm suprafaţa terestră plană, iar 
în alte contexte, de exemplu când intenţionăm să măsurăm circumferinţa 
terestră, o considerăm curbată. Constatarea decisivă este că, la o examinare 
principială, nu există forme distincte ale fundului, precum nu există nici 
diferenţe specifice între fizic şi psihic. O astfel de teorie este numită uneori 
monism neutru. Russell, unul din gânditorii care au influenţat Cercul de la 
Viena în mod esenţial, a dezvoltat în unele dintre lucrările sale un punct de 
vedere asemănător. Această concepţie ajucat un important rol în dezvoltarea, 
în cadrul pozitivismului logic, a ideii ştiinţei unificate. 

în afară de Mach există o serie de alţi gânditori din a doua jumătate a 
secolului al XlX-lea şi de la începutul secolului XX care au fost atât oameni 

de ştiinţă cât şi „filosofi” şi care au influenţat considerabil Cercul vienez de 
mai târziu: Hermann von Helmholtz (1821-94, fizician şi fiziolog), Albert 
Einstein (1879-1955, fizician). Henri Poincare (1854-1912, matematician) 
şi David Hilbert (1862-1943, matematician). 


Geneza Cercului de la Viena 

Un grup de tineri oameni de ştiinţă se întrunea în fiecare seară de joi, în anii 
premergători primului război mondial, într-o cafenea vieneză, pentru a dezbate 
mai ales probleme epistemologice. Printre membrii acestui grup se numărau 
Philipp Frank (1884-1966), Richard von Mises (1883-1953), Hans Hahn 
(1879-1934) şi Otto Neurath (1882-1945). Mulţi dintre ei erau puternic 
influenţaţi de Mach 1 . Din aceste întâlniri regulate urma să se dezvolte Cercul 
de la Viena. Moritz Schlick (1882-1936) a preluat, în 1922, catedra înfiinţată 
iniţial pentru Mach. Schlick era pregătit de către Max Planck în fizică teoretică, 
dar s-a orientat ulterior către probleme de teoria cunoaşterii şi a ştiinţei. El a 
fost astfel, de exemplu, unul dintre primii care au explicat semnificaţia filosofică 
a teoriei einsteiniene a relativităţii. în jurai lui Schlick au fost organizate, cu 
participarea a diferiţi filosofi şi oameni de ştiinţă, mai multe runde de discuţii 
şi seminarii. Persoane remarcabile care au participat în varii perioade la aceste 
discuţii sunt Otto Neurath, Hans Hahn, Rudolf Camap, Herbert Feigl (1902- 
1988), Kurt Godel (1906-1978), Victor Krafît (1880-1975), Felix Kaufmann 
(1895-1949), Bela von Juhos (1901-1971), Friedrich Waismann (1896-1959) 
şi Gusta v Bergmann (n. 1906). Philipp Frank, înlocuitorul lui Einstein la catedra 
din Praga, era de asemenea strâns legat de Cerc 2 . 

în central atenţiei au stat, de pe o poziţie empirică şi în vederea constru¬ 
irii unei ştiinţe unitare, probleme aparţinând mai ales de fundamentele 
matematicii şi ale fizicii, dar şi întrebarea asupra semnificaţiei filosofice 
„noii logici” dezvoltate de Frege şi de Russell, precum şi problemele 
metodologice. 


Geometrie pură şi aplicată 

Temele discuţiilor purtate în cadrai Cercului de la Viena erau determinate 
în primul rând de evoluţiile din domeniul matematicii şi al fizicii. Pentru a 
putea să redăm aceste evenimente, trebuie să ne îndreptăm mai întâi privirea 

asupra antichităţii greceşti. Euclid a sintetizat în jurul anului 300 î.e.n. 
cunoştinţele geometrice ale epocii într-un sistem axiomatic. Ideea funda¬ 
mentală era că ar trebui să fie posibilă deducerea tuturor propoziţiilor 
privitoare la raporturi geometrice dintr-un număr restrâns de definiţii şi 
principii (axiome şi postulate). într-o deducţie nu era permis să se introducă 
decât fie ceva deja dat prin definiţii sau principii, fie ceva demonstrat în 
temeiul acestora. Propoziţiile deduse se numeau teoreme. Geometria eucli¬ 
diană a devenit un exemplu standard pentru modul cum trebuia construită o 
ştiinţă corectă. Cu cât o ştiinţă se apropia mai mult de un sistem axiomatic, 
cu atât era mai bine privită. în concepţia clasică, axiomele unui sistem 
axiomatic adecvat ar trebui să fie evidente. Aceasta însemna, în primul rând, 
că ele trebuie să fie sigure şi necesarmente adevărate. însemna însă, totodată, 
că nu putem alege, într-un domeniu dat, axiome după bunul nostru plac. 
Axiomele trebuie să fie nişte propoziţii în temeiul cărora pot fi demonstrate 
alte propoziţii. Ele însele trebuie, pe de altă parte, să apară evidente de la 
sine, astfel încât să nici nu fie demonstrabile, şi nici să nu reclame o 
demonstraţie. 

Vreme de mai bine de două mii de ani s-a crezut că s-ar fi găsit în 
sistemul axiomatic euclidian fundamentul întregii cunoaşteri a raporturilor 
spaţiale. Părea permisă, desigur, derivarea a noi teoreme sau elaborarea a 
demonstraţii mai interesante pentru teoreme deja cunoscute, nu însă şi 
dezvoltarea unei geometrii alternative. Apariţia unor teorii noneuclidiene în 
secolul al nouăsprezecelea a fost considerată, aşadar, drept un scandal. Era 
vorba despre sisteme axiomatice care permiteau deducerea unor teoreme 
aflate în raport de contradicţie cu teoreme euclidiene: de exemplu, că suma 
unghiurilor unui triunghi nu este egală cu suma a două unghiuri drepte. 

Am depăşi intenţiile noastre momentane dacă am discuta raporturile 
reciproce ale acestor geometrii, şi trebuie, pe de altă parte, să spunem că nu 
există un acord asupra interpretării filosofice a acestor raporturi. în contextul 
nostru ceea ce contează este faptul că pe baza acestei dezvoltări s-au cristalizat 
mai multe concepţii care aveau să joace un rol important în Cercul de la 
Viena şi în pozitivismul logic. Dacă diferitele geometrii sunt concepute ca 
ştiinţe autonome asupra raporturilor spaţiale dintre corpuri, atunci conceperea 
axiomelor geometrice ca adevăruri evidente devine greu de imaginat. Aceasta 
are consecinţe asupra validităţii universale a teoriei empiriste a cunoaşterii. 
Geometria a fost, începând încă din antichitate, atuul raţionaliştilor. Ea a 
servit ca exemplu de cunoaştere a unor adevăruri necesare, cunoaştere 
întemeiată pe raţiunea pură şi independentă de experienţa sensibilă. Empiriştii 

s-au văzut siliţi de dezvoltarea recentă a geometriei să distingă între geometrie 
pur matematică şi geometrie fizică 3 . 

Diferitele geometrii axiomatizate sunt concepute, în cadrul discuţiei 
asupra geometriei pur matematice, ca sisteme formale. în acest proces se 
face abstracţie de semnificaţia uzuală a expresiilor cuprinse în axiome. 
Axiomele sunt concepute exclusiv ca reguli de înlocuire a acestor expresii, 
respectiv simboluri, în sistemul dat: nu există, aşadar, nici un motiv pentru 
a folosi denumirile „punct”, „linie” sau „cerc” mai degrabă decât expresii 
precum „hu”, „hui” sau „hot”. Geometria nu este decât un astfel de sistem 
axiomatic formal. Din acest motiv ar fi derutant să spunem despre geometrie 
că ar descrie, respectiv ar explica, trăsături ale realităţii. 

în cadrul geometriei aplicate, respectiv fizice, trebuie ca semnele 
sistemelor formale să fie interpretate fizic, astfel încât să devină posibilă 
măsurarea de lungimi, suprafeţe etc. Din acest punct de vedere, măsura în 
care o astfel de interpretare este adecvată depinde, pentru empirişti, de 
experienţă. 


Operaţionalism şi convenţionalism 

Acest punct de vedere este, după părerea empiriştilor, consolidat şi de 
dezvoltarea teoriei relativităţii, deoarece teoria generalizată a relativităţii 
utilizează o geometrie noneuclidiană. Teoria relativităţii a jucat şi pe altă 
cale un rol esenţial pentru empirişti. E au găsit în ea o încurajare pentru a-şi 
susţine atitudinea fundamentală, după care că nu există cunoaştere a priori 
a naturii ( apriori = independent de percepţie şi necesar). E au considerat, 
pe lângă aceasta, analiza einsteiniană a simultaneităţii şi mişcării ca fiind, 
cel puţin în parte, rezultatul unei concepţii empiriste, respectiv operaţionaliste, 
în spiritul lui Mach. Această atitudine a fost detaliată îndeosebi de fizicianul 
american Percy Williams Bridgman, printre altele în The Logic of Modem 
Physics (1927). Pe scurt, punctul de vedere operaţionalist afirma că utilizarea, 
respectiv semnificaţia unui concept fizic, este definită de rezultatele anumitor 
procese. De exemplu: semnificaţia enunţului „x este mai lung decât y” (x şi 
y fiind corpuri stabile) este determinată de rezultatul ataşării unui al treilea 
corp stabil (unitatea de măsură) în mod corespunzător de multe ori la x şi la 
y - va rezulta că unitatea de măsură poate fi ataşată de mai multe ori la x 
decât la y. Când pozitiviştii logici au început, în anii ’30, să îşi mute centrele 
de activitate în America, ei au găsit în operaţionalism un aliat natural .Analiza 

lui Poincare asupra caracterului convenţional al geometriei aplicate în fizică 
a dobândit, la rândul ei, o mare importanţă pentru adepţii pozitivismului 
logic. Această analiză susţine, în linii mari, că alegerea geometriei aplicate 
într-o teorie fizică nu depinde decât de convenţie. Putem alege o geometrie 
euclidiană sau noneuclidiană, cu condiţia să modificăm formulările legilor 
naturale cuprinse în teorie. 

O circumstanţă suplimentară a contribuit şi ea la schimbarea înţelegerii 
idealului axiomatic al ştiinţei. S-a dovedit că putem genera, respectiv or¬ 
dona, cunoştinţele dintr-un anumit domeniu cu ajutorul a diferite mulţimi 
de propoziţii folosite ca axiome, astfel încât să obţinem enunţuri sub formă 
de axiome, care au fost, sub o formă diferită, simple teoreme. Acesta e un 
alt motiv pentru care axiomele nu au mai fost privite ca adevăruri de la 
sine evidente. 

în legătură cu acestea trebuie să menţionăm o a treia circumstanţă care 
a jucat un rol important pentru pozitivismul logic, şi îndeosebi pentru Camap. 
Din tratarea sistemelor axiomatice ca sisteme formale pure s-a dezvoltat, în 
principal ca urmare a activităţii şi influenţei lui David Hilbert, o disciplină 
distinctă, teoria demonstraţiei sau metamatematica. în cadrul acesteia sunt 
studiate diferite proprietăţi (precum consistenţa şi decidabilitatea) ale 
sistemelor deductive, rolul fundamental revenind distincţiei între sistemul 
formal studiat (i.e. o teorie matematică formalizată) şi regulile folosite în 
investigaţia metamatematică. Aceste idei au influenţat în mod semnificativ 
distincţia lui Camap dintre limbajul-obiect şi metalimbaj. 

Tractatus-u\ lui Wittgenstein avea să dobândească o mare importanţă 
în formarea unei concepţii asupra esenţei logicii. Dificila lucrare a fost de 
mai multe ori prelucrată în cadrul Cercului, iar unii membri (Schlick, 
Waismann, Feigl) au avut mai multe întrevederi cu Wittgenstein. Concepţia 
acestuia asupra filosofiei ca activitate şi nu ca doctrină a dobândit astfel o 
certă influenţă, îndeosebi asupra lui Schlick şi Waismann. 


De la Cercul de la Viena la pozitivismul logic 

Un congres internaţional desfăşurat în 1929 la Praga avea să ofere Cercului 
de la Viena ocazia de a se manifesta în mod public şi de a se profila ca 
orientare filosofică. Neurath, Hahn şi Camap au redactat, cu sprijinul lui 
Waismann şi Feigl 4 o scurtă scriere dedicată lui Schlick şi purtând titlul 
Wissemchaftliche Weltauffassung: der Wiener Kreis, în care expuneau istoria 

şi poziţiile fundamentale ale cercului. în următorul deceniu au avut loc con¬ 
tacte şi colaborări cu o serie de grupuri şi orientări mai mult sau mai puţin 
înrudite. Au fost organizate numeroase congrese internaţionale. Revista 
Erkenntnis (1930-38), editată de Camap şi Reichenbach, a devenit purtătorul 
de cuvânt al mişcării. Au apărut alte importante serii de publicaţii (dintre 
care Einheitswissenschaft şi International Encyclopedia ofUnified Science). 

Dintre grupările cu care Cercul de la Viena a întreţinut legături se cuvine 
să amintim, mai întâi de toate, Grupul de la Berlin. Acesta era organizat în 
„Societatea pentru filosofie ştiinţifică”, printre ai cărei membri se numărau 
Hans Reichenbach (1891-1953), WalterDubislav (1895-1937), KurtGrelling 
(1886-1942?), Richard von Mises (1883-1953) şi Cari G. Hempel (n. 1905). 
O certă înrudire exista între cerc şi tradiţia analitică britanică, dezvoltată atât 
pornind de la Moore şi Russell, cât şi sub influenţa Tractatus-u\a\ lui 
Wittgenstein (F.P. Ramsey, L.S. Stebbing, John Wisdom, C.D. Broad). Cel 
mai vizibil şi mai consecvent pozitivist logic era, însă, A.J. Ayer (1910- 
1989). Colaboratori mai mult sau mai puţin apropiaţi ai Cercului erau Jorgen 
Jprgensen (1894-1969) în Danemarca, Eino Kaila (1890-1958) în Finlanda 
şi Ame Nasss (n. 1912) în Norvegia. Axei Hăgerstrom (1868-1939) şi Adolf 
Phalen (1884-1931) au dezvoltat, la Uppsala (Suedia), o concepţie antime- 
tafizică, conceptual-analitică, a filosofiei. Trebuie să amintim şi fructuoasele 
contacte întreţinute cu o serie de importanţi logicieni şi filosofi polonezi, 
care urmăreau cu interes dezvoltarea logicii formale şi aplicarea acesteia în 
analiza complexelor de probleme filosofice. O influenţă pătrunzătoare, chiar 
şi asupra lui Camap, a avut îndeosebi definiţia semantică a conceptului de 
adevăr, propusă de Alfred Tarski. 

Schlick a fost asasinat în 1936, iar Cercul s-a dizolvat definitiv în 1938, 
o dată cu alipirea Austriei la Reich-u\ lui Hitler. Mulţi erau deja emigraţi, pe 
de o parte pentru că unii dintre ei erau evrei şi, pe de altă parte, pentru că 
lucrările şi scrierile lor erau batjocorite şi numite de către naţional-socialişti 
drept „bolşevism cultural”. Cei mai mulţi s-au îndreptat spre Statele Unite, 
unde au găsit o reşedinţă durabilă, respectiv o nouă patrie. în anii ’30 s-a 
dezvoltat, încetul cu încetul, o importantă conlucrare cu filosofi americani 
dominanţi, îndeosebi cu Emest Nagel (1901-1985) şi Charles W. Morris 
(1901-1979) 5 . Afluxul de adepţi ai pozitivismului logic a dobândit, în co¬ 
nexiune cu tradiţia pragmatistă americană, o imensă importanţă pentru 
creşterea interesului legat de analiza logică şi teoria ştiinţei, şi, nu în ultimul 
rând, pentru reflecţiile metodologice privitoare la psihologie şi sociologie 6 . 
Exagerând puţin, putem spune că naţional-socialismul poartă vina faptului 

că empirismul logic a devenit mai târziu preponderent o orientare filosofică 
anglo-saxonă. 


O concepţie ştiinţifică asupra lumii 

Cercul de Ia Viena şi mişcarea pozitivismului logic nu erau marcate de o 
atitudine ( Weltanschauung ) sau de concepţie politică univocă. Neurath, 
pionier şi organizator, susţinea că mişcarea are o funcţie politică sau socială, 
şi că e bine să o aibă. Camap împărtăşea, până la un anumit punct, această 
opinie. Majoritatea membrilor susţineau, însă, că mişcarea ar trebui să fie 
neutră politic şi să se dedice temelor pur ştiinţifice 7 . Următoarele citate din 
Wissenschaftiliche Weltauffassung, precum şi prefaţa lui Camap la Logischer 
Aufbau der Welt, pot să ne ofere o impresie privitoare la această atitudine 8 : 

„întărirea tendinţelor metafizice şi teologizante, care se afirmă astăzi în numeroase 
asociaţii şi secte, în cărţi şi reviste, în prelegeri şi cursuri universitare, pare să 
provină din energicele lupte sociale şi economice ale prezentului. Una dintre tabere, 
cramponându-se, pe tărâm social, de trecut, protejează şi convingerile învechite, 
adeseori de mult depăşite în ce priveşte conţinutul, ale metafizicii şi teologiei. 
Cealaltă tabără, din EuropaCentrală, orientată spre noua epocă, abandonează aceste 
convingeri şi se aşează pe terenul ştiinţei empirice. Această evoluţie depinde în 
mod reciproc de dezvoltarea procesului modem de producţie, care dobândeşte o 
structură tot mai maşinală şi lasă tot mai puţin loc pentru reprezentări metafizice. 
Ea are legătură şi du dezamăgirea unor largi mase cu privire la atitudinea celor ce 
predică învăţăturile metafizice şi teologice depăşite. Astfel se face că masele resping 
astăzi, în multe ţări, mai conştient ca niciodată, aceste învăţături şi înclină, în 
concordanţă cu convingerile lor socialiste, spre o concepţie telurică, empiristă. 
Materialismul ar fi fost, altădată, expresia acestei concepţii. Empirismul modem a 
surmontat însă, între timp, unele forme insuficiente, şi a dobândit o formulare 
definitivă prin concepţia sa ştiinţifică asupra lumii. 

Astfel înţelegerea ştiinţifică a lumii se apropie de viaţa prezentă. O ameninţă, 
bineînţeles, agresiuni şi lupte grele. Există cu toate acestea mulţi care nu 
abandonează cauza, ci, ţinând cont de situaţia sociologică prezentă, privesc cu 
speranţă spre dezvoltările viitoare. Evident că nu toţi susţinătorii concepţiei 
ştiinţifice asupra lumii vor fi luptători. Unii, bucuroşi de singurătate, vor duce o 
existenţă retrasă pe culmile glaciale ale logicii. Poate că alţii vor manifesta chiar 
dispreţ faţă de amestecul cu masele şi vor regreta „trivializarea” inevitabilă în 
momentul popularizării ştiinţei. Dar şi realizările lor se înscriu în dezvoltarea 
istorică. Trăim în epoca în care spiritul concepţiei ştiinţifice asupra lumii penetrează 

tot mai mult formele vieţii personale şi publice, ale învăţământului, educaţiei şi 
arhitecturii şi ajută la structurarea vieţii economice şi sociale după principii raţionale. 
Concepţia ştiinţifică asupra lumii slujeşte vieţii, iar viaţa şi-o asumă”’. 

„Nu putem ascunde faptul că orientările filosofico-metafizice şi religioase care se 
opun convingerilor noastre recâştigă tocmai astăzi o puternică influenţă. Ce ne asigură, 
totuşi, că vom satisf ace pretenţia noastră de claritate, de ştiinţă eliberată de metafizică? 
Răspunsul vine din sesizarea (credinţa) faptului că forţele duşmane nouă aparţin 
trecutului. Simţim o înrudire internă a atitudinii care stă Ia baza activităţii noastre 
filosofice cu atitudinea spirituală care se manifestă actualmente în domenii cu totul 
diferite de al nostru. Simţim această atitudine în curentewrtistice, îndeosebi în 
arhitectură, precum şi în mişcările care încearcă să de un sens vieţii umane, anume 
viaţii personale şi comunitare, educaţiei, instituţiilor în general. în toate acestea simţim 
aceeaşi atitudine fundamentală, acelaşi stil de gândire şi de creaţie. Aceasta este 
mentalitatea care ţinteşte pretutindeni la claritate, dar recunoaşte totodată ţesătura 
niciodată pe deplin transparentă a vieţii, care întreprinde cu grijă structurările de 
amănunt, dar urmăreşte în acelaşi timp simplitatea întregului, care ţinteşte la 
solidaritate interumană şi, totodată, la libera dezvoltare a individului. Credinţa că 
această mentalitate este hărăzită pentru viitor constituie mobilul activităţii noastre” l0 . 


Poziţia antimetafizică 

Membrii Cercului de la Viena nu erau, evident, de aceeaşi opinie în toate 
privinţele, nici măcar în toate problemele filosofice esenţiale. Existau astfel 
în interiorul grupului considerabile diferenţe între Schlick, Neurath şi 
Camap. Această circumstanţă se evidenţiază şi mai puternic dacă extindem 
investigaţia asupra întregului pozitivism logic. Punctele de vedere şi 
concepţiile tratate în continuare au întrunit, însă, în foarte mare măsură 
consensul grupului. 

Cea mai marcantă trăsătură a Cercului de la Viena o constituie, probabil, 
poziţia antimetafizică 1 '. Aceasta este, din punctul de vedere al istoriei ideilor, 
o continuare a concepţiilor filosofilor iluminişti francezi şi britanici, precum şi 
a pozitivismului sec. al XlX-lea. După înfiinţarea şi instituţionalizarea unei 
serii de ştiinţe în secolele XVHI-XIX, predomina credinţa că orice domeniu 
sau aspect ar putea şi ar trebui să fie supus unei tratări ştiinţifice. Aceasta 
înseamnă implicit că matematica şi ştiinţele naturii (în special fizica) au fost 
privite ca exemple-model pentru modul în care ar trebui să se desfăşoare 
activitatea ştiinţifică. Această atitudine nu lasă loc pentru filosofie în sensul de 

cunoaştere a unui domeniu special al realităţii, respectiv în sensul unei înţelegeri 
cu totul particulare a realităţii şi a existenţei ca atare. Metafizica este însă, 
după părerea pozitiviştilor, o astfel de încercare. Iar o realitate inaccesibilă 
din principiu experienţei nu poate să existe. Nu este posibilă, în consecinţă, o 
formă de cunoaştere validă care să depăşească raţiunea şi experienţa din 
domeniul ştiinţific. Orice formă de metafizică urma, aşadar, să fie respinsă, 
printr-o polemică marcată uneori chiar de agresivitate 12 . 


Adevăr şi sens 

Metafizica nu a fost doar respinsă ca eronată şi nefolositoare. Ea a fost lite¬ 
ralmente catalogată ca lipsită de sens. Această apreciere a rezultat dintr-o 
anumită înţelegere a limbajului care constituie, din punct de vedere filosofic, 
cea mai importantă caracteristică a pozitivismului logic. Tractatus -ul lui 
Wittgenstein a dirijat îndeosebi înţelegerea sensului prepoziţional şi, în acest 
cadru, mai ales două elemente - pe de o parte înţelegerea necesităţii: orice 
necesitate (orice propoziţie tautologică adevărată sau falsă) este determinată 
exclusiv de regulile compunerii simbolurilor şi nu are nimic de a face cu 
realitatea. în concordanţă cu aceasta, matematica a fost înţeleasă ca o ştiinţă 
ale cărei caracteristici se suprapun, în principiu, cu cele ale logicii, nu toţi 
pozitiviştii logici fiind, însă, adepţi ai logicismului în sens strict 13 . Pe de altă 
parte, teza wittgensteiniană potrivit căreia sensul unei propoziţii este 
determinat de condiţiile de adevărului a fost interpretată de Cercul de la 
Viena într-un mod empirist. Condiţiile de adevăr ar trebui, aşadar, să fie 
reductibile la datele imediate ale simţurilor, exprimate în propoziţii empirice. 
Acest gen de concepţie este legată de termeni precum criteriul verificaţionist 
al sensului sau teoria verificaţionistă a sensului - exprimate (oarecum impru¬ 
dent), la începutul dezvoltării pozitivismului logic, prin sloganul „sensul 
unei propoziţii constă în metoda verificării ei” 14 . 

în încercarea de a formula mai precis această concepţie au fost 
întreprinse, între anii ’30 şi ’50, o serie de modificări şi corecturi ale 
formulărilor iniţiale mai radicale. Trebuie însă să acceptăm că speranţa de a 
găsi o formulare precisă şi sutenabilă a fost abandonată, cu toate că mulţi au 
păstrat atitudinea fundamentală. 

Este important să reţinem ceea ce a determinat aceste modificări şi 
corecturi: dorinţa de a obţine o distincţie principial clară şi limpede, care să 
permită clasificarea, pe de o parte, a tuturor propoziţiilor logicii, matematicii 

şi ştiinţelor naturale, precum şi a tuturor propoziţiilor formate după modelul 
acestora, ca înzestrate cu sens, şi, pe de altă parte a tuturorcelorlalte propoziţii 
ca lipsite de sens. Cercul de la Viena urmărea, în mod distructiv, să respingă 
şi să excludă ca nonsens orice speculaţie metafizică, pentru a pregăti, 
constructiv, calea unei noi aprofundări şi extinderi a ştiinţelor. Distincţia ar 
trebui să decurgă astfel încât ambele poziţii ale oricărei probleme metafizice 
tradiţionale să apară ca lipsite de sens. De exemplu: dacă susţinem că ne 
referim prin expresia,.Dumnezeu” la ceva ce transcende experienţa, atunci 
propoziţiile „Există Dumnezeu” şi „Nu există Dumnezeu” ar trebui să fie, 
ambele, complet lipsite de sens 15 . Din acest motiv, critica internă adresată 
formulărilor criteriului verificaţionist al sensului prepoziţional a privit mai 
ales faptul că acestea ar fi prea largi, respectiv prea restrânse. Dacă o formulare 
admitea propoziţii precum „Ceva se iveşte din nimic” sau „Realitatea este 
absolutul” ca înzestrate cu sens, ea era prea largă. Dacă excludea propoziţii 
precum „Electronii au sarcini egale”, Jn Atena antică trăiau aproximativ 
100 000 oameni” sau „Există o substanţă care tratează cancerul”, ea era 
prea restrânsă. 


Propoziţii analitice şi sintetice 

Pentru a reda structura conceperii sensului propoziţional trebuie să 
introducem anumite distincţii. Există, mai întâi, diferenţa dintre propoziţiile 
analitice şi cele sintetice. Terminologia provine de la Immanuel Kant (1724- 
1804), iar sensul distincţiei, de la David Hume (1711-1776). O propoziţie 
este analitică dacă valoarea ei de adevăr este condiţionată doar de expresiile 
şi simbolurile pe care le conţine. Toate celelalte propoziţii înzestrate cu 
sens sunt sintetice. Ca exemple de propoziţii analitice am putea numi: 
„Un dreptunghi este un patrulater” sau „Eu sunt copilul tatălui meu şi al 
mamei mele”. Expresia „dreptunghi” poate fi analizată ca „patrulater cu 
unghiuri drepte”. Prima propoziţie poate, prin urmare, să fie astfel for¬ 
mulată: „Un patrulater cu unghiuri drepte este un patrulater”. O astfel de 
propoziţie, având forma „Un A care este P este un A” este întotdeauna 
adevarată, indiferent de expresiile prin care înlocuim simbolurile A şi P 
(presupunând că asocierea expresiilor are sens). Exemple de propoziţii 
sintetice: „Mama mea şi tatăl meu sunt căsătoriţi”, „Este săpun în chiuvetă”, 
„Germanii iubesc ordinea”. Dacă este sau nu adevărat că germanii sunt 
iubitori de ordine, nu putem stabili printr-o analiză a expresiilor „germani” 

şi „iubitori de ordine”. Un caz particular de propoziţii analitice îl constituie 
tautologiile sau contradicţiile logicii propoziţionale, a căror valoare de 
adevăr e strict determinată de regulile pentru utilizarea conectorilor. (Ter¬ 
menul „analitic” este uneori folosit într-un astfel de sens încât nu pot fi 
numite analitice decât propoziţiile adevărate, negaţiile propoziţiilor anali¬ 
tice numindu-se atunci contradicţii. Sfera conceptului este, în acest caz, 
mai largă decât mulţimea enunţurilor logic contradictorii) 

Ideea principală deja amintită - că necesitatea nu priveşte realitatea - 
poate fi astfel reformulată: toate propoziţiile necesare sunt analitice şi 
viceversa. La acestea se adaugă ideea - dogmă dominantă a multor filosofii 
încă din antichitate - că orice cunoaştere necesară este independentă de 
experienţă sau a priori. Adepţii pozitivismului logic afirmă, prin aceasta, că 
orice cunoaştere dependentă de experienţă (empirică sau a posteriori) este 
sintetică, şi reciproc. Kant identifică şi el independenţa de experienţă 
(aprioricitatea) cu necesitatea. El afirmă, însă, căarexista propoziţii sintetice 
independente de experienţă şi necesare. Simplificând putem exprima în 
contextul de faţă această idee astfel: Kant susţinea că există premise ale 
cunoaşterii ştiinţifice care nu sunt nici analitice, nici sintetice şi empirice. El 
avea, la rândul lui, un interes metafizic, şi intenţiona să limiteze cunoaşterea 



Cunoaştere a priori 
(independentă de 
experienţă) 

Cunoaştere a posteriori 

(empirică, adică 
dependentă de experienţă) 

Propoziţie analitică 
(propoziţie, a cărei valoare 
de adevăr este determinată 
prin expresiile sau simbolu¬ 
rile pe care le include) 

Cunoaştere 

necesari 

■li 

Propoziţie sintetică 

(propoziţie cu sens, care nu 
este analitică) 

lllllll 



Adepţii pozitivismului logic divizau toate propoziţiile cu sens în propoziţii 
analitice şi sintetice, precum şi în enunţuri a priori şi empirice. Diagrama 
reprezintă raporturile reciproce ale diferitelor tipuri de propoziţii. Diviziunea 
provine de la Kant, care accepta însă posibilitatea unei cunoaşteri sintetice 
a priori - posibilitate pe care pozitiviştii logici au contestat-o, considerând 
că metafizica e lipsită de sens. 

ştiinţifică indicând segmentele nejustificate în mod raţional ale unor filosofii 
tradiţionale. Punctul de vedere kantian oferă însă, într-un anumit sens, 
posibilitatea de a da filosofiei teoretice un domeniu special, şi anume cer¬ 
cetarea premiselor ştiinţei şi a interdependenţei acestora cu aparatul cognitiv 
uman. Pozitivismul logic respinge, dimpotrivă, această posibilitate. O cer¬ 
cetare a cunoaşterii umane este fie empiric-ştiinţifică (psihologică, socio¬ 
logică, istorică), fie o investigaţie logică asupra metodelor, teoriilor şi 
conceptelor ştiinţifice. 

în contrast cu numeroşi empirişti precedenţi, ideile adepţilor 
pozitivismului logic nu erau ataşate de o concepţie strictă asupra apariţiei şi 
dezvoltării reale a cunoaşterii. Din acest motiv a fost întreprinsă o distincţie 
teoretică strictă între contextul descoperirii şi contextul justificării unei 
cunoştinţe. Pozitivismul logic nu au ignorat, prin aceasta, faptul că factori 
precum intuiţia, tradiţia sau sentimentele pot juca un rol important în geneza 
unei idei. Ei au acceptat fără rezerve că raporturile sociale diferite au o 
importanţă teoretică şi practică decisivă în dezvoltarea unui conţinut de 
cunoaştere. Ei nu au afirmat, de obicei, nici că există un traseu logic direct 
de la observaţie la teoria explicativă 16 . Au insistat însă asupra faptului că 
pentru fundamentarea unei ipoteze, respectiv a unei teorii, nu este necesară 
decât analiza a două circumstanţe: pe de o parte a proprietăţilor logico- 
semantice ale teoriei, pe de altă parte, a întrebării dacă poate fi obţinută o 
raportare la observaţii şi, dacă da, în ce fel. 


Verificabilitatea 

Vom trata în cele ce urmează principiul verificaţionist al determinării 
propoziţiilor cu sens. Problematica poate fi redată pe baza unor exemple 
simplificate. Se pare că putem spune în mod justificat că se poate stabili prin 
simpla utilizare a ochilor şi urechilor, aşadar prin percepţie directă, că este 
zăpadă pe stradă, că soarele străluceşte sau că preţul petrolului a crescut. 
Este, dimpotrivă, din cale afară de puţin probabil să putem stabili pe aceeaşi 
cale că o depresiune aeriană se îndreaptă dinspre Atlantic spre Europa 
Centrală, că soarele are un diametru de 1 390 000 km sau că Germania 
traversează o perioadă de avânt economic. Cum putem, însă, să stabilim 
fapte şi stări de fapt ce ţin de ultima categorie? Pare evident că aceasta 
decurge în temeiul unor fapte direct perceptibile. Astfel de propoziţii se 
numesc direct verificabile, respectiv propoziţii observaţionale. Ideea fun- 

damentală a principiului verificaţionist este că o propoziţie care priveşte, în 
mod evident, stări de fapt reale (o propoziţie sintetică) nu este înzestrată cu 
sens decât dacă putem stabili în temeiul unor observaţii dacă ea este sau nu 
credibilă. într-o formulare relativ liberă putem explica principiul astfel: din 
punct de vedere empiric (teoretic, cognitiv), o propoziţie neanalitică este 
înzestrată cu sens numai atunci când ea este fie direct verificabilă, fie este 
derivată logice din propoziţii direct verificabile. 

La unii pozitivişti logici întâlnim o anumită neclaritate în privinţa 
înţelegerii principiului în calitate fie de definiţie a propoziţiilor empirice 
(cognitive), fie de criteriu al completitudinii semantice empirice (cognitive). 
Vom trata principiul verificaţionist în calitate de criteriu. Conceptul de sens 
empiric (cognitiv) delimitează faptul că intră în discuţie propoziţii care pot 
avea valori de adevăr şi prin care se asertează, respectiv se afirmă, ceva despre 
realitate, spre deosebire de propoziţiile care servesc, de exemplu, spre a cere, 
a mulţumi sau a saluta Nu există, aşadar, o identitate între „completitudine 
semantică empirică” şi, jnteligibilitate” în sens uzual. Nu se contestă, astfel, 
faptul că expresiile poetice pot fi inteligibile sau că poezia poate fi valoroasă. 
Un enunţ poetic poate exprima dispoziţii şi sentimente, dar el nu tratează 
despre realitate şi nu poate, în consecinţă, să fie adevărat sau fals. 

Discursul pozitivismului logic rezidă în primul rând în teoretizarea 
sensului prepoziţional. Patru aspecte ne vor ajuta, în cele ce urmează, să 
redăm dezvoltarea principalelor sale teze. 


Limbaje artificiale 

Survin, mai întâi, anumite dificultăţi în delimitarea propoziţiilor analitice. 
Pare să putem spune cu îndreptăţire că o propoziţie precum „Ori. ninge, ori 
nu ninge” nu comunică nimic despre realitate. Dacă înţelegem utilizarea lui 
„ori ... ori” constatăm, fără să fie nevoie să aflăm nimic despre starea vremii, 
că propoziţia este adevărată Cum putem, însă să delimităm astfel de 
propoziţii, unde apar aşa-numiţii „conectori logici”, de restul propoziţiilor? 
Câteva exemple ale altor tipuri de propoziţii pot contribui la înţelegerea 
altui aspect al acestei problematici. „Mama lui Peter este o femeie” va părea 
oricui un adevăr trivial, de îndată ce am înţeles expresiile, mamă” şi „femeie”. 
Aici nu sunt decisivi conectorii logici, ci semnificaţia aşa numitelor expresii 
descriptive, precum „mamă” şi „femeie”. Cum putem însădecide, în general, 
raporturile reciproce ale semnificaţiilor unor astfel de expresii? Trebuie să 

luăm în considerare, pe deasupra, faptul căexpresiile descriptive sunt deseori 
vagi şi polisemice. Putem, în sfârşit, să întrebăm cum ar trebui abordate 
enunţuri precum „Vaca naşte numere prime” sau „Conştiinţa lui Peter este 
rotundă”. Suntem ispitiţi să le respingem ca simplu nonsens, înzestrat, în 
situaţia cea mai fericită, cu o anume valoare distractivă. De ce sunt ele însă 
lipsite de sens? Ele nu conţin, în fond, nici un fel de expresii „metafizice” 
incomprehensibile. Putem spune că nonsensul rezultă dintr-o confuzie 
nepermisăîntre categorii. Cum determinăm însă categoriile acceptate şi felul 
în care pot fi ele compuse? 

Cea mai influentă critică adresată distincţiei absolute între propoziţii 
analitice şi sintetice provine de la pragmatişti, îndeosebi de la Quine. 
Numeroşi adepţi ai pozitivismului logic au oferit acestei critici o întâm¬ 
pinare pozitivă, ceea ce a contribuit la fuziunea, petrecută în anii ’50-’60, 
a tradiţiei logico-pozitiviste cu pragmatismul american. „Aripa Camap” a 
încercat, dimpotrivă, să depăşească dificultăţile sesizate pentru a salva 
distincţia analitic/sintetic. Acest lucru a decurs prin limitarea domeniului 
ei de valabilitate la aşa numitele limbaje artificiale (construite). Ideea prin¬ 
cipală a limbajelor artificiale este indicarea unor reguli clare care să statueze 
când este permisă o compunere de semne. Sunt urmărite, pe lângă aceasta, 
univocitatea şi independenţa de context a semnelor folosite, astfel încât să 
nu existe semne vagi. într-o limbă obişnuită, precum germana sau chineza, 
există o multitudine de semne echivoce. Cuvântul german „verlegen” poate 
să semnifice fie timiditatea, fie publicarea unei opere literare, fie aşezarea 
unui obiect astfel încât să nu-1 mai putem găsi, fie instalarea de cabluri în 
subteran sau într-o clădire, fie, în sfârşit, mutarea unei întreprinderi dintr-un 
loc în altul. Majoritatea cuvintelor sunt vagi în mod similar. Există situaţii 
în care nu e limpede dacă o expresie poate sau nu să fie folosită. în sfârşit, 
ceea ce spunem printr-un enunţ depinde de contextul în care îl pronunţăm. 
Enunţul „Te iubesc” are, astfel, conţinuturi diferite, dependente de persoana 
care îl rosteşte. într-un limbaj construit există reguli explicite privitoare la 
tipurile de cuvinte care pot apărea în cadrul său şi la modul cum se pot 
obţine din aceste cuvinte, respectiv semne, enunţuri cu sens. Scopul este 
ca într-un astfel de limbaj să nu poată apărea nelămuriri cu privire la statutul 
de cuvânt logic al unei expresii: cuvintele logice ar fi prestabilite prin 
enumerare. Nu pot apărea nici nelămuriri privitoare la raporturile dintre 
semnificaţiile propoziţiilor descriptive, deoarece aceste semnificaţii sunt, 
la rândul lor, prestabilite. în sfârşit, compunerile de cuvinte precum „Vaca 
naşte numere prime” sunt excluse dintru început, parţial în acelaşi mod în 

care regulile gramaticii limbii române exclud un enunţ precum „La tine 
Ion merge”. 


Acest traseu ideatic propune o problemă legată de un al doilea aspect mult 
discutat al înţelegerii limbajului. Problema poate fi redată astfel: care este 
natura consideraţiilor implicate în construirea unui limbaj şi cum alegem 
între mai multe limbaje artificiale? Putem întreba, corespunzător, care este 
natura formulării de mai sus a teoriei limbajului. Această problemă priveşte, 
în general, interogaţia asupra esenţei filosofiei şi asupra felului în care 
pozitivismul logic înţelegea propriile sale reflecţii. 

Pornind de la criteriul verificaţionist al sensului propoziţional este 
întreprinsă o distincţie între trei specii de enunţuri: propoziţii care nu manifestă 
nici un fel de sens logic sau cognitiv-empiric, propoziţii analitice şi, în fine, 
propoziţii sintetice, înzestrate cu sens empiric. în care dintre aceste grupuri 
trebuie să încadrăm formularea principiului verificaţionist? Par să intervină 
anumite particularităţi, indiferent unde încadrăm principiul. El nu poate, 
evident, să fie sintetic. în acest caz ar trebui să putem verifica corectitudinea 
principiului prin experienţă şi am avea, aşadar, nevoie de alte criterii ale 
coerenţei. Aceasta ar fi însă absurd, deoarece principiul pretinde să fie el 
însuşi criteriul coerenţei. Ar fi, pe de altă parte, de mirare ca însuşi principiul 
coerenţei să fie lipsit de sens. Şi totuşi, concepţia Tractatus -ului 
wittgensteinian asupra filosofiei, potrivit căreia filosofia este o activitate şi 
nu o colecţie de teoreme, a dobândit în anii ’20 o anumită aprobare din 
partea Cercului de la Viena. încercarea de a construi teoreme filosofice ar 
produce, inevitabil, nonsensuri. Neurath a tratat însă, întotdeauna, această 
atitudine într-un mod extrem de critic, iar sub influenţa lui Camap, s-a 
generalizat în cele din urmă concepţia după care principiul verificaţionist ar 
trebui înţeles, în raport cu distincţia dintre propoziţii analitice şi sintetice, ca 
principiu metalingvistic, ca principiu al utilizării semnelor sau cuvintelor 
unei limbi Ca atare, principiul verificaţionist ar trebui să fie tratat, practic, 
ca propunere de definiţie, ca încercare de a stabili ştiinţific uzul cel mai 
eficient al limbajului 17 . Acest fapt nu a rămas fără consecinţe asupra înţelegerii 
de sine a filosofiei. Filosofia a fost concepută, pe de o parte, ca analiză 
logică a limbajului ştiinţific, iar construcţia sistemelor lingvistice ca instru¬ 
ment al acestei analize. Pe de altă parie, alegerea definiţiilor sau a limbajelor 

artificiale (construite) a fost importantă din motive practice (eficienţă, sim¬ 
plitate, comoditate) 18 . Câta vreme astfel de reflecţii au fost considerate rele¬ 
vante sub raport filosofic, determinarea explicită şi clară a conceptului de 
filosofie a devenit din ce în ce mai problematică 19 . 


Observabilitatea directă 

Problemele numite indică faptul că pentru pozitivismul logic a devenit mai 
dificil, într-o privinţă, să susţină delimitarea strictă a metafizicii de ştiinţă 
(care era pentru ei inacceptabilă), respectiv de filosofia acceptabilă. O altă 
problemă, având consecinţe similare, intervine în discutarea unui al treilea 
aspect esenţial al concepţiei asupra limbajului: determinarea relaţiei în care 
trebuie să stea o propoziţie faţă de propoziţiile direct verificabile, pentru a 
avea sens empiric. 

Vom ilustra, mai întâi, problema cu ajutorul unei formulări radicale a 
principiului verificaţionist. Cerinţa strictă ar fi ca o propoziţie cu sens empiric 
să fie derivabilă, în sens logic, dintr-un număr finit de propoziţii experimentale. 
De exemplu, propoziţia .federaţia Germană este stabilă economic” poate fi 
derivată, în primă instanţă, din propoziţii precum „Balanţa comercială este 
excedentară”, „Rata anuală a inflaţiei este de 0.5%” sau „întreprinderile 
manifestă disponibilitatea de a investi”. Presupunând că nu considerăm deja 
aceste propoziţii ca fiind direct verificabile, ele trebuie să fie deductibile din 
propoziţii mai apropiate de verificarea directă, precum .federaţia Germană a 
exportat anul trecut automobile în valoare de două miliarde de mărci” sau 
„Un litru de lapte costă astăzi tot atât de mult cât în urmă cu un an” sau „La 
Daimler-Benz urmează să se introducă un nou sistem CAD/CAM”. Unele 
dintre aceste propoziţii trebuie, eventual, să fie la rândul lor derivate ş.a.m.d. 
O lege ipotetică a naturii trebuie, analog, să fie deductibilă din propoziţii 
experimentale. Legea atracţiei terestre ar putea fi formulată, oarecum derutant 
şi mult simplificat, astfel: „Un sistem fizic lăsat liber, aflat în apropierea 
suprafeţei terestre, se va mişca în direcţia centrului Pământului”. Această lege 
ar trebui, potrivit versiunii radicale a principiului verficaţionist, să rezulte din 
propoziţii de tipul .Această piatră lăsată liberă cade spre Pamânf’, Această 
frunză lăsată liberă cade spre Pământ” etc., ceea ce nu este posibil. Nu putem 
deduce o propoziţie generică precum cea asupra atracţiei terestre sau o 
propoziţie precum .federaţia Germană este stabilă economic” (ca propoziţie 
sintetică) dintr-un număr finit de propoziţii experimentale, ceea ce este, evident. 

oxfevărată problemă. în conformitate cu poziţia fundamentală a pozitivismului 
un astfel de criteriu al sensului trebuie considerat mult prea restrâns. 
S* mental să se depăşească problema prin slăbirea exigenţelor impuse relaţiei 
<iKrc propoziţiile direct verificabile şi celelalte propoziţii înzestrate cu sens 
arţaric, dar dilema a persistat. De fiecare dată când standardele au fost ridicate 
suficient cât să excludă propoziţiile metafizice, ele au exclus şi teoreme ale 
unor ştiinţe recunoscute. De câte ori pretenţiile au fost atât de laxe încât să 
accepte toate propoziţiile ştiinţifice relevante, ele nu au mai exclus nici 
propoziţiile metafizice. Această dilemă a constituit una dintre cele mai 
inţxxtante elemente care i-au împins pe pozitiviştii logici în dificultăţi provenite 
din propria lor atitudine fundamentală. 

Situaţia a fost complicată suplimentar printr-o temă delicată. Pentru a 
delimita propoziţiile înzestrate cu sens empiric trebuie nu doar să indicăm 
relaţia în care ele trebuie să se afle cu propoziţiile direct verificabile, ci şi care 
propoziţii ar trebui considerate direct verificabile. Ajungem astfel la cea de-a 
patra circumstanţă discutată în legătură cu înţelegerea sensului prepoziţional. 
Este evident că există o diferenţă considerabilă între a considera una sau alta 
dintre următoarele prepoziţii ca direct verificabilă: „Simt o suprafaţă aspră”, 
„Simt o bucată de scoarţă”, „Aceasta este o bucată de scoarţă”,, Aceasta este 
o bucată de scoarţă de stejar”, .Aceasta este o bucată din scoarţa unui stejar 
canadian vechi de opt sute de ani”. Această întrebare a provocat neînţelegeri 
considerabile în interiorul Cercului de la Viena. Unii, precum Schlick, erau de 
părere că propoziţiile direct verificabile trebuie să se raporteze la conţinutul 
percepţiei senzoriale. Acest fapt a fost interpretat în sensul că propoziţiile 
experimentale trebuie să fie de tipul „Văd acum o pată albastră alungită”. 
„Simt acum un gust dulce”, „Aud acum un mormăit”. Aceasţa este o încercare 
de a construi cunoaşterea ştiinţifică pe un fundament fenomenalist. Alţii - în 
primul rând Neurath, mai târziu şi Camap - considerau că propoziţiile 
experimentale artrebui să se raporteze la proprietăţi şi relaţii perceptibile între 
lucruri, precum „Acest dulap este negru”, „Această tijă este mai lungă decât 
cealaltă”. Această controversă poate fi înţeleasă şi ca expresie a unei alte dileme 
înfruntate de pozitivismul logic. Se dorea, pe de o parte, ca fundamentul cert 
şi neîndoielnic al cunoaşterii ştiinţifice să fie detectat în experienţa sensibilă. 
Cum ştim însă cu toţii, este posibil să emitem observaţii eronate în temeiul 
perceperii unor lucruri cât se poate de comune: credeam că tocmai l-am zărit 
pe bunul nostru prieten Peter, dar în realitate era vorba despre o persoană cu 
totul necunoscută, sau credeam că paharul ar conţine o băutură răcoritoare, 
dar în realitate nu conţinea decât apă colorată. Acest lucru este bine cunoscut 

din procedura de audiere a mărturiilor şi este mereu şi mereu folosit de scriitorii 
de romane poliţiste şi de regizorii filmelor de acelaşi gen. (Unii au tras de aici 
concluzia că nu am putea niciodată să ştim dacă o propoziţie precum „Eu am 
un cap” este adevărată). Mulţi empirişti au fost de părere că, pentru a oferi 
cunoaşterii ştiinţifice un fundament solid, ne putem înşela în observaţii, dar 
nu şi în raport cu caracterul propriei percepţii senzoriale. Mă pot înşela în 
raport cu paharul de pe masă, dar nu mă pot înşela în privinţa faptului că, strict 
optic, am perceput ceva roşu. Numeroase obstacole insurmontabile se opun 
dorinţei de a da cunoaşterii ştiinţifice un fundament fenomenalist. în acest 
context e suficientă simpla observaţie că nu se poate stabili nici o legătură cu 
fundamentul experimental şi observaţional pe care se sprijină în realitate toate 
ştiinţele naturale. Ele utilizează în permanenţă, respectiv presupun dintru 
început, faptul că putem avea cunoştinţă de circumstanţe precum: acest 
voltmetru se află pe masă, acest cilindru este ataşat la această tijă, această 
bucată de fier este înfăşurată cu sârmă de cupru. 

Astfel ajungem pe celălalt versant al dilemei: adepţii pozitivismului 
logic încercau să furnizeze fundamentul cunoaşterii ştiinţifice. Linia Neurath/ 
Camap a devenit dominantă în decursul anilor ’30. Nu s-a reuşit însă să se 
arate cum putem, în acest caz, să delimităm propoziţiile experimentale într- 
un mod efectiv şi nonarbitrar. 


Fizicalism şi ştiinţă unitară 

în spatele încercărilor pozitiviştilor logici se ascundea dorinţa de a face 
expresiile conţinute în propoziţiile observaţionale şi în regulile compunerii 
acestora (limbajul observaţional) accesibile intersubiectiv, astfel încât ele să 
fie suficiente pentru descrierea fundamentelor experimentale şi observaţio¬ 
nale ale fizicii. Această exigenţă era legată de dorinţa de a arăta că toate 
propoziţiile înzestrate cu sens din cadrul ştiinţelor empirice (aşadar şi din 
cadrul istoriei, psihologiei, sociologiei) ar putea fi formulate cu ajutorul 
unor expresii utilizate în fizică. Această concepţie se numeşte fizicalism. 
Semnificaţia acestei atitudini poate fi ilustrată în raport cu psihologia. în 
psihologie folosim, de regulă, o serie de expresii care desemnează, în înţelesul 
lor obişnuit aptitudini, trăsături de caracter, dispoziţii, sentimente, senzaţii 
etc., aşadar expresii precum „inteligent”, „pedant”, „durere de cap”, „teamă” 
etc. Ideea ar fi că fiecărui enunţ psihologic (înzestrat cu sens) i-ar corespunde 
mai multe enunţuri formate exclusiv din expresii fizice. De exemplu: 

enunţului „Peter suferă de o durere de măsea” îi corespunde un grup de 
propoziţii care conţine, printre altele, enunţuri precum „în sistemul nervos 
central al lui Peter se desfăşoară procese de felul„Peter emite strigăte de 
durere de fiecare dată când îi atingem obrazul” sau .Peter răspunde la 
întrebarea asupra stării sănătăţii sale prin: «mă dor dinţii»”. Această traducere 
„schematică” va fi, bineînţeles, întotdeauna incompletă. Nu există nici măcar 
un singur exemplu care să se apropie de o „traducere” completă. în ciuda 
acestui fapt, ideea supravieţuieşte şi astăzi, în diferite versiuni. 

Unul dintre motivele fundamentale ale fizicalismului este dorinţa de a 
arăta că toate ştiinţele empirice au o bază determinată. Un alt motiv 
fundamental este ideea că toate ştiinţele (empirice) sunt esenţialmente 
identice. între diferitele ştiinţe pot să existe, ce-i drept, diferenţe privitoare 
la strategii de cercetare, metode şi tehnici, tot aşa cum şi teoriile pot fi 
formulate în moduri diferite. Toate ştiinţele pot fi însă, în principiu, expuse 
cu ajutorul aceleiaşi mulţimi de concepte fundamentale. Nu există diferenţe 
esenţiale între lucruri sau între specii ale fiinţei. Aceasta este reprezentarea 
totalităţii ştiinţelor empirice ca ştiinţă unitară. 


Explicaţii ştiinţifice 

O importantă componentă a acestei concepţii o constituie ideea dezvoltată 
îndeosebi de C.G. Hempel, potrivit căruia explicaţiile ar avea aceeaşi structură 
în cadrul diferitelor ştiinţe empirice. Hempel s-a concentrat asupra explicării 
datelor sau a faptelor. Explicaţiile faptelor trebuie înţelese ca răspunsuri la 
întrebări precum „De ce este acest lucra astfel?”, de exemplu „De ce a pierdut 
Bayem Miinchen în finala cupei?”, „De ce scade presiunea o dată cu ascen¬ 
siunea unui balon?”, „De ce a fost crucificat Isus?”. întrebările şi explicaţiile 
de acest fel trebuie deosebite de explicarea sensului sau a semnificaţiei a ceva, 
respectiv de argumentarea unei opinii sau a unei concepţii. Explicarea sensului 
poate fi înţeleasă ca răspuns la o întrebare de tipul: „Care este semnificaţia sau 
sensul lui ...?’, de exemplu: „Ce înseamnă cuvântul «explicaţie»?”, „Care 
este sensul crucificării lui Iisus?" sau „Ce semnificaţie are faptul că un arbitru 
de fotbal ridică un cartonaş roşu?”. Explicaţiile argumentative pot fi înţelese 
ca răspunsuri la întrebări de tipul „Ce motive există pentru a susţine opinia că 
...?”, de exemplu „Ce motive există pentru a susţine opinia că Helmut Kohl 
va fi reales în funcţia de cancelar?” sau „Ce motive există pentru a susţine 
opinia că Isus ar fi fost crucificat?”. 

Explicaţiile datelor sau faptelor trebuie să satisfacă, în cazul ideal, după 
Hempel, patru exigenţe. Rezerva, respectiv calificarea „în cazul ideal” are 
rolul de a preveni două neînţelegeri. Pe de o parte, nu se afirmă că activitatea 
cercetătorilor ar viza în mod conştient satisfacerea acestor exigenţe. Pe de altă 
parte, nu se afirmă că explicaţiile date de cercetători ar fi de asemenea natură 
încât să ofere exigenţelor o satisfacţie nemijlocită. Exigenţele trebuie înţelese 
ca o scală critică de măsurare a suficienţei sau a insuficienţei unei explicaţii 

în unele situaţii pare eficient să răspundem la întrebarea, JDe ce creşte 
coloana de mercur din termometru?” prin faptul că temperatura corpului 
măsurat este mai ridicată decât cea a mediului. Hempel nu admite însă aceasta 
decât în măsura în care diferite condiţii marginale sunt presupuse ca date în 
situaţia respectivă. Putem vorbi, cel mult, despre o explicaţie parţială: din 
simplul fapt că mediul este mai rece decât corpul nu rezultă ascensiunea 
coloanei de mercur. Hempel impune însă explicaţiilor satisfăcătoare această 
exigenţă, exigenţa deducţiei. Introducem, pentru simplificare, câteva expresii 
artificiale care ne vor ajuta să exprimăm exigenţa în puţine cuvinte. Propoziţia 
care descrie data sau faptul de explicat se numeşte explanandum (ceea ce 
trebuie explicat). Propoziţiile care descriu circumstanţele cu ajutorul cărora 
urmează a se da o explicaţie se numesc explanans (ceea ce explică). Exigenţa 
deducţiei afirmă că explanandum- ul trebuie să fie o consecinţă logică a 
explanans-ului. 

Dacă nu luăm în considerare decât exigenţa deducţiei, putem să 
explicăm cu uşurinţă orice fenomen imaginabil. Putem, de exemplu, să 
explicăm ascensiunea coloanei de mercur invocând faptul că propoziţia 
„Coloana de mercur din termometru urcă” este o consecinţă logică a 
propoziţiei „Coloana de mercur din termometru urcă, iar eu am dureri de 
cap”. Hempel cere însă ca o explicaţie satisfăcătoare să cuprindă cel puţin o 
legitate universală în explanans. Această exigenţă se va numi legică. în 
exemplul nostru ar putea fi vorba de legea potrivit căreia mercurul se dilată 
la încălzire. Ideea fundamentală este, simplificând, că faptul particular este 
explicat prin indicarea legăturii sau regularităţii universale sub care acesta 
cade. Multe explicaţii cotidiene au, în linii mari, acest caracter, de exemplu 
când răspundem la întrebarea copilărească „De ce e lebăda albă?” prin „Aşa 
sunt lebedele, albe” sau când răspundem la „De ce fierbe apa?” prin „Aşa se 
comportă apa, fierbe dacă o încălzim suficient”. 

Exigenţa legică nu este, însă, un criteriu suficient pentru detectarea 
explicaţiilor satisfăcătoare. Dacă ea ar fi suficientă, am putea explica ascen¬ 
siunea coloanei de mercur deducând propoziţia „Mercurul din termometru 

urcă” din propoziţiile „De fiecare dată când kuddelmuddelt, mercurul din 
termometru urcă” şi „Acum kuddelmuddelt', unde propoziţia „De fiecare dată 
când kuddelmuddelt, mercurul din termometru urcă” are caracterul unei legi 
universal valabile. Aceasta ar corespunde ideii că explanandum-\A ar urma 
din legea universală „De fiecare dată când creşte furia zeilor, creşte şi coloana 
de mercur din termometru” şi din propoziţia, Acum creşte furia zeilor”. Hempel 
încearcă să excludă acest fel de „explicaţie”, cerând ca explanans-u\ să fie 
întotdeauna înzestrat cu un sens empiric. Claritatea şi stricteţea acestei exigenţe 
depind, evident, de claritatea şi precizia cu care putem formula criteriul 
verificaţionist al sensului prepoziţional. 

Acestea nu sunt însă suficiente, fie şi sub presupunerea că putem rezolva 
integral problema criteriului verificaţionist, pentru că în acest caz următoarele 
ar constitui o explicaţie satisfăcătoare: explanandum - „Coloana de mercur 
din termometru creşte”; explanans - „De câte ori se naşte un copil în 
Hamburg, creşte coloana de mercur din termometru” şi „Acum se naşte un 
copil în Hamburg”. în acest caz, propoziţia care conţine o legitate universală 
este, probabil, înzestrată cu sens empiric, dar o încercare de a da o astfel de 
explicaţie ne-ar determina în cea mai fericită situaţie să ridicăm din umeri. 
Hempel încearcă să excludă astfel de pseudoexplicaţii, cerând ca propoziţiile 
din explanans să fie adevărate sau, cel puţin, confirmate empiric. Ar fi o 
întreprindere dificilă să explicităm înţelesul amănunţit al acestei teze. Ideea 
fundamentală este, însă, că o explicaţie satisfăcătoare (şi totuşi nu 
necesarmente adevărată) trebuie să fie astfel construită încât toate propoziţiile 
explanans-\A\â să fi fost cercetate experimental, respectiv observaţional, şi 
să fi fost declarate adevărate cu privire la cazurile investigate. 

Teoria explicaţiei exprimată în aceste patru exigenţe se numeşte modelul 
explicativ deductiv-nomologic (nomologic de la nomos: lege) sau „covering- 
law model' (ceea ce indică apariţia în explicaţie a unei legi care „acoperă” - 
„to cover” - evenimentele). împotriva, respectiv asupra acestei concepţii, 
s-au născut în trecut o înverşunată critică şi o la fel de înverşunată diferenţă 
de opinii, continuate până astăzi. Discuţiile asupra exigenţelor au fost purtate 
îndeosebi înjurai întrebării dacă modelul are relevanţă în interiorul ştiinţelor. 
Dezbaterile au relevat lipsuri şi dificultăţi ale modelului. Putem însă remarca 
şi faptul pozitiv că această discuţie a îmbunătăţit înţelegerea strânsei legături 
dintre conceptele de „explicaţie”, „coerenţă empirică”, „lege (a naturii)” şi 
„confirmare empirică”. 

Judecăţi de valoare şi sentimente 

în expunerile precedente au fost clarificate câteva caracteristici generice al 
concepţiilor pozitiviştilor logici asupra sensului, cunoaşterii ştiinţifice şi 
filosofiei. Ei şi-au îndreptat, şi de data aceasta, atenţiaîndeosebi asupra inves¬ 
tigării unor metode şi teorii din cadrul diferitelor ştiinţe. Morala şi politica 
nu au fost decât preocupări marginale ale pozitiviştilor logici, dar unii dintre 
ei s-au interesat de particularităţile anumitor întrebări morale şi politice 
(îndeosebi etice). Din concepţiile lor privitoare la aceste probleme putem 
înţelege de ce ei nu consideră că arcădeaîn sarcina unui filosof care lucrează 
în mod ştiinţific să trateze probleme de etică. 

Tipul de teorie asupra problemelor valorice, respectiv asupra carac¬ 
terului logic al aprecierilor valorice pe care ei îl promovează se numeşte 
teorie emotivistă a valorilor. Asupra felului cum ar trebui elaborată o astfel 
de teorie nu a existat un acord, dar unele puncte esenţiale au întrunit consensul. 
Mai întâi, trebuie trasată o distincţie între întrebări precum „Care formă de 
guvernământ este cea mai bună?”, „Este simfonia a noua de Beethoven o 
operă de artă mai valoroasă decât piesa pop «Trenul special către Pankov» 
al lui Udo Lindenberg?”, „Este uciderea din compasiune justificabilă?” şi 
întrebări precum „Ce caracter logic şi semantic au enunţurile valorice?”, 
„Cum - şi dacă - pot fi justificate enunţurile valorice?”, „Ce sens au expresii 
valorice tipice precum «bine», «datorie», «drept» sau «frumos»?” sau „Cum 
trebuie înţelese expresii tipice pentru aprecieri valorice cum ar fi «solidar», 
«patriotic», «armonios», «crimă», «speijur», «calomnie» etc.?”. întrebările 
din prima categorie revin eticii normative. Sarcina eticii normative este să 
întemeieze, mai mult sau mai puţin sistematic şi universal, norme pentru 
ceea ce este, în varii domenii, corect şi drept, respectiv bun. A doua categorie 
de întrebări revine metaeticii. 

în al doilea rând, s-a căzut de acord că enunţurile valorice nu pot fi 
fundamentate în acelaşi fel ca enunţurile ştiinţelor empirice, respectiv logico- 
matematice. Cum acestea ar fi, însă, singurele forme legitime de fundamen¬ 
tare, rezultă că fundamentarea enunţurilor valorice este principial imposibilă, 
respectiv că nu putem vorbi, în raport cu aprecierile valorice, despre cu¬ 
noaştere în sensul propriu. 

în al treilea rând, a fost susţinută ideea că întrebările privitoare la 
punctele de vedere morale şi politice susţinute realmente de o persoană, 
respectiv de un grup de persoane, trebuie distinse cu stricteţe atât de 
întrebările eticii normative, cât şi de întrebările metaeticii. Investigarea 

nor astfel de întrebări ar cădea în sarcina ştiinţelor empirice (sociologia, 
(Bihoiogia, istoria, etnologia etc.). 

in al patrulea rând s-a afumat că enunţurile valorice ar depinde, într- 
adevir, într-un anumit mod de sentimentele, atitudinile sau dorinţele unei 
(mane, dar nu ar fi, ele însele, descrieri de sentimente, atitudini sau dorinţe. 

Diferenţa dintre versiunile emotivismului devine manifestă îndeosebi 
câd se pune problema conturării mai precise a acestui ultim punct. 

Alfred Jules Ayer 

Morala este sentiment, nu cunoaştere 


în 1936 apare cartea lui Alfred Jules Ayer (mai târziu Sir) „Language, Truth 
and Logic” (germ.: Sprache, Wahrheit und Logik, 1970). Punctele de vedere 
fundamentale ale pozitivismului logic dobândesc astfel o primă expunere 
limpede şi unitară (altminteri suficient de polemică) în spaţiul britanic. Cartea 
a făcut furori, iar pasajul intitulat „Critica eticii şi a teologiei” constituie un 
capitol care a reuşit să tulbure anumite grupări. 

Ayer împarte enunţurile care apar în mod normal într-o scriere moral- 
filosofică în patru categorii principale: pe de o parte, enunţuri care constituie 
definiţii ale unor expresii etice sau care privesc adecvarea, respectiv po¬ 
sibilitatea anumitor definiţii, pe de altă parte, enunţuri care descriu, în raport 
cu experienţa morală, fenomene şi cauzele lor. în afară de acestea mai există 
avertismentele morale şi judecăţile etice propriu-zise 20 . 

Doar primul dintre grupurile menţionate are, în opinia lui Ayer, rele¬ 
vanţă filosofică. Descrierea trăirilor morale şi cercetarea cauzelor acestora 
cad în sarcina ştiinţelor empirice, îndeosebi a psihologiei şi a sociologiei. 
Avertismentele morale nu sunt nici măcar enunţuri sau judecăţi asupra a 
ceva. Ele echivalează cu exclamaţii sau porunci menite să determine cititorul 
(sau auditorul) la un anumit comportament sau la o renunţare. „Abţineţi-vă 
de la păcat!”, „Pedofili dezgustători şi perverşi ce sunteţi!” etc. nu sunt 
enunţuri privitoare la ceva, ci manifestări verbale, având scopul de a dirija 
comportamentul unor persoane. 

Cele spuse mai sus ar putea întruni un larg consens. Controversa decisivă 
se iveşte în felul de a înţelege aprecierile etice şi aprecierile în general. Ne 
vom rezuma aici la cele etice. Ayer susţine că analiza aprecierilor etice ar 
arăta că ele nu aparţin filosofiei. De filosofie ar ţine doar analiza însăşi. 

Din analiza aprecierilor etice rezultă un interes firesc pentru expresiile 
cele mai importante care apar de obicei în judecăţile de valoare etice, cum ar 

fi „bine”, „a trebui”, „datorie”. Relaţiile dintre aceste expresii nu îl interesează 
pe Ayer - în consecinţă nu îl interesează nici întrebări cum ar fi dacă „datoria” 
poate fi dedusă din „bine” etc. şi dacă ne-am putea descurca, eventual, cu o 
singură expresie fundamentală. Iar aceasta nu pentru că Ayer ar contesta 
caracterul de problemă filosofică al obţinerii unor astfel de determinări 
conceptuale, ci pur şi simplu pentru că este preocupat de cu totul altceva. 

Determinările de acest fel sunt, mai exact, enunţuri analitice, iar astfel 
de enunţuri nu apar în aprecierile etice asupra acţiunilor, trăsăturilor de 
caracter sau instituţiilor. Ayer este de părere, ca orice adept al pozitivismului 
logic, că un enunţ are sens şi este întemeiabil raţional doar atunci când este 
fie analitic, fie sintetic şi empiric. Cum aprecierile etice concrete nu sunt 
analitice, ele ar trebui să fie sintetice şi empirice pentru a avea sens. Dar 
pentru ca judecăţile de valoare etice să fie sintetice ar trebui să fie posibilă 
găsirea unei expresii descriptive (eventual complexe), astfel încât această 
expresie să poată substitui expresia etică dintr-o judecată de valoare, fără ca 
sensul judecăţii să se modifice. Altfel spus, ar trebui ca expresiile etice 
fundamentale (precum „bine” sau „datorie”) să poată fi definite folosind 
doar expresii descriptive şi simboluri logice. Iar Ayer crede că poate exclude 
definitiv această eventualitate, iar aceasta cu sprijinul unui argument analog 
celui îndreptat de Moore împotriva erorii naturaliste. 

Argumentaţia decurge după cum urmează: fie A o expresie etică 
fundamentală, precum „bine”. Pentru ca posibilitatea indicată mai sus să fie 
realizabilă trebuie să existe o expresie descriptivă B (sau o combinaţie de 
expresii descriptive), astfel încât propoziţia „x este A dacă şi numai dacă x 
este B” să fie analitic adevărată. Numai că, susţine Ayer, indiferent prin ce 
expresie etică fundamentală, respectiv prin ce expresie descriptivă am 
substitui simbolurile A şi B, propoziţia „x nu este A dacă şi numai dacă x 
este B” nu va conduce niciodată la o contradicţie internă. Dar acest lucru ar 
avea cu siguranţă loc, dacă formularea „x este A dacă şi numai dacă x este 
B” ar fi analitic adevărată. în consecinţă, trebuie, după Ayer, ca încercarea 
de a determina propoziţia „x este bun” prin, de exemplu, „x este unanim 
apreciat” să eşueze: nu există nici o contradicţie internă în a afirma că există 
acţiuni unanim apreciate care, totuşi, nu sunt bune 21 . 

Cum ar trebui, aşadar, să caracterizăm aprecierile etice? Ayer introduce 
în acest punct o comparaţie între enunţurile (1) „A fost greşit din partea ta să 
furi banii” şi (2) „Ai furat banii”. 

Ambele propoziţii au, după Ayer, acelaşi conţinut factic. Expresia etică 
„greşit” din (1) nu înseamnă decât că persoana care produce enunţul (1) îşi 

exprimă dezaprobarea morală faţă de acţiunea menţionată. Acelaşi efect 
s-ar putea obţine şi pronunţând propoziţia (2) cu o anumită intonaţie. Or, la 
fel cum intonaţia nu adaugă nimic faţă de conţinutul factic al lui (2), nici 
cuvântul „greşit” nu lărgeşte conţinutul factic al lui (1). 

Cât priveşte valorizările etice generale precum (3) „Este greşit să furi 
bani”, ele sunt, afirmă Ayer, lipsite de orice conţinut factic. în loc de (3) am 
putea la fel de bine să folosim (4) .furaţi bani!”, cu o reglementare corespun¬ 
zătoare a numărului de semne de exclamare necesare pentru a spune că 
sentimentul exprimat este unul de condamnare morală 22 . 

Ayer afirmă cu titlu general că valorizările etice ar fi, pur şi simplu, 
expresii ale unor sentimente, respectiv încercări de a trezi anumite sentimente. 
Subliniem că nu trebuie să înţelegem de aici că judecăţile de valoare etice ar 
fi descrieri ale anumitor sentimente, indiferent că acestea din urmă ar aparţine 
emitentului enunţului sau celor vizaţi de acesta 23 . 

Cea mai importantă consecinţă a acestei concepţii este că singura formă 
posibilă de discuţie raţională asupra întrebărilor etice tratează clasificarea 
modurilor de acţiune, respectiv consecinţele unei acţiuni sau ale unei 
prescripţii practice. Judecata de valoare însăşi nu poate fi discutată logic, iar 
aceasta nu pentru că susţinătorii unor „concepţii” morale diferite „nu s-ar 
putea decât cu greu înţelege”, ci pentru că nu se poate vorbi sub nici o formă 
de vreo .înţelegere” sau „neînţelegere”. Putem vorbi cel mult despre faptul 
că persoane diferite răspund unei acţiuni etc. cu sentimente morale diferite, 
pe care le pot exprima, printre altele, prin judecăţi de valoare etice. însă 
despre un dezacord sub forma inconsistenţei logice poate fi vorba la fel de 
puţin cât despre o neconcordanţă logică între „Bravo!” şi „Pfui!” 24 . 

Charles Leslie Stevenson 
Opinii şi atitudini 


Expunerea lui Ayer este de foarte scurtă întindere. Teoria emotivă a 
valorilor a fost expusă cel mai temeinic şi mai nuanţat în lucrarea JZthics 
and Language ” (Etică şi limbaj) din 1944 a filosofului american C.L. 
Stevenson. Acesta explică întâi mai aprofundat ce trebuie să înţelegem 
când expresiilor etice fundamentale li se atribuie o semnificaţie emotivă. 
Stevenson defineşte semnificaţia unui semn în general ca însuşire, respectiv 
dispoziţie a acestuia de a trezi anumite reacţii când este folosit în anumite 
împrejurări 25 . El încearcă, aşadar, să explice semnificaţia unui semn pe 
baza rolului său cauzal, altfel spus pornind de la cauza folosirii semnului 
într-o anumită situaţie şi de la efectele folosirii semnului în aceeaşi situaţie. 
După cum semnul trezeşte, de regulă, reacţii de un fel sau de altul, îi 
putem atribui o semnificaţie sau alta (sau, eventual, mai multe simultan). 
Reacţiile pe care un semn cu semnificaţie emotivă le trezeşte ascultătorilor 
sau cititorilor constau într-un mănunchi de emoţii, aşadar de sentimente 
sau atitudini 26 . 

Stevenson susţine că expresiile morale tipice ar avea o formă de 
semnificaţie emotivă şi, totodată, una descriptivă, accentuând că aceste 
expresii sunt folosite în moduri atât de variate încât componentele semni¬ 
ficaţiei lor nu pot fi surprinse într-o definiţie precisă. Stevenson este totuşi 
de părere că putem, de exemplu, să spunem despre propoziţia .Aceasta este 
bine”, cel puţin cu titlu de încercare, că este folosită în multe situaţii cu 
sensul aproximativ de „Sunt de acord cu aceasta; fă la fel” 27 . Propoziţia „El 
ar trebui să facă aceasta” e folosită, corespunzător, cu sensul de „Nu sunt de 
acord că nu face aceasta; fă la fel”, iar propoziţia Aceasta este o greşeală” 
înseamnă „Nu sunt de acord cu aceasta; fă la fel”. O expresie morală tipică 
va cuprinde, în consecinţă, pe de o parte o descriere a atitudinii vorbitorului 
cu privire la starea de fapt apreciată („sunt/nu sunt de acord”), pe de altă 

parte intenţia de a modifica, întări sau conserva atitudinea ascultătorului cu 
privire la respectiva stare de fapt. 

Stevenson foloseşte această analiză pentru o expunere mai cuprinzătoare 
a raţionalităţii discuţiilor morale. El distinge între două forme de acord, 
respectiv de dezacord, care pot interveni în discuţiile morale. între părţile 
implicate poate fi vorba, pe de o parte, de acord/dezacordîn opiniile ( beliefs ) 
privitoare la stările de fapt. Discuţia va privi, adesea, premisele şi consecinţele 
pe care diferitele acţiuni sau moduri de comportament le au în varii situaţii. 
Cealaltă formă de acord/dezacord poate fi lămurită pe baza unor exemple. 
Să ne gândim la situaţia în care mai multe persoane se înţeleg să meargă 
seara împreună la cinematograf, fără să decidă ce film să vizioneze. De aici 
se pot ivi diferenţe mai mari sau mai mici de opinie, provenite în principal 
din diferenţele de gusturi şi de înclinaţii. Dezacordul nu va fi eliminat decât 
atunci când toţi vor dori să vadă acelaşi film. O formă similară de dezacord 
poate interveni între Peter şi mama sa, cu privire la faptul că fiul practică 
boxul. Mama lui Peter îşi face griji din cauza pericolelor legate de acest sport, 
şi doreşte ca fiul ei să renunţe la acesta. Peter este pe deplin conştient de 
pericolele şi de accidentele care ar putea surveni, dar nu e, în schimb, dispus 
să renunţe la box. Stevenson numeşte astfel de dezacorduri diferenţe de atitudine 
(disagreement in attitude). Ele intervin, aşadar, atunci când mai multe persoane 
au atitudini diferite cu privire la acelaşi obiect, iar cel puţin una dintre ele are 
motive să schimbe sau să pună la îndoială atitudinea celeilalte 21 . 

Dezacordurile legate de o discuţie morală sunt, de regulă, un amestec 
de diferenţe de opinii şi diferenţe de atitudini. Iniţiaţi va decisivă a lui Steven¬ 
son constă în a afirma că discuţiile morale, respectiv politice, pot fi decise în 
mod raţional atâta vreme cât izvorăsc dintr-o diferenţă de opinii. Dacă este 
însă vorba despre diferenţe de atitudine ireductibile la diferende de opinie, 
nu mai este posibilă luarea unei decizii după criterii raţionale 29 . 

Rudolf Camap 
Filosofia ca sintaxă logică 


Aşa cum s-a arătat deja, în cadrul pozitivismului logic nu poate fi vorba de 
un protagonist în sensul propriu al cuvântului. Cu toate acestea, rezistă încă 
părerea unanimă că Rudolf Camap (1891-1970) a fost filosoful cel mai 
important al acestui curent. Mai mult decât oricare altul, Camap a încercat 
să folosească sistematic şi în detaliu noua logică formală în analiza 
problemelor filosofice. Maeştrii săi au fost,în primul rând, Frege şi Russell 1 . 
De aceea, pentru cel care nu deţine cunoştinţe detaliate de logică formală, 
multe din lucrările sale sunt tehnic complicate şi greu de înţeles. în cele ce 
urmează va fi vorba de ideile fundamentale din două lucrări ale sale, şi 
anume Der logische Aufbau der Welt (Structura logică a lumii) din 1928 şi 
Logische Syntax derSprache (Sintaxa logică a limbajului) din 1934. 


Sisteme constitutive 

Ideea fundamentală din Structura logică a lumii este să ofere un sistem 
constitutiv pentru toate ştiinţele şi conceptele posibile. Printr-un sistem 
constitutiv se determină felul în care pot fi, treptat, deduse toate conceptele 
posibile din anumite concepte de bază 2 . în raport cu tradiţia filosofică, acest 
lucru nu reprezintă în sine o noutate. Dezideratul dintotdeauna al filosofiei 
a fost acela de a delimita şi defini un set de concepte de bază, respectiv 
categorii, din care să poată fi derivate, în principiu, toate celelalte concepte. 
Prin constituirea unui concept a din alte concepte sau obiecte b şi c, Camap 
înţelege oferirea unei reguli generale a felului în care toate enunţurile în 
care este cuprins a pot fi reformulate în enunţuri în care apar doar b şi c, nu 
însă a. Să luăm conceptul sau obiectul „bunica din partea tatălui”, care este 
alcătuit din conceptele, respectiv obiectele „mamă” şi „tată”, unde pentru 

oricare x sau y este adevărat că x este bunicadin partea tatălui a lui y dacă şi 
numai dacă x este mama lui z şi z este tatăl lui y. Exprimat general, ideea 
este că prin intermediul unor astfel de reguli constitutive, desemnate şi drept 
definifii constitutive, se poate reconstitui modul în care pot fi reduse obiecte 
de un anumit tip la obiecte de un alt tip sau de alt nivel. Aceste tipuri sau 
niveluri trebuie să fie un sistem ordonat, în măsura în care obiectele de un 
anumit nivel trebuie să poată fi constituite numai din obiecte de nivel inferior 3 . 

în dezvoltarea sistemului constitutiv, Carnap ia ca model construcţia 
numerelor. Aici se arată cum numerele întregi pot fi construite din numerele 
naturale, numerele raţionale (fracţiile) din numerele naturale, numerele reale 
din cele raţionale, etc. De asemenea, încercările lui Frege, Russell şi White- 
head de a demonstra cum pot fi construite numerele naturale pe baza unor 
termeni pur logici au constituit la rându-le modele pentru abordarea lui 
Carnap a unui sistem constitutiv. 


Reconstrucţia cunoaşterii 

Discursul foarte general al lui Camap despre constituirea de obiecte şi 
concepte se întemeiază pe faptul că el foloseşte expresia „obiect” în sensul 
cel mai larg, potrivit căruia orice despre care se poate spune, în înţelesul cel 
mai vag, ceva cu sens {etwas Sirmvolles) este înţeles ca obiect ( Gegenstand ). 
Privind astfel, pentru orice concept există un obiect şi numai unul care să-i 
corespundă. Acesta nu trebuie confundat cu obiectele la care se poate aplica 
un concept, cu obiectele care constituie extensiunea unui concept. Camap 
foloseşte desigur amândouă tipurile de discurs. Este vorba, pe de o parte, de 
înţelegerea conceptului „cancelarul Germaniei” drept concept căruia îi 
corespunde doar un obiect individual, şi anume cancelarul Germaniei, iar, 
pe de altă parte, de înţelegerea aceluiaşi concept în sensul în care Konrad 
Adenauer, Ludwig Erhard, Helmut Kohl, etc trebuie subordonaţi conceptului 
de „cancelar al Germaniei” 4 . Prin aceasta, Camap vrea să exprime faptul că 
sistemul constitutiv se situează pe o poziţie de neutralitate în disputa realism- 
idealism. Realismul este înţeles aici drept acea perspectivă potrivit căreia 
obiectele sunt doar cunoscute (şi nu produse) prin constructele noastre 
conceptuale, în vreme ce idealismul este înţeles drept perspectiva potrivit 
căreia obiectele pot fi considerate ca existente doar atunci când putem 
construi, respectiv produce, concepte despre ele. Pe lângă aceasta, Camap 
consideră nu doar că sistemul constitutiv este neutru în disputa realism/ 

idealism, ci şi că, privind dinspre sistemul constitutiv, aici este vorba de o 
dispută neştiinţifică, de o dezbatere lipsită de conţinut asupra conceptelor 5 . 

Astfel, una din ideile fundamentale cuprinse în Structura logică a lumii 
este aceea că sistemul constitutiv este unica metodă ştiinţifică acceptabilă în 
vederea reconstrucţiei raţionale a cunoaşterii noastre. Aceasta înseamnă că 
sistemul constitutiv nu trebuie să fie o expunere a dezvoltării factuale a 
cunoaşterii sau a formării de concepte, nici în sens individual-psihologic, 
nici în sens colectiv-istoric. Dimpotrivă, elaborarea sistemului constitutiv 
trebuie să-şi ia ca punct de plecare cunoaşterea verificată ştiinţific. Pornind 
de aici, sistemul constitutiv trebuie să reconstruiască dezvoltarea raţională a 
cunoaşterii. Prin urmare, un obiect (sau tip de obiecte), care în raport cu un 
alt obiect (tip de obiecte) este epistemic primitiv, trebuie ordonat în elaborarea 
sistemului constitutiv înaintea celuilalt obiect (tip de obiecte). Un obiect 
(sau un tip de obiecte) este primitiv în raport cu altul dacă cunoaşterea celui 
din urmă presupune cunoaşterea primului, nu însă şi invers 6 . Din acest fapt 
reiese clar felul în care Camap nu contestă, ci mai degrabă accentuează 
faptul că un lucru pe care îl vedem în mod normal în chip intuitiv şi nemediat, 
cum ar fi o casă, este văzut ca lucru fizic existent, despre care gândim că are 
o latură pe care nu o vedem, că rămâne la locul lui chiar dacă ne întoarcem 
privirea de la el, etc. El consideră însă că pentru o întemeiere a acestei cu¬ 
noaşteri este nevoie de o referire la cunoaşterea unor obiecte de alt tip, precum 
diferenţele de culoare sau formă, chiar dacă respectiva casă văzută de noi 
nemijlocit nu este alcătuită dintr-un mozaic de pete de culoare etc. 7 Această 
idee poate deveni mai clară cu ajutorul următoarei observaţii: astăzi este 
general recunoscut faptul că ceea ce cunoaştem atunci când vedem o casă, 
ascultăm o melodie, urmărim o demonstraţie politică, sau înţelegem o 
declaraţie de dragoste, este rezultatul unor stimuli multipli, înregistraţi prin 
intermediul aparatului nostru senzorial, precum şi al felului în care aceştia 
sunt prelucraţi în sistemul nervos central. Făcând abstracţie de diferitele 
abordări ale relaţiei dintre sistemul nervos central şi stările psihice, majoritatea 
dintre noi vor fi de acord că percepem, gândim, acţionăm şi simţim aşa cum 
o facem doar pentru că în sistemul nervos central are loc o interacţiune între 
influxuri şi procese, chiar dacă atunci când percepem sau cunoaştem ceva, 
nu suntem conştienţi de aceste procese. într-un sens precis, regulile de 
constituire ale lui Camap pot fi înţelese drept încercare de reconstrucţie a 
proprietăţilor logice, care sunt necesare proceselor de prelucrare, prin care 
cunoaşterea noastră ştiinţifică şi cotidiană trebuie să fie întemeiată, pornind 
de la cele mai simple fundamente cognitive. Acest fapt nu trebuie înţeles în 

sensul în care Camap încearcă să prezinte o formă a „neurofiziologiei logice”, 
ci în sensul în care dacă o fiinţă (fictivă) ar fi înzestrată cu toate regulile de 
constituire, atunci ea ar putea construi toate obiectele şi conceptele ştiinţifice 
prin utilizarea acestor reguli sub forma unor prescripţii de operare 8 . 


Tipuri de obiecte 

Totalitatea tuturor obiectelor posibile este divizată în patru tipuri principale: 
psihicul, care este împărţit la rândul lui în psihicul propriu (fenomenele 
mele de conştiinţă) şi psihicul celuilalt (fenomenele de conştiinţă ale altor 
persoane), fizicul şi spiritualul (ceea ce am desemna astăzi drept fenomene 
socio-culturale: arta, dreptul, producţia, religia etc.). Din perspectivă pur 
logică, există diverse posibilităţi pentru stabilirea ordinii de constituire a 
acestor tipuri de obiecte. Astfel, se afirmă că psihicul poate fi construit pornind 
de la fizic, deoarece fiecărui proces psihic îi corespunde un anumit proces 
cerebral. Dacă apariţia unui anumit proces cerebral este condiţia necesară şi 
suficientă pentru apariţia unui anumit proces psihic, atunci orice enunţ despre 
un obiect psihic poate fi reformulat ca un enunţ despre obiecte fizice, cele 
două enunţuri având aceeaşi valoare de adevăr 8 . Pornind de la reflecţiile 
asupra ceea ce trebuie considerat epistemic primitiv, Camap se decide să ia 
ca bază a sistemului constitutiv obiectele ţinând de psihicul propriu 10 . 

Acest mod de articulare a sistemului constitutiv este denumit de către 
Camap solipsism metodologic. Aici trebuie subliniat că psihicul propriu 
este ales ca punct de plecare doar ca urmare a unei consideraţii metodologice. 
Iar aceasta nu înseamnă că celelalte obiecte nu pot să existe sau că nu sunt 
cognoscibile. La fel, solipsismul metodologic nu implică faptul că, de 
exemplu, obiectele fizice se „compun din fenomenele mele de conştiinţă”. 
Distincţiile dintre psihic şi fizic, dintre starea psihică apropriei mele persoane 
şi stările psihice ale celuilalt, apar în cadrul sistemului, la un nivel mult mai 
înalt De fapt abia pornind de la acest nivel superior, psihicul propriu poate 
fi definit ca punct de plecare. Cu toate acestea, se afirmă că toate enunţurile 
(în măsura în care au sens din punct de vedere ştiinţific) pot fi principial 
reformulate, prin intermediul unor divizări complicate şi numeroase, însă 
finite, în enunţuri cu aceeaşi valoare de adevăr despre psihicul propriu". 
Atât timp cât această afirmaţie apare ca adecvată, Camap şi-a atins unul din 
scopurile propuse, acela de a arăta că, în această privinţă, toate ştiinţele au 
un acelaşi domeniu obiectual, chiar şi atunci când tratează despre tipuri 

diferite de obiecte, şi că toate enunţurile ştiinţifice cu sens trebuie, în cele 
din urmă, să poate fi verificate prin enunţuri despre experienţa nemijlocită 12 . 
Prin aceasta, Camap pretinde a fi făcut credibilă teza ştiinţei unitare. 

Nu putem insista aici asupra felului în care este analizat psihicul propriu 
ca temelie a construcţiei şi felul în care se desfăşoară constituirea. Să amintim 
numai că, în cazul elementelor de bază, nu este vorba de percepţii senzoriale 
de tipul celor întâlnite la empiriştii britanici sau la E. Mach, ci de „trăiri 
elementare” ( Elementarerlebnisse ) (Camap fiind influenţat aici de teoria 
gestaltistă) 13 şi că ordinea de constituire, schiţată, cu excepţia primului ei 
membru, destul de sumar, este următoarea: psihicul propriu, fizicul, psihicul 
celuilalt şi spiritualul. 

Trebuie totuşi pusă în evidenţă o altă însuşire a sistemului constitutiv. 
Camap crede că pentru formularea tuturor regulilor de constituire, este 
suficient, în afară de termenii logici, un singur concept fundamental (relaţia 
de amintire prin asociere). Pe lângă dorinţa de a găsi un fundament cât mai 
simplu cu putinţă, intervine încă o idee, şi anume, teza potrivit căreia orice 
cunoaştere ştiinţifică nu se poate referi decât la structuri, şi nu la calităţi. La 
o primă vedere cunoaşterea pare a se referi la calităţi sau proprietăţi: sarea 
este o materie albă, pământul este rotund, etc. Ca atare, Camap trebuie să 
arate că toate enunţurile ştiinţifice pot fi reformulate sub f orma unor enunţuri 
care se referă doar la caracteristicile formale ale relaţiilor, adică sub forma 
unor enunţuri structurale 14 . 


Filosofie şi ştiinţă 

Camap accentuează permanent asupra faptului că o construcţie detaliată a 
sistemului constitutiv nu poate să aibă o formă definitivă. Pentru aceasta este 
nevoie de realizările ştiinţifice ale viitorului. Modul în care termenii particulari 
se raportează reciproc trebuie stabilit şi corectat în strânsă corelaţie cu evoluţia 
şi transformarea cunoaşterii ştiinţifice 15 . Aceastaînseamnă, totodată, că multe 
dintre regulile de constituire oferite de Camap însuşi trebuieînţelese ca ipoteze 
care pot fi revizuite pe baza cunoştinţelor ştiinţifice ulterioare. Scopul lui Camap 
este de a înfăţişa caracterul unui sistem constitutiv şi metoda elaborării de 
reguli de constituire, aşadar necesitatea şi utilitatea unei folosiri a logicii formale 
în formularea exactă a unor corelaţii conceptuale 16 . 

Ce semnificaţie are însă elaborarea unui asemenea sistem constitutiv în 
abordarea unor concepţii şi probleme de ordin filosofic? După Camap, punerea 

unei probleme poate fi elaborată ştiinţific doar dacă ea este formulabilă în 
cadrul sistemului constitutiv. Dacă acest lucru nu este posibil, atunci nu putem 
vorbi de o problemă în adevăratul înţeles al cuvântului 17 . Pe lângă aceasta, el 
susţine că multe dintre problemele şi poziţiile filosofice tradiţionale nu pot fi - 
sau nu pot fi pe deplin - formulate în cadrul unui sistem constitutiv. De aici 
rezultă că o mare parte a filosofiei tradiţionale trebuiecalificată, din perspectiva 
cunoaşterii, pur şi simplu lipsită de sens ( sinnlos ) 18 . 


Sintaxa logică a limbajului 

Camap a întreprins cercetarea decisivă în vederea Structurii logice a lumii 
între 1922 şi 1925, devenind în 1926 docent în filosofie la Universitatea din 
Viena. Aceasta este ultima dintre lucrările lui Camap influenţate de curentele 
neokantiene şi fenomenologice ale vremii. 

în 1931, Camap a devenit profesor de filosofie a naturii la Universitatea 
germană din Praga. Principalul rezultat al strădaniilor sale de aici a fost 
lucrarea Logische Syntax der Sparche (Sintaxa logică a limbajului) 19 . în 
Structura logică a lumii, Camap plecase de la un fundament fenomenal 
pentru structura logică a cunoaşterii, deoarece desemna psihicul propriu 
drept nivelul fundamental al constituirii obiectuale. Sub influenţa lui O. 
Neurath, el a ajuns mai târziu la concluzia că ar fi mai profitabil să ia limbajul 
„fizical” drept fundament. Pentru Camap însă, în cadrul acestei schimbări 
se punea mai ales problema alegerii cadrului lingvistic adecvat. Aşa cum 
am mai subliniat, şi în Structura logică a lumii el a arătat faptul că fizicul 
luat ca nivel fundamental al sistemului constitutiv nu constituie un impe¬ 
diment din punct de vedere pur logic. 

Camap a aderat de-a lungul întregii sale vieţi la o ideea profundă, 
preluată din Structura logică a lumii în Sintaxa.., după care filosofia trebuie 
înţeleasă drept construcţie şi analiză logică 20 . 

Vom urmări acum mai îndeaproape elaborarea acestei idei în Sintaxa 
logică a limbajului. Lucrarea urmăreşte două obiective principale. Pe de 
o parte, trebuie indicat felul în care putem găsi o definiţie exactă pentru 
termenii logici, mai întâi în relaţie cu unele limbaje construite simple, iar 
mai apoi în relaţie cu limbaje mai generale. Pe de altă parte, trebuie indicat 
în ce măsură aceşti termeni clarifică analiza limbajelor ştiinţifice şi cum 
pot fi ei utilizaţi în delimitarea aspectelor relevante ştiinţific din proble¬ 
matica filosofică tradiţională. 

Definiţia termenilor logici trebuie să fie pur formală. Aceasta înseamnă 
că, atunci când determinăm, de exemplu, dacă două propoziţii sunt reciproc 
incompatibile, nu trebuie să ţinem seama nici de caracteristicile proprii 
vorbitorului (intenţiile sau acţiunile sale), nici de ceea ce exprimă acele pro¬ 
poziţii, deci de sensul lor. Vom lua în considerare doar forma simbolurilor, 
deci doar întrebarea referitoare la natura semnelor cu care avem de-a face, şi 
la succesiunea în care sunt dispuse aceste semne 21 . Pornind de aici, vom 
face abstracţie de caracteristicile lingvistice care se referă la pronunţie sau. 
scriere, la dezvoltarea limbii sau la rolul ei în diferitele contexte sociale. 
Ceea ce este cercetat, respectiv construit este un sistem de reguli pentru un 
limbaj. Din punct de vedere formal, nu contează care este mediul folosirii 
limbajului - scriere, rostire sau gestică. Indiferentă este şi forma elementelor 
lingvistice - litere latine sau gotice. Elementele lingvistice sunt numite semne, 
iar un număr finit de semne este denumit expresie. Pentru a putea da o 
definiţie termenilor logici, se distinge între două tipuri de reguli de compunere 
şi utilizare a semnelor. Anumite reguli prescriu cărei categorii sintactice îi 
aparţin un semn sau un şir de semne dintr-o anumită limbă. Aceste reguli 
sunt denumite reguli formale. Numai că în cazul unei limbi naturale precum 
germana nu este uşor să defineşti reguli formale exacte şi simple care să 
aibă valabilitate fără excepţie. Vom încerca să redăm cele de mai sus sub o 
formă mai concretă. O succesiune de cuvinte germane în care primul este 
un substantiv, al doilea un verb şi al treilea un adjectiv constituie o propoziţie 
germană de tipul ,£)eutschland istschdn" sau J)er Schuppen steht schief'. 
Celălalt tip de reguli, regulile de conversie, prescrie în ce mod este permisă, 
în cadrul unui limbaj, transformarea unei expresii (sau a unui tip de expresie) 
într-o altă expresie (tip de expresie). De exemplu, regulile de transformare a 
unei propoziţii de la diateza activă la cea pasivă pot fi privite ca reguli de 
conversie 22 . După Camap, regulile formale corespund acelor reguli 
desemnate în mod tradiţional drept reguli sintactice (gramaticale), în vreme 
ce regulile de conversie corespund tradiţionalelor reguli logice (reguli de 
deducţie). însă Camap intenţionează să demonstreze tocmai faptul că între 
aceste două tipuri de reguli nu există diferenţe esenţiale, că amândouă pot fi 
definite pur formal. De unde şi denumirea generică pentru strădaniile şi 
roadele eforturilor lui Camap: sintaxă logică 23 . Cu alte cuvinte, Camap 
concepe sistemul lingvistic drept calcul, asemănător cu structura regulilor 
unui joc, care nu are nimic de-a face cu limbajul. Astfel, am putea, de 
exemplu, să elaborăm un mod de tratare formal al jocului de şah. în acest 
caz, evoluţia jocului de şah, forma pieselor şi materialul din care sunt 

confecţionate, etc. vor fi lăsate deoparte. Prin intermediul celor mai 
importante reguli formale vom defini modul în care trebuie aşezate diferitele 
piese la începutul jocului; prin regulile de conversie vom defini ce mutări 
sunt permise pentru diferitele tipuri de piese 24 . 

în cadrul unei cercetări de sintaxă logică se va distinge riguros între 
limbajul a cărui structură a regulilor trebuie cercetată sau construită, limbajul 
obiect, şi limbajul prin intermediul căruia se exprimă structura regulilor, 
limbajul sintactic sau metalimbajul. Dacă studiem gramatica engleză prin 
intermediul celei germane, atunci germana este limbaj sintactic sau 
metalimbaj pentru engleză; dacă studiem gramatica germană prin intermediul 
germanei, atunci germana este limbaj sintactic sau metalimbaj pentru sine 
însăşi 23 . în opoziţie cu o idee fundamentală expusă în Tractatus-ul lui 
Wittgenstein, Camap vrea să demonstreze că,în anumite condiţii, este posibil 
să exprimi sintaxa unui limbaj prin chiar intermediul acelui limbaj, fără ca 
din aceasta să decurgă contradicţii (paradoxuri) sau non-sensuri 26 . 

Dar limbajele naturale ca germana sau engleza sunt, după Camap, 
atât de nesistematice şi logic deficitare, încât e aproape imposibil să institui 
reguli formale şi de conversie în practică 27 . în locul acestora, Camap 
construieşte mai întâi două limbaje simbolice. Pentru aceste două sisteme 
lingvistice el poate da acum o definiţie exactă a termenilor „analitic”, 
„consecinţă logică”... etc. Pornind de aici, el construieşte în continuare o 
sintaxă logică pentru o grupă de sisteme lingvistice care trebuie să înde¬ 
plinească anumite condiţii. Faptul cel mai important este că existenţa logică 
a elementelor acestui sistem lingvistic nu trebuie să depindă de nici un 
factor extralingvistic. Aceasta înseamnă că anumite contexte din limbajele 
naturale, în care apar pronume precum „eu” sau „acesta”, nu pot fi definite 
doar prin intermediul sintaxei camapiene. 


Principiul toleranţei 

Unul din obiectivele principale ale lui Camap, în privinţa construirii unei 
sintaxe generale, constă în crearea posibilităţii de a realiza o delimitare rigu¬ 
roasă şi pur formală a problemelor ştiinţifice de problemele pseudoştiinţifice 
sau metafizice. Ideea sa fundamentală este că o propoziţie are sens, din 
punct de vedere ştiinţific, doar dacă poate fi formulată în acord cu principiile 
sintaxei generale. De aceea, pentru această demarcaţie este hotărâtor ce tipuri 
lingvistice, respectiv ce construcţii lingvistice vrem să acceptăm. în legătură 

cu această problemă, Camap adoptă o poziţie extrem de liberală, care îşi 
găseşte expresia în aşa-numitul principiu al toleranţei. El susţine că anumite 
forme lingvistice nu trebuie interzise sau condamnate dinainte, ci trebuie 
doar stimulată disponibilitatea de a formula regulile, fixate convenţional, 
după care se pune o problemă şi se dă un răspuns: 

„în logică nu există morală. Fiecare îşi poate construi logica, adică forma sa 
lingvistică, după cum vrea. Dacă vrea însă să discute cu noi, trebuie să ne spună 
procedeul prin care ne poate oferi definiţii sintactice în loc de explicaţii 
filosofice”. 28 

Este însă limpede - şi pentru Camap însuşi - că nu doar propoziţiile formulate 
în cadrul filosofiei tradiţionale şi a limbajului natural nu sunt formulate 
explicit, în acord cu nişte reguli care să îndeplinească pretenţiile ridicate de 
sintaxa camapiană. Acest lucru este, în genere, valabil şi pentru propoziţiile 
formulate în cadrul ştiinţei - şi în cadrul unor ştiinţe considerate exemplare 
de către Camap, adică matematica şi fizica. Ce relevanţă mai are, însă, sintaxa 
generală, dacă vrem să pătrundem în miezul (probabil) ştiinţific al unei 
probleme filosofice sau să dezvăluim caracterul logic al unor termeni şi 
teorii ştiinţifice? Pentru a explica acest lucru, Camap distinge între trei tipuri 
de enunţuri şi două tipuri de expresii sau de limbaje. 


Discurs formal şi discurs material 

Cele trei tipuri de propoziţii sunt denumite propoziţii-obiect, propoziţii 
sintactice şi pseudopropoziţii-obiect (propoziţii cvasisintactice). O propoziţie 
obiect se referă la un obiect care poate apărea principial în ştiinţele exacte, 
de pildă „Leii sunt mamifere”, sau „5 este un număr prim”. O propoziţie 
sintactică se referă la caracteristicile formale ale simbolurilor, şi anume fie 
în mod pur, dacă se ignoră în ce măsură şi în ce fel elementele lingvistice 
sunt produse şi realizate fizic, fie descriptiv, în măsura în care este vorba de 
elementele formale ale unei limbi realizate, precum germana, sau de părţi 
ale acesteia. Iată câteva exemple de propoziţii sintactice: „«Cinci» nu este 
un substantiv, ci un numeral”, Jn articol apărea cuvântul «Babilon»”. O 
pseudopropoziţie-obiect (propoziţie cvasisintactică) se referă aparent la 
proprietăţi sau relaţii de obiecte; dar de fapt - la o cercetare mai atentă a 
conţinutului ei - e vorba de forme sintactice, în special ceea ce par a fi nişte 

desemnări ale unor obiecte. Exemple: „Cinci nu este un lucru, ci un număr; 
„Conferinţa de ieri avea ca subiect Babilonul” 29 . 

Carnap a definit dintru început o pseudopropoziţie-obiect în aşa fel, 
încât o astfel de propoziţie poate fi oricând transformată într-una sintactică. 
Astfel, propoziţia „Conferinţa de ieri avea ca subiect Babilonul” poate fi 
transformată în propoziţia „Cuvântul «Babilon» a apărut în prelegerea de 
ieri”. Această „traducere” poate fi, în genere, efectuată între două propoziţii 
S, şi S 2 dacă proprietăţii căreia îi corespunde, aparent, un obiect în S, îi 
corespunde o proprietate sintactică paralelă care este atribuită în S 2 
desemnării obiectului 30 . Astfel, pseudoproprietăţii „a fi un număr” trebuie 
să-i corespundă proprietatea sintactică paralelă „a fi un numeral”. în acest 
caz, propoziţia „Cinci este un număr” poate fi convertită în propoziţia 
sintactică „«Cinci» este un numeral”. în acest context, Carnap afirmă că 
atunci când ne exprimăm în pseudopropoziţii-obiect (propoziţii cvasi- 
sintactice) folosim un discurs material, iar atunci când formulăm expresiile 
prin intermediul unor propoziţii sintactice paralele, folosim un tip de discurs 
formal. 

Aceste distincţii se dovedesc hotărâtoare deoarece îi permit lui Carnap 
să explice utilitatea perspectivei deschise de sintaxa logică. Propoziţiile care 
apăreau în mod regulat în cadrul discuţiilor filosofice tradiţionale, respectiv 
în cadrul cercetării metodelor şi fundamentelor ştiinţei, nu sunt nici propoziţii- 
obiect, nici propoziţii sintacuce. Dacă însă aceste propoziţii ar putea fi, din 
punct de vedere ştiinţific, propoziţii cu sens, atunci ele ar trebui să fie 
propoziţii sintactice exprimate într-un discurs material. Altfel, el sunt pur şi 
simplu epistemic absurde. Carnap nu este de părere că discursul material 
trebuie să fie cu necesitate evitat sau eliminat 30 . Trebuie, oricum, să fim 
conştienţi când anume folosim discursul material, pentru a evita pseudo- 
discuţiile interminabile. Abia atunci când realizăm o „traducere” în discursul 
formal, devine limpede la ce se referă, de fapt, o discuţie din perspectivă 
ştiinţifică. în acest caz, fie ne vom referi la structura regulilor unui sistem 
lingvistic existent, fie vom face o propunere cu privire la felul în care putem 
construi un nou sistem lingvistic. De exemplu, se afirmă că dacă un pozitivist 
formulează în discursul material teza 

(1) Un lucru este un complex de percepţii senzoriale, 
iar un realist susţine în acelaşi discurs teza 

(2) Un lucru este un complex format din atomi, 

atunci (1) şi (2) sunt doar aparent incompatibile. „Traduse” în discursul 
formal, ele capătă următoarea formă: 

(1.1) Orice propoziţie în care apare un termen referitor la un lucru este 
identică, din punct de vedere al conţinutului, cu o clasă de propoziţii 
în care nu apar termeni referitori la lucruri, ci termeni referitori la 
senzaţii. 

(1.2) Orice propoziţie în care apare un termen referitor la un lucru este 
identică, din punct de vedere al conţinutului, cu o propoziţie în 
care apar coordonate spaţio-temporale şi anumiţi functori descriptivi 
(ai fizicii) 32 . 

Câtă vreme aceste „traduceri” sunt ambele posibile, devine limpede 
că, din punct de vedere ştiinţific, nu există nici o incompatibilitate între teza 
pozitivistă şi cea realistă. 


Probleme interne şi probleme externe 

Pornind de la această poziţie şi în strânsă legătură cu principiul toleranţei, 
rezultă câteva consecinţe importante pentru înţelegerea acelor aspecte care 
pot fi ştiinţific relevante într-o discuţie filosofică. în primul rând, se poate 
discuta în ce măsură este admisibilă o „traducere” în limbajul formal. Această 
întrebare este sinonimă în sens larg cu întrebarea în ce măsură este posibilă 
construcţia unui sistem lingvistic propus. Pornind de la principiul toleranţei, 
aici trebuie să existe o libertate deplină. în al doilea rând, dacă este posibilă 
dezvoltarea a diferite sisteme lingvistice - fapt demonstrat de Camap prin 
exemplul său reiFeritor la tezele realistă şi pozitivistă - atunci se poate discuta 
cărui sistem lingvistic îi trebuie acordată preeminenţă. în lucrările târzii, Camap 
a încercat să precizeze acest fapt prin distincţia dintre probleme interne şi 
probleme externe. Prima categorie de probleme se referă, în interiorul unui 
anumit cadru lingvistic, la ceea ce este real. Cea de-a doua categorie, dimpotrivă, 
se referă la întregul sistem de entităţi, care formează premisa unui cadra 
lingvistic propus. O problemă ridicată în interiorul unui cadra - de exemplu 
limbajul fizicii sau limbajul fenomenal - poate fi decisă prin intermediul unor 
criterii şi metode date o dată cu cadrai însuşi. Acest fapt este, de exemplu, 
valabil pentru probleme de tipul dacă 5 este mai mare decât 3 sau dacă unicornul 
este o fiinţă reală sau una imaginară. Dimpotrivă, problemele externe, de tipul 
celor referitoare la existenţa numerelor sau a lucrurilor fizice, nu pot fi explicate 
în această manieră. Ele se referă la probleme practice şi la utilitatea de a prefera 
un cadra lingvistic altuia în vederea atingerii unui anumit scop 33 . în cazul 
problemelor ştiinţifice, criterii precum utilitatea şi simplitatea pot fi hotărâtoare. 

în 1935 Camap pleacă în SUA, activând în diferite universităţi până la moartea 
sa. în anii ’40, şi-a concentrat activitatea asupra construcţiei unui cadru formal 
pentru analiza problemelor semantice. în sintaxă, el pretindea să arate că toţi 
termenii logici relevanţi pot fi definiţi pur sintactic. Nu în ultimul rând, ca 
urmare a influenţei logicianului polonez Alfred Tarski (1902-1983), el a ajuns 
să recunoască faptul că perspectiva pur sintactică rămânea unilaterală şi că era 
nevoie de o completare a ei prin cercetarea funcţiilor expresivă şi referenţială 
ale semnelor. în acest context, trebuie amintită mai ales lucrarea Meaning and 
Necessity (Semnificaţie şi necesitate) din anul 1947. Ea a jucat un rol esenţial 
în dezvoltarea semanticii intensionale şi a logicii modale. în anii '50 şi ’60, 
Camap s-a ocupat preponderent cu analiza conceptului de probabilitate, şi, de 
asemenea, cu încercarea de a dezvolta o logică inductivă, altfel spus: cu 
construcţia unui sistem de reguli după care propoziţiile observaţionale pot, în 
anumite condiţii, să confirme ipotezele ştiinţifice. 


Crezul lui Camap 

Nu putem insista aici asupra acestor lucruri. Deşi Camap nu a adus contribuţii 
însemnate în etică sau în filosofia politică, ni se pare totuşi potrivit să redăm 
ca încheiere ultimul pasaj al autobiografiei sale, pentru a mijloci cititorului 
o imagine mai complexă a personalităţii sale: 

„Convingerea mea a fost şi rămâne faptul că marile probleme ale vremii noastre, 
ale epocii industrializării, şi anume organizarea economiei şi a lumii, nu pot fi 
rezolvate prin intermediul unui «joc liber al facultăţilor», ci ele necesită o 
planificare raţională. Pentru organizarea economiei, acest lucru înseamnă 
socialism într-o formă sau alta. Pentru organizarea lumii, aceasta înseamnă o 
dezvoltare graduală către o guvernare mondială. însă nici socialismul, nici 
guvernarea mondială, nu trebuie înţelese drept scopuri absolute. Ele sunt simple 
instrumente organizatorice, care, potrivit stadiului nostru actual de cunoaştere, 
sunt cele mai promiţătoare pentru realizarea ţelului suprem. Acest scop constă 
într-o formă de viaţă în care valoarea supremă nu este puterea statului, ci 
bunăstarea şi dezvoltarea individului. înlăturarea obstacolelor, a cauzelor 
principale ale suferinţei, cum sunt războiul, sărăcia şi boala, reprezintă doar 
latura negativă a acestei sarcini. Latura pozitivă rezidă în ameliorarea şi 
îmbogăţirea vieţii indivizilor şi a educaţiei acestora în familie, între prieteni, la 

locul de muncă şi în cadrul societăţii. O îmbogăţire a vieţii presupune că tuturor 
indivizilor le este dată posibilitatea de a-şi dezvolta aptitudinile lor potenţiale şi 
de a participa la evenimente şi experienţe culturale. Dacă în considerarea pro¬ 
blemelor vom avea permanent în faţa ochilor acest scop, vom deveni conştienţi 
de pericolul sporirii treptate a puterii statului. Această extindere a puterii este 
necesară, deoarece statele naţionale trebuie alcătuite din mari unităţi şi deoarece 
ele trebuie să preia nenumărate funcţii economice. De aceea, este de o importanţă 
crucială să avem grijă ca drepturile civile şi instituţiile democratice să fie nu 
doar conservate, ci şi permanent dezvoltate şi ameliorate. Una din problemele 
cele mai acute - probabil cea mai importantă şi mai dificilă după problema extrem 
de stringentă a evitării unui război mondial - este prin urmare sarcina de a găsi 
soluţii pentru organizarea societăţii care să aducă la un numitor comun libertatea 
personală şi culturală a indivizilor, pe de o parte, şi organizarea efectivă a statului 
şi a economiei, pe de o alta.” 34 

3. FILOSOFIA LIMBAJULUI COMUN 


Jan Riis Fior 


Wittgenstein. Perioada târzie 
Limbaj şi formă de viaţă 

Antifilosoful 

în anul 1929, Wittgenstein a revenit la Universitatea Cambridge. A obţinut 
titlul de doctor (Ph.D.) cu Tractatus-\A său - Russell şi Moore i-au fost 
examinatori - şi a devenit docent în filosofie (Fellow la Trinity College, 
1930-1939). în 1939 a preluat catedra lui Moore, pe care a deţinut-o până în 
1947. După aceea s-a retras, fiindcă jucase rolul unui docent de profesie în 
filosofie împotriva voinţei sale, dar şi din cauza stării precare a sănătăţii. A 
murit în 1951. 

Wittgenstein a crezut că, prin Tractatus-u\ său, a rezolvat, în esenţă, 
toate problemele filosofice. Unul dintre motivele pentru care a revenit la 
Cambridge şi şi-a reluat activitatea filosofică afostcă, dupăpropria-i părere, 
nu mai putea susţine ideile centrale din Tractaius Atitudinea sa critică faţă 
de Tractatus a fost, nu în cele din urmă, întărită de discuţiile cu Frank P. 
Ramsey (1903-1930) şi, într-o mai mare măsură, de discuţiile cu italianul 
Piero Sraffa, teoretician al economiei *. Acesta a criticat în primul rând ideea 
că o propoziţie cu sens trebuie să fie o proiecţie (copie - Abbildung) a unei 
stări de lucruri. Dar el a combătut şi faptul că orice propoziţie cu sens poate 
fi descompusă în propoziţii extrem de simple (propoziţii elementare) cu 
valori de adevăr independente unele de altele. 

Wittgenstein nu a renunţat cu uşurinţă la aceste idei. Din manuscrisele 
perioadei 1929-1933, publicate postum, reiese că ele joacă în continuare un 
rol important, chiar dacă se poate observa mult mai exact că Wittgenstein a 
încercat să le modifice, respectiv să le formuleze mai clar. Aceste manuscrise 
au apărut sub titlul Observaţii filosofice (scrise în 1929-1930, apărute în 
1964) şi Gramatică filosofică (scrisă 1932-1934, apărută în 1969) 2 . 

în 1933 noile sale idei au luat o formă concretă. în 1933/34, Wittgenstein 
a dictat câteva notiţe din prelegerile sale, în 1934/35 doi studenţi au transcris 
unul dintre manuscrisele sale unitare. Aceste două „opere” au fost cunoscute 
mai târziu sub numele de The Blue Book (Caietul albastru) şi The Brown 
Boolc (Caietul marof. Manuscrisele au fost copiate, respectiv transcrise în 
număr mare, astfel încât au dobândit un cerc mare de cititori deşi au fost 
publicate pentru prima dată abia în 1958. Dincolo de aceasta, poziţiile lui 
Wittgenstein au ajuns - probabil într-o formă mai mult sau mai puţin eronată 
-în cercuri largi ale lumii filosofice anglo-saxone, datorită persoanelor care 
au participat la seminarele private şi la şirul de prelegeri pe care Wittgenstein 
l-a ţinut între 1930 şi 1947 4 . 

Wittgenstein a detestat viaţa academică oficială şi semioficială. De 
exemplu, a refuzat să ia loc la masa docenţilor (High Table) în sala de mese 
de la Trinity College, fiindcă această masă era situată pe o platformă mai 
înaltă 5 . Pe studenţii pe care îi cunoştea mai bine, îi sfătuia stăruitor să renunţe 
la o carieră filosofică profesională. Partea preponderentă a filosofiei sale 
academice o considera eronată fiindcă era, pentru el, în cea mai mare parte, 
expresia unei munci pe care nu o considera cu adevărat valoroasă, respectiv 
valoroasă pentru om 6 . Totuşi, în ciuda opoziţiei sale faţă de atmosfera din 
cercurile filosofice, a luat parte din când în când la discuţii filosofice, ocazie 
cu care aprecia foarte mult discuţia între prieteni 7 . însă, în afara acestui cerc 
de prieteni, manifesta o sensibilitate aproape isterică faţă de critică şi faţă de 
concepţiile neconforme cu ale sale. 

Această concepţie asupra vieţii academice transpare şi în alte 
evenimente, precum şederea pentru o perioadă de timp în Uniunea Sovietică, 
pe care a vizitat-o în 1935, ori intenţia sa de a studia medicina 8 . 

Din 1936 până în 1937 s-a retras la cabana pe care şi-a construit-o în 
Norvegia înaintea primului război mondial. Aici a început şi lucrul la opera 
care, mai târziu, urma să devină principala operă a celei de-a „doua perioade”, 
Philosophische Untersuchengen (Cercetări filosofice) 9 . Restul vieţii sale 
Wittgenstein l-a folosit pentru a prelucra şi a dezvolta acest manuscris. în 
legătură cu aceasta, s-a ocupat intens şi de problemele fundamentelor 

matematicii. O parte a acestor lucrări a fost publicată ulterior sub titlul Observaţii 
privind fundamentele matematicii. Alte publicaţii postume au fost, de exemplu, 
Zettel (însemnări , scris în principal între 1945-1948, apărut în 1967) şi Uber 
Gewissheit (Despre certitudine; scris între 1949-1951, apărut în 1959). 


Jocuri de limbaj, reguli şi forme de viaţă 

Philosophische Untersuchungen nu reprezintă o operă sistematică. într-un 
şir aleatoriu de paragrafe sunt tratate diferite teme, iar Wittgenstein abia 
foloseşte mai puţin limbajul filosofic de specialitate, lucrând în schimb cu 
multe exemple şi imagini. Numeroasele expuneri sunt formulate ca dialoguri 
de tipul întrebare-răspuns şi frecvent întrebările aduc obiecţii ideilor expuse 
anterior. Adesea un alineat se termină cu o întrebare, din care nu reiese 
întotdeauna clar dacă e vorba de o întrebare propriu-zisă sau de una pur şi 
simplu retorică. în prefaţă (scrisă în 1945), Wittgenstein însuşi spune că nu 
vrea să-l scutească pe cititor de gândire, ci, după posibilităţi, să-l stimuleze 
spre o reflecţie proprie. El îşi caracterizează scrierea drept o colecţie de 
schiţe peisagistice, un album în care noile idei sunt văzute în lumina corectă 
doar când sunt citite pe fundalul Tractatus- ului. 

în Tractatus, propoziţia constituie unitatea care poartă şi mijloceşte 
sensul. O propoziţie este o funcţie de adevăr a propoziţiilor elementare, iar 
o propoziţie elementară este o înlănţuire de nume care desemnează nişte 
obiecte. în Philosophische Untersuchungen această idee este complet 
abandonată. Se arată că un astfel de punct de vedere duce la absurdităţi şi 
are puţin de-a face cu felul şi modul în care limba e vorbită de fapt. Funda¬ 
mentul acestei critici e conceperea limbii ca pe o colecţie de jocuri de limbaj 
conectate şi suprapuse, şi care sunt în legate indisolubil cu anumite forme 
de viaţă sau de practică. Aceasta înseamnă că exprimările verbale sunt legate 
de reguli în general respectate, şi care pot sau nu să corespundă modurilor 
de acţiune. Numărul jocurilor de limbaj nu este predeterminat; pe parcurs 
iau naştere unele noi, altele se învechesc sau cad în uitare 10 . 

Jocul de limbaj este un concept central în Philosophische Unter¬ 
suchungen' El e aplicat în mai multe feluri. Dacă se încearcă să se explice 
semnificaţia unei expresii sau a unui grup de expresii ca „durere”, „frumos”, 

, minunat’ ’ sau „splendid”, atunci întrebarea cum ar învăţa un copil aplicarea 
acestor expresii poate fi concludentă. Astfel, un copil poate învăţa folosirea 
cuvântului „durere” prin aceea că părinţii utilizează această expresie în 

legătură cu modurile de exprimare originare, naturale ale acestui sentiment 12 . 
O formă simplificată a unei astfel de situaţii de achiziţie lingvistică este un 
joc de limbaj. într-un mod asemănător, un limbaj simplu sau o formă simplă 
a limbii (respectiv o parte a ei) poate să fie un joc de limbaj. Un exemplu 
este, după Wittgenstein, limba în care se înţeleg constructorul Carsten şi 
Holger, ajutorul său 13 . Carsten construieşte o clădire având la dispoziţie 
cuburi, stâlpi, plăci şi grinzi ca elemente de construcţie. Holgen trebuie acum 
să-i dea lui Carsten elementele în ordinea în care acesta are nevoie. în acest 
scop, ei se folosesc de un limbaj alcătuit din expresiile „cuburi”, „stâlpi”, 
„plăci”, „grinzi”. La strigătul lui Carsten, Holger aduce elementul pe care a 
învăţat să-l aducă atunci când aude strigătul corespunzător 14 . 

Acest joc de limbaj specific activităţii de construcţie nu trebuie totuşi 
să fie interpretat ca un model idealizat al unui joc de limbaj care să dea 
dimensiunea şi criteriile limbajelor inteligibile. Spre diferenţă de restul 
limbajelor formale, artificiale, care au fost concepute adesea ca astfel de 
limbaje normative, jocul simplu de limbaj al lui Wittgenstein serveşte ca 
obiect de comparaţie care poate arăta clar anumite trăsături ale unui limbaj, 
precum şi să explice legătura dintre procesele lingvistice şi diversele 
condiţii. Acest joc trebuie să ne ajute să înţelegem în ce fel semnele devin 
purtătoare de sens 15 . 

Una dintre ideile de bază ale lui Wittgenstein din perioada târzie e 
aceea că semnificaţia unui cuvânt nu este un „ceva”, nici un obiect fizic, nici 
unul psihic, nici unul ideal, ci stă mai mult în explicaţia care se poate da 
pentru acest cuvânt. Iar semnificaţia unei expresii e explicată prin aceea că 
se arată modul în care expresia respectivă e utilizată în diferite situaţii 16 . 
Jocurile simple de limbaj ne ajută să explicăm aplicarea diferitelor tipuri de 
expresii şi a modului în care aceste expresii sunt aplicate în diverse situaţii 
în legătură cu activităţile noastre. De aici provine sloganul care a fost văzut 
de mulţi drept miezul filosofiei limbajului din perioada târzie a lui 
Wittgenstein: „Semnificaţia unui cuvânt este utilizarea sa în limbaj"' 1 . 

Wittgenstein foloseşte conceptul joc de limbaj şi pentru diversele acte 
de limbaj - cum ar fi comenzi, descrieri, rugăminţi -, precum şi pentru 
acţiunile în care limba joacă un rol hotărâtor - cum ar fi traducerea, rezolvarea 
ghicitorilor, povestirea unor glume, stabilirea şi verificarea ipotezelor 18 . în 
cele din urmă, Wittgenstein se referă la limba însăşi ca la un joc de limbaj 19 . 

înPhilosophische Untersuchungen (Cercetările filosofice), unitatea 
fundamentală nu mai este, deci, propoziţia, ci jocul de limbaj, ce mijloceşte 
şi poartă sensul. Semnificaţia unui semn rezidă în felul în care acesta e 

utilizat în interiorul unui joc de limbaj 20 . Semnificaţia unui semn nu este 
ceea ce semnul desemnează sau numeşte. Wittgenstein nu contestă că noi 
folosim întotdeauna definiţii indicatoare sau ostensive când îi explicăm cuiva 
ce înseamnă un cuvânt. Dacă se urmăreşte, de exemplu, clarificarea 
semnificaţiei cuvântului „roşu”, atunci se pot arăta câteva lucruri roşii şi 
evidenţia că acestea sunt roşii, apoi să se arate spre alte lucruri care nu sunt 
roşii şi să se indice că acestea au altă culoare. Wittgenstein accentuează, 
totuşi, că o astfel de explicaţie nu se susţine singură; ea este întotdeauna 
echivocă. Căci, pe de o parte, simplul act al indicării nu arată că e vorba de 
acea culoare, şi nu de formă, mărime sau situare iar, pe de altă parte, pentru 
că o definiţie ostensivă funcţionează corespunzător intenţiei doar atunci când 
partenerul de discuţie e obişnuit cu actul indicării. O persoană care nu înţelege 
acest act (şi jocurile de limbaj în care actul apare) ar putea la fel de bine să 
creadă că vorbitorul vrea să-i îndrepte atenţiei înspre direcţia opusă (pe linia 
descrisă de deget şi umăr). Hotărâtor e faptul că funcţionarea definiţiilor 
ostensive - şi prin aceasta înţelegerea cuvintelor ca nume a căror semnificaţie 
rezidă în ceea ce ele numesc - presupune deja că se vorbeşte, într-un anumit 
context, o limbă comună şi că se stăpânesc anumite jocuri de limbaj 21 . 

Distincţia dintre semnificaţia unui nume şi referinţa sa (ceea ce numele 
numeşte) devine clară şi prin faptul că pot fi spuse anumite lucruri despre 
referinţa numelui, însă nu şi despre semnificaţia sa. Astfel, persoana la care 
se referă numele PeterMuller poate să moară, dar semnificaţia numelui nu 
moare din acest motiv. Dacă nu ar fi aşa, atunci nu ar avea nici un sens să 
spunem: „Domnul N.N. a murit” 22 . 

O altă idee din Tractatus la care Wittgenstein renunţă este aceea după 
care trebuie să existe obiecte simple, pentru ca limba să poată fi mijlocitoare 
de sens. Wittgenstein arată că, într-o situaţie concretă, poate fi pe deplin clar 
şi cu sens să pui o întrebare vagă, să dai o descriere vagă sau o comandă 
vagă 23 . Astfel, Wittgenstein argumentează şi împotriva ideii că distincţia 
dintre fapte complexe şi fapte simple ar avea semnificaţie absolută fiindcă e 
valabilă pentru toate situaţiile şi relaţiile. Căci, în funcţie de situaţie şi 
perspective, o tablă de şah se lasă descrisă ca fiind compusă din 32 de câmpuri 
albe şi 32 negre, în timp ce, dintr-o altă perspectivă, ea poate fi concepută ca 
fiind compusă din culorile negru şi alb şi dintr-o reţea de pătrate. în aceeaşi 
măsură, la întrebarea din ce e compus un scaun, nu se poate răspunde 
independent de o anumită perspectivă determinată, gata concepută, şi inde¬ 
pendent de un anumit joc de limbaj. Dintr-o perspectivă s-ar putea răspunde 
cu o descriere a formei: din picioare, spătar, suprafaţă de şezut, braţe; dintr-o 

altă perspectivă, s-ar putea indica materialul: din lemn de fag şi piele. Se 
poate spune, în general, că nu are nici un sens să întrebăm, independent de 
un anumit joc de limbaj, din ce e compusă realitatea 25 . 


Concepte înrudite 

în continuare, Wittgenstein se desparte şi de concepţia că pentru sensul clar 
şi univoc al semnului, ar fi necesar să se indice caracteristicile pe care un 
lucru trebuie să le aibă, pentru ca un semn să-i poată fi aplicat cu sens. 
Indicarea completă şi univocă a regulilor pentru aplicarea semnului nu mai 
constituie o condiţie sensului. Mulţi ftlosofi au fost de părere că ar trebui să 
existe ceva comun între toate lucrurile cărora le se poate aplica unul şi acelaşi 
concept: un element comun pe baza căruia să fie corect să cuprindem aceste 
lucruri sub sfera cuvântul respectiv 26 . Acestei păreri, Wittgenstein îi opune 
ideea că nu există ceva comun tuturor obiectelor ce cad sub un concept, nici 
un canon complet şi univoc pentru aplicarea cuvintelor la realitate. Noi 
suntem în deplină măsură să folosim într-un mod inteligibil cuvintele în 
spaţiul intersubiectiv. Wittgenstein îşi exemplifică concepţia folosind cu 
precădere cuvântul, joc”: dacă cercetăm concret, şi nu doar teoretic, nume¬ 
roasele fenomenele care sunt desemnate de noi ca joc, atunci nu găsim nici 
un numitor comun. între jocurile de tablă, jocurile de cărţi, jocurile cu mingea, 
jocurile de dans etc. există într-adevăr asemănări, dar e vorba de o reţea atât 
de complicată de asemănări, încât nu poate fi vorba de ceva determinat la 
care conceptul de joc să se potrivească cu exactitate 27 . 

Wittgenstein caracterizează elementele comune diverselor jocuri ca 
asemănări de familie şi vorbeşte de faptul că jocurile constituie o familie. 
Asemănările dintre membrii unei familii - în legătură cu trăsăturile feţei, 
culoarea ochilor, felul de a păşi ş.a.m.d. - oferă o bună imagine pentru 
înţelegerea conceptului de ,joc” la Wittgenstein. A are nasul de la bunicul 
său şi gura de la bunica sa, B are nasul de la bunicul şi urechile de la bunica, 
dar nu gura de la bunica ş.a.m.d. Asemănările nu sunt peste tot aceleaşi, ci 
se încrucişează. Trebuie observat, totuşi, că Wittgenstein nu foloseşte 
conceptul de asemănare de familie, pentru a marca o diferenţă între expresiile 
care desemnează lucruri între care are loc „doar” o asemănare de familie şi 
acelea care se referă al lucruri ce prezintă proprietăţi comune. Nu doar jocurile 
în general constituie o familie; acelaşi lucru e valabil şi pentru felurile par¬ 
ticulare de jocuri cum ar fi jocurile de cărţi, jocurile de tablă ş.a.m.d. 28 De 

reţinut e indicaţia lui Wittgenstein căşi numerele constituie o familie: există 
numere naturale, numere reale ş.a.m.d. împotriva obiecţiei că s-ar putea 
concepe disjuncţia acestor asemănări ca elementul comun căutat, Wittgen¬ 
stein susţine că aceasta ar fi doar un joc de cuvinte 29 . Căci atunci s-ar putea 
spune tot atât de bine că într-un fir compus din multe fibre din care, însă, 
nici unul nu trece prin întreg firul, există ceva ce trece prin întreg firul: 
într-adevăr, acest ceva este faptul că fibrele se amestecă neîntrerupt 30 . 

Wittgenstein nu contestă că există posibilitatea de a delimita mai bine 
un concept, de a-1 contura mai clar. Astfel de precizări au loc curent în 
domeniul juridic şi în dezvoltarea aparatelor ştiinţifice de descriere. însă 
aceasta nu înseamnă că, în situaţii normale, conceptele mai puţin clare ar fi 
lipsite de sens sau neinteligibile. Dacă Hans îi spune lui Karl: „Stai cam pe- 
acolo!” la care face o mişcare ostensivă cu mâna, atunci el nu marchează o 
graniţă exactă, însă în multe situaţii aceasta va fi o exprimare clară şi cu 
sens. Fireşte, Hans ar putea delimita domeniul printr-o linie făcută cu creta. 
Dar şi această linie ar avea o anumită lăţime, astfel încât se poate pune 
întrebarea dacă Karl are voie sau nu să calce un segment din linie. O delimitare 
mai explicită ar fi posibilă prin culoare. însă atunci s-ar pune alte întrebări: 
are voie Karl să se aplece cu corpul peste graniţă? - Ne este clar că actul de 
delimitare îşi atinge scopul de fiecare dată. Ar fi lipsit de sens să vorbim de 
o delimitare destul de precisă sau exactă, care s-ar săvârşi în afara oricărui 
context. Căci pentru aceasta ar fi necesară o determinare ruptă de context a 
ceea ce înseamnă expresia „destul de precisă”. însă cum ar trebui să arate o 
astfel de determinare? O delimitare, o fixare de reguli nu poate fi niciodată 
mai explicită decât expresiile sau simbolurile care sunt folosite în scopul 
acestei delimitări. în scopuri determinate (de exemplu cercetarea genetică) 
poate fi potrivit să se stabilească faptul că „x este fratele lui y” este sinonim 
cu „x este de sex masculin, iar x şi y au aceeaşi părinţi”. Semnificaţia primei 
expresii este la fel de exactă pe cât e semnificaţia expresiilor „x este de sex 
masculin” şi „x şi y au aceeaşi părinţi” 31 . 


înţelegerea înseamnă putere 

Wittgenstein polemizează aşadar cu două concepţii înrudite asupra lim¬ 
bajului: pe de o parte, împotriva concepţiei că semnificaţia unui cuvânt este 
ceea ce cuvântul desemnează, în măsura în care acesta desemneazăîn general 
ceva; pe de altă parte, împotriva concepţiei că un cuvânt are o semnificaţie 



190 


Filosofia analitică 


clară doar atunci când sunt indicate condiţiile necesare şi suficiente pentru 
aplicarea sa corectă. Concepţia din urmă spune mai exact că, de exemplu, 
semnificaţia cuvântului „vacă” (şi a tuturor expresiilor sinonime) desemnează 
esenţa, miezul sau chintesenţa unei vaci. Dincolo de aceasta, s-a afirmat 
uneori că, pentru o utilizare corectă a unei expresii, condiţia ar fi să se înţeleagă 
ce este esenţa lucrului desemnat de ea, indiferent dacă se poate defini sau nu 
această esenţă. Wittgenstein se opune acestei concepţii, afirmând că pentru 
a înţelege o expresie nu trebuie decât să o utilizăm corect în diferite situaţii, 
adică să ne conformăm unei anumite practici, aşa cum a făcut Holger în 
jocul de limbaj din construcţie. în mod normal, explicăm o expresie pe baza 
exemplelor, prin indicarea unor trăsături comune sau a unor diferenţe între 
diferitele posibilităţi de aplicare a expresiilor. înţelegerea expresiei este astfel 
epuizată. Jn sine”, o expresie nu are nici o semnificaţie; mai mult, semni¬ 
ficaţia constă doar în faptul că expresia poate fi aplicată în diferite situaţii şi, 
în comparaţie cu alte expresii, prezintă unele sau altele dintre trăsăturile 
comune, respectiv dintre diferenţe 32 . 

De aceea, potrivit lui Wittgenstein, există o relaţie strânsă între înţelege¬ 
rea şi capacitatea de aplicare a unei expresii, între înţelegerea şi capacitatea 
de respectare a unei reguli - o temă pe care a dezbătut-o şi referitor la proble¬ 
mele fundamentelor matematicii. 

Pot fi delimitate două feluri de cunoaştere a expresiei, respectiv a unei 
reguli: se poate cunoaşte o expresie precum „Doamna Holle aranjează pa¬ 
turile” sau o alta, „a sorta”, în măsura în care expresiile au fost auzite deja de 
câteva ori în contexte determinate. A cunoaşte o expresie poate să însemne 
şi că se ştie cât de des apare într-o carte sau alta ori că anumite persoane o 
utilizează mai des decât altele. în acelaşi fel, ne poate fi cunoscută o regulă, 
de exemplu: „La lovitura liberă trebuie să fie dată o distanţă minimă de 9,15 
m între minge şi ce 1 mai apropiat adversar’ ’sau,,La înmulţirea a două numere, 
ordinea factorilor nu are nici o semnificaţie”. O astfel de cunoaştere a unei 
expresii sau a unei reguli nu înseamnă deja că se ştie ce semnifică: e posibil 
ca ea să nu fi fost încă înţeleasă. Aici se încearcă punerea următoarei 
probleme: Ce cunoştinţă despre o expresie sau o regulă trebuie oare să mai 
avem? Wittgenstein consideră aceasta drept o punere greşită a problemei, 
întrebarea nu se pune în termeni dea avea ci de a putea. A înţelege o expresie 
înseamnă să o putem aplica în situaţii normale, conform practicii lingvistice 
generale, adică în concordanţă cu un comportament lingvistic care respectă 
anumite reguli 33 . A înţelege o regulă înseamnă a o putea urma, respectiv a 
judeca după practica generală până unde se aplică acea regulă. Această relaţie 

dintre înţelegerea unei expresii ş i o regulă e folosită de Wittgenstein înainte 
de toate pentru a evidenţia două lucruri: înţelegerea sau referirea nu pot fi 
echivalate cu o stare mentală ori cu un proces psihic. A înţelege o expresie, 
respectiv a te referi la ceva printr-o expresie, nu are nimic de-a face cu 
dimensiunea mentală, cu ceva interior şi privat, ci e mai mult - la fel ca 
respectarea unei reguli - ceva public 14 . 

Această concepţie se argumentează în esenţă pe două direcţii: Se 
arată în mod limpede că înţelegerea nu poate fi tot una cu un proces sau 
cu o stare psihică - indiferent de ce tip ar fi ele: în multe situaţii, înţelegem 
o expresie sau urmăm o regulă fără să avem anumite percepţii, sentimente, 
reprezentări sau să fim într-o anumită dispoziţie 35 . în afară de aceasta, se 
arată că presupoziţia opusă duce la absurdităţi. Căci dacă presupunem că 
aplicarea corectă a unei expresii este, într-adevăr, un criteriu sau un indice 
pentru a înţelege expresia, înţelegerea propriu-zisă (cunoaşterea 
semnificaţiei expresiei) constă în cu totul altceva. Căci ne putem pune 
întrebarea: cum face oare celălalt de e în stare să utilizeze corect expresia? 
Şi prin ce se diferenţiază înţelegerea unei expresii de o utilizare corectă a 
ei? După Wittgenstein, prin această întrebare ajungem la o limită de 
netrecut. Problema relaţiei dintre înţelegerea unei expresii (formularea 
unei reguli) şi aplicarea expresiei (urmarea regulii) nu poate fi soluţionată 
prin trimiterea la înţelegere; înţelegerea expresiei nu constă în altceva decât 
în aplicarea ei corectă. 

în acest punct se instalează şi critica teoriei proiective a imaginii, din 
Tractatus. Indiferent ce proces sau stare psihică capătă rolul de termen mediu 
explicativ, pot fi puse următoarele întrebări: ce ne informează acestea despre 
cum poate fi explicată această stare, respectiv acest proces? Dacă, de exemplu, 
e plauzibil să putem folosi corect cuvântul „roşu” doar fiindcă vedem în 
reprezentarea noastră ceva roşu astfel încât, ca să zicem aşa, noi „invocăm” 
acest tablou de reprezentare pentru a determina mai departe dacă situaţia de 
faţă corespunde cu ea, atunci poate fi pusă întrebarea: Ce din acest tablou de 
reprezentare ne face să ştim când are loc o concordanţă? De unde ştim că 
ceea ce trebuie să corespundă este culoarea şi nu ceva diferit? De unde ştim 
că tabloul de reprezentare trebuie să corespundă „aceleiaşi” culori şi nu 
culori complementare, de exemplu? Aceasta înseamnă: la fel cum un cuvânt 
sau o formulare a unei reguli nu spune în sine nimic despre cum e aplicată 
expresia, respectiv urmată regula, tot astfel un tablou de reprezentare (sau 
orice alt proces ori stare psihică) nu enunţă nimic despre cum trebuie să îl 
interpretăm 36 . 

înţelegerea expresiilor şi urmarea regulilor sunt legate una de cealaltă 
şi în alt fel: în mod normal, noi folosim expresii şi urmăm reguli fără să ne 
gândim la acestea în mod special. însă în situaţii în care reflectăm ce expresie 
să fie aplicată sau ce regulă trebuie urmată, răspunsul sună uneori: „Aici 
trebuie să fie aplicată cutare sau cutare expresie”, „Aici trebuie făcut cutare 
sau cutare lucru”. în unele situaţii, aceasta poate fi receptată ca o constrângere, 
în altele, însă, ca lucrul cel mai firesc din lume. Wittgenstein pare a fi de 
părere că această constrângere, respectiv această evidenţă se realizează doar 
pe baza ajustării sau a condiţionării în aplicarea unei expresii, respectiv în 
urmarea unei reguli. Să presupunem că unui elev i s-a explicat „să adauge 
delaOla 1000 câte 2 unităţi”. După ce a trecut de punctul 1000, elevul scrie: 
1000,1004,1008,1012. Dacă la aceasta se reacţionează cu obiecţia: „Aha, 
evident că elevul nu a înţeles totuşi corect regula, căci el ar fi trebuit să scrie 
1002, 1004, 1006”, Wittgenstein nu contestă în fond justificarea acestei 
reacţii. Totuşi, el subliniază că, în ciuda acestei reacţii justificate, nu e voie 
să se presupună că cel care a formulat regula s-a gândit exact la acest şir de 
numere. Necesitatea de a scrie numerele astfel reiese exclusiv din faptul că 
acest joc de limbaj e practicat în această formă sub orice regulă 37 . Aceasta 
nu înseamnă decât că trebuie să existe anumite criterii publice, intersubiective 
pentru a vedea dacă o anumită persoană a înţeles o expresie. Tot aşa cum nu 
are nici un sens să spunem că o regulă e urmată numai o dată de o persoană, 
tot astfel nu are nici un sens enunţul că o expresie e înţeleasă doar o dată de 
o singură persoană. La fel cum nu se poate distinge între concordanţa şi 
neconcordanţa unei acţiuni cu o regulă, în lipsa indicării anumitor criterii, 
pentru a vedea dacă s-a acţionat sau nu conform unei reguli, tot astfel nu se 
poatedisdngeîntre aplicarea corectă sau incorectă a unei expresii fără criteriul 
pentru o astfel de apreciere 38 . 


Privat şi public 

După cum s-a spus mai sus, între semnificaţia unei expresii şi folosirea sa în 
anumite situaţii (jocuri de limbaj) există o strânsă legătură. A înţelege o 
expresie înseamnă de fapt a putea realiza o acţiune concretă în concordanţă 
cu jocul de limbaj şi practica generală. O mare parte din Philosophische 
Untersuchungen se ocupă cu analiza unui număr de concepte psihologice 
diferite: intenţie, senzaţie, sentiment, prezumţie, voinţă ş.a.m.d. Nu vrem să 
intrăm aici în toate amănuntele, ci ne vom concentra asupra felului în care 



Wittgenstein. Perioada târzie 193 

Wittgenstein pune problema distincţiei dintre interior şi exterior, precum şi 
dintre privat şi public. 

în mod tradiţional, s-a răspândit ideea că cele mai multe fenomene 
psihice sunt de natură privată sau „interioară”. Aceasta exprimă, de exemplu, 
proverbul „Gândurile sunt libere” sau afirmaţia „Nimeni nu mă înţelege, 
pentru că nimeni nu trăieşte durerea mea”. Aceasta înseamnă, de exemplu, 
că durerile de dinţi pe care le am nu pot fi simţite, avute sau împărtăşite de 
alţii în acelaşi fel. Noi vom desemna aceasta ca sferă a privatului, în raport 
cu posesia senzaţiilor. în continuare, sfera privatului trebuie exprimată prin 
faptul că, faţă de ceilalţi, o persoană are un acces privilegiat la propriile stări 
psihice, cum ar fi durerea sau dragostea. Aceasta are două consecinţe: pe de 
o parte, înseamnă într-adevăr că eu am un acces direct şi nemijlocit la stările 
mele psihice, iar toate celelalte persoane au, în cel mai bun caz, un acces 
indirect şi mijlocit. Cunoaşterea stărilor mele psihice e ferită de orice eroare 
şi în acest sens poate fi numită cunoaştere nemijlocită. Dacă am dureri, 
cunosc prin aceasta nemijlocit şi că am dureri. Pe de altă parte, prin acces 
privilegiat poate fi avut în vedere şi faptul că eu sunt cea mai înaltă autoritate 
în problema existenţei unei anumite stări psihice şi a caracteristicilor sale. 
Dacă eu, ca pacient pe scaunul stomatologului, simt, în ciuda anestezierii, 
durere la perforare, atunci toate asigurările dentistului că la anesteziere nu 
pot simţi nici o durere nu îmi folosesc la nimic. Ca pacient, eu sunt autoritatea 
în aprecierea chestiunii dacă durerea e prezentă sau nu. Aceasta este numită 
sferă a privatului în raport cu privilegiul accesului la cunoaştere. în cele din 
urmă, prin sferă a privatului se poate înţelege că un fenomen psihic mi se 
poate releva în specificitatea sa doar mie însumi, astfel încât alte persoane 
pot avea unele cunoştinţe despre fenomen doar pe baza comunicărilor mele. 
Cu toate acestea, dacă, din motive oarecare, nu îmi este posibil să mă exprim 
în faţa celorlalţi, atunci fenomenul pare a nu exista pentru ei. Aceasta o 
numim sferă a privatului în raport cu cunoaşterea. Aceste patru tipuri de 
sferă a privatului sunt în mod evident legate, după cum urmează: sfera 
privatului sub aspectul comunicării duce la sfera privatului în raport cu 
privilegiul accesului cognitiv, iar sfera privatului în raport cu accesul direct 
duce la sfera privată în raport cu posesia. 

Pe baza acestei diferenţieri, se poate da acum o imagine clară a con¬ 
sideraţiilor lui Wittgenstein despre interior şi exterior. în primul rând, ele 
vor să arate că anumite concepţii larg răspândite despre fenomenele psihice 
duc la consecinţe absurde, prin faptul că psihicul în raport cu cunoaşterea, 
respectiv accesul direct, e transformat în ceva privat. Cu toate acestea - şi 

acest lucru trebuie accentuat - Wittgenstein nu afirmă că fenomenele 
psihice pot fi reduse la caracteristici corporale, respectiv la comportamente 
corporale. Reflecţiile lui Wittgenstein se concentrează cu precădere asupra 
posibilităţii, respectiv a imposibilităţii, unui limbaj privat în care o persoană 
poate să-şi exprime senzaţiile, dispoziţiile ş.a.m.d., fără ca acest limbaj să 
fie inteligibil şi pentru o altă persoană 39 . Wittgenstein pare să argumenteze 
aici după cum urmează: 

1. Conceperea fenomenelor psihice ca private sub aspectul comunicării, 
respectiv al accesului direct, conduce la teza posibilităţii limbajului privat. 

2. Teoria semnificaţiei, ca relaţie între nume şi obiect, şi înţelegerea 
esenţialistă a conceptelor în legătură cu concepţia fenomenelor psihice 
sau private - într-una din cele patru semnificaţii anterior amintite - conduc 
la tema posibilităţii unui limbaj privat. 

3. Un limbaj privat nu e posibil. 

Argumentaţia lui Wittgenstein în privinţa imposibilităţii unui limbaj 
privat e convingătoare. Ea porneşte de la întrebarea critică: cum e posibil 
să introducem un limbaj privat, altfel spus cum ar putea cineva să-şi explice 
sieşi un astfel de limbaj privat? Să presupunem că o persoană A încearcă 
să introducă un limbaj privat pentru senzaţii. Aici A ar trebui să dispună 
pentru aceste senzaţii de semne cu ajutorul definiţiilor indicative (osten- 
sive). Să presupunem că A ar nota semnul F întotdeauna când ar apare o 
anumită senzaţie. Din punerea problemei reiese că A nu poate să indice 
nici o definiţie intersubiectivă şi inteligibilă a lui „F\ respectiv criterii 
publice despre cum să fie aplicat „F”. întrebarea este însă: poate A însuşi 
să-l înţeleagă pe ,,F’ în general? Ştie oare A ce înseamnă ,,F’? Wittgenstein 
răspunde negativ. într-adevăr, A poate observa că el notează din când în 
când F; totuşi, la un moment dat, el îşi va pune întrebarea dacă e corect să 
noteze F. Deci, pare în întregime posibil ca A să se înşele, deci să noteze 
F, deşi senzaţia corespunzătoare nu e deloc prezentă. în acest caz, A trebuie 
să vadă încă o dată dacă s-a înşelat sau nu. Căci nu există nici o altă regulă 
pentru aplicarea lui F decât: „F este semnul notat de A la apariţia acestei 
dureri”. în acest caz, nu există o altă determinare „a acestei dureri” decât: 
„durerea care e prezentă întotdeauna când A notează în mod corect F\ 
Sintagma „în mod corect” nu are aici nici o funcţie. Nu există nici pentru 
A, nici pentru oricine altcineva, posibilitatea de a distinge dacă aplicarea 
lui ,,F’ este corectă sau incorectă 40 . 

Argumentul lui Wittgenstein se îndreaptă şi împotriva posibilităţii ca 
fenomenele psihice să poată fi private în raport cu accesul direct. Concepţia 

sa generală despre semne joacă un rol important şi în raport cu întrebarea 
privind ceea ce trebuie să fie dat pentru ca ceva - o linie, un zgomot, o 
mişcare - să devină un semn cu sens. Astfel, după Wittgenstein nu are nici 
un sens să se vorbească despre cunoaşterea anumitor fenomene indiferent 
de participarea sau cunoaşterea practicii publice conforme regulii. Fireşte, 
putem oarecum afirma - şi într-un anumit sens în mod corect - că ştim că 
ceva este roşu, fiindcă putem vedea că este roşu. Această teză e totuşi falsă 
când e legată de afirmaţia că eu ştiu cum trebuie să folosesc semnul „roşu”, 
fiindcă văd, ca să zicem aşa, cordonul ombilical invizibil, respectiv regulile 
de proiecţie care leagă semnul cu ceea ce el desemnează. Tot atât de falsă e 
credinţa că aş putea, mai întâi, să concep şi să înţeleg ceva ca fiind roşu - 
independent de orice practică în general - şi, în continuare, să desemnez 
obiectul astfel perceput prin termenul său propriu - „roşu”. 

în continuare, argumentarea lui Wittgenstein se îndreaptă împotriva 
teoriei că fenomenele psihice sunt private sub aspectul cunoaşterii, că 
fenomenele psihice trebuie să fie cunoscute în mod necesar tocmai din cauza 
accesului meu direct. Cum s-a spus deja, Wittgenstein încearcă să arate că, 
dacă o persoană nu poate în principiu comunica alteia fenomenul său psihic, 
nu are nici un sens să presupunem că ar putea să-şi aproprieze sieşi acest 
fenomen. încercarea de a fixa cu ajutorul definiţiilor private, ostensive, 
semnificaţia semnelor nu poate fi decât un gest inutil. Pentru că ea nu are 
nici un rol în jocurile de limbaj, în care învăţăm să explicăm şi să înţelegem 
fenomene psihice sau să le transmitem altora. 

Argumentul nu arată totuşi că fenomenele psihice nu pot fi private în 
raport cu accesul privilegiat. Aceasta reiese din alte două reflecţii ale lui 
Wittgenstein. Prima vizează explicaţiile sale pozitive despre cum învăţăm 
în fapt să aplicăm desemnările pentru senzaţii. Un copil aude expresii ca 
durere sau dureri de cap în legătură cu sunetele care exprimă în mod natural 
aceste senzaţii şi învaţă încetul cu încetul să înlocuiască expresiile naturale 
prin exprimări verbale: el învaţă un nou comportament pentru durere. Aceasta 
nu înseamnă că expresii precum „Au!” şi „durere de dinţi” sunt expresii 
naturale pentru dureri, aşa cum sunt de fapt plânsul sau ţipatul, şi nici că 
propoziţii precum „Doare” sau, Am dureri de cap” se referă la aceste expresii 
naturale. în concluzie, asemenea cuvinte şi propoziţii pot fi înţelese în anumite 
situaţii ca expresii diferite pentru senzaţia de durere 41 . 

O altă reflecţie vizează distincţia dintre propria mea raportare la sen¬ 
zaţiile mele şi raportarea tuturor celorlalţi. Wittgenstein recunoaşte că are 
într-adevăr sens ca ceilalţi să nu fie siguri că am dureri, nu însă şi că eu 

însumi aş putea să fiu nesigur dacă am vreo durere. De aceea, la modul strict 
e lipsit de sens să spunem: ştiu că am dureri. Nu e vorba propriu-zis de o 
cunoaştere căci îndoiala şi eroarea sunt excluse. Că ceilalţi pot totuşi să se 
îndoiască de faptul că eu am dureri arată că ei pot avea o cunoaştere a durerilor 
mele. Posibilitatea îndoielii nu înseamnă fireşte că pentru alţii nu este în 
multe cazuri clar şi neîndoielnic că am dureri. Există situaţii în care ar fi 
absurd să se pună la îndoială durerile altcuiva 42 . 


Corpul ca o copie a sufletului 

Reflecţiile lui Wittgenstein nu vizează reducerea senzaţiilor la expresiile 
folosite pentru acestea. El nu contestă că există procese şi stări mentale, 
respectiv psihice. El avertizează totuşi asupra conceperii lor în aceeaşi 
măsură ca procese sau stări fizice, constând doar dintr-un alt material 43 . 
Despre relaţia dintre o senzaţie şi expresia ei noi vorbim în numeroase 
feluri în diverse jocuri de limbaj. încercările de a aduce această relaţie la 
o formulă simplă sunt în totalitate condamnate eşecului. Acelaşi lucru e 
valabil după părerea lui Wittgenstein şi în privinţa relaţiei dintre un obiect 
fizic şi percepţiile sensibile corespunzătoare: nici această relaţie nu poate 
fi adusă la o formă simplă 44 . Relaţia dintre stările mentale şi comporta¬ 
mentul exterior nu e din perspectiva sa o relaţie exterioară. într-adevăr, 
noi nu putem determina stările mentale independent de relaţiile lor cu 
formele multiple de comportament prin care ele sunt exprimate. Invers, 
noi nu putem însă nici să înţelegem diversele forme de comportament 
fără a le înţelege ca stări mentale diferite. în caz contrar, celălalt nu ar 
mai fi considerat ca om care acţionează şi simte, ci pur şi simplu ca 
organism sau obiect. 

Ideea necesităţii distincţiei dintre un proces sau o stare mentală şi ex¬ 
presiile corporale ale acestuia, fără însă a le putea separa, a fost formulată de 
Wittgenstein într-un mod pregnant astfel: „Corpul omenesc este cea mai 
fidelă copie a sufletului omenesc”. în acest context, el accentuează că de 
regulă noi nu ne raportăm la semenul nostru plecând de la idee teoretică 
după care acesta ar avea un suflet sau a fi o fiinţă conştientă. Faptul că noi 
considerăm această persoană fiinţă conştientă reiese din atitudinea pe care o 
avem faţă de ea, şi din modul în care o tratăm în diferite situaţii 45 . 




Wittgenstein. Perioada târzie 

Valoarea matematicii 


197 


Concepţia lui Wittgenstein despre respectarea regulilor marchează şi 
consideraţia sa privind fundamentele matematicii. Aceasta e valabil nu în 
ultimul rând şi în ceea ce priveşte întrebarea legată existenţa, statutul şi 
gradul de necesitate al demonstraţiei. Matematica a fost văzută din antichitate 
ca un teritoriu în care omul a dobândit cele mai precise şi mai sigure cunoştinţe 
despre relaţiile necesare. Totuşi de la bun început au apărut două concepţii 
concurente. Platonicienii porneau de la faptul că această siguranţă şi 
necesitate se întemeiază prin aceea că în matematică sunt descoperite relaţii 
între mărimi ideale, independente de cunoaşterea umană. Constructiviştii 
dimpotrivă privesc siguranţa şi certitudinea ca o urmare a faptului că în 
matematică, mărimile utilizate sunt construite, respectiv inventate. De aceea, 
pentru constructivişti, are sens să vorbim despre o mărime matematică sau 
o teoremă matematică doar atunci când se poate indica felul în care teorema 
poate fi demonstrată şi mărimea poate fi construită. 

într-un anumit sens, Wittgenstein acceptă concepţia tradiţională că 
propoziţiile matematicii sunt sigure şi necesare. El respinge totuşi atât 
platonismul riguros, cât şi constructivismul 46 . Aceasta nu fiindcă afirmă că 
siguranţa şi necesitatea matematicii ar fi întemeiate pe o a treia perspectivă, 
ci fiindcă e de părere că întrebarea privind fundamentele matematicii ar fi în 
sine o sursă de erori. Matematica nu ar fi pur şi simplu o colecţie clar deli- 
mitabilă de jocuri de limbaj cu activităţile aferente. Multe jocuri matematice 
de limbaj ar putea fi astfel cunoscute imediat pornind de laînţelegerea firului 
unic pentru toate jocurile matematice. De regulă e un consens în ce priveşte 
care reguli şi în ce contexte pot sau trebuie să fie urmate, dar şi în ceea ce 
priveşte modul în care o regulă este urmată într-un caz particular. Wittgenstein 
vede o confirmare a propriei sale concepţii despre respectarea unei reguli şi 
în domeniul matematicii: respectarea regulilor matematice sau a principalelor 
reguli logice nu are la bază altceva decât un anumit grad de antrenament şi 
o practică general recunoscută. De exemplu, regulile adiţiei nu arată în sine 
cum trebuie aplicate. Ele arată aceasta abia când se cunoaşte semnificaţia 
lor. A cunoaşte semnificaţia lor nu înseamnă însă nimic altceva decât a fi în 
stare să realizezi anumite acţiuni, respectiv să apreciezi anumite acţiuni pe 
baza unei practici generale şi unanim acceptate. Astfel, nu trebuie să spunem 
că propoziţii matematice ca „2+2=4” sunt adevărate doar fiindcă toţi oamenii 
spun sau cred că 2+2=4. Căci în măsura în care ar exista o grupare de fiinţe 
în cadrul căreia să domine un grad mare de consens în privinţa lui „2+2=5”, 




198 


Filosofia analitică 


aceasta nu ar însemna altcevadecât că aceste fiinţe ar avea o altă reprezentare 
a numerelor şi a adiţiei decât avem noi 47 . 

Prin reflecţiile sale, Wittgenstein nu încearcă nicidecum să aducă vreo 
modificare practicii matematice. Pentru el există o linie de demarcaţie clară 
între matematică şi filosofie. Reflecţiile sale trebuie să servească doar la 
corectarea concepţiilor despre matematică ce pornesc de la o generalitate 
necesară, independentă de practică a teoremelor matematice - fie acestea 
concepţiile platonice sau constructiviste. Wittgenstein vrea să atragă atenţia 
asupra faptului că matematica stă pe aceleaşi fundamente ca şi orice altă 
activitate practică 48 : ea este un joc de limbaj condus de reguli şi trebuie 
analizată la fel ca orice alt joc de limbaj. 


Propoziţii factuale şi propoziţii gramaticale 

Cu toate acestea, Wittgenstein îşi menţine explicit poziţia sa expusă în 
Tractatus după care există o diferenţă clară şi de esenţă între filosofie şi 
ştiinţă şi, probabil, între filosofie şi alte forme de activitate spirituală cum ar 
fi arta sau religia 49 . Şi în Philosophische Untersuchungen, filosofia este 
concepută ca o activitate explicativă, terapeutică 50 . Dacă însă rezultatele 
activităţii filosofice se dovedesc la sfârşitul Tractatus-uXw pur şi simplu 
lipsite de sens, îndată ce adevărata relaţie între limbă şi lume a fost înţeleasă 
(delimitarea dintre ceea ce poate fi spus şi despre care se poate vorbi şi ceea 
ce nu poate fi spus şi despre care trebuie să se tacă), în Philosophische 
Untersuchungen este prezentă o concepţie mai permisi vă. Ea se întemeiază 
pe faptul că formularea activităţii explicative, terapeutice din Philosophische 
Untersuchungen duce la altceva decât în Tractatus, în care orice încercare 
de a formula o perspectivă filosofică e condamnată ca fiind lipsită de sens. 
Activitatea filosofică e o prezentare a jocurilor de limbaj şi stărilor de lucruri 
cotidiene şi tacit cunoscute, care în formularea anumitor probleme sunt omise 
tocmai fiindcă sunt atât de fireşti Observaţiile filosofice care servesc la 
indicarea erorilor într-o formulare a problemei au, de aceea, adeseori carac¬ 
terul unei reprezentări sistematice a relaţiilor dintre diversele tipuri de utilizare 
a limbajului 31 . 

în Tractatus există o separare clară între structura logic necesară, care 
trebuie să fie valabilă pentru orice limbă posibilă, şi în care se poate spune 
ceva cu sens despre lume, şi propoziţiile contingente, care pot fi formulate 
în cadrul acestei structuri. în Philosophische Untersuchungen se porneşte - 

totuşi fără o tratare în profunzime - de la distincţia fundamentală între 
propoziţiile factuale şi propoziţiile gramaticale. Distincţia între propoziţiile 
factuale şi propoziţiile gramaticale variază totuşi în funcţie de jocul de limbaj 
şi practica în care e situată. 

Prin propoziţii gramaticale nu sunt vizate regulile gramaticale în sens 
obişnuit, de exemplu reguli pentru poziţia verbului în propoziţie, ci sunt 
vizate propoziţii care fixează, respectiv exprimă, condiţii le-cadra (trăsăturile 
constitutive) ale unui joc de limbaj sau ale unei forme de limbaj şi, prin 
aceasta, ale unei forme de viaţă, ale unei practici determinate. Dacă se poate 
gândi şi imagina clar şi concret că lucrul se comportă altfel decât este dat 
într-o propoziţie, atunci e vorba de o propoziţie factuală. „Mingea este maro” 
ar fi în mod normal o propoziţie factuală fiindcă se poate imagina fără 
probleme o situaţie în care mingea are o altă culoare. Dimpotrivă, într-o 
propoziţie gramaticală nu se poate indica clar în ce măsură lucrai s-ar putea 
comporta şi altfel decât e exprimat în propoziţie. Ca exemple sunt date: 
„Orice bară are o lungime” sau, în alt context, „«Comanda reclamă înde¬ 
plinirea ei» [...] Aceasta e o propoziţie gramaticală care spune: dacă o co¬ 
mandă e de tipul «Fă acest lucra», atunci «acest lucru» înseamnă îndeplinirea 
comenzii” 52 . 

La fel ca în cazul distincţiei dintre propoziţiile factuale şi propoziţiile 
gramaticale, Wittgenstein numeşte un alt element constitutiv pentru jocurile 
de limbaj: paradigmele (modelele ilustrative). A măsura lungimea a ceva e 
un joc de limbaj şi o practică pe care cei mai mulţi o cunosc. Noi utilizăm 
unităţi de măsură, metrul de croitor sau altele asemenea când vrem să mă¬ 
surăm lungimea a ceva. însă cum se determină lungimea unei unităţi de 
măsură? Cu mulţi ani în urmă, determinarea s-a realizat prin compararea cu 
lungimea unei bare de platină dintr-o pivniţă din Paris, aflată la o anumită 
presiune şi temperatură. Această bară a fost desemnată drept metra-prototip. 
Ea constituie obiectul fundamental de comparaţie când e vorba să determinăm 
ce este un metru. Ea serveşte ca paradigmă pentru jocul de limbaj „a măsura 
lungimea a ceva”. Wittgenstein spune acum că referindu-ne metral-prototip, 
nu are nici un sens să afirmăm că ar fi lung de un metru şi nici să negăm 
acest lucra. Tocmai fiindcă el este o paradigmă pentru jocul de limbaj al 
măsurării lungimii, lungimea sa nu e ceva ce poate fi produs într-un joc de 
limbaj, ci un mijloc pentru producerea acestui joc. S-a crezut uneori că tocmai 
metral-prototip este lung de un metru. Acestei idei, Wittgenstein îi opune 
afirmaţia că ceea ce în mod evident trebuie să fie ceva aparţine limbajului. 
Nu are nici un sens să se afirme despre paradigmă că arfi propria paradigmă. 

De aceea, necesitatea de a avea o lungime de un metru e, în cazul metrului- 
prototip, doar aparentă. Dacă pare necesară, e doar din cauză că e vorba de 
o trăsătură constitutivă a tipului de producere a jocului de limbaj. Nu există 
nici o necesitate în faptul că metrul-prototip e un metru-prototip. Se poate 
spune doar că dacă el nu ar fi metru-prototip sau dacă ar înceta să fie metru- 
prototip, nu s-ar mai putea juca în acelaşi fel jocul de limbaj al măsurării, 
fiindcă nu ar mai exista aceeaşi practică în raport cu măsurarea lungimilor 33 . 


Evidenţe filosofice 

în concepţia lui Wittgenstein, multe probleme filosofice apar deoarece 
formularea unei trăsături constitutive unui joc de limbaj e schimbată cu 
propoziţii factuale care pot fi formulate doar în interiorul jocului de limbaj. 
La fel pot să apară probleme filosofice printr-un amestec greu de desluşit de 
jocuri de limbaj şi de aceea pot fi rezolvate doar printr-o descriere exactă a 
modului de funcţionare a diverselor jocuri de limbaj. După Wittgenstein, 
filosofia nu trebuie să construiască teorii ipotetice. Filosofia nu trebuie să 
explice sau să fundamenteze nimic. O consideraţie filosofică trebuie să 
constea doar în a reuni ceea ce e deja cunoscut sau evident, însă necon¬ 
ştientizat, astfel încât nu mai există nici un prilej pentru filosof are. în acest 
sens, filosofia are o funcţie terapeutică, ea poate fi echivalată cu tratarea 
unei boli: tratarea cu succes a unei probleme filosofice constă în a face ca 
problema să dispară 54 . 

Se poate vorbi totuşi - spre deosebire de Tractatus - de enunţuri filo¬ 
sofice cu sens. Ele trebuie să aibă doar caracterul evidenţelor despre care 
toţi sunt de acord, iar miza lor trebuie să constea în a descoperi neînţelegerile 
care stau la baza ridicării unei probleme filosofice. 

Universul enunţurilor filosofice cu sens este limbajul cotidian. Soluţiile 
filosofice nu pot fi oferite de prelucrarea unui limbaj tehnic rafinat sau de 
construirea unui limbaj formal. Aceasta nu trebuie să însemne, de exemplu, 
că Wittgenstein consideră „limbajul comun” o instanţă de decizie atotcu¬ 
prinzătoare. însă el arată că problemele filosofice sunt formulate în limbajul 
natural şi, de aceea, trebuie să fie rezolvate în cadrul limbajului comun. O 
problemă care poate fi formulată doarîntr-un limbaj de specialitate rafinat 
sau cu ajutorul unui limbaj formal nu e o chestiune filosofică, ci una la care 
se poate răspunde pe baza unor fineţuri tehnice sau prin construirea altor 
limbaje formale 55 . Reflecţia filosofică nu este reformatoare, ci lasă totul aşa 

cum este. Dacă are succes, înseamnă doar că tendinţa greşită în formularea 
chestiunilor filosofice şi în meditaţia asupra acestora încetează 56 . 


Wittgenstein şi tradiţia 

Felul în care Wittgenstein distinge între propoziţiile factuale şi propoziţiile 
gramaticale se suprapune cu o distincţie uzuală în tradiţia filosofică 
occidentală. Raţionaliştii şi empiriştii au distins în egală măsură între 
cunoaşterea dependentă de experienţă, din care puteau rezulta doar cunoştinţe 
despre lucruri contingente, şi cunoaşterea a priori a relaţiilor necesare, ce 
poate fi dobândită numai prin raţiune şi reflecţie. Raţionaliştii erau de părere 
că înţelegerea structurii fundamentale a realităţii e mijlocită de cunoaşterea 
a priori , în timp ce empiriştii erau caracterizaţi de concepţia că această 
înţelegere vizează exclusiv modul nostru de cunoaştere şi gândire; sau, în 
concepţia modernă, caracteristicile reprezentării lingvistice, care nu spune 
nimic despre raporturile din realitate. Cum apare concepţia lui Wittgenstein 
despre funcţia propoziţiilor gramaticale în raport cu aceste puncte de vedere 
tradiţionale? La această întrebare nu s-a răspuns definitiv nici în opera târzie, 
însă pot fi puse în evidenţă următoarele lucruri. 

Mai întâi, Wittgenstein se diferenţiază, în punctele cheie, de raţiona¬ 
lismul tradiţional, precum şi de empirism, prin contestarea faptului că filosofia 
ar trebui să creeze într-un fel oarecare un fundament pentru cunoaştere şi 
ştiinţe. După cum s-a amintit, filosofia trebuie doar să descrie cum funcţio¬ 
nează limba în raport cu activităţile aflate în conexiune cu diversele jocuri 
de limbaj. Aceasta nu exclude că în multe cazuri poate fi potrivit şi important 
să întemeiem un enunţ sau un punct de vedere. însă nu e o sarcină specială 
a filosofiei să ofere o „întemeiere ultimă”, fundamentală, a oricărei cunoaşteri. 
Pe baza alcătuirii evidenţelor filosofice se poate arăta că orice întemeiere 
are un sfârşit, că în multe cazuri e lipsit de sens să cerem o altă întemeiere 
pentru un enunţ. Reprezentarea sistematică a relaţiilor dintre jocurile noastre 
de limbaj arată ce este o întemeiere bună sau proastă în interiorul unui joc de 
limbaj sau al unei forme de viaţă 57 . 

In al doilea rând, Wittgenstein nu pare să atribuie propoziţiilor a priori 
gramaticale o formă de necesitate absolută. Dacă cercetăm posibilitatea de 
a modifica o regulă constitutivă a unui joc de limbaj, atunci el pare să răspundă 
doar că, în acest caz, acest joc nu ar mai putea fi jucat pur şi simplu, că s-ar 
putea modifica o anumită practică. El nu ia poziţie faţă de întrebarea în ce 

măsură o astfel de modificare poate fi evaluată, din punctul de vedere al 
cunoaşterii, ca evoluţie sau mai degrabă ca involuţie. Se pare că el ar considera 
o astfel de întrebare drept o expresie a unei neînţelegeri. 

în al treilea rând, Wittgenstein arată că o condiţie pentru cunoaştere şi 
înţelegereîn general ar fi ca adecvarea să nu apară doarîn folosirea cuvintelor, 
ci şi în formele de viaţă şi în enunţurile noastre. Semnul unei astfel de adecvări 
este dat, după Wittgenstein, de faptul că există un mod comun de acţiune 
umană. în acest sens putem vorbi de o legătură între configuraţiile con¬ 
ceptuale, jocurile de limbaj pe care le jucăm, şi unele „fapte naturale” de 
ordin general 58 . 

Pentru texte şi indicaţii bibliografice vezi capitolul „Tânărul Wittgenstein: 
Limbajul şi forma logică”. 

J0rgen Husted 


Acte de vorbire 

John Langshaw Austin 
A acţiona prin limbaj 


Dintre conceptele filosofiei analitice modeme, conceptul act de vorbire se 
numără printre cele care au produs cele mai mari schimbări. Din 1946, 
când Austin a arătat că există ceva de felul actelor de vorbire, această 
perspectivă s-a lărgit cu repeziciune. Şi, într-adevăr, ea s-a dovedit fructuoasă 
pentru majoritatea domeniilor filosofiei, pe lângă filosofia limbajului, în 
special pentru filosofia morală şi filosofia dreptului; în afară de aceasta, 
şi-a pus amprenta şi asupra semanticii lingvistice. Conceptul de act de vorbire 
a găsit ecou şi în tradiţiile filosofice europene, de exemplu la filosofi influenţi 
ca Jiirgen Habermas şi Paul Ricoeur. 

în esenţă, denumirea „act de vorbire” contrazice ideile noastre obişnuite 
despre limbaşi vorbire. Aici par să fie amestecate două lucruri pe care nu le 
diferenţiem doar, şi despre care suntem convinşi că nu pot fi suprapuse. Pe 
de o parte e vorba de folosirea de către noi a limbajului, deci actul propriu- 
zis al vorbirii, pe de cealaltă parte lucrul despre care se vorbeşte - realitatea 
în cel mai larg sens, inclusiv acţiunile noastre. Vorbirea e în întregime o 
activitate - atunci când ne exprimăm f acem ceva - care însă pare să iasă din 
felul nostru obişnuit de a înţelege acţiunea. Exprimările lingvistice vizează 
realitatea fiindcă scopul lor e întotdeauna să facă un enunţ despre realitate, 
adică e vorba de a descrie în enunţuri fapte deja constituite, fixându-le astfel 
în limbă. Dimpotrivă, acţiunile noastre sunt parte a realităţii. Ele modifică 
realitatea prin crearea de noi fapte; noi modificăm lumea fizică atunci când 
despicăm o bucată de lemn, şi realitatea socială când furăm un măr. Dacă 
limba le descrie raportându-se la realitate, dacă acţiunile modifică în sens 
restrâns realitatea, atunci ceva de felul „unui act de vorbire” pare a fi în fapt 
un nonsens. 

Unele exprimări sunt acţiuni 

Controversa lui Austin faţă de concepţia că limba e un mijloc esenţial de a 
spune ceva despre realitate se cristalizează pentru prima dată în lucrarea sa 
Otherminds din anul 1946'. El distinge aici între două funcţii ale limbajului: 
prima constă în a spune ceva cu ajutorul limbii, a doua în a face ceva cu 
ajutorul limbii. Aici e introdus pentru prima dată conceptul de act de vorbire. 

Demersul lui Austin începe prin constatarea indiscutabilă că limba e 
folosită pentru enunţuri despre realitate. A spune ceva Înseamnă a profera 
un enunţ despre realitate, a afirma că ceva se petrece sau nu se petrece. 
Ceea ce exprimăm în acest fel este fie adevărat, fie fals, în sensul în care 
cele spuse corespund sau nu realităţii. Printr-un enunţ se emite pretenţia 
că un fapt gata constituit e descris corect, astfel încât pretenţia de validitate 
e ridicată pe bună dreptate cu referire la enunţ. Această pretenţie este 
legitimă când enunţul e adevărat, adică atunci când starea de lucruri afirmată 
are loc într-adevăr. Această folosire a limbii poate fi desemnată ca funcţia 
ei descriptivă sau de fixare. Exprimările care satisfac această funcţie sunt 
numite de Austin enunţuri constatative. Exemple pentru acestea sunt 
„Danemarca este un regat” sau „Eu completez un cec”. 

Austin arată în acest moment că există exprimări care deşi, din punct 
de vedere gramatical, au aceeaşi formă cu enunţurile constatative, totuşi ele 
sunt utilizate total diferit. Printre exemplele standard se numără exprimările 
de genul „Promit” - .Promit să vin la şedinţă”. înainte de toate e clar că o 
astfel de exprimare nu poate fi testată dacă e adevărată sau falsă. Ea este 
neutră din punct de vedere al adevărului; e inadecvat, dacă nu chiar lipsit de 
sens să întrebăm în legătură cu aceste exprimări dacă exprimarea e adevărată. 
Deci, când cineva întreabă „Aceasta e părerea ta?”, atunci nu e în sensul de 
„Crezi aceasta?”, ci în sensul „Eşti sincer?”. Cu alte cuvinte: a doua întrebare 
a ascultătorului, privind promisiunea, nu este o întrebare referitoare la ade¬ 
vărul unei susţineri de fapte, ci la sinceritatea vorbitorului. 

Un al doilea punct apare clarprin compararea enunţului .Promit să vin 
la şedinţă” cu următoarele trei exprimări: ,.Intenţionez să vin la şedinţă”, 
„Vin la şedinţă” şi „Sunt ferm hotărât să vin la şedinţă”. Cu fiecare dintre 
ultimele trei exprimări, ascultătorului i se dă un temei mai mult sau mai 
puţin bun pentru a presupune că locutorul va participa la şedinţă: ascultă¬ 
torului i se va pune în faţă o stare de lucruri şi atunci ţine de el să o aprecieze 
şi să reacţioneze corespunzător. Prin primul enunţ îi dau celui din faţa mea 
dreptul să ia ferm în calcul participarea mea. Promisiunea făcută mă angajează 

într-un fel diferit de toate celelalte. Apare deci o diferenţă calitativă între 
exprimarea „Promit să vin la şedinţă” şi celelalte trei exprimări, fiindcă prin 
promisiune e creată o situaţie total nouă în care e conţinut un angajament 
pentru anumite acţiuni viitoare, dispoziţia de a suporta posibile reproşuri, 
obligaţia de a-şi explica comportamentul şi alte lucruri asemănătoare. Prima 
exprimare are astfel total altă formulare decât celelalte trei exprimări. 

O a treia evidenţă ce trebuie amintită e aceea că, printr-un enunţ 
constatativ, ascultătorul poate ori să fie de acord, ori să contrazică enunţul - 
de exemplu pe baza unui enunţ contrar. Nu putem tratata în acelaşi mod 
enunţuri de felul .Promit”, însă sunt admise alte forme de obiecţii: „Nu poţi 
totuşi promite aceasta, trebuie mai întâi să fi invitat” sau „Cum poţi să promiţi 
aceasta, deşi părăseşti oraşul înainte ca şedinţa să înceapă?”. Dacă unor 
astfel de obiecţii nu li se poate reproşa nimic, atunci propria exprimare e, ca 
să zicem astfel, lipsită de valoare. Cuvintele sunt într-adevăr spuse, expri¬ 
marea unei promisiuni rămâne însă fără nici un rezultat pozitiv dacă contextul 
proferării nu are la bază anumite condiţii care să facă posibilă îndeplinirea 
promisiunii. Făcută de cineva care intenţionează să plece înainte de şedinţă, 
promisiunea de a participa la şedinţă e lipsită de valoare. 

Cum trebuie explicate diferenţele lingvistice dintre „Promit să vin la 
şedinţă”, pe de o parte, şi enunţurile constatative, pe de altă parte? Austin 
răspunde că prima exprimare este o acţiune, respectiv acţiunea de a face o 
promisiune. Promisiunea nu se comportă în acelaşi fel faţă de acţiune ca o 
descriere faţă de faptul descris: mai mult, ea reprezintă acţiunea însăşi. Prin 
faptul proferării sale, se acţionează într-un fel anumit. E imposibil să distingem 
între exprimare şi acţiune. Enunţul „Promit să vin la şedinţă” şi starea de 
fapt exprimată de promisiune sunt unul şi acelaşi lucru. în schimb, în enunţul 
constatativ „Completez un cec” apare evident o diferenţă între exprimarea 
însăşi şi acţiunea de completare a cecului. 

Exprimările care sunt acţiuni - de genul „Promit să vin la şedinţă” - 
sunt desemnate de Austin drept enunţuri performative (exprimări ale unor 
acţiuni, acte de vorbire). Dacă în cazul unei exprimări performative, adevărul 
şi falsitatea nu sunt angajate, aceasta nu e, după explicaţia lui Austin, de 
mirare, fiindcă o acţiune - spre deosebire de descrierea ei, de exemplu „Am 
promis să vin” - nu poate fi desemnată, cu sens, ca adevărată sau falsă. 
Diferenţa dintre „Promit să vin” şi „Sunt ferm hotărât să vin” e acum clară 
fiindcă cele două exprimări se comportă una faţă de cealaltă exact ca şi 
completarea unui cec faţă de enunţul că s-a decis pentru completarea unui 
cec. Şi forma particulară amintită a posibilei critici faţă de o exprimare 

performativă confirmă explicaţia lui Austin. Multe acţiuni, şi nu în cele din 
urmă acţiunile sociale, cum ar fi completarea unui cec valabil sau a înscrie 
un gol la fotbal, trebuie considerate ca având succes doar sub anumite 
presupoziţii: un cec nu este valabil dacăe blocat contul, iar un gol, dacă s-a 
fluierat mai întâi ofsaid. 

Austin arată că în limba engleză, dar şi în germană sau în alte limbi, 
apare un număr mare de verbe, de ordinul miilor, cu aceeaşi caracteristică, 
anume „a promite”. Când o exprimare conţine un astfel de verb performativ 
la persoana I prezent, atunci această exprimare este de regulă exprimare a 
unei acţiuni: „Garantez pentru valabilitatea acestui cec”, „Te previn să ai 
încredere în el”, „Pariez pe 5 DM” şi „Botez acest vapor cu numele Ham- 
burg”. Printr-o exprimare explicit performativă, Austin înţelege exprimarea 
unei acţiuni cu un verb performativ, menţionând că exprimările performative 
nu sunt întotdeauna explicite. Exprimarea „Vin la consfătuire” poate fi 
înţeleasă de vorbitor în întregime ca o promisiune, ea ar avea deci acelaşi 
statut ca formularea explicită „Promit...”. însă nu trebuie să fie întotdeauna 
astfel şi, în măsura în care situaţia în care survine exprimarea, pe baza unor 
cu totul altor împrejurări nu exclude orice altă interpretare, vorbitorul poate 
să susţină întotdeauna în mod justificat că nu a făcut o promisiune, ci doar o 
anticipare a participării sale la discuţie. 


Toate exprimările sunt acţiuni 

în Howto Do Things with Words (un şir de prelegeri susţinute la universitatea 
Harvard în anul 1955, apărute postum în 1962), Austin îşi revizuieşte 
distincţia dintre exprimările constatative şi cele performative. Cum au arătat 
explicaţiile anterioare, diferenţa dintre aceste două tipuri de exprimare - 
exprimări care sunt „s ayings ” şi cele care sunt ,4oings ” - se bazează pe 
diferenţa dintre exprimările prin care se spune ceva şi cele prin care se face 
ceva. Austin consideră de nesusţinut această distincţie, ceea ce însă nu 
înseamnă că prin aceasta respinge şi propria idee de act de vorbire. 
Dimpotrivă, motivaţia faptului că nu mai distinge între exprimările care nu 
sunt acţiuni şi cele care sunt acţiuni stă tocmai în aceea că, la o examinare 
mai atentă, Austin recunoaşte ca exprimări legate de acţiuni şi exprimările 
pe care mai înainte le-a inclus în prima categorie (cea a constatativelor). A 
profera un enunţ sau a da o descriere trebuie înţelese în aceeaşi măsură şi ca 
acte de vorbire (promisiuni, reglementări etc.). 

Demersul ce stă la baza acestei concepţii revizuite se explică pe baza 
câtorva concepte noi pe care Austin le introduce pentru a putea să clasifice 
diferitele tipuri de acţiuni 2 . Să ne imaginăm cazul încare o persoană spune: 
„Taurul a scăpat”. Aici Austin distinge între trei tipuri diferite de acţiuni pe 
care această persoană le realizează în legătură cu exprimarea sa. Prima acţiune 
este pronunţarea unei propoziţii cu sens, în cazul de faţă „Taurul a scăpat”. 
O astfel de acţiunee desemnată de Austin ca act locuţionar (act de exprimare), 
în al doilea rând, se poate ca vorbitorul să influenţeze prin concepţia sa 
ascultătorul, să-l facă de exemplu să creadă că taurul e liber, să-l convingă 
să fugă de acolo, să îl sperie etc. O astfel de acţiune prin vorbire care provoacă 
un anumit efect asupra ascultătorului, e desemnată de Austin ca act 
perlocufionar (efect cu ajutorul exprimării). El enumeră cele mai diferite 
expresii pentru acţiuni de acelaşi fel: „a convinge”, „a încuraja”, „a consola”, 
„a înşela”, „a înveseli”, „a plictisi”, „a inspira”, „a impune”, „a informa”, „a 
ofensa”, „a face să se creadă că...”, „a-1 convinge să facă...” Pentru ca o 
acţiune perlocuţionară să poată fi considerată îndeplinită, trebuie, deci, să fi 
fost obţinut un anumit efect ca rezultat sau consecinţă a exprimării. Dacă 
ascultătorul nu a prins din nou curaj, e tocmai fiindcă nu l-am încurajat, la 
fel cum apa nu fierbe dacă temperatura ei nu creşte. 

Există un al treilea tip de acţiune care cu certitudine stă între celelalte 
două. în exemplul nostru se poate ca vorbitorul să-şi atenţioneze ascultătorul 
că taurul a scăpat sau să transmită doar acest fapt sau să recunoască acest 
fapt faţă de el. O astfel de acţiune se distinge de acţiunea locuţionară, deoarece 
simpla proferarea a enunţului nu este suficientă pentru a realiza acţiunea 
implicată aici. Aceeaşi exprimare - „Taurul a scăpat” - poate fi un avertisment, 
o comunicare, o mărturisire sau altceva. Ea se distinge de un act perlocuţionar 
până acolo încât îndeplinirea ei cu succes nu trebuie să aibă ca urmare nici 
un efect special asupra ascultătorului cu excepţia faptului că acesta înţelege 
că exprimarea e avută în vedere ca un avertisment, o comunicare sau altceva. 
Dacă acţiunea este un avertisment se poate întâmpla ca ascultătorul să se 
sperie, să devină atent sau chiar să o ia la fugă. însă un astfel de posibil efect 
e lipsit de importanţă pentru întrebarea dacă acţiunea e îndeplinită sau nu cu 
succes: avertismentul a fost dat, indiferent dacă are un efect sau nu. Austin 
introduce pentru acţiunile de acest tip denumirea de act ilocuţionar 
(exprimare a unei acţiuni). O asemenea acţiune poate fi considerată ca fiind 
realizată deja atunci când exprimarea a avut loc în împrejurările corespun¬ 
zătoare şi a fost înţeleasă. Dacă o persoană e avertizată prin enunţul „Taurul 
a scăpat”, acest avertisment e îndeplinit doar pe baza enunţării însăşi. Dacă 
aceeaşi exprimare va speria pe cineva, atunci e vorba de un act perlocuţionar 

ce desemnează acţiunea, pentru care avertismentul ca act ilocuţionar e un 
mijloc. Exemple de verbe prin care se recunosc actele ilocuţionare sunt uşor 
de găsit. De ele ţin: „a promite”, „a mulţumi”, „a invita”, „a sancţiona”, „a 
întreba”, „a anticipa”, „a regreta”, „a explica”, „a solicita”, „a felicita”, „a 
protesta”, „a constata”, „a afirma”. 

Enunţul „Taurul a scăpat” poate astfel să însemne trei lucruri: se dă un 
exemplu pentru propoziţia cu sens în romană „Taurul a scăpat” (act locuţio- 
nar), se avertizează ascultătorul (act ilocuţionar) sau ascultătorul este speriat 
(act perlocuţionar). Cele trei acţiuni sunt într-adevăr diferite, ele sunt însă 
strâns legate: actul locuţionar este fundamentul celui ilocuţionar care la rândul 
său serveşte ca mijloc pentru cel perlocuţionar. în mod corespunzător, expri¬ 
marea făcută poate fi desemnată ca o mărime multidimensională: ea are un 
anumit conţinut locuţionar (proprietatea de a fi o exprimare cu conţinutul 
exact „Taurul a scăpat”), ea are o anumită/orfă ilocuţionară (statutul unui 
avertisment) şi un anumit efect perlocuţionar (efectul asupra dispoziţiei 
ascultătorului). în ceea ce priveşte efectul perlocuţionar, trebuie să se distingă 
între efectul perlocuţionar intenţionat de vorbitor şi efectul perlocuţionar în 
fapt, fiindcă cele două nu concordă necondiţionat. De exemplu „Te-am 
speriat? Nu vroiam asta. Vroiam doar să te avertizez ca să fii atent”. Aici 
devine clar că o întrebare ca „De ce a spus cineva: «Taurul a scăpat?»” 
poate să primească răspunsuri în diverse planuri şi că două exprimări se 
raportează una la cealaltă în feluri diferite. Astfel ele pot să aibă acelaşi 
conţinut locuţionar, forţă ilocuţionară diferită şi acelaşi efect perlocuţionar; 
sau conţinuturi locuţionare diferite, aceeaşi forţă ilocuţionară şi efecte 
perlocuţionare diferite. în cele din urmă, trebuie avut în vedere că, deşi o 
formă dată de forţă ilocuţionară e legată adeseori sau de regulă cu un anumit 
efect perlocuţionar intenţionat, acestea două sunt totuşi independente una 
faţă de cealaltă. Dacă avertismentele sunt rostite de regulă pentru a declanşa 
măsuri de prevedere din partea ascultătorului, aceasta nu înseamnă că 
avertismentele sunt proferate întotdeauna cu această intenţie. De exemplu: 
„Ai grijă că poţi să îmi dai şah!” Aici provocarea se îndreaptă prin medierea 
receptorului chiar asupra vorbitorului. 


Condiţii de reuşită 

Prin conceptul de act ilocuţionar, Austin propune o nouă formulă pentru 
fixarea conceptului de act de vorbire. Un act de vorbire este un act ilocuţionar, 



210 


Filosofia analitică 


adică un act care e considerat realizat când exprimarea a fost rostită şi 
înţeleasă. El nu constă doar din rostirea enunţului, şi nici nu include doar 
obţinerea unui efect cu ajutorul exprimării. în distincţia originară dintre 
constatative şi performative se presupune că în câmpul vorbitorului - deci 
în utilizarea limbii -există anumite exprimări prin care sunt realizate acţiuni, 
în timp ce altele doar descriu, ceea ce este şi cazul, astfel încât trebuie să se 
distingă între exprimările care sunt acţiuni de vorbire şi cele care descriu 
stări de lucruri. Teoria lui Austin, revizuită, aduce nou doar faptul că se 
renunţă la această distincţie şi trebuie să se pornească de la faptul că fiecare 
exprimare inteligibilă conţine şi o anumită forţă ilocuţionară şi astfel este 
exprimare a unei acţiuni. Ceea ce în cadrul categoriei performativelor era 
mai degrabă o excepţie, cuprinde acum categoria ca întreg. Prima dovadă a 
lui Austin în favoarea actelor de vorbire a fost o colecţie de exprimări 
preponderent rituale şi ceremoniale - cu expresii ca „a promite”, „a garanta” 
şi „a boteza” - şi, sub rezerva că aceste exprimări şi altele asemănătoare s-ar 
aplica întotdeauna în anumite condiţii speciale, el a pledat pentru ca aceste 
enunţuri să fie considerate acţiuni. Când în cadrul noii sale teorii subsumează 
enunţurile constatative şi categoriei actelor de vorbire (actelor ilocuţionare), 
aceasta se întâmplă, deoarece el a recunoscut că afirmaţiile, constatările şi 
alte forme de enunţuri despre realitate sunt aplicate exact în aceleaşi situaţii 
ca exprimările, promisiunile, numirile şi altele asemenea 3 . 

în centrul gândirii lui Austin asupra situaţiilor de concretizare a 
enunţurilor cu o forţă ilocuţionară stau aşa-numitele condiţii de reuşită 
(,/elicity conditions ”): situaţiile în care exprimările sunt rostite trebuie să 
îndeplinească anumite condiţii, pentru ca o exprimare cu o anumită forţă 
ilocuţionară să poată fi desemnată ca un act ilocuţionar reuşit, {,Jhappy" în 
opoziţie cu „unhappy'') de tipul vizat. Condiţiile generale de reuşită pot fi 
rezumate în trei titulaturi distincte, dintre care prima poartă denumirea de 
condiţii pregătitoare. 

Se cere, ca să zicem aşa, o anumită înscenare pentru ca un vorbitor să 
aibă voie să prezinte în mod justificat o exprimare cu o anumită forţă 
ilocuţionară. Vorbitorul trebuie să posede dreptul sau autoritatea de a 
desfăşura acţiunea vizată şi, de regulă, situaţia în care e făcută exprimarea, 
trebuie să conţină nişte componente speciale. Astfel, nu orice persoană poate 
da un nume unui vapor, zicând: „Te botez cu numele Hamburg”; mai mult, 
persoana trebuie să posede o poziţie specială, vaporul trebuie să fie prezent, 
iar exprimarea trebuie făcută într-un anumit loc în cadrul unei ceremonii 
convenite anterior. în acelaşi fel, nu e potrivit să-i dăm unui călător în metrou 

ordinul: „Luaţi-vă mâna din geantă!” (Cu toate acestea sunt îndreptăţit să 
fac asta dacă persoana căreia mă adresez are mâna în geanta mea). Un act 
ilocuţionar pentru care nu sunt îndeplinite condiţiile de pregătire e condamnat 
la eşec. Austin îl desemnează ca nereuşită ( ,/nisfire ”) şi îi compară inefi¬ 
cacitatea cu un contract de vânzare a unui autoturism bun doar pentru fier 
vechi. Aici subliniază în mod deosebit că şi constatările se subsumează 
imperativului condiţiilor de pregătire: constatările trebuie să trateze despre 
ceva. Dacă cineva constată: „Toţi copiii vecinului dorm”, deşi vecinul nu 
are de fapt copii, atunci, după Austin, nu e vorba nici de o afirmaţie falsă, 
nici de una care nu este nici adevărată, nici falsă, ci, mai mult, de o încercare 
în întregime ratată de a face o constatare. O a doua condiţie pregătitoare 
spune că acela care face un enunţ trebuie să aibă temei pentru a presupune 
că ascultătorul (ascultătorii) au aflat deja informaţia pe care vrea să o ofere 
şi sunt interesaţi să afle. Fără un temei relevant nu se poate face nici un 
enunţ, se pot doar da sfaturi. Austin dă următorul exemplu: 

„Mi te confesezi: «Mă plictisesc» şi eu răspund sigur de mine: «Nu e aşa!» Spui: 
«Ce trebuie să însemne asta - că nu mă plictisesc? Cu ce drept te pronunţi în 
privinţa sentimentelor mele?» Spun: «Ce înseamnă întrebarea ta: Ce drept am eu? 
Eu doar constat ce simţi. Aceasta e totul. Fireşte, pot să mă înşel. Şi ce? Fiecare are 
dreptul la o simplă constatare, nu?» - Nu, nu întotdeauna: în mod normal nu pot să 
mă pronunţ în privinţa dispoziţiei tale, chiar dacă tu însuţi mi-ai povestit ceva 
despre asta” 4 . 

Următorul set de condiţii ce trebuie îndeplinite sunt, după Austin, condiţiile 
de sinceritate. Prin aceasta se are în vedere faptul că vorbitorul trebuie să 
aibă în anumite acte ilocuţionare, anumite intenţii, sentimente, păreri. Cel 
care promite ceva, trebuie să aibă intenţia de a realiza acţiunea promisă, iar 
cel care dă o comandă, trebuie să aibă dorinţa ca acţiunea comandată să fie 
şi îndeplinită. Cine dă cuiva un sfat, trebuie să fie convins că recomandarea 
îi foloseşte celuilalt, iar cine vrea să felicite pe cineva pentru ceva, trebuie să 
simtă şi el bucurie faţă de acel fapt. Fireşte, condiţiile de onestitate neîn¬ 
deplinite nu împiedică realizarea acţiunii, însă acţiunea eşuează în sensul 
unui abuz ( ,/ibuse ”) a acestei forme de acţiune ca o componentă indis¬ 
pensabilă a convieţuirii umane. De această categorie ţin promisiunile goale 
- indiferent dacă mai târziu vor fi respectate sau încălcate - şi felicitările 
invidioşilor. Cerinţa de sinceritate are ca scop sinceritatea cu care este făcut 
un enunţ, iar aici trebuie avut în vedere că nu trebuie în mod necesar să se 
spună ceva adevărat, ci, mai mult, ceva despre care vorbitorul e convins că 

e adevărat. A rosti un enunţ despre care se ştie că e neadevărat e tocmai tipul 
de abuz care e desemnat ca minciună, la tribunal, unde s-ajurat să se spună 
adevărul; acest abuz se numeşte speijur. 

A treia şi ultima condiţie o constituie condiţiile esenţiale. Printr-un 
enunţ cu o anumită forţă ilocuţionară, vorbitorul îşi ia un angajament cu 
privire la unele intenţii, sentimente, păreri. Dacă mai târziu vom rosti enunţuri 
sau vom săvârşi fapte care vin în contradicţie cu cele anterioare, vorbitorul 
se face vinovat de încălcarea acestei obligaţii. Printr-un enunţul cu forţă 
ilocuţionară în care facem o promisiune dăm de înţeles că persoana se obligă 
la realizarea acţiunii corespunzătoare. Un enunţ cu forţa ilocuţionară a unei 
comenzi trebuie conceput ca încercarea potrivită de a determina pe cineva 
să realizeze o acţiune. în ambele cazuri, cele spuse obligă fiindcă sensul lor 
constă tocmai în a se lega de enunţuri şi acţiuni viitoare. O încălcare a acestei 
obligaţii - de exemplu prin nerespectarea unei promisiuni - este o altă formă 
de abuz. în proferarea unei afirmaţii, condiţia esenţială este ca descrierea 
realizată de vorbitor să fi conformă cu faptele. Prin actul ilocuţionar al unui 
enunţ afirmativ, vorbitorul se implică într-un şir de alte exprimări, de exemplu 
acelea care rezultă din afirmaţie. în acelaşi timp se privează de posibilitatea 
de a rosti enunţuri care stau în contradicţie cu primul enunţ. Dacă se omite 
conştient această cerinţă, de exemplu prin efectuarea a două enunţuri 
incompatibile, se încalcă nu doar obligaţia de a profera un enunţ corect, ci şi 
regulile instituţiei sociale a limbii, pe care am creat-o pentru a putea să 
facem enunţuri despre realitate. 

Expunerea lui Austin a celor trei condiţii serveşte doar la întemeierea 
tezei sale că afirmaţiile, constatările şi altele asemenea sunt acte ilocuţionare. 
Cele trei condiţii precizează printre altele şi diferenţa dintre realizarea unui 
act locuţionar (exprimarea „promit să vin la şedinţă”) şi realizarea actului 
ilocuţionar corespunzător (actul de a promite că vin la şedinţă). 

Mai înainte s-a constatat că un act locuţionar este o acţiune care e 
considerată realizată dacă enunţarea a avut loc şi dacă ea a fost înţeleasă. 
Cu toate acestea, rostirea enunţului nu e suficientă pentru a realiza acţiunea. 
De aceea, întrebarea care se pune este: în ce constă suplimentul pe care 
vorbitorul trebuie să-l realizeze în privinţa proferării enunţului? Pe scurt, 
răspunsul sună astfel: el garantează pentru faptul că sunt îndeplinite 
condiţiile relevante de reuşită. Prin exprimarea sa cu o anumită forţă 
ilocuţionară, vorbitorul se obligă să garanteze că sunt îndeplinite condiţiile 
de reuşită - deci, în exemplul nostru, că el poate să vină la şedinţă. Că el 
are intenţia de a veni la şedinţă şi că el şi-a dat cuvântul că vine la şedinţă. 

Vorbitorul garantează îndeplinirea condiţiilor, el îi dă ascultătorului dreptul 
de a-1 critica, de a-1 trage la răspundere în măsura în care una sau mai 
multe condiţii nu sunt îndeplinite. Condiţia generală ca actul locuţionar al 
vorbitorului să poată fi considerat şi în calitate de act ilocuţionar 
corespunzător nu conduce ca atare la îndeplinirea condiţiilor de reuşită - 
cu excepţia condiţiilor de pregătire -, ci constituie o asigurare din partea 
vorbitorului asupra faptului că ele vor fi îndeplinite. De aici rezultă că în 
conceptul de act de vorbire e conţinut în mod esenţial conceptul de co- 
acţiune: în opoziţie cu actele locuţionare şi cele perlocuţionare, actele 
ilocuţionare nu pot fi concepute fără indicaţia că sunt realizate într-un 
raport intersubiectiv. Faptul că cineva garantează pentru ceva, are sens 
doar dacă există o a doua persoană căreia i se adresează această garantare 
şi care ia la cunoştinţă această garanţie. Astfel, prin esenţa ei, limba este o 
activitate socială care presupune cooperarea mai multor persoane. 


Alte perspective al teoriei actelor de vorbire 

Lucrările lui Austin vin într-o perioadă în care concepţia filosofică asupra 
limbajului cunoştea modificări profunde. Concepţia dominantă asupra 
limbajului din ultimele trei decenii - cea pozitivistă - a fost considerată de 
nesusţinut şi au fost schiţate contururile unei alte concepţii. Teoria actelor 
de vorbire a contribuit hotărâtor la această dezvoltare. 

Pentru pozitivismul logic, limba are două - şi numai două - funcţii 
care sunt fundamental diferite şi care trebuie distinse clar una faţă de 
cealaltă. Pe de o parte, limba serveşte ca mijloc pentru a descrie realitatea, 
pe de altă parte, ca mijloc pentru a exprima sentimente, preferinţe, evaluări 
etc. Orice enunţ cu sens este fie empiric (descriptiv), fie emoţional. Alte 
posibilităţi nu există dacă facem abstracţie de adevărurile formale ale logicii 
şi matematicii. 

Falsitatea perspectivei pozitiviste este dovedită de Austin prin faptul 
că demonstrează existenţa actelor de vorbire: enunţurile care sunt acte de 
vorbire sunt dotate cu sens, nu pot fi corelate în nici un fel numai cu una sau 
cu alta dintre categoriile pozitiviste. în acest punct greşeşte pozitivismul, 
însă prin aceasta e pus sub semnul întrebării şi refuzul pozitiviştilor de a 
recunoaşte funcţiile de limbaj ale celor două categorii; căci dacă actele de 
limbaj nu pot fi ignorate, ele trebuie să aibă funcţii numeroase şi de diferite 
tipuri. O explicaţie a acestei funcţii presupune însă cunoaşterea faptului că 

limba, prin esenţa ei, este un fenomen social, o sferă a coabitării umane 
astfel încât limba poate fi analizată doar în contextul folosirii ei de vorbitori 
priviţi ca persoane ce acţionează; persoane, nota bene, ale căror ştiinţă, intenţii, 
sentimente şi evaluări nu pot fi despărţite şi nu pot fi corelate doar ca două 
clase separate - ceadescriptivă şi cea emoţională -, ci trebuie să fie concepute 
în mod unitar. 

Austin împarte cu Ludwig Wittgenstein onoarea de a fi scos la iveală 
această înţelegere a limbii. Ca şi Austin, şi Wittgenstein se referăîn perioada 
sa târzie la funcţiile multiple ale limbajului, la cooperarea în structurarea 
formelor de acţiune şi de coabitare socială în general, precum şi, în special, 
la necesitatea de a explica semnificaţia enunţurilor în termenii activităţilor 
care le însoţesc. Expunerea lui Austin prezintă fireşte un avantaj clar faţă 
de cea a lui Wittgenstein. Convingerea comună că semnificaţia enunţurilor 
trebuie considerată ca funcţie a folosirii lor este exprimată de către 
Wittgenstein prin ideea unui număr indeterminat de jocuri de limbaj, care 
nu au în comun decât faptul că au loc în cadrul formelor de viaţă, care sunt 
însoţite, în cel mai larg sens, de enunţuri lingvistice. însă astfel pare a fi 
redusă în întregime posibilitatea unei teorii sistematice a limbajului. Tocmai 
aici, prin sarcina de a explica sistematic semnificaţia enunţurilor lingvistice, 
se arată marea putere a conceptului austinian de „act de vorbire” (act 
ilocuţionar). Actele ilocuţionare caracterizează cel mai bine conceptul de 
act de vorbire fiindcă, în mod normal, acesta e considerat realizat, dacă 
enunţul este proferat şi înţeles. Actele ilocuţionare depăşesc limba în sens 
restrâns - nivelul enunţării -, ele delimitându-se totodată clar de mulţimea 
de activităţilor teleologice care sunt însoţite de utilizarea limbii. Conceptul 
de act de vorbire inaugurează, ca să spunem aşa, posibilitatea de a distinge, 
din pânza complexă a ansamblului social, fibrele limbii. Realizarea lui 
Austin constă tocmai în situarea şi evidenţierea locului limbii în realitatea 
socială. 

Austin se află într-o gravă opoziţie cu pozitiviştii şi prin felul său de a 
filosof a Dacă pozitiviştii se apropie într-adevăr de explicarea limbii cu teorii 
preconcepute despre natura şi funcţia vorbirii - teorii din logică şi teoria 
cunoaşterii -, Austin încearcă să descrie limba din interior, să o facă să 
vorbească de la sine. Prin tipurile de folosire, expresii idiomatice, distincţii 
şi concepte, limba obişnuită îşi manifestă propria funcţie. Noi folosim aceste 
mijloace zi de zi pentru a lămuri situaţii în care folosirea limbii e într-un fel 
oarecare ambiguă. Felul de a proceda al lui Austin tinde nu în ultimul rând 
să determine limba să-şi intre în drepturi. 

Ceea ce Austin încearcă să scoată în evidentă şi să sistematizeze sunt 
presupoziţiile utilizării noastre necritice, cotidiene, a limbajului. Atenţia 
acordată capacităţii de a folosi limbajul comun caracterizează nu doar 
filosofia austiniană a limbajului, ci filosofia sa în ansamblu: „Cu certitudine, 
limba comună (...) nu este ultimul cuvânt. în principal se poate completa, 
îmbunătăţi şi înlocui peste tot. Nu trebuie să se uite, însă, că ea este 
într-adevăr primul cuvânt” 5 . 



J0rgen Husted 


John Rogers Searle 
Regulile limbajului 


Explicaţia dată de Austin conceptului de act de vorbire în How to Do Things 
with Words trimite spre alte două probleme dificile. Una este trasarea 
direcţiilor pentru o cercetare sistematică generală a actelor de vorbire, precum 
şi a condiţiilor realizării lor. Cealaltă problemă constă în explicarea relaţiilor 
dintre analiza actelor de vorbire, pe de o parte, şi analiza semnificaţiilor 
expresiilor limbii, pe de altă parte. O dată cu moartea timpurie a lui Austin 
în anul 1960, sarcina s-a transmis altora şi, în 1969, J.R. Searle (n. 1932), un 
discipol al lui Austin, a încercat să intreîn posesia acestei moşteniri cu lucrarea 
Speech Acts (Acte de vorbire) 6 . 

Pentru a determina direcţiile de analiză a actelor de vorbire, Searle se 
întreabă dacă despre constituţia generală a actelor de vorbire, se poate 
spune mai mult decât faptul că actele de vorbire sunt acţiuni conduse de 
reguli. Acest concept e introdus o dată cu analiza pe care Austin o face 
statutului special al condiţiilor de reuşită, ce culminează cu stabilirea 
faptului că printr-o exprimare cu o anumită forţă ilocuţionară vorbitorul 
asumă că sunt îndeplinite condiţiile de reuşită. Searle arată o dată cu 
garantarea pentru satisfacerea anumitor condiţii, pe care o persoană şi-o 
asumăprin desfăşurarea unei acţiuni, întră în joc una sau mai multe reguli: 
faptul că prin acţiunea ei, persoana garantează îndeplinirea condiţiilor, 
înseamnă că ea îşi desfăşoară acţiunea ştiind că se supune unor reguli a 
căror cunoaştere e premisa pentru a garanta ceva. Diferenţierea dintre un 
act locuţionar, de exemplu enunţul „Promit să vin”, şi un act ilocuţionar 
corespunzător - efectuarea unei promisiuni - constă, la acest nivel, în 
aceea că actul locuţionar constă doar în pronunţarea enunţului, iar cel 
ilocuţionar constă în pronunţarea enunţului ştiind că acţiunea e legată de o 
regulă, de exemplu de regula că enunţul „Promit...” e valabil în condiţii 
determinate, ce ţin de îndeplinirea promisiunii. 

Searle distinge între două tipuri de reguli. Unele servesc reglementării 
activităţilor ce există deja independent de reguli, adică nu se constituie prin 
ele. Un exemplu în această privinţă sunt regulile bunelor maniere: prin ele 
sunt reglementate anumite relaţii intersubiective, relaţii care sunt constituite 
deja independent de aceste reguli. Un alt exemplu îl reprezintă regulile de 
circulaţie, care au grijă ca circulaţia independentă de ele să se desfăşoare în 
mod organizat. Al doilea tip de reguli nu doar că reglementează, ci, mai 
mult, creează sau definesc noi tipuri de acţiuni. Aceasta e valabil de exemplu 
în cazul regulilor fotbalului care, pe lângă funcţia lor regulativă în legătură 
cu activităţile de joc, se îngrijesc şi ca un joc de fotbal să fie direcţionat şi să 
nu fie doar un şir de pase fără finalitate. A juca fotbal implică respectarea 
acestor reguli fără de care nici un joc de fotbal nu ar putea fi conceput. 
Regulile de primul tip sunt desemnate de Austin drept reguli regulative, 
cele de al doilea tip - reguli constitutive\ Privitor la conceptul de regulă 
constitutivă, Searle distinge şi între două tipuri de fapte: fapte naturale şi 
fapte instituţionale*. Diferenţierea lor constă în aceea că un fapt instituţional 
- spre deosebire de unul natural - nu poate fi stabilit fără indicarea uneia sau 
mai multor reguli constitutive. Dacă clubul de fotbal A bate clubul de fotbal 
B sau doamna X şi domnul Y se căsătoresc, atunci acestea sunt fapte 
instituţionale fiindcă trebuie să se facem apel la reguli constitutive care 
definesc instituţia fotbalului sau aceea a căsătoriei. Fapte precum iarba este 
verde sau Jupiter are 12 sateliţi sunt dimpotrivă fapte naturale. 

O dată cu aceasta, Searle îşi poate expune ideea fundamentală: actele 
de vorbire sunt determinate de reguli, mai precis ele sunt conduse de reguli 
constitutive ce definesc instituţiile sociale - efectuarea unei promisiuni, 
emiterea de afirmaţii, exprimarea unei comenzi -, în ale căror cadre are loc 
utilizarea limbii ca o activitate socială cu sens. S-ar putea crede - şi mulţi 
chiar cred aceasta - că limba este un mijloc convenţional pentru a face ceva 
ce în principiu ar fi posibil şi fără limbă, respectiv a comunica celorlalţi idei, 
dorinţe sentimente, acţiuni. Această idee e combătută ferm de Searle. Vorbirea 
are loc în acte de vorbire, iar actele de vorbire sunt activităţi posibile doar pe 
baza reguli lor constitutive ale limbii, ale limbii ca instituţie. Searle introduce 
în Speech Acts ideea sa fundamentală sub forma unei ipoteze de demonstrat 9 . 
Conform acestei ipoteze ar trebui deci să fie posibil ca, pentru anumite acte 
de vorbire selectate, să se formuleze regulile constitutive ce stau la baza lor. 
Searle realizează de aceea o selecţie redusă de acte de vorbire în al căror caz 
promisiunea este unul dintre cele mai importante aspecte. Analizele sale 
arată totodată felul în care caracteristicile actelor de vorbire conduse de 

reguli constitutive pot acţiona în sensul orientării şi structurării pentru 
cercetarea generală a actelor de vorbire. Nucleul regulilor lui Searle pentru 
efectuarea unei promisiuni poate fi redat pe scurt după cum urmează: Regula 
I: .Promit să realizez acţiunea X” poate fi spusă doar atunci când ascultătorul 
ar prefera ca vorbitorul să realizeze acţiunea X şi dacă vorbitorul însuşi 
crede şi el că ascultătorul ar prefera realizarea lui X. Regula li. Enunţul 
poate fi emis doar când vorbitorului şi ascultătorului nu le este de la bun 
început clar că vorbitorul ar realiza acţiunea X în orice condiţii. Regula 111: 
Exprimarea poate fi pronunţată doar când vorbitorul are intenţia să realizeze 
acţiunea X. Regula IV: O dată cu emiterea enunţului se consideră ca acceptată 
obligaţia de a realiza acţiunea X 10 . 

Pareîntr-adevăr clar şi adecvat să se spună că o enunţare prin intermediul 
limbii îşi dobândeşte semnificaţia pe baza regulilor semantice cărora li se 
supune pentru o putea fi folosită în mod corect. însă în practică, în formularea 
unor astfel de reguli, descrierea constituţiei lor generale se dovedeşte extrem 
de dificilă. Conceptul de regulă semantică s-a dovedit dincolo de orice analiză 
ca fiind atât de dificil, încât unii au tras de aici concluzia că nu există astfel 
de reguli. însă dacă nu urmăm regulile generale pentru utilizarea limbajului, 
cum să ne explicăm atunci că putem comunica inteligibil unul cu celălalt 
prin intermediul expresiilor lingvistice? 

Răspunsul lui Searle la această problemă e în orice caz uşor de înţeles. 
Dacă actele de vorbire se bazează pe reguli constitutive, atunci înţelegerea 
pe care o avem despre semnificaţia verbelor utilizate în acte de vorbire, 
precum „a promite”, „a afirma", „a solicita”, se bazează pe gradul nostru de 
cunoaştere a regulilor constitutive corespunzătoare. Deci regulile semantice 
- care se recunosc tocmai prin aceea că expresiile sunt înţelese - sunt 
echivalente regulilor constitutive care fac posibile actele de vorbire. Analiza 
semantică a unei limbi coincide cu analiza actelor de vorbire, a căror realizare 
este făcută posibilă de instituţiile de limbaj. Ambele analize au ca obiect 
aceleaşi reguli, căci regulile semantice ale limbii sunt, la o privire atentă, 
reguli pentru acţiunea prin limbaj". 

Concluzia generalizatoare ale lui Searle este însă destul de greu de 
urmat. Chiar dacă afirmă, pe bună dreptate, că regulile semantice pentru 
verbele perfomative, cum ar fi „a promite”, sunt identice cu regulile consti¬ 
tutive pentru actele de vorbire, acest fapt nu este totuşi un motiv pentru a 
presupune că toate regulile semantice - de exemplu pentru expresii ca „nici 
unul” sau „cal” - ar fi de acelaşi tip. în fapt, Searle însuşi dă exemple de 
reguli valabile doar pentru verbele performative. 

Relaţia dintre analiza actelor de vorbire şi aceea a semnificaţiei lor 
langajiere rămâne deci neexplicată. Concepţia lui Searle, conform căreia 
conceptul de act de vorbire ar fi cheia pentru conceptul de semnificaţie a 
limbii, ar fi fost cu greu acceptată chiar şi de către Austin. E întemeiat să 
presupunem că Austin însuşi - la fel ca H.P. Grice şi P.F. Strawson, ce au 
dezvoltat teoria actelor de vorbire într-o nouă direcţie - ar fi considerat cele 
două analize nu identice, ci doar complementare 12 . Discuţia asupra acestei 
probleme, precum şi asupra unui şir de alte puncte neclarificate ale teoriei 
actelor de vorbire a fost dezvoltată cu o implicare puternică. Chiar dacă 
diferenţele de opinie au fost câteodată foarte mari şi foarte profunde, este 
clar că filosofia nu mai poate omite conceptul de act de vorbire. 

ŞI FILOSOFI A ISTORIEI 


Jan Riis Fior 


Gilbert Ryle. FUosofia mentalului 


Filosofia de la Oxford 

Filosofia analitică postbelică nu cuprindea, până la mijlocul anilor ’60, doar 
o singură şcoală sau mişcare; cu toate acestea, multitudinea de mişcări ce ţin 
de această orientare filosofică e caracterizată de trăsături comune, care 
vizează, deopotrivă, productivitatea şi metoda de formulare şi tratare a pro¬ 
blemelor. Aceasta orientare filosofică este desemnată, uneori, drept filosofie 
a limbajului comun sau filosofia de la Oxford. 

Mai sus-amintitul punct de convergenţă al diferitelor mişcări se baza 
pe respingerea comună a pozitivismului logic. Reprezentanţii pozitivismului 
logic şi-au fixat ca sarcină, în primul rând, analiza metodelor şi a teoriilor 
ştiinţelor naturii, problemă de care filosoful limbajului comun se preocupă, 
însă, prea puţin. Punctul de plecare al celui din urmă este constituit de 
orientările ale altor filosofi, mai ales când acestea par a se afla în contradicţie 
cu aşa-numitul simţ comun sau când acestea nu pot fi formulate cu ajutorul 
limbajului comun. Din acest punct de vedere, putem spune că filosofia 
limbajului comun este mai bine reprezentată de Moore, decât de Russell. în 
afară de aceasta, reprezentanţii pozitivismului logic considerau că introdu¬ 
cerea logicii formale în analiza filosofică este esenţială. Dimpotrivă, re¬ 
prezentanţii filosofiei limbajului comun sunt de părere că este mai important 



222 


Filosofia analitică 


să fie evidenţiată logica nonformală a limbajului comun în acele domenii 
care nu au, în genere, caracterul unui sistem formal. în fine, mai trebuie 
amintit faptul că pozitivismul logic se considera pe sine o orientare anti- 
metafizică, în timp ce filosofia limbajului comun se privea pe sine ca fiind, 
mai degrabă, ametafizică; acest fapt i-a determinat pe mulţi filosofi ai 
limbajului comun să considere că pozitivismul logic aparţine, la rândul său, 
tradiţiei metafizice dogmatice 1 . Poziţiile filosofiei limbajului comun şi ale 
pozitivismului logic converg, însă, atunci când este vorba de respingerea 
majorităţii problemelor filosofice tradiţionale şi a unor sisteme filosofice, 
care sunt rezultatul unei neînţelegeri principiale a logicii limbajului. 

Centrul de greutate al filosofiei britanice s-a mutat în perioada postbelică 
de la Cambridge la Oxford. Cu toate că Moore şi Wittgenstein, cei mai 
importanţi adepţi ai filosofiei limbajului comun, au activat la Cambridge 
înainte de război, majoritatea filosofilor importanţi ai acestei perioade şi 
mişcări au ales Oxfordul. 


Dispariţia spiritului 

Unul din domeniile în care filosofia limbajului comun a cunoscut una dintre 
cele mai fructuoase dezvoltări este „filosofia mentalului” (philosophy of 
mind). în numeroasele cărţi şi articole apărute în acest domeniu, s-a încercat 
înţelegerea şi descrierea conceptuala a sentimentelor, intenţiilor, voinţei, 
viselor, memoriei şi reprezentărilor. Acest interes îşi are originea în preo¬ 
cuparea târzie a lui Wittgenstein pentru limbajul comun. 

Cartea lui Gilbert Ryle, The Concept of Mind, apărută în 1949, a 
constituit punctul constructiv al dezbaterii. Ryle (1900-1976) a studiat la 
Oxford limbile clasice şi filosofia. în 1945 ajunge profesor la Oxford. 
După ce în anii ’30 publică numeroase articole incitante, în 1945 îi apare 
colecţia de articole Dilemmas, unde descrie modul în care pot fi rezolvate, 
respectiv reduse, paradoxurile şi contradicţiile conceptuale ale filosofiei 
tradiţionale. în 1966 publică o carte despre Platon, Plato ’s Progress. între 
anii 1948-1971 este editorul revistei Mind, care, în perioada respectivă, 
era considerată „vasul amiral” al filosofiei britanice. Cu toate acestea, cele 
mai importante realizări filosofice ale lui Ryle sunt cele din domeniul 
analizei conceptului de minte. 

The Concept of Mind cuprinde atât o componentă critică, cât şi una 
constructivă. Componenta critică se referă la respingerea reprezentării 

tradiţionale, dualiste a omului, care a dominat timp de trei secole gândirea 
apuseană. Conform acestei concepţii, omul este constituit din două părţi 
esenţial diferite, şi anume spiritul şi corpul. Corpul poate fi înţeles şi descris 
prin intermediul categoriilor fizicii, asemenea maşinilor sau mişcării 
planetelor. Spiritul nu poate fi însă înţeles astfel. întrebarea privitoare la 
modul în care poate fi în genere descris şi înţeles şi în ce mod poate fi 
imaginată legătura corp-minte, respectiv spirit, este una dintre cele mai grele 
probleme filosofice ale epocii modeme. în ce priveşte componenta 
constructivă a acestui concept, Ryle încearcă o descriere felului în care 
putem determina în mod logic condiţiile care ne permit să descriem şi să 
judecăm oamenii ca fiind încrezuţi, timizi, proşti sau vicleni, sensibili, 
spirituali. Ryle încearcă să clarifice modul în care conceptele noastre de 
sentiment, inteligenţă, voinţă, motiv, reprezentare şi cele înrudite cu acestea 
se raportează unele la altele, în aşa fel încât din această raportare reciprocă 
sa nu ia naştere contradicţii logice sau consecinţe absurde. 

Reprezentarea dualistă a omului este denumită polemic de Ryle drept 
„mitul cartezian” sau „dogma fantomei din maşina”. După Ryle, această 
dogmă susţine următoarele: 

Corpul se află în timp şi spaţiu, spiritul doar în timp. 

Doar corpul poate fi descris mecanic, nu şi spiritul. 

Corpul poate fi observat în mod public, spiritul are un caracter privat. 
Pe baza introspecţiei şi a evidenţei conştiinţei sale, o persoană are o 
cunoaştere nemijlocită a vieţii sale sufleteşti şi spirituale, dar ei nu îi 
poate fi accesibilă nemijlocit niciodată viaţa sufletească şi spirituală a 
altor persoane. 

Spiritul este înţeles ca sumă a proceselor şi a stărilor interne care pot 
cauza, la rândul lor, procese corporale, precum activităţile şi stările 2 . 
Ryle subliniază faptul că formularea şi dezvoltarea concepţiei dualiste 
este, printre altele, rezultatul dezvoltării concepţiei renascentiste despre 
natură. Această înţelegere a naturii porneşte de la supoziţia că toate 
evenimentele din natură pot fi descrise complet în limbaj mecanicist. Filosofii 
care s-au îndoit de posibilitatea descrierii oamenilor prin intermediul 
categoriilor fizicaliste şi-au pus întrebarea privitoare la deosebirea dintre 
animal şi maşină, pe de o parte, şi dintre om şi maşină, pe de altă parte. 
Potrivit răspunsului pe care aceştia l-au dat întrebărilor de mai sus, mişcările 
şi stările corpului, înţeles ca maşină, sunt atribuite unor cauze care trebuie 
înţelese drept procese mentale şi nu ca procese corporale. Această concepţie 
ridică însă trei întrebări: 

în primul rând, se pune întrebarea referitoare la modul în care trebuie 
înţelese şi descrise aceste stări şi procese mentale, în măsura în care metoda 
explicativă acceptată este, totuşi, una de tip mecanicist. S-a încercat rezolvarea 
acestei probleme prin adoptarea, în explicarea naturii sufletului, a paradigmei 
explicative mecaniciste. Rezultatul a fost o teorie cvasimecanicistă referitoare 
la o „maşină a sufletului”. După complicate dezvoltări ale problemei, care 
au condus la speculaţii vagi, confuzii conceptuale şi discursuri imprecise, 
aceste încercări s-au dovedit a fi mai mult metaforice. 

în al doilea rând, intervine problema legăturii dintre presupusa maşină 
a sufletului şi cea corporală, afirmându-se că relaţia lor trebuie înţeleasă în 
termeni mecanicişti sau cvasimecanicişti, a treia posibilitate fiind exclusă. 
Dar ce tip de concepţie rezultă din această presupunere? în acest mod este 
doar pusă problema, nu este însă şi rezolvată; şi aceasta deoarece rămâne 
deschisă întrebarea privitoare la posibilitatea acestei relaţii, de vreme ce 
ambele modele explicative se exclud reciproc: procesele mecanice nu pot fi 
influenţate de cele cvasimecanice, şi reciproc. 

în al treilea rând, se ridică întrebarea referitoare la modalitatea în care o 
persoană poate în genere să cunoască viaţa sufletească a unei altei persoane. 
Conform reprezentării dualiste a omului, viaţa sufletească ţine exclusiv de 
sfera privată, care nu poate fi percepută nemijlocit de nimeni altcineva în 
afară de persoana în discuţie. E greu de înţeles modul în care o persoana poate 
şti, în genere, dacă alte fiinţe sunt în posesia unui suflet sau a unei minţi 1 . 


Erorile categoriale 

Ryle consideră că reprezentarea cartezian-dualistă este greşită principial, de 
unde rezultă că şi problemele care sunt generate de acest dualism sunt expresia 
unor neînţelegeri. El susţine că teza dualistă se bazează pe o serie de aşa- 
numite erori categoriale. Ceea ce Ryle vrea să spună iese cel mai bine în 
evidenţă prin prezentarea propriului exemplu. Unei persoane, care urmăreşte 
pentru prima dată un joc de fotbal i se explică ce semnificaţii au pentru joc 
diferiţii lui actori şi regulile acestuia. Ea învaţă ce funcţii au portarul, liberoul, 
fundaşul, arbitrul, arbitrul de tuşă şi care este rolul porţii, al fanioanelor de 
colţ, al mingii şi al marcajului de pe terenul de joc. însă când această persoana 
spune: „Acum am înţeles ce semnificaţie au diferitele persoane şi echipa¬ 
mentul, dar cine sau ce practică spiritul de echipă, despre care am auzit că ar 
fi important?”, atunci această întrebare este expresia unei erori categoriale. 

A vădi sau a practica spiritul de echipă nu este o funcţie, care să stea pe 
acelaşi nivel cu o degajare de poartă, o pasă, un şut la poartă, o demarcare 
sau primirea unui cartonaş, deoarece sunt activităţi şi procese diferite. Un 
jucător poate fi de folos echipei sale atunci când pasează unui coechipier 
care se află într-o poziţie avantajoasă de a şuta la poartă, în loc sa încerce să 
ajungă el însuşi, prin dribling, într-o asemenea poziţie. Prin aceasta, însă, 
jucătorul n-a realizat două activităţi: pe de o parte a pasat, iar pe de altă parte 
a avut un comportament colegial. Jucătorul a realizat, mai degrabă, o singură 
activitate, într-un anumit mod. 

Un alt exemplu ar putea clarifica modul în care o persoană, care este 
capabilă să utilizeze o serie de concepte, poate, totuşi, să comită o eroare 
categorială, atunci când aceasta se gândeşte la modul în care trebuie sa 
utilizeze aceste concepte. O persoană poate învăţa, de exemplu, în ce constau 
deosebirile dintre constituţia americană, cea engleză şi cea germană. Ea 
poate să stabilească deosebirile în ce priveşte guvernul, parlamentul, justiţia 
şi relaţiile dintre acestea. Putem, deci, să o întrebămcând a apărut constituţia 
germană şi când a venit la putere o anumită guvernare. Totuşi, este posibil 
ca persoana chestionată să înţeleagă logic eronat conceptul de constituţie, 
fapt evident atunci când se gândeşte că, la fel cum poate întreba cu sens ce 
persoane f ac parte dintr-un guvern, poate, de asemenea, întreba cu sens şi ce 
persoane fac parte din constituţia germană. Această persoană n-ar înţelege 
că legea de fundamentală germană nu este o instituţie de acelaşi tip sau de 
aceeaşi categorie ca parlamentul, guvernul sau tribunalul. Atât timp cât o 
persoană comite acesteerori categoriale, va fi înclinată să înţeleagă constituţia 
ca o replică a unor instituţii precum tribunalul sau parlamentul; numai că 
această replică ar fi de un tip special, mistic 4 . 

în mod analog, Ryle susţine că şi reprezentarea dualist-carteziană cu 
privire la natura omului este expresia unor astfel de erori categoriale, 
într-adevăr, este evident că nu putem descrie doar în chip ştiinţific ideile, 
sentimentele, acţiunile şi intenţiile unei persoane; de aici s-a tras, însă, 
concluzia eronată că acestea ar trebui descrise într-un mod opus celui 
ştiinţific. Aşa cum corpul omenesc este o unitate, o structură complexă, 
tot astfel, ne-am putea gândi că spiritul sau sufletul este, la rândul lui, o 
astfel de unitate complex organizată, doar că este de un tip diferit şi este 
constituit dintr-o substanţă diferită. Modul ideal de descriere a unei astfel 
de structuri este cel cvasimecanicist 5 . 

încercând să propună o alternativă la această teză, Ryle încearcă să 
arate că oamenii conştienţi, care gândesc normal, care simt şi acţionează. 

sunt purtătorii unui set de dispoziţii, mai mult sau mai puţin complexe: 
înţelegerea, îndemânarea, trăsăturile de caracter; în afară de aceasta, acţiunile 
lor aduc la lumină astfel de dispoziţii. Aceasta înseamnă că afirmaţiile despre 
mintea unei persoane nu sunt afirmaţii despre ce se întâmplă în substanţa ei 
sufletească privată sau în forul ei interior, ci sunt afirmaţii referitoare la 
modul în care aceste procese interne sunt exteriorizate în viaţa persoanei în 
discuţie. Aceste procese interne sunt diferite de la om la om, fapt care trebuie 
să ne trimită la dispoziţiile lor, de asemenea diferite. 

Din punct de vedere logic, această înseamnă că afirmaţiile despre stările 
sau actele mentale ale unei persoane iau forma judecăţilor ipotetice sau se 
concretizează într-un amestec de judecăţi ipotetice şi categorice 6 . Judecăţile 
ipotetice sunt judecăţile de forma: ,4acă...atunc!\ cum sunt, de exemplu, 
următoarele: „Dacă soarele străluceşte vara prea mult timp, atunci asfaltul 
se înmoaie”,„Dacă plantele nu sunt udate, atunci ele se ofilesc”. Pe de altă 
parte, propoziţiile categorice sunt întotdeauna descrieri ale stărilor sau 
evenimentelor, cum sunt, de exemplu, următoarele enunţuri: „Ea purta o 
rochie roşie”, „Trenul a trecut pe sub pod”. în descrierea unei dispoziţii nu 
este de fapt descris nimic care s-ar întâmpla aici şi acum. Pur şi simplu se 
stabileşte că anumite lucruri pot avea loc în anumite condiţii. 

Un exemplu simplu de dispoziţie este elasticitatea unui arc. Aceasta 
nu este un eveniment, ci o stare de lucruri, anume aceea că arcul, în condiţii 
normale de temperatură şi presiune, va reveni la forma sa iniţială după ce 
a suferit o anumită tensionare. De aceea, enunţurile prin care sunt atribuite 
dispoziţii unui lucru sau unei persoane pot fi exprimate în judecăţi ipotetice: 
dacă în anumite condiţii au loc anumite lucruri, atunci se va întâmpla 
acest lucru. 


Teoria ca formă a practicii 

Cartea lui Ryle referitoare la conceptul de minte se axează pe analiza unui 
set de concepte mentale importante: cunoaştere, aptitudine, intenţie, motiv, 
sentiment, dispoziţie, eu, senzaţie, reprezentare, gândire. Ryle abordează 
aceste concepte dintr-o perspectivă dublă, critică şi constructivă. El încearcă 
să arate că, dacă sunt înţelese dintr-o perspectivă dualistă, aceste concepte 
conduc la o serie de contradicţii insurmontabile. El oferă ca alternativă o 
descriere a conceptelor mentale, care este, până la un anumit punct, non- 
contradictorie şi în acord cu presupoziţiile generale ale teoriei sale. în 

acest sens, putem spune că metoda lui Ryle este în întregime una 
tradiţională. Cartea aparţine domeniului filosofiei limbajului comun, adică 
al filosofiei de tip Oxford. Aceasta deoarece, aici, Ryle încearcă să elimine 
posibilele contradicţii şi să-şi întemeieze propriile concluzii, în măsura în 
care identifică ceea ce poate fi şi ceea ce nu poate fi rostit cu sens în 
folosirea obişnuită a limbii. 

Concepţia şi argumentaţia lui Ryle pot fi ilustrate prin intermediul 
analizei acestuia referitoare la conceptele de „cunoaştere” şi „aptitudine”. 
Unul dintre elementele de bază ale reprezentării cartezian-dualiste este ceea 
ce Ryle numeşte „legenda intelectualistă”. în general, diferenţa dintre oameni 
şi lucruri sau animale rezidă în faptul ca omul poate gândi. Ryle nu are nici 
o obiecţie împotriva acestei afirmaţii. Totuşi, el îşi exprimă rezervele referitor 
la modul în care a fost înţeleasă această teză în tradiţia carteziană. El se 
referă aici la faptul că gândirea este identificată cu activitatea teoretizării, 
fiind astfel înţeleasă ca activitate internă, privată şi tacită. Această legendă 
are, deci, la bază asumpţia că acţiunile pot fi făcute inteligibile, în măsura în 
care acestea sunt întemeiate de o activitate teoretică, intelectuală, adică atunci 
când acestea sunt însoţite de o astfel de activitate teoretică 7 . Adevărul 
afirmaţiilor sau corectitudinea normelor sunt probate prin intermediul acestei 
activităţi intelectuale, iar implementarea corectă sau incorectă a activităţii 
teoretice este hotărâtoare pentru judecarea unei acţiuni practice (construcţia 
unei case, gătitul, navigatul) ca inteligentă sau neinteligentă. De exemplu, 
conform concepţiei dualiste, gătitul poate fi apreciat ca eficient, realizat cu 
grijă, plictisitor sau lipsit de imaginaţie, doar atunci când este înţeles ca 
activitate-tandem, adică atunci când se distinge între partea teoretică, care 
este privată, şi cea practică, care are caracter public. Activităţile pe care 
bucătarul, profesionist sau lipsit de imaginaţie, le îndeplineşte, trebuie cauzate 
sau justificate de o examinare în paralel a caracteristicilor maşinilor de gătit 
şi a mâncărurilor, a reţetelor şi a modului de preparare a mâncărilor conform 
acestora. în mod analog, toate celelalte activităţi inteligente sau noninteligente 
trebuie să consiste în două tipuri de activităţi 8 . 

Pornind de aici, Ryle încearcă să arate că prin legenda intelectualistă, 
se susţine contrariul reprezentării curente, şi anume: aptitudinea (a şti cum...) 
nu poate fi determinată de o perspectivă teoretică (ştiinţa că un anumit lucru 
este sau nu valabil), ci, însăşi perspectiva teoretică este o formă a practicii şi 
poate fi, la rândul ei, inteligentă sau neinteligentă 9 . Ryle aduce două 
contraargumente la această încercare de diviziune a acţiunilor. în primul 
rând, e puţin plauzibil că orice acţiune, a cărei îndeplinire necesită sau nu o 

inteligenţă, ar putea include şi contemplarea judecăţilor, normelor şi regulilor 
teoretice. în majoritatea cazurilor, noi nu acordăm părţii teoretice nici o 
atenţie. în plus, există multe acţiuni, pentru care nu există formulate criterii 
sau reguli, pe baza cărora acestea să fie îndeplinite în mod inteligent. 

O persoana spirituală, de exemplu, nu va fi capabilă să formuleze reguli 
pe baza cărora face o glumă bună sau judecă o afirmaţie drept spirituală. Cu 
toate acestea, ea este în măsură să facă glume bune la momentul oportun şi 
să le recunoască pe cele nesărate 10 . 

Cea de-a doua obiecţie se referă la aşa-numitul argument al regresului 
la infinit, un contraargument pe care Ryleîl foloseşte frecvent în Conceptul 
de minte. Acesta are următoarea structură. Potrivit reprezentării dualiste, o 
acţiune inteligentă presupune o contemplare teoretică prealabilă a judecăţilor, 
normelor şi regulilor, pe baza cărora va fi îndeplinită ulterior activitatea. 
Dar această contemplare este ea însăşi o acţiune, care poate fi mai mult sau 
mai puţin inteligentă. De aici rezultă că este necesară o a doua contemplare 
teoretică a primei contemplări teoretice. însă această contemplare de gradul 
doi este, la rândul ei, o acţiune, care este îndeplinită mai mult sau mai puţin 
inteligent. Prin urmare, trebuie să urmeze o examinare intelectuală de gradul 
trei. De aici putem trage concluzia că cei care acţionează ar trebui să facă un 
număr infinit de clarificări teoretice, pentru a putea, în general, să înde¬ 
plinească o acţiune inteligentă. Dar aceasta duce la situaţia absurdă a regre¬ 
sului la infinit", 


Dispoziţii şi acţiuni 

Ştiinţa, aptitudinea şi înţelegerea nu sunt activităţi sau procese aparţinând unui 
spirit ocult. Ele sunt, mai degrabă, o lungă serie de dispoziţii mai mult sau mai 
puţin complexe. Ryle nu vrea să arate că nu există acte sau procese spirituale. 
Acestea sunt acele acţiuni sau stări, în care se manifestă dispoziţii mentale 
asemenea putinţei sau înţelegerii. Aşadar, astfel de acţiuni spirituale pot fi 
descrise ca manifestări ale unor anumite dispoziţii: „Ea conducea automobilul 
cu mare atenţie”, „El tăia copacii cu atenţie”. Aceste descrieri nu au forma 
unor judecăţi pur categorice, nici a unor judecăţi pur condiţionale; ele sunt, 
mai degrabă, o mixtură a acestor două tipuri. Ele indică atât faptul că un 
eveniment are loc, cât şi faptul că acesta are loc ca manifestare a unei anumite 
dispoziţii. Descrierile de acest tip conţin, prin urmare, atât o componentă 
explicativă, cât şi una anticipatoare. în acest caz, descrierile evenimentelor 

mentale nu se deosebesc de descrierile altor evenimente, în măsura în care 
toate aceste evenimente sunt manifestări ale dispoziţiilor. Enunţul .Această 
barză se îndreaptă acum spre sud” oferă atât o explicaţie parţială referitoare la 
motivul pentru care barza zboară spre sud (ea face acest lucru deoarece este o 
pasăre migratoare şi are, deci, anumite dispoziţii), cât şi o prezicere a modului 
în care barza se va comporta în anumite circumstanţe. Acest exemplu conţine 
o explicaţie, care trebuie înţeleasă cauzal, adică în modul următor: un 
eveniment (cauza) explică un alt eveniment (efectul). E greu de închipuit că 
locul elementului explicativ poate fi confundat, prin localizarea acestuia la 
nivelul categorial al evenimentului, în loc de cel al dispoziţiei. Ryle împăn* 
tăşeşte opinia că poziţia dualistă comite tocmai o astfel de eroare categorială 
atunci când are în vedere descrierile explicative ale evenimentelor mentale. 
Diferenţa dintre dispoziţii şi evenimente mentale constă, potrivit lui Ryle, şi 
în faptul că dispoziţiile mentale sunt interiorizate printr-un proces de învăţare. 
Interiorizarea unei dispoziţii mentale sau a unei aptitudini îl pune pe om în 
poziţia de a putea acţiona în anumite situaţii corect şi cu sens, dar şi în 
situaţii neprevăzute, neîntâlnite în timpul procesului de învăţare. Mai mult, 
achiziţionarea unei aptitudini mentale duce la mai uşoara învăţare a altor 
aptitudini; altfel spus, el şi-a apropriat, într-o oarecare măsură, aptitudinea 
de a putea achiziţiona noi aptitudini 12 . 


Eşecul dualismului 

Ryle intenţionează să rezolve problemele de care se loveşte concepţia 
cartezian-dualistă prin intermediul propriei interpretări, fundamental diferite 
de cea dintâi. în primul rând, trebuie spus că, potrivit lui Ryle, noi nu întâm¬ 
pinăm dificultăţi de principiu în descrierea vieţii sufleteşti a persoanelor. în 
genere, dispoziţiile şi actele mentale ale unei persoane sunt accesibile unei 
alte persoane, de vreme ce noi facem zilnic descrieri şi afirmaţii despre 
stările noastre sufleteşti. De fapt, istoricii, filologii, economiştii ş.a.m.d. se 
ocupă tocmai de diferitele aspecte ale vieţii sufleteşti a omului. Ryle consideră 
că noi suntem în stare să înţelegem viaţa sufletească a omului în profunzimea 
sa abia ca urmare dezvoltării ştiinţelor psihologiei. în multe situaţii, noi 
înţelegem acţiunile umane, pur şi simplu deoarece folosim cu sens un anumit 
set de concepte mentale generale. Explicaţia psihologică este folositoare 
doar atunci când avem de explicat o acţiune sau o stare pe care noi nu o 
înţelegem 13 . 

în al doilea rând, problema relaţiei minte-corp este o falsă problemă, 
deoarece enunţurile referitoare la sufletul sau mintea unei persoane nu sunt 
altceva decât un tip special de enunţuri referitoare la persoana în cauză. A 
întreba cu privire la relaţiile dintre un om şi spiritul său sau dintre spiritul şi 
corpul acestuia, vizând o conexiune cauzală de evenimente, este tot atât de 
eronat ca întrebarea cu privire la notificările reciproce ale constituţiei germane 
şi Parlamentului german 14 . 

în al treilea rând, Ryle consideră că nu există nici o deosebire esenţială, 
principială, între cunoaşterea propriei vieţi sufleteşti şi cunoaşterea vieţii 
sufleteşti a altor indivizi 15 . 

A fi conştient de o anumită stare de lucruri sau de un anumit proces nu 
înseamnă a te afla într-o stare de iluminare. De asemenea, această conştienţă 
nu implică, aşa cum consideră dualiştii, două acţiuni: a face o operaţie 
aritmetică în mod conştient nu înseamnă a face operaţia ca atare şi, deopotrivă, 
a examina operaţia ca atare, ci înseamnă a face operaţia aritmetică într-un 
anume mod şi a fi în stare să oferi o explicaţie pentru tine şi pentru ceilalţi 
referitoare la procesul care a avut loc. 


Alternativa materialistă 

Atacul lui Ryle împotriva conceptului de conştiinţă (minte) dominant în 
epocă a avut succes. Puţini filosofi ar mai fi astăzi în stare să apere modelul 
dualist contestat de Ryle. Ceea ce este însă problematic este dacă încercările 
constructive ale lui Ryle merg într-o direcţie bună. Poziţia lui Ryle poate fi 
desemnată cel mai corect ca un tip de behaviorism, ca o încercare de a arăta 
că toate fenomenele de conştiinţă pot fi înţelese ca dispoziţii comportamentale 
sau comportamente. Formele conştiinţei, greu de interpretat de pe poziţii 
behavioriste, sunt senzaţiile, percepţiile şi reprezentările. Această dificultate 
explică şi faptul pentru care Ryle însuşi nu a fost prea mulţumit cu propriile 
încercări explicative 16 . 

în ultimii ani au fost dezbătute două poziţii referitoare la fenomenele 
de conştiinţă, concurente cu behaviorismul lui Ryle. Una dintre acestea, 
aşa-numita teorie a persoanei, numită de asemenea şi interpretarea criterio- 
logică, va fi tratată în capitolul despre Strawson. Cealaltă este teoria mate¬ 
rialistă a identităţii. Cea din urmă se află, în multe privinţe, pe aceeaşi linie 
de interpretare cu cea a fizicalismului reprezentat de pozitivismul logic. 
Fizicalismul presupune că toate enunţurile referitoare la fenomene mentale 

pot fi traduse în (sunt echivalente din punct de vedere logic cu) enunţuri, 
care sunt compuse exclusiv din concepte ce ţin de domeniul fizicii, în vreme 
ce teoria materialistă a identităţii nu conţine o astfel de presupoziţie. Ea 
susţine că evenimentele sau entităţile la care se face referire în descrierea 
fenomenelor mentale sunt de fapt entităţi sau evenimente care pot fi descrise 
de ştiinţele naturii. Această poziţie a fost elaboratăîn principal de către filosofii 
australieni; rezultatul final al acestor cercetări este cuprins în A Materialist 
Theory ofMind a lui D.M. Armstrong, apărută în 1968. 

Una dintre ideiledebază ale teoriei materialiste a identităţii este aceea că 
unele enunţuri referitoare la fenomenele mentale, precum senzaţiile, repre¬ 
zentările sau percepţiile, sunt relatări genuine; lor nu li se poate concede că 
sunt în întregime descrieri ale unui comportament sau ale unei dispoziţii. O 
caracteristică a acestor relatări genuine este aceea că ele sunt formulate într-un 
mod neutru Neutre sunt de obicei enunţurile în care sunt utilizaţi termeni 
precum „oricine”, „orice”, „cineva” sau „ceva”. Astfel, în enunţul „Cineva a 
telefonat”, se poate relata, la modul neutru, că NN a telefonat însă, în această 
relatare genuină nu se poate spune pur şi simplu că cel care a telefonat este 
NN. Teoria materialistă a identităţii susţine că enunţurile referitoare la senzaţii 
sau reprezentări sunt neutre, în acelaşi mod în care sunt indiferente îh raport 
cu întrebarea dacă evenimentele relatate sunt procese materiale sau 
nonmateriale. Un enunţ de tipul, Am acum în faţa ochilor copia unui punct 
galben” nu spune nimic altceva decât că Jn momentul de faţă mă aflu într-o 
stare asemănătoare celei în care văd, la lumina zilei, un punct galben”. Rămâne, 
însă, deschisă întrebarea referitoare la natura concretă unei astfel de stări. 

Această stare, relatată neutru, este complet identică şi, în acelaşi timp, 
contingent identică cu o stare sau cu un proces material, cum ar fi, de exemplu, 
acela al sistemului neurofiziologice. Identitatea strictă nu se referă aici la o 
corelaţie între un fenomen mental şi un proces spiritual sau între două stări 
sau procese, ci se referă la unul şi acelaşi fenomen sau proces. Astfel, în 
exemplul de mai sus nu se face referire la două persoane, „cineva” şi, ,NN”. 
Identitatea contingenţă se referă la faptul că ceea ce este exprimat prin 
intermediul unei descrieri a unui fenomen mental nu este în mod necesar o 
stare materială sau un proces spiritual. Pentru o mai bună clarificare a con¬ 
ceptului de identitate contingenţă, sunt aduse în discuţie, printre altele, 
următoarele exemple: fulgerul este identic cu descărcarea electrică, iar apa 
este identică cu HjO. 

Astăzi nu ni se mai pare o ciudăţenie că, pe baza teoriilor ştiinţifice 
modeme, fulgerele sunt identificate cu un anumit tip de descărcări electrice, 

în ciuda faptului că, timp de secole, s-a putut vorbi despre fulgere, fără a se 
cunoaşte ceva despre electromagnetism. Material iştii susţin că nu este nimic 
ieşit din comun în faptul că, de-a lungul secolelor, s-a putut vorbi despre 
percepţii senzoriale, fără a se şti ceva despre procesele neurofiziologice, în 
ciuda faptului că, potrivit progreselor ştiinţifice ulterioare, percepţiile 
senzoriale trebuie identificate cu anumite procese neurofiziologice. 

Adepţii teoriei materialiste a identităţii susţin că teoria lor ar fi o ipoteză 
metafizică, care este coerentă cu setul uzual de concepte referitoare la 
fenomenele mentale şi care este coerentă în acelaşi timp, în mod direct, cu 
dezvoltarea cunoaşterii ştiinţifice. Obiecţiile aduse acestei teorii vor fi 
discutate în detaliu în capitolul referitor Ia problema corp-minte. 

De la conceptul de minte la filosofia mentalului 

Problema minte-corp în filosofia anglo-saxonă a mentalului 
între 1949 şi 1987' 


Cărţile The Concept ofMind (germ.: Der Begriffdes Geistes, 1969), din 1949, 
a lui Gilbert Ryle şi Neurophilosophy. Toward a Unified Science of Mind/ 
Brain, din 1986, 2 a Patriciei Churchland, indică, prin titlurile lor, trăsăturile 
distinctive ale evoluţiei filosofiei anglo-saxone a minţii în cei 37 de ani ce 
despart lucrările sus-numite. Această istorie începe în momentul în care mai 
mulţi filosofi interpretează imposibilitatea de a rezolva problemele filosofice 
nu ca un semn al „profunzimii”, ci drept indiciu al unei confuzii conceptuale 
(Ryle 1954). Gândirea anglo-saxonă este caracterizată de încrederea filosofilor 
prin faptul că logica şi analiza limbajului deţin metodele certe prin care 
confuziile conceptuale pot fi diagnosticate şi rezolvate. Consecvent cu această 
atitudine, Ryle nu abordează problema minte-corp printr-o reexaminare a 
naturii minţii, ci îşi consacră consideraţiile conceptului de minte. Potrivit lui 
Ryle, mintea este întregul ansamblu al cuvintelor pe care noi le utilizăm pentru 
a ne caracteriza pe noi şi alte fiinţe din punct de vedere psihologic. Scopul lui 
Ryle este acela de a demonstra că o înţelegere, purificată prin intermediul 
analizei limbajului, a tuturor idiomurilor noastre psihologice uzuale elimină 
setul de întrebări care constituie însăşi problema relaţiei minte-corp, şi anume: 
Cum poate fi explicată cauzal interacţiunea dintre fenomenele minţii şi cele 
corporale? Ce sunt mintea, conştiinţa, conştiinţa de sine şi voinţa? Ce loc 
ocupă ele în univers? De unde pot să ştiu că şi ceilalţi au o minte, că au amintiri, 
senzaţii, dorinţe, credinţe, temeri ete. ? După cum Ryle însuşi admite, cartea sa 
a fost scrisă dintr-un interes metafilosofic 3 : pe de o parte, luând ca exemplu 
problema relaţiei minte-corp, el vrea să-şi întărească teza referitoare la natura 
unei probleme filosofice; pe de altă parte, el vrea să arate modul în care analiza 
conceptuală poate rezolva astfel de probleme. 

Titlul cărţii lui Churchland arată, dimpotrivă, că premisele centrale ale 
demersului lui Ryle şi-au pierdut, în decursul a 37 de ani, puterea de atracţie: 
analiza filosofică a conceptelor nu este suficientă pentru a rezolva sau a 
destitui problema relaţiei minte-corp. Ştiinţele empirice sunt o componentă 
esenţială a acestui demers, dar nu conduc, ele singure, la o rezolvare a acestei 
probleme, ci doar împreună cu filosofia („filosofia mentalului”). Mulţi 
subîmpart această poziţie în mai multe orientări. Un segment important al 
fllosoflei mentalului în anii ‘80este reprezentat de filosofia ştiinţelor cognitive 
(„Cognitive Science")* , care presupune discuţia temeiurilor conceptuale ale 
psihologiei, în special ale psihologiei cognitive şi ale inteligenţei artificiale, 
dar şi ale neurobiologiei cognitive şi ale etologiei 3 . 

Faptul că discursul filosofiei mentalului s-a transformat în această 
perioadă de timp, se datorează atât (1) evoluţiilor din cadrul filosofiei analitice 
în întregul ei, cât şi (2) celor din afara filosofiei. înainte de a ne concentra 
asupra unor etape ale evoluţiei acestei probleme, prin care se produce efectiv 
această transformare, vom schiţa pe scurt influenţele „exogene”. 

1. Willard Van Orman Quine 6 dezvoltă, în polemica sa cu empirismul 
logic, reprezentat de profesorului său Rudolf Camap, o critică a distincţiei 
dintre adevărurile analitice sau conceptuale, introduse de filosofie, şi 
adevărurile empirice, introduse de ştiinţă. Această distincţie joacă un rol 
important pentru adepţii empirismului logic, nu în ultimul rând deoarece 
aceasta face cu putinţă o anumită înţelegere a demersului filosofic, care 
atribuie filosofiei o sarcină proprie, ce se distinge net de cea a ştiinţelor 
empirice, dar care nu se reduce la cea a metafizicii (contestate, de altfel) 
tradiţionale. Sarcina filosofiei este aceea de a stabili, prin intermediul ana¬ 
lizei semantice, adevăruri referitoare la conexiunile logice. Această teză 
presupune că există un criteriu clar pentru a distinge între ceea ce ţine de 
semnificaţia expresiilor lingvistice şi contextelor conceptuale şi ceea ce 
ţine de contextele empirice. Critica lui Quine subminează această presu¬ 
poziţie: setul de concepte nu este independent de utilizarea acestora în 
teorii empirice. Prin urmare, nu există adevăruri conceptuale care să fie 
imune la modificarea acestor teorii sau la înlocuirea lor cu teorii mai bune. 
De aceea, analiza conceptuală pură nu vizează rezultate a căror stabilitate 
să poată fi asigurată independent de evoluţia ştiinţei. Filosofia şi ştiinţa se 
află într-un acelaşi proces constant de transformare. 

O consecinţă a acestui fapt este că şi conceptele psihologiei pot fi afectate 
într-un mod la fel de neaşteptat. Modul în care se petrece acest lucru poate fi 
lămurit prin prezentarea celei de-a doua teze (semnificative pentru evoluţia 

mai sus-menţionată), aceeasusţinutăde Wilftid Sellars în cartea sa din 1956 7 . 
Potrivit acestuia, fiecare dintre noi are un anumit concept privind com¬ 
portamentul inteligent al oamenilor şi al altor fiinţe superioare. Este vorba 
de o psihologie a cotidianului, care mijloceşte interacţiunea dintre oameni şi 
fără de care nu ar fi posibilă nici una dintre formele de cooperare şi de 
conflict, tipice societăţilor umane. Sellars dezvoltă o concepţie potrivit căreia 
importanţa unei expresii psihologice este stabilită prin intermediul rolului 
pe care această expresie îl joacă în teoria psihologiei populare. în afară de 
aceasta, justificarea aplicării acestor expresii se face pe baza explicaţiei 
comportamentului, pe care aceste expresii le fac posibile 8 . 

Prin urmare, la baza psihologiei populare se află acelaşi tip de judecăţi 
ce stau la baza oricărei teorii empirice: o teorie va fi păstrată, într-un anumit 
domeniu, atâta vreme cât propriile explicaţii nu vor fi înlăturate de explicaţii 
mai bune ale unei teorii din acelaşi domeniu. Acum se înţelege de ce apar 
teorii explicative ale comportamentului ce nu mai utilizează nici una dintre 
formulele psihologice familiare nouă şi care se bazează pe teorii ale psihologiei 
populare. Conceptul de minte se dovedeşte a fi, în acest caz, un construct 
explicativ, care este respins împreună cu teoria pe care acesta o postulează 9 . 

Prin poziţiile lor, Quine şi Sellars subminează încrederea multora în 
forţa şi aplicabilitatea analizei conceptuale pur filosofice 10 . în acelaşi timp, 
punerea sub semnul întrebării a analizei conceptuale eliberează discursul 
filosofic de prejudecăţi, astfel încât întrebarea referitoare la natura feno¬ 
menelor psihologice sau mentale poate fi repusă în discuţie. în măsura în 
care întrebarea referitoare la natura minţii nu este epuizată de răspunsul la 
întrebarea referitoare la condiţiile utilizării expresiilor psihologice, este 
redeschisă posibilitatea speculaţiei filosofice. Faptul că în această sferă a 
speculaţiei filosofice sunt apărate, înainte de toate, nişte poziţii materialiste 
se explică prin faptul că teza realismului ştiinţific, susţinută de Quine, Sellars 
ş.a., devine parte componentă a convingerilor de bază a multor filosofi, cu o 
contribuţie decisivă la evoluţia filosofiei mentalului. Potrivit acestei teze, 
verdictul ultim referitor la ceea ce există efectiv şi la natura acestuia, revine 
ştiinţei. Judecata noastră spontană, intuitivă, referitoare la ceea ce există 
efectiv şi la modul în care există nu posedă nici o autoritate demnă de a fi 
luată în serios. Această teză este valabilă şi în cazul acelor lucruri (fenomene) 
şi proprietăţilor acestora, despre care noi credem, pe baza propriei experienţe, 
că deţinem cunoştinţe absolut certe, cum ar fi, de exemplu, fenomenele 
mentale ce ne sunt accesibile prin intermediul introspecţiei. Reprezentantul 
realismului ştiinţific consideră judecăţile noastre asupra acestor fenomene 

drept simple date, şi nu explicaţii sau temeiuri, pe care explicaţiile ştiinţifice 
trebuie să le respecte necondiţionat. Ceea ce se caută este o informaţie 
referitoare la natura minţii care să fie coerentă cu imaginea ştiinţifică a lumii. 
De aceea, se cere, printre altele, să nu se pornească de la presupoziţia existenţei 
unor substanţe şi a unor proprietăţi care nu-şi au loc în universul descris şi 
explicat de fizică. Prin aceasta, poziţiile dualiste sunt excluse. Acest fapt 
marchează o poziţie radical opusă tradiţiei fenomenologice din Germania şi 
din alte regiuni ale Europei. 

2.0 a doua influenţă importantă asupra filosofiei minţii este exercitată 
de progresele din cadrul ştiinţelor empirice. începând cu a doua parte a 
anilor ’50, hegemonia behaviorismului, care dominase timp de decenii 
psihologia şi lingvistica academică, se destramă. Apariţia psihologiei cog¬ 
nitive, a teoriei gramaticale a lui Chomsky, dezvoltarea computerelor şi a 
simulării aptitudinilor cognitive pe computere (cercetarea din domeniul 
ştiinţei artificiale) 11 au avut drept efect reintroducerea conceptelor filosofiei 
mentalului în disciplinele ştiinţifice. Concepte precum informaţie, prelucrarea 
informaţiei, ipoteză, reprezentare, cunoaştere, amintire, distincţie, intenţie, 
aşteptare, plan, strategie etc. au devenit constitutive explicaţiilor empirice 
aledemersurilorcognitive şi ale comportamentului inteligent 12 . Prin aceasta, 
analizei filosofice i se deschid noi perspective pentru rezolvarea relaţiei minte- 
corp. Dacă maşinile produc rezultate inteligente şi dacă rezultatele maşinilor 
pot fidescrise prin intermediul expresiilor psihologice, fără să apară problema 
relaţiei maşină-minte, atunci acest fapt poate să clarifice şi problema 
tradiţională a relaţiei minte-corp. 

Marile progrese din domeniul neurobiologiei din această perioadă se 
materializează într-o multitudine de cunoştinţe detaliate referitoare la baza 
biologică a aptitudinilor cognitive 13 . Ţelul îndepărtat al acestui demers constă 
în posibilitatea explicării detaliate a modului în care entităţile biologice 
instanţiază aptitudinile cognitive 14 . Rezultatul îl constituie sondarea analo¬ 
giilor şi diferenţelor ce pot fi trasateîntre computer şi creierul uman, demers 
neîncheiat încă nici astăzi şi care are drept scop rezolvarea filosofică, pornind 
de la baze empirice, a problemei relaţiei minte-corp 15 . 


Conceptul de minte Ia Gilbert Ryle 

în cartea sa, Ryle introduce următoarea teză: a susţine că mintea este o 
entitate sui generis, care are o existenţă independentă de cea a corpului, care 

întreprinde acţiuni, şi experimente şi care are o istorie proprie este o eroare 
de un tip spacial (o eroare categorială). „Mintea” nu este un termen ce 
denumeşte o astfel de entitate, ci o expresie generală ce denumeşte un număr 
mare de cuvinte ce servesc în descrierea şi judecarea relaţiilor dintre persoane, 
a aptitudinilor şi a dispoziţiilor acestora. Nu există o substanţă imaterială 
(„fantoma din maşină”), care să fie responsabilă pentru activităţile inteligente 
ale persoanelor. Nimic din ceea ce noi vrem să spunem despre persoane ca 
subiecţi psihologici nu ne constrânge să acceptăm existenţa momentelor, 
stărilor sau a proceselor mentale interne 15 . 

Ryle numeşte polemic teza pe care o combate „mitul cartezian” şi „doc¬ 
trina oficială a fantomei din maşină”. Scopul acestor denumiri nu este acela 
de a anunţa o exegeză riguros-istorică a operei carteziene, ci de a pregăti o 
aprofundare a propriei poziţii. Mitul cartezian se bazează pe teza că există o 
diferenţă clară între minte şi materie (dualism) (vezi tabelul). 

Cine acceptă această concepţie despre minte se lasă pradă întrebărilor 
mai sus-amintite, care conduc la concluzia că problema relaţiei minte-corp 
nu poate fi rezolvată. Ryle respinge această imagine, deoarece ea se sprijină 
pe un set de erori categoriale. O persoană comite o eroare categorială nu 
doar atunci când susţine ceva fals, ci şi atunci când susţine ceva absurd. O 
persoană susţine ceva absurd atunci când spune, de exemplu, „Numărul 2 
este roşu” sau „Astăzi mă vizitează contribuabilul în genere”. Generalizând, 
o persoană susţine ceva absurd, atunci când vorbeşte despre un obiect ca şi 
când acesta ar aparţine categoriei X (de obiecte concrete), când, de fapt, el 
aparţine categoriei Y (de obiecte abstracte) 17 . 


Domeniul mental: 
imaterial 

localizat doar temporal 
accesibil doar introspectiv 
conştientizat în mod necesar 
cunoscut cu certitudine 
privat, intern 

deschis în situaţii nefamiliare 

neverificabil pentru ceilalţi 
paramecanic 
cauzalitate „mentală” 


Domeniul material: 
întins 

localizat în spaţiu şi timp 
accesibil intersubiectiv 
conştientizat, dar nu în mod necesar 
cunoscut, dar nu cu certitudine 
public, extern 

observabil pentru toţi, în aceeaşi 
măsură 

verficabil pentru oricine 
mecanic 

cauzalitate „fizică” 

în ce măsură imaginea carteziană a minţii umane se întemeiază pe 
erori categoriale? Această teorie pare a interpreta fals judecăţile psihologice 
(sunt acele judecăţi, în care persoanelor se atribuie un predicat psihologic), 
luând drept corecte următoarele afirmaţii: 

1. Judecăţile psihologice se referă la evenimente, episoade şi lanţuri cauzale 
interne, private, inaccesibile celorlalţi; 

2. Judecăţile psihologice sunt judecăţi categorice; 

3. Judecăţile psihologice nu pot fi verificate intersubiectiv; 

4. Judecăţile psihologice nu posedă criterii de adevăr accesibile inter¬ 
subiectiv; 

5. Rolul judecăţilor psihologice este acela de a furniza explicaţii cauzale 
ale comportamentului uman; 

Prin intermediul analizei expresiilor cu ajutorul cărora vorbim despre 
cunoaştere, emoţii, senzaţii, reprezentări şi înţelegere, Ryle încearcă să înte¬ 
meieze o concepţie asupra judecăţilor psihologice, potrivit căreia: 

1. Judecăţile psihologice se referă la aptitudini, dispoziţii, înclinaţii, tendinţe 
şi atitudini comportamentale; 

2. Judecăţile psihologice sunt judecăţi ipotetice; 

3. Judecăţile psihologice pot fi verificate intersubiectiv; 

4. Judecăţile psihologice posedă criterii de adevăr accesibile intersubiectiv; 

5. Rolul judecăţilor psihologice este acela dea caracteriza comportamentul 
uman; în plus, ele nu vizează cauzele, ci doar criteriile şi standardele 
aptitudinilor şi rezultatelor. 

Pe scurt, teoria carteziană a minţii interpretează, în mod eronat, judecă¬ 
ţile care se referă la dispoziţiile comportamentale şi presupune criterii false 
de evaluare a cauzelor şi evenimentelor. Prin urmare, expresiile psihologice 
denumesc dispoziţii comportamentale şi nu evenimente interne, care ar fi 
cauzele comportamentului. 

Să luăm unul dintre numeroasele studii de caz, pe care Ryle le prezintă 
îh sprijinul tezei sale: cunoaşterea ( Wissen ) şi aptitudinea (Kdnnen). Ryle 
începe prin a prezenta mitul cartezian al acestor două concepte, pe care îl 
numeşte „legenda intelectualistă”: Gândirea şi reflecţia constituie mintea, 
potrivit esenţei sale 18 . Gândirea şi reflecţia constau în cunoaşterea propoziţiilor 
şi a conexiunilor dintre acestea; ele sunt procese interne, private. 

De aceea, pentru un adept al legendei intelectualiste, a acţiona inteligent 
înseamnă a acţiona pe baza reflecţiei. Ceea ce distinge, de exemplu, o acţiune 
aparent inteligentă de una cu adevărat inteligentă este faptul că doar în a 
doua situaţie cauza acţiunii este determinată de cunoaşterea unei reguli care 

specifică ce este de făcut în nişte condiţii date sau de cunoaşterea unei metode 
care specifică cum trebuie procedat în aceste condiţii. Prin urmare, a acţiona 
inteligent înseamnă a cunoaşte reguli şi metode, altfel spus a cunoaşte o 
mulţime de enunţuri şi a-ţi lăsa acţiunea îndrumată de această cunoaştere. 
Pe scurt, o acţiune este inteligentă dacă are o cauză inteligentă (cognitivă). 

Critica lui Ryle la adresa acestei legende intelectualiste este constituită, 
pe parcursul întregii sale cărţi, dintr-un ansamblu de contraexemple şi reduceri 
la absurd. în ce priveşte contraexemplele, trebuie spus că toate se bazează 
pe ideea că există multe cazuri de acţiuni inteligente, reuşite, care nu sunt 
precedate de o reflecţie: o replică incisivă într-un dialog, decizii corecte 
luate spontan într-un joc de şah, un comportament inteligent din punct de 
vedere tactic în cadrul unui joc, în sport ş.a.m.d. Există cazuri de aptitudini 
(Kdnnerschaft) (cunoaşterea modului în care cineva face un lucru corect 
sau bine), în care cunoaşterea articulată (cunoaşterea că...) nu are reguli (de 
exemplu, aptitudinea de a vorbi corect limba română). De asemenea, există 
cazuri în care cunoaşterea articulată a regulilor nu garantează şi aptitudinea 
corespunzătoare, cum ar fi, de exemplu, cunoaşterea regulilor jocului de 
şah. Prin urmare, o astfel de cunoaştere nu este necesară şi nici suficientă 
pentru a avea o aptitudine sau a dezvolta o activitate inteligentă. 

Ce-a de-a doua metodă a criticii, reducerea la absurd, se bazează pe 
teza că explicaţia „intelectualistă” referitoare la „activitatea inteligentă” 
conduce la un regres infinit. Cineva acţionează inteligent, doar dacă 
acţionează pe baza unei reflecţii. Dar reflecţia este ea însăşi o activitate, care 
poate fi făcută într-un mod mai mult sau mai puţin inteligent. însă când 
reflectă cineva în chip inteligent? Potrivit tezei iniţiale, cineva acţionează 
inteligent atunci când acţionează pe baza unei reflecţii. însă când este reflecţia 
care precede o altă reflecţie inteligentă? Potrivit explicaţiei, ea este inteligentă 
atunci când este făcută pe baza unei reflecţii...şi aşa mai departe până la 
infinit. Ce concluzie putem trage de aici? Informaţia dată iniţial, referitoare 
la o activitate inteligentă, nu este o informaţie în adevăratul sens al cuvântului, 
deoarece întrebarea revine mereu. Această situaţie contrazice un fapt de 
domeniul evidentului, şi anume că, în multe cazuri, nu ne obosim să vedem 
dacă cineva a acţionat inteligent sau nu. 

Aceastăparte deconstructivă a cărţii lui Ryleeste urmată de prezentarea 
expresiilor mentaliste discutate anterior. în cazul ales, a acţiona inteligent 
(înţelept, raţional) înseamnă: 

1. Acţiunea A are un anumit nivel, îndeplineşte anumite standarde, posedă 
o anumită calitate. 

2. Cel ce acţionează posedă aptitudinile corespunzătoare. 

3. Cel ce acţionează foloseşte aceste aptitudini atunci când îndeplineşte 
acţiunea A. 

Aceste trei judecăţi pot fi verificate prin observarea comportamentului 
unei persoane în mai multe situaţii şi contexte. Dacă vrem să stabilim, date 
fiind o persoană şi comportamentul acesteia, nişte corelaţii pozitive între 
provocările la care este supusă şi modul în care persoana face faţă acestora, 
şi asta independent de situaţii concrete, atunci atribuirea predicatului psiho¬ 
logic corespunzător şi a aptitudinii corespunzătoare este justificată. Invers, 
atribuirea de aptitudini ne permite să facem, în anumite situaţii, prognoze 
referitoare la comportamentul la care trebuie să ne aşteptăm din partea unei 
anumite persoane. De exemplu: 

„A este foarte bun la calcule mintale” (judecată categorică; Analy- 

sandum) 

înseamnă acelaşi lucru cu 

„Atunci când A are de rezolvat cutare sau cutare sarcină, el înde¬ 
plineşte cutare sau cutare acţiune.” (judecată ipotetică, condiţională; 

Analysans) 

Concluzia pe care o trage Ryle întăreşte teza prezentată iniţial: judecăţile 
psihologice sunt atribuiri de dispoziţii comportamentale persoanelor. Prin 
urmare, nu există o deosebire fundamentală a modului în care cineva obţine 
cunoştinţe referitoare la propriile stări şi trăsături faţă de cel în care obţine 
cunoştinţe referitoare la stările şi trăsăturile altuia. Este indiferent de faptul 
dacă este vorba de cunoştinţele mele de geometrie sau ale altui individ: în 
ambele cazuri se stabileşte în aceeaşi modalitate dacă şi câte cunoştinţe de 
geometrie sunt deţinute. De asemenea, este indiferent dacă este vorba de 
gândurile şi senzaţiile mele sau ale altui individ: în ambele cazuri comporta¬ 
mentul va fi examinat, pentru a se stabili dacă aceste gânduri şi senzaţii sunt 
prezente sau nu. 

Teza lui Ryle este, deci, confirmată atunci când se reuşeşte, în cazul 
judecăţilor psihologice oarecare, configurarea unei analize corespunzătoare. 
Analysandum-u\ este o judecată psihologică („Peter are dureri de cap.”); 
analysans -ul constă dintr-un set de judecăţi condiţionale, care corelează 
anumite condiţii cu un anumit mod de comportament (de ex.: „Date fiind 
condiţiile cutare şi cutare, Peter geme, îşi ţine capul în mâini şi ia pastile”). 
Altfel formulată, teza lui Ryle ar suna după cum urmează: „Se ştie tot ce se 
poate şti despre mintea umană, atunci când, pentru fiecare predicat psihologic 
(„îl doare capul...”, „crede cutare şi cutare...”) se cunosc condiţiile accesibile 

intersubiectiv (comportamentul), a căror prezen(ă justifică atribuirea de 
predicate psihologice ( behaviorism ). 

Cartea lui Ryle a avut un puternic ecou 14 şi a impus, în special în 
Anglia, împreună cu Cercetările logice ale lui Ludwig Wittgenstein (1952), 
maniera de a realiza filosofia mentalului ca analiză atentă a utilizării expre¬ 
siilor psihologice (filosofia limbajului comun) 20 . Aceasta a avut drept efect, 
în special datorită lui Wittgenstein, faptul că nici o teorie a minţii nu a mai 
fost dezvoltată sau apărată, ci, dimpotrivă. Convingerea multor autori este 
că teoriile („ismele”) în acest domeniu sunt rezultate ale imaginilor distor¬ 
sionate, ale falselor analogii şi ale generalizărilor eronate. Acest credo este 
un ecou al mesajului lui Wittgenstein, potrivit căruia filosofii ar începe să 
filosofeze având un interes foarte general privitor la natura fenomenelor 
mentale; totuşi, ceea ce face ca o examinare filosofică corectă să fie un 
succes nu este un răspuns la fel de general, ci sesizarea multitudinii subtile 
de cazuri singulare, pentru care nu există un sistem unificator 21 . 


Teoria identităţii 

Criticii lui Ryle sunt de acord asupra faptului că analiza acestuia nu este 
convingătoare în ce priveşte elementele experienţei conştiente, precum 
senzaţiile, percepţiile, reprezentările sau gândurile ce apar în mod curent. 
De exemplu, conştiinţei îi mai este ceva prezent, în cazul unei dureri de 
dinţi, chiar şi atunci când cel care suferă de această durere de dinţi nu exprimă 
acest lucru prin limbaj sau prin comportamentul său. Invers, cineva se poate 
comporta ca şi cum l-ar durea dinţii, fără să simtă, de fapt, o astfel de durere. 
Aşadar, elementele experienţei conştiente nu sunt simple dispoziţii compor¬ 
tamentale. în plus, nu e nevoie să îmi observ comportamentul într-o situaţie 
dată pentru a experimenta ceea ce gândesc şi ceea ce simt. Altfel spus, lista 
judecăţilor condiţionale care constituie analysans- ul poate fi îndeplinită, 
fără ca analysandum- ul să fie îndeplinit - ceea ce este valabil şi invers. 
Aşadar, se pare că afirmaţia, atitudinea critică a lui Ryle şi de Wittgenstein 
poate fi contracarată, aşa cum demonstrează şi primul adept al teoriei 
identităţii, psihologul şi filosoful australian U.T. Place, în articolul Is 
Consciousness a Brain Process?, apărut în 1956: „...some sort of inner 
process story is unavoidable" 22 . Teoria identităţii este încercarea de a apăra, 
ţinând cont de punctele slabe ale behaviorismului, statutul fenomenelor 
mentale ca momente interne relevante cauzal pentru comportament, fără a 

recădea, însă, în dualism. Teza lui Place este că elementele experienţei 
conştiente sunt identice cu procesele şi stările cerebrale. Deoarece fenomenele 
mentale sunt stări şi procese cerebrale, ele pot juca un rol cauzal. 

Teza identităţii devine populară şi cea mai dezbătută teză în anii ’60 
prin intermediul eseului Sensations and Brain Processes, din anul 1959 a , al 
filosofului australian J.J.C. Smart 24 . Smart studiase şi la Oxford şi împărtăşea, 
la începutul anilor ’50, punctul de vedere al lui Ryle şi al lui Wittgenstein. 
După reîntoarcerea sa la Adelaide, devine colegul lui Place şi este convertit 
de către acesta la teoria identităţii 25 . Limitarea tezei la senzaţii, anunţată, de 
altfel din titlu, trădează disputa cu behaviorismul, care constituie baza 
originară a discuţiei. 

Place, Smart şi Feigl propun această teză ca ipoteză empirică şi se 
aşteaptă ca ea să fie dovedită pe parcursul procesului de cercetare ştiinţifică. 
Munca filosofului are un caracter preliminar: el explicitează conceptul de 
identitate care este folosit şi înlătură argumentele a priori împotriva posi¬ 
bilităţii adevărului acestei teze. 

Acest model al identităţii produce cunoscutele judecăţi de identificare 
din cadrul ştiinţelor: apa este identică cu H 2 0; genele sunt identice cu 
moleculele ADN; fulgerul este identic cu descărcarea electrică; temperatura 
unui gaz este identică cu energia cinetică medie a moleculelor sale etc. în 
toate aceste cazuri, cuvintele utilizate în aceste judecăţi de identitate sunt 
diferite în funcţie de sensul lor fără ca, prin aceasta, identitatea efectivă 
dintre obiectele denumite de aceste cuvinte să fie exclusă. Prin urmare, acestei 
teze nu i se poate aduce obiecţia că sub termenul de „senzaţie” ar înţelege cu 
totul altceva decât „procesul cerebral”. 

Tot atât de puţin putem considera observaţia următoare o obiecţie 
întemeiată la această teză: senzaţiile nu pot fi identice cu procesele cere¬ 
brale, pentru că cineva poate şti că percepe ceva determinat, fără a cunoaşte 
că, în acelaşi timp, decurg nişte procese cerebrale corespunzătoare. 
Ignoranţa deplină în chestiuni de neurofiziologie nu constituie o piedică 
pentru a fi un bun psiholog al vieţii cotidiene. Obiecţia se bazează pe o 
concluzie greşită: din faptul că cineva ştie că aspirina calmează durerea de 
cap, corelat cu faptul că aspirina este identică cu acidul acetilsalicilic, nu 
decurge faptul că respectivul ştie că acidul acetilsalicilic calmează durerea 
de cap. Dar aceasta nu schimbă cu nimic identitatea de facto dintre aspirină 
şi acidul acetilsalicilic 26 . 

Aşa-numita lege leibniziană este sursa unui larg set de obiecţii la adresa 
adevărului acestei teze. Potrivit acestei legi, două obiecte sunt identice dacă 



244 


Filosofia analitică 


şi numai dacă ele au proprietăţi identice. Dacă fenomenele mentale au 
anumite proprietăţi pe care fenomenele cerebrale, presupus identice cu 
primele, nu le au, atunci această teză cade. Numărul acestor proprietăţi este 
incredibil de mare: durerea poate fi insuportabilă, dar nu şi evenimentele 
cerebrale; gândurile pot fi sclipitoare, dar nu şi stările cerebrale; imaginea 
mea despre tumul Eiffel are o structură, o formă şi o culoare, dar nu şi starea 
neurală; gândurile nu pot fi localizate, dar procesele neurale pot fi etc. Cine 
continuă să afirme că procesele neurale pot fi insuportabile, că gândurile 
pot fi localizate etc., comite, potrivit acestei critici, o eroare categorială. 

Adepţii teoriei identităţii au trei contraobiecţii la această întâmpinare. 
Prima constă în respingerea argumentului erorii categoriale: ceea ce pare a 
fi, la prima vedere, o eroare categorială este, de fapt, efectul neacomodării 
cu noutatea ştiinţifică 27 . Multe teorii ştiinţifice revoluţionare şi-au început 
cariera prin a fi erori în ochii publicului. De exemplu, mulţi au găsit absurdă 
afirmaţia că razele Rontgen penetrează corpul, deoarece se credea că razele 
sunt reflectate de corp şi nu pot trece prin el. 

Celelalte două contraobiecţii acceptă argumentul erorii categoriale. A 
doua replică la obiecţie propune o reformulare, îmbunătăţită, a tezei iniţiale: 
teza identităţii nu identifică obiectele mentale (senzaţii, gânduri, reprezentări 
etc.) cu obiectele cerebrale mentale, ci cu stări de fapt. Faptul că cineva 
gândeşte ceva sau că percepe ceva sau că îşi reprezintă un anumit lucra este 
identic cu faptul că un corp se găseşte în cutare sau cutare stare fizică. 
Expresiile psihologice nu denumesc obiecte mentale, ci modificări adverbiale 
ale stărilor psihice ale unei persoane, care nu sunt altceva decât stări fizice 
ale propriului corp 28 . 

A treia contraobiecţie constă în derivarea unor consecinţe radicale 
din argumentul adus împotriva identităţii. Este vorba de materialismul 
eliminativ, potrivit căruia vom învăţa, o dată ce teoriile se vor îmbunătăţi, 
să descriem cu expresii nonpsihologice lucrurile pe care acum suntem 
obişnuiţi să le descriem prin expresii psihologice. Teoriile actuale de 
psihologie populară nu mai acceptă existenţa fenomenelor mentale. 
Credinţa în fenomenele mentale va dispărea la fel cum a dispărut credinţa 
în vrăjitoare, demoni, flogiston şi alte entităţi, care odinioară erau utilizate 
în explicaţiile preştiinţifice 29 . 

în timp ce punctele tari şi cele slabe ale teoriei identităţii făceau obiectul 
unei dezbateri animate şi detaliate în anii ‘60 30 , filosoful australian D.M. 
Armstrong şi cel american D. Lewis s-au gândit să extindă teza iniţială a 
teoriei identităţii la toate procesele, stările şi evenimentele mentale 31 . Aceştia 

considerau că teza identităţii nu este valabilă doar pentru senzaţii, ci şi pentru 
opinii, dorinţe, gânduri şi intenţii. Armstrong îşi începe demersul printr-o 
critică a concepţiei lui Ryle referitoare la dispoziţii. Pentru Ryle, dispoziţiile 
nu sunt altceva decât seturi de influenţe exercitate de mediu şi modificările 
comportamentale corespunzătoare acestora. Perechea influenţă-modificare 
comportamentală este redată de judecăţi ipotetice de tipul: „x estecasabil = 
x se sparge dacă este lăsat să cadă” etc. Armstrong susţine că din această 
ecuaţie lipseşte un element: baza structurală a dispoziţiei, adică starea de 
fapt în care se află obiectul şi cu care este identică dispoziţia. Dacă vom lăsa 
obiectul casabil să cadă, spargerea sa va fi cauzată şi de această stare de fapt. 
Sarcina ştiinţelor este de a explica natura acestor stări şi cauze, adică de a 
descoperi care este temeiul obiectual al regularităţilor comportamentale, pe 
care noi le examinăm şi le sesizăm în conceptul nostru de dispoziţie. Ceea 
ce înţelegem prin conceptele de dispoziţie particulară (casabil, lavabil, 
inflamabil), specificăm prin intermediul setului de cauze şi efecte corespun¬ 
zătoare fiecărei dispoziţii (ceva se sparge când este lăsat să cadă; ceva se 
şterge când este adus în contact cu apa; ceva arde când este aprins). Armstrong 
utilizează aceste observaţii pentru a revizui analiza lui Ryle asupra expresiilor 
psihologice. Schema generală de analiză cauzală a lui Armstrong are 
următoarea structură: o stare mentală este o stare personală, care, prin natura 
sa, fie cauzează un anumit tip de comportament, fie este influenţată de un 
anumit tip de stimuli 3 2 . 

în partea a doua a cărţii sale din anul 1968, al cărei titlu trimite la The 
Concept of Mindi lui Ryle, Armstrongîntreprindeun set de analize cauzale 
ale expresiilor psihologice. Scopul acestor analize este, pe de o parte, de a 
dobândi o înţelegere a fenomenelor mentale prin cunoaşterea cauzelor şi 
efectelor ce caracterizează aceste fenomene, iar pe de altă parte, de a pregăti 
terenul analizei ştiinţifice. Sarcina ştiinţei este de a explica natura intrinsecă 
a stărilor mentale. Armstrong crede că, o dată cu progresul ştiinţei, se va 
dovedi că stările mentale sunt stări ale sistemului nervos central, cărora le 
corespunde o cauzalitate proprie („ central state materialism"). 

Lewis găseşte o reformulare elegantă a acestor idei, care include atât 
poziţia lui Armstrong 33 , cât şi pe cea a lui Smart 34 . Enunţurile psihologice 
comune sunt expresii ce desemnează roluri cauzale. De exemplu, cine 
înţelege expresia „a crede”, ştie că opiniile sunt stări personale care pot fi 
dobândite, schimbate sau respinse prin percepţie, prin însuşirea opiniei altei 
persoane, prin lectură, prin reflecţie etc. şi care, împreună cu alte cauze şi 
efecte, conduc la anumite acţiuni etc. Ştiinţa identifică purtătorul real al 

acestor roluri cauzale cu stările cerebrale. Aşadar este confirmată ipoteza 
teoreticienilor identităţii, potrivit căreia fenomenele mentale nu sunt, în fond, 
nimic altceva decât stări cerebrale. 

Există, însă, trei obiecţii cărora chiar şi forma generalizată a tezei 
identităţii trebuie să le facă faţă. Aceste obiecţii la teoria materialistă a minţii 
sunt formulate în diferite versiuni, în anii ‘60 şi ‘70: 

1. Din perspectiva analizei cauzale a fenomenelor cerebrale, aceste 
fenomene posedă statutul de entităţi teoretice, altfel spus sunt postulate în 
scopuri explicative. Ele au un rol analog factorului ereditate (ceea ce mai 
târziu a devenit „genă”), care a fost postulat de Mendel în scopul explicării 
unui anumit model al trăsăturilor transmise ereditar. Totuşi, spre deosebire 
de entităţile teoretice obişnuite (gene, electroni), avem un acces direct, pe 
baza introspecţiei, la propriile stări mentale (sau cel puţin la unele dintre 
acestea). Acceptarea lor nu pare să depindă de rolul lor explicativ: aceste 
stări mentale ne sunt coprezente 35 . 

2. Strâns legată de această obiecţie este observaţia că senzaţiile posedă 
trăsături calitative, care nu pot fi sesizate prin intermediul unei analize pur 
cauzale. De exemplu, există o diferenţă calitativă netă între „a gusta ceva 
acru” şi „a gusta ceva dulce”. Calităţile corespunzătoare acestor senzaţii 
sunt nemijlocit prezente în conştiinţă, indiferent de rolul cauzal pe care l-ar 
putea avea (problema caracterului fenomenal, calitativ, subiectiv al expe¬ 
rienţei, pe scurt problema calităţii - Qualia-Problem)*. 

Această problemă prilejuieşte câteva obiecţii la adresa oricărei forme de 
materialism. Una dintre cele mai discutate obiecţii este aceea a lui Saul Kripke 37 : 
obiecţia lui Kripke precede propriul efort de revizuire a teoriilor la modă 
referitoare la referinţă, identitate, analizabilitate, modalităţi, adevăruri a priori 
şi a posteriori, încercare ce a fost resimţită de mulţi drept una epocală. Kripke 
distinge între designatorii „rigizi” şi cei non-rigizi. Un designator „rigid” este 
o expresie care, presupunând că aceasta denotă în genere ceva, desemnează în 
orice lume posibilă acelaşi obiect. Numele proprii („Goethe”) şi denumirile 
de materii („apă”, „aur”) desemnează în mod rigid. Aceasta înseamnă că, 
indiferent de modalitatea în care lumea noastră ar putea exista, în mod diferit 
faţă de cea actuală, „Goethe” ar desemna aceeaşi persoană, iar „apă”, aceeaşi 
materie, ca în lumea noastră. Dimpotrivă, expresiile „autorul Afinităţilor 
selective" şi, materia în care trăiesc peştii” nu desemneazăîn mod rigid: există 
o lume posibilă în care Goethe nu este autorul Afinităţilor selective sau o lume 
în care peştii nu trăiesc în apă. Aşadar, propoziţiile „Goethe este autorul 
Afinităţilor selective" şi , Apa este materiaîncare trăiesc peştii” sunt contingent 

adevărate. Din contră, judecăţile de identitate, în care ambele expresii desig¬ 
nează rigid, precum în exemplul „Apa este H 2 0”, sunt judecăţi necesar 
adevărate. Apa nu ar putea fi altceva decât H 2 0; apa, prin însăşi natura sa, este 
acea materie care are structura atomară H 2 0. Acolo unde nu există structura 
H 2 0, nu există nici apă. Că apa ar putea fi altceva în afară de H 2 0, este un fapt 
contrar intuiţiei. Opinia că apa ar putea fi altceva în afară de H 2 0 este o iluzie. 
Kripke explică modul în care apare această iluzie. Ne putem reprezenta situaţii 
identice calitativ (epistemic) în care lichidul din mările noastre s-ar dovedi a fi 
altceva decât HjO. Acest lucru este posibil deoarece putem defini referinţa 
designatorilor rigizi („apă”, „H 2 0”) prin intermediul designatorilor nonrigizi 
(„lichidul limpede din mările noastre”). 

Potrivit criticii lui Kripke referitoare la teoria identităţii, „durere” şi 
„procesul neuronal ?” sunt designatori rigizi, iar propoziţia „Durerea este 
procesul neural ă” este in mod necesar adevărată. Aşadar, teoreticianul 
identităţii trebuie să explice cum putem cădea în iluzia de a considera acest 
anunţ ca adevărat în mod contingent. însă această explicaţie nu este posibilă, 
deoarece ea cere să ne imaginăm o situaţie care este identică calitativ 
(epistemic) cu situaţia cunoscută nouă, în care procesul neuronal ? nu este 
resimţit ca durere, dar este, totuşi, o durere. Dar acest lucru nu este posibil: 
ceea ce nu este resimţit ca durere, nu este durere. Trăsăturile esenţiale ale 
durerii şi ale procesului neural sunt distincte; prin urmare, durerea şi procesul 
neunal nu pot fi identice. 

O altă obiecţie este cea formulată de Thomas Nagel 38 . Nagel începe 
prin explicarea conceptului de conştiinţă: dacă o fiinţă F posedă conştiinţă 
înseamnă, potrivit lui Nagel, că fiinţa F percepe, într-un anume mod, faptul 
că este F. Faptele referitoare la cum percepe F că este F îi sunt accesibile 
doar aceluia care poate descompune modul subiectiv de a vedea lucrurile 
al lui F sau este destul de asemănător lui F, pentru a-şi putea imagina cum 
percepe F faptul că este F. Descrierile, pe care ştiinţele le fac fenomenelor, 
sunt obiective în sensul că ele fac abstracţie de varietatea modalităţilor de 
acces la fenomene, adică de perspectivele subiective diferite. Deoarece 
această perspectivă subiectivă este constitutivă conştiinţei, conceptul 
ştiinţific de conştiinţă este o abstractizare a ceea ce constituie conştiinţa. 
Aşadar, ştiinţele nu vor putea sesiza întotdeauna toate proprietăţile 
fenomenelor mentale (faptul că suntem conştienţi de noi înşine). Astfel, 
faptele accesibile oricui referitoare la psihologia liliacului nu ne informează 
despre modul cum liliecii percep faptul că se orientează în zbor cu ajutorul 
ultrasunetelor. 

Frank Jackson 39 argumentează în favoarea unei teze asemănătoare. El 
imaginează următoarea situaţie: un medic neurofiziolog perfect informat 
are acces la lume doar prin intermediul câtorva ecrane alb-negru din 
laboratorul său. El cunoaştetotceedecunoscutîndomeniul neurofiziologiei 
despre sistemul ocular al omului. în continuare se presupune că această 
persoană obţine un ecran color. Nu este evident că ea învaţă acum ceva nou, 
ceva ce nu ştia încă, şi anume cum arată obiectele colorate? Nu cumva 
materialiştii omit acest lucru? 

în replică la aceste trei obiecţii, materialiştii încearcă să submineze 
premisele obiecţiilor, care conţin presupoziţii referitoare la caracteristicile 
esenţiale ale experienţei şi conştiinţei. Altfel spus, nu este vorba de tipuri 
diferite de observaţie (subiectiv versus obiectiv), ci de diferite aptitudini de 
discriminare. în primul tip de informaţie, o caracteristică este cunoscută pe 
baza cunoaşterii prepoziţionale; în al doilea tip de informaţie, o caracteristică 
este cunoscută pe baza stărilor senzoriale. Aşadar, nu este vorba de tipuri 
diferite de obiecte, ci de tipuri diferite de reprezentare a obiectelor 40 . 

Demersul lui William Lycan 41 constituie una dintre puţinele, dacă nu 
singura, polemică care contracarează toate variantele obiecţiilor aduse poziţiei 
materialiste. 

3.0 analiză strict cauzală nupoateexplica intenţionalitatea, caracterizată 
prin numeroase stări mentale. Pentru a explica această obiecţie, trebuie 
amintite câteva dintre rezultatele la care s-a ajuns în anii ‘50 şi ‘60, când se 
căuta un criteriu pentru definirea proceselor mentale 42 . 

Gândurile, opiniile şi dorinţele (numitegeneric stări intenţionale) posedă 
un conţinut Acest lucru seoglindeşteîn faptul căverbele cedenumesc atitudini 
(a aştepta, a spera, a se speria, a se îndoi, a-şi aminti etc.) apar împreună cu un 
obiect gramatical, în cadrul unor propoziţii nominale, aşadar expresii lingvistice 
de forma „că p” (unde „p” ţine locul unei propoziţii): „Peter crede că Parisul 
este capitala Franţei.”; „Peter se îndoieşte că îi va fi plătită asigurarea pe viaţă”. 
Propoziţia inclusă în subordonată introdusă de ca redă conţinutul respectivei 
atitudini. Atitudinile de acelaşi tip (dorinţă, aşteptare etc.) se disting între ele 
prin conţinutul lor. Tipul de atitudine împreună specificat în subordonată 
introdusă de că definesc o atitudine (o stare intenţională). 

Demn de remarcat este faptul că atitudinile par a fi, de fapt, relaţii între 
persoane (obiecte concrete) şi stări de lucruri sau, cum sunt denumite de 
obicei în filosofia anglo-saxonă, propoziţii (obiecte abstracte). Sintagma 
consacrată de Bertrand Russell pentru a desemna aceste atitudini este cea de 
atitudini propoziţionale (propositional atitudes ) 43 . 

însă, spre deosebire de raporturile fizice (mai greu decât; a sprijini 
ceva; a se afla între), relaţionările desemnate prin verbele de atitudine nu 
depind de faptul dacă al doilea membru al relaţiei există, altfel spus dacă 
starea de lucruri desemnată în subordonată există efectiv. Sau, pentru a ne 
exprima în limbajul filosofiei tradiţionale, mintea se poate orienta spre 
obiecte şi stări de lucruri care nu există. Franz Brentano a numit această 
caracteristică a stărilor mentale intenţionalitatea acestora şi a văzut în ea 
trăsătura definitorie a fenomenelor mentale sau psihologice 44 . Propoziţiile 
vor avea deci proprietatea logică de a descrie atitudini .Din faptul că Peter 
crede că există cel mai mare număr prim comun nu rezultă că acest număr 
prim comun există efectiv. Adevărul sau falsitatea propoziţiei este inde¬ 
pendentă de adevărul sau falsitatea propoziţiei incluse ea. De asemenea, 
mai trebuie amintită o altă particularitate a propoziţiilor: Dacă Peter crede 
că Parisul este capitala Franţei şi dacă Parisul este cel mai mare oraş aşezat 
pe Sena, nu trebuie dedus de aici că Peter crede că cel mai mare oraş pe 
Sena este capitala Franţei. Se poate ca Peter să considere, în mod eronat, 
că cel mai mare oraş pe Sena este un oraş diferit de Paris. Sau, pentru a 
generaliza: valoarea de adevăr a unei propoziţii, care reprezintă atitudinea 
unei persoane, nu se păstrează necondiţionat atunci când în propoziţia 
introdusă de că... sunt înlocuite între ele expresii cu aceeaşi referinţă. 
Dimpotrivă, dacă cineva susţine că „Peter călătoreşte la Paris”, valoarea 
de adevăr a acestei propoziţii nu se schimbă cu nimic dacă expresia „la 
Paris” este înlocuită cu „în cel mai mare oraş de pe Sena”. Singura 
modificare prezentă aici este doar utilizarea unei expresii care desemnează 
acelaşi obiect ca şi expresia înlocuită. însă în cazul atribuirilor de atitudini, 
este utilizată aceeaşi expresie pe care persoana în discuţie o „are în minte”. 
De aceasta depinde atât fapta, cât şi intenţia persoanei: Oedip voia să se 
căsătorească cu Iocasta. Iocasta era mama sa Totuşi este fals să susţinem 
că Oedip avea intenţia să se căsătorească cu mama sa. Dacă Oedip ar fi 
ştiut că Iocasta este mama sa, nu ar mai fi vrut să se căsătorească cu ea. 
Spre deosebire de raporturile dintre obiectele fizice, fiecare descriere 
obiectuală a atitudinii, diferită în ce priveşte sensul (intensiunea), dând 
naştere unei noi atitudini: intenţia lui Oedip de a se căsători cu Iocasta este 
diferită de intenţia de a se căsători cu mama sa. 

Ansamblul acestor proprietăţi ale propoziţiilor care reprezintă nişte 
atitudini este numit „intensionalitate” (Chisholm 1957). Coroborând proprie¬ 
tăţile mai sus descrise, ajungem la următoarea teză: Verbele intenţionale 
generează contexte intensionale. 

Obiecţia amintită la început exprimă îndoiala cu privire la faptul că o 
analiză pur cauzală (generalizat: pur materială) poate să arate cum stările 
intenţionale pot fi stări cu sens sau să explice caracteristicile semantice ale 
acestora (referinţă, semnificaţie, adevăr/fals). Aceasta este întrebarea care 
domină, încă din a doua jumătate a anilor ‘70, dezbaterile din filosofia 
mentalului 45 . 


Funcţionalismul 

în anii ‘60, filosofii americani Hilary Putnam şi Jercy A. Fodor (care 
este şi psiholog) dezvoltă alte obiecţii referitoare la teoria identităţii. în acelaşi 
timp, ei propun o nouă teorie referitoare la natura stărilor mentale, care ţine 
cont de obiecţiile anterior formulate la adresa teoriei identităţii 46 . 

Teoria identităţii pune semnul egal între tipurile de stări mentale şi 
tipurile de stări cerebrale, definite fizicalist. Adeptul teoriei identităţii se 
limitează, prin aceasta, la teza potrivit căreia un anume tip de stări mentale, 
de exemplu: „a avea dureri” sau „a avea o anumită convingere”, se realizează 
în aceeaşi structură neuronală. Acest lucru este puţin plauzibil din punct de 
vedere empiric: creierul are, printre altele, capacitatea de a compensa leziunile 
parţiale şi astfel, neajunsurile ce decurg de aici, prin faptul că funcţiunile 
respective sunt preluate de alte părţi ale sale. în af ară de aceasta, este plauzibil 
ca două fiinţe să fie foarte asemănătoare din punct de vedere psihologic, dar 
să fie constituite din materii diferite: de exemplu, ne putem imagina o fiinţă 
biologică şi una electronică care ar percepe aceeaşi realitate 47 şi ar împărtăşi 
aceleaşi convingeri, dorinţe şi aşteptări. 

Fodor încearcă să consolideze poziţia schiţată de obiecţiile de mai sus. 
El susţine că adeptul teoriei identităţii se aşteaptă ca identitatea avută în 
vedere de el să îndeplinească următoarele condiţii: Fiecărui predicat 
psihologic al unui anumit tip de stare psihologică îi corespunde un predicat 
neurofiziologic al unui tip de stare cerebrală, astfel încât cineva se află 
într-o stare psihologică de tipul M atunci când se află într-o stare neurală de 
tip N. Faptul că aceste predicate sunt coextensive, este o lege. în plus, pentru 
fiecare lege psihologică există o lege neurofiziologică corespunzătoare. Prin 
aceasta sunt îndeplinite condiţiile clasice 48 ale posibilităţii de reducţie a unei 
ştiinţe (psihologia) la altă ştiinţă (neurofiziologia). Astfel este realizată acea 
reducţie ontologică vizată de reprezentanţii teoriei identităţii: proprietăţile 
şi obiectele mentale nu sunt altceva decât proprietăţi şi obiecte fizio-chimice. 

Prin aceasta, materialismul şi-ar găsi justificarea. Potrivit lui Fodor, coexten- 
sivitatea unui predicat psihologic cu unul neurofiziologic este, în cel mai 
bun caz, o întâmplare, însă niciodată o lege. Justificarea s-ar găsi în faptul că 
predicatele unei discipline ştiinţifice oferă taxinomia domeniu obiectual, 
care era asigurată până acum de teoriile, generalizările şi explicaţiile 
fenomenelor din acest domeniu. A te aştepta ca taxonomiile elaborate în 
diferite discipline, după metoda adepţilor teoriei identităţii, să corespundă 
între ele ar fi o atitudine neîntemeiată. Ceea ce apare psihologilor drept o 
diviziune naturală a propriului domeniu obiectual nu trebuie să corespundă 
cu ceea ce apare neurobiologilor drept diviziune naturală a propriului 
domeniu. Acest lucru nu exclude însă situaţia în care o stare mentală singulară 
(engl.: token - instanţă) şi o stare cerebrală singulară ( token ) pot să fie identice 
(token identity). Astfel, fiecare şah-mat este, de exemplu, identic cu o anumită 
dispunere a pieselor pe tabla de joc, fără ca, prin aceasta, matului, ca poziţie 
finală în jocul de şah (spre deosebire de pat), să-i corespundă un anumit tip 
de dispunere a pieselor pe tabla de joc. 

Primul reprezentant al tezei funcţionaliste este Putnam (1960). El 
încorporează în teza sa o idee larg îmbrăţişată încă din anii ‘50, şi anume 
aceea a mecanismelor capabile să manipuleze şi să propage informaţia, ca 
model al minţii umane 49 . El propune ca stările mentale să fie înţelese prin 
analogie cu stările logice ale maşinii Turing. 

în lucrarea sa, On Computable Numbers, with an Application to The 
Entscheidungsproblem (1936), matematicianul englez Alan Turing a intro¬ 
dus, pentru o mai clară determinare a conceptului de calculabilitate a unei 
funcţii, ideea de maşină logică, ce a fost numită mai târziu maşina Turing. 
Maşina Turing este un model matematic al unei maşini de calcul, prin 
intermediul căreia conceptul de calcul al unei funcţii poate fi definit foarte 
riguros. O funcţie f(x) este calculabilă prin intermediul acestui model, atunci 
când cineva poate specifica o maşină Turing, care, pentru un argument dat 
x, poate calcula valoarea funcţiei f(x) într-un număr finit de paşi. O maşină 
Turing se prezintă astfel: are o bandăfoarte lungă, împărţităîn patru sectoare 
egale, iar fiecare dintre acestea conţin sau nu conţin un simbol. Maşina 
poate face următoarele operaţii: poate sări, pe rând, de la un sector al benzii 
la celălalt; poate stabili, cu ajutorul unui cap de citit, dacă în sectorul (câmpul 
de lucru) deasupra căruia se află, se găseşte un simbol, iar în cazul în care se 
găseşte, care anume; poate şterge simbolul şi poate scrie altul în locul acestuia. 
De asemenea, maşina se poate opri. Atunci când calculează o anumită funcţie, 
pasul maşinii Turing este determinat de cartela (programul) maşinii. Aceasta 

(acesta) stabileşte operaţiile pe care maşina le face atunci când se găseşte în 
cutare sau cutare stare logică şi când citeşte în câmpul de lucru cutare sau 
cutare simbol şi precizează, de asemenea, celelalte stări logice în care trece, 
în urma unui set de operaţii pe care le-a îndeplinit. Prin urmare, tipul unei 
stări logice a maşinii Turing este definit funcţional, adică prin rolul pe care 
această stare o joacă în operaţiile pe care le face maşina. Este evident că 
maşinile construite diferit din punct de vedere fizic pot fi descrise prin 
intermediul aceleiaşi cartele (program). Două maşini de adunat pot realiza 
aceeaşi maşină Turing sau acelaşi program, una fiind realizată din tuburi, 
iar alta din microprocesoare. Cu ajutorul conceptelor de cartelă şi program 
(software") se descoperă un nivel al discursului care permite specificarea 
riguroasă a stărilor maşinilor, fără a fi necesară specificarea unui detaliu de 
ordin fizic al maşinii (Hardware”). 

Propunerea lui Putnam porneşte de la următoarea teză: pentru fiecare 
sistem psihologic există o descriere corespunzătoare prin intermediul unei 
cartele, astfel încât există o corespondenţă univocă între tipurile de stări ale 
cartelelor maşinii şi tipurile de stări psihologice, în care se poate afla sistemul. 
Prin urmare, stările psihologice pot fi identificate cu stări funcţionale ale 
sistemului, pentru care cartela maşinii furnizează descrierea corespunzătoare. 
Prin intermediul acestor cartele, stările psihologice sunt definite în întregime 
funcţional. 

Astfel, Putnam a reuşit să formuleze condiţiile de identitate pentru stă¬ 
rile psihologice, care nu pun un accent prea puternic nici pe structura materială 
(teoria identităţii tipurilor), nici pe comportamentul unui sistem psihologic 
(behaviorism). în acelaşi timp, funcţionalismul maşinii Turing păstrează mult 
dorita apropiere cu materialismul, în măsura în care orice funcţie care poate fi 
calculată cu ajutorul acestei maşini poate fi realizată mecanic. 

Funcţionalismul ortodox contemporan 50 , rezultat al dezvoltărilor din 
ultimele două decenii, nu a mers în direcţia trasată de Putnam. Motivul îl 
constituie tocmai caracteristicile maşinii Turing, care îi limitează drastic 
posibilitatea de a funcţiona ca model al sistemelor psihologice 51 . 

Fodor pledează pentru un concept lărgit al funcţionalismului 52 : ceea ce 
face ca o stare a unei fiinţe vii sau a unui sistem să fie o anumită stare 
mentală de un anumit tip sunt relaţiile cauzale în care această stare intră: 
influenţele („ inputs ”) mediului înconjurător (1) asupra fiinţei vii sau siste¬ 
mului, (2) asupra altor stări mentale sau (3) asupra comportamentului („out- 
put') fiinţei vii sau sistemului, pe scurt rolul funcţional pe care îl joacă 
această stare în controlul comportamentului fiinţei vii sau al sistemului. O 

stare a unei fiinţe vii este, de exemplu, o durere, produsă de o leziune şi care 
produce, la rândul ei, suspinul, plânsetul sau alte manifestări ale durerii. O 
stare personală este, de exemplu, o dorinţă stârnită de anumite lipsuri, care 
duce la elaborarea unui plan de acţiune şi, în cele din urmă, la realizarea 
respectivei acţiuni. Astfel, rolul cauzal sau funcţional 55 pe care această stare 
îl joacă stabileşte tipul de stare mentală căruia îi aparţine. Deoarece diferitele 
substraturi materiale pot avea roluri diferite, ele sunt irelevante atunci când 
se vrea specificarea naturii stărilor mentale. Potrivit lui Fodor, stabilirea 
formei canonice a caracterizărilor funcţionale ale stărilor psihologice 
constituie sarcina construcţiei teoretice în cadrul ştiinţelor cognitive. Aceasta 
constă în căutarea acelei taxonomii a domeniului obiectual care poate furniza 
cât mai multe generalizări şi explicaţii corecte cu putinţă 54 . 

Pornind de la behaviorism şi teoria identităţii, funcţionalismul reuşeşte 
să profite de punctele tari ale predecesorilor săi, evitând în acelaşi timp 
punctele slabe. 

Funcţionalismul are în comun cu behaviorismul caracterizarea rela¬ 
ţională a stărilor mentale. El se deosebeşte însă de behaviorism prin aceea 
că propria caracterizare relaţională a unui tip de stare mentală face referire 
la alte tipuri de stări mentale, altfel spus nu întreţine speranţa că astfel de 
referiri pot fi eliminate de dragul unor predicate fizicaliste sau behavioriste. 
Motivul acestei atitudini a fost explicat de către criticii behaviorismului 55 : 
comportamentul unei persoane se constituie doar o dată cu asumarea 
constituţiei mentale a acestei persoane, şi anume a dorinţelor şi convingerilor 
sale. Comportamentul privit izolat este compatibil cu stări mentale cu totul 
diferite. Dacă vedem că cineva pleacă de acasă cu o umbrelă în mână, aceasta 
nu înseamnă neapărat că măsura lui de precauţie vizează ploaia. Abia o dată 
cu asumpţia că el se aşteaptă să plouă, poate fi înţeles comportamentul său 
ca expresie a dorinţei de nu se uda. Astfel, lucrul dorit, gândit sau aşteptat de 
o anumită persoană este determinat de un număr impresionant de alte stări 
mentale proprii şi nu de influenţe ale şi reacţii la mediul înconjurător. 

Funcţionalismul are în comun cu teoria identităţii faptul că recunoaşte 
relevanţa cauzală a stărilor interne. Cu toate acestea, funcţionalismul respinge 
faptul că substanţa sau materialul din care sunt constituite stările mentale ar 
juca vreun rol în determinarea tipului acestor stări mentale. Prin urmare, 
funcţionalismul adoptă o atitudine neutră faţă de materialul în care se 
realizează un sistem psihologic: el nu vorbeşte despre o anumită expresie 
materială în cadrul căreia se realizează stările mentale caracterizate din punct 
de vedere funcţional. 

Aşa cum s-a indicat mai sus, furnizarea unor caracterizări precise ale 
stărilor funcţionale cade în sarcina ştiinţelor cognitive. Acest demers se 
concretizează în cadrul analizelor funcţionale ale aptitudinilor psihologice. 
Ideea de bază 56 a acestor analize face şi mai evidente cadrele soluţionării 
problemei minte-corp, aşa cum a fost ea propusă de funcţionalism: (1) fiecărei 
aptitudini psihologice (percepţie, învăţare, amintire, reflecţie, vorbire etc.) 
îi corespunde o analiză funcţională, care descompune această aptitudine 
într-un şir de aptitudini mult mai simple, nepersonale şi, în cele din urmă, 
nonpsihologice, a căror interacţiune organizată, „planificată” stă la baza 
exercitării aptitudinilor psihologice 57 . (2) Fiecare analiză de acest tip poate 
fi scrisă sub forma unui program de computer. (3) Fiecare program de acest 
tip poate fi realizat mecanic. Prin aceasta se demonstrează că, în principiu, 
materia complex organizată este o bază suficientă pentru aptitudinile 
psihologice şi stările mentale. 

Ideea (1) conţine presupoziţia potrivit căreia creierul ascunde o ierarhie 
a procesorilor neuronali care operează cu reprezentări. Bineînţeles, aceşti 
procesori pot reacţiona doar la caracteristicile fizice ale reprezentărilor 58 . 
Totuşi, reprezentările posedă şi o semnificaţie. Dar procesorii mai sus- 
postulaţi nu înţeleg semnificaţia acestor reprezentări, ci le manipulează doar 
pe baza caracteristicilor for fizice. Aceşti procesori realizează mai multe 
operaţii: compară reprezentări, caută în listele de reprezentări, transformă 
reprezentările în diferite moduri. în modelele pe care reprezentanţii psi¬ 
hologiei cognitive le consideră aptitudini psihologice, aceşti procesori sunt 
numiţi „cutii negre” (black boxes) sau „homunculuşi”. Un model al unei 
astfel de aptitudini psihologice este constituit dintr-o reţea organizată de 
homunculuşi, a căror interacţiune constă în schimbul, verificarea şi alte¬ 
rarea reprezentărilor (informaţiilor) (cf. (2)). Fiecare homunculus este locţiitor 
al unei alte reţele de homunculuşi mai simpli. Astfel, se presupune ca la 
baza acestei ierarhii se află procesori ale căror operaţii pot fi clarificate neuro- 
fiziologic (cf. (3)). 

Teza (1) este responsabilă pentru caracterul empiric al funcţionalis- 
mului: viabilitatea funcţionalismului este legată, prin intermediul tezei (1), 
de succesul sau insuccesul programului de cercetare, care, sub titlul de ştiinţă 
cognitivă 59 (cognitive Science) promite, încă de la începutul anilor ‘60, 
integrarea psihologiei, lingvisticii, inteligenţei artificiale şi neurobiologiei 
într-o ştiinţă unică despre mintea şi creierul uman. Pe de altă parte, atiacti- 
vitatea funcţionalismului este justificată tocmai prin faptul că este „ideologia” 
care răspunde aşteptărilor acestui program de cercetare. Funcţionalismul 

lămureşte bazele conceptuale ale teoriilorcare proiectează, la un nivel relativ 
abstract, modele pentru aptitudinile psihologice. 

Tezele (2) şi (3) exprimă convingerea că mecanismele care stau la 
baza interacţiunii orchestrate dintre homunculuşi pot fi prezentate ca 
manipulări de simboluri. Teza (3) are grijă ca analiza aptitudinilor psihologice 
să nu utilizeze alte aptitudini psihologice, care să rămână, îh final, neanalizate. 
Prin aceasta sunt evitate falsele explicaţii, regresul la infinit etc. O analiză a 
aptitudinilor psihologice care poate fi prezentată sub forma unui program 
de computer constituie o condiţie suficientă pentru afirmaţia că aceste 
aptitudini nu au un statut ontologic superior materiei complex organizate. 
Această concepţie vine în sprijinul convingerii materialiste, potrivit căreia 
creierul este identic cu mintea. 

Dar cum poate funcţionalismul să depăşească dificultăţile mai sus- 
amintite, şi anume problema calităţii şi cea a conţinutului stărilor intenţionale? 
Cum pot stările cerebrale, considerate purtători ai rolurilor funcţionale, să 
posede caracteristicile pe care noi le găsim la ambele grupuri tipice feno¬ 
menelor mentale, şi anume percepţiile, pe de o parte, şi stările intenţionale, pe 
de altă parte? Funcţionaliştii se concentrează asupra celei de-a doua probleme, 
înainte de a prezenta cele mai noi contribuţii în domeniu, vom discuta în 
detaliu tema naturii identităţii dintre domeniul mental şi cel fizic din perspectiva 
lucrărilor filosofilor americani Donald Davidson şi Jaegwon Kim 60 . 

Funcţionaliştii sunt materialişti, deoarece cred că purtătorii rolurilor 
funcţionale sunt entităţi fizice. Teza identităţii reprezentată de funcţionalişti 
afirmă că fiecare fenomen mental singular este identic cu un fenomen 
descriptibil din punctul de vedre fizicalist (identitatea dintre instanţe). Ceea 
ce motivează această teză este dorinţa de a face posibil (spre deosebire de 
identitatea dintre tipuri) ca unul şi acelaşi tip de stări mentale să poată fi 
realizat în stări fizice diferite. Un adept al fizicalismului va considera drept 
un punct slab faptul că această teză face posibil faptul că două sisteme să 
poată avea aceleaşi caracteristici fizice, dar să posede, concomitent, carac¬ 
teristici mentale diferite. A lăsa deschisă această posibilitate înseamnă a 
încălca un principiu metafizic, coroborat cu o convingere fizicalistă, şi anume: 
o dată determinate caracteristicile fizice ale unui sistem, sunt determinate şi 
caracteristicile chimice, biologice şi psihologice ale sistemului 61 . Constituţia 
fizică a lumii determină toate celelalte caracteristici pe care le putem remarca 
accidental în cadrul ei. Fizicaliştii care nu împărtăşesc teza identităţii dintre 
tipuri, cred că identitatea dintre instanţe, dintre mental şi fizical, îndeplineşte 
o condiţie suplimentară, pentru care în literatura de specialitate s-a încetăţenit 

termenul survenire: caracteristicile mentale ale sistemului sunt stabilite o 
dată ce sunt stabilite cele fizice. De aceea, caracteristicile mentale nu se pot 
schimba o modificare prealabilă a caracteristicilor fizice ale sistemului. în 
plus, când două sisteme au toate caracteristicile fizice identice, înseamnă că 
toate caracteristicile lor mentale vor identice. Invers, dacă două sisteme au 
toate caracteristicile mentale identice, de aici nu decurge că vor avea toate 
caracteristicile fizice identice 62 . 

Survenirea desemnează, prin urmare, o relaţie asimetrică: fizicul de¬ 
termină mentalul, fără ca fenomenele mentale să poată fi reduse la cele 
fizice. Conceptul de survenire a fost introdus de către Davidson în cartea 
sa Mental Events (1970) 63 . în această lucrare, Davidson prezintă un 
argument ingenios pentru identitatea instanţelor, referindu-se la relaţia de 
survenire. Structura argumentării este în linii mari următoarea: nu există 
legi psihofizice, dar există judecăţi cauzale psihofizice adevărate, în care 
se afirmă că un fenomen mental este cauza unui fenomen fizic sau că un 
fenomen fizic este cauza unui fenomen mental. Dacă fenomenele 
interacţionează cauzal, atunci ele posedă descrieri referitoare al anumite 
legi. în afară de aceasta, fenomenele instanţiază legi doar în descrierile 
fizice. Prin urmare, Davidson se crede îndreptăţit să concluzioneze că 
fenomenele mentale sunt identice cu fenomene fizice. 

Pe baza premiselor iniţiale, Davidson îşi intitulează poziţia drept monism 
anomal 64 . 


Stări intenţionale: 
dezvoltările din anii ‘70 şi ‘80 


Stările intenţionale au următoarele două caracteristici: (1) ele joacă în gândire 
şi reflecţie un rol cauzal: ele cauzează, la rândul lor, alte stări mentale şi 
acţiuni.(2) Ele au caracteristici semantice, au conţinut, exprimă propoziţii, 
întrebarea care se ridică aici priveşte teoria care ar putea explica cum este 
posibil ca stările intenţionale să fie eficiente cauzal şi să poată fi, deopotrivă, 
caracterizate din punct de vedere semantic. Se pare că suntem prizonierii 
următoarei dileme. Fie putem să specificăm (ca în cazul computerului) 
mecanismele care mediază cauzal între stările sistemelor, pe care le putem 
interpreta semantic, dar care nu au nici o semnificaţie pentru sistemul însuşi; 
în acest caz nu putem vorbi despre o minte autentică (sisteme inteligente 
intenţionale). Fie avem de-a face (cum se întâmplă de fapt) cu minţi autentice 

(sisteme intenţionale inteligente), dar nu ştim cum maşinăria biologică poate 
să facă posibile stările intenţionale autentice 65 . 

Funcţionalismul promite o soluţie, prin aceea că presupune un nivel al 
prelucrării informaţiei care integrează „cumva” elementele cauzale şi cele 
semantice. Cel mai vehement critic al acestei încercări este John Searle 66 . El 
susţine că nu există nici un nivel explicativ intermediar între psihologia 
populară, pe de o parte, şi neurobiologie, pe de altă parte. Un discurs despre 
procesele cognitive impersonale este complet lipsit de sens. Searle respinge 
ideea după care, dacă un program de computer, care conţine analiza 
funcţională a unei atitudini psihologice, ar fi instalat pe o maşină de calcul, 
atunci această maşină ar poseda aptitudinea psihologică respectivă şi că 
analiza funcţională aflată Ia baza programului ar putea explica pe ce se 
bazează această aptitudine. Searle îşi ilustrează critica cu ajutorul exemplului 
referitor la înţelegerea limbajului. Ceea ce fac funcţionaliştii este asemănător 
cu următorul scenariu: sunt închis într-un spaţiu care are un loc de intrare 
(input) şi unul de ieşire ( output ). Prin input mi se introduc în spaţiul închis 
caractere chinezeşti, iar eu trebuie să scot prin output caractere chinezeşti. 
Deoarece nu ştiu chineză, o carte de reguli în limba maternă îmi va indica ce 
caractere chinezeşti trebuie să scot prin output, în funcţie de cele introduse 
prin input. Pot recunoaşte forma fiecărui caracter şi le pot selecta Prin urmare, 
reacţionez la caractere ca un computer, şi anume fără să înţeleg semnificaţia 
lor. Regulile sunt astfel făcute încât chinezii care stau în afara acestui spaţiu 
au impresia că ar purta o discuţie normală cu cineva care ştie chineză. Sim¬ 
bolurile scoase afară din cameră cu ajutorul regulilor sunt pentru chinezi 
posibile răspunsuri la întrebări, remarci inteligente la propriile lor remarci, 
întrebări cu sens, comentarii la adresa discursului loretc. Totuşi, este limpede 
că nici eu şi nici o altă componentă a sistemului de simulare a limbii chineze 
nu înţelege cu adevărat chineza. în concluzie, imitarea sau simularea cu 
succes a unei aptitudini psihologice nu este o condiţie necesară pentru ca 
maşina care simulează această aptitudine psihologică să o aibă efectiv şi 
nici pentru o explicaţie a acestei aptitudini psihologice. 

Experimentul lui Searle a trezit interesul multor filosofi, dar nici unul 
dintre aceştia nu a urmat poziţia sa. Pe de o parte, Searle susţine că fenomenele 
mentale trebuie studiate la fel ca şi celelalte fenomene biologice 67 , iar pe de 
altă parte, afirmă că fenomenele mentale trebuie studiate în primul rând din 
perspectiva persoanei întâi 68 , o metodologie neobişnuită pentru studiul feno¬ 
menelor biologice. în plus, dacă vom considera că între psihologia populară 
şi biologie nu există nici un nivel explicativ mijlocitor, atunci putem afirma, 

referitor la fiecare aptitudine psihologică (fără a avea,însă, pretenţia că oferim 
o informaţie autentică): ea este realizată într-un anumit mod de creier. Dacă 
este necesar să spunem mai mult despre o astfel de aptitudine, atunci singurul 
lucru care trebuie spus se referă la modul în care creierul produce această 
aptitudine. Pe lângă aceasta, creierul este localizat într-o persoană deter¬ 
minată, dar nu înţelege de fapt informaţiile introduse prin intermediul orga¬ 
nelor de simţ. Creierul este o maşină pur sintactică. Astfel, singura cale de 
ieşire care ne mai rămâne este cea schiţată mai sus, aleasă de ştiinţele cog¬ 
nitive: pornind de la cât mai multe presupoziţii realiste, trebuie să identi¬ 
ficăm procesele cognitive impersonale, care, luate împreună, fac posibil 
tipul de comportament în care noi recunoaştem, în calitate de observatori, 
manifestările aptitudinilor psihologice corespunzătoare. 

Spre deosebire de Searle, Fodor dezvoltă o teorie reprezentaţională a 
minţii, ca o continuare firească a funcţionalismului, încercând să răspundă 
la întrebarea: Cum se poate explica faptul că rolul cauzal al stărilor inten¬ 
ţionale determină semnificaţia acestora 69 ? 

Fodor îşi începe demersul prin introducerea următoarei convenţii: a te 
afla într-o anumită stare intenţională înseamnă a te aflaîntr-o anumită relaţie 
cu o anumită reprezentare mentală. De exemplu, dacă Peter crede că Parisul 
este capitala Franţei, atunci el se află într-o relaţie, tipică pentru tipul de 
atitudine numit „convingere”, cu o formulă internă, care are aceeaşi semni¬ 
ficaţie ca propoziţia din germană „Paris ist die Hauptstadt Frankreichs” sau 
propoziţia din franceză „Paris est la capitale de Ia France”. Această formulă 
internă este o expresie a limbajului minţii ( lingua mentis). Creierul are un 
anumit cod cerebral (codul-limbaj) care este încorporat direct în hardware- 
ul neuronal. Gândurile sunt ocurenţe de formule ale acestui cod. La fel ca 
limbajele naturale, aceste formule ce alcătuiesc lingua mentis posedă carac¬ 
teristici sintactice, prin urmare fizice (de exemplu o formă). Acest fapt explică 
de ce acestea pot intra în interacţiuni cauzale (caracteristica (1)). Aceste 
simboluri ale lingua mentis posedă, deopotrivă, caracteristici semantice (2). 
Astfel se explică de ce interacţiunea lor cauzală reprezintă un model raţional 
caracteristic gândirii, reflecţiei şi actului decizional. 

Pentru a explica faptul că relaţiile cauzale dintre simboluri (înţelese ca 
structuri sintactice) păstrează relaţiile semantice, raţionale dintre simboluri 
(înţelese ca structuri semantice), Fodor utilizează ideea teoriei calculului, 
mai sus-schiţată: computerele sunt astfel construite, încât anumite secvenţe 
ale stărilor interne reprezintă, atunci când aceste stări sunt interpretate în 
mod adecvat, calcule sau paşi în cadrul soluţionării unei probleme sau 

îndeplinirii unei sarcini. în mod analog, dată fiind o anumită interpretare, 
secvenţele explicabile din punct de vedere neurobiologic se vădesc a fi 
calculul, reflecţia, învăţarea, amintirea, formarea unei opinii etc. 

Deoarece mediul gândirii noastre este, potrivit acestei teorii, un limbaj, 
Fodor interpretează reprezentările mentale prin analogie cu propoziţiile 
limbajului natural, prin urmare ca structuri ale căror caracteristici semantice 
sunt determinate de (a) caracteristicile semantice ale componentelor care le 
constituie şi de (b) modul în care aceste componenete se îmbină (structura) 
pentru a forma unităţi mai mari. 70 

în afară de aceasta, caracteristicile semantice ale reprezentărilor mentale 
determină caracteristicile intenţionale şi intensionale ale atitudinilor noastre 
(de exemplu relatările noastre despre acestea), altfel spus caracteristicile pe 
care noi le descoperim în structurile ce apar în subordonată introdusă de 
că.... Caracteristicile semantice ale expresiilor limbajelor naturale sunt 
determinate de faptul că ele exprimă gânduri. Cu aceasta, Fodor se găseşte 
în faţa dificultăţii de a arăta modul în care „natura însăşi” determină inter¬ 
pretarea formulelor limbajului minţii 71 . Spre deosebire de calculator, noi nu 
putem fi interpreţii limbajului minţii, deoarece s-ar ajunge, în mod evident, 
la un cerc vicios. Iar deoarece caracteristicile semantice ale expresiilor lim¬ 
bajelor naturale sunt moşteniri ale caracteristicilor semantice ale atitudinilor 
(care moştenesc, la rândul lor, caracteristicile reprezentările mentale), Fodor 
nu poate să explice caracteristicile semantice ale formulelor limbajului minţii 
drept rezultat al unui anumit tip de interiorizare a unui limbaj natural 72 . Inten¬ 
ţionalitatea reprezentărilor mentale nu este derivată din ceva anume, ci este, 
într-un anumit sens, originară. 

în ciuda cestei dificultăţi, Fodor consideră promiţătoare ipoteza lim¬ 
bajului minţii. Motivele încrederii sale sunt următoarele: Teoriareprezentării 
este singura care explică de ce stările intenţionale posedă caracteristicile (1) 
şi (2), mai sus-amintite. în plus, ea explică existenţa analogiilor structurale 
dintre minte şi limbaj. Un sistem lingvistic analog al reprezentărilor interne 
ar avea tocmai acele caracteristici (generativitate, sistematicitate, produc¬ 
tivitate), care ar ajuta la explicarea aptitudinii umane de a construi, a înţelege 
şi a comunica, la infinit, gânduri noi. în afară de aceasta, Fodor găseşte în 
teoria sa un loc şi pentru reprezentările mentale (care astăzi sunt postulate şi 
de psihologia cognitivă) 73 . 

Problema semanticii reprezentărilor mentale rămâne nerezolvată. Fodor 
îi consacră o carte întreagă 74 , în care critică modelele de soluţionare 75 propuse 
până atunci şi propune propriul său model. Toate aceste modele pornesc de 

la aceeaşi idee de bază, şi anume aceea că tocmai existenţa unei relaţii cauzale 
existente între ocurenţa numitor caracteristici (ceva roşu) în mediul 
înconjurător şi ocurenţa structurilor neuronale este aceea care face ca ultimul 
tip de ocurenţă să fie o reprezentare mentală cu un anumit conţinut („Acest 
lucru este ceva roşu”). Dezvoltarea acestei idei de bază conduce, la fiecare 
autor, la anumite dificultăţi; vom aminti aici doar trei dintre acestea. Prima 
întrebare care se ridică este; Care este secvenţa dintr-un lanţ cauzal, care 
conduce la o anumită reprezentare, care determină conţinutul acelei 
reprezentări? în al doilea rând: Cum se explică aptitudinea de a reflecta 
asupra lucrurilor cu care noi nu ne aflăm într-o relaţie cauzală (numere, 
lucruri abstracte, posibile, care nu au caracter prezent)? în al treilea rând, 
dacă premisele cauzale ale apariţiei unei reprezentări determină, deopotrivă, 
conţinutul reprezentărilor, atunci nu se poate ajunge niciodată la o repre¬ 
zentare falsă. Este de ajuns ca ea să apară, ca să fie şi corectă. Cu toate 
acestea, există reprezentări false 76 . 

Daniel Dennett urmează o cu totul altă linie în încercarea de a rezolva 
această problemă 77 . El contestă presupoziţia lui Fodor, potrivit căreia expre¬ 
siile intenţionale desemnează efectiv stări personale efective. Astfel, Dennett 
contestă şi proprietatea (1) a acestora de a fi eficiente cauzal. Prin urmare, el 
nu are nevoie de nici o „representative theory of mind'. 

Dennettîşi începe argumentaţia distingând trei atitudini, pe baza cărora 
putem explica şi prevedea comportamentul obiectelor. El ilustrează acest 
comportament cu ajutorul exemplului unui computer care joacă şah. De pe 
o poziţie fizicalistă (,physical stance"), noi explicăm şi facem predicţii refe¬ 
ritoare la comportamentul maşinii prin specificarea tuturor parametrilor fizici 
relevanţi (materiale, energii) şi a tuturor legilor naturale care intră în joc. De 
pe o poziţie funcţionalistă ( ,4esign stance”), noi explicăm şi facem predicţii 
referitoare la comportamentul maşinii cu ajutorul programului, mai exact 
urmărim instrucţiunile şi asumăm că maşina va funcţiona conform progra¬ 
mului (sau, în cazul maşinilor, ceasurilor, conform structurii maşinii). De 
pe o poziţie intenţională („ intenţional stance"), noi explicăm şi facem predicţii 
prin intermediul caracterizării psihologice. Noi atribuim maşinii dorinţa de 
a dobândi capacitatea de a se informa asupra stadiului în care a ajuns jocul 
şi, ţinând cont de aceste informaţii şi de regulile jocului, de a reflecta la o 
mutare care să o aducă cu un pas mai aproape de scopul ei (câştigarea jocului), 
în cazul concret al mutării se va reflecta la mutarea pe care ar face-o maşina, 
altfel spus se va reflecta referitor la cea mai bună mutare din punctul de 
vedere al maşinii. 

Dennett numeşte sistem intenţional fiinţa sau sistemul al cărui com¬ 
portament poate fi explicat şi anticipat cu succes cu ajutorul strategiei inten¬ 
ţionale. Alegerea uneia dintre aceste poziţii depinde, pe de o parte, de 
interesele pe care le are cineva, altfel spus depinde de ceea ce acesta ar putea 
descoperi, iar pe de altă parte depinde de modelele comportamentale faţă de 
care se confruntă fiinţa sau sistemul. Fiinţele inteligente, de exemplu, au 
anumite moduri de a se comporta care nu pot fi explicate de pe poziţii fizi- 
caliste. La fel, fiecare mişcare a corpurilor poate fi elucidată de pe poziţii 
fizicaliste, dar coerenţa raţională, vădită în modurile comportamentale umane, 
nu este nici de domeniul evidenţei şi nici nu poate explicată de pe o astfel de 
poziţie. Astfel de modele pot fi descrise doar de explicaţiile intenţionale. 

Să precizăm mai clar aceste modele explicative. Paradigma explicativă 
funcţională conţine premisa de optimalitate, altfel spus maşina este construită 
astfel încât poate să-şi îndeplinească misiunea în condiţiile date şi funcţio¬ 
nează efectiv potrivit acestui principiu. Paradigma explicativă intenţională 
conţine o presupoziţie asemănătoare: fiinţa intenţională este raţională, adică 
îşi fixează scopurile pe care ar trebui să şi le fixeze în acord cu propria 
constituţie şi cu poziţia pe care o ocupă în cadrul lumii. în mod analog, ea 
împărtăşeşte opiniile pe care ar trebui să le împărtăşească şi judecă corect. 
Totuşi, paradigma explicativă intenţională nu dă seama de cazul comporta¬ 
mentului iraţional şi nici de cel al afectării judecăţii raţionale. în ce priveşte 
paradigma explicativă cauzală fizicală, se poate afirma că, într-un anume 
sens, explicaţiile ficaliste sunt de bază. Altfel spus, doarexplicaţiile fizicaliste 
specifică mecanismele şi procesele ce stau la baza comportamentului. Doar 
o explicaţie fizicalistă ne poate oferi o informaţie reală referitoare la factorii 
relevanţi din punct de vedere cauzal ai apariţiei comportamentului, care 
poate fi, la rândul său, în funcţie de interese şi de complexitate, elucidat fie 
cauzal, fie intenţional. 

Dennett susţine acelaşi lucru şi în cazul stărilor intenţionale. Opinia 
împărtăşită de modul cotidian de interpretare a acţiunilor, potrivit căruia 
stările intenţionale ar fi cauze ale unor alte stări mentale şi acţiuni, este o 
iluzie 78 . Caracterizările psihologice şi explicaţiile acţiunilor produse pe 
baza acestora sunt manipulări în cadrul unui calcul interpretativ, pur 
euristic, abstract-raţionalist, şi nu descrieri naturaliste ale stărilor şi proce¬ 
selor, care sunt prezente literalmente în sisteme. Teoria sistemelor intenţio¬ 
nale explică şi susţine aplicarea acestui calcul interpretativ, care trebuie 
înţeles instrumental. 

Dennett afirmă că dacă persoanele sau alte fiinţe şi sisteme sunt carac¬ 
terizate prin atribuire de poziţii, din acestea vor lipsi indiciile referitoare la 

mecanismele şi procesele concrete. Referitor la sistemele care, din punct de 
vedere al structurii materiale şi al funcţionalităţii sunt diferite, se va afirma, 
în egală măsură: „S crede că p” sau „S doreşte q”. Faptul că persoanele, 
animalele şi maşinile au mecanisme foarte diferite de control al comporta¬ 
mentului nu ne împiedică să le considerăm în aceeaşi măsură obiecte ale 
caracterizărilor noastre intenţionale. în mod evident, astfel de caracterizări 
sunt foarte abstracte, iar aceasta înseamnă că ele ignoră particularităţile 
structurilor materiale ale obiectelor. Astfel de caracterizări nu sunt descrieri 
cauzale directe ale unor segmente relevante ale obiectelor. 

în sprijinul acestei teze, Dennett aduce argumentul după care, chiar şi 
o necunoaştere completă ale proceselor relevante cauzal pentru controlul 
comportamentului nu ne împiedică să dăm explicaţii intenţionale pentru 
comportamentul fiinţelor vii sau al sistemelor. 

în cazul în care s-ar descoperi mai multe informaţii referitoare la factorii 
relevanţi din punct de vedere cauzal pentru comportament, acest fapt nu ar 
duce la o îmbunătăţire a clarificărilor intenţionale ale comportamentului, ci, 
dimpotrivă, la înlocuirea explicaţiilor intenţionale ale comportamentului cu 
cele „mecaniciste”. 

Deoarece explicarea acţiunilor nu se bazează pe nişte legi, este eronat 
să vedem în aceste explicaţii un tip special de explicaţii cauzale. Rolul 
explicativ al stărilor intenţionale este complet independent de legi. Atunci 
când, de exemplu, cineva spune: „El crede că autorul Afinităţilor elective 
este un mare scriitor”, acea persoană descrie o parte a unei structuri raţionale, 
care, împreună cu o altă parte a acestei structuri (cum ar fi, de exemplu: 
.Aceeaşi persoană mai crede că Goethe este autorul Afinităţilor elective"), 
au rolul de a întemeia aşteptarea ca persoana respectivă să creadă, de 
asemenea, că Goethe este un mare scriitor. Ceea ce justifică în aceste 
conexiuni nu ţine de cunoaşterea cauzală, ci de înţelegerea faptului că între 
propoziţiile care exprimă anumite atitudini există relaţii semantice, logice, 
inductive, epistemice sau, în sens larg, relaţii raţionale. Caracterizările şi 
explicaţiile intenţionale descriu persoane, fiinţe vii şi sisteme, exprimând, 
implicit, setul de relaţii raţionale existente între ele şi aceasta complet 
independent de cunoaşterea răspunsului la întrebarea: Care este maşinăria 
ascunsă care produce comportamentul accesibil prin intermediul carac¬ 
terizărilor şi explicaţiilor intenţionale? 

Sarcina psihologiei subpersonale este tocmai de a dezvolta modele 
pentru procesele de prelucrare a informaţiei, procese care caracterizează 
conştiinţa noastră şi care nu sunt accesibile prin simpla exercitare a aptitu- 

dinilor noastre psihologice. în sfârşit, astfel de modele trebuie să îndeplinească 
următoarea condiţie: în creier trebuie să existe mecanisme care să imple¬ 
menteze procesele de prelucrare a informaţiei postulate de aceste modele. 
Abia aici putem vorbi despre un punct de vedere realist referitor la construc- 
tele explicative. 

în timp de Dennett consideră psihologia populară, ridicată la rangul 
de teorie a sistemelor intenţionale, drept un instrument explicativ şi de 
prognoză folositor, care îl constrânge pe cel ce îl aplică la acceptarea 
existenţei persoanelor şi a propoziţiilor 79 , P.S. şi P.M. Churchland 80 readuc 
în discuţie teza lui Sellars, potrivit căreia psihologia populară are statutul 
unei teorii empirice şi că avantajele şi dezavantajele acesteia trebuie 
întotdeauna testate. Astfel, în lumina datelor empirice obţinute din acele 
discipline considerate relevante, P.S. şi P.M. Churchland încearcă să 
răspundă la următoarele întrebări: (a) dacă predicatele identificate de 
psihologie desemnează, într-adevăr, obiecte reale şi dacă putem considera, 
astfel, că psihologia populară este valoroasă din punct de vedere explicativ; 
(b) dacă ipoteza limbajului minţii, susţinută de funcţionalism 81 , aflat, la 
rândul lui, pe poziţii destul de apropiate cu cele ale psihologiei populare, 
este plauzibilă. Răspunsurile pe care ei le găsesc la aceste întrebări sunt 
însă negative. în locul psihologiei populare, P.S. Churchland pledează 
pentru un alt tip de abordare, pe care el îl desemnează prin termenul 
„neurofilosofie”, şi al cărui scop declarat este o evoluţie concomitentă ale 
programelor de cercetare din cadrul neurobiologiei şi psihologiei. 

în ce priveşte întrebarea (a), este demn de remarcat că noi nu avem, 
totuşi, pe baza psihologiei populare, nici cea mai mică idee despre ce anume 
se află la baza fenomenelor psihologice, atât de familiare nouă. Aptitudinea 
de a ne aminti figuri, de a învăţa limbi străine, conştiinţa, atenţia, aptitudinea 
de a citi, de a vedea, de a fi emoţionat etc. ne sunt, pe de o parte, familiare, 
de la sine înţelese. Pe de altă parte, psihologia populară nu este în măsură să 
răspundă la întrebările „cum?’ sau „de unde?”. Conştiinţa, de exemplu, 
pare a fi un fenomen unitar şi transparent; cu toate acestea, multe fapte 
empirice contrazic acest lucru: în urma anumitor leziuni cerebrale persoanele 
respective au uitat că sunt, de exemplu, oarbe (Sacks 1985); de asemenea, 
în urma anumitor leziuni cerebrale persoanele respective susţin că nu văd 
un obiect, dar comportamentul lor dovedeşte că ele au, totuşi, nişte inf ormaţii 
despre obiect obţinute pe cale vizuală 82 . Există anumite leziuni în urma cărora 
persoanele respective pot dobândi aptitudini cognitive complexe, fără să fie 
conştiente de acestea, chiar şi atunci când le utilizează. Există, prin urmare, 

un număr impresionant de dovezi că atunci când indivizii rezolvă o sarcină 
în mod conştient, sunt influenţaţi de informaţii „subliminale”, inconştiente. 
La fel de impresionant este şi numărul de dovezi referitoare la lipsa de 
certitudine a relatărilor persoanelor privitoare la motivaţiile conştiente ale 
deciziilor, modurilor comportamentale etc. 83 

La fel stau lucrurile şi cu învăţarea şi memoria 84 : ceea ce pare a fi un 
fenomen unitar, se dovedeşte, la o examinare mai atentă, o multitudine de 
lucruri diferite. Potrivit lui Churchland, cu cât cunoştinţele empirice se vor 
îmbunătăţi, cu atât noi clasificări le vor înlocui pe cele curente. Fenomene 
despre care se afuma până acum că aparţin anumitor categorii, vor fi 
subsumate altor categorii, iar fenomenelor care până acum nu erau subsumate 
nici unei categorii li se va atribui o categorie. O psihologie ştiinţifică, care se 
interesează de fundamentul neurobiologic al fenomenelor cercetate, va 
produce noi descrieri şi noi clasificări ale domeniilor obiectuale şi va depăşi, 
astfel, sterilitatea explicaţiilor tipice psihologiei populare. 

în ce priveşte problema ridicată la (b), Churchland 85 opune modelului 
lingua mentis referitor la procese cognitive (care ar sta la baza comportamen¬ 
tului inteligent), înţeles ca manipulare a unor reprezentări mentale, analoge 
celor lingvistice, următorul argument: din punctul de vedere al evoluţiei, 
limbajul este o apariţie târzie; au existat fiinţe vii inteligente înainte de apariţia 
limbii şi există şi acum fiinţe vii inteligente, care nu se află în posesia unui 
limbaj. Prin urmare, este destul de improbabilă existenţa unui limbaj al minţii 
care să fie mediu al proceselor cognitive. Pe baza continuităţii evolutive 
dintre om şi strămoşii lui, trebuie să acceptăm şi la om existenţa unui mare 
număr de procese cognitive care nu se bazează pe o astfel de lingua mentis. 

Dacă explicăm învăţarea primei limbi (limba maternă) aşa cum o face 
Fodor, şi anume prin producerea şi testarea de ipoteze, care încearcă să 
explice căror segmente ale limbii înnăscute le corespund anumite segmente 
ale limbii naturale, atunci ar trebui să concluzionăm că, într-o anumită măsură, 
nu putem învăţa concepte noi 86 . 

Dacă fiecărei opinii îi corespunde o propoziţie în cadrul limbajului 
minţii, atunci înseamnă că fiecare opinie pe care cineva şi-o formează trebuie 
înregistrată ca propoziţie. Bineînţeles, că orice individ are mai multe opinii 
decât articulează de fapt. Trebuie, însă, ca pentru fiecare opinie tacită să fie 
prezentă o propoziţie în lingua mentis ? Aceasta ar depăşi capacităţile cre¬ 
ierului omenesc 87 . Fireşte că doar salvarea propoziţiilor nu este suficientă; 
propoziţiile trebuie să fie accesibile în timp real, iar legăturile logice sau de 
orice alt tip dintre ele trebuie să fie evidente pentru creier. Nu trebuie să 

facem abstracţie nici de modul în care creierul, atunci când face prezent 
acest set imens de propoziţii, bază necesară a cunoaşterii lumii, poate produce 
un comportament inteligent 88 . 

Churchland concluzionează că modelul lingua mentis este nesatisfă¬ 
cător din toate punctele de vedere şi că trebuie respins, împreună cu psiho¬ 
logia populară, din care de altfel se şi inspiră. Succesorul acestuia este 
ştiinţa care se dezvoltă o dată cu evoluţia concomitentă a psihologiei şi a 
neurobiologiei. O teorie ameliorată a minţii/creierului va apărea atunci 
când psihologii vor dezvolta modele ale proceselor cognitive ţinând cont 
de structurile şi funcţiile creierului descoperite de neurobiologi şi când, de 
asemenea, neurobiologii vor încerca să dezvolte teoriile referitoare la 
funcţiunile creierului ţinând cont de modelele biologilor. Churchland 89 dă 
exemple de astfel de dezvoltări care, în viziunea sa, au parcurs deja acest 
nou drum. Este vorba de anumite tipuri de sisteme de reprezentare care 
nu-şi au locul în modelul lingua mentis, ci care au fost sugerate de anumite 
proprietăţi ale modului de funcţionare al creierului 90 . 

Comportamentul adecvat al fiinţelor vii depinde de structurile cognitive 
pe care acestea le posedă. Capacitatea de a învăţa, de a-şi aminti, de a percepe, 
de a planifica, de a reflecta, de a concluziona etc. determină modul de viaţă 
al unei fiinţe vii. Este evident că în acest proces reprezentările interne au un 
rol central. La fel de evident este însă şi faptul că reprezentările interne fac 
obiectul, cel puţin temporar, unor multitudini eterogene de constructe 
teoretice, care urmează să fie precizate şi testate. 

Scopul îndepărtat al acestor încercări succesive este atât dezvoltarea 
teoriilor empirice explicative, cât şi dobândirea unei sinteze satisfăcătoare 
dintre cunoştinţele noastre empirice referitoare la fiinţele inteligente şi 
imaginea noastră de sine, ca fiinţă liberă, raţională şi responsabilă din punct 
de vedere moral. 

Note 

1 Mulţumesc lui Ansgar Beckermann, Peter Bieri, Ulrike Grotzfeld-Lanz, Andreas 
Kemmerling, Jens Kulenkampff, Charlie Prankel, Oii ver Schollz şi Ralf Stocker 
pentru obiecţiile şi pentru sugestiile referitoare la prima variantă a acestei lucrări. 

2 Vezi „Literatura secundară” de mai sus. 

3 Ryle: Autobiographical Note. în: Pitcher, GTWood, A. (Ed.): Gilbert Ryle, pp. 
12 şi urm. Filosofia minţii rămâne un sol fertil pentru reflecţiile metafilosofice. 
Cel mai bun exemplu îl constituie cartea lui Rorty: Philosophy and the Minor of 
Nature. 

4 Gardner: The Mind’s New Science. 

5 Pentru aceasta vezi Dennett: The Intenţional Stan ce şi Gregory (Ed.): The Oxford 
Companion to the Mind. Acestea nu sunt, totuşi, nişte contribuţii în domeniul 
filosofiei minţii. Multe dintre aceste lucrări analizează şi explică concepte 
psihologice şi rolul acestora în articularea înţelegerii umane de sine, fără a plasa 
problema minte-corp în centrul interesului lor. Trec aici în revistă câteva dintre 
aceste lucrări, dedicate unor teme precum conştiinţă, conştienţă, persoană, identitate 
personală, acţiune, temei, afect ş.a. Strawson: Persons: Hapmshire: Thought and 
Action; Williams: Problems of the Seif; Vendler Res Cogitans; The Matter of 
Minds; Oksenberg, Rorty (Ed.): Explaining Emotions; McGinn: The Characterof 
Mind; Parfit: Reasons and Persons; Rosenberg: The Thinking Seif. 

6 Quine: From a Logical Point of View; Word and Object. 

7 Sellars: Empiricism and the Philosophy of Mind. 

8 Sellars respinge aici o idee care a fost introdusă în teoria ştiinţei de Rudolf 
Kamap în cadrul discuţiei referitoare la semnificaţia termenilor teoretici şi a 
statutului ontologic al entităţilor teoretice. Un rezultat al acestei discuţii, care 
este important pentru filosofia minţii, se referă la rolul atitudinilor, discutat în 
special de către reprezentanţii empirismului logic şi ai pozitivismului. Cf. Sellars: 
The Languages of Theories. în: Science, Perception, and Reality, pp. 106-126: 
Churchland: Scientific Realism and the Plasticity of Mind. 

9 Feyerabend: Materialism andtheMind-Body Problem; Roity: Mind-Body Iden- 
tity, Privacy and Categories; Churchland: Scientific Realism and the Plasticity 
of Mind; Eliminative Materialism and the Propositional Attitudes. 

10 Un reprezentant american al filosofiei limbajului ne redă această convingere atunci 
când scrie: "...no succesivul analysis has ever been given of any kind of philo- 
sophically interesting statement" (Schiffer: The Remnants of Meaning, p. 161). 

11 Boden: Artificial Intelligence and Natural Man; Miller: States of Mind; 
Haugeland: Artificial Intelligence. 

12 Două dintre pietrele de hotar ale acestei dezvoltări le constituie lucrările lui 
Craik: The Nature of Explanation şi Miller/Galanter/Pribram (ed.): Plans and 
Structure of Behaviour 

13 Gardner: The Mind’s New Science, pp. 260-288; Gregory: The Oxford Com¬ 
panion to the Mind. 

14 Cummins: The Nature of Psychological Explanation. 

15 Churchland: Neurophilosophy; Thagard: Parallel Computation and the Mind- 
Body Problem. 

16 Din cauza spaţiului limitat, voi lăsa, în cele ce urmează, deoparte această 
diferenţiere (stări, episoade/evenimente, procese) şi voi utiliza drept termen ge¬ 
neric pentru fenomenele mentale conceptul de stare mentală sau psihologică. 

17 Kemmerling: Kategorienfehler. 

18 în cea de-a şasea meditaţie, Descartes argumentează că răspunsul corect la 
întrebarea privitoare la natura sau esenţa sa proprie este: Sum res cogitans. 

19 Cf. conferinţele lui Austin, Ayer şi Hampshire, retipărite în: Pitcher/Wood (Ed.): 
Gilbert Ryle. 

20 Cf. v. Savigny: Die Philosophie der normalen Sprache. 

21 Anscombe: Intention; Austin: Philosophical Papers; Gustafson: Essays in 
Philosophycal Psychology; Malcom: Dreaming; Melden: Free Action; Peters: 
The Concept of Motivation. 

22 Borst (ed.): The Mind/Brain Identity Theory, p. 43. 

23 Borst (ed.): The Mind/Brain Identity Theory, pp. 52-66. 

24 Cel de al treilea susţinător al filosofiei identităţii este Herbeit Feigl: The „Mintal” 
and the „Physical”. Această lucrare este importantă prin faptul că a contribuit la 
răspândirea teoriei identităţii în S.U.A. 

25 Smart: Essays. Metaphysical and Moral, p. 2. 

26 Cf. Nagel: Physicalism; Churchland: Reduction, Qualia, and The Direct Intro- 
spection of Brain States. 

27 Comman: The Identity of Mind and Body; Materialism ans Sensations. 

28 Nagel: Physicalism. 

29 Feyerabend: Materialism and the Mind-Body Identity, Privacy and Categories; 
Churchland: Scientific Realism and the Plasticity of Mind; Eliminative Materi¬ 
alism and the Propositional Attitudes. 

30 Borst (ed.): The Mind/Brain Identity Theory; Rosenthal: Materialism and the 
Mind-Body Problem. 

31 Armstrong: The Nature of Mind; de acelaşi: A Materialist Theory of Mind; de 
acelaşi: Belief, Truth and Knowledge; The Nature of Mind; Lewis: An 
Argumentfor the Identity Theory; de acelaşi: Psychophysical and Theoretical 
Identifications; de acelaşi: Mad Pain and Marţian Pain. 

32 Armstrong: A Materialist Theory of Mind, p. 82. 

33 Armstrong: The Nature of Mind, p. 35 şi urm. 

34 Smart: Essays Methaphisical and Moral, p. 3 şi urm. 

35 Cf. Comam: Mental Terms, Theoretical Terms and Materialism. 

36 Lycan: Consciousness. 

37 Kripke: Naming and Necessity. 

38 Nagel: How is it Like to be a Bat?. 

39 Jackson: Epiphenomenal Qualia. 

40 Dennett: Philosophical Essays on Mind and Psichology; Lewis: Philosophical 
Papers; Churchland: Reduction, Qualia, and the Direct Introspection of Brain 
States. 

41 Lycan: Consciousness. 

42 Chisholm: Perceiving; Quine: Word and Object (germ. Wort und Gegenstand); 
Dennett: Content and Consciousness; Searle: Intentionality. 

43 Russell: An Inquire into Meaning and Truth. 

44 Brentano: Psychologie von empirischen Standpunkt. 

45 Fodor: Representations; de acelaşi: Fodor’s Guide to Mental Representation; 
Stich: From Folk Psychology to Cognitive Science; Dennett: The Intenţional 
Stance. Cf. ultimul capitol. 

46 Putnam: Minds and Machines; Brains and Behavior; The Mental Life of Some 
Machines; The Nature of Mental States; Fodor: Psychological Explanation; The 
Language of Thought; Representations. 

47 Putnam (Reason, Truth and History, p. 81) respinge această teză, considerând că 
„hardwartf '-ui biologic are un cuvânt important de spus în cazul stărilor mentale. 

48 Cf. Nagel: The Structure of Science. 

49 Simon: Models of Man; The Science and the Artificial; Newell: Physical Sym- 
bols; Anderson: Minds and Machines; Boden: Artificial Intelligence and Natu¬ 
ral Man; Minds and Mechanism; Haugeland: Mind Design; Artificial Intelligence. 



De la conceptul de minte la filosofia mentalului 273 

50 Cei mai însemnaţi dizidenţi sunt Enţ: In defense of the Identity Theory; 
Churchland: Neurophilosophy. 

51 Argumente relevante şi, în parte, destul de tehnice, se găsesc în lucrarea What 
Psychological States are Not scrisă de Block şi Fodor şi publicată în: Fodor 
Representations, pp. 79-99. 

52 Fodor: Psychological Explanation; The Language ofThought; Representations. 

53 Acest tip de funcţionalism coincide, în principiu, cu teoria lui David Lewis, 
prezentată în continuare. 

54 Fodor: Psychological Explanation, p. 119 şi unm. 

55 Putnam: Mind, Languge and Reality; Fodor: Psychological Explanation; 
Reprezentations; Dennett: Brainstorms; Davidson: Essays on Actions and Events; 
Inquiries into Truth and Interpretation. 

56 Cf. Cummins: The Nature of Psychological Explanation. 

57 Dennett: Brainstorms, p. 80 şi urm. 

58 Fodor: Methodological Solipssm Considered as a Research Strategy in Cogni¬ 
tive Psychology. în: Represantations, pp. 225-253. 

59 Gardner: The Mind’s New Science. 

60 Davidson: Essays on Actions and Events, pp. 207-259; Kim: Supervenience 
and Nomological Incommensurables; Psychophysical Supervenience as a Mind- 
Body Theory; Concepts of Supervenience. 

61 Kim: Supervenience and Nomological Incommensurables, p. 154. 

62 Pentru o mai bună clarificare, considerăm următorul exemplu: Dacă un obiect A 
este un ceas, iar dacă un obiect B are în comun cu primul toate caracteristicile 
fizice ale obiectului B, atunci şi B este un ceas. însă, dacă atât C, cât şi D sunt 
ceasuri, atunci C şi D nu trebuie să aibă aceleaşi caracteristice fizice: C poate fi 
făcut în întregime din plastic, iar D din metal. 

63 Davidson: Essays on Actions and Events, p. 214. Kim este cel care a avut 
contribuţii importante în ultimii zece ani la lămurirea conceptului de „survenire” 
- Kim: Psychophysical Supervenience as a Mind-Body Theory; Concepts of 
Supervenience. 

64 Pt. discuţii detaliate referitoare la monismul anomal v. Kim: Psychophysical 
Laws şi Lanz: Menschliches Handeln zwischen Kausalităt und Rationalităt. 

65 Cf. Haugeland: Artificial Intelligence, p. 39-41,117-119. 

66 Searle: Minds, Brains, and Programs; Minds, Brains and Science. 

67 Searle: Minds, Brains and Science, pp. 10, 41. 

68 Searle: Minds, Brains, and Programs, p. 284; Intentionality. 

69 Fodor: The Language of Thought; Represantations; Psychosemantics. 

70 Cf. Harman: Thought. 

71 Cf. Dretske: Knowledge and the Flow of Information; Misrepresentation. 

72 Aceasta este poziţia adoptată de Sellars (Empiricism and the Philosophy of Mind). 

73 Fodor dă ca exemplu (Representations, p. 27 şi urm.) explicaţia potrivit căreia 
frecvenţa ocurenţei unui cuvânt într-o limbă este direct proporţională cu viteza 

cu care un subiect testat recunoaşte cuvântul atunci când îi este prezentat. Noi 
posedăm un lexicon mental, în cadrul căruia cuvintele sunt ierarhizate în funcţie 
de ftec venţa ocurenţei lor. Când cel testat este întrebat dacă una dintre structurile 
prezentate lui este un cuvânt al limbii sale, el va parcurge de la cap la coadă la 
acest lexicon. Cu cât acest cuvânt este folosit mai frecvent, cu atât va fi găsit în 
lexiconul mental mai repede şi cu atât mai repede va răspunde subiectul testat. 
Cf. Aitchison: Words and the Mind. 

74 Fodor: Psychosemantics. 

75 Stampe: Towards a CaUsal Theory of Linguistic Representation; Dretske: Know- 
ledge and the Flow of Information; Misrepresentation. 

76 Dretske: Misrepresentation; Fodor Psychosemantics, pp. 97-127. 

77 Dennett: Content and Consciousness: Brainstoims; The Intenţional Stance; cf. 
Bieri: Intenţionale Systeme. 

78 Dennett: The Intenţional Stance, p. 58. 

79 Dacă acceptarea existenţei obiectelor abstracte aduce cu sine şi o problemă, 
atunci teoria sistemelor intenţionale „împarte”această problemă cu matematica 
şi fizica (numere, mulţimi). 

80 P.M. Churchland: Scientific Realism and the Plasticity of Mind; Eliminative 
Materialism and thePropositional Atdtudes; P.S. Churchland: Neurophilosophy. 

81 Fodor: The Language of Thought; Representations; Psychosemantics; Pylyshyn: 
Computation and Cognition. 

82 ,3lindsight”; Gregory: The Oxford Companion to the Mind, p. 110 şi urm. 

83 Nisbett/Ross: Human Inference. 

84 Churchland: Neurophilosophy, p. 368 şi urm. 

85 Churchland: Neurophilosophy, p. 386 şi urm. 

86 „1 once suggested to Chomsky that on his view no one ever leamed quantum 
mechanics, but that people, thanks to the structure oftheir innate endowment, 
happened to „imprint" on quantum mechanics. He agreed" (Dennett: The In¬ 
tenţional Stance, p. 281 şi urm.) 

87 Cf. Dennett: Brainstorms, pp. 90-108. 

88 Cf. Dennett, loc. cit. 

89 Churchland: Neurophilosophy, pp. 401-482. 

90 Cf. Thagard: Parallel Computation and the Mind-Body Problem. 

Istoria ca problemă 

Despărţirea de pozitivism 

în anii ’40 şi la începutul anilor ’ 50 a luat naştere o dezbatereasupra raportului 
dintre ştiinţele sociale - inclusiv istoriografia - şi ştiinţele naturii. Pozitivismul 
logic dezvoltase ideea unei ştiinţe unitare, ceea ce a condus la diferite 
consecinţe. într-un articol renumit, din 1942, intitulat The Function of General 
Laws in History (Rolul legilor universale în istorie). Cari G. Hempel cerea 
istoricilor să adopte modelul de explicaţie al ştiinţelor naturii dacă doreau 
fie consideraţi drept nişte adevăraţi oameni de ştiinţă. Asemenea celorlaltor 
explicaţii din ştiinţă, explicaţia istorică trebuie să fie, la rândul ei, în acord 
cu modelul explicativ deductiv-nomologic. Aceasta înseamnă că explicaţiile 
trebuie să fie, în principiu, reprezentabile sub forma unui silogism deductiv, 
în care rolul premisei majore este jucat de o lege confirmată empiric, cel al 
premisei minore, de o colecţie de date empirice, iar cel al concluziei, de un 
eveniment istoric bine documentat. Ca exemplu, Popper 1 a propus următoarea 
explicaţie pentru împărţirea Poloniei în anul 1772: 

(o lege confirmată Dacă se luptă două armate, care sunt înarmate şi 

empiric drept premisă conduse aproximativ la fel, însă prima este mult mai 
majoră) mare decât a doua, atunci prima va învinge 

întotdeauna. 


(date empirice drept Armatele prusacă, nisă şi austriacă, reunite, erau 
premisă minoră) aproximativ la fel de bine înarmate şi conduse ca şi cea 

poloneză, însă cu mult mai mari decât aceasta. 


(un eveniment istoric Armatele prusacă, rusă şi austriacă, reunite, au înfrânt 

bine documentat drept armata poloneză. 

concluzie) 

Punctele de vedere înrudite cu cel al lui Hempel erau larg răspândite în 
anii ’40 şi la începutul anilor ’50. Ele puteau fi găsite, printre alţii, la teo¬ 
reticieni ai ştiinţei 2 , precum R. B. Braithwaite (1900-1990), Ottar Dahl (născut 
în 1924), John Hospers (născut în 1918), Paul Oppenheim (1885-1977) şi 
chiar la Karl Popper, care era, în acest punct, de acord cu aceştia, deşi, în 
alte privinţe, era un critic al pozitivismului logic 3 . Dintre adepţii de mai 
târziu ai pozitivismului pot fi enumeraţi, începând cu anii '60, Emst Nagel 
(1901-1985) şi Morton White (n. 1917). Ambii au dus mai departe - deşi în 
forme uşor modificate - ideea originară 4 . La sfârşitul anilor ’ 50 şi la începutul 
anilor ’60, filosofia analitică era marcată, însă, şi de alte direcţii. 

După moartea lui Wittgenstein, din 1951, a început o dispută cu adepţii 
pozitivismului logic, care încercau să aşeze ştiinţele naturii şi cele ale societăţii 
pe acelaşi gen de fundamente. în această privinţă, lucrarea lui Patrick Gardiner 
(n. în 1922), The Nature of Historical Explanation (Natura explicaţiilor 
istorice), reprezintă o operă de pionierat. Gardiner aderă la ideea lui 
Wittgenstein după care nu există doar una, ci mai multe forme de folosire a 
limbajului. Din acest motiv, teoreticianul ştiinţei nu poate pleca de la ideea 
că limbajul ştiinţelor naturii ar fi unicul de care ştiinţele s-ar putea servi. în 
loc să constrângă istoricul să adopte limbajul ştiinţelor naturii, teoreticianul 
ştiinţei ar trebui, mai degrabă, să cerceteze mai atent practica reală a isto¬ 
ricului 5 . Astfel, Gardiner a propus un program epistemologic care se detaşează 
de pozitivism. Punerea în practică a programului lui Gardiner nu are însă un 
caracter atât de radical. Importanţa sa trebuie văzută, mai degrabă, în aceea 
că el a indicat noi direcţii pentru înţelegerea ştiinţei. 

La adevărata ruptură s-a ajuns doar câţiva ani mai târziu, datorită 
următoarelor scrieri: Laws and Explanation in History (Legi şi explicaţii în 
istorie), din 1957, a lui William Dray, Intention (Intenţia) a lui G. E. M. 
Anscombe, din acelaşi an 1957, şi The Idea of Social Science and itsRelation 
to Philosophy (Ideea de ştiinţă socială şi relaţia ei cu filosofia) a lui Peter 
Winch, din 1958. în aceste lucrări, autorii lor au încercat să impună o nouă 
înţelegere a ştiinţei istoriei, plecând de la distincţia dintre limbajul ştiinţelor 
naturii şi limbajul ştiinţei istoriei, care este, mai degrabă, o formă a limbajului 
cotidian. Cei mai mulţi dintre tinerii filosofi ai ştiinţei de la sfârşitul anilor 
’50 şi începutul anilor '60 au fost inspiraţi de disputa dintre pozitivismul lui 
Hempel, pe de o parte, şi filosofia limbajului comun, pe de altă parte 6 . 

Totuşi, o dată cu mijlocul anilor '60, au început să vină şi reacţiile la 
abordările care continuau linia operei târzii a lui Wittgenstein. Un exemplu 
relevant poate fi importantul eseu, din 1963, al lui DonaldDavidson- Actions, 

Reasons and Causes (Acţiuni, temeiuri şi cauze). Ulterior, discuţia asupra 
fundamentelor ştiinţei istoriei a îmbrăcat forme diferite, astfel încât este 
dificil de găsit un numitor comun al dezbaterii. Pare totuşi să existe, în rândul 
teoreticienilor ştiinţei, o tendinţă, mai puternică decât înainte, către recon¬ 
cilierea următoarelor două poziţii: reclamarea unui ştiinţe unitare, în cadrul 
pozitivismului, respectiv dorinţa de impunere a unui discurs specific ştiinţei 
istoriei; căci discuţia dovedeşte acum mai multe nuanţări decât înainte. O 
contribuţie esenţială în direcţia reconcilierii a adus-o Arthur Danto 
(n. 1924) prin opera sa Analytical Philosophy ofHistory (Filosofia analitică 
a istoriei), din anul 1965, în care încearcă să reunească cele dgyjj eurSDW 
opuse prin indicarea unei a treia căi ce ia în considerare ambele orientări. 
Altminteri, încercările de conciliere se caracterizează prin faptul că diverşii 
autori sfârşesc tocmai prin a-şi arăta preferinţa pentru una sau alta dintre 
părţile aflateîn conflict. Cartea lui Morton White, Foundations ofHistorical 
Knowledge (Fundamentele cunoaşterii istorice), din 1965, este un bun 
exemplu pentru tipul de demers epistemologic, în care se încearcă 
reformularea ideilor de bază ale lui Hempel, într-o astfel de manieră încât 
este păstrată ideea fundamentală, ţinându-se totuşi cont de obiecţiile părţii 
adverse. G. H. von Wright, cel care a preluatîn 1948 catedra lui Wittgenstein 
la Cambridge, merge în direcţia opusă. Cartea sa Explanation and Under- 
standing (Explicaţie şi înţelegere), din 1971, este o tentativă concepută, în 
mod limpede, cu scopul de a apăra tradiţia operei iui Wi«geust.eiTv cei v&rxu* 
împotriva atacurilor mai recente ale pozitiviştilor. 

Discuţia a luat o turnură aparte în anii ’70, după ce filosofia analitică 
a istoriei, de inspiraţie anglo-saxonă, a fost introdusă în spaţiul german. 
Astfel, printre alţii, Karl-Otto Apel (n. 1922) pleacă în lucrarea sa Die 
Erklăren- Verstehen Kontroverse in transzendental-pragmatischer Sicht 
(Controversa explicaţie - înţelegere dintr-o perspectivă transcendental- 
pragmatică), apărută în 1979, de la cartea lui von Wright din 1971. Critica 
din perspectivă transcendental-pragmatică a pozitivismului se continuă 
astfel într-o variantă germană. 


Societate şi reguli 

Unul dintre moştenitorii cei mai influenţi ai lui Wittgenstein este Peter Winch 
(n. 1926) care, prin cartea sa, The Idea of a Social Science and its Relation 
to Philosophy, a elaborat o teorie a ştiinţelor sociale şi, implicit, a ştiinţei 

istoriei. Argumentele lui Winch se situează, oarecum, în afara dezbaterii 
menţionate mai sus, şi tratează preponderent premisele de la care trebuie să 
pornească o cercetate a formelor convieţuirii umane într-o societate. 
Pozitiviştii au afirmat adesea că filosofia ca ştiinţă ar trebui să joace rolul 
unui „s piritus rector” pentru celelalte ştiinţe. Cu această sintagmă se are în 
vedere faptul că filosofia ar trebui să se ocupe cu probleme ce privesc în 
primul rând metodologia ştiinţelor 7 . Winch se opune, în mod explicit, acestei 
concepţii, apărând punctul de vedere după care filosofia, în încercarea ei de 
a întemeia cunoaşterea realităţii sociale, trebuie privită ca o ştiinţă a cărei 
sarcină ar fi aceea de a clarifica natura raporturilor intersubiective din cadrul 
societăţii. în opinia sa, o prezentare a acestor raporturi ar fi întotdeauna, din 
principiu, una diferită de explicaţiile din ştiinţele naturii, întrucât raporturile 
interumane, în opoziţie cu procesele naturale, sunt permanent ghidate de 
reguli, şi nu de legi ale naturii. 

Eforturile lui Winch se îndreaptă înspre analiza funcţiei limbajului 
comun (cotidian) în înţelegerea celuilalt. Spre exemplu, dacă stau la masa 
de prânz, şi mă adresez vecinului meu de masă prin enunţul „Sarea!”, 
atunci el ştie că ceea ce am vrut să spun, de fapt, este „Dă-mi, te rog, sarea!”. 
Indiferent cu cine stau la masă, prin expresia mea se va înţelege dorinţa de a 
mi se da sarea. Exemplul ilustrează faptul că există reguli clare ce stau la 
baza întregii comunicări. Atât vorbirea cotidiană, cât şi cea ştiinţifică se 
supun unor reguli determinate. Cunoaşterea acestor reguli capătă prin urmare 
o importanţă deosebită. 

Asupra relevanţei unor asemenea reguli, Wittgenstein atrăsese deja 
atenţia, iar Winch crede că sarcina sa este să dezvolte în continuare această 
intuiţie până la rangul unei ştiinţei cu caracter social, menită să circumscrie 
toate disciplinele din ştiinţele sociale. Winch desemnează această ştiinţă cu 
numele de „teorie a cunoaşterii”. Sarcina ei ar consta în investigarea condi¬ 
ţiilor generale ale vieţii umane prin explicarea ideii de „viaţă în sine”. Pentru 
a putea înţelege fenomenul social ca atare, ar trebui, conform autorului, să 
posedăm înţelegere prealabilă a conceptului wittgensteinean de „formă de 
viaţă” ( Lebensform ). 

Când un istoric explică o acţiune folosindu-se de o regulă, atunci el 
plasează acţiunea într-un context social în care respectiva regulă este recu¬ 
noscută. Am putea numi acest demers drept explicare prin reguli a desfăşurării 
unei acţiuni. în mod normal, regulile sunt recunoscute şi urmate de grupuri 
mai largi de persoane, iar în cazul în care unul sau doi indivizi instituie nişte 
reguli private, doar pentru uzul lor, (oarecum în forma regulilor specifice 

„argoului”), aceste reguli trebuie să fie, în principiu, universal inteligibile şi 
exprimabile cu ajutorul canonului de reguli general recunoscute, reguli care 
au însoţit dezvoltarea, în context social, a respectivilor indivizi. O prezentare 
mai largă a argumentelor gnoseologice ale lui Winch în sprijinul tezelor 
sale ne-ar conduce mult prea departe, dat fiind că istoriografia nu trebuie să 
se ocupe decât arareori de cazurile excepţionale şi de regulile speciale valide 
în aceste cazuri. însă, ceea ce trebuie cercetat în amănunt este existenţa 
grupurilor mai mici de persoane, care se supun unui canon de reguli specific, 
diferit de canonul celor ce deţin puterea - aşa cum a fost, de exemplu, cazul 
anarhiştilor sârbi care, împotriva intereselor generale ale Serbiei, l-au făcut 
pe studentul Gavrillo Princip să-l împuşte în august 1914 pe moştenitorul 
tronului austro-ungar. Aici, sarcina istoricului este să dobândească o cu¬ 
noaştere a canonului de reguli sociale ce-i este lui însuşi străin. Dacă Winch 
are dreptate, atunci istoricul are întotdeauna posibilitatea de a-şi face o 
imagine asupra unui canon de reguli aparţinând unui alt grup, cu condiţia să 
aibă acces la izvoare documentare suficient de cuprinzătoare. 

Una dintre problemele care se pot pune în continuare este în ce măsură o 
persoană care acţionează conform unei reguli, trebuie să şi cunoască această 
regulă. Winch susţine că un istoric are dreptul de a atribui unei persoane un 
comportament îh conf ormitate cu o regulă determinată doar dacă acea persoană 
dispune de un aparat conceptual identic cu cel folosit de istoricul care îi descrie 
acţiunile 8 . întrucât Winch şi-a dat seama că afirmaţiile sale sunt, îh mod evident, 
prea restrictive, el a relativizat şi „slăbit” principiile teoriei sale 9 , accentuând 
asupra faptului că nu este un lucru hotărâtor dacă persoana însăşi poate formula 
regula pe care a urmat-o. Ceea ce contează este doar dacă persoana în cauză 
poate să distingă între un mod corect şi unul fals de a săvârşi acţiunea 
respectivă 10 . După Winch, sarcina ştiinţelor sociale este să clarifice regulile ce 
constituie premisele convieţuirii oamenilor, indiferent dacă respectivii oameni 
sunt sau nu conştienţi de regulile pe care le urmează de facto. Sarcina specială 
a istoricului este aceea de a explica regulile, străine nouă, pe care oamenii 
generaţiilor anterioare au trebuit să le respecte pentru a se putea înţelege între 
ei. Doar cu ajutorul unor astfel de explicaţii am putea fi îndreptăţiţi să sperăm 
că am putea înţelege acţiuni şi evenimente din trecut. Prin aceste exemple, 
Wincha indicat faptul că explicarea regulilor constituie o componentă esenţială 
a domeniului de lucru al istoricului Winch este un gânditor tipic pentru tradiţia 
deschisă de Wittgenstein din perioada târzie, deoarece accentuează caracterul 
specific al acestui tip de explicaţii, contestând faptul că explicarea regulilor ar 
fi reductibilă la o explicaţie cauzală de tip tradiţional. Prin aceasta, Winch a 

reuşit să indice una dintre cele mai importante diferenţe dintre ştiinţele naturii 
şi cele ale spiritului - fapt ce semnifică, totodată, şi o renunţare la visul unei 
ştiinţe unitare. însă, apărătorii tradiţiei wittgensteiniene invocă şi alte deosebiri 
dintre ştiinţele naturii şi ştiinţele spiritului, care pot să ne trezească din 
asemenea vise. 


Explicaţiile cauzale şi crima de la Sarajevo 

Reflecţiile, impregnate de idealism, din filosofia istoriei au fost caracterizate, 
pentru mai multă vreme, de distincţia tradiţională dintre ştiinţele naturii, 
care încearcă formularea unor legi universale, şi ştiinţele spiritului, care 
încearcă să explice individualul. Dacă urmăm această tradiţie, atunci va 
trebui, de exemplu, să afirmăm, că desfăşurarea evenimentelor ce au dus la 
izbucnirea primului război mondial reprezintă ceva absolut unic, cu 
desăvârşire individual. în mod tradiţional, această concepţie porneşte de la 
ideea că ştiinţele naturii şi cele ale spiritului ar utiliza metode ştiinţifice 
complet diferite. însă, pozitiviştii contestată tocmai această idee. Conform 
lor, chiar dacă am accepta că există deosebiri între ştiinţe care trebuie să 
stabilească legităţi universale şi ştiinţe care se concentrează mai ales supra 
unor evenimente individuale, atunci acest fapt nu exclude ideea că eve¬ 
nimentele individuale ar putea fi subsumate unei legi universale (o aşa- 
numită covering law). Atât timp cât nu se aduce nici o dovadă logică în 
favoarea ideii că evenimentele individuale nu pot fi subordonate, din 
principiu, unor legi universale (unor „regularităţi”), nu avem nici un temei 
pentru o distincţie fundamentală dintre metodele ştiinţelor naturii şi cele ale 
ştiinţelor spiritului. 

Dray (născut în 1921) a încercat să rezolve această problemă încercând 
să determine, cu ajutorul criticii sale metodologice, o teorie a regularităţii". 
După părerea sa, un eveniment istoric trebuie văzut întotdeauna într-o lanţ 
de conexiuni (context) mai larg, în care sunt înglobate mai multe cauze co¬ 
eficiente. în acest fel, devine dificil să formulăm regularităţi care să nu 
privească doar cazul individual, ci şi alte situaţii similare. Dacă, de pildă, 
acceptăm cauza izbucnirii primului război mondial ca fiind asasinarea, în 
iulie 1914, la Sarajevo, a arhiducelui Ferdinand, atunci va fi foarte dificil să 
ne dăm seama ce lege universală ar corespunde unei astfel de propoziţii. 
Am putea, oare, concepe o lege care să afirme: „Dacă un arhiduce este 
asasinat la Sarajevo, atunci va izbucni un război mondial”? Nu, căci o 

asemenea lege ar fi mult prea uşor de infirmat. Mai există doar două direcţii 
pe care le-am putea urma. Fie formulăm o lege absolut vagă şi tautologică, 
de forma „Dacă un arhiduce este ucis la Sarajevo, lumea se află în pragul 
unui război, şi dacă o crimă subită ar putea declanşa acest război, atunci va 
izbucni un război mondial”. O asemenea lege n-ar spune nimic, şi ar fi 
absolut inutilă. O a doua posibilitate constă în a formula o lege cu un grad de 
specificare atât de ridicat, încât, în final, ea n-ar mai corespunde decât unui 
caz individual, şi anume aceluia pe care încercăm să-l explicăm. Rămânând 
la exemplul nostru, legat de cauza primului război mondial, ne-am putea 
imagina o lege care să fie exprimată astfel: ,,Fie următoarele premise: regentul 
unei ţări vecine este asasinat; între cele două părţi implicate există o relaţie 
foarte tensionată; pe baza alianţelor mondiale în care cele două ţări sunt 
membre, se poate concluziona că este vorba de un amestec internaţional; 
între două mari puteri aflate în conflict există, datorită unui război anterior, 
o veche ostilitate, în care una dintre puteri (în exemplul nostru, Franţa, de la 
războiul franco-germap din 1870-1871) îşi doreşte răzbunarea; există, de 
asemenea, o ură între cele două părţi, care este o urmare a tensiunii din 
perioada dintre războaielor napoleoniene şi asasinatul de la Sarajevo. Dacă 
toate aceste premise sunt îndeplinite, atunci va izbucni un război mondial”. 
Cu cât formulăm mai specific legea noastră, cu atât mai mici vor fi şansele 
unei posibile falsificări. Pe de altă parte, pentru o astfel de lege vor exista tot 
mai puţine situaţii lacare să poată fi aplicată. Putem ajunge, astfel, în situaţia 
în care nu mai există decât un singur caz Ia care legea să poată fi aplicată. 
Prin urmare, avem de-a face cu o trilemă: 

1. Legea este mult prea simplă - ce-i drept, utilă metodologic, însă, în 
realitate, mult prea uşor de falsificat; 

2. Legea este mult prea vagă şi tautologică, fiind, în consecinţă, 
neinteresantă din punct de vedere metodologic; 

3. Legea are un grad înalt de specificare astfel încât în contextul dat ea nu 
va avea decât un singur caz de aplicare. 

Atât am avut de spus în privinţa argumentaţiei lui Dray asupra motivelor 
pentru care istoricul nu poate aplica teoria regularităţii. Argumentaţia îşi 
găseşte o confirmare şi în practica istoricilor care, în general, nu vor să 
admită că, prin aplicarea unor covering laws (regularităţi legice), explicaţiile 
lor ar fi „mai sigure din punct de vedere ştiinţific”. 

Mai departe, Dray susţine 12 că, şi atunci când dacă am accepta teoria 
regularităţii ca model general de explicare în istoriografie, ar trebui fim 
conştienţi de faptul că nu toate explicaţiile oferă un răspuns la întrebarea De 

ce s-a ajuns, cu necesitate, la acest eveniment? („Why necessary?"). Una 
din premisele de la care porneşte Hempel este aceea că adevăratul om de 
ştiinţă îşi formulează explicaţiile pe baza unor legi ce afirmă că, din nişte 
condiţii determinate decurg, în mod necesar, nişte evenimente determinate. 
De exemplu: .Asasinatul de la Sarajevo a trebuit să conducă, în mod necesar, 
la izbucnirea primului război mondial”. Problema este, însă, aceea că, adesea, 
istoricii oferă explicaţii a căror intenţie ar fi, mai degrabă, aceea de a răspunde 
întrebării Cum a fost posibil un anumit eveniment? („How possibleT'). De 
exemplu: „Cum a fost posibil ca asasinarea arhiducelui să conducă la 
izbucnirea războiului?” O asemenea întrebare implică faptul că ar fi putut 
survenit alte evenimente decât cel al izbucnirii războiului. Faptul că 
împuşcătura din capitala sârbă trebuia să aibă urmări atât de catastrofale nu 
este acceptat ca fiind absolut necesar. Fireşte, asemenea explicaţii nu pot fi 
subordonate unei legi ( covering law) fiindcă o astfel de lege prevede o relaţie 
necesară, nu doar posibilă, între cauză şi efect. în acelaşi timp, trebuie ţinut 
cont de faptul că explicaţiile de genul „cum a fost posibil”, spre deosebire 
de explicaţiile de tipul „de ce s-a întâmplat în mod necesar astfel”, nu fac 
posibilă predicţia evenimentelor. Dray susţine, aşadar, că ar exista un gen 
de explicaţii istorice care per definitionem nu pot fi supuse prescripţiilor 
teoriei regularităţii. 


Motivaţie şi acţiune 

Dacă cercetăm mai îndeaproape ce se ascunde cu adevărat în spatele expresiei 
„Crima de la Sarajevo a condus la război” ne dăm seama că avem de-a face 
cu acţiuni umane individuale. A existat un student, pe nume Gavrillo Princip, 
care avea o motivaţie fermă pentru a săvârşi o crimă. Faptul că el a săvârşit 
cu adevărat această crimă, a motivat alţi oameni (politicieni) în a-şi expedia 
reciproc ultimate prin care ameninţau că declară război. Principala diferenţă 
dintre ştiinţele naturii şi ştiinţele istorice constă, evident, în faptul că ştiinţele 
naturii se ocupă cu studiul proceselor psihice, chimice şi biologice, pe când 
ştiinţa istoriei are ca obiect motivaţiile şi acţiunile oamenilor. în lucrările 
sale, Dray va lua în considerare acest aspect hotărâtor doar după ce întreprinde 
o critică de ansamblu destul de moderată asupra teoriei ştiinţei sub forma 
expusă de Hempel şi Popper 13 . întrucât motivaţiile şi acţiunile umane ţin de 
domeniul de lucru al istoricului, acestuia nu-i este suficient aparatul 
conceptual al ştiinţelor naturii. Istoricul nu lucrează doar cu explicaţii cauzale, 

ci şi cu ceea ce am putea numi explicaţii motivaţionale. Bineînţeles, ca replică 
la această idee, s-a afirmat în repetate rânduri, că o explicaţie motivaţională 
ar putea fi reformulată, fără rest, sub forma unei explicaţii cauzale: „Motiva¬ 
ţiile lui Princip au fost acelea care au cauzat nefasta lui acţiune”. Ce-i drept, 
Dray era conştient că trebuia clarifice distincţia dintre explicaţiile cauzale şi 
explicaţiile motivaţionale; el nu a reuşit, totuşi, să ofere un contraargument 
puternic ideii că explicaţiile cauzale şi cele motivaţionale sunt construite, în 
principiu, în acelaşi fel. 

La momentul apariţiei cărţii lui Dray, discuţia în jurul acestei chestiuni 
nu era deloc nouă. în scrierea The Concept ofMind, Gilbert Ryle încercase 
să respingă ideea că motivaţiile ar putea fi înţelese drept conexiuni cauzale. 
Dar atunci, ce sunt motivaţiile? După Ryle, motivaţia este dispoziţia de a 
reacţiona într-un mod determinat la o situaţie determinată 14 . O expresie ce 
descrie o dispoziţie nu este o explicaţie cauzală. Dacă mă întreb, de exemplu, 
de ce s-a spart un pahar, atunci pot spune că paharul s-a spart deoarece a fost 
lovit de muchia mesei. însă, pot spune, de asemenea, că s-a spart fiindcă era 
casabil. în primul caz, am dat o explicaţie cauzală, în cel de-al doilea, am 
făcut o afirmaţie despre natura paharului. în cel de-al doilea caz, cuvântul 
„fiindcă” nu se referă la o cauză, ci desemnează o aşa-numită ,judecată 
cvasinormativă” ( alaw-likeproposition ). O astfel de judecată cvasinormativă 
poate face, de exemplu, supoziţii asupra modului în care se va comporta, de 
exemplu, un pahar, dacă este lovit de o masă. Aşadar, în opinia lui Ryle, 
explicaţiile motivaţionale nu sunt explicaţii cauzale, ci sunt, mai degrabă, 
judecăţi quasinormative. 

Faptul că Gavrillo Princip se lăuda cu înclinaţiile sale anarhiste 
înseamnă, conform acestei interpretări, că era predispus pentru un astfel de 
comportament. Cunoaşterea de care dispunem în legătură cu el se bazează, 
prin urmare, nu pe cunoaşterea unor „cauze mentale interne” ascunse în 
persoana sa, ci pe cunoaşterea generală a tendinţelor sale comportamentale 
în situaţii determinate. Prin aceasta, Ryle a oferit posibilitatea de a putea 
testa o explicaţie motivaţională, şi a găsit totodată un argument pentru teza 
că explicaţiile motivaţionale nu sunt explicaţii cauzale. 

Poziţii similare putem găsi, la Gardiner 15 şi, parţial, la Dray 16 . 
Anscombe 17 (n. 1919) aparţine criticilor acestei poziţii. Dacă teoria lui Ryle 
asupra explicaţiilor motivaţionale ca judecăţi quasinormative ar fi corectă, 
atunci ar fi imposibil ca o anumită motivaţie a unei persoane să provoace o 
anumită faptă doar o singură dată în viaţa sa. O persoană care minte o singură 
dată în viaţa sa, afirmând că trebuie să meargă în vizită la o mătuşă, cu 

scopul de a evita o întâlnire nedorită, ar trebui să fie considerată ca fiind, în 
general, predispusă la minciuni. însă, este foarte posibil ca respectiva persoană 
să nu mai fi minţit nicicând în încercarea de a evita o întâlnire nedorită şi ca 
situaţia de faţă să fie singura care îl va fi determinat vreodată să invoce o 
minciună de conjunctură. însă, conform analizei lui Ryle, această întâmplare 
ar putea constitui un temei pentru a susţine că persoana este, în general, 
mincinoasă, fiind predispusă la un comportament mincinos. O astfel de 
perspectivă este, firesc, inadecvată. Chiar dacă aceeaşi situaţie s-ar repeta, 
noi nu am putea fi siguri, dinainte, că persoana va minţi din nou. Unii filosofi 
au tras, de aici, concluzia că analiza lui Ryle trebuie abandonată, întrucât ea 
nu ţine seama de faptul că, în cazul motivaţiilor, este vorba de evenimente 
ce survin o singură dată, ceea ce face ca ideea unei predicţii a comporta¬ 
mentului persoanei, în situaţii similare, să fie exclusă. 


Dependenţa logică 

Una este să respingi concepţia lui Ryle şi alta, să schiţezi o soluţie alternativă 
a problemei. Unii filosofi ai ştiinţei au încercat să ofere şi alte modalităţi 
prin care să distingem între motivaţii şi cauze. De la David Hume (1711- 
1776) încoace, există un consens general asupra ideii că efectul şi cauza nu 
depind logic una de cealaltă. „Crima de la Sarajevo” şi „izbucnirea primului 
război mondial” reprezintă două entităţi logic independente. Se pune, evident, 
întrebarea dacă nu cumva şi motivaţiile sunt independente de acţiunile la 
care ele conduc. Dacă o acţiune este dependentă logic de motivaţia care a 
declanşat-o, atunci o explicaţie motivaţională nu poate fi o explicaţie cauzală, 
căci aceasta din urmă constă, întotdeauna, din cel puţin două entităţi logic 
independente. 

Această idee este cunoscută, în general, sub titulatura de argument al 
dependenţei logice (the logical connection argument). Argumentul apare în 
mai multe versiuni; aici le vom discuta doar pe cele două mai importante. 
După Melden (1910-1993) 18 , nu putem identifica niciodată o motivaţie fără 
a cunoaşte acţiunea la care a condus aceasta. De aceea, este imposibil să 
menţionăm motivaţia lui Princip fără a aduce în discuţie şi acţiunea sa. 
Motivaţia şi acţiunea devin astfel conectate logic, situaţie în care este anulată 
posibilitatea ca motivaţia să fie cauza acţiunii. Problema poate fi reformulată 
în filosofia limbajului. O explicaţie motivaţională va avea forma unei 
propoziţii care afirmă că„A este motivaţia pentru B”. întrebarea este, acum, 

dacă aceasta este o propoziţie sintetică sau analitică. Melden susţine că o 
explicaţie în care elementele implicate sunt dependente logic unul de celălalt 
trebuie să fie, evident, o propoziţie analitică, din moment ce nu putem vorbi 
de motiv independent de acţiune. Dimpotrivă, o explicaţie cauzală - de genul 
„A este cauza lui B” - este sintetică, pentru că aici cauza şi efectul sunt 
independente logic, aşa încât putem vorbi de efect fără a ne referi la cauză 
(cu alte cuvinte, nu există o dependenţă logică între cauză şi efect). 

Discuţiile pe această temă s-au concretizat într-un aflux de publicaţii, 
în ultimii douăzeci de ani, argumentul dependenţei logice a fost pus tot mai 
mult la îndoială, în special de către DonaldDavidson(n. 1917). El afirmă că 
nu este deloc evident faptul că explicaţiile motivaţionale, spre deosebire de 
explicaţiile cauzale, ar avea structura unor propoziţii analitice. Davidson 
arată că atât propoziţiile sintetice, cât şi cele analitice, pot fi reciproc 
reformulate unele în altele. Demonstraţia sa decurge după cum urmează: 
plecăm de la propoziţia „A este cauza lui B”, unde A şi B reprezintă nişte 
entităţi independente într-o explicaţie cauzală normativă. Aceasta înseamnă, 
prin urmare, că expresia „cauza lui B” este echivalentă cu expresia „A”. 
Rezultă că propoziţia „A este cauza lui B” poate fi reformulată sub forma 
„Cauza lui B este cauza lui B” - care este o propoziţie analitică 19 . Reciproc, 
o propoziţie analitică poate fi reformulată ca propoziţie sintetică. 

Critica lui Davidson şi contraargumentele lui Melden au constituit 
obiectul unor dezbateri ulterioare, deoarece rămâne, în continuare, contestabil 
faptul că definiţia lui Melden surprinde esenţa distincţiei dintre explicaţiile 
motivaţionale şi explicaţiile cauzale 20 . 

Printre filosofii care, în ciuda criticii aduse modelului de tipul Jogical 
connection argumenf’, aderă, totuşi, la o variantă a acestui argument se 
numără şi von Wright; desigur, el interpretează punctele articulaţiile argumen¬ 
tului altfel decât Melden. în concepţia lui von Wright, forţa argumentului 
constă nu în aceea că demonstrează că nu putem vorbi despre o motivaţie - 
sau o intenţie, cum o numeşte el - independent de acţiunea pe care a provocat- 
o, ci mai curând în aceea că arată că nu putem, în genere, verifica dacă o 
persoană are o anumită intenţie, fără a lua în seamă acţiunea efectuată de 
acea persoană. Invers, nu-i putem înţelege comportamentul decât dacă 
încercăm să legăm acest comportament de o intenţie. Astfel, intenţiile şi 
acţiunile vor fi strâns legate pentru că nu vom putea dovedi existenţa unei 
intenţii decât verificând dacă acţiunea corespunzătoare a avut loc 21 .0 intenţie 
nu se află „dincolo” sau „în spatele” unei acţiuni; doar o abordare a compor¬ 
tamentului ca intercorelare ne poate lămuri asupraacţiunilor, respectiv asupra 

intenţiilor, puse în joc. Corelarea despre care este vorba are forma unui aşa- 
numit „silogism practic” 22 . într-un astfel de „silogism practic”, premisele 
înglobează atât intenţiile cât şi circumstanţele efective în care se încearcă 
punerea în practică a intenţiei. în concluzie va apare acţiunea care trebuie 
explicată. O explicaţie a crimei de la Sarajevo ar putea avea, de exemplu, 
următoarea formă 23 : 

1. Princip intenţiona să comită o crimă. 

2. Princip credea că nu poate să comită o crimă fără a avea o armă şi fără a fi 
într-o poziţie din care să tragă direct în arhiduce. 

3. Princip şi-a cumpărat un pistol şi s-a aşezat chiar la marginea străzii, când 
coloana de maşini a arhiducelui se apropia. 

Desigur, această explicaţie nu este adecvată pentru predicţii. Ştim că o crimă 
a fost efectiv comisă, şi avem de explicat intenţia care a stat la baza acţiunii. 
Putem, aşadar, deriva o explicaţie dintr-o intenţie doar după ce acţiunea a 
fost deja înfăptuită (post actu ). Pe von Wright, îl interesează cu precădere 
circumstanţele care pun în lumină sinceritatea sau seriozitatea persoanei ce 
manifestă intenţia. Nu doar Princip avea intenţia de a-1 asasina pe arhiduce. 
Şi alţi compatrioţi sau tovarăşi politici ar fi putut avea această intenţie, dar 
nu au înfăptuit crima. Dimpotrivă, Princip a fost singurul care, spre deosebire 
de concetăţenii săi, a plănuit totul şi a luat toate măsurile pentru a-şi transforma 
intenţia în faptă. Prin urmare, dintr-o intenţie prezentă nu decurge cu 
necesitate logică faptul că fapta va fi comisă. Sinceritatea intenţiei trebuie să 
fie detectabilă în pregătirile făcute în vederea faptei. 

Neîndoielnic, din „silogismul practic” al lui von Wright decurge o 
problemă. Considerat din punct de vedere formal, el nu este valid. Condiţiile 
generale de construire corectă a unui silogism cer să fie garantat că, indi¬ 
ferent de conţinutul premiselor, de fiecare dată când premisele sunt ade¬ 
vărate, şi concluzia va fi adevărată. Cu toate acestea, în „silogismul practic” 
al lui von Wright, premisele ar putea fi adevărate iar concluzia, falsă. Von 
Wright ar putea, totuşi, răspunde că într-un asemenea silogism nu există 
nici o legătură logică între intenţie şi acţiune. Aşa cum am amintit deja, 
relaţia dintre intenţie şi acţiune devine actuală de-abia când acţiunea a fost 
deja îndeplinită. în aceste circumstanţe, devine greu de înţeles cum ar 
putea von Wright să sprijine argumentul dependenţei logice. în legătură 
cu acestea, von Wright însuşi spune că „avem o argumentaţie coerentă 
din punct de vedere logic doar atunci când avem deja o acţiune înfăptuită 

şi construim o argumentaţie practică pentru a o explica sau justifica 24 .” 
Devine limpede, din aceste cuvinte, că abordarea lui von Wright este mai 
degrabă metodologică, decât strict logică. Chiar dacă nu există o conexiune 
logică strictă între intenţie şi acţiune, din perspectivă metodologică, silo¬ 
gismul practic poate fi un instrument util în toate cazurile în care un istoric 
trebuie să descopere componentele implicite ale unei succesiuni de acţiuni. 
Mai mult, von Wright şi-a rafinat ulterior, sub mai multe aspecte, această 
schemă de deducţie introducând, printre altele, şi factorul timp 25 . El şi-a 
menţinut totuşi perspectiva metodologică fundamentală. 


încercări de reconciliere 

La prima vedere, s-ar părea că există o prăpastie de netrecut între adepţii 
aşa-numitului model explicativ deductiv-nomologic („covering law theory") 
şi cei care se situează în tradiţia gândirii târzii a lui Wittgenstein, teoreticienii 
istoriografiei de orientare antinomologică. Danto este unul dintre filosofii 
istoriei care au încercat să construiască o punte între aceste două concepţii, 
ţinând seama de cerinţele ambelor părţi în ce priveşte explicaţia istorică. 
Contribuţia se regăseşte în lucrarea deja amintită Analytical Philosophy of 
Historf 4 . Danto afirmă, la început, că o bună parte din divergenţele existente 
pot fi reduse la simple diferenţe de interpretare semantică. în al doilea rând, 
el susţine că, între părţile aflate în dispută, există diferenţe în modalitatea 
generală de înţelegere a istoriei. 

Danto îşi începe analiza cu o observaţie de bun simţ. El invocă ideea că 
un eveniment istoric (sau, mai bine zis, un „obiect” istoric) nu poate fi explicat 
în sine. Obiectele istorice pot fi explicate doar într-o descriere determinată. 
Astfel, ar fi lipsit de sens să cerem o explicaţie a Războiului de Secesiune 
american, la fel cum ar fi lipsit de sens să cerem o explicaţie pentru existenţa 
unei colii de hârtie în maşina mea de scris. Dimpotrivă, anumite aspecte ale 
unui fenomen pot fi foarte bine explicate. Astfel, putem fără probleme să ne 
întrebăm de ce a izbucnit Războiul american de Secesiune, sau de ce pe această 
foaie de hârtie sunt semne negre de cerneală. Expresiile, .Războiul de Secesiune 
american” sau „coala de hârtie din maşina mea de scris” sunt expresii 
indicative 27 , lipsite de orice valoare de adevăr. în consecinţă, ele nu pot apărea, 
în calitate de concluzii, în argumente de tipul celor ale lui Hempel. Ele pot 
avea rolul de concluzii doar când se face o aserţiune referitoare la obiectul 
desemnat de ele. Dar, întrucât un fenomen poate fi descris în nenumărate 

moduri, nu putem stabili, înmod definitiv, dacă acel fenomen poate fi subsumat 
unei legi generale, pentru fiecare mod descriptiv, în parte. 

Danto îşi susţine punctul său de vedere invocând un exemplu tipic de 
explicaţie istorică 28 . în timpul celebrării sărbătorii naţionale a Principatului 
Monaco, străzile erau împodobite cu drapelul naţional monegasc. Pe lângă 
acestea, pe străzi mai fluturau şi drapele americane. Cu excepţia acestora, 
nici un alt drapel nu mai era reprezentat. O explicaţie plauzibilă pentru acest 
fapt ar fi că prinţul Rainier al-IH-lea se căsătorise cu o actriţă americană, 
Grace Kelly. Aici, Dray ar putea replica că, după ştiinţa lui, nu există nici o 
lege generală care să pună în legătură cele două fenomene - drapelele şi 
căsătoria. Danto răspunde însă că, în acest exemplu, este posibil să redescriem 
fiecare eveniment, astfel încât noua descriere să poată fi acoperită de o lege. 
După o asemenea redescriere va fi posibilă dispunerea evenimentelor într-o 
formă deductivă: 

1. Monegascii şi-au arborat drapelele alături de drapele americane. 

2. Monegascii onorau o prinţesă de origine americană. 

3. Cetăţenii unei naţiuni onorau o prinţesă de altă origine decât a lor. 

Am putea privi propoziţia (1) drept descrierea unui eveniment, mai precis a 
celui care necesită o explicaţie. în continuare, putem desemna propoziţia (2) 
drept descrierea care explică conţinutul descrierii (1). Propoziţia (3) este o 
descriere a acestui eveniment precis, însă trebuie considerată ca fiind adecvată 
pentru nenumărate alte evenimente similare. Prin urmare, avem aici de-a face 
cu două tipuri de descrieri: (1) descrierea care trebuie explicată, iar (2) şi (3) 
sunt descrierile care explică. în afara de aceasta, între(2)şi(3)existăo deosebire, 
anume că (2) este o descriere concretă, în timp ce (3) este una generală. După 
cum se vede, nu este greu să inferăm de la (2) la (3), în timp ce în trecerea 
logică de la (1) la (2) apar probleme. Dacă am vrea să formulăm o lege generală 
care să lege propoziţia (1) de (2), atunci ea ar putea avea, plecând de la descrierea 
abstractă (3), următoarea formă: „Ori de câte ori o naţiune are un prinţ de altă 
origine naţională decât cea a cetăţenilor ei, aceşti cetăţeni îşi vor onora prinţul 
în mod adecvat, de câte ori va fi cazul” 29 . 

Am putea aşadar explica prezenţa ambelor tipuri de drapele în 
următorul fel: 

1. Prinţesa Grace de Monaco este de altă origine decât cea monegască. 

2. Sărbătoarea naţională monegască este un moment potrivit pentru a onora perechea 
princiară. 

3. Arborarea drapelului corespunzător naţiunii unei persoane este un mod potrivit 
de a onora respectiva persoană. 

4. La sărbătoarea naţională a Principatului Monaco erau arborate şi drapele de altă 
origine decât cele monegasce, anume drapele americane. 

Lui Danto îi este clar că această explicaţie nu reprezintă o inferenţă validă 
formal, dar nu are nimic împotrivă în a oconsidera drept o, .schiţă de explicaţie” 
(cf. expresia lui Hempel „explanation sketch"). O schiţă de explicaţie are 
avantajul că nu trebuie să aibă, în mod direct, forma unei inferenţe logice 
deductive, deşi vizează, totuşi, formularea unei legi. Din această cauză, dacă 
este nevoie, ea poate fi reformulată sub forma unei inferenţe complete. 

Prin aceasta, Danto oferă o încercare de reconciliere în disputa dintre 
Dray şi Hempel 30 . Pe de o parte, Danto acceptă posibilitatea ca explicaţiile 
să poată fi reformulate ca argumente complete, motiv pentru care vom putea 
spune că explicaţiile istorice conţin în ele o schiţă de lege. Pe de altă parte, 
Danto distinge, fără echivoc, între ceea ce el desemnează ca evenimentul 
propriu-zis şi descrierea evenimentului. Astfel, nu evenimentul în sine este 
cel care necesită o explicaţie, ci, mai curând, descrierea evenimentului. Prin 
această observaţie, Danto înlătură obiecţiile lui Dray. O lege dată nu trebuie, 
aşadar, să acopere evenimentul, ci doar să fie valabilă pentru anumite expresii 
referitoare la eveniment. în cadrul reflecţiilor sale asupra întrebării cum ar 
trebuie descrise fenomenele, Danto ne oferă o teorie despre felul în care 
„legile” pot fi inserate în explicaţiile istorice. în acest fel, el construieşte o 
punte între adepţii şi opozanţii lui Hempel, pe care el îi acuză de pedanterii 
terminologice. Cu toate acestea, eforturile sale n-au fost încununate de prea 
mult succes. Dimpotrivă, reformularea problemei, ca fiind o chestiune pri¬ 
vitoare la diferitele forme propoziţionale, s-a bucurat de un larg ecou. De 
aceea, problema se pune, şi astăzi, sub forma unei interogaţii cu privire la 
interpretarea corectă a relaţiei dintre diferitele tipuri de descriere. 

5. ETICĂ ŞI FILOSOFIE POLITICĂ 


J0rgen Husted 


Richard Mervyn Hare 
Limbajul moralei 


Schimbarea fundamentală în modul de a înţelege limbajul, schimbare ce a 
avut loc în filosofia anglo-saxonă în primul deceniu de după război, s-a 
impus imediat şi în filosofia morală. în 1952, R. M. Hare arăta în cartea sa, 
The Language ofMorals (Limbajul moralei; germ.: Die Sprache der Moral, 
1983), modul în care noua concepţie despre limbaj poate fi transpusă în 
cadrul unei noi teorii a filosofiei morale, care ar surclasa teoria morală în 
vogă la momentul respectiv, şi anume emotivismul neopozitvist. Hare 
reuşeşte să îmbine în mod fructuos critica sa la adresa emotivismului cu 
încercarea de a determina natura specifică a moralei pornind de la analiza 
limbajului. Teoria lui Hare poate fi considerată cu îndreptăţire punctul 
culminant al acestui tip de încercări care caracterizează filosofia morală 
anglo-saxonă de la început de secol. 


Libertate şi raţiune: o încercare de mediere 

în The Language ofMorals, precum şi în articolul timpuriu din 1963, Free- 
dom and Reason (Libertate şi raţiune; germ.: Freiheit und Vemunft, 1983), 
Hare susţine că sarcina filosofiei morale este descoperirea structurii logice a 
limbajului moral, luciu care ar face posibilă o mai bună apreciere a întrebărilor 
cu caracter moral. Hare nu are în vedere o moralizare a subiectului, ci o 

ridicare a standardului discuţiei referitoare la chestiunile morale. Aceasta 
pare a fi o problemă minoră, dacă stăm să ne gândim că în întreaga istorie a 
filosofiei, de la Platon până la Spinoza şi Kant, s-a considerat că adevărata 
sarcină a filosofiei este dezbaterea unor probleme fundamentale, cum ar fi: 
„Cum trebuie să trăiesc?”, „Ce este bine şi ce este rău?”, „Ce trebuie să 
fac?”. Hare pare să ignore în totalitate aceste întrebări. 

Trebuie aici amintit faptul că filosofia morală pozitivistă se întemeiază 
pe convingerea că judecăţile morale nu au şi nu pot avea nici o pretenţie la 
o validitate obiectivă, generală. Potrivit acestui punct de vedere, morala este 
ceva relativ; comandamentele morale nu pot fi întemeiate trimiţând la un 
sens general al existenţei şi nici la o natură umană eternă. Dimpotrivă, morala 
este dependentă de factori nonmorali (biologici, culturali, sociali sau de altă 
natură). Tocmai de aceea este lipsit de sens să vorbim de o morală unică şi 
este mai potrivit să vorbim de un şir de diferite sisteme morale care au o 
anumită validitate pentru persoane, clase, societăţi şi epoci determinate. 
Presupoziţia generală de la care trebuie pornit este că orice om educat 
împărtăşeşte această convingere; în consecinţă, sarcina fundamentală a 
filosofiei morale este de a arăta consecinţele care decurg dintr-un astfel de 
sistem moral, care domină la un moment dat. Dacă morala este în mod 
fundamental relativă, atunci nu poate fi indicat vreun temei al unui anumit 
sistem moral care să fie, în acelaşi timp, şi universal valabil. Dimpotrivă, 
este mai potrivit să vorbim de o alegere liberă, neinfluenţată încă de anumite 
reprezentări cu privire la morală, între diferite sisteme morale. Astfel, 
paraffazându-1 pe Ivan din Fraţii Karamazov, totul e permis. 

Pornind de la o concepţie asemănătoare, Jean-Paul Sartre clarifică 
condiţiile de posibilitate ale moralei pe baza celebrului său exemplu al 
tânărului care îi cere sfatul în timpul războiului. El stă în faţa următoarei 
alegeri: să plece în Anglia, alăturându-se trupelor franceze sau să rămână în 
Franţa ca să aibă grijă de mama bolnavă, ce îl are doar pe el drept sprijin. 
Când tânărul îl întreabă „Ce să fac?”, Sartre, consecvent propriei morale, îi 
răspunde: „Sunteţi liber, alegeţi! Ceea ce e tot una cu: Inventaţi! Nu există o 
morală general-valabilă care să vă prescrie ceea ce trebuie să faceţi” 1 . 

Libertatea se impune aiciîn calitate de concept central, deoarece pentru 
Sartre problema lipsei unei morale bine definite este sinonimă cu problema 
libertăţii fiinţei umane. Faptul că nu există o morală general-valabilă, care 
să prescrie ce trebuie să fac, nu are doar un sens negativ, şi anume acela că 
eu sunt singur cu deciziile mele, ci şi unul pozitiv, acela că nu există nimic 
care să poată răpi libertatea de acţiune a individului, în măsura în care acesta 

îşi asumă responsabilitatea acţiunilor sale. Acestpunct de vedereeste propriu 
cunoaşterii faptului că omul este liber prin însăşi natura sa, altfel spus că el 
se creează pe sine prin propriile decizii. Individul nu are mai întâi datorii şi 
abia apoi libertatea sau posibilitatea de a deveni liber; dimpotrivă, individul 
este mai întâi liber şi abia după ce se angajează are datorii de respectat. 

Opiniile lui Hare referitoare la sarcinile filosofiei morale sunt 
asemănătoare celor ale lui S artre. Şi el împărtăşeşte convingerea că nu există 
o morală uni versal-valabilă care să prescrie ce trebuie făcut în situaţii concrete 
(vom reveni mai târziu la argumentarea acestei poziţii). Ca şi Sartre, Hare 
accentuează asupra faptului că libertatea este conceptul central şi că ea 
precede orice datorie. Lipsa unei morale universal-valabile ne conduce însă 
la următorul fapt: în cazul întrebării „Ce trebuie să fac?”, eu nu voi stabili 
care este datoria mea, ci voi lua o decizie, mă voi angaja într-un anumit 
sens. Aceasta înseamnă că, atunci când luăm o atitudine morală faţă de 
ceva, avem mult mai multă libertate decât atunci când răspundem la întrebarea 
dacă pământul se învârte sau nu. Dacă am susţine că pământul este nemişcat, 
ni s-ar putea prezenta informaţii, pe care, atâta vreme cât am stărui în opinia 
de mai sus, nu am putea să le acceptăm fără să ne contrazicem. Atunci când 
luăm o atitudine morală nu există temeiuri necesare, obiective: singura certi¬ 
tudine faţă de problema morală rămâne faptul că nimic şi nimeni nu ne 
poate da un răspuns, ci doar noi, cei care suntem vizaţi în mod direct de 
această problemă. 

Prin această relaţionare a libertăţii cu atitudinea morală, Hare se con¬ 
fruntă cu nişte consecinţe ce par a contrazice argumentaţia lui de până acum. 
Cine încearcă să rezolve o problemă morală, asemeni tânărului care îi cere 
sfatul lui Sartre, conştientizează faptul că alegerea sa este una importantă. 
Alegerea nu este o chestiune neînsemnată sau arbitrară, asemeni alegerii 
unui timbru dintr-un set de timbre. Cunoaşterea faptului că alegerea are o 
anumită importanţă conţine şi obligaţia de a întrebuinţa o minte sănătoasă 
împreună cu toate capacităţile sale pentru a găsi temeiurile cele mai bune 
pentru alegerea în cauză. Dacă tânărul din exemplul lui Sartre ar fi dat cu 
banul, în loc să aleagă, nu am putea vorbi, în acest caz, de o decizie sau de o 
alegere morală, chiar dacă acest tânăr îşi asumă ulterior responsabilitatea 
acestei decizii şi a consecinţelor ce decurg de aici. Chiar şi libertatea morală 
este, într-o anumită măsură, o libertate limitată: conceptului de libertate 
morală îi este inerent un comandament cu caracter restrictiv, anume acela 
de a utiliza raţiunea în luarea unei decizii. O dată cu raţiunea, intră în joc şi 
un anumit tip de seriozitate, potrivit căreia nu orice ne este permis. Pe de o 

parte suntem liberi, pe de altă parte nu avem libertatea să facem tot ceea ce 
vrem. Tocmai aici apare paradoxul: cum pot fi liber în mod principial în 
decizia mea între A şi B, când, de fapt, mă simt obligat să găsesc anumite 
temeiuri care înclină în mod hotărâtor balanţa spre o anumită decizie? 

Această tensiune ce există între o libertate deplină în chestiuni de morală 
şi cerinţa ca decizia să fie rezultatul unui proces raţional i-a împins pe filosofi 
(inclusiv pe Sartre) să excludă din domeniul analizei morale fie conceptul 
de libertate, fie pe cel de raţiune. Astfel, susţine Hare, pierdem din vedere 
tocmai morala. Pentru a căpăta o înţelegere clară cu privire la această 
chestiune trebuie să punem în relaţie cele două concepte şi să clarificăm 
modul în care acestea interacţionează. în consecinţă, sarcina filosofului este 
de a descoperi această relaţie specială dintre raţiune şi libertate, încercând să 
evite poziţiile extreme: libertatea neîngrădită şi raţiunea constrângătoare. 

Clarificarea conceptelor înseamnă pentru filosofia analitică descoperirea 
structurii logice a utilizării curente a acestora. Teza fundamentală a lui Hare 
(pe care el o numeşte teza universalistă) are în vedere structurile logice ale 
limbajului moral curent. Cu toate că această teză nu vizează în chip nemijlocit 
răspunsul la întrebarea „Ce trebuie să fac?’, se va arăta, în continuare, că 
Hare are să-i spună tânărului din exemplul lui Sartre mai mult decât „Sunteţi 
liber, decideţi!”. 


Judecăţile morale sunt prescripţii 

Teza fundamentală a lui Hare privitoare la limbajul moralei cuprinde două 
subteze. Prima este: Judecăţile morale sunt prescriptive. întrebarea referitoare 
la judecăţile morale primeşte astfel un prim răspuns. în situaţii concrete ne 
este relativ uşor să distingem între judecăţi morale şi nonmorale. Rămâne 
însă întrebarea: pornind de la ce criterii luăm noi această decizie? Care sunt 
caracteristicile generale specifice judecăţilor cu caracter moral şi care le 
disting de celelalte tipuri de enunţuri? 

Poate fi exclusă de la bun început presupoziţia că judecăţile morale 
trebuie identificate cu anumite cuvinte sau cu anumite tipuri gramaticale de 
propoziţii. Una şi aceeaşi propoziţie - „Trebuie să pleci în Anglia”- poate fi 
interpretată după forma ei gramaticală fie ca judecată morală, fie ca descriere 
a ceea ce a spus un altul, altfel spus ca judecată descriptivă. De aceea, Hare 
îşi îndreaptă atenţia asupra funcţiei lingvistice a judecăţilor morale: ce fel de 
activitate întreprindem atunci când emitem judecăţi morale; există o activitate 



Richard Mervyn Hare 


297 


specială căreia limbajul judecăţilor morale îi serveşte ca unealtă? în mod 
evident, de enunţurile de tip moral, spre deosebire de descrieri, este legată 
întotdeauna o valorizare. Dacă enunţul „Trebuie să pleci în Anglia” este 
unul moral, atunci el exprimă o valorizare în sensul că se aprobă şi se 
valorizează pozitiv acţiunea respectivă. Dacă propoziţia este înţeleasă ca 
fiind descriptivă (nonmorală), atunci ea nu vizează decât descrierea a ceea 
ce a spus un altul. Prin urmare, valorizarea şi descrierea sunt două lucruri 
total diferite. Din moment ce judecăţile morale sunt atât de puternic legate 
de valorizări, înseamnă că trebuie să ne ocupăm mai îndeaproape de distincţia 
dintre valorizare şi descriere, lucru care a preocupat, de altfel, destul de 
mulţi filosofi. 

Hare nu abordează această problemă mai în profunzime, deoarece, 
susţine el, această diferenţiere nu poate caracteriza în mod exhaustiv specificul 
judecăţilor morale. Următoarele consideraţii ne vor conduce înspre o 
caracterizare diferită. Astfel, când întrebăm pe cineva: ”Ce fel de convingere 
morală are persoana X?”, cel mai bun mod de a răspunde la întrebare este de 
a cerceta modul în care persoana X acţionează. Judecăţile morale au un 
caracter necesar. O judecată morală precum „Mă distanţez de orice discri¬ 
minare a cetăţenilor străini” obligă vorbitorul să întreprindă anumite acţiuni, 
fie în momentul de faţă, fie atunci când are această ocazie. O persoană ale 
cărei acţiuni se află în contradicţie cu principiile sale morale declarate se 
contrazice pe sine: acţiunile sale arată că ea nu vizează cu adevărat ceea ce 
spune. Dacă cineva discriminează în mod arbitrar o a doua persoană, atunci 
ea nu pune prea mult preţ pe judecata „Mă distanţez de orice atitudine 
discriminatorie faţă de cetăţenii străini”, în ciuda faptului că persoana 
respectivă crede (ceea ce e acelaşi lucru cu: îşi poate imagina) că se distanţează 
de orice atitudine discriminatorie. Dacă judecăţile morale ale unei persoane 
se dovedesc a nu fi oneste şi, în acelaşi timp, dacă ele intră în contradicţie cu 
acţiunile acestei persoane, prin aceea că acţiunile acesteia nu împlinesc 
maxima morală exprimată în judecată, atunci judecăţile morale trebuie să se 
afle într-o legătură necesară, evidentă, cu acţiunile. 

Pentru a elucida acest tip de relaţie, Hare ia drept exemplu imperativul. 
Propoziţii precum „închide uşa!” se află şi ele într-o relaţie strânsă cu 
acţiunile; mai mult, în acestcaz, momentele relaţiei sunt transparente. După 
Hare, între propoziţia „închide uşa!” şi închiderea uşii există următoarea 
relaţie: dacă o persoană adresează acest imperativ altei persoane, atunci 
acceptarea acestui imperativ de către cea de-a doua persoană constă în faptul 
că duce la bun sfârşit acţiunea sau cel puţin se decide să o îndeplinească. 

Orice exprimare verbală a acceptării imperativului - de felul „S-a făcut!” - 
nu are nici o valoare fără acţiunea corespunzătoare care să urmeze acestui 
enunţ: abia acţiunea arată că imperativul a fost într-adevăr acceptat Aceasta 
este deci legătura dintre enunţ şi acţiune: acceptarea enunţului constă în 
ducerea la bun sfârşit a acţiunii corespunzătoare. Explicaţia este foarte simplă: 
o dată cu enunţarea unui imperativ este exprimat un ordin care spune unei 
persoane ce trebuie să facă; deoarece funcţia lingvistică a unui ordin constă 
în prescrierea unei acţiuni, îndeplinirea acţiunii este acelaşi lucru cu 
acceptarea, iar neîndeplinirea acţiunii este identică cu o respingere a ordinului. 

Imperativele nu sunt singurele mijloace prin care să spunem cuiva ce 
trebuie să facă. Limbajul face posibile nenumărate alte enunţuri cu aceeaşi 
funcţiune generală Noi le folosim pe acestea pentru a exprima instrucţiuni, 
rugăminţi, cerinţe, prescripţii, apeluri şi altele asemănătoare; de asemenea, 
exprimăm cu ajutorul imperativelor ordine sau comandamente. Enunţurile 
a căror funcţiune constă în a răspunde la întrebări de tipul „Ce trebuie să 
fac?” sunt numite de către Hare enunţuri prescriptive (stipulative sau care 
orientează spre o acţiune). Ceea ce caracterizează un enunţ prescriptiv este 
că o persoană care îl acceptă se obligă să îndeplinească o anumită acţiune, 
în contrast cu acestea se află enunţurile descriptive a căror funcţiune generală 
este de a răspunde la întrebări de tipul „Ce este lucrul x ?”. Putem spune că 
într-un enunţ descriptiv avem de-a face cu o descriere, o informaţie sau un 
raport; caracteristic pentru enunţul descriptiv este că persoana care îl acceptă 
se obligă să creadă ceva, dar nu să şi facă ceva. 

Prin urmare, Hare susţine că enunţurile morale au un caracter pre¬ 
scriptiv 2 . Mai sus-amintita legătură existentă între cuvinte şi acţiuni, în 
utilizare limbajului în contexte morale, este nu doar asemănătoare cu legătura 
dintre enunţurile prescriptive şi acţiuni, ci, mai mult, are aceeaşi structură şi 
poate fi clarificată în acelaşi mod: prin acceptarea unei judecăţi morale, cel 
în cauză se obligă să îndeplinească o anumită acţiune, deoarece judecata 
serveşte la prescrierea unei acţiuni. Susţinerea acestei teze (prima parte a 
tezei fundamentale cu privire la limbajul moralei) se bazează pe condiţiile 
de posibilitate ce stau la baza utilizării judecăţilor morale. Hare subliniază 
faptul că modalitatea în care utilizăm judecăţile morale exclude posibilitatea 
ca noi să acceptăm un enunţ de genul „Trebuie să donezi sânge” şi, în acelaşi 
timp, să respingem imperativul corespunzător acestuia („Donează sânge!”). 
Dacă cineva ar accepta primul enunţ, dar l-ar respinge pe cel de-al doilea, 
atunci am fi pe deplin îndreptăţiţi să susţinem că această persoană se con¬ 
trazice, după cum la fel de contradictoriu este să accepţi enunţul „Danemarca 

este un regat” şi în acelaşi timp să respingi propoziţia: „Există cel puţin un 
regat”. Natura obiecţiei ne arată că aici este vorba de o interdicţie logică. 
Dacă cineva acceptă o judecată morală, dar respinge imperativul 
corespunzător acesteia, atunci el se face vinovat de o contradicţie internă. 
Acest fapt este o indicaţie pentru Hare că judecăţile morale trebuie să 
conţină în chip logic imperative. Acum este uşor pentru el să dovedească 
funcţia prescriptivă a judecăţilor, căci, dacă judecăţile conţin imperative, 
atunci acceptarea unei judecăţi morale include şi acceptarea imperativului 
corespunzător acesteia, fapt care înseamnă că, o dată cu acceptarea unei 
judecăţi morale, persoana respectivă trebuie să îndeplinească şi acţiunea 
comandată de imperativ. Dacă persoana respectivă nu duce la bun sfârşit 
acţiunea respectivă, atunci aceasta este o dovadă a faptului că ea nu a luat 
în serios judecata morală. 

La aceeaşi concluzie ajungem şi atunci când reflectăm la următorul 
aspect al utilizării judecăţilor morale. în anumite situaţii, cineva poate replica 
cu îndreptăţire judecăţii morale „Trebuie să donezi sânge” cu următoarele 
cuvinte: „Nu poţi să-mi ceri acest lucru, deoarece nu îndeplinesc condiţiile 
unui donator”. 

Sau, pentru a ne exprima în termeni kantieni: „a trebui” îl presupune 
pe „a putea”. Este lipsit de sens să ceri unei persoane să îndeplinească o 
acţiune atunci când aceasta nu are posibilitatea, dintr-un motiv oarecare, să 
o îndeplinească. Acest mod special de utilizare a judecăţilor morale confirmă, 
potrivit lui Hare, faptul că judecăţile morale au un caracter prescriptiv. El 
subliniază faptul că nu doar imperativele, ci şi enunţurile prescriptive 
presupun pe „a putea”. Acest fapt nu este surprinzător, deoarece enunţurile 
prescriptive apar acolo unde se pune întrebarea „Ce trebuie să fac?’, adică 
acolo unde ele presupun, ca o condiţie a unei corecte „puneri în scenă” a 
situaţiei lingvistice, o anumită „putinţă”. Atunci când nu ştiu exact dacă 
îndeplinirea unei anumite acţiuni stă în puterea mea, este lipsit de sens să 
întreb dacă trebuie sau nu să o îndeplinesc. 

După Hare acesta este punctul central al argumentaţiei. Faptul că „a 
trebui” (datoria morală) îl presupune pe „a putea” nu confirmă doar teza sa, 
ci invalidează, deopotrivă, tezele alternative potrivit cărora judecăţile morale 
au un caracter descriptiv. Dacă enunţul „Trebuie să donezi sânge”, adică 
„Din punct de vedere moral eşti obligat să donezi sânge” ar fi unul descriptiv, 
atunci presupoziţia lui „a putea” ar fi pe de-a-ntregul irelevantă, la fel ca în 
cazul enunţului: „îmi datorezi 1000 de mărci”, înţeles ca echivalent cu enunţul 
„Din punct de vedere juridic eşti obligat să-mi plăteşti 1000 de mărci”. 

Judecăţile morale presupun reguli generale 


Dacă în prima parte a argumentaţiei Hare caracterizează judecăţile morale 
drept enunţuri prescriptive, el încearcă în a doua jumătate să le delimiteze 
pe cele dintâi de alte tipuri de enunţuri prescriptive. Astfel, putem vorbi de 
două teze secundare care elucidează natura judecăţilor morale, prin aceea 
că le caracterizează ca aparţinând unui tip anumit de enunţuri prescriptive. 
Această caracterizare delimitativă, pe care Hare o numeşte universalizabilitate 
( universalizability ), va constitui obiectul consideraţiilor următoare. 

După cum a fost deja arătat, un enunţ prescriptiv obligă pe acela care 
îl acceptă să acţioneze într-un anume mod. Aceasta este valabil şi pentru 
enunţuri de genul „Abţineţi-vă de la fumat în acest compartiment!” sau 
„Nu fuma în acest compartiment”. Atât judecăţile morale standard, cât şi 
reformulările mai sus citate, au ca trăsătură distinctivă faptul că ele obligă 
şi vorbitorul, chiar dacă ele sunt îndreptate asupra unui alt individ. Astfel, 
ne-am simţi îndreptăţiţi să spunem: „Cum poţi să-mi spui că nu trebuie să 
fumez aici, când de fapt tu staiîn acest compartiment şi fumezi?”. Cineva 
poate emite enunţuri cu caracter moral doar în anumite condiţii, anume 
când el este pregătit să se supună unei judecăţi morale venite din partea 
unei alte persoane. Care este temeiul acestei pretenţii? Cu siguranţă, unii 
vor indica morala şi principiul moral superior potrivit căruia trebuie să te 
porţi cu celălalt aşa cum tu ai vrea ca el să se poarte cu tine. Hare respinge 
acest răspuns deoarece el consideră că există un temei pur logic pentru 
această pretenţie: 1 . 

Acesta poate fi clarificat printr-o comparaţie între judecăţile morale şi 
imperative. Persoana care emite un imperativ nu are nici o pretenţie ca acesta 
să fie întemeiat. Dacă vorbitorul are un anumit drept în emiterea ordinului, 
el poate respinge întrebările careîncep cu „De ce?”, spunând „Pentru că aşa 
vreau eu!”. Vorbitorul nu trebuie să răspundă cerinţei de a avea un 
comportament consecvent: într-o altă situaţie asemănătoare, el poate susţine 
cu totul altceva, poate de exemplu să emită un ordin contrar, fără să expună 
motivele acestei decizii. De asemenea, nu poate fi emisă pretenţia ca 
vorbitorul să respecte cerinţa cuprinsă în imperativ. Din punct de vedere 
logic, cel care dă glas unui imperativ nu este constrâns să-l întemeieze, să 
respecte consecinţele implicite ale acestuia sau să-l respecte el însuşi. Cel 
care nu respectă propriile imperative poate părea nepoliticos, incorect, iar 
atitudinea lui poate părea nepotrivită; însă nu despre astae vorba aici. Totuşi, 
într-o judecată morală de tipul „Nu fuma în acest compartiment!” cele trei 

cerinţe mai sus-numite îşi au îndreptăţirea lor. Nu pot să resping întrebarea 
„De ce?” dacă vreau ca mesajul meu să fie luat în serios. în momentul în 
care cineva respinge o obiecţie fără să ofere un temei, acesta este inconsecvent 
cu sine însuşi; mai mult, aşa cum s-a spus mai sus, trebuie respectată şi 
cerinţa de a te supune cerinţelor propriilor enunţuri prescriptive. Potrivit lui 
Hare, toate aceste trei cerinţe îşi au temeiul în una şi aceeaşi cerinţă ce-1 
vizează pe emitentul unei judecăţi morale. Neîndeplinirea acestei cerinţe nu 
înseamnă o violare a ordinii morale respectate de oamenii onorabili, ci doar 
expresia faptului că el nu intenţionează să facă acel lucru. 

Condiţia de bază pentru enunţarea unei judecăţi morale este ca aceasta 
să nu aibă un caracter arbitrar, ci să fie emisă ţinându-se cont de particu¬ 
larităţile fiecărei situaţii. O judecată morală valabilă trebuie să corespundă 
condiţiilor de fapt. 

Este uşor de observat cum pot fi deduse celelalte trei condiţii (ale 
întemeierii, ale consecvenţei şi ale angajării personale) din această condiţie 
de bază. Condiţia întemeierii are în vedere posibilitatea de a indica acele 
particularităţi ale situaţiei care furnizează temeiurile judecăţii morale. Condiţia 
consecvenţei se referă la faptul că respectiva persoană trebuie să fie pregătită 
să emită aceeaşi judecatămoralăîn situaţii asemănătoare; această cerinţă se 
întemeiază pe faptul că temeiurile care sunt considerate bune într-o anumită 
situaţie par a fi bune şi în situaţii asemănătoare. A treia cerinţă referitoare la 
angajamentul personal este o consecinţă obţinută prin coroborarea cerinţei 
de consecvenţă cu funcţia prescriptivă: dacă o persoană prescrie un anumit 
lucru unei alte persoane, aflate într-o situaţie determinată, atunci cea dintâi 
trebuie să-şi asume prescripţia respectivă, în cazul în care se află în aceeaşi 
situaţie sau într-una asemănătoare. 

Cerinţa de bază, potrivit căreia o judecată morală referitoare la o 
situaţie concretă trebuie să fie întemeiată conform particularităţilor acestei 
situaţii, conţine obligaţia de a emite aceeaşi judecată pentru cazuri identice 
sau asemănătoare. Nu are nici un sens să se afirme că prin însăşi referirea 
la particularităţile situaţiei concrete se poate furniza temeiul unei judecăţi, 
dacă nu se acceptă în acelaşi timp că aceleaşi particularităţi pot întemeia o 
judecatămoralăîn situaţii asemănătoare. O judecată morală este o judecată 
prescriptivă asupra unei situaţii concrete împreună cu toate particularităţile 
specifice ei. Altfel spus, judecata morală este o judecată generală, care 
trebuie considerată ca fiind întemeiată în orice situaţie asemănătoare. 
Aceasta înseamnă că, într-o situaţie asemănătoare, nu poţi emite, fără a te 
contrazice, o altă judecată. 

Constrângerea logică de a emite o aceeaşi judecată logică în situaţii 
similare poate fi exprimată şi în alt mod. Faptul că, o dată cu emiterea unei 
judecăţi asupra unei situaţii, se emite o judecată cu privire la toate situaţiile 
asemănătoare înseamnă că emitentul judecăţii se supune următoarei reguli 
generale: „Oricine se găseşte într-o situaţie asemănătoare, având particula¬ 
rităţile A, B şi C trebuie să ducă la bun sfârşit (să evite) o astfel de acţiune”. 
Judecata morală „Trebuie să nu fumezi în acest compartiment”, obligă 
vorbitorul să respecte o regulă generală care derivă din această judecată, 
întemeierea poate consta în faptul că în compartiment se află un copil, un 
om bolnav sau un nefumător. în primul caz vorbitorul se obligă să respecte 
regula generală potrivit căreia „oricine se găseşte într-un compartiment în 
care este prezent un copil nu trebuie să fumeze”. La fel stau lucrurile şi în 
exemplele celelalte. O dată cu judecata sa asupra situaţiei concrete, vorbitorul 
instituie o regulă şi anume: orice persoană aflată într-o situaţie asemănătoare 
nu trebuie să fumeze. O dată cu furnizarea întemeierii, care subliniază în 
acelaşi timp trăsăturile caracteristice ale situaţiei, vorbitorul defineşte tipul 
de situaţie în discuţie astfel încât aceste două componente - prescripiţia şi 
tipul de situaţie să furnizeze o prescripţie generală de acţiune şi să creeze 
obligaţia de a urma o anumită regulă de acţiune care vizează toate situaţiile 
de tipul respectiv, fără referire la ocurenţe particulare, precum locul şi timpul. 

Aceasta e ceea ce Hare înţelege prin universalizabilitatea judecăţilor 
morale. Pentru ca un enunţ să poată fi considerat drept o judecată morală, el 
trebuie generalizat (universalizat) după procedeul mai sus descris, adică 
trebuie să poată fi transformată într-o regulă care să prescrie că într-un anumit 
tip de situaţie trebuie îndeplinit sau evitat un anumit tip de acţiune. Modul în 
care o judecată morală dată poate fi universalizată nu trebuie să reiasă din 
judecata data; acest fapt reiese în mod clar în analiza enunţului „Nu fuma în 
acest compartiment, sunt şi copii aici”. Vorbitorul trebuie să fie oricând 
pregătit să răspundă la întrebări referitoare la modul în care judecăţile pot fi 
universalizate şi să încerce să formuleze cât mai clar posibil regulile morale 
presupuse în judecăţile morale. 

Teza fundamentală susţinută de Hare privitoare la posibilitatea universa- 
bilizării enunţurilor morale este acum evidentă: enunţurile morale sunt 
caracterizate prin faptul că sunt prescriptive şi că pot fi universalizate. A 
emite o judecată morală înseamnă a respecta o regulă generală de acţiune. 
Libertatea luării de poziţie morale se referă la caracterul prescriptiv al 
judecăţilor morale, iar raţiunea lor, la posibilitatea de a le universaliza. Modul 
în care aceste două trăsături fundamentale ale structurii logice a limbajului 

moral se raportează una la alta constituie tema teoriei dezvoltată de Hare 
privitoare la justificarea morală. 


Justificarea morală 

Atitudinea morală (ca în exemplul: „Trebuie să plec în Anglia şi să mă 
alătur francezilor liberi”) nu presupune doar faptul că se accentuează pe 
anumite trăsături ale situaţiei (aspecte ce caracterizează situaţia respectivă şi 
servesc întemeierii judecăţii morale), dar şi pe o regulă generală de acţiune, 
pe un principiu moral. Cele două componente, anume faptele ce servesc 
întemeierii şi regula generală, se află într-o strânsă legătură: alegerea unor 
anumite fapte ca temeiuri ne obligă să respectăm anumite reguli (universali¬ 
zarea), iar regula are funcţia de a indica condiţiile (adică setul de fapte) 
pentru care judecata este valabilă. De aceea întrebarea este cum putem 
fundamenta o luare de poziţie într-o situaţie concretă. Care este structura 
deliberării şi justificării care ne face să preferăm o anumită întemeiere a 
judecăţii morale alteia şi să emitem, astfel, o anumită judecată şi nu o alta? 
Altfel spus: cum decidem că vrem să urmăm un anumit principiu moral 
într-o anumită situaţie? 

Hare crede că poate să răspundă la această întrebare cu ajutorul tezei 
referitoare la posibilitatea universalizării judecăţii morale. Principalul merit 
al acestei teze este că lămureşte structura logică a judecăţilor morale şi prezintă 
actul judecării morale ca pe o activitate raţională, disciplinată, păstrând astfel 
convingerea că noi toţi avem acea libertate fundamentală de a ne întemeia 
luările de poziţie morale. De aceea, pretenţia acestei teze de a clarifica relaţia 
tensionată dintre libertate şi raţiune va fi aici verificată. 

Hare descrie structura de bază a justificării (deliberării) morale astfel: 

„Atunci când, într-un caz concret, vrem să răspundem la întrebarea «Ce trebuie 
să fac?», ne raportăm la o acţiune pe care ne putem obliga să o îndeplinim (carac¬ 
terul prescriptiv), dar pe care suntem deopotrivă pregătiţi să o acceptăm ca 
exemplu al unui anumit principiu de acţiune, care, în condiţii asemănătoare, este 
valabil în calitate de prescripţie şi pentru alte acţiuni (universalizabilitate). Atunci 
când analizăm o variantă de acţiune ale cărei prescripţii obţinute în urma uni¬ 
versalizării sunt de neacceptat, respingem această acţiune ca posibilă soluţie a 
problemei noastre morale, altfel spus: atunci când nu putem universaliza judecata 
morală, acesta nu are cum să devină un enunţ de tipul «Trebuie să...»”. 4 

Deliberarea morală nu vizează furnizarea unei maxime corespunzătoare 
pentru o situaţie concretă derivată dintr-un set de principii morale, ci ridică 
problema principiului oricărei verificări critice, şi aceasta în măsura în care 
verificăm dacă suntem pregătiţi să acceptăm consecinţele ce decurg din 
acest principiu (prescriptivitate) nu doar într-o situaţie concretă dată, ci în 
toate situaţiile asemănătoare (universalizare). Dacă nu putem accepta 
consecinţele ce decurg din principiu o dată cu universalizarea acestuia, atunci 
nu putem accepta principiul, respectiv aplicarea sa, nici în situaţia dată. 

Pentru o mai bună lămurire a raţionamentului, Hare dă următorul 
exemplu din Biblie (Matei, 18,23): 

„A îi datorează bani lui B, B îi datorează bani lui C; potrivit legii, creditorii pot 
cere pedeapsa cu închisoarea pentru rău-plainici pentru a-şi recupera de la ei dato¬ 
riile. B se întreabă: «Pot oare să afirm că trebuie să iau această măsură împotriva 
lui A, pentru a-1 determina, în acest mod, să-mi restituie banii?». Fără doar şi 
poate, el este tentat sau vrea să săvârşească o astfel de acţiune. în momentul în care 
nu mai planează nici o nedumerire asupra universalizării acestei prescripţii, atunci 
el este de acord cu această prescripţie pentru cazul singular în care se află: «închi- 
deţi-1 pe A!» însă, dacă el încearcă să transforme această prescripţie într-o judecată 
morală, de forma: «Trebuie să-l închideţi pe A, deoarece nu vrea să-mi plătească 
datoriile», este evident că acest enunţ conţine acceptarea principiului general valabil: 
«Oricine în situaţia mea trebuie să ceară închiderea datornicului, dacă acesta nu-şi 
plăteşte datoriile». Apoi B realizează că C, creditorul său, se află în aceeaşi situaţie: 
nici el nu şi-a primit banii înapoi. Prin urmare, dacă orice creditor aflat în această 
situaţie ar cere ca cel pe care l-a creditat să fie închis, atunci şi C trebuie să ceară ca 
B să fie închis. Dacă B acceptă judecata morală «C trebuie să ceară să fiu închis», 
atunci, deoarece B dă sens prescriptiv cuvântului «trebuie», acest fapt l-ar obliga 
să accepte şi aplicarea acestei judecăţi în cazul său concret, anume să fie pur şi 
simplu închis; însă el nu poate accepta acest lucru. Dacă nu poate accepta acest 
lucru, atunci nu poate accepta nici judecata de mai înainte, potrivit căreia el (B) 
trebuie să ceară ca A să fie închis ca urmare a datoriei neplătite. Trebuie avut grijă 
ca întreaga încercare de întemeiere să nu se năruie atunci când «trebuie» nu este 
întrebuinţat prescriptiv şi ca şi cum ar putea produce un principiu universal. Dacă 
«trebuie» nu este întrebuinţat prescriptiv, atunci pasul de la «C trebuie să ceară să 
fiu închis» la «C trebuie să mă închidă» nu ar fi unul valid”.’ 

în acest mod îşi probează o persoană poziţiile sale morale, anume examinând 
dacă consecinţele acestora sunt sau nu acceptabile în situaţii concrete. Această 
probare critică cere înţelegerea faptelor relevante pentru acest caz concret, 
păstrarea cadrelor logice ale deliberării (caracter prescriptiv şi universalizare) 

şi, în acelaşi timp, presupune faptul că orice persoană aflată într-o situaţie 
asemănătoare are înclinaţia de a acţiona în acelaşi mod: dacă, în exemplul 
de mai sus, B ar fi fost o persoană total indiferentă, căreia i-ar fi fost egal ce 
se întâmplă cu el sau cu ceilalţi, atunci nu ar fi fost afectat în nici un chip de 
argumentaţia de mai sus. Sau, pentru a cita concluzia lui Hare de la sfârşitul 
discuţiei acestui exemplu: „Aceste trei componente, anume: faptele ce carac¬ 
terizează un caz particular, logica şi înclinaţia de a acţiona într-un anume 
mod ne ajută să respingem o judecată de valoare.” 

în exemplul de mai sus, B realizează că nu poate să subscrie judecăţii 
morale „A trebuie închis deoarece nu-şi plăteşte datoriile”, fiindcă îşi dă 
seama că una dintre consecinţele acestei judecăţi este inacceptabilă pentru 
el, şi anume: „C trebuie să ceară ca eu să fiu închis!”. Că B ar trebui să fie 
închis, este una dintre consecinţele reale ale judecăţii morale, deoarece 
într-adevăr B nu şi-a plătit datoriile sale faţă de C. în multe cazuri, dacă nu 
chiar în majoritatea lor, decizia nu este întemeiată pe consecinţe reale, ci 
ipotetice, consecinţe valabile doar când eu mă găsesc în anumite situaţii 
relevante pentru judecata mea. Acest punct esenţial al argumentaţiei este 
clarificat de Hare cu ajutorul a trei exemple. 

Hans cântă în fiecare noapte la pian, iar Franz, vecinul lui, apelând la 
conştiinţa morală a primului, îi spune: „Când faci un lucru, ia-i în calcul şi 
pe ceilalţi! Nu fă altuia ce nu ţi-ar place ţie! Nici tu nu te-ai simţi bine dacă 
te-aş deranja noaptea cu cântatul meu la pian.” Hans replică: „N-ai decât! 
Nu m-ar deranja defel!” Franz încearcă aici să-l facă pe Hans să abordeze 
problema din punct de vedere moral. Totuşi, răspunsul lui Hans arată că el 
nu împărtăşeşte acest punct de vedere. Ar fi o eroare din partea lui Hans 
dacă ar crede că şi-ar putea întemeia moral răspunsul printr-un enunţ de 
tipul: „Trebuie să mi se permită să cânt toată noaptea la pian, chiar dacă îi 
deranjez pe alţii care vor să doarmă.” Răspunsul său vădeşte faptul că el nu 
este pregătit să accepte consecinţele acestei judecăţi, dacă ea ar fi uni¬ 
versalizată. Din punct de vedere moral, judecata i-ar da dreptul să cânte la 
pian întreaga noapte, indiferent de faptul că îi deranjează pe cei care vor să 
doarmă şi astfel le-ar da şi celorlalţi acelaşi drept, în aşa fel încât Hans va 
trebui să accepte următoarea consecinţă: „Chiar dacă vreau să dorm noaptea, 
vecinul meu are dreptul să cânte la pian şi să mă deranjeze”. Dar atunci când 
Hans îi răspunde lui Franz, el nu ia în calcul această consecinţă ipotetică; 
tocmai de aceea răspunsul lui nu poate fi considerat expresie a unei luări de 
poziţie morale. Pentru ca această atitudine să fie una morală, Hans nu trebuie 
să se întrebe dacă el, aflat în situaţia descrisă mai sus, ar avea ceva împotriva 

cântatului la pian noaptea, ci, dimpotrivă, ar trebui mai întâi să se pună în 
locul lui Franz sau al oricărui om care vrea să doarmă noaptea, şi abia apoi 
să-şi pună această întrebare. De asemenea, ar trebui să fie pregătit să respecte 
judecata morală pe care o asertează în privinţa celorlalţi, până la ultimele 
sale consecinţe. Punctul-cheie în universalizarea unei judecăţi morale este 
tocmai acesta: cel care emite o judecată morală trebuie să se pună în locul 
aceluia care este vizat, pentru a verifica dacă este pregătit să accepte conse¬ 
cinţele acesteia. Altfel spus, universalizarea pretinde din partea celui care 
emite judecata ca el să dea aceeaşi greutate nevoilor, intereselor şi înclinaţiilor 
celorlalţi, precum o face în cazul lui. Aceasta nu este o cerinţă morală, ci 
este o condiţie logică pe care orice judecată morală trebuie să o îndeplinească. 

Al doilea exemplu sună astfel: un proprietar se gândeşte să-şi dea afară 
chiriaşul, un student care, fiind lipsit de resurse, nu-şi plăteşte chiria la timp. 
Dacă el afirmă „Acţiunea mea nu este corectă doar din punct de vedere 
juridic, ci şi din punct e vedere moral”, el trebuie să se întrebe: „Dacă eu aş 
fi în locul studentului, un chiriaş fără bani, care nu şi-a plătit chiria, aş consimţi 
să fiu dat afară din aceste considerente?”. Potrivit principiului universalizării, 
dacă o acţiune este considerată corectă din punct de vedere moral într-o 
situaţie dată, ea trebuie considerată astfel independent de rolul jucat în situaţia 
respectivă de cel care emite judecata morală. Dacă proprietarul se simte 
pregătit să răspundă „da” la această întrebare, atunci poziţia lui este inatacabilă 
din punct de vedere moral, susţine Hare. Proprietarul trebuie să se întrebe 
dacă el ar considera acţiunea corectă chiar şi atunci când s-ar afla în locul 
studentului şi ar împărtăşi convingerile acestuia şi nu dacăarconsidera această 
acţiune corectă din punct de vedere moral, potrivit felului de a vedeaâl unui 
proprietar. Răspunsul său ar putea foarte bine suna astfel:, J)a, aş găsi această 
acţiune corectă, chiar dacă m-ar afecta foarte tare.” Adeseori chiar aşa stau 
lucrurile: suntem obligaţi să acceptăm o acţiune ca fiind morală, chiar dacă 
consecinţele acesteia sunt neplăcute pentru noi. 

Cel de-al treilea exemplu se referă la ceea ce Hare numeşte conceptul 
de fanatic 6 . Un american din sud, alb, membru al Ku-Klux-Klan, afirmă: 
„Toţi negrii trebuie exterminaţi”. Ca enunţul să aibă o valoare morală, albul 
trebuie să fie pregătit să accepte să fie el însuşi exterminat, în cazul în care ar 
fi negru. Hare susţine că orice om raţional care ar cântări serios întrebarea: 
„Pot eu într-adevăr accepta să fiu exterminat, dacă simpla diferenţă între 
existenţa mea reală şi cea imaginară ar fi doar faptul că aş fi negru?” ar da un 
răspuns negativ la aceasta. Dacă un membru raţional al acestui clan şi-ar da 
seama de toate acestea, ar înţelege şi faptul că enunţul „Trebuie să extermin 

toţi negrii” nu este decât o ieşire temperamentală, care nu poate fi urmată de 
nici o acţiune în acest sens. 

Nu trebuie însă exclus cazul în care rasistul susţine cu toată seriozitatea 
exterminarea negrilor fiind totodată de acord să fie exterminat în cazul în 
care ar fi negru Hare îl numeşte pe acest tip de individ „fanatic”. Un fanatic 
este o persoană care este atât de puternic orbită de propriul ideal, încât este 
gata să desconsidere dorinţele şi nevoile proprii şi ale altora, numai ca să 
atingă acest ideal. Imperativele morale ale unui fanatic îndeplinesc cele două 
condiţii, ale prescriptivităţii şi ale universalizabilităţii, şi tocmai de aceea nu 
se poate susţine că ele nu sunt morale, fie că ne place sau nu. Nu este neapărat 
ca un fanatic să acţioneze ca un membru al Ku-Klux-Klan, al S.S.-ului sau 
ca un Kamikaze. Un fanatic poate fi şi un om obişnuit, o casnică, de exemplu, 
care, conducându-se după idealurile moralei burgheze, face din viaţa ei şi a 
familiei sale un iad; un fanatic poate fi, de asemenea, un om de afaceri, un 
politician, un birocrat sau un om de ştiinţă. Singura armă împotriva fanatis¬ 
mului este analiza temeiurilor fanaticului şi dezvăluirea consecinţelor fana¬ 
tismului, în speranţa că, în final, raţiunea va triumfa. 

Referitor la enunţurile prescriptive, printre care se numără şi cele cu 
caracter moral, nu are nici un sens să vorbim despre adevăr şi falsitate. Singurul 
criteriu care funcţionează în acest caz este cel dat de consecvenţă. Dacă o 
persoană susţine anumite principii care desconsideră dorinţele şi înclinaţiile 
celorlalţi, referirea la structura logică a enunţului (prescriptivitatea şi 
universalizabilitatea) poate fi, în anumite cazuri, o puternică armă dialectică 
prin intermediul căreia putem constrânge persoana respectivă să renunţe la 
principiile ei (iar Hare susţine că există destule cazuri în care se întâmplă acest 
lucru). Mai exact, acesteia i se demonstrează faptul că nu este pregătită să 
accepte nici consecinţele principiilor şi nici urmările acţiunilor sale. însă această 
critică se referă la modalitatea în care persoana se conduce după propriile 
principii morale şi nu vizează în mod direct conţinutul acestor principii. 

După cum bine se observă, teoria morală a lui Hare nu vrea să rezolve 
probleme noastre morale concrete. însă ea ne arată că acestea sunt într-adevăr 
problemele noastre morale şi că moralitatea a ceea ce noi considerăm moral 
depinde, în cele din urmă, exclusiv de propriile opţiuni fundamentale. Nu 
există nici o îngrădire în ceea ce priveşte conţinutul acestor opţiuni 
fundamentale şi, în principiu, nu există nici o limitare de ordin formal care 
să împiedice ca deciziile care stau la baza acţiunilor noastre morale să fie 
complet arbitrare. Orice principiu superior, pe care persoana care vrea să-l 
impună este ea însăşi pregătită să-l accepte, poate funcţiona ca premisă 

prescriptivă pentru o justificare morală, putând astfel întemeia o acţiune. 
Putem vorbi de o înţelegere a logicii limbajului moral doar atunci când cel 
care săvârşeşte acţiunea potrivit unei judecăţi morale nu are nici o convingere 
morală determinată. Structura conceptuală a oricărei justificări morale impune 
în mod necesar întemeierea fiecărei decizii morale, dar nu spune nimic despre 
cum trebuie să fie o astfel de întemeiere. în chestiunile de morală nu există 
o autoritate superioară individului însuşi: fiecare individ este autorul suveran 
al propriilor evaluări morale, altfel spus este stăpân şi supus în acelaşi timp. 

Este clar că Hare este de acord cu răspunsul dat de Sartre tânărului: 
„Sunteţi liber, decideţi!”. în calitate de filosof al moralei, Hare, la fel ca şi 
Sartre, nu poate da indicaţii morale ce privesc conţinutul moral. Cu toate 
acestea, el avertizează: „Gândiţi-vă bine când luaţi o decizie morală: trebuie 
să ştiţi dacă aţi accepta şi dumneavoastră judecata morală pentru 
dumneavoastră înşivă, în cazul în care v-aţi afla în locul persoanei afectate 
de respectiva judecată. Dacă vreţi să emiteţi o judecată morală, nu puteţi să 
luaţi o decizie arbitrară!” 


Disputa cu emotivismul 

După cum am arătat mai sus, Hare crede că sarcina filosofiei morale este 
aceea de a arăta în ce modalitate se pun reciproc în lumină şi cum 
interacţionează, pe de o parte, conceptele de libertate şi raţiune şţ, pe de altă 
parte, luările de poziţie morale. Teoria lui Hare vizează o rezolvare a acestei 
sarcini, constatând, în critica pe care o întreprinde la adresa emotivismului 
neopozitiviştilor şi a naturalismului etic, insuccesul acestora în rezolvarea 
acestei sarcini. Emotiviştii acordă importanţă libertăţii, în timp ce naturaliştii 
pun accent pe raţiune. 

Potrivit punctului de vedere emotivist, aşa-numita argumentaţie morală 
este un pretext pentru cu totul altceva, şi anume pentru manipulare. Se are în 
vedere aici însăşi teza fundamentală a limbajului moral, potrivit căreia funcţia 
lingvistică a judecăţilor morale este aceea de a influenţa atitudinile emoţionale 
ale persoanelor şi deci, indirect, şi acţiunile acestora. Simplu spus, judecata 
morală „Nu trebuie să fumezi în acest compartiment” este unul şi acelaşi lucru 
cu„A fuma în acest compartiment este o acţiune imorală” sau cu „Să fumaţi? 
în acest compartiment? E de-a dreptul respingător!”. Vorbitorul intenţionează 
să-I influenţeze pe cel căruia i se adresează, să-i induci repulsie faţă de fumat, 
determinându-1 astfel să renunţe la intenţia de a fuma. Mijlocul prin care se 

realizează acest lucru este un enunţ care exprimă neplăcerea vorbitorului. 
Criteriul alegerii instrumentelor lingvistice este unul pur practic; tocmai de 
aceea concepte precum întemeiere şi consecvenţă nu-şi au locul aici. Limbajul 
cu conotaţie morală este utilizat în domeniul publicităţii şi al propagandei şi, 
tocmai de aceea, nu mai are nici un sens să justifici o judecată morală. 

Hare este de acord cu emotiviştii în ceea ce priveşte faptul că enunţurile 
morale trebuie caracterizate pe baza funcţiei lor lingvistice, adică cu referinţă 
la tipul de acţiuni care pot fi induse de semnificaţia specială a acestor enunţuri. 
Acesta este însă singurul punct comun între Hare şi emotivişti. 7 Obiecţia sa 
împotriva tezei de bază aemotiviştilor devine clară dacă ne vom opri asupra 
analizei lui Hare referitoare la enunţul „Promit că mâine voi plăti”. Dacă o 
persoană dă glas acestui enunţ în circumstanţe obişnuite, ea este autoarea 
unei acţiuni, anume aceea de a face o promisiune. Se poate ca respectiva 
persoană să îndeplinească şi o altă acţiune, anume liniştirea celui care o 
ascultă. Prima acţiune poate fi considerată împlinită cu succes atunci când 
enunţul a fost emis şi deopotrivă înţeles. A doua depinde însă de circumstanţe 
asupra cărora vorbitorul nu poate exercita nici o influenţă, cum ar fi, de 
exemplu, încrederea sau neîncrederea celui căruia i se adresează. Distincţia 
între cele două tipuri de acţiuni poate fi formulată astfel: prima acţiune constă 
în însăşi exprimarea enunţului, pe când cea de-a doua este dusă la bun sfârşit 
cu ajutorul enunţării sau, pentru a fi mai exacţi: cu ajutorul acţiunii care este 
efectuată prin intermediul actului enunţării. Astfel, dacă una dintre cele două 
acţiuni trebuie pusă în legătură cu semnificaţia enunţului, atunci aceasta 
trebuie să fie prima şi nu ultima. Din punct de vedere lingvistic, acest enunţ 
are drept scop promiterea a ceva. Chiar şi atunci când această funcţie 
lingvistică este înţeleasă ca atare, enunţul poate fi folosit, cu puţin noroc şi 
îndemânare, şi în alte scopuri. 

Prin intermediul acestei distincţii Hare demonstrează că teza de bază a 
emotiviştilor ia în considerare un fals tip de acţiune: a influenţa sentimentele 
şi acţiunile unei persoane constituie un cu totul alt tip de acţiune, ce poate fi 
realizată şi cu ajutorul enunţurilor, fie ele chiar judecăţi morale, dar această 
influenţare nu poate fi realizată exclusiv prin exprimarea unor enunţuri. 
Hare oferă următoarea alternativă: funcţia lingvistică a judecăţilor morale 
constă în faptul că ea serveşte în prescrierea acţiunilor, fapt prin care acestea 
se disting în mod univoc de restul enunţurilor. De exemplu, sensul enunţului: 
„Nu trebuie să fumezi în acest compartiment” constă în oferirea unui sfat 
sau într-o prescripţie. Hare respinge teoria emotivistă pornind chiar de la 
presupoziţiile acestora, arătând că are sens să întreprinzi o argumentaţie 

morală. El demonstrează că, prin excluderea conceptului de raţiune, 
emotiviştii, anulează însăşi posibilitatea de a lămuri conceptul de libertate 
în context moral. Conceptul de libertate morală trebuie înţeles în legătură cu 
alegerea, obligaţia şi decizia, concepte care cer, fără excepţie, o întemeiere 
prealabilă. Prin faptul că emotiviştii exclud conceptul de raţiune, ei sunt 
constrânşi să clarifice libertatea morală pe baza sentimentelor şi înclinaţiilor, 
factori asupra cărora individul nu are o influenţă directă. 


Critica naturalismului 

Faptul că Hare respinge emotivismul nu îl împiedică să fie de acord cu 
acesta în două puncte fundamentale, şi anume că, pe de o parte, conceptele 
de adevăr, falsitate, raţiune suficientă şi dovadă nu-şi găsesc aplicabilitatea 
în domeniul moralei şi că, pe de altă parte, morala nu poate fi definită din 
punct de vedere al conţinutului. Hare şi emotiviştii au o atitudine antina- 
turalistă în aceste două puncte, în opoziţie evidentă cu naturalismul etic, 
reprezentat în mod exemplar de către utilitariştii secolului al XlX-lea, Jeremy 
Bentham şi John Stuart Mill. 

Reprezentanţii naturalismului etic susţin că noi nu suntem mai liberi în 
judecarea unei chestiuni morale decât în aceea a unei chestiuni ce ţine de 
ştiinţa naturii, cum ar fi, de exemplu, întrebarea dacă pământul este rotund. 
Atât la baza cunoaşterii anumitor fapte, cât şi la baza evaluărilor noastre 
morale stau nişte criterii rigide, criterii ce sunt independente de decizia 
individuală. Naturaliştii susţin că evaluările morale pot fi întemeiate sau 
respinse cu necesitate prin referire la descrieri ale unor realităţi de fapt, altfel 
spus cu ajutorul unor informaţii care pot fi verificate prin intermediul metodei 
uzuale a ştiinţelor empirice. Aici sunt avute în vedere atât informaţii 
referitoare la natura omului (nevoile sale, propria dezvoltarea şi condiţiile 
acesteia), cât date şi referitoare la instituţiile şi funcţiile societăţii. Ideea că 
ar exista o legătură logică riguroasă între judecăţile morale şi descrierea 
faptelor se întemeiază pe convingerea că este posibil ca termeni fundamentali 
ai discursului moral, precum „bine”, „corect”, „trebuie”, pot fi exprimaţi cu 
ajutorul unor enunţuri verificabile ştiinţific. Totuşi, utilitariştii susţin că după 
cum este evident că expresia „un ustensil pentru curăţat pipa” poate fi definit 
exclusiv cu ajutorul altor expresii pur descriptive, precum „fibră de oţel 
solidă şi totuşi elastică”, tot astfel ar fi posibil ca o „acţiune corectă din 
punct de vedere moral” să fie definită ca „acea acţiune care conduce la cea 

mai mare fericire posibilă pentru un cât mai mare grup de oameni” (principiul 
utilităţii). De aceea, pentru naturalişti nu există o linie de demarcaţie prin¬ 
cipială de netrecut între enunţurile descriptive ale ştiinţei şi cele prescriptive 
ale moralei. Potrivit acestei teze, dacă am cunoaşte îndeajuns de bine setul 
de fapte ce defineşte omul şi societatea, ar exista posibilitatea de a întemeia 
şi a formula o morală obiectivă, general valabilă, care ar putea fi verificată 
prin intermediul metodelor ştiinţifice tradiţionale. 

Orice formă de naturalism, precum şi orice altă teorie care reduce 
enunţurile prescriptive la cele descriptive, se află în contradicţie cu teoria lui 
Hare, care susţine funcţia prescriptivă a judecăţilor morale. Hare atacă 
naturalismul chiar în acest punct. Unul dintre cele mai tari argumente contra 
opiniei potrivit căreia judecăţile morale ar fi descriptive a fost deja amintit. 
Modul în care întrebuinţăm enunţurile morale presupune pe „a putea” înainte 
de „a trebui”; această presupoziţie are sens atâta vreme cât judecăţile morale 
sunt prescriptive, devenind cu totul absurdă în cazul în care aceste enunţuri 
ar fi doar descriptive. Un alt argument tare îl constituie încercarea de a 
demonstra că este imposibilă definirea unor enunţuri ce conţin o evaluare 
morală exclusiv cu ajutorul enunţurilor descriptive. 8 Pentru a simplifica 
chestiunea, Hare alege ca exemplu o valorizare ce nu are caracter moral - 
expresia „căpşună bună” - şi o defineşte apoi potrivit principiilor naturaliste. 
O „căpşună bună” este o „căpşună dulce, suculentă, roşie, tare şi mare.” 
Enunţul „Aceasta este o căpşună bună” trebuie să aibă acelaşi înţeles cu 
enunţul „Căpşuna este dulce, suculentă, roşie, tare şi mare”. Hare arată că, 
de reglă, întrebuinţarea cuvântului „bun” serveşte la evidenţierea calităţilor 
şi recomandarea lucrului lăudat ca fiind „bun”. Dacă definiţia naturaliştilor 
ar fi corectă, atunci ar fi imposibil să ne întemeiem judecăţile noastre; căci 
întemeierea nu ar spune (în cazul nostru) altceva decât: „Această căpşună 
este dulce, suculentă, roşie, tare şi mare deoarece ea este dulce, suculentă, 
roşie, tare şi mare.” însă acest enunţ nu este nici pe departe cel potrivit 
pentru a evidenţia calităţile deosebite ale unei căpşuni. Definiţia naturalistă 
confiscă enunţului valorizator întreaga lui putere valorizatoare şi tocmai de 
aceea, cu toate că enunţul are această forţă în chip real, o analiză descriptivă 
este nepotrivită. într-o formulare mai succintă, am putea spune că, dacă 
naturaliştii ar avea dreptate în ce priveşte enunţurile descriptive şi dacă am 
putea defini un enunţ de valoare recurgând la enunţuri descriptive, ne-am 
afla în bizara situaţie de a nu mai avea nevoie de enunţuri de valoare. Com¬ 
pletarea .şi este o căpşună bună” nu ar mai adăuga nimic enunţului 

„Această căpşună este dulce, suculentă, roşie, tare şi mare.” în realitate, noi 

avem nevoie de o asemenea completare în vederea unui anumit scop, şi 
anume acela al recomandării respectivului lucru. 

Este important să reţinem că Hare cade de acord cu naturaliştii în privinţa 
faptului că enunţurile de valoare pot fi întotdeauna întemeiate şi că noi le 
întemeiem referindu-ne la proprietăţile „naturale” (constatabile empiric) ale 
obiectelor întâlnite în câmpul experienţei, ale acţiunilor sau ale situaţiilor. 
Un enunţ moral precum „Trebuie să te abţii de la a fuma în acest comparti¬ 
ment” poate ft întemeiat prin referire la prezenţa în compartiment a unui 
copil sau a unui alt călător bolnav. Diferenţa constă în aceea că pentru 
naturalişti regulile de întemeiere sunt reguli ale descrierii (ca în exemplul 
„căpşunii bune”), reguli care determină însuşi temeiul judecăţii; pentru Hare, 
aceste reguli sunt principii cu ajutorul cărora putem identifica o judecată de 
valoare, principii, în faţa cărora, însuşi emitentul acestei judecăţi trebuie să 
se supună. Abia prin această alegere se decide, ce regulă poate funcţiona ca 
temei al judecăţii. Descrierea şi valorizarea sunt pentru naturalişti două 
activităţi aflate într-o strânsă legătură logică, în timp ce pentru Hare sunt 
independente una de alta. 

Potrivit lui Hare, o descriere, oricât de cuprinzătoare şi exhaustivă ar 
fi, nu poate să ne conducă în mod necesar spre o judecată de valoare 
determinată. în mod asemănător, indiferent de descrierea (a unui obiect sau 
a unei acţiuni) pe care o accept, eu pot să accept sau să resping orice judecată 
morală, fără a mă contrazice. Orice judecată de valoare presupune o normă, 
un standard sau o altă bază de evaluare; căci o dată cu judecata de valoare 
sunt scoase în evidenţă tocmai acele aspecte ale unui obiect sau acţiuni, care 
sunt relevante din punctul de vedere al normei. Tocmai de aceea descrierile 
care nu servesc deja ca întemeiere a unei judecăţi de valoare nu pot niciodată 
să ne oblige la o anumită judecată de valoare. Acesta este motivul pentru 
care Hare respinge naturalismul. 


Noul naturalism 

Antinaturalismul lui Hare era ceva obişnuit în epoca sa. Discursul său - 
împărtăşit şi de alţi filosofi postemotivişti precum P.H. Nowel-Smith 
(n. 1914) şi Stephen Toulmin (n. 1922) - este acompaniat de o anumită 
concepţie metafizică foarte răspândită în acest secol, potrivit căreia distincţia 
logică între descrieri şi judecăţi de valoare corespunde distincţiei între fapte 
şi valori. întrebarea metafizică referitoare la locul pe care îl ocupă valorile 

în existenţa noastră este o consecinţă a convingerii că valorile trebuie nu 
doar distinse de fapte, ci trebuie înţelese ca fiind independente de realitatea 
de fapt, adică de situaţia concretă. Valorile nu sunt nişte entităţi pe care să le 
întâlnim şi de care luăm cunoştinţă în calitate componente date ale realităţii: 
dimpotrivă, ele îşi au originea în noi înşine, în deciziile, hotărârile şi acţiunile 
noastre. Dacă ele ar fi nişte componente ale realităţii, având acelaşi mod de 
a fi ca al faptelor, ele şi-ar pierde statutul de valori. Ludwig Wittgenstein 
afirmă în al său Trăctatus: „Sensul lumii trebuie să se găsească în afara ei. în 
lume totul este aşa cum este şi totul se întâmplă aşa cum se întâmplă; nu 
există nici o valoare în lume - şi dacă ar exista una, ea nu ar avea nici o 
valoare” 9 . Un gând asemănător întâlnim la Sartre, în L’etre et le neant (Fiinţa 
şi neantul), exprimat după cum urmează: „valoarea survine în lume prin 
intermediul realităţii umane; nimic nu face ca o valoare să fie, în afară de 
acea libertate care face posibilă însăşi existenţa mea” 10 . 

însă pentru naturalişti valorile sunt părţi constitutive ale lumii: nu noi 
decidem cu privire la graniţa dintre bine şi rău, fals şi adevărat, virtute şi 
viciu. Valorile există în realitate în calitate de entităţi ce servesc conservării 
omului: hrana, adăpostul, siguranţa, grija, activitatea. Altfel spus, atunci 
când emitem nişte judecăţi de valoare, suntem obligaţi să luăm în considerare 
anumite fapte, adică să distingem între fapte ce servesc şi fapte ce dăunează 
fiinţei umane. Utilitaristul Jeremy Bentham susţinea, cu privire la termeni 
de tipul „trebuie”, „corect”, „fals” că ei au sens ( meaning ) şi conţinut doar 
în măsura în care sunt utilizaţi conform principiului utilitarist''. Dacă Bentham 
ar fi scris aceste cuvinte în 1980 şi nu în 1780, ele l-ar fi vizat negreşit pe 
Hare. Morala trebuie explicitată pornind de la conţinutul şi nu de la limbajul 
ei: limbajul moralei nu ar avea nici un sens dacă nu ar servi la exprimarea 
legăturii existente între emiterea de judecăţi de valoare cu privire la acţiuni 
şi descrierea condiţiilor necesare bunăstării oamenilor. 

Punctul de vedere al lui Bentham a fost îmbrăţişat de cei care au iniţiat 
dezbaterea pe această temă cu Hare. Dintre aceştia, cel mai important este 
Philippa Foot (n. 1920), colegă a lui Hare la Universitatea din Oxford, care 
îşi susţine teoria cu ajutorul unor argumente ce stau la baza teoriei lui Hare 12 . 
Ea vizează direct ideea lui Hare referitoare la particularitatea judecăţilor 
morale şi modelul său de argumentaţie morală. în ce priveşte primul punct, 
Foot arată că structura logică (prescriptivitatea şi universalizabilitatea) prin 
intermediul căreia Hare vrea să clarifice enunţurile şi principiile morale este 
prea vagă. Astfel, dat fiind principiul „Niciodată nu trebuie să priveşti un 
arici în clar de lună”, se ajunge să se susţină: dacă cel care enunţă acest 

principiu este pregătit să-l utilizeze în conformitate cu criteriul presriptivităţii 
şi al universalizabilităţii, atunci putem spune căaceastăjudecatăeste morală. 
Această structură trebuie să fie una concretă, susţine Foot; ea trebuie să 
ofere criterii ce fac referire la conţinutul unei judecăţi morale. 



Cognitivisni 

Noncognitivism 


(Evaluările morale pot ti 

(Evaluările morale nu sunt 


adevărate sau false. 

nici adevărate, nici false. 


Evaluările morale pot 

Evaluările morale nu 


exprima cunoştinţe.) 

exprimă cunoştinţe.) 

Naturalism 



(Unele evaluări morale pot 
fi deduse din enunţuri ce 
nu conţin deja evaluări 
morale [sau cu ajutorul 
cărora poate fi furnizată o 
întemeiere logică 
satisfăcătoare].) 

Searle 

Foot 

Toulmin 

Teorii nenaturalii 



(Evaluările morale nu pot 
fi deduse din enunţuri ce 
nu con(in deja evaluări 
morale [sau cu ajutorul 
cărora poate fi furnizată o 
întemeiere logică 
satisfăcătoare].) 

Moore 

Ross 

Ayer 

Stevenson 

Hare 





Privire de ansamblu asupra principalelor poziţii existente înfilosofia morală 
Este demn de remarcat că în literatura de specialitate nu există un acord cu 
privire la modul în care conceptele în discuţie trebuie definite. Tocmai de 
aceea, schema de mai jos nu este decât una dintre multele încercări posibile 
de înţelegere a chestiunii. 


Potrivit lui Philippa Foot, modelul lui Hare referitor la argumentaţia 
morală nu atinge nici pe departe scopul fixat iniţial, anume acela de a dovedi 
că se poate susţine că două persoane pot participa la o activitate raţională 
comună. Dacă A emite o judecată morală (prescriptivă) cu privire la o situaţie 
dată, iar B o respinge, atunci A trebuie să numească acele particularităţi ale 
situaţiei respective care, în opinia sa, întemeiază judecata respectivă, trebuie 
să furnizeze forma unui principiu general al acestei judecăţi, principiu care 

este, de altfel, presupus în momentul emiterii judecăţii şi care face posibilă 
trecerea de la temeiuri la concluzii. Temeiurile lui A sunt temeiuri doar în 
virtutea principiului presupus de acesta, adicăîn virtutea unei noi prescripţii 
enunţate de A. Dacă B nu acceptă acest principiu, atunci A trebuie să furnizeze 
o întemeiere care să presupună un principiu superior primului, urmând ca A 
să enunţe o altă prescripţie morală şi aşa mai departe până când principiile 
morale ultime ale lui A sunt dezvăluite. Astfel, orice argument moral trebuie 
să-şi aibă temeiul într-o premisă care nu mai este la rândul ei dedusă din 
alta, lăsând celuilalt libertatea de a orespinge. în cazul limită, B poate submina 
argumentaţia lui A, în măsura în care respinge acest ultim principiu moral şi 
în măsura în care contestă relevanţa tuturor temeiurilor aduse în discuţie. 
Acelaşi lucru îl poate face A cu un argument al lui B, astfel încât în final se 
poate ajunge la situaţia în care enunţul lui A stă împotriva enunţului lui B. 
După Foot, acest du-te-vino al celor două discursuri nu merită denumirea 
de argumentaţie morală. Ea susţine că greşeala modelului lui Hare constă în 
faptul că cei doi vorbitori pot hotărî în mod liber ce fapte sunt relevante din 
punct de vedere moral. Aici intervine din nou concepţia naturalistă, potrivit 
căreia, atâta vreme cât noi nu ne supunem unor anumite limitări de conţinut 
şi nu ţinem seama de ceea ce este folositor fiinţei umane atunci când furnizăm 
o întemeiere, nu putem avea pretenţia că discursul nostru este unul moral. 

Exemplul mai sus amintit, pe care Foot îl aduce contra temeiului teoriei 
lui Hare, pare la prima vedere de-a dreptul inofensiv. Ea îndeamnă cititorul 
să iaîn considerare posibilaîntrebuinţare „ireverenţioasă” a cuvintelor. Când 
se poate susţine cu îndreptăţire căopersoanăa acţionat ireverenţios? Potrivit 
Iui Foot, putem susţine acest lucru atunci când atitudinea unei persoane faţă 
de alta este lipsită de respect. Atunci când cineva scuipă o persoană în timpul 
unei discuţii, fără ca persoana respectivă să-i fi făcut ceva rău, putem susţine 
cu îndreptăţire că acesta este un comportament ireverenţios. Prin urmare, 
atunci când accept anumite descrieri ale unei situaţii (de exemplu: ,A a 
făcut aşa şi aşa şi l-a jignit pe B, deoarece nu i-a arătat respect”), nu pot 
contesta enunţul „Atitudinea lui A a fost ireverenţioasă”. O respingere a 
celui de-a doilea enunţ ar fi o dovadă că nu se înţelege conceptul de 
.ireverenţios”, definit potrivit criteriilor sale generale de întrebuinţare. Foot 
trebuie doar să mai arate că enunţul „Atitudinea lui A a fost ireverenţioasă” 
este o judecată de valoare, pe care noi o utilizăm în condamnarea diferitelor 
atitudini. Foot se află acum în posesia unui exemplu aparent inatacabil în 
favoarea ideii că o judecată de valoare poate fi dedusă din una sau mai 
multe premise cu caracter descriptiv. 

Foot îşi susţine critica la adresa teoriei lui Hare printr-un şir de exemple 
asemănătoare, critică care porneşte de la presupoziţia că descrierea şi 
valorizarea sunt două lucruri distincte şi independente unul de celălalt. Astfel, 
Foot poate indica anumite cazuri în care judecăţile de valoare pot fi deduse 
din enunţuri descriptive, cazuri în care vorbitorul nu are libertatea să-şi aleagă 
propriile temeiuri pentru emiterea unei judecăţi. A renunţa, în exemplul de 
mai sus, la criteriul jignirii şi la conceptul de „ireverenţios” înseamnă a-i 
răpi conceptului „ireverenţios” propriul său conţinut. Se poate observa că 
această concepţie se bazează pe cuvintele lui Bentham, mai sus citate, potrivit 
cărora conceptele morale ar fi lipsite de conţinut, dacă ele nu ar fi raportate 
la principiul utilităţii. Foot este întru totul de acord cu Bentham: „Nu ştiu ce 
înţelege cineva când spune că ar avea o datorie sau alta, dacă el nu are în 
minte un caz concret. Cum pot fi lăsate la o parte întrebări precum „De ce 
are acest lucru sens?”, „Cui îi dăunează acest lucru?” sau ,JDe ce este acest 
lucru important?”. 13 Potrivit concepţiei lui Foot, sarcina cea mai însemnată 
a filosofiei morale este tocmai examinarea legăturii existente între concepte 
precum datorie, semnificaţie, dăunător, folos şi utilitate. Aceste concepte se 
aflăîntr-o strânsă legătură şi tocmai de aceea individul nu are libertatea de a 
decide modalitatea de întemeiere a propriilor judecăţi morale, după cum 
nici poate decide ce este folositor şi ce este dăunător. 

Critica la adresa lui Hare a cunoscut o creştere considerabilă, atât din 
parte lui Foot, cât şi din partea lui J.R. Searle şi GJ. Wamock (n. 1923). 
Discuţia continuă, în ciuda clarificărilor aduse de Hare. Dacă ne gândim că 
punctul central al disputei - relaţia dintre valorizare şi descriere - se află pe 
agenda dezbaterilor filosofice încă din vremea lui Hume, cu al său Treatise, 
nu este de mirare că o dezbatere de peste două decenii nu a condus încă la o 
clarificare definitivă. 

Liberalismul american modern 


Egalitate sau libertate? 

O dată cu apariţia lucrărilor A Theory ofJustice a lui John Rawls, din anul 
1972, şi Anarchy, State and Utopia de Robert Nozick, din anul 1974, a luat 
fiinţă în cadrul filosofiei analitice o formă nouă şi evoluată de liberalism. 
Rawls (n. 1921) şi Nozick (n. 1938) împărtăşesc în principal concepţia că 
societatea poate fi configurată cel mai bine pe baza principiilor care nu 
presupun nici un fel de concepţie determinată despre ce înseamnă o viaţă 
bună. în societate totul trebuie să fie condus de conceptul dreptului, concept 
care îşi găseşte expresia concretă, de exemplu, într-un număr mare de drepturi 
asigurate. Respingerea de către Rawls şi Nozick a binelui ca scop social 
fundamental nu se bazează pe un scepticism în legătură cu posibilitatea de a 
putea determina şi recunoaşte binele. Respingerea lor e condiţionată mai 
degrabă moral decât epistemologic. Credinţa că o anumită concepţie despre 
viaţa bună ar putea fi comună tuturor oamenilor ar fi arogantă din punct de 
vedere moral, ar fi un abuz asupra demnităţii şi drepturilor individului. Fiindcă 
în teoria lor dreptul are preponderenţă în faţa binelui, dreptatea socială nu 
poate fi întemeiată prin faptul că o ordine socialădreaptărealizează o anumită 
formă de viaţă sau un alt bun. De aceea Rawls şi Nozick sunt şi critici ai 
utilitarismului, conform căruia binele determină dreptatea în forma utilului. 
Ambii au o relaţie specială cu I. Kant, marele critic al tuturor variantelor 
ideii că moralul şi dreptatea ar avea de-a face cu fericirea, calitatea vieţii sau 
alte plăceri care pot fi trăite sau socotite astfel. 

Un punct comun între Kant şi cei doi americani este că ei practică 
filosofia politică într-un fel abstract şi total anistoric. Dat fiind că ei nu se 
consideră nici sociologi, nici istorici, nici jurnalişti, ci tocmai filosofi, 
constatarea că modul lor de abordare ar fi anistoric nu poate fi folosită ca o 
obiecţie împotriva lor. 

în numeroase alte puncte sunt însă mari diferenţe între conceptele lui 
Rawls şi cele ale lui Nozick. Ideile lor politice despre cum ar trebui să fie 
configurată societatea cel mai bine, cum ar trebui să fie distribuite bunurile 
economice şi sociale sunt foarte diferite şi în multe puncte ireconciliabile. 
Rawls susţine că puterii de stat îi este conferită o sarcină de distribuire 
(a bunurilor) destul de mare, în cazul căreia situaţia celor mai slabi din punct 
de vedere social trebuie să-şi găsească o atenţie deosebită - o politică de 
felul celei practicate de câteva generaţii în statele asistenţiale scandinave. 
Dimpotrivă, Nozick este un apărător al statului liberal minimal în care statul 
e responsabil doar de siguranţa şi menţinerea legii şi ordinii, nu şi de 
distribuirea bunurilor sociale. 

Cărţile ambilor teoreticieni ai dreptăţii sunt şi din punct de vedere formal 
diferite. Opera cuprinzătoare a lui Rawls e construită sistematic, aproape 
monumental. Rawls încearcă să dezvolte, succesiv şi atent, o teorie a dreptăţii, 
în acest scop ia în considerare atât de multe obiecţii, urmează atât de multe 
piste diferite, întreprinde atât de multe digresiuni, încât sistematica întregului 
e obnubilată şi atenuată. Permanentul aflux de idei e însoţit de note de subsol 
perspicace care, şi ele, sprijină seriozitatea aparent academică, adeseori chiar 
solemnă ce marchează cartea lui Rawls în ansamblu. 

Cartea lui Nozick e o carte de cu totul alt tip. Ea este structurată pe mai 
multe nivele, conţine fapte banale, dar şi sublime. Cuprinde teme diverse, 
de la observaţii critice despre consumul de came până la propunerea de a 
desfiinţa controlul chiriilor. E şi greu de conceput tipul de stil, fiindcă Nozick 
nu dă prea mare importanţă stilului şi formei de prezentare. Nozick începe 
cu o vitalitate şi o lipsă de grijă ce se întâlnesc rareori la filosofi. Interpretează 
modele de gândire aşa cum nimeni până acum nu a mai făcut, critică în 
detaliu şi precis alternative, impune propriile principii de gândire, pentru ca 
mai apoi să le părăsească - uneori în puncte decisive. 


John Rawls: 

O teorie a dreptăţii 

Problema centrală în opera cuprinzătoare a lui Rawls e problema filosofică 
a dreptăţii. în ce condiţii poate fi considerată dreaptă structura fundamentală 
a unei societăţi? Structura fundamentală a societăţii constituie cadrul pentru 
desfăşurarea cetăţenilor ei. Ea constă din libertăţi şi drepturi fundamentale 
ale cetăţenilor în raporturile dintre ei, precum şi din reguli pentru distribuirea 

bunurilor rezultate din activitatea socială comună. Fiindcă structura 
fundamentală are o influenţă hotărâtoare asupra posibilităţilor de viaţă ale 
individului - la ce poziţie se poate aştepta pentru sine, cât de bine se va 
impune în viaţă problema dacă structura fundamentală este dreaptă sau 
nu e pentru Rawls întrebarea centrală care se pune filosofiei politice. 

Unul dintre răspunsurile tradiţionale la această întrebare, anume cel 
utilitarist, e respins de Rawls. Din perspectiva utilitariştilor, societatea ar fi 
dreaptă dacă structura ei fundamentală ar arăta în aşa fel încât pentru toţi 
indivizii ar fi garantată cea mai mare utilitate posibilă. însă, după părerea lui 
Rawls, utilitariştii iau prea puţin în serios aspectul de persoană al individului. 
Aceasta se vedecel mai clar în încercarea dea lămuri conceptul de distribuire- 
utilizare netă. Astfel, conform principiilor militariste, în anumite situaţii, 
este corect şi în regulă să se sacrifice persoanele individuale pentru binele 
comunităţii. Aceasta ţine din nou de imaginea despre om a utilitariştilor. în 
concepţia lui Rawls, utilitariştii consideră omul ca o mărime pur şi simplu 
pasivă care simte plăcere sau neplăcere, nu însă ca pe o fiinţă de sine stătătoare, 
ce poate decide în privinţa propriei sale vieţi. 

Rawls doreşte să ofere o alternativă la utilitarism îndreptându-se spre o 
altă tradiţie moral-filosofică, cea kantiană şi interpretând-o şi dezvoltând-o 
într-un fel specific. Urmându-1 pe Kant, Rawls doreşte ca fiecare om să fie 
tratat ca un scop în sine şi niciodată numai ca mijloc. Punctul forte al lui Rawls 
e acela că, spre deosebire de cei mai mulţi critici ai utilitarismului, nu se 
mulţumeşte să arate lipsurile acestuia. El se străduieşte să schiţeze o teorie 
alternativă şi să prelucreze sistematic punctele-cheie ale acestei teorii. 

Teoria dreptăţii impusă de Rawls e la o primă vedere simplă. Ea e 
circumscrisă întrebării privind tipul de societate care ar fi preferat de către 
persoanele raţionale dacă le-ar fi dată posibilitatea să reconfigureze de la 
bază societatea. Astfel, persoanele raţionale s-ar decide fireşte pentru o 
societate în care nevoile şi interesele lor ar fi luate în considerare cât mai 
mult. însă o societate dreaptă ar trebui să fie universală, respectiv imparţială. 
Altfel spus, societatea ar trebui configurată conştient astfel încât, după 
posibilităţi, să se ţină cont de dorinţele şi nevoile tuturor membrilor societăţii. 
Pentru a atinge acest scop şi pentru a acţiona asupra înclinaţiilor egoiste în 
sensul corectării lor, Rawls realizează un experiment mintal, care îşi are 
rădăcinile în bogăţia tradiţională de idei politice a aşa-numitei teorii a 
contractului social cu origini până în antichitate. 

Să ne reprezentăm un grup de persoane care se întâlnesc, pentru a 
schiţa împreună o structură socială fundamentală şi pentru a defini regulile 

ei. Această stare e desemnată de Rawls drept stare originară 1 . Ipoteticii 
legiuitori fundamentali ne sunt asemănători în multe privinţe. Ei au nevoi, 
lipsuri, temeri şi convingeri, la fel ca şi noi. Ei sunt într-un cuvânt în întregime 
umani. Cu excepţia unui singur punct: ei nu ştiu cine sunt ei înşişi. Ei nu îşi 
cunosc propriile nevoi, dorinţe, capacităţi şi poziţia lor socială. Nu ştiu dacă 
sunt bătrâni sau tineri, bărbaţi sau femei, talentaţi sau netalentaţi. Ei nu îşi 
cunosc nici măcar propriile lor reprezentări de valoare, adică ceea ce, în 
opinia lor, e valoros în viaţă. Ei sunt separaţi de propria lor personalitate 
printr-un văl de ignoranţă. Această bizară pierdere de memorie îndeplineşte 
pentru Rawls scopul de a ilustra ideea deciziei imparţiale. Dacă nu ne 
cunoaştem dorinţele noastre particulare, nevoile, înzestrările, atunci ele nu 
pot influenţa decizia noastră raţională pentru principiile sociale fundamentale 
care ne garantează nouă înşine o poziţie deosebit de favorabilă. Fiindcă în 
situaţia luării deciziei nu ne cunoaştem propriile interese, ne este dificil să 
ţinem cont de ele. Dimpotrivă, când ne urmăm interesul suntem împiedicaţi 
să decidem pentru o societate în care să fie apărate interesele tuturor. Ar fi 
decizia pentru o societate în care am fi pregătiţi să trăim în orice poziţie 
socială posibilă, o societate care ar fi structurată, astfel încât să se ţină seama 
de toţi în aceeaşi măsură. 

O astfel de decizie imparţială e numită de Rawls justă, iar el îşi desem¬ 
nează propria teorie a dreptăţii drept o teorie a justeţii. Fireşte, el nu crede că 
oamenii s-au aflat vreodată efectiv într-o adunare constituantă de felul celei 
tocmai descrise. Ideea stării originare serveşte în cadrul concepţiei lui Rawls 
pentru a putea determina criteriile unei societăţi drepte. Ea este un experiment 
mental filosofic. 

Principiile care trebuie să fie acceptate în comun în starea originară 
sunt desemnate de Rawls ca drepte. însă care sunt aceste principii? E vorba 
de două principii fundamentale ale dreptăţii. Primul pretinde că „fiecare 
... are (trebuie să aibă) acelaşi drept la sistemul cel mai cuprinzător cu 
aceleaşi libertăţi fundamentale, care este compatibil cu sistemul celorlalţi” 2 . 
Aici e vorba în mare de drepturile tradiţionale, vest-europene, privind 
libertatea, cum ar fi dreptul la exprimare liberă a opiniei, dreptul la religie, 
garantarea drepturilor, precum şi dreptul egal de vot. în celălalt principiu 
al dreptăţii, care e desemnat ca principiu al diferenţei sau al distincţiei, e 
vorba de faptul că „inegalităţile sociale şi economice (trebuie) să fie astfel 
configurate, încât a) e de aşteptat raţional că ele aduc un avantaj tuturor şi 
b) sunt legate de poziţiile şi slujbele care îi sunt deschise fiecăruia” 3 . 
Principiul diferenţei înseamnă că singura întemeiere acceptabilă a 

inegalităţilor sociale, de exemplu în domeniul salarizării, constă în aceea 
că aceste inegalităţi conferă celor mai rău situaţi cea mai mare utilitate. 
Motivul pentru a accepta inegalităţile în general e, după Rawls, acela că 
într-o societate inegală, grupului cel mai defavorizat poate să-i meargă 
mult mai bine decât ar fi posibil într-o societate în care principiul egalităţii 
ar fi aplicat riguros şi ar fi realizat consecvent. 

Pentru Rawls e de la sine înţeles că din perspectiva socială nu ar fi 
permis să existe nici o diferenţăîntre oameni. Această cerinţă este o expresie 
a dreptăţii şi nu are nevoie de nici un fel de întemeiere. Inegalitatea pretinde 
dimpotrivă o întemeiere şi poate fi considerată legitimă doar atunci când 
inegalitatea e un avantaj pentru cei mai slabi din punct de vedere social. 
Ideea egalităţii joacă pentru Rawls un rol hotărâtor, are poate chiar cea 
mai mare valoare. Fireşte, nu e foarte uşor să se înţeleagă dacă cerinţa de 
egalitate e pentru el o consecinţă la care ajunge pe parcursul cărţii sau o 
premisă ce serveşte ca punct de pornire pentru argumentaţia sa, fără a fi ea 
însăşi întemeiată. 

Cele două principii ale dreptăţii nu sunt de rang egal; primul este 
supraordonat celui de-al doilea. Principiul diferenţei nu e voie să fie realizat 
cu preţul libertăţii. Acesta e printre altele un punct în care se vede superio¬ 
ritatea teoriei sale faţă de utilitarism. Teoria sa exclude ca drepturile indivi¬ 
dului să fie jertfite, de exemplu, în scopul obţinerii unui produs social brut 
mai mare. încălcarea drepturilor individuale nu este permisă nici chiar atunci 
când creşterea produsului social ar conferi un avantaj în domeniul material 
celor mai slabi din punct de vedere social. 

Cele două principii ale dreptăţii trebuie să fie transpuse în practică cu 
ajutorul diverselor instituţii sociale. Aici, primul principiu trebuie să fie 
realizat printr-o stabilire dreaptă a libertăţilor individuale. Principiul diferenţei 
cere o distribuire organizată a bunurilor sociale. Aceasta trebuie obţinută 
printre altele prin aceea că sistemul de impozitare, corpul social şi domeniul 
educaţiei sunt astfel configurate încât îi serveşte cel mai bine individului 
celui mai defavorizat. Astfel structurate, instituţiile sociale oferă un mod de 
a proceda prin care se defineşte ce este drept. Ideile lui Rawls despre egalitate 
şi bunăstare socială precum şi evidenţierea de către el a importanţei instituţiilor 
sociale corespund destul de exact ideilor care stau la baza statelor asistenţiale 
scandinave. Din punct de vedere istoric, acesta pare a fi un caz cu care 
Rawls nu se ocupă în continuare. El nu se interesează în continuare nici de 
dificultăţile notorii pe care implementarea practică a idealului de bunăstare 
le aduce cu sine. 

în spatele vălului de ignorantă - metoda 
Un cititor sceptic confruntat cu felul în care Rawls deduce principiile sale 
de dreptate îşi va pune întrebarea evidentă: „De ce trebuie să fiu legat de 
hotărârile care au fost luate în starea originară de aceste persoane indivi¬ 
duale ipotetice? Ce au a face aceste hotărâri cu mine?”. Abia pe următoarea 
pagină a cărţii Rawls abordează această întrebare. Evident, ea pare a-i 
pune destul probleme. 

Rawls concepe starea originară ca punctul arhimedic al teoriei dreptăţii. 
Acesta reiese conform teoriei sale dintr-un număr de premise adevărate, 
convingătoare şi generale, din care urmează ambele principii ale dreptăţii 4 . 
Dacă se dovedeşte nisă atât de dificil să stabileşti o legătură între starea 
originară şi starea noastră actuală, atunci nu am câştigat prea mult când pe 
baza acestor rafinamente, de tipul teoriei jocurilor, ni se arată că principiile 
sunt în starea originară o consecinţă a deciziei raţionale. Deci, ambele principii 
trebuie fie se autosusţină şi să ne convingă prin forţa proprie, fie trebuie să 
fie întemeiate pe alte argumente relevante. 

Jocurile mentale referitoare la decizia raţională în starea originară 
dobândesc pe parcursul cărţii o cvasi-evidenţă. Ele sunt dezvoltate, lărgite, 
modificate în direcţii destul de diferite. Rawls începe prin constatarea simplă 
şi realizabilă că evaluările politice şi morale trebuie urmate imparţial 3 . Că 
principiile şi evaluările nu trebuie să fie croite după propriile raporturi 
individuale, poate fi presupus ca de necontestat în discuţia morală. 

Mai întâi, vălul de ignoranţă din starea originară serveşte ca ilustrare a 
deciziei imparţiale. Fiindcă nimeni nu-şi cunoaşte propria personalitate sau 
propriile relaţii, aceste lucruri nu îi pot influenţa decizia sa raţională, în acest 
fel e asigurat că decizia e luată imparţial. Această construcţie e fireşte doar 
una dintre diversele metode de a obţine imparţialitatea (compară cu cerinţa 
lui Hare care spune că judecăţile morale trebuie să fie universalizabile). 

Cât de dens trebuie să fie acest văl de ignoranţă? Ce date nu trebuie să 
fie cunoscute de persoanele particulare? Orice cunoştinţă despre societatea 
în care urmează să se trăiască este oare irelevantă din punctul de vedere 
moral? Pentru a putea lua o decizie raţională, noi trebuie totuşi să cunoaştem 
sau să dorim ceva. însă ce ar fi aceasta? 

Vălul de ignoranţă este la Rawls foarte dens. Nimeni nu-şi cunoaşte 
locul în societate, apartenenţa la clasă sau statutul social şi nici destinul său 
în ceea ce priveşte distribuirea avantajelor naturale şi a capacităţilor, cum ar 
fi inteligenţa, puterea sau altele asemenea. Persoanele nu-şi cunosc nici 
propriile concepţii despre ceea ce este bun sau valoros şi tot atât de puţin îşi 

cunosc înclinaţiile psihologice individuale. Această egalitate determinată 
negativ e cea care trebuie să ofere garanţia pentru o decizie imparţială. 

Pentru a putea lua o decizie, persoanele cunosc anumite bunuri sociale 
fundamentale, cum sunt: lucruri de care fiecare om raţional va avea nevoie 
şi va vrea să aibă mai degrabă mai mult decât mai puţin, deci bunuri, precum 
drepturile şi libertăţile, puterea şi şansele, venitul şi averea şi, nu în ultimul 
rând, stima de sine. 

Participanţii ipotetici la tratativele din starea originară ştiu că fiecare 
individ are un plan de viaţă cu dorinţe concrete şi scopuri, caz în care fiecare 
va fi interesat să fie garantată cea mai mare probabilitate posibilă pentru 
realizarea scopurilor personale. însă, fireşte, propriul lor plan nu le este 
cunoscut. Bunurile sociale fundamentale sunt mijloace care pot fi de folos 
diverselor planuri de viaţă. Mai departe, persoanele particulare au o anumită 
cunoaştere generală despre om şi societate, un tip de cunoaştere cum e, de 
exemplu, cea formulată de ştiinţele sociale. 

Pentru ca în această decizie raţională să se oglindească şi problemele 
noastre sociale, Rawls introduce suplimentar câteva limitări şi precondiţii, 
care în mod normal influenţează viaţa noastră socială reală. Astfel, el 
presupune de exemplu existenţa unui nivel mediu al resurselor. Dacă 
această condiţie nu ar fi pusă, atunci ar lipsi orice bază pentru conflicte 
de interes, iar astfel şi pentru o rezolvare dreaptă a acestor conflicte. în 
continuare, Rawls pleacă de la faptul că trebuie să existe o colaborare 
socială; dacă lucrurile nu ar sta astfel, atunci problema dreptăţii ar fi de 
nesoluţionat. 

Fireşte, deciziile persoanelor în starea originară nu pot fi motivate prin 
iubirea aproapelui sau alte idei morale. Dacă ar fi aşa, atunci în privinţa 
deciziilor pentru principii, ei ar lua în considerare de la bun început interesele 
semenilor - opţiunea lor pentru principii morale corespunzătoare ar putea 
cu greu să surprindă. Interesantă e însă tocmai întrebarea dacă doar decizia 
raţională, bazată pe calcul pur de interese, poate să conducă la principii 
morale fără ca evaluările morale să fie implicate deja în premisele deciziei. 
Persoanele particulare au voie de aceea să fie conduse doar de interesele lor 
individuale. Rawls încearcă să argumenteze de pe o bază foarte generală, 
despre care presupune că poate fi acceptată de orice individ raţional. în 
cadrul experimentului mental, aceasta înseamnă că indivizii fictivi din starea 
originară nu au nici un fel de caracteristici care să fie condiţionate social sau 
istoric şi care astfel sunt accidentale. Pentru Rawls, astfel de caracteristici 
accidentale sunt fără semnificaţie din punct de vedere moral - din nou o 

trăsătură kantiană. A exclude diferenţele de sex şi rasă ca accidentale şi 
irelevante moral e relativ simplu. Mai greu de înţeles e de ce concepţiile 
personale ale indivizilor despre ceea ce e bine şi valoros trebuie de asemenea 
să fie irelevante moral şi astfel trebuie să fie excluse. Fiindcă individul nu-şi 
cunoaşte poziţia în societate, îi va fi foarte dificil să-şi creeze avantaje 
individuale, chiar dacă îşi implică propria concepţie despre bine sau rău 
fiindcă el trebuie să aducă în joc prin această supoziţie o concepţie care ar fi 
pentru toţi acceptabilă. Dacă mai târziu îşi dă seama că principiile dreptăţii 
contravin ideilor de bine şi rău, dar că el însuşi a consimţit la aceste principii, 
fiindcă propriile sale concepţii îi vor fi ţinute ascunse dincolo de vălul de 
ignoranţă, abia atunci ar fi de părere că acesta este un mod de a proceda 
deosebit de corect 6 . 

în locul cercetării ideilor individuale despre bine, Rawls propune bunu¬ 
rile sociale fundamentale pe care fiecare om raţional le va dori, neţinând 
seama de lucrurile pe care el şi ledoreşteîn rest. Ele trebuie să ofere garanţia 
că în starea originară se tinde spre concordie - o concordie care poate fi 
obţinută extrem de greu dacă persoanelor individuale le-ar fi cunoscute 
propriile lor concepţii despre bine şi rău. Dacă însă concordia e posibilă 
doar prin înlăturarea informaţiilor relevante moral, aceasta arată că ideea 
stării originare nu e deloc atât de lipsită de implicaţii morale, chiar dacă 
Rawls vrea să ne facă să credem contrariul. 

Persoanele care în experimentul său mental constituie populaţia stării 
originare nu iau forma individualiştilor pe care îi cunoaştem din tradiţia 
liberală de la Locke (1632-1704) până laHayek (1899-1992). Rawls schiţează 
acele persoane ca libere şi raţionale, fiecare persoană alegându-şi pentru 
sine propriile scopuri şi considerând bunurile sociale fundamentale drept 
mijloace pentru realizarea acelor scopuri, şi anume fără a ţine cont de între¬ 
barea cum sunt instituite concret aceste finalităţi. 

Câtă vreme e vorba de egalitate, Rawls e în întregime consecvent. 
Orice formă de inegalitate, cât şi echivalentele acesteia sunt eliminate în 
starea originară. Rawls critică ideea liberalătradiţională, după care distribuirea 
bunurilor trebuie să aibă loc în condiţiile unei pieţe libere, determinate de 
cerere şi ofertă şi care trebuie să fie reglată doar prin câteva reglementări 
legale puţine şi simple. Un astfel de sistem ar fi nedrept fiindcă e dominat în 
punctele cheie de factori care sunt consideraţi din punct de vedere moral 
arbitrari 7 . Astfel de factori (de exemplu o avere moştenită) ar fi accidente 
istorice şi sociale şi de aceea irelevante moral. Chiar capacităţile naturale şi 
caracteristicile împreună cu ceea ce individul face din ele (de exemplu 

capacitatea de a inventa şi dezvolta noi produse) nu ar fi ceva care să poată 
fi socotit drept merit şi care să fie legal îndreptăţit în starea originară. Ideea 
unui merit individual e distrusă şi respinsă. Dezvoltarea capacităţilor naturale 
s-ar explica în mare măsură prin factori sociali, de aceea individul nu poate 
afirma că ele ar fi propriul său merit. Modul cauzal de abordare e apărat 
consecvent şi cu vehemenţă. Chiar caracterul individului, care face posibilă 
dezvoltarea capacităţilor naturale, nu ar fi un merit pe care individul şi l-a 
câştigat, ci are la origine în mare măsură familia şi alte date sociale asupra 
cărora individul nu are nici o influenţă 8 . Avantajele individuale sunt 
condiţionate de factori arbitrari, şi, în ultimă instanţă, la distribuirea lor e 
vorba de o loterie genetică. Succesul individual s-ar baza întotdeauna pe 
ceva despre care nu se poate spune că persoana vizată l-a câştigat. Ca să se 
poată spune despre ceva că a fost câştigat, trebuie să-l fi câştigat evident de 
Ia A la Z, după cum remarcă un critic 9 . Pe baza acestui argument regresiv, 
Rawls consideră caracteristicile şi capacităţile naturale drept o avere comună, 
colectivă. Aceasta înseamnă că aceia care au mai mult noroc trebuie să-şi 
împartă avantajele în colaborare socială, aşa cum prevede principiul 
distincţiei, cu aceia care au mai puţin noroc. Un alt aspect al demersului e 
acela că meritul moral nu poate determina distribuirea bunurilor; mai mult, 
aceasta trebuie considerată ca bazându-se pe colaborarea socială care e reglată 
prin principii ale dreptăţii 10 . 

Prin aceste cerinţe, Rawls distruge imaginea liberală tradiţională a 
individualistului care prin forţe proprii dobândeşte un drept de dispoziţie 
suveran asupra a ceea ce el însuşi a produs. în locul acesteia ia naştere ideea 
unei filosofii radicale a egalităţii. Egalitatea ne e adusă în faţa ochilor indirect 
prin ideea unei stări originare, situaţie în care oamenii sunt eliberaţi de toate 
diferenţele individuale şi caracteristicile accidentale. Din păcate ideea 
egalităţii nu e formulată niciodată în totalitate clar, însă nucleul acestei idei 
e cuprins în cerinţa ca toţi oamenii să aibă dreptul la aceeaşi influenţă asupra 
instituţiilor şi la aceeaşi atenţie din partea acestora 11 . 

Cu cât reflecţiile morale sunt incluse mai substanţial în starea originară, 
cu atât mai greu e să se menţină cerinţa ca la alegerea principiului să fie 
vorba doar de o decizie raţională, o decizie care, după intenţiile lui Rawls, e 
luată pe baza presupunerilor care sunt larg răspândite, general recunoscute 
şi în anumite împrejurări chiar triviale. Ar fi cu siguranţă greşit să afirmăm 
că ideile lui Rawls despre egalitate ar fi larg răspândite şi triviale. 

Două principii ale dreptăţii - rezultatul 
După Rawls, în starea originară, persoanele raţionale se decid pentru două 
principii ale dreptăţii. Conform primului principiu, fiecare trebuie să aibă 
drept egal la sistemul cel mai cuprinzător al libertăţilor fundamentale egale. 
Al doilea principiu cere ca inegalităţile sociale şi economice să fie astfel 
configurate încât să aducă celui mai defavorizat cel mai mare avantaj şi să 
fie legat de poziţiile şi slujbele care sunt deschise fiecăruia, astfel încât pentru 
obţinerea unor astfel de poziţii să fie dată tuturor o egalitate a şansei 12 . Aici 
primul principiu are întâietate în faţa celui de-al doilea, iar anumite libertăţi 
pot fi limitate doar în favoarea întregului sistem de libertăţi. Ca exemplu, 
Rawls invocă faptul că poate fi justificat să limitezi libertatea de conştiinţă 
în favoarea păstrării legii şi ordinii. în rest nu se ocupă totuşi foarte amănunţit 
de problema libertăţilor concurente şi contradictorii 13 . 

Reflecţiile ce duc la deciderea pentru două principii ale dreptăţii sunt 
însoţite de aşa-numitul criteriu maximin (Maximum mim'morum, adică 
maximizarea minimului) care, după părerea lui Rawls, poate fi urmat în 
starea originară. Acest criteriu care a fost propus de teoreticienii deciziei 
pentru decizia în condiţii de incertitudine spune că noi ordonăm diferitele 
posibilităţi după pierderea lor maximală, adică după cel mai mare eşec 
imaginabil, iar atunci trebuie să ne decidem pentru posibilitatea cu minimul 
de pierdere maximală, adică pentru cel mai mic eşec. Astfel, noi nu vrem să 
ne orientăm nici spre vârful cel mai înalt, nici spre media cea mai mare, ci 
mai mult spre limita inferioară absolută. 

Aplicat la problema dreptăţii, criteriul maximin înseamnă că e raţional 
să se decidă pentru o formă de societate în care grupul cel mai defavorizat - 
în comparaţie cu grupul cel mai rău situat din celelalte forme de societate - 
să fie situat cât mai puţin rău. Mai bine un minimum în siguranţă decât 
posibilitatea - riscantă şi fără garanţii - de a atinge maximul. 

Rawls numeşte două motive pentru caree plauzibil să se rămânăîn starea 
originară la criteriul maximin 4 . El ajută în situaţii în care o cunoaştere a 
probabilităţii diferitelor posibilităţi nu e posibilă sau, în cel mai bun caz, e 
extrem de nesigură; la fel, acest principiu iese în evidenţă şi în situaţii în care 
persoana care se decide se interesează asupra ceea ce ar fi putut eventual 
obţine prin cea mai mică proporţie garantată prin regulă. în sfârşit, criteriul e 
potrivit pentru situaţiile în care diferitele posibilităţi de decizie duc la rezultate 
care, după toate probabilităţile, nu ar putea fi acceptate de persoana vizată. 

Vălul de ignoranţă trebuie să excludă orice cunoaştere a probabilităţilor. 
Cele două componente - teoria despre bunurile de bază din care toţi oamenii 

vor permanent să aibă mai mult, în conexiune cu ideea preeminenţei libertăţii, 
prin care trebuie să se asigure că libertatea nu e vândută unora care astfel ar 
fi mai bine situaţi - trebuie ambele să reducă valoarea îmbunătăţirii care ar 
putea fi obţinută prin minimul garantat. 

Toate aceste reflecţii şi presupuneri au fost supuse unei critici amă¬ 
nunţite 15 . Astfel, printre altele, s-a ridicat obiecţia că aplicarea criteriului 
maximin este mult mai limitată când Rawls acceptă că decizia pentru cele 
două principii nu ar fi asigurată prin acesta. în plus, premisele lui Rawls ar 
fi arbitrare şi croite după propriile sale scopuri. Fiindcă, de exemplu, în 
starea originară nu se ştie cât de mult s-a dezvoltat societatea şi nu se 
poate şti ce minim e garantat prin strategia maximin. însă în aceste condiţii, 
cum putem accepta că nu ne interesează ceea ce se obţine prin minimul 
garantat? Cum vom mai putea determina şi înlătura ceea ce se află sub 
minimul garantat 16 ? 

în măsura în care critica adusă atinge puncte esenţiale, Rawls trebuie 
să revizuiască intenţia de a decide în starea originară ambele principii ale 
dreptăţii doar din decizia raţională şi să ia calea unei filosofii politice mai 
degrabă tradiţională în care propriile supoziţii sunt clar explicate, iar 
consecinţele derivate din ele dezvoltate în mod realizabil. Probabil că atunci 
ar avea loc şi o reviziuire esenţială a principiilor fundamentale. Să luăm în 
considerare încă o dată principiul diferenţei şi critica adusă acestui principiu 
de Nozick. 


Fair play? 

Ideea ce stă la baza principiului diferenţierii e aceea că inegalităţile sunt 
acceptabile doar dacă aduc avantaje grupului celui mai defavorizat. Dife¬ 
renţele în distribuirea veniturilor se justifică aşadar doar atunci când ele 
acţionează în favoarea celui mai slab, aceasta înseamnă că o structură econo¬ 
mică e dreaptă atunci când grupului cel mai defavorizat din interiorul 
respectivei structuri îi merge mai bine decât grupului celui mai defavorizat 
din oricare altă structură economică. Un exemplu puţin simplificator poate 
să clarifice demersul ideatic. Să presupunem mai întâi că venitul mediu al 
conducătorului unei fabrici s-ar ridica la 80.000 DM şi salariul muncitorilor 
40.000 DM. Acum, salariul conducătorului e ridicat la 120.000 DM, ceea 
ce îi motivează pe noii conducători ai afacerii să ridice productivitatea, ceea 
ce face posibilă o mărire a salariului muncitorilor la 42.500 DM. Dacă aceasta 
e singura cale de a ridica salariul muncitorilor, atunci astfel de diferenţe de 
venit sunt justificate după Rawls. în condiţii similare, muncitorilor le merge 

mai bine în noul sistem economic decât în cel vechi şi fiindcă principiul 
distincţiei e urmat, cea de-a doua reglementare e dreaptă şi nimeni nu mai 
are motive de reclamaţie. 

Robert Nozick a ridicat problema dacă principiul distincţiei e corect 17 . 
Rawls dă pentru aceasta următoarea întemeiere principală 18 : bunăstarea 
tuturor depinde de o formă oarecare de colaborare ordonată. Dacă nu ar 
exista această colaborare, nu ar fi posibil pentru nimeni să ducă o viaţă 
satisfăcătoare. De aceea, distribuirea bunurilor ar trebui să fie în aşa fel, 
încât tuturor celor ce fac parte din sistem - şi celor mai rău situaţi - să le fie 
sprijinită pregătirea pentru colaborare. Ede aşteptat că lucrurile vor sta astfel 
doar atunci când sunt respectate condiţiile potrivite (corecte). Ambele 
principii ale dreptăţii par a fi un acord corect. în condiţiile acestui acord, cei 
care în raport cu dotarea sau poziţia socială sunt favorizaţi - avantaje pe care 
nu le-au obţinut ei înşişi -, să se aştepte de la ceilalţi, mai puţin favorizaţi, la 
o pregătire pentru colaborare. Aceasta trebuie să fie în interesul ambelor 
grupuri fiindcă un sistem eficient de colaborare e o precondiţie necesară 
pentru binele tuturor. 

Cei ce sunt mai bine situaţi au avantaje din colaborarea cu cei mai 
slabi, iar cei din urmă au avantaje din colaborarea cu cei dintâi. Deci, 
printr-o colaborare socială generală ambele părţi au de câştigat. Dar câştigul 
este acelaşi şi pentru unii şi pentru alţii? Nozick arată că cei ce sunt mai 
bine situaţi nu au în mod necesar cel mai mare câştig dintr-o colaborare 
socială generală. Mai mult, e posibil ca grupul cu cel mai puternic spirit 
întreprinzător economic şi cu cea mai mare creativitate să se descurce 
excelent, fără colaborarea cu cei mai slabi, în timp ce cazul contrar e greu 
de imaginat. Cei ce sunt cei mai defavorizaţi câştigă printr-o colaborare 
socială generală mai mult decât cei mai bine situaţi, iar această diferenţă 
de utilitate e întărită dacă se introduce un principiu de distincţie prin care 
cei mai slabi sunt avantajaţi explicit. De aceea Nozick crede că e greşit să 
se vorbească aici de un acord corect. Prin principiul distincţiei, cei ce sunt 
mai bine situaţi economic sunt atraşi ca mijloc pentru obţinerea bunăstării 
celor mai slabi. După părerea sa nu e de înţeles cum poate Rawls să-şi 
considere principiul distincţiei imparţial. Nozick observă critic că în acest 
principiu e vorba de un principiu moral în care Rawls îşi exprimă propriile 
sale idei egalitariste. 

Revenind la Rawls, să spunem că opera acestuia rămâne controversată. 
A aşeza discuţia într-un nou context, aceasta este o problemă încă nerezolvată 
a filosofiei morale. 

Robert Nozick: 

Statul minimal 

Una dintre temele fundamentale ale lui Nozick este relaţia dintre individ şi 
stat. Ce domeniu şi ce limite au funcţiile legale ale statului? Poate fi statul 
întemeiat moral sau la baza fiinţei sale, el este un monstru amoral? 

Nozick îşi începe strălucita şi complexa sa caitcAnarchy, State and Utopia 
cu afirmaţia că omul are anumite drepturi intangibile la libertate, printre altele 
şi dreptul de a-şi determina propria sa viaţă. Aceste drepturi sunt absolute, 
astfel încât singura formă de stat care se poate justifica este statul minimal, a 
cărui sarcină constă în a avea grijă ca drepturile fundamentale să nu fie lezate. 
Orice formă de stat care iese din cadrul statului minimal - ceea ce e valabil 
pentru toate formele actuale de stat - este respinsă; orice formă de politică 
distributivă de stat, de exemplu favorizarea celor mai slabi din societate, e 
desemnată ca falsă sau nedreaptă. Bunurile sociale care sunt puse la dispoziţie 
de puterea de stat şi finanţate prin impozite, cum ar fi educaţia gratuită, îngrijirea 
medicală, pensia generală de bătrâneţe reprezintă o încălcare a drepturilor 
individului; acelaşi lucru e valabil pentru obligaţiile care îi sunt impuse 
cetăţeanului, de exemplu obligaţia prestării serviciului militar. 

Nici supoziţiile lui Nozick, nici consecinţele sale extrem liberale nu 
sunt noi. Supoziţiile le împărtăşeşte în mare măsură cu filosofi ca John Locke, 
în timp ce majoritatea consecinţelor sale se regăsesc în cazul diverselor 
mişcări populiste favorabile respingerii impozitului. însă argumentele sale 
sunt adesea originale, iar critica sa este perspicace şi profundă. Nozick 
respectă în mare măsură cerinţa socratică după care filosoful trebuie să-l 
trezească pe cel mulţumit şi să-l aducă în situaţia de a-şi pune din nou 
întrebările fundamentale. 

Pentru unele generaţii, în cercurile progresiste, erau de la sine înţelese 
politica distributivă a statului asistenţial şi asigurarea egalităţii. Iar dacă 
au existat critici, au fost cel mult fiindcă redistribuirea şi egalitatea nu 
erau realizate suficient de consecvent. Acestei concepţii i se opune Nozick 
în cartea sa. Cu toate acestea e îndoielnic că asociaţiile patronatului sau, 
de exemplu, camera de comerţ şi industrie germană s-ar situa fără reţinere 
de partea lui Nozick. Pe de o parte, aceste organizaţii susţin un stat asistenţial 
moderat - în cazuri sociale extreme statul trebuie să exercite o anumită 
funcţie de colectare -, pe de altă parte, Nozick susţine că nedreptăţile din 
trecut pot fi înlăturate, ceea ce ar putea conduce la o modificare radicală a 
situaţiilor actuale. Dacă ar fi îndeplinite, de exemplu, revendicările 

diverselor triburi de indieni asupra teritoriilor lor originare, hărţile ar trebui 
redesenate. 


Drepturile: suveranitatea individului 

Nozick susţine premisa că individul are drepturi fundamentale. Rămâne în 
sarcina individului să dispună în deplină suveranitate de sine şi de viaţa sa, 
ceea ce include şi dreptul la autodistrugere 19 . Acest drept e formulat şi negativ, 
respectiv să fie cruţat de forţă şi alte daune fizice. Dreptul fundamental la 
autodeterminare al individului e conceput ca o sferă morală inalienabilă 
care-1 înconjoară pe omul individual şi care, pe de altă parte, îl limitează în 
acţiunea sa faţă de ceilalţi. Acţiunile mele faţă de alţi indivizi sunt afectate 
de anumite limitări (sule constraints) ce reies din faptul că eu am voie să 
încalc drepturile lor fundamentale tot atât de puţin pe cât ceilalţi au dreptul 
să le încalce pe ale mele 20 . Când acţionăm, condiţia de a nu încălca drepturile 
celorlalţi trebuie să aibă întâietate indiferent de scopul urmărit. 

Limitările acţiunilor mele sunt o expresie a faptului că celelalte pers¬ 
oane sunt intangibile. Aceasta e în versiunea, lui Nozick, ideea lui Kant, 
după care un om nu poate fi tratat niciodată doar ca mijloc. Noi considerăm 
în propria noastră viaţă ca fiind în întregime corect a face ceva neplăcut 
pentru a obţine un bun superior. De ce oare această atitudine nu s-ar putea 
extinde în mod legitim şi la nivelul întregii societăţi, astfel încât unii oameni 
să sufere greutăţi în folosul comun al societăţii 21 ? De ce să nu impozităm 
veniturile unui milionar pentru a ajuta o mamă singură? Acest lucru este 
în concepţia lui Nozick ilegitim fiindcă nu există o astfel de utilitate socială 
generală abstractă. Nu există nici o entitate socială - statul sau naţiunea - 
care ar putea să motiveze neajunsurile în vederea unui bun superior. Nozick 
formulează o altă obiecţie, mai relevantă: există doar oameni diferiţi, 
individuali, fiecare cu propria sa viaţă. A folosi o persoană în favoarea 
altor persoane - aceasta nu ţine cont de faptul că cel vizat trebuie respectat 
ca individ de sine stătător şi că el are doar această viaţă, propria sa viaţă. 
Lui însuşi nu îi revine prin jerfa sa nici un alt folos, fapt pentru care nu 
poate fi obligat să se jertfească; cu atât mai puţin ar putea fi obligat de 
către un stat care trebuie să raporteze la fel faţă de toţi cetăţenii săi. Chiar 
când scopul ar fi ca, în total, să fie încălcate în societate cât mai puţine 
drepturi cu putinţă, acest scop nu poate fi urmărit pe socoteala drepturilor 
individului. Asemenea lui Rawls, Nozick respinge calculele şi reflecţiile 
utilitariste. 

Limitările morale ale libertăţii noastre generale de acţiune îşi au 
întemeierea în diversele caracteristici fundamentale ale persoanei umane; 
aici intră raţionalitatea, voinţa liberă, precum şi capacitatea de a acţiona 
după principii morale 22 . Omul e o creatură în stare să schiţeze planuri pe 
termen lung pentru viaţa sa şi care, pe baza principiilor abstracte, formulate 
de el însuşi poate angaja reflecţii şi poate lua hotărâri - o creatură care, în 
acţiunile sale, se lasă condusă de propriile sale idei despre ceea ce înseamnă 
pentru ea însăşi şi pentru ceilalţi o viaţă adecvată. Prin această imagine 
abstractă, raţionalistă, a omului, Nozick se află pe aceeaşi linie cu Rawls. 
Nozick vede în împrejurarea că o persoană îşi conduce propria viaţă după 
un plan, mijlocul prin care cel vizat obţine o existenţă cu sens pentru el. 
Doar o creatură cu facultatea de a-şi planifica propria viaţă poate avea o 
viaţă cu sens. 

Nozick explică indirect motivul pentru care e corect ca din punctul de 
vedere moral să-i acordăm omului, privit ca individ, dreptul la autodeter¬ 
minare, să-i concedem individului că în anumite situaţii, el este oarecum propria 
sa proprietate şi nu a altcuiva 23 . Căci dacă nu aş avea dreptul să dispun de 
propriul meu corp cum m-aş putea atunci împotrivi cerinţelor altora care îmi 
cer de exemplu rinichii după motoul: „I-ai folosit 35 de ani şi fiindcă ei tot mai 
funcţionează, nu a venit timpul ca cetăţenii defavorizaţi să dispună cu ajutorul 
procedeelor noastre de transplant de aceste organe?” Fiindcă nu mi-am obţinut 
singur rinichii, nu i-am „câştigat” - faptul că îi am e un accident biologic 
independent de mine -, cum aş putea atunci pretinde pentru mine dreptul 
individual de a avea voie să-i folosesc o viaţă întreagă? Nu ar fi, oare, corect şi 
cinstit dacă ei, la fel ca toate celelalte resurse sociale şi avuţii, ar fi împărţiţi 
astfel încât cât mai mulţi să aibă din acestea un procent cât mai mare? 

Ideile lui Nozick despre dreptul suveran la autodeterminare dau unor 
astfel de întrebări un răspuns convingător. El merge totuşi mai departe cu 
afirmaţia că dreptul omului la autodeterminare include şi dreptul de a-şi 
procura un venit fiindcă, altfel, primul drept ar fi pur formal. în virtutea 
propriilor capacităţi şi talente, care sunt o parte a lui însuşi şi nu active 
comunitare cum afirmă Rawls, omul se poate folosi de aceste resurse naturale, 
astfel încât lucrurile obţinute cu ajutorul lor să devină o proprietate privată. 
Exploatarea resurselor pământului cu ajutorul oamenilor e justificabilă legal, 
respectiv moral, doar atunci când se desfăşoară în aşa fel încât ceilalţi nu 
sunt mai rău situaţi decât ar fi dacă această folosire nu ar avea loc 24 . 

Nozick oferă diverse motive empirice pentru care dreptul proprietăţii 
private şi o economie de piaţă capitalistă vor conduce la situaţia în care 

aceia cărora folosirea liberă a resurselor naturale nu le mai este accesibilă, 
fiindcă a fost câştigată deja de alţii, nu sunt mai defavorizaţi decât ar fi în 
mod normal. Piaţa liberă cu dreptul proprietăţii private va avea grijă de o 
folosire efectivă a resurselor limitate şi va încuraja bogăţia de invenţii şi 
gândirea nouă. 

Proletarul lipsit de proprietate va sta prin deciziile altora în anumite 
împrejurări în faţa alegerii de a muri de foame sau de a lucra pentru un 
salariu mic. în măsura în care ceilalţi s-au mişcat în exercitarea drepturilor 
lor în cadrul permis, el îşi ia însă voluntar decizia în aceste condiţii dificile. 
A trebui să supravieţuieşti în condiţii nefavorabile trebuie să fie într-adevăr 
dur; însă în concepţia lui Nozick acest fapt nu e nedrept 23 . 

Deşi posibilitatea individului de a duce o viaţă cu sens e fundamentul 
drepturilor sale, după Nozick, nu e exclus nici ca puterea de stat să impună 
fiecăruia dintre cetăţenii săi obligaţii reduse prin care ceilalţi, de exemplu 
oamenii cu un handicap grav, să poată duce o viaţă cu sens sau, mai ales, 
să poată trăi. Forma de argumentare preferată de Nozick în această discuţie 
constă în a analiza de fiecare dată câteva situaţii concrete obişnuite despre 
a căror semnificaţie cei mai mulţi dintre oamenii care trăiesc în vest - sau 
cel puţin Nozick şi cititorii săi de aceeaşi orientare sunt de acord, iar din 
aceste situaţii derivă de fiecare dată câteva consideraţii generale. Fireşte, 
acest fapt a îndemnat criticii să pună întrebări cum ar fi: să presupunem că 
viaţa unei persoane ar putea fi salvată doar prin încălcarea dreptului 
proprietăţii unei alte persoane, ca de exemplu în privinţa unui anumit 
medicament 26 . Ce e de făcut atunci? Nozick răspunde într-o notă marginală 
că limitările aparent absolute ale modurilor noastre de acţiune faţă de 
drepturile celorlalţi pot fi blocate în anumite cazuri extreme, pentru a evita 
catastrofe morale terifiante. Ideea nu e însă aprofundată. Se păstrează 
impresia generală că e vorba de drepturi absolute. Din păcate, Nozick nu 
se ocupă în nici un loc al cărţii sale de felul în care e întemeiat statutul 
moral al acestor drepturi. Dacă dreptul proprietăţii, considerat moral, are 
aceeaşi valoare ca dreptul individului la autodeterminare, atunci vala¬ 
bilitatea poziţiei lui Nozick e în pericol. însă dacă dreptul individului la 
autodeterminare are prioritate faţă de dreptul proprietăţii, atunci coerenţa 
ideilor devine îndoielnică fiindcă intangibilitatea proprietăţii e o supoziţie 
necesară pentru respingerea de către Nozick a oricărei forme de stat care 
- ca statul asistenţial - iese din cadrele statului minimal. 

De la anarhie la statul minimal 

Dacă drepturile individului sunt atât de cuprinzătoare precum le stabileşte 
Nozick, atunci cu ce drept mai există statul în general? într-o societate în 
care nu există puterea statului, adică nu există nici un monopol legitim al 
puterii, fiecare are dreptul de a se proteja împotriva abuzurilor faţă de propria 
persoană sau faţă de proprietatea sa 27 . Exercitarea privată a dreptului şi legii 
conduce fireşte la stări haotice şi poate conduce la fapte de răzbunare şi 
pretenţii de înlocuire. Fiindcă o astfel de stare e instabilă şi neplăcută pentru 
toţi, Nozick îndeamnă ca oamenii să se reunească în asociaţii de protecţie, 
în care disputele membrilor să fie tranşate intern, iar membrii înşişi să fie 
apăraţi de atacuri din exterior. Pe baza unui mecanism de piaţă simplu, o 
astfel de asociaţie de protecţie poate atinge în cadrul unui anumit teritoriu o 
poziţie de monopol şi, prin aceasta, poate deveni o formaţiune statală. Statul 
ia fiinţă prin urmare ca o consecinţă, iniţial neplanificată, a acţiunilor umane; 
el nu este o construcţie conştientă. 

Un stat poate lua fiinţă fără ca vreun drept să fie încălcat, fiindcă membrii 
îşi transmit dreptul de exercitare privată asociaţiei de protecţie. însă cum se 
comportă cu aceia care nu se alătură asociaţiei, dar cu toate acestea trăiesc 
pe teritoriul ei? Are asociaţia dreptul de a-i obliga la afiliere? Acest lucru e 
negat de Nozick. Fireşte, asociaţia are dreptul să-i împiedice la exercitarea 
propriei justiţii şi să-i împiedice să-i pună în pericol pe ceilalţi. Supoziţia 
pentru acest drept e totuşi ca persoana vizată să obţină o compensaţie pentru 
limitările propriilor libertăţi de desfăşurare, care sunt impuse de asociaţie. 
Rezolvarea subţilă a acestei probleme complicate e unul dintre punctele 
teoretice importante ale cărţii 28 . Aceia care sunt defavorizaţi, fiindcă le este 
interzis să desfăşoare acţiuni care ar putea să dăuneze celorlalţi, trebuie să 
primească o despăgubire pentru limitările ce le sunt impuse. Această 
despăgubire include, printre altele, ca asociaţia să le acorde protecţia gratuită 
a drepturilor nemembrilor, deci persoanelor care nu participă la costurile 
structurii juridice. însă ei nu pot fi obligaţi la afiliere şi le rămâne posibilitatea 
de a constitui propriile lor mici comunităţi, în care o asociaţie se poate 
amesteca, doar dacă e necesar, pentru protecţia propriilor membrii. 

Acesta e statul minimal al lui Nozick; el reprezintă forma cea mai 
cuprinzătoare de putere, de stat legitim, fiindcă orice stat care ar depăşi 
această formă ar încălca drepturile personale ale individului. Impozitarea 
venitului din muncă e în concepţia lui Nozick echivalentă, practic, cu munca 
forţată 29 . A pretinde 50% din venitul din muncă sub formă de impozite, 
înseamnă a-1 obliga pe cel vizat să lucreze jumătate din timpul său pentru 

ceilalţi. Dacă impozitarea e proporţională cu venitul, atunci aceasta nu 
micşorează deloc obligaţia. înseamnă doar că cel ce lucrează e obligat să 
dea o parte din rezultatele acelei munci, care e folosită pentru simpla securitate 
şi minimul de existenţă. Dincolo de aceasta, înseamnă că sistemul de 
impozitare îl atinge mai tare pe nefericitul care trebuie să plătească pentru 
plăcerile sale, decât pe cel care se mulţumeşte cu plăcerile gratuite ale vieţii, 
într-un stat asistenţial individul nu are - după Nozick - nici un drept suveran 
de a dispune de sine însuşi ( self-owner-ship)-, mai mult, fiecare individ are 
un drept de proprietate parţial, astfel încât o cotă-parte de acţiuni revine 
altor indivizi, fiindcă fiecare are într-o formă oarecare dreptul la bunurile 
sociale ce provin în mare parte din munca celorlalţi. 

Dreptatea distributivă: de la fiecare după preferinţe, 
fiecăruia după îndreptăţire 

într-o societate liberă nu există o distribuire a bunurilor sau a altor lucruri 
fiindcă nici o persoană sau grup nu e îndreptăţit să controleze toate resursele 
şi să dispună de felul în care trebuie ele distribuite. Tot atât de puţin are loc 
o repartizare sau distribuire a bunurilor pe cât există o repartizare a partenerilor 
căsniciei în care persoanele însele decid cu ce partener doresc să se 
căsătorească 30 . Repartizarea bunurilor într-o societate liberă e produsul mai 
multor decizii individuale care vizează în mod justificat diversele persoane. 

în concepţia lui Nozick, bunurile trebuie să fie distribuite conform teoriei 
dreptăţii. Aceasta din urmă înseamnă că doar bunurile pe care oamenii le-au 
dobândit în mod legal pot fi distribuite. Dacă o persoană a dobândit un bun în 
mod legal, de exemplu l-a produs sau l-a obţinut de la un alt producător, 
atunci statul nu are nici un drept să-l distribuie altcuiva. Distribuţia dreaptă 
ţine de aceea de felul în care bunul a ajuns în mâinile posesorului, deci de 
traseul său anterior. Majoritatea celorlalte teorii despre dreptatea distributivă 
îşi îndreaptă atenţia doar asuprarezultatului distribuirii, unde interesul esenţial 
se referă la distribuirea bunurilor (compară cu principiul distincţiei al lui Rawls). 

Nozick identifică trei tipuri de probleme pe care dreptatea le ridică în 
raport cu proprietatea 31 . Mai întâi ar fi dobândirea originară a proprietăţii, 
aceasta înseamnă dobândirea de bunuri „fără stăpân”. Acest tip de problemă 
cuprinde printre altele întrebarea, tematizată deja mai înainte, în ce măsură 
resursele naturale şi alte bunuri fără posesor pot fi trecute în relaţia de pro¬ 
prietate şi prin ce proces poate avansa această trecere. în al doilea rând e 
vorba de problematica trecerii de la posesiune, deci de la întrebarea cum o 
persoană poate dobândi o proprietate de la o altă persoană, căreia îi aparţine 

încă proprietatea vizată. Principiul lui Nozick de dreptate a distribuţiei spune 
că o distribuţie este dreaptă în măsura în care fiecare are dreptul la posesiunile 
care îi aparţin conform distribuţiei. Sau, într-o formulare diferită şi concretă: 

1. Cine dobândeşte o proprietate conform principiului dreptăţii în achiziţie, 
este îndreptăţit la această posesiune. 

2. Cine dobândeşte o proprietate conform principiului dreptăţii în transfer 
de la altcineva îndreptăţit la acea proprietate, este îndreptăţit la acea 
proprietate. 

3. Drepturile la proprietate nu iau naştere decât prin aplicări (repetate) ale 
regulilor (1) şi (2) 32 . 

Dacă lumea ar fi în întregime dreaptă, aceasta ar însemna că toate 
situaţiile de fapt ar lua fiinţă în concordanţă cu ambele principii ale dreptăţii 
- (1) şi (2). însă, în fapt, hoţii, şarlatanii şi răufăcătorii mici sau mari s-au 
aflat totdeauna la polul opus. Această adunătură pestriţă face obiectul celui 
de-al treilea tip de probleme ale lui Nozick: rectificarea nedreptăţii în raport 
cu posesiunea. Abia aici poate fi vorba de o redistribuire. Dacă relaţiile 
actuale de proprietate s-au realizat prin acţiuni anterioare nedrepte cum 
pot fi atunci recorectate păcatele trecutului? Această problemă extrem de 
complicată şi de actuală e tratată de Nozick în mai puţin de o pagină şi 
jumătate în careîn linii mari stabileşte doar că aceasta e o problemă foarte 
importantă 33 . Altundeva, într-un pasaj ironic, este de părere că introducerea 
socialismului ca pedeapsă pentru păcatele trecutului ar fi totuşi prea 
drastică; un stat mai cuprinzător decât statul minimal ar putea fi necesar o 
perioadă de timp limitată pentru a îndrepta nedreptăţile din trecut 34 . Aceasta 
ar face posibilă o politică de distribuire care nu se distinge prea mult de 
cea a lui Rawls. Ca şi în celelalte puncte delicate, Nozick trece însă şi aici, 
repede şi cu iscusinţă, la altă temă. Principiile dreptăţii distributive sunt 
împărţite de Nozick în două tipuri 35 . El pune faţă în faţă aşa-numitele 
principii structurate (pattemed ) cu cele nestructurate, respectiv cele istorice 
cu cele nonistorice (orientate spre rezultat). Un principiu de distribuire e 
structurat când precizează că distribuţia trebuie să aibă loc conform unei 
dimensiuni naturale, ca de exemplu să se dea fiecăruia după meritul său 
moral sau după realizările sale. Un principiu structurat nu poate fi nici 
istoric - întrucât împărţirea are loc pe baza unei dimensiuni a acţiunilor 
anterioare, de exemplu folosirea conform meritului sau realizărilor - nici 
nonistoric, ceea ce e cazul atunci când dimensiunea distribuirii nu are la 
bazăacţiuni anterioare, deci de exemplu epropusăîn funcţie de inteligenţă 
şi rasă. Principiul dreptăţii nu e un principiu structurat fiindcă nu există 

nici o dimensiune naturală separată din care să se deducă distribuţiile ce 
rezultă din principiu. 

Teoria proprie lui Nozick este istorică şi nu structurală - sau mai simplu: 
fiecare după preferinţele sale, fiecăruia după îndreptăţire! 

Nozick încearcă să critice alternativele la propria sa teorie, deci distri¬ 
buţia structurată şi orientată spre rezultat, pe baza unui exemplu intuitiv 36 . 
Să presupunem o distribuţie V! care e considerată dreaptă fiindcă e în 
concordanţă cu un principiu oarecare de distribuire sau cu o lege 
fundamentală a orientării spre rezultat. Acum intră în scenă WiltChamberlain 
- un jucător de baschet american. Fanii baschetului cad în extaz când îl văd 
jucând şi cumpără din proprie voinţă bilete la jocurile sale. Cu echipele la 
care joacă, el încheie un acord conform căruia din fiecare bilet vândut trebuie 
să-i revină 25 de cenţi: după încheierea sezonului a reieşit o altă distribuţie 
V 2 , fiindcă Walt Chamberlain a avut din sportul său încasări care au depăşit 
de departe veniturile celorlalţi. Şi V 2 apare în contradicţie cu V,. Este V 2 
nedreaptă? în cazul în care fiecare persoană a avut dreptul de folosinţă, aşa 
cum îl avea în cazul V,, indiferent dacă distribuţia rezultată de aici 
corespundea unei anumite structuri sau unui anumit rezultat, V 2 trebuie 
considerată dreaptă, căci mulţi oameni s-au hotărât voluntar să-i dea 25 
cenţi din banii lor lui Chamberlain. Ar fi putut da aceşti bani şi pentru un 
bilet de cinema şi pentru un ziar. Dacă V, a fost o distribuţie dreaptă, iar 
oamenii au preschimbat-o în V 2 făcând să parvină altcuiva părţi din cota- 
parte ce le-a fost dată lor în V,, atunci şi V 2 ar fi dreaptă prin urmare. Aparenţa 
de nedreptate se naşte doar atunci când li se conferă indivizilor pe de o parte 
liberul drept de dispoziţie asupra bunurilor lor, iar pe de altă parte, se pretinde 
că distribuţia ce rezultă din exercitarea acestui drept ar trebui să fie conform 
principiului de distribuire structurat iniţial şi orientat spre rezultat. 

Concluzia lui Nozick este că nu poate exista o afirmare a principiilor 
orientate spre rezultat sau o distribuire structurală fără un amestec permanent 
în viaţa omului. Pentru a păstra o anumită structură, statul ar trebui să intervină 
întotdeauna ca să împiedice oamenii să înstrăineze mijloacele corespunzător 
propriilor dorinţe; sau statul ar trebui să intervină pentru a le lua anumitor 
oameni mijloacele care mai înainte le-au fost date de bună voie. 

Exemplul lui Nozick are o forţă de convingere considerabilă. El invocă 
spectrul unei puteri de stat tiranice, care, în mod arbitrar şi imprevizibil, 
împiedică dezvoltarea liberă a omului prin acapararea unor părţi ale pro¬ 
prietăţii sale. Criticii au atras totuşi atenţia asupra faptului că amestecul statului 
nu trebuie să aibă loc arbitrar şi poate fi în întregime previzibil, de exemplu 

în forma unui impozit pe venit după un tabel sau o scală determinată 37 . în 
cadrul unui astfel de sistem va fi posibilă în viitor majoritatea covârşitoare a 
tranzacţiilor capitaliste dintre oamenii adulţi. în continuare pare a se naşte o 
diferenţă considerabilă între cazul în care veniturile lui Chamberlain se supun 
unei impozitări ale cărei principii sunt cunoscute de la bun început şi cel în 
care oamenilor li se interzice să-i plătească ceea ce acesta cere şi astfel să li 
se interzică să-l vadă jucând. 

în cele din urmă rămâne deschisă problema de ce, în cazul V,, Nozick 
le oferă oamenilor libertatea absolută de a dispune de proprietatea lor după 
propria părere - un drept pe care ei nu îl posedă în teoriile structurale, pe a 
căror supoziţie pare să se bazeze VDacă lucrurile stau astfel, atunci Nozick 
arată că propriul său principiu de dreptate nu poate fi redus la principiile 
structurale - un rezultat care abia poate surprinde şi poate servi cu greu ca 
argument corect 38 . 

însă chestiunea e mai încâlcită decât părea la început. Căci Nozick 
poate, pe bună dreptate, să se refere la faptul că lucrurile ce au fost produse 
şi prelucrate de oameni într-o formă oarecare sunt considerate după principiile 
distributive structurale ca un amestec uriaş în vederea nevoilor comune 
tuturor. Ceea ce nu înseamnă nimic altceva decât că aceste teorii ignoră 
sistematic drepturile celor ce lucrează asupra propriilor produse. Un punct 
fierbinte e aici fireşte întrebarea cât de cuprinzătoare pot fi aceste drepturi. 
După cum s-a amintit deja, Nozick oferă o discuţie sistematică a problemei 
diferitelor drepturi concurente. 

Puterea lui Nozick constă în a fi pus sub semnul îndoielii, într-un mod 
originar, adevăruri unanim recunoscute. Propriile sale propuneri de solu¬ 
ţionare se termină însă la rândul lor, adesea, cu întrebări deschise - o carac¬ 
teristică pe care o împărtăşeşte cu o mare parte dintre filosofia contemporană 
de calitate, însă şi cu filosofiile epocilor trecute. 

6. LIMBAJ ŞI ONTOLOGIE 


Oliver R. Scholz 


Willard Van Orman Quine 
Empirismul naturalizat 


Viaţa şi opera 

Născut la 25 iunie 1908 în Akron (Ohio), Willard Van Orman Quine a fost 
în copilărie interesat de geografie, de ţări îndepărtate, iar curând după aceea 
şi de limbile străine, de înrudirea dintre ele şi de originea enigmatică a 
cuvintelor lor şi semnificaţiilor acestora. Hărţile şi dicţionarele au rămas un 
hobby pentru Quine, fapt care nu e cu totul lipsit de legătură cu interesele 
sale profesionale. în ce priveşte perioada sa timpurie, Quine observă: 

„ The continuing charm ofgeography was duenot only to the exotic, but to structure. 
1 was interested in boundaries, and in where you get to when you proceed thus 
and so... An interest in foreign languages, like an interest in stamps, accorded 
with my taste for geography. Grammar, moreover, appeals to the same sense thal 
is gratifted by mathematics, or by the structure of boundaries and road networks ’’ 
(„Farmecul persistent al geografiei se datora nu numai atracţiei pentru exotic, ci 
mai curând pasiunii pentru structuri. Mă interesau graniţele şi întrebarea unde 
ajungi, dacă o iei pe un drum sau altul. Pasiunii mele pentru geografie îi corespundea 
un interes pentru limbi străine şi mărci poştale. Mai mult, gramatica se adresează 
aceluiaşi simţ a cărui satisfacţie e dată de matematică sau de structura graniţelor şi 
reţelelor de drumuri”) 1 . 

în liceu, Quine preferă modulul de ştiinţe celorlaltor cursuri („ Classical, 
Technical, Commercicd Course"). Dezvoltă înclinaţii scriitoriceşti, pe care 



344 


Filosofia analitică 


şi le exercită în diferite direcţii. Primele interese filosofice trebuie să i se fi 
trezit datorită lecturii lui Eureka de Edgar Allan Poe, ca şi datorită unei 
anumite nelinişti privitoare la lipsa de credibilitate a doctrinelor religioase. 
Printre primele opere filosofice citite de Quine se numără Pragmatismul lui 
William James. La Colegiul Oberlin pune accent mai mult pe specializările 
matematică şi filosofie. Devine interesat de opera lui Bertrand Russell, despre 
care se spunea pe atunci că ar avea o „filosofie matematică”. Quine îi citeşte 
atât operele de popularizare, cât şi scrierile de logică, şi se familiarizează cu 
lucrările altor matematicieni şi logicieni. Natural, în centrul atenţiei sale a 
stat multă vreme o singură operă, Principia Mathematica, rodul strădaniei 
comune a lui Russell şi Alfred North Whitehead. Acesta din urmă preda 
filosofia la Harvard. Ca urmare, în 1930 Quine se mută la Harvard, univer¬ 
sitate unde a predat până în anul 2000. Acolo a audiat şi prelegerile lui H.M. 
Sheffer, un logician de prestigiu, şi ale lui C.I. Lewis, care era de asemenea 
un bun cunoscător al logicii modeme, fiind preocupat mai ales de chestiuni 
de gnoseologie şi etică, şi de la care Quine a învăţat multe despre noile 
orientări din pragmatism şi naturalism. în 1931, Quine îl întâlneşte personal 
pe primul său maestru, Bertrand Russell, pe când acesta ţinea o prelegere la 
Harvard - întâlnire care a sporit şi mai mult admiraţia lui Quine pentru 
Russell. Quine absolvă facultatea în 1932 sub conducerea lui Whitehead, cu 
lucrarea The Logic ofSequences: A Generalization of Principia Mathematica. 

O bursă îi permite lui Quine să întreprindă o călătorie de studii în Europa 
între 1932 şi 1933. Sosit în America de la Viena, Herbert Feigl, ca şi alţi 
prieteni, îl sfătuiseră pe Quine să-i viziteze pe membrii Cercului de la Viena. 
în timpul celor cinci luni pe care le petrece la Viena, Quine îi cunoaşte, 
printre alţii, pe Moritz Schlick, Kurt Godel, Hans Hahn, Hans Reichenbach 
şi Alfred Jules Ayer. (Otto Neurath, ale cărui idei l-au influenţat puternic, cu 
siguranţă, se afla pe atunci la Moscova; Quine avea să-l întîlnească abia 
cîţiva ani mai târziu). Discuţiile de la Viena l-au pregătit pe Quine pentru 
prima sa întâlnire cu Rudolf Camap, aflat pe atunci la Fraga, ca şi cu logicienii 
polonezi ce activau la Varşovia - mai ales Stanislaw Lesniewski, Jan 
Lukasievicz şi Alfred Tarski. Sejururile de la Praga şi Varşovia i s-au părut 
lui Quine, în retrospectivă, ca fiind Jhe intellectually most rewarding months 
I have known” („din punct de vedere intelectual, cele mai utile luni pe care 
le-am trăit”) 2 . Celebritatea timpurie a lui Camap se datora în primul rând 
cărţii sale Der logische Aufbau der Welt („Structura logică a lumif’, 1928), 
în care acesta încercase o împlinire efectivă a programului empirist utilizând 
rezultatele logicii celei mai noi pe atunci. La momentul vizitei lui Quine, 

Camap tocmai definitivase cea de-a doua sa capodoperă, Die logische Syntax 
derSprache (, JSinîaxa logică a limbajului'f . Nu doar datorită acestor lucrări, 
dar şi datorită impresiei adânci pe care a lăsat-o asupra lui Quine personalitatea 
lui Camap, acesta a exercitat continuu influenţa cea mai mare asupra lui 
Quine, iar, în punctele în care nu au fost de acord, i-a fost adversarul cel mai 
de seamă. în Varşovia, Quine a purtat discuţii cu logicienii cei mai importanţi, 
discuţii al căror rezultat se va vedea deja în versiunea publicată a dizertaţiei 
sale - acum sub titlul de A System of Logistic (1934). 

La întoarcerea sa, Quine devine Junior Fellow la Harvard, un aranjament 
care-i asigura bune condiţii de cercetare. Câţiva ani lucrează ca Faculty 
Instructor, având sarcina de a preda în domeniul logicii matematice. Aceasta 
este cu siguranţă şi cauza apariţiei ulterioare a mai multor tratate de logică. 
O parte considerabilă a logicienilor şi filosofilor de seamă pe care Quine îi 
cunoscuse în călătoria sa în Europa au trebuit să emigreze în Statele Unite, 
dat fiind că teroarea nazistă se întindea. Unii dintre ei s-au oprit pentru mai 
multă sau mai puţină vreme la Harvard, care devenise o citadelă a empi¬ 
rismului logic. Prin intervenţia lui Quine, Tarski primeşte o slujbă la Harvard 
University; Camap plecase deja din Praga la Chicago. Cât de stimulativi au 
fost aceşti ani la Harvard se poate doar bănui dintr-o enumerare a „eveni¬ 
mentelor filosofice” ale anului 1940: Russell ţine seria de prelegeri William 
James la Harvard; Camap vine acolo ca profesor invitat pentru un an; în 
toamnă, Russell, Camap, Tarski şi Quine discută manuscrisul lucrării lui 
Camap Introduction to Semantics (încă de atunci, Tarski şi Quine au atacat 
distincţia dintre propoziţiile analitice şi cele sintetice). 

După serviciul militar în marina americană, între 1942 şi 1945, Quine 
se reîntoarce la vechiul loc de activitate. în 1948 devine Full Professor, iar 
în 1956 primeşte catedra Edgar Pierce. Activitatea sa didactică şi de cercetare 
la Harvard a fost totuşi mereu întreruptă de prelegeri şi cicluri de conferinţe 
în toate ţările ce-1 fascinaseră încă de când le privea pe hartă, în copilărie. 

Quine aparţine, şi în ceea ce priveşte întinderea operei sale, celor mai 
productivi filosofi americani contemporani. La cele aproape o duzină şi jumătate 
de monografii, nenumărate articole, se mai adaugă multe replici, contribuţii la 
discuţii şi recenzii, toate pline de substanţă. Pe bună dreptate, capodopera sa 
unanim recunoscută este lucrarea Word and Object („Cuvânt ţi obiect', 1960), 
în care rezultatele logice, ontologice, gnoseologice şi de filosofia limbajului 
sunt reunite într-o imagine de ansamblu. Fără a greşi prea mult putem numi 
The Roots ofReference {Rădăcinile referinţei ”, 1974) ca fiind a doua mare 
capodoperă a lui Quine. Ducând mai departe ideea din „The Ontogenesis of 

Reference”, capitolul al IE-lea al lucrării Word and Object, ea schiţează felul 
în care putem explica, din perspectivă empiristă, învăţarea limbajului şi 
dobândirea unei teorii pornind de la percepţii senzoriale. 

Articolul cel mai influent este, fără îndoială, Two Dogmas of 
Empiricism, devenit între timp un text clasic - cel puţin în cadrul filosofiei 
analitice. împreună cu o altă scriere clasică - On What There Îs („Despre 
ceea ce există’) - acesta alcătuieşte partea centrală a culegerii From a 
Logical Point of View ( ,J)intr-o perspectivă logică’, 1953). Printre 
antologiile mai târzii se numără Selected Logic Papers (1966), The Ways 
of Paradox and Other Essays (1966, ediţia a U-a 1976), ca şi, mai recent, 
Theories and Things (1981), alături de nenumărate lucrări referitoare al 
chestiuni de detaliu şi la explicaţii suplimentare. între acestea se află şi 
scrierea, enorm de influentă, Ontological Relativity and Other Essays 
(„Relativitatea ontologică şi alte eseuri”, 1969); alături de eseul omonim, 
ce reia şi dezvoltă teze mult discutate în Word and Object, în special 
articolul Epistemology Naturalized („Epistemologia naturalizată’) a 
suscitat discuţii vii pe chestiuni fundamentale. 

Volumul The Web ofBelief(,Re(eaua opiniilor”, 1970), scris împreună 
cu Joseph Ullian, are un caracter introductiv. Detalii nu doar biografice, ci şi 
de istoria ştiinţei se află răspândite în voluminoasa biografie a lui Quine The 
Time of My Life (1985). Un „dicţionar intermitent filosofic”, cum sună 
subtitlul, conceput în tradiţia operei Dictionnaire philosophique portatif al 
lui Voltaire, este ultima carte a lui Quine 4 . Ea poartă titlul aluziv de Quiddities 
şi a apărut în anul 1987. 


Firul roşu 

Opera filosofică a lui Quine devine unitară, capătă contururile unui întreg, 
dacă o înţelegem ca pe încercarea de a ajunge la un empirism cteplin, cu 
adevărat consecvent. Quine continuă pe de o parte empirismul modem 
tradiţional - atât sub forma lui clasică, dar şi în varianta empirismului logic; 
pe de altă parte, el încercă să-l ferească de scopuri ce nu pot fi atinse, să-l 
purifice de concepte şi dogme ce nu pot fi dovedite în manieră empiristă şi 
să-l înlocuiască cu un empirism ce poate fi susţinut, adaptat situaţiei actuale 
a ştiinţelor empirice şi aflat în contact cu acestea 5 . 

Intenţia noastră de a-1 prezenta pe Quine drept inovator al empirismului 
pare a fi contrazisă de imaginea lui Quine în calitate de logician. O privire 

fugară peste titlurile unora dintre monografii sale - A System of Logistic, 
Mathematical Logic, Elementary Logic, O Sentido da Nova Logica, Methods 
of Logic, Set Theory and Its Logic, Philosophy of Logic etc. - ne dă deja 
impresia că gândirea lui Quine are de-a face în primul rând cu logica, în 
special cu teoria mulţimilor şi filosofia logicii. în legătură cu acestea, trebuie 
să observăm că, neîndoielnic, Quine a ajuns printre altele la filosofie prin 
intermediul logicii şi matematicii şi a adus contribuţii importante la logica 
matematică şi filosofică. Cu toate acestea, o parte importantă a scrierilor 
rezultate din aceste eforturi urmăreşte doar scopuri didactice şi de popu¬ 
larizare: rezultatele logicii modeme trebuie răspândite, transmise într-o 
manieră clară, iar pionierii acestui domeniu trebuie cunoscuţi. Quine 
subliniază: „...thepedagogical motive has dominated my work in logic" 
(„.. .lucrările mele de logică sunt animate de o intenţie pedagogică”) 6 . Iar 
direcţia pe care o apucă scrierile logice propriu-zise - ef ortul pentru obţinerea 
unui simbolism mai clar, mai simplu, caracterizat de transparenţă şi economie 
ontologică - este cu totul în spiritul empirismului logic; strădaniile sale pe 
tărâmul logicii se îmbină perfect cu restul ansamblului. O aplicare a 
rezultatelor logicii este manifestă chiar încapodoperele sale Word and Object 
şi The Roots of Reference. 


Empirismul ideilor - Locke şi successorii săi 

Pentru a vedea mai clar care sunt punctele din empirismul tradiţional la care 
Quine aderă, şi cele pe care le respinge sau modifică, ar trebui să ne reamintim 
pe scurt câteva dintre tezele fundamentale ale programului empirist 7 . Cel 
mai bine ar fi să pornim de la An Essay Conceming Human Understanding, 
capodopera de filosofie teoretică a lui John Locke. După ce, în prima carte 
a eseului, Oflnnate Ideas, Locke încearcă să respingă prin reducere la absurd 
teza carteziană despre ideile şi principiile înnăscute, la începutul celei de-a 
doua cărţi, On Ideas , el încearcă să dea un răspuns la întrebarea care este 
elementul pozitiv pe care se sprijină cunoaşterea umană, căci ţelul propus 
de Locke se exprimă astfel: „fo enquire into the Original, Certainty and 
Extern ofhumane Knowledge" („să cercetăm originea, certitudinea şi întin¬ 
derea cunoaşterii umane” - I, 1, 2) 8 . întrucât materialul din care mintea 
umană poate plăsmui cunoaşterea este numit la Locke „idei” (ideas), această 
chestiune fundamentală capătă următoarea formulare: cum poate fi mintea 
înzestrată cu toate aceste idei? Locke răspunde: „fo this I answer, in one 

word, from Experience: In that, all ow Knowledge is founded; and from 
that it ultimately derives it seif' („La această întrebare, răspund într-un singur 
cuvânt: din experienţă. Pe ea se bazează întreaga noastră cunoaştere, din ea 
derivă în ultimă instanţă”) 9 . în cele ce urmează, Locke distinge între două 
surse ale cunoaşterii, care sunt pentru el două tipuri de experience 

„ Our Observation employ’d either about externai, sensible Objects; or about the 
internai Operations of our Minds, perceived and reflected upon by our selves, is 
that, which supplies our Understanding with all the materials of thinking. These 
two are the Fourttains of Knowledge, from whence all the ldeas we have, or can 
naturally have, do spring" (.facultatea noastră de observaţie, aplicată fie la 
obiectele externe sensibile sau la operaţiile interne ale minţii noastre, percepute 
în reflecţia noastră este aceea carefurnizează intelectului întreg materialul gândirii. 
Acestea două sunt izvoarele cunoaşterii din care izvorăsc toate ideile pe care le 
avem sau le putem avea în mod natural”) 10 . 

Cele două surse ale cunoaşterii sunt aşadar „s ensatiori ’, experienţa senzorială 
externă, şi ,/eflection", experienţa internă. Acestea sunt singurele surse ale 
cunoaşterii omeneşti: 

„ The Understanding seems to me, noi to have the least glimmering of any ldeas, 
which it doth not receivefrom one of these two. Externai Objects fumish the Mind 
with the ldeas of sensible qualities, which are all those differeru perceptions they 
produce in us: And the Mind fumishes the Understanding with ldeas of its own 
Operations” („Intelectul, îmi pare, nu are nici cea mai mică scânteiere a vreunei 
idei pe care să ih> fi primit de la una din aceste două surse: obiectele externe 
furnizează minţii idei ale calităţilor sensibile, percepţii diverse produse în noi; iar 
mintea furnizează intelectului idei produse de propriile sale operaţii”) 11 . 

Acest „way of ideas” este determinant şi pentru teoria semantică a lui Locke. 
La sfârşitul cărţii a U-a, Locke afirmă că doar ca urmare a efortului depus 
pentru scrierea sa Essay i-a devenit clară importanţa aparte pe care o are 
limbajul pentru intenţia sa de a articula o teorie a cunoaşterii. Din această 
cauză, înaintea cărţii a IV-a, Of Knowledge and Opinion, este inserată o 
carte OfWords, „Despre cuvinte”: 

„Upon a nearer approach, I find, that there is so close a connexion between 
Ideas and Words; and our abstract ldeas, and general Words, have so constant 
a relation to one another, that it is impossible to speak clearly and distinctly of 
our Knowledge, which all consists in Propositions, without considering, first, 

the Nature, Use, and Signification ofLanguage." („La o examinare mai atentă, 
îmi dau seama că există o legătură atât de strânsă între idei şi cuvinte, şi că ideile 
noastre abstracte şi cuvintele generale se află într-o relaţie atât de constantă, 
încât e imposibil să vorbim clar şi distinct despre cunoaştere - care constă în 
întregime din propoziţii - fără a lua mai întâi în considerare natura, folosirea şi 
semnificaţia limbajului”) 12 . 

Aceste „ ideas ” constituie punctul central pentru teoria lockeană a limbajului 
şi semnificaţiei. Ideile şi cuvintele, în calitate de principale instrumente ale 
cunoaşterii („as the great Instruments of Knowledge"), alcătuiesc obiectul 
unei ramuri distincte a ştiinţei, numită de Locke „semiotică”, sau „logică”, 
care se alătură fizicii (filosofia naturii) şi eticii ( Essay este tocmai o contribuţie 
la semiotică, înţeleasă ca ,JDoctrine ofSigns”). Ideile sunt semne ale lucrurilor 
asupra cărora mintea reflectă. Avem totuşi nevoie şi de semne, şi aceasta 
din două motive: Jo communicate our Thoughts to one another, as well as 
record them for our own use, signs of our Ideas are also necessary" („atât 
pentru a ne comunica gândurile unul altuia, cât şi pentru a le nota în scris 
pentru propriul nostru uz, avem nevoie de semne ale ideilor noastre”) 13 . 
Astfel de semne sunt cuvintele, care, conform aserţiunii lui Locke, folosesc 
pe de o parte ca semne ce comunică altora ideile private ale fiecăruia, iar pe 
de altă parte servesc drept indicii ale ideilor. 

Referirea la idei ne oferă şi un fel de criteriu pentru sensul cuvintelor. 
Semnele lingvistice au semnificaţie doar în măsura în care în spatele lor se 
află idei (ce funcţionează întrucâtva ca garanţi ai sensului lor); alte sunete, 
chiar dacă sunt articulate, rămân doar sunete lipsite de semnificaţie. 

Dificultăţi deosebite apar o dată cu formularea unei concepţii care, e 
drept, nu-i nouă, dar a devenit extrem de eficace graţie notoriei formulări a 
lui Locke: „Words, in their primary, or immediate signification, stand for 
nothing but the Ideas in the mind ofhim that uses them" („în ce priveşte 
sensul lor primar sau imediat, cuvintele nu reprezintă altceva decât ideile 
din mintea celui care le foloseşte”) 14 . Cuvintele se află pe planul al doilea, în 
urma ideilor din mintea altor fiinţe care gândesc sau vorbesc, ori a obiectelor 
aflate în afara minţii. 

înainte de a trece la celelalte elemente ale empirismului englez şi a 
posterităţii lui, să schiţăm sumar poziţia lui Quine faţă de acest „empirism 
al ideilor”. 

întoarcerea la datele exterioare 

Quine se îndreaptă cu hotărâre împotriva abordării mentaliste caracteristice 
empirismului englez. Această variantă de empirism, ce se sprijină pe idei 
situate înăuntrul minţii, idei accesibile lîecănii subiect prin introspecţie, este, 
în ochii lui Quine, inconsistentă. în loc de aceasta, empirismul ar trebui să 
fie ancorat în ceea ce este observabil de către fiecare - ceea ce este 
intersubiectiv accesibil. Din aceastăcauză, Quine îşi îndreaptă atenţia înspre 
datele exterioare; el se distanţează de apelul la ,,«feas” şi experienţe interioare. 

Orientarea empirismului înspre experienţa exterioară ar trebui să 
cuprindă toate domeniile şi, în primul rând, teoria limbajului şi a semnificaţiei, 
în chestiuni de semantică, un empirist ce gândeşte în spiritul lui Quine va 
trebui să se refere la comportamentul observabil al vorbitorilor şi în special 
la comportamentul lingvistic al acestora Comportamentul lingvistic este 
exterior într-un dublu sens: nu este ceva mental, ascuns înăuntrul minţii; şi 
nu este privat, ci mai curând ceva social: 

„ ... language, unlike the idea, is conspicuously externai. Language is a social art, 
acquired on evidence of social usage" (.. .spre deosebire de reprezentare, limbajul 
este o abilitate socială, dobândită prin observarea folosirii sale în context social”) 15 . 

Investigarea semnificaţiei lingvistice trebuie să procedeze pe baze behavioriste: 

„The extemalizing of empiricism ... begets a behaviorizing of meaning. This, for 
its all repercussions, is simply a proposal to approach semantical matters in the 
empirical spirit of natural Science .” („Orientarea empirismului înspre exterior... 
conduce la abordarea semnificaţiei de pe baze behavioriste. Acest fapt, în ciuda 
repercusiunilor sale, nu este decât propunerea de a aborda chestiunile de semantică 
în spiritul empirist al ştiinţelor naturii.”) 16 . 

Varianta lui Quine de behaviorism stăîn relaţie directă cu noul său empirism: 

„Empiricism of this modem sort, or behaviorism broadly so called, comes of the 
old empiricism by a drastic extemalization. The old empiricist looked inward 
upon his ideas; the new empiricist looks outward upon the social instilution of 
language ... What matters, as I see it, is just the insistence upon couching all 
criteria in observation terms.” (Un astfel de empirism modem, un behaviorism în 
sensul larg, rezultă din vechiul empirism printr-o orientare radicală înspre exterior. 
Vechiul empirist privea înăuntrul său către ideile (reprezentările) sale; noul empirist 

priveşte în afară, către limbaj ca instituţie socială. Ceea ce contează, după părerea 
mea, este să insistăm pe definirea tuturor criteriilor în termeni observaţionali.) 17 . 

în teoria limbajului, perspectiva behavioristă are o altă însemnătate decât în 
psihologie: Jn psychology one may or may not be a behaviorist, but in 
linguistics one has no choice."(în psihologie poţi sau nu să fi un adept al 
behaviorismului; în lingvistică însă nu mai ai de ales) 18 . întemeierea acestei 
teze se sprijină pe faptul că, în dobândirea limbajului, fiecare dintre noi este 
în mod necesar un „behaviorist în mijlocul altor behaviorişti”: 

,£ach of us leams his language by observing other people ’s verbal behavior and 
having his ownfaltering verbal behavior observed and reinforced or corrected by 
others. We depend strictly on overt behavior in observable situations.... Our mental 
life between checkpoints is indifferent to our rating as a maşter of the language." 
(Fiecare dintre noi îşi învaţă limba observând comportamentul verbal al celorlalţi 
şi supunându-şi propriul comportament verbal observaţiei celorlalţi, care îl aprobă 
sau îl corectează. Depindem strict de comportamentul manifest în situaţii 
observabile. ...Viaţa noastră mentală nu are în acest context nici o relevanţă în 
privinţa calităţii achiziţiei limbajului.”) 19 . 

Asumpţia că există structuri sau mecanisme înnăscute nu este deloc în conflict 
cu empirismul Iui Quine şi behaviorismul asociat acestuia. Quine subliniază 
explicit că învăţarea prin condiţionare este absolut imposibilă fără existenţa 
unor dispoziţii înnăscute (în special anumite standarde de asemănare): 

„... the behaviorist is knowingly and cheerfully upto his neck in innate mechanisms 
of leaming-readiness. The very reinforcement and extinction of responses, so 
central to behaviorism, depends on prior inequalities in the subject's qualit olive 
spacing, so to speak of stimulations” (,3ehavioristul acceptă în mod conştient şi 
fără probleme ideea că există un mare număr de mecanismeînnăscute ale dispoziţiei 
de a învăţa. însăşi ideea de întărire sau dispariţie a răspunsurilor, atât de importantă 
pentru behaviorism, depinde de inegalităţi prealabile în dispunerea calitativă a 
stimulărilor subiectului.”) 20 . 

Şi în alte părţi Quine admite că dobândirea limbii are la bază anumite structuri 
specifice înnăscute: 

. it has long been recognized that our innate endowments for language leaming 

go yetfurther than the mere spacing of qualities. ” („.. .faptul că înzestrarea noastră 
înnăscută pentru învăţarea limbajului merge mai departe decât simpla dispunere a 
calităţilor a fost recunoscut de multă vreme.”) 21 . 




352 Filosofia analitică 

El respinge totuşi necesitatea de a desemna aceste presupoziţii înnăscute 
drept „idei”. 


Filosofia mentalului 

Şi în psihologie, Quine este avocatul unei abordări behavioriste; el insistă, 
înainte de toate, asupra faptului că un regres la „idei” nu duce la nimic: 

,J think the behaviorists are right in holding that talk of ideas is bad business even 
for psychology. The evil of the idea is that its use, like the appeal in Moliere to a 
virtus dormitiva, engenders an illusion of having explained something. ” („Sunt de 
părere că behavioriştii au dreptate să afirme că discuţia asupra ideilor reprezintă o 
direcţie neinspirată chiar şi pentru psihologie. Partea nefericită a conceptului de 
idee este că folosirea sa, ca în cazul acelui virtus dormitiva dintr-una din piesele 
lui Moliăre, da naştere iluziei că am explica ceva.”) 22 . 

Atitudinea prin care Quine apără un behaviorism deschis, capabil de 
dezvoltare, e ilustrată şi prin remarci precum: , v . Jsee no interest in restricting 
the term «behaviorism» to a specific psychological schematism ofconditioned 
response." („...nu văd ce rost ar avea să restrângem aria termenului 
«behaviorism» la schema psihologică a răspunsului condiţionat”) 23 . Ceea 
ce-1 interesează în primul rând este ca standardele empiriste să fie menţinute. 

în acelaşi timp, pentru Quine, filosofia mentalului este strâns legată de 
situaţia actuală din ştiinţele naturii, în cazul de faţă, de cercetările din neuro- 
fiziologie. După cum se ştie, în această disciplină, la baza comportamentului 
somatic şi a altor indicii pe baza cărora folosim vocabularul nostru mentalist 
stau stări cerebrale. Neurofiziologia este o ştiinţă potrivită pentru astfel de 
explicaţii. Cu toate acestea, conceptele noastre mentaliste nu au un conţinut 
doarîn virtutea faptului că ele se referă, ,jn ultimă instanţă”, la stări cerebrale. 
Cu toţii am învăţat să folosim acest vocabular pe baza unor indicii de 
comportament, fără să fim nevoiţi să ştim ceva despre evenimentele neuro- 
fiziologice. Putem în acelaşi timp să folosim acest vocabular şi să avem cele 
mai greşite păreri despre creier sau nici o părere. 

Devine atunci inteligibil de ce, în limbajul psihologic cotidian, învăţat 
prin observarea comportamentului, sunt clasificate împreună fenomene între 
care - din punctul de vedere al neurofiziologiei - e o distanţă ca de la cer la 
pământ. Spre exemplu, folosirea predicatului „crede că...”, aplicat la fapte 

exterioare, oferă unul dintre amestecurile cele mai pestriţe: „ The empirical 
content of ascriptions ofbeliefis thus heterogeneous in the extreme, and the 
physiological mechanisms involved are no less so. ” („Conţinutul empiric al 
atribuirilor de opinii este de aceea extrem de eterogen; şi nu mai puţin 
eterogene sunt mecanismele neurofiziologice implicate.”) 24 . 


împotriva „mitului muzeului” 

O teorie care - precum cea a lui Locke - apelează la „idei”, înţelese ca 
entităţi date în mintea umană, promovează o teorie eronată a semnificaţiei, 
teorie pentru care Quine foijează termenul peiorativ ,/nuseum myth", sau 
„gallery myth" (mitul muzeului, respectiv mitul galeriei) 25 . Conform 
concepţiei „mitului muzeului”, expresia lingvistică şi semnificaţia ei stau în 
aceeaşi relaţie precum plăcuţa explicativă faţă de exponatul dintr-un muzeu: 
,Jivery term and every sentence is a labei attached to an idea, simple or 
complex, which isstored in the mind." („Fiecare cuvânt şi fiecare propoziţie 
este o etichetă aplicată unei idei, simple sau complexe, depozitată în minte”) 26 . 

După Quine, prin acest model este sugerată o teorie semantică care nu 
poate susţine o tratare în manieră empiristă a problemelor legate de sem¬ 
nificaţie. După această reprezentare, semnificaţiile sunt fixe; relaţii semantice 
precum sinonimia într-o limbă sau între limbi ar fi complet determinate. în 
această concepţie, două expresii sunt sinonime, iar două expresii din limbi 
diferite reprezintă fiecare traducerea celeilalte când ele sunt plăcuţe 
explicative sau etichete diferite pentru acelaşi exponat. (Aşa cum vom vedea 
mai jos, experimentul mental al traducerii primare are şi funcţia critică de a 
reduce la absurd acest „mit al muzeului”). 

„Mitul muzeului” nu este caracteristic doar teoriei empiriste a ideilor; 
el continuă să existe şi în alte variante. Important nu este dacă apare menţionat 
cuvântul „ idea ”, ci dacă - indiferent de terminologie - o teorie păstrează 
imaginea semnificaţiilor fixe din mintea umană: „...man in his study of 
language falls back on the old-time mentalistic semantics tofill in where his 
scientific explanations leave off' („în cursul cercetării limbii, când nu reuşeşte 
să dea o explicaţie ştiinţifică, omul recurge la vechea semantică mentalistă”). 
Este greu de înlăturat ,&n unconscious old-fashioned acceptance of the idea: 
one sentence is a translation ofanother if it expresses the same idea, the 
same thought, the same meaning, the same proposition." („o acceptare 
inconştientă, demodată, a conceptului de idee: o propoziţie este traducerea 

alteia dacă exprimă aceeaşi idee, acelaşi gând, acelaşi sens, aceeaşi pro¬ 
poziţie.”) 27 - Quine respinge toate celelalte varietăţi deghizate ale acestui „mit”. 

încrederea în „idei” are şi alte dezavantaje, care merită să fie menţionate. 
Ea conduce la o imagine greşită despre comunicare, imagine conform căreia 
comunicarea n-ar fi decât un transport al ideilor dintr-o minte în alta. în fine, 
„mitul muzeului” sugerează o falsă teorie despre dobândirea limbajului, 
după care noi nu facem altceva decât să învăţăm să legăm la un moment dat 
nişte cuvinte de nişte idei preexistente. Oricum, „the way of ideas" falsifică 
o intuiţie privitoare la procesele de învăţare: „ Questions of the mechanics of 
learning subside into idle questions of the causal mechanics of ideas” 
(„Chestiunile legate de mecanica învăţării sunt transformate în zadarnice 
întrebări despre legăturile cauzale ale ideilof'f 8 . în final, acest mit susţine 
tendinţa de a trata diferitele părţi de vorbire în manieră asemănătoare din 
punct de vedere semantic; se ajunge tot timpul doar la legătura cuvântului 
cu ideea. Locke, de exemplu.îndiscuţiasadespre tipurile de cuvinte, rămâne 
mult în urma unora dintre filosofii medievali, cu analizele lor pline de fineţe. 
Pentru el, în principiu, nu există decât cuvinte care ţin locul ideilor, şi alte 
cuvinte care sunt folosite Jo signify the connexion that the mind gives to 
Ideas, or Propositions, one with another” („pentru a desemna legătura pe 
care mintea o stabileşte între diferitele idei sau propoziţii")**. 

Să rezumăm pe scurt diferitele neajunsuri ale teoriei empiriste a ideilor, 
din perspectiva lui Quine. Mentalismul necritic, ce pleacă de la existenţa 
ideilor, este inconsistent pentru un empirist. Ca empirist, un filosof trebuie 
să adere cât mai mult la faptele exterioare, care sunt evidente pentru toată 
lumea. în general, persistă o imagine mult prea simplă a legăturii empirice 
dintre limbaje şi teorii. O astfel de legătură nu poate fi stabilită izomorf, idee 
pentru idee, sau concept pentru concept. 


Progresele empirismului 

în contra teoriei empiriste a ideilor (Locke), în cursul istoriei au fost realizate 
anumite progrese, pe care Quine le subliniază cu insistenţă şi doreşte să şi le 
însuşească. 

Un prim progres constă în deplasarea interesului de la idei la limbaj. 
Primii critici ai Iui Locke au obiectat că cele mai multe dintre afirmaţiile lui 
Locke despre idei s-ar potrivi mai bine limbajului. Mult căutata cotitură 
lingvistică a fost mai întâi o turnură către cuvinte. Această mutare de şah a 

ocolit, ce-i drept, anumite dificultăţi ale mentalismului; rămâneau totuşi alte 
probleme. Era firesc ca gânditorii să se întrebe dacă fiecare cuvânt are în 
mod independent o referinţă reală sau o semnificaţie. Dificultăţi vizibile 
existau în cazul prepoziţiilor, conjuncţiilor şi al altor particule. Nici teza lui 
Locke, anume că acestea ar desemna relaţii de legătură între idei sau pro¬ 
poziţii, şi nici încercarea eroică, deşi eronată, de a le trata ca noţiuni concrete 
care au degenerat- în acest caz, filologul John Home Tooke s-a avântatîn 
nişte etimologii de-a dreptul fanteziste - n-au reuşit să convingă. Ar fi mai 
potrivit să le descriem drept expresii sincategorematice, cărora, luate izolat, 
nu li se poate atribui nici o referinţă concretă sau o semnificaţie, ci au sens şi 
pot fi definite numai în contextul unei propoziţii. 

Un al doilea element al acestui progres constă, prin urmare, în depla¬ 
sarea preocupărilor semantice şi epistemologice de la cuvinte la propoziţii 
întregi. Conform lui Quine, Jeremy Bentham este acela care a reuşit să facă 
cercetarea să avanseze, prin metoda sa a „parafrazei”. Astfel, aflăm de la 
Bentham că Jn language ... the integer to be lookedfor is an entirepropo- 
sition (, Jn limbă,.. .totalitateacare trebuie căutată este întregul propoziţiei.”) 30 . 
Intuiţia decisivă a lui Bentham este caracterizată de Quine după cum urmează: 
,fie recognized that to explain a term we do not need to specify an object for 
it to refer to, not even specify a synonymous word or phrase; we need only 
show, by whatever means, how to translate all the whole sentences in which 
the term is to be used." („El şi-a dat seama că, pentru a explica un termen, nu 
e nevoie să specificăm un obiect la care termenul se referă, nu e nevoie nici 
chiar să specificăm un cuvânt sau o expresie sinonimă; nu trebuie decât să 
indicăm, prin orice mijloace am putea, cum se traduc toate propoziţiile întregi 
în care termenul urmează să fie folosit.”) 31 . în acest fel, Bentham a putut să 
trateze drept particule sincategorematice, în a sa jheory offictions ”, şi expresii 
care, privite superficial, se aseamănă expresiilor cu referinţă. Astfel au putut fi 
evitateo seamă deobiectificărisuperflueşi eronate. Extinderea şi sistematizarea 
ideii de expresii sincategorematice în teoria lui Bentham privitoare la definiţia 
contextuală, în aplicarea fregeană a principiului contextului, ca şi în teoria lui 
Russell a simbolurilor incomplete au dus la progrese considerabile în analiza 
limbajului. Ca urmare, teoria cunoaşterii - în special cea empiristă - şi-a 
îndreptat progresiv atenţia către enunţuri. 

Cel care a dezvoltat cel mai mult programul empirist - înţeles ca o 
tentativă de a reduce conceptele (ştiinţifice) la concepte care se referă ne¬ 
mijlocit la experienţă - a arătat şi cel mai clar limitele acestui program. Este 
vorba despre Rudolf Camap, care, impulsionat de scurtul text al Iui Russell 

Our Knowledge of the Externai World (1914), a început să reconstituie 
„construcţia logică a lumii”. în prefaţa la ediţia a doua (1961) a scrierii Der 
logische Aufbau der Welt, Camap îşi descrie intenţia după cum urmează: 

„Problema principală priveşte posibilitatea reconstrucţiei raţionale a conceptelor 
tuturor domeniilor cunoaşterii pe baza unor concepte care se referă la ceea ce este 
nemijlocit dat... Cartea se referă la ... teza după care, în principiu, ar fi posibil să 
reducem toate conceptele la date nemijlocite. Sarcina pe care mi-am impus-o nu 
este aceea de a mai adăuga alte argumente la mulţimea argumentelor general- 
filosofice oferite până acum în sprijinul acestei teze. Scopul meu ar fi, mai curând, 
acela de a încerca pentru prima oară să construiesc efectiv un sistem de concepte 
în modul indicat mai sus; în primul rând, va trebui să aleg câteva concepte 
fundamentale, cum ar fi calităţile senzoriale şi relaţiile, care sunt prezente în 
senzaţiile brute, iar pe această bază, să ofer ulterior definiţii pentru diferite genuri 
de concepte.” 32 . 


Deşi Quine recunoaşte semnificaţia incontestabilă a lui Aufbau. ... el respinge 
programul reducţionist al lui Camap. Quine nu obiectează doar asupra 
faptului că multe concepte ştiinţifice esenţiale - de pildă concepte 
dispoziţionale precum „solubil” - nu pot fi definite astfel oricât ne-am strădui, 
fapt admis de Camap însuşi în anii ‘30; Quine este nemulţumit şi de ideea 
fundamentală a programului, în ansamblul ei. Aşa cum vom vedea mai 
târziu, el vrea să înlocuiască reconstrucţia raţională, care acceptă conştient 
ficţiuni (cum de altf el Camap însuşi le numeşte), cu o cercetare strict empirică 
a felului în cate noi ajungem la teorii. 


Empirismul adevărurilor şi al întemeierii 

După cum a arătat Lorenz Kriiger, la Locke, se pot deja distinge două feţe 
ale empirismului: „Lucrarea Essay a lui Locke ne oferă ocazia de a privi 
empirismul în doi paşi: mai întâi avem afirmaţia că semnificaţia tuturor 
expresiilor ştiinţifice certe trebuie determinată în raport cu baza lor 
empirică, iar apoi avem teza că verificarea adevărului tuturor expresiilor 
se face prin recurs la experienţă” 33 . Devine vizibil că, strict vorbind, aici 
sunt puse în joc cel puţin două distincţii, în conexiune reciprocă: mai întâi 
apare distincţia dintre idei (respectiv concepte sau termeni conceptuali) şi 
expresii (respectiv propoziţii), iar apoi apare „o altă distincţie în domeniul 
de referinţă al tezei empiriste: pe de o parte, avem explicarea semnificaţiei 

elementelor constitutive ale cunoaşterii noastre (cuvinte, respectiv idei, şi 
expresii, respectiv propoziţii), pe de altă parte avem întemeierea adevărului 
expresiilor” 34 . Până acum, ne-am ocupat de teoria empiristă a ideilor şi a 
semnificaţiei. Să ne îndreptăm acum către teoria empiristă a expresiilor şi 
a întemeierii. 

Să revenim la scrierealui Locke, Essay. „Adevărurile cuvintelor 3 ’ (truths 
of words, căci alături de acestea mai există şi „adevărurile gândirii”, truths 
ofthought) se împart în două grupe: (a) cele care sunt „pur verbale şi triviale”, 
purely verbal, and trifling, şi (b) cele „reale şi instructive”, real and 
instructive 35 . Locke dedică propoziţiilor triviale (.trifling propositions) un 
capitol întreg, anume capitolul opt al cărţii a patra. Caracteristica lor este 
aceea că ele „add no light to our Understanding, bring no increase to our 
Knowledge" („nu aduc nici o lumină intelectului nostru, nu sporesc în nici 
un fel cunoaşterea noastră”) 36 . Sunt „evidente de la sine”, în sensul în care 
sunt ,jiecessarily ... assented to, as soon as understood ” („acceptate ... cu 
necesitate, de îndată ce le-am înţeles”) 37 . Locke nu vede în ele altceva decât 
un joc cu cuvintele: „they teach nothing but what every one, who is capable 
of Discourse, knows without being told.” („ele nu ne învaţă nimic altceva în 
afară de ce ştie oricine poate vorbi”) 38 . 

Să aruncăm o privire la exemplele pe care le dă Locke. Sunt evident 
triviale enunţuri precum „un suflet e un suflet”, sau, reprezentat schematic, 
„un F este un F\ respectiv „ceea ce este un F e un F’. Pe lângă astfel de 
propoziţii „pur identice”, mai există şi o altă grupă de cazuri: ,flecondly, 
Another sort of Trifling Proposition is, when part of the complex Idea is 
predicated of the Name of the whole; a part of the Definition of the Word 
defined.” (Jn al doilea rând întâlnim un alt tip de propoziţii triviale - acela 
în care o parte a ideii complexe este predicată despre numele întregului sau 
o parte a definiţiei este predicată despre cuvântul definit ,”) 39 . Acesta este 
cazul propoziţiilor de genul „Plumbul este un metal”. 

După cum se ştie, filosofi, de altfel foarte diferiţi, precum Leibniz, 
Hume sau Kant, pentru a-i numi doar pe cei mai cunoscuţi, ajung la distincţii 
foarte asemănătoare cu aceasta. Doctrina celor două tipuri de adevăruri s-a 
dovedit a fi mai influentă sub forma dată de Kant împărţirii judecăţilor în 
analitice şi sintetice. De aceea, să ne amintim celebra explicaţie: „Sau 
predicatul B aparţine subiectului A ca ceva ce e cuprins (implicit) în acest 
concept, sau B se găseşte cu totul în afara conceptului A, deşi stă în legătură 
cu el” 40 . Judecăţile de primul tip se numesc analitice sau judecăţi explicative, 
iar cele din al doilea tip sunt sintetice, respectiv judecăţi extensive. 

E binecunoscut că la Kant distincţia analitic-sintetic se intersectează 
cu o altă distincţie, nu mai puţin fundamentală, aceea între cunoştinţele a 
priori şi a posteriori. Pentru caracterul aprioric sau independent de experienţă 
al cunoştinţelor, Kant oferă două „note distinctive”: necesitatea şi 

universalitatea strictă sunt deci criterii sigure ale unei cunoştinţe a priori şi 
sunt inseparabil unite între ele” 41 . 

în timp ce toate judecăţile analitice sunt cunoştinţe a priori, există printre 
judecăţile sintetice, conform lui Kant, nu numai cunoştinţe a posteriori, ci şi 
unele a priori. Pentru empirişti este tipic să conteste posibilitatea adevărurilor 
sintetice a priori. Dacă admit măcar existenţa adevărurilor cognoscibile a 
priori, atunci pentru ei aceste adevăruri nu pot fi decât analitice. Ele pot fi 
admise ca adevărate fără recursul la experienţă tocmai pentru că sunt recu¬ 
noscute ca adevărate pe baza semnificaţiei expresiilor conţinute în ele. Cei 
mai mulţi dintre empirişti apără un empirism moderat, sau „dualist”, care, 
în anumite domenii - în primul rând în logică şi matematică - admite şi 
adevăruri a priori. Un rol decisiv îl au adevărurile sintetice a posteriori’, pe 
lângă acestea, mai există anumite adevăruri a priori, care-şi datorează 
adevărul caracterului lor analitic (John Stuart Mill aîncercat totuşi să rămână 
consecvent şi să extindă empirismul şi la propoziţiile logicii şi matematicii. 
Aşa cum vom vedea, nici Quine nu acordă logicii şi matematicii un statut în 
principiu aparte, cu toate că el nu aderă la strategia prea simplă a lui Mill, 
după care propoziţiile logice şi matematice ar fi în principiu generalizări ale 
unor enunţuri empirice). 

Menţinerea distincţiei analitic-sintetic aparţine cu precădere fondului 
conceptual de bază al empirismului logic. Unul dintre scopurile principale ale 
criticii lui Quine este concepţia despre şi utilizarea acestei distincţii la Rudolf 
Camap. Quine poate deci vorbi pe bună dreptate de o „dogmă a empirismului”, 
deşi aici nu este vorba de o dogmă specifică doar empirismului. 


Critica doctrinei celor două tipuri de adevăruri 

In critica lui Quine referitoare la distincţia dintre adevăruri analitice şi sintetice 
- ca şi a dihotomiillor înrudite cu aceasta! - se pot detecta cel puţin trei 
filoane argumentative: (1) mai întâi, sunt puse în lumină - în Two Dogmas 
sunt date cele mai multe detalii - insuficienţele mai curând formale ale 
încercărilor de a defini, respectiv explica, această distincţie; (2) în Word and 
Object, şi ulterior, ni se arată ce reziduuri ale conceptului de analiticitate 

mai putem păstra dacă procedăm consecvent empirist (iar în The Roots of 
Reference va fi indicată o altă posibilitate de a obţine un concept de 
analiticitate acceptabil pentru un empirist şi neproblematic din punct de 
vedere gnoseologic); (3) în Two Dogmas, în Word and Object şi în multe 
dintre scrierile târzii este dezvoltată o concepţie despre teoriile ştiinţifice în 
care nu mai există o separare strictă între cele două tipuri de adevăruri; 
orientat critic, acest filon argumentativ include şi diagnosticul, după care la 
baza distincţiei analitic-sintetic a stat o concepţie greşită despre teoriile 
ştiinţifice şi relaţia lor cu experienţa. 

în această secţiune vom schiţa mai întâi primul set de obiecţii; obser¬ 
vaţiile la cel de-al treilea set de obiecţii ne vor conduce la partea constructivă 
din filosofia lui Quine. Mai întâi, câteva cuvinte despre explicaţiile lui Kant. 
Termenul „a fi conţinut” din paragraful B 10 al Criticii raţiunii pure este 
metaforic, şi de aceea polisemantic, necesitând o explicaţie. Mai întâi, 
explicaţia pare prea îngustă, întrucât este croită după modelul propoziţiilor 
de tip subiect-predicat. Pentru propoziţiile despre relaţii - printre care pot 
exista prima facie şi adevăruri analitice, ca de exemplu „Dacă Henry este 
tatăl lui Peter, atunci Peter nu este tatăl lui Henry” - explicaţia lui Kant este 
pur şi simplu inaplicabilă. Indicaţia suplimentară că o propoziţie ar fi analitică 
dacă negaţia ei este contradictorie nu ne ajută, întrucât termenul „contra¬ 
dictoriu”, în sensul cerut aici, cere şi el o explicaţie. 

Quine pleacă de la faptul - dacă are dreptate sau nu, nu cercetăm acum 
- că următoarea explicaţie ar fi în sensul lui Kant: statement is analytic 
when it is true by virtue ofmeanings and independently of faci' („o expresie 
este analitică atunci când este adevărată pe baza semnificaţiilor şi independent 
de fapte”) 42 . Prin aceasta explicitează legătura dintre conceptul de analiticitate 
şi cel de semnificaţie. 

Expresiile care, din perspectivă general-filosofică, pot fi desemnate ca 
analitice se împart în două clase. Există mai întâi propoziţii logice precum 
„Toţi bărbaţii necăsătoriţi sunt necăsătoriţi”, ori „X este căsătorit sau este 
necăsătorit”, adică acele propoziţii care sunt adevărate pe baza semnificaţiilor 
conectorilor logici, al căror adevăr, prin urmare, nu depinde de expresiile 
descriptive care le alcătuiesc. După ce am stabilit care expresii se numără 
printre propoziţiile logice, putem da următoarea definiţie: o propoziţie S 
este logic adevărată (sau formal adevărată) dacă şi numai dacă (a) S este 
adevărată şi (b) prin înlocuirea în S a expresiilor nonlogice cu altele (din 
aceeaşi categorie gramaticală), rezultă iarăşi tot propoziţii adevărate. 
Caracterizarea „propoziţii logice” sau „formale” devine astfel relativ inteli- 

gibilă. (Desigur, în caracterizarea noastră ar mai fi câteva lucruri de precizat; 
în plus, nu trebuie să uităm că toate determinările de acest fel rămân relative 
la desemnarea, în prealabil, a particulelor logice.) 

Examinarea celei de-a doua clase de propoziţii, care ar putea fi 
considerate în general drept analitice, conduce la dificultăţi filosofice 
considerabile. Aici trebuie să ne gândim la cazuri precum „Nici un celibatar 
nu este căsătorit”, sau „Pisicile sunt animale” ş.a.m.d. Evident, nu avem aici 
de-a face cu adevăruri logice în sensul tocmai prezentat mai sus, căci e 
vizibil că semnificaţiile expresiilor nonlogice joacă aici un anumit rol. La 
prima vedere pare uşor să traducem asemenea propoziţii în adevăruri logice, 
anume înlocuind anumite expresii nonlogice cu expresii sinonime, ca de 
pildă, în exemplul de mai sus, „celibatar” cu „bărbat necăsătorit”. Astfel 
ajungem la următoarea propunere de definiţie: o propoziţie este analitică 
dacă şi numai dacă este logic adevărată sau, prin înlocuirea expresiilor cu 
sinonime, poate fi transformată într-un adevăr logic. 

Capcana, în acest caz, este însă ascunsă în conceptul de sinonimie. 
Dacă vorbim de sinonimie ca o relaţie, putem ce-i drept ocoli o obiectualizare 
superfluă a semnificaţiilor; dar această relaţie rămâne la fel de puţin explicată 
precum conceptul de semnificaţie. Nu vom avansa nici dacă schimbăm 
abordarea punând în loc conceptul de definiţie, spunând: o propoziţie este 
analitic (adevărată) dacă şi numai dacă este logic adevărată sau dacă, folosind 
definiţii, o putem transforma într-un adevăr logic. Aşa cum arată Quine, în 
cazul mai multor tipuri de definiţie, procedând astfel doar eludăm recursul 
la conceptul, încă.neexplicat, de sinonimie. Definiţiile de dicţionar, ca să 
începem cu ele, nu sunt decât descrieri empirice a apropierii dintre sem¬ 
nificaţii. Aici, sinonimia expresiilor nu este explicată, ci presupusă. în cazul 
explicaţiilor - un alt tip de definiţie, în care căutăm săcircumscriem definien- 
dum- ul mai precis - presupunerea sinonimiilor este mai puţin evidentă, 
întrucât definiţia explicativă nu exprimă pur şi simplu o sinonimie între 
definiendum şi definiens. Cu toate acestea, noi trebuie să luăm ca presupoziţie 
faptul că anumite contexte preivilegiate ale definiendum-ului, contexte 
deosebit de clare, sunt sinonime cu contextul corespunzător al definiens- 
ului. în fine, definiţiile stipulative, prin care un semn nou este introdus 
oarecum ca o prescurtare a unei expresii anterioare mai lungi, sunt ce-i 
drept procedee deosebit de transparente; totuşi, ar trebui să fie clar că şi 
expresiile considerate cel mai puţin analitice se sprijină pe astfel de definiţii, 
astfel încât nici chiar recursul la definiţii nu contribuie la o clarificare a 
termenului „analitic”. 

întrucât n-am făcut nici un progres prin trecerea la conceptul de definiţie, 
ne aflăm din nou în faţa sarcinii de a clarifica noţiunea de sinonimie. O 
abordare demnă de cercetat constă în a căuta caracterul sinonimic în natura 
interşanjabilă salva veritate 43 a expresiilor lingvistice. Ne putem da seama 
uşor că două cuvinte diferite nu pot fi schimbate salva veritate în orice 
context - să ne gândim numai la contextele redate în citatele de dicţionar. 
Dacă e să lăsăm momentan deoparte astfel de contexte, rămâne întrebarea 
dacă interşanjabilitatea salva veritate este suficientă pentru a caracteriza 
sinonimia - sau, mai precis, sinonimia cognitivă (facem aici abstracţie de 
problema identităţii a doi termeni în toate asociaţiile verbale posibile, a 
aspectelor stilistice etc.). 

Am putea acum, e drept, defini sinonimia cognitivă cu ajutorul 
conceptului de analiticitate: dacă „celibatar” şi „bărbat necăsătorit” sunt 
sinonime cognitiv, aceasta înseamnă că putem afirma că „Toţi celibatarii, 
şi numai ei, sunt bărbaţi necăsătoriţi” este o propoziţie analitică. Ajungem 
însă în situaţiaîn care clarificăm termenul „analitic” cu ajutorul conceptului 
de sinonimie - iar sinonimia cu ajutorul predicatului „interşanjabil salva 
veritate". Rezultă de aici o dilemă, care ţine de relativitatea condiţiilor de 
interşanjabilitate: 

„The condition of interchangeability salva veritate varies in itsforce with variations 
in the richness of the language al hand... Interchangeability salva veritate is 
meaningless until relativized to a language whose extent is specified in relevant 
respects." („Condiţia interşanjabilităţii salva veritate variază în tărie o dată cu 
schimbările produse în bogăţia limbii respective... Interşanjabilitatea salva veritate 
nu înseamnă nimic atât timp cât nu este relativizată pentru un limbaj a cărui extensie 
este clar specificată.”) 44 . 

în limbajele extensionale, interşanjabilitatea salva veritate este insuficientă 
pentru conceptul de sinonimie cognitivă, noţiune folosită pentru a defini 
analiticitatea. în limbajele intensionale, mai cuprinzătoare (dotate cu operatori 
modali cum sunt „necesar” şi altele), interşanjabilitatea salva veritate oferă 
o condiţie suficientă pentru sinonimia (cognitivă). Numai că nici noţiunea 
unui astfel de limbaj nu este mai clară decât termenul „analitic”. 

Cu aceasta, întreaga strategie de a explica analiticitatea cu ajutorul 
ideii de sinonimie s-a dovedit a fi o fundătură. Quine. rezumă situaţia în 
culori sumbre: 

,Analyticity at first seemed most naturally definable by appeal to a realm of 
meanings. On refinement, the appeal of meanings gave way to an appeal to 
synonymy or defmition. But definition tumed out to be a will-o’-the-wisp, and 
synonymy tumed out to be best understood only by dint of a prior appeal to 
analyticity itself. So we are back to the problem of analyticity." („La început, 
analiticitatea părea cel mai firesc de definit prin recursul la domeniul semni¬ 
ficaţiilor. Dar, după o examinare mai detaliată, recursul la semnificaţii a fost 
înlocuit printr-un apel la sinonimie sau definiţie. Dar definiţia s-a dovedit a fi o 
speranţă înşelătoare, iar sinonimia s-a arătat şi ea a fi înţeleasă cel mai bine 
numai în virtutea unui recurs prealabil la analiticitatea însăşi.”) 43 . 

Quine subliniază că predicatul „analitic” nu numai că este greu de definit 
cu ajutorul altor concepte mai clare, ci însăşi folosirea sa este neclară, 
astfel încât, adesea, este imposibil de decis dacă o expresie este analitică 
sau nu. Quine mărturiseşte cu francheţe că nu ştie dacă expresia „Toate 
corpurile verzi sunt întinse” este analitică sau nu, şi mai adaugă că aceasta 
nu s-ar datora unei înţelegeri insuficiente a termenilor „verde” sau „întins”, 
ci neclarităţii noţiunii de analitic. Aşa cum Quine se străduieşte să arate, 
această situaţie indecisă în împărţirea adevărurilor în analitice şi sintetice 
nu se datorează vaguităţii expresiilor din limba comună. Speranţa că 
distincţia analitic-sintetic ar deveni mai clară dacă am lucra cu un limbaj 
artificial construit mai precis, cu reguli semantice explicite, este înşelătoare. 
Critica detaliată a lui Quine, pe care n-o putem reda din motive de spaţiu, 
se poate rezuma în concluzia: „Semantical rules determining the analytic 
statements of aii artificial language are of interest only insofar as we 
already understand the notion of analyticity; theyare of no help in gaining 
thisunderstanding." („Regulile semantice ce stabilesc care sunt propoziţiile 
analitice ale unui limbaj artificial sunt interesante doar în măsura în care 
am înţeles deja noţiunea de analiticitate; dar ele nu ne ajută defel să ajungem 
la această înţelegere.”) 44 . 

Pentru a înţelege sensul criticii sale împotriva dihotomiei sintetic- 
analitic vom invoca explicaţia motivaţională pe care ne-o oferă Quine. O 
idee familiară - şi, până la o examinare ulterioară, deloc falsă - este aceea 
că adevărul (unei expresii) ar depinde în general de constituţia unei limbi, 
ca şi de stările de fapt (preponderent) extralingvistice. Această reprezentare 
ne conduce uşor la ideea că, în cazul adevărului unei expresii, putem, în 
general, distinge între o componentă lingvistică şi una factuală. Dacă am 
ajuns până aici, nu este departe gândul că, în cazuri-limită, componenta 
factuală poate fi ca să spunem aşa goală; astfel de expresii pot fi numite 

analitice. Oricât de simplu şi clar ar fi acest argument, se pare că până 
astăzi n-am reuşit să găsim o distincţie clară între adevărurile analitice şi 
cele sintetice. Sau poate că dificultăţile ce ţin de această distincţie sunt un 
simptom al erorilor fundamentale din concepţia noastră despre relaţia între 
limbaj şi lume. 

Printr-o examinare a teoriei verificaţioniste a întemeierii - apărată 
de pragmatiştii americani şi de adepţii empirismului logic din Cercul de 
la Viena - Quine încearcă să ajungă la rădăcinile dogmelor empirismului 
tradiţional. El ia ca bază de pornire pentru examinarea sa următoarea 
formulare, în care este vizibilă şi referirea la ideea de propoziţii analitice: 
„The verification theory of meaning ...is that the meaning of a statement 
is the method of empirically confirming or infirming it. An analytic 
statement is that limiting case which is confirmed no matter what.” 
(„Teoria verificaţionistă a semnificaţiei ... afirmă că semnificaţia unei 
expresii este metoda prin care aceasta este confirmată sau infirmată 
empiric. O propoziţie analitică este acel caz-limită care este confirmat 
în orice situaţie.”) 47 . în situaţia de sinonimie, rezultă că două propoziţii 
sunt sinonime atunci când coincid cu privire la metoda de confirmare 
sau infirmare empirică a lor. Pentru a vedea care este substanţa teoriei 
verificaţioniste, Quine se întreabă cum sunt alcătuite metodele ce trebuie 
comparate. Cu alte cuvinte, „ What... is the nature of the relation between 
a statement and the experiences which contribute or detract from its 
confirmation ?" („Care ... este natura relaţiei dintre o propoziţie şi expe¬ 
rienţele care contribuie sau se opun confirmării ei?”) 48 . Tocmai despre 
această relaţie mulţi empirişti tradiţionali şi-au făcut o idee prea simplă. 
Concepţia cea mai necritică este - ca să folosim expresia lui Quine - 
reducţionismul radical, conform căruia fiecare expresie individuală cu 
sens poate fi tradusă într-o expresie despre experienţa nemijlocită. Em¬ 
piriştii britanici aveau în vedere un reducţionism de tipul idee-pentru- 
idee; recurgând la filosofia limbajului, acest reducţionism adoptă un 
empirism de tipul termen-pentru-termen. Chiar şi după eşecul proiec¬ 
tului reducţionist al lui Camap din Der logische Aufbau..., mai supra¬ 
vieţuiesc încă forme slabe de reducţionism. Persistă ideea că fiecărei 
propoziţii (sintetice) i-ar fi ordonat univoc un domeniu determinat de 
stimuli senzoriali posibili, care ar confirma această expresie (şi respectiv 
un alt domeniu de stimuli care ar infirma-o). Fiecare propoziţie ar fi - 
luată în sine - capabilă de confirmare, respectiv de infirmare sau chiar 
respingere. Atât dogma reducţionismului, cât şi cea a unei distincţii stricte 

analitic-sintetic au impus o imagine greşită - prea simplă - despre relaţia 
teoriilor şi limbajelor cu experienţa. 

Estecorect că adevărul teoriilor ştiinţifice ca întreg este dependent atât 
de limbaj, cât şi de experienţă, respectiv de stările de fapt. Numai că această 
dublă dependenţă nu poate fi urmărită până la nivelul propoziţiilor 
individuale. în Ultimele pagini din Two Dogmas , Quineîşi schiţează indirect 
concepţia sa alternativă despre teorii (o parte considerabilă din lucrările Word 
and Object şi The Roots of Reference era dedicată efortului de a detalia 
această schiţă şi de a înlocui metaforele iniţiale cu descrieri mai clare). Ne 
vom mulţumi pentru moment să prezentăm imaginile mai accesibile folosite 
de Quine şi să le comentăm succint: 

„The totality of our so-called knowledge or beliefs, from the most casual matters 
of geography and history to the profoundest laws of atomic physics or even of 
pure mathematics and logic, is a man-made fabric which impinges on experience 
only along the edges. Or, to change the figure, total Science is like a field offorce 
whose boundary conditions are experience." („Totalitatea aşa-numitei cunoaşteri 
sau a opiniilor noastre, de la cele mai comune chestiuni de geografie sau istorie 
până la cele mai profunde legi ale fizicii atomice, sau chiar ale matematicii pure 
ori logicii e o ţesătură artificială care vine în contact cu experienţa doar de-a lungul 
graniţelor sale. Sau, pentru a schimba imaginea, ansamblul ştiinţei e asemenea 
unui câmp de forţe ale cărui condiţii-limită sunt experienţa”) 49 . 

Totalitatea opiniilor noastre nu este gândită - cum se întâmplă în multe 
gnoseologii tradiţionale - ca un edificiu construit etaj cu etaj pe o temelie 
imuabilă, ci mai curând ca un câmp dinamic de forţe, în care nu putem 
deosebi decât gradual între apropierea şi depărtarea de experienţă, însă 
unde fiecare propoziţie poate fi în principiu revizuită. Nici chiar propoziţiile 
logicii sau matematicii, ori cele ale ontologiei, nu sunt situate dincolo de 
acest câmp; faptul că nu pot fi revizuite aşa de uşor nu se datorează vreunei 
garanţii speciale de adevăr pe care ar avea-o, ci unor raţiuni pragmatice. 
Abandonarea sau alterarea lor ar produce modificări complexe în ansamblul 
sistemului cunoaşterii. 

Conform concepţiei holiste a lui Quine, o teorie este un întreg în cel 
puţin următoarele privinţe: (a) o teorie este, ca întreg, purtătorul (primar) de 
semnificaţii (respectiv conţinuturi empirice); (b) ca întreg, ea este sprijinită 
de dovezi empiric-senzoriale; (c) în cazul unor experienţe care o contrazic, 
eaapareca întregîn faţa tribunalului confirmării, fărăsăputem stabili dinainte 
care părţi ale teoriei trebuie revăzute (în acest punct, Quine îl poate invoca 

pe fizicianul şi istoricul francez al ştiinţei Pierre Duhem, cel care a dezvoltat 
o filosofie a ştiinţei impulsionată de rezultatele cercetărilor sale ştiinţifice. 
Una dintre tezele centrale ale lui Duhem afumă că, în fizică, nu este posibil 
un experimentum cruciş - adică propoziţiile care descriu rezultatele unui 
singur experiment nu sunt, luate în sine, niciodată suficiente pentru a ne 
obliga să abandonăm teoria. Cu alte cuvinte, nu există nici o relaţie univocă 
între propoziţiile (individuale) despre datele experimentale şi propoziţiile 
(individuale) din teorie, care pot fi respinse sau confirmate prin aceste 
rezultate experimentale); (d) ca întreg, teoria are consecinţe empirice care 
pot servi drept predicţii. Ca şi pentru Otto Neurath, pentru care şi propoziţiile 
de protocol rămâneau revizuibile, holismul lui Quine este caracterizat de un 
failibilism coerent. 


Rămăşiţele empirismului 

Nici insuficienţele „teoriei empiriste a ideilor”, dar nici eşecul programului 
de întemeiere, reducţionistă sau constructivistă, a empirismului logic 
nu-1 pot determina pe Quine să susţină că perspectiva empiristă ar trebui 
abandonată în întregul ei. Renunţând la scopuri de neatins, şi eliberat de 
influenţe străine, punctul de vedere empirist îşi păstrează anumite merite; 
ba chiar acum apar mai clar ca oricând. E pe deplin adevărat că, vorbind 
în general, cunoaşterea se sprijină pe experienţă. Numai că empiriştii 
tradiţionali - dacă Quine are dreptate - şi-au făcut idei false, şi mai ales 
prea simple, despre relaţia limbajelor şi teoriilor cu experienţa. în Epis- 
temology Naturalized Quine indică două teze ale empirismului, la care ar 
trebui să aderăm orice s-ar întâmpla: (a) „whatever evidence there is for 
Science is sensory evidence ” („orice dovezi ar exista în ştiinţă, acestea 
sunt dovezi provenite de la simţuri”) şi (b) „ all inculcation ofmeanings of 
words must rest ultimately on sensory evidence ” („orice atribuire de 
semnificaţii pentru cuvinte trebuie să se bazeze, în ultimă instanţă, pe date 
senzoriale”) 30 . în The Roots of Reference, el formulează maxima unui 
„empirism relativ”: „Don’r venture fartherfrom sensory evidence than 
you need to." („Nu te aventura dincolo de datele senzoriale mai departe 
decât ai nevoie”) 31 . Acest empirism relativ se distanţează de varianta ab¬ 
solută, reducţionistă, a empirismului. 

întrebarea fundamentală care se pune empirismului lui Quine sună astfel: 
cum reuşim să ajungem de la stimulii senzoriali la teoria noastră despre 
lume? în loc de idei, impresii, senzaţii, date sensibile etc., Quine vorbeşte de 
stimuli senzoriali, dat fiind că, după stadiul actual al cercetării în ştiinţele 
naturii, la începutul procesului cunoaşterii stau excitaţiile receptorilor 
senzoriali. Trebuie observat cum Quine înţelege întrebarea fundamentală 
într-un sens „genetic”: el vrea să afle cum sunt obţinute teoriile despre natură, 
respectiv cum dobândim părţile teoretice ale limbajului nostni. După Quine, 
teoriile sunt constituite lingvistic; în loc să vorbim despre teorii in abstracto, 
ar fi mai bine să vorbim despre foqmulări concrete ale teoriilor: „Prin urmare, 
relaţia ce trebuie cercetată nu mai este aceea dintre senzaţie şi teorie, ci mai 
curând aceea între stimuli senzoriali şi formularea teoriei: pe de o parte, 
avem stimulul la nivelul receptorului nervos, iar pe de altă parte propoziţii 
despre, de exemplu, electroni, inerţie etc.” 52 . întrebarea fundamentală a lui 
Quine va căpăta contururi mai clare dacă discutăm două atitudini 
fundamentale pentru proiectul lui Quine, care, până acum, abia au fost atinse: 
naturalismul lui Quine şi fizicalismul său. 


Naturalism şi fizicalism 

Printre poziţiile fundamentale urmărite de Quine cu proiectul său găsim şi 
naturalismul. Ce se ascunde în spatele acestei etichete adoptate de Quine? 
Am putea începe cu explicaţiile lui Hans Blumenberg: „Din punct de vedere 
general filosofic, putem desemna prin naturalism un mod de înţelegere a 
omului, a istoriei, a culturii şi artei, a cunoaşterii şi moralei prin categorii 
care au fost dezvoltate pentru explicarea naturii” 53 . Naturalişti în acest sens 
au fost (cu anumite nuanţe) deja Francis Bacon şi Thomas Hobbes. Cu o 
consecvenţă aparte a apărat naturalismul - chiar şi în etică şi religie - David 
Hume, a cărui ambiţie era să devină un Newton al ştiinţelor omului: „... ‘tis 
at least worth while to try if the Science of num will not admit ofthe same 
accuracy which sever al parts of natural philosophy are found susceptible 
of {„... merită cel puţin să încercăm să vedem dacă nu cumva ştiinţa omului 
poate dobândi aceeaşi precizie care se poate găsi în unele părţi ale filosofiei 
naturii”) 54 . Dacă naturalismul lui Hume era în opoziţie declarată cu 
supranaturalismul creştin-medieval, „naturalismul, care-şi găseşte apărători 

în special în Statele Unite, îşi trage acum resursele tot mai mult din iden¬ 
tificarea cu modul de gândire specific ştiinţelor naturii” - afirmă Gawlick în 
Dicţionarul istoric al filo sofiei. Această tradiţie americană a naturalismului 
este punctul nemijlocit de legătură pentru Quine (deşi chiar şi el denunţă 
câteodată explicit supranaturalismul ca fiind duşmanul care continuă să se 
ivească: ,Mentalism, supematuralism, and other unwholesome cultures 
thrive in dark places." („Mentalismul, supranaturalismul şi alte culturi 
nesănătoase înfloresc în locurile întunecoase.”) 36 . Astfel, pentru crezul său 
naturalist, el s-a reclamat de la John Dewey: „With Dewey 1 hold that 
knowledge, mind and meaning are part ofthe same world that they have to 
do with, and that they are to be studied in the same empirical spirit that 
animates natural Science. There is no place for a prior philosophy." 
(,.împreună cu Dewey, eu cred că mintea, cunoaşterea şi semnificaţia sunt 
parte a aceleiaşi lumi la care se referă, şi că trebuie studiate în acelaşi spirit 
care animă ştiinţele naturii. Nu e loc pentru o filosofie primă.) 37 . Quine 
insistă pe ideea unei naturi unitare, pe sistemul lumii, cum spune el câteodată, 
referindu-se la o veche sintagmă - insistând totodată şi pe ideea unei ştiinţe 
a naturii care să aibă, din punct de vedere conceptual şi metodologic, un 
caracter unitar. 

Ce înseamnă acest naturalism pentru filosofie şi disciplinele acesteia? 
înseamnă că şi filosofia este, ca ştiinţă despre ştiinţă, o ştiinţă empirică ca şi 
celelalte. în special în articolul Epistemology Naturalized, Quine susţine 
programul unei naturalizări a teoriei cunoaşterii - şi al filosofiei în genere. 
Distanţându-se cu precădere de empirismul constructivist al lui Camap, Quine 
îşi formulează alternativa sa astfel: 

,J!ut why all this creative reconstruction, all this make-believe? The stimulation 
of his sensory receptors is all the evidence anybody has had to go on, ultimately, 
in arriving at his piclure of the world. Why not just see how this construction 
really proceeds? Why not settle for psychology?" („Dar la ce bun toată această 
reconstrucţie creatoare, la ce bun aceste ficţiuni? în ultimă instanţă, stimularea 
receptorilor sensibili este tot ceea ce avem pentru a ajunge la imaginea noastră 
despre lume. De ce să nu căutăm să vedem pur şi simplu cum are loc efectiv 
această construcţie? De ce să nu ne mulţumim cu psihologia?”) 58 . 

Reconstrucţiei raţionale trebuie să-i ia locul o prezentare acurată a legăturilor 
efective dintre stimulările senzoriale şi formularea de teorii; această descriere 
trebuie ea însăşi să fie oferită de către ştiinţele empirice, în special de psiho¬ 
logie (din această cauză, un astfel de proces nu duce la o întemeiere circulară, 

întrucât nu putem pretinde că întemeiem ceva). Este abandonată speranţa 
de a deduce adevărurile ştiinţifice din propoziţii despre experienţa sensibilă, 
sau de a putea defini toate conceptele descriptive în termeni observaţionali, 
cu ajutorul suplimentar al instrumentelor logicesau teoriei mulţimilor. ,J}etter 
to discoverhow Science is developed and leamed than to fabricate a fictitious 
structure to a similar effect." („Mai bine să aflăm cum este dezvoltată şi 
asimilată ştiinţa, decât să fabricăm o structură fictivă similară ei.”) 39 . 

Din prezentările noastre de până acum ar trebui să fie clar că Quine nu 
poate şi nu vrea să practice ontologia ca pe o „filosofie primă”. Contribuţia 
sa la ontologie, a cărei întrebare fundamentală el o redă în forma „Ce există?”, 
este multiplă. Este propus mai întâi un criteriu pentru angajamentele 
ontologice, adică un criteriu pentru ceea ce există conform unei teorii - sau 
cum putem identifica, într-o teorie, ce fel de entităţi îşi anexează, ce fel de 
„ontologie” asumă. O formulare timpurie a criteriului sună astfel: „entities 
of a given sort are assumed by a theory if and only if some ofthem must be 
counted among the values ofvariables, in order that the statements affirmed 
in the theory be true." („O teorie presupune entităţi de un anume tip dacă şi 
numai dacă unele dintre ele trebuie să fie valori ale unor variabile pentru ca 
propoziţiile asertate de teorie să fie adevărate. ”)“. Este mai răspândită forma 
succintă a acestui criteriu: a exista înseamnă a fi valoarea unei variabile 
legate („to be is to be the value of a bound variable”). 

Evident, acest criteriu poate fi aplicat nemijlocit doar dacă teoria în 
cauză este formulată în limbajul logicii predicatelor. Teoriile ştiinţifice sunt 
exprimate optim într-o formă canonică; după Quine, logica predicatelor de 
gradul întâi este suficientă pentru aceasta. Angajamentele ontologice devin 
explicite doar în această formă. (în cazul teoriilor formulate în limbajul 
comun, am avea mai puţine indicii explicite care să ne ghideze - de exemplu, 
pronume relative etc.) 

Se pune acum întrebarea de cei localizează Quine angajamentele 
ontologice în variabile. Acest fapt eîn/iegătură cu acela că pentru termenii 
singulari, care nu sunt nişte indicatori siguri, Quine dispune de o strategie 
de eliminare. Putem vedea în aceasta o dezvoltare a teoriei descripţiei 
definite a lui Russell (în cadrele unei „theory of descriptions" elaborate de 
el). într-unprim pas, termenii singulari - dacă ei înşişi nu sunt deja descrieri 
- sunt transformaţi în descrieri, pentru ca apoi să fie eliminaţi în favoarea 
cuantorilor, variabilelor şi predicatelor. în valorile variabilelor legate se 
oglindeşte ontologia, iar în predicate este manifestă ceea ce Quine numeşte 
„ideologia”. 

A doua contribuţie la ontologie în cadrele empirismului naturalist 
constă în recomandarea unor etaloane de admisibilitate ontologică. Două 
principii trebuie subliniate aici. Primul cere criterii clare de identitate; 
maxima de reţinut în acest caz este „nici o entitate fără identitate” („no 
entity without identity"). Al doilea principiu foarte apreciat de Quine este 
vechiul primat al economiei ontologice, care a fost numit, în cinstea celui 
dintâi filosof care l-a folosit sistematic, „briciul lui Occam”. El cere să nu 
admitem (în scopuri explicative, etc.) mai multe entităţi decât avem nevoie. 

în fine, Quine adoptă o poziţie şi în chestiunea întrebării centrale a 
ontologiei, anume ce există, adică ce trebuie acceptat ca existând, conform 
teoriei pe care el o consideră a fi cea mai bună - sau cel puţin o teorie 
corectă. Chiar şi chestiunea fundamentală a ontologiei este pentru el o 
problemă pur ştiinţifică, la care trebuie răspuns înăuntrul „sistemului lumii” 
de care dispunem. Pe scurt, conform lui Quine, există obiecte fizice şi mulţimi, 
în concepţia sa, acestea ne sunt suficiente; acceptând mai puţine, nu ne-am 
descurca. De asemenea, în cazul lor putem da criterii de identitate suficient 
de clare. Mulţimile sunt identice atunci când conţin aceleaşi elemente. 
Criteriile de identitate pentru obiectele fizice s-au modificat o dată cu 
progresele cercetării în fizică, devenind mai rafinate. 

Poziţia naturalistă a lui Quine este întregită de fizicalism. Conceptul 
său de existenţă reală este decis fizicalist (această circumstanţă va fi luată în 
seamă în detalierea tezei indeterminării traducerii şi a tezelor conexe acesteia): 
Where positions and States ofbodies do not matter, there is no fact ofthe 
matter." (.Acolo unde poziţiile şi stările corpurilor sunt irelevante, nu există 
stări de fapt.”) 61 . Referitor la statutul entităţilor mentale, acest principiu 
înseamnă aproximativ că „there is no mental difference without a physical 
difference.” („Fără o diferenţă fizică, nu există nici o diferenţă mentală.”) 62 . 


în ce fel sunt determinate empiric limbajele şi teoriile? 


Quine încearcă mai întâi să ilustreze relaţiile complexe şi neregulate dintre 
excitaţiile senzoriale şi teorii (sau părţile teoretice ale limbajului) cu ajutorul 
unor concretizări intuitive. Prima este cazul învăţării limbajului de către 
copil: cum ajunge un copil care-şi învaţă limba maternă să treacă de la primele 
momente din contextul nemijlocit al stimulilor senzoriali până la culmile 
teoretice ale limbii? Al doilea exemplu este cel al primei traduceri sau 
interpretări a unei limbi complet străine (vorbită de oamenii unei forme de 

viaţă complet străine nouă): cum ajunge un lingvist să dea instrucţiuni de 
traducere pentru această limbă dacă aderă la metode strict empirist- 
behavioriste? Ce este determinat empiric în astfel de traduceri? Şi în ce 
puncte se deschid alternative între care nu mai putem decide cu mijloace 
pur empirice? 

în cursul elaborării acestor întrebări, Quine a dezvoltat un instrumentar 
conceptual complex, din care nu putem prezenta aici decât strictul necesar. 
Cea mai importantă este clasificarea propoziţiilor din punct de vedere 
behaviorist, şi elaborarea unui concept empiric (rezidual) al semnificaţiei, 
ca şi a altor concepte semantice. 

De o extremă importanţă sunt aşa-numitele propoziţii observaţionale, 
deoarece ele se află la baza procesului de învăţare a limbii sau de formare a 
teoriei şi constituie de asemenea calea de acces pentru un traducător dintr-o 
limbă străină: „Observation sentences are the gateway to language, as to 
Science." (,.Propoziţiile observaţionale sunt poarta de acces către limbaj, ca 
şi către ştiinţă.”) 63 . Dacă pentru empirismul logic al Cercului de la Viena 
caracterul şi statutul propoziţiilor de protocol, cele care redau observaţii 
elementare, devenise o problemă filosofică centrală, Quine s-a străduit să 
ofere o caracterizare impecabilă a acestor propoziţii observaţionale. 

Să ne amintim mai întâi de câteva aspecte care au servit drept puncte 
de plecare în alegerea propoziţiilorobservaţionale. Dacă vorbim de propoziţii 
observaţionale, atunci aceasta are avantajul că este vorba despre ceva exterior, 
public, intersubiectiv. Quine refuză în mod conştient să aleagă ca punct de 
pornire conceptele observaţionale, întrucât propoziţiile au prioritate semantică 
în faţa predicatelor; prin stimulările senzoriale sunt determinate în primul 
rând propoziţiile, nu concepte. Dar, se vor întreba mulţi, nu trebuie oare să 
fi definit mai întâi termenul de „observaţie”, pentru a putea caracteriza 
propoziţiile observaţionale - şi nu facem astfel din nou apel la observaţiile 
private, subiective (în forma datelor senzoriale, a senzaţiilor etc.)? Dificultatea 
ce se profilează astfel poate fi totuşi ocolită. Conceptul de propoziţie 
observaţională poate fi definit nemijlocit, fără un recurs mediator la noţiunea 
de observaţie - şi anume în manieră behavioristă. Acestei caracterizări trebuie 
însă să-i preceadă câteva explicaţii preliminare. 

în comportamentul unui utilizator al limbajului, acţiunile de încuviinţare 
şi refuz sunt deosebit de semnificative. Dacă reuşim să emitem o ipoteză 
validă despre care dintre modurile de comportament dintr-o grupă de acţiuni 
trec drept încuviinţare şi refuz (sau abţinere de a se pronunţa, acolo unde 
este posibil), atunci dispunem de un procedeu eficace de a cerceta semantica 

unei limbi străine. Putem atunci în principiu să supunem judecăţii orice 
propoziţie şi să notăm reacţia respectivă. în acest caz, putem observa de 
care dintre excitările senzoriale disponibile depind încuviinţarea şi refuzul. 
(Aceste acţiuni de încuviinţare şi refuz joacă un rol important şi pentru copilul 
care îşi învaţă limba, întrucât înlocuieşte în scurt timp răsplata sau pedeapsa). 
Vom vedea acum modul în care încuviinţarea şi refuzul intră în definiţiile 
conceptului empiric de semnificaţie şi ale diferitelor tipuri de propoziţii. 

La Quine, fundamentul unui concept empiric al semnificaţiei îl 
constituie anumite mulţimi de stimulări senzoriale. O stimulare senzorială 
aparţine stimulului-înţeles afirmativ al propoziţiei S (pentru un vorbitor P) 
dacă şi numai dacă există o stimulare r’ astfel încât vorbitorul P, dacă ar fi 
afectat de r’, va respinge propoziţia S, dar dacă va fi apoi afectat de r, atunci 
el va accepta S. Definiţia semnificaţiei negative a stimulului se obţine schim¬ 
bând poziţia termenilor „a accepta” şi „a respinge”. Stimulul-semnificaţie 
ce determină un enunţ (pentru un vorbitor P la un moment t) este apoi pur şi 
simplu perechea ordonată formată din stimulul-semnificaţie afirmativ şi cel 
negativ (renunţăm aici la a mai preciza şi alte clauze stricte, redând doar 
ideea generală). 

Există cazuri-limită de propoziţii faţă de care un vorbitor va fi, la fiecare 
stimulare, de acord, şi alte cazuri, în care, la fiecare stimulare, el le va respinge. 
Putem desemna aceste cazuri drept propoziţii analitice în raport cu stimul», 
respectiv contradictorii în raport cu stimulii, pentru a sugera că avem de-a 
face, privitor la aceste concepte, cu succesorii comporatmentali sau cu 
reziduuri ai termenilor problematici „analitic”, respectiv „contradictoriu”. 
(Ne putem totuşi da seama uşor că, în acest sens, propoziţiile stimul-analitice 
nu mai au aceeaşi întindere ca şi adevărurile analitice ale tradiţiei). 

Cu ajutorul conceptelor astfel obţinute de „stimul-semnficaţie” şi 
„stimul-analitic” pot fi acum definite şi alte concepte semantice în cadrele 
unei teorii behavioriste. Sinonimia-stimul în cazul propoziţiilor poate fi 
concepută pur şi simplu ca identitate a stimulului-semnificaţie; doi termeni 
singulari (nume proprii, designatori etc.), „a” şi „b”, sunt stimul-sinonimi 
dacă propoziţia „a = b” este stimul-analitică; două predicate F şi G sunt 
stimul-sinonime dacă propoziţia „Toţi F sunt G” este stimul-analitică. 

Să ne întoarcem la propoziţiile observaţionale. Ele alcătuiesc o subclasă 
a propoziţiilor ocazionale („occasion sentences”) care - spre deosebire de 
propoziţiile fixe („standing sentences ”) - produc comportamente de 
încuviinţare sau refuz doar dacă, în intervalul de timp în care sunt prezentate 
subiectului spre apreciere, e prezentă ostimul-semnificâţie corespunzătoare 

(între^propoziţiile fixe, de o deosebită importanţă sunt propoziţiile atemporale 
sau eterne. Valoarea lor de adevăr e stabilită o dată pentru totdeauna; o 
propoziţie eternă este aşadar o propoziţie fixă care rămâne pentru totdeauna 
adevărată sau falsă. Printre acestea se află nu doar expresii precum „2+5=7”, 
ci şi legi ale ştiinţelornaturii, precum şi enunţuri despre evenimente singulare, 
în măsura în care toate elementele indexicale sunt înlocuite cu elemente 
explicite de natură nonindexicală). 

în cadrul propoziţiilor ocazionale, delimitarea propoziţiilor obser- 
vaţionale este o problemă de grad. Quine a testat o serie de criterii mai mult 
sau mai puţin sigure. Propoziţiile observaţionale sunt cele aflate în cea mai 
strânsă conexiune cu o experienţă senzorială (simultană); înţelesul lor e într- 
o mare măsură independent de alte informaţii (stocate). Mai curând ele au 
ceva de genul unui înţeles autonom. în ce priveşte propoziţiile observaţionale, 
conformitatea în cadrul unui grup este maximă. Caracterul gradual al acestora 
poate fi stabilit astfel: o propoziţie ocazională este o propoziţie observaţională 
într-un grad cu atât mai mare cu cât stimulul-semnificaţie al acesteia coincide 
în cazul unor mai mulţi vorbitori. Propoziţiile observaţionale sunt acele 
propoziţii ocazionale în care ocazia nu este doar intersubiectiv accesibilă, ci 
în care în esenţă toţi subiecţii observatori sunt în aceeaşi poziţie pentru 
aprecierea el 

Privitor la dificultăţile ce ţin de toate aceste determinări, în anii din 
urmă, Quine a înclinat să vadă caracteristica decisivă a acestor propoziţii în 
modul special în care sunt dobândite şi pot fi învăţate: „Propoziţiile obser¬ 
vaţionale sunt acele propoziţii de ocazie ce pot fi învăţate sau transmise 
ostensi v” 64 . Dobândirea lor se apropie cel mai mult de condiţionarea directă. 

Avem aici ocazia să arătăm pe scurt în ce constă relevanţa cazului- 
model al dobândirii limbajului de către copii pentru proiectul empirist al lui 
Quine. în concepţia sa, două metode au un rol predominant: metoda indicării 
ostensive şi cea a construirii analogice. Prima metodă poate fi înţeleasă 
conform schemei behavioriste a întăririi, respectiv slăbirii (sau chiar dispa¬ 
riţiei) unei reacţii. Copilul învaţă să conecteze propoziţii (în forma unor 
întreguri nestructurate) cu anumite grupări de stimuli. El învaţă inductiv 
care combinaţie de stimuli e asociată folosirii corecte a diferitelor expresii 
nestructurate. După cum am amintit mai sus, Quine pleacă de la asumpţia 
că aceste procese de învăţare sunt făcute posibile de anumite presupoziţii - 
în parte generale, în parte specifice dobândirii limbajului. El speră că astfel 
de dispoziţii înnăscute pot fi determinate mai precis prin teste empirice). 
Dacă n-ar exista decât această procedură de învăţare, atunci copilul n-ar mai 

ajunge niciodată să dobândească efectiv limbajul. Cea mai mare parte a 
limbajului trebuie învăţată în alte moduri, mai puţin conectate cu stimulările 
senzoriale. în acest caz, copilul este permanent obligat să recurgă la analogii, 
Ia actul de construire analogică, şi, prin aceasta, trebuie să facă salturi ce nu 
sunt determinate empiric. Quine a investigat în amănunt relaţiile dintre 
propoziţiile ce pot fi învăţate prin metoda indicării ostensive şi cele prin 
metoda construcţiei analogice. Acesta e un domeniu adecvat pentru un filosof 
de factură empiristă, întrucât aici poate fi urmărită ancorarea empirică a 
limbajului şi mai ales discontinuităţile nonempirice ale acestuia. Slăbirea 
legăturilor dintre experienţă şi expresiile lingvistice - slăbire ce devine 
manifestă în cazul achiziţiei limbajului - fusese deja cercetată anterior de 
Quine pe baza experimentului imaginar al traducerii, către care ne vom 
îndrepta în final atenţia. 

Quine a folosit iniţial un experiment imaginar în Word and Object, 
cu scopul de a sintetiza în manieră intuitivă discuţiile sale critice şi construc¬ 
tive asupra semnificaţiei lingvistice. Să ne imaginăm că descoperim o 
comunitate despre care presupunem că dispune de o limbă comună. însă 
această limbă ne este complet străină; nu există nici un individ care să 
înţeleagă şi limba noastră, şi pe cea a comunităţii, şi nu există, evident, 
nici un fel de manual de traducere, gramatici sau dicţionare pentru această 
limbă străină. în plus, nu putem pleca de la presupunerea că limba străină 
ar fi înrudită cu a noastră sau că formele de viaţă ale vorbitorilor ei ar avea 
vreo înrudire cu ale noastre. Singurele puncte de sprijin pe care le avem 
pentru a afla ce spun aceste fiinţe, despre ce vorbesc şi ce zic despre aceasta 
este comportamentul lor public (în interacţiune cu un mediu înconjurător 
observabil de către toţi), situaţie în care - aşa cum am amintit - acţiunile 
de încuviinţare şi refuz ca reacţie la întrebările puse pot fi deosebit de 
instructive. Să ne imaginăm acum că trebuie să producem un manual de 
traducere pentru această limbă, manual care să ofere pentru fiecare expresie 
din limba străină o traducere în limba noastră. în acest fel trebuie să putem 
afla cât de mult din semnificaţia lingvistică e demonstrabil empiric şi în ce 
locuri rămâne un spaţiu de joc indecidabil empiric pentru traduceri sau, 
mai general, interpretări, spaţiu care nu poate fi închis decât prin recurs la 
principii ce nu mai sunt determinate empiric. 

Pe fundalul acestui experiment, Quine avansează mult-discutata teză a 
indeterminării traducerii 65 . Prezentată pe scurt, ea poate fi exprimată astfel: 
instrucţiunile de traducere dintr-o limbă în alta (eventual a noastră) - chiar 
dacă fiecare dintre ele este compatibilă cu toate stările de fapt descriptibile 

în termeni fizici, şi în special cu ansamblul comportamentului şi al dispo¬ 
ziţiilor comportamentale ale membrilor comunităţii lingvistice - pot fi atât 
de incompatibile între ele, încât pot indica drept traduceri ale unei propoziţii 
din limba străină propoziţii din limba noastră care nu stau una cu alta în nici 
o relaţie de echivalenţă 66 . întrucât, deşi întregul material empiric a fost epuizat, 
traducerile pot fi în continuare radical divergente, rezultă că traducerile - 
sau, vorbind mai general, semnificaţiile - sunt empiric indeterminate. 

Făcând apel la unele dintre conceptele introduse mai sus, putem acum 
prezenta mai detaliat rezultatele principale ale experimentului imaginar al 
traducerii: (A) propoziţiile observaţionale pot fi traduse într-o manieră 
suficient de determinată empiric. Ipoteza că o propoziţie a limbii noastre are 
pentru membrii comunităţii noastre lingvistice aceeaşi stimul-semnificaţie 
ca propoziţia de tradus pentru membrii celeilalte comunităţi de limbaj este 
afectată de obişnuita subdeterminare empirică (vezi mai jos), ce apare la 
toate ipotezele ştiinţifice. (B) Când lingvistul a învăţat limba străină, relaţia 
de corespondenţă e valabilă pentru toate propoziţiile ocazionale. Dacă nu a 
învăţat-o, el poate cel puţin stabili pentru toate propoziţiile ocazionale dacă 
sunt stimul-sinonime sau nu. (C) Conectorii logicii prepoziţionale (în măsura 
în alcătuiesc expresii ce sunt în mod uzual funcţii de adevăr) pot fi traduşi. 
(D) Cazurile extreme de propoziţii stimul-analitice, respectiv stimul-con- 
tradictorii pot fi recunoscute, astfel încât ne putem asigura că fiecare 
propoziţie stimul-analitică (respectiv stimul-contradictorie) a limbii străine 
este tradusă printr-o propoziţie stimul-analitică (respectiv stimul-contra¬ 
dictorie) a limbii noastre. în punctele (A)-(D) am văzut în ce măsură o 
traducere este determinată empiric, altfel spus cum poate fi în principiu 
confirmată sau infirmată prin recurs la mijloacele empirice. Este evident că, 
pentru o traducere completă, se cere mult mai mult. Pentru aceasta este 
folosit un sistem de aşa-numite ipoteze analitice, cu ajutorul cărora poate fi 
tradusă orice propoziţie, iar în final orice expresie. Conform tezei inde- 
terminării, pot exista foarte multe asemenea sisteme de ipoteze analitice 
care sunt în acord cu toate punctele de contact cu experienţa, dar care totuşi 
se exclud reciproc. Alegerea între aceste căi alternative nu este ea însăşi 
determinată empiric. 

Indeterminarea semantică nu priveşte doar semnificaţia propoziţiilor, 
ci şi referirea la realitatea expresiilor. Chiar dacă propoziţia formată dintr- 
un singur cuvânt, „Gavagaf ’, o propoziţie observaţională a limbii străine, ar 
avea aceeaşi stimul-semnificaţie ca propoziţia observaţională din limba 
noastră „Iepure” (adică „Uite, un iepure!”), aceasta nu este totuşi suficient 

pentru a putea spune într-un sens absolut că termenul „gavagai” (scris cu 
minuscule, pentru a-1 distinge ca termen) se referă la iepuri. O întreagă serie 
de alte referiri ar fi la fel de compatibile cu punctele de contact empirice: 
„gavagai” s-ar putea referi la iepuri în general, la nişte intervale temporale 
în care apar iepuri, ş.a.m.d. La nevoie am putea distinge între asemenea 
alternative dacă în prealabil am tradus univoc construcţiile şi particulele 
gramaticale care formează aparatul de individuare al limbii străine (expresii 
precum „este acelaşi... ca ...” „aparţine...” etc.). Numai că şi astfel de 
construcţii sunt supuse indeterminării traducerii. Aici se arată unul din locurile 
în care, prin schimbări compensatoare - în cazul de faţă, în atribuirea de 
referinţă sau în aparatul de individuare - sunt posibile mai multe constelaţii 
empiric indecidabile. 

Ideea inscrutabilităţii, respectiv indeterminării empirice a atribuirii refe¬ 
rinţei („ inscrutability of reference" , in cuvintele lui Quine) se află în strânsă 
legătură cu teza că nu putem spune în mod absolut care este ontologia unei 
teorii. Aşa cum nu putem stabili cu certitudine despre ce obiecte vorbeşte 
cineva prin expresiile sale lingvistice decât dacă traducem termenii săi în 
limbajul nostru, tot astfel nu putem spune care sunt obiectele la care se 
referă o teorie decât încercând pe cât posibil să interpretăm această teorie 
printr-o alta. Nu este vorba, în acest caz, de a reduce referinţa expresiilor 
străine, respectiv ontologia unei teorii, la un punct arhimedic neutru, ci mai 
degrabă de a produce o conexiune între două sisteme Ia fel de justificate. 
Pentru problema elaborării teoriilor, această relativitate ontologică are ca 
rezultat faptul că, în cadrul teoriilor, conexiunile interne şi structura acestora 
sunt mai importante decât alegerea obiectelor pe care le selectăm prin teorie. 
Desigur, în „sistemul lumii”, în varianta lui Quine, relativitatea ontologică 
este limitată de naturalismul şi fizicalismul autorului. 

Pentru a înţelege corect teza indeterminării şi corolarele asociate 
acesteia, trebuie să ne fie clar că nu este presupusă o indeterminare a stărilor 
de fapt. în discuţia despre semnificaţii şi referinţe nu este vorba de nişte stări 
de fapt ascunse, la care, din păcate, nu putem ajunge. Experimentul imaginar 
al primei traduceri serveşte mai degrabă respingerii ideii că semnificaţiile şi 
relaţiile de semnificare ar fi nişte fapte date o dată pentru totdeauna - se 
respinge aşadar „mitul muzeului” în diferitele sale varietăţi. Prin acest 
experiment se urmăreşte discreditarea unor reprezentări eronate despre 
semnificaţie, traducere, referinţă etc.; dacă procedăm în manieră strict 
empiristă, devine atunci manifest că „ Translation is noi the recapturing of 
some determinate entity, a meaning, but only a balancing of values." 

(„Traducerea nu înseamnă regăsirea vreunei entităţi stabile, un înţeles deter¬ 
minat, ci atingerea unui echilibru între diferite valori”) 67 . 

în plus, nu trebuie să pierdem din vedere care dintre trăsăturile expe¬ 
rimentului imaginar sunt relevante pentru argumentaţia lui Quine şi care 
dintre ele servesc doar ilustrării şi dramatizării. Quine subliniază cu precădere 
în Word and Object că tezele indeterminării nu se referă doar la limbile 
străine sau radical diferite. Nici în propria noastră limbă semnificaţia şi 
referinţa expresiilor nu sunt determinate empiric. 

Desigur, teza indeterminării traducerii nu susţine că n-ar exista în 
genere nici o perspectivă din care să putem alege cu bune temeiuri una 
dintre mai multe traduceri concurente. Pe lângă principiile previzibile, ce 
ne recomandă simplitatea, concizia şi alte asemenea virtuţi generale, mai 
trebuie subliniat aşa-numitul principiu al indulgenţei (, principie ofcharity", 
cu cuvintele lui Neil Wilson, pe care Quine şi discipolii săi l-au preluat). 
Această maximă - este vorba mai precis de o întreagă familie de principii 
de interpretare - îi cere interpretului să nu pună în seama subiectului pe 
care vrea să-l interpreteze o gândire iraţională, inconsistenţe sau greşeli 
crase fără a avea temeiuri suficiente; căci, spune un astfel de temei, „one’s 
interlocutor silliness, beyond a certain point, is less likely than bad 
translation." („Dincolo de un anumit punct, prostia interlocutorului e mai 
puţin probabilă decât o proastă traducere”) 68 . De exemplu, ar fi greşit din 
punct de vedere metodologic să-i atribuim curent vorbitorului străin 
contradicţii logice. 

Chiar la o fplosire optimă a unor astfel de principii, presupune Quine, 
vor exista totuşi o multitudine de traduceri echivalente empiric, dar care se 
exclud reciproc. Trebuie în primul rând să ne fie clar că asemenea maxime 
nu sunt demonstrabile empiric. 

Quine distinge teza indeterminării traducerii de aserţiunea, mult mai 
puţin contestată, a subdeterminării empirice a teoriilor fizice. Conform 
acesteia, teoriile sunt subdeterminate de toate observaţiile posibile; din 
aceleaşi raţiuni empirice, chiar dacă acestea cuprind nu doar observaţiile 
efective, ci în genere orice observaţie posibilă, pot fi dezvoltate teorii 
concurente, ce nu doar că se deosebesc ca relevanţă, ci se şi exclud logic 
reciproc. Ne putem aştepta la această subdeterminare, deoarece criteriile de 
observare empirică sunt laxe şi pline de lacune. Diferenţa dintre subdeter- 
minarea teoriilor şi indeterminarea traducerii este legată de conceptul fizicalist 
al realităţii adoptat de Quine. Dacă în cazul unor conflicte între teorii fizice 
e vorba despre o dispută asupra faptelor, în cazul indeterminării traducerilor 

este vorba, în ceea ce priveşte semnificaţia şi referinţa termenilor, nu de 
indeterminarea stărilor de fapt, ci de un spaţiu de joc ce rămâne atunci când 
toate stările de fapt au fost epuizate: „ The facts ofnature outrun out theories 
as well as all possible observations, whereas the tradiţional semantics outrun 
thefacts of language” („Stările de fapt exterioare, cât şi totalitatea observaţiilor 
posibile, depăşesc teoriile noastre, aşa cum semantica tradiţională depăşeşte 
datele limbajului”) 69 . Iar aceste cuvinte aparţinând lui Quine rezuma cele 
mai bine rezultatele criticii sale asupra empirismului tradiţional din per¬ 
spectiva unui empirism naturalizat. 

Peter Frederick Strawson 


Strawson (n. 1919) a deţinut, în calitate de succesor al lui Ryle din 1968 şi 
până la pensionarea sa în 1987, titlul de Waynflete Professor ofMetaphysical 
Philosophy la Universitatea Oxford, iar anterior (din 1948) fusese Fellow al 
University College din Oxford Datorită activităţii sale didactice şi a publi¬ 
caţiilor sale, el se numără printre cei mai influenţi reprezentanţi ai filosofiei 
analitice recente. Cine vorbea, în anii ’50 şi ’60, de „ Oxford philosophy” se 
referea la o filosofie în stilul lui Strawson, adică - pentru a o rezuma într-o 
singură formulă - la o combinaţie între Aristotel, Hume, Kant, filosofia 
common sense- lui, scepticismul faţă de metafizica extravagantă, pe de o 
parte, şi faţă de dezvoltarea autosuficientă a sistemelor formale, pe de altă 
parte. Strawson evidenţiază prin aceasta că nu se teme deloc de perspectiva 
de ansamblu şi, uneori, de distincţii de anvergură. 

Stilul lui Strawson este mereu precaut, şi în plus extrem de politicos, 
aşa încât aluziile polemice sunt sesizate cu dificultate. Se întâmplă ca, în 
cursul cercetărilor sale de natură mai curând „gramaticală”, el să evidenţieze 
ad hoc anumite moduri de prezentare schematică care nu se întipăresc nici 
chiar în mintea cititorului binevoitor, pe când multe dintre exemplele sale 
sunt atât de potrivite şi de pregnante, încât te fascinează întotdeauna. 

Printre temele „mari” ale lui Strawson se află, printre altele, şi opoziţia 
între individual şi universal, ca şi, în legătură cu aceasta, deosebirea 
funcţională dintre subiect şi predicat. Ambele teme sunt corelate în 
capodopera sa Individuals. El a publicat în 1974 o monografie separată 
despre subiect şi predicat. Eseurile cele mai importante au fost publicate în 
două volume: Logico-Linguistic Papers (1971) şi Freedom and Resentment 
(1974). Primul dintre aceste volume conţine, pe lângă eseul său clasic On 
Referring, şi alte lucrări de filosofia limbajului, ca şi patru texte despre 
problematica adevărului (în principal ţinând de o polemică cu J.L. Austin); 
cel de-al doilea conţine, alături de importantul eseu care dă titlul cărţii, un 



Peter Frederick Strawson 


383 


text pe teme din filosofia lui Kant şi Hume ( Imagination and Perceptiori), 
marea recenzie la Cercetările filosofice ale lui Wittgenstein, o dispută cu 
conceptul lui Ryle de categorie ş.a.m.d. Cartea dezinvoltă, critică şi totodată 
deferentă a lui Strawson despre Kant, The Bounds ofSense din 1966, a făcut 
la vremea ei senzaţie; ea este recunoscută de mult timp ca o lucrare standard 
în spaţiul de limbă engleză şi probabil că a influenţat mai mulţi exegeţi 
kantieni decât se admite oficial. 

Pentru a oferi o înţelegere a stilului de filosofare al lui Strawson, în 
cele ce urmează vor fi prezentate trei texte hotărâtoare: opera sa „de tinereţe” 
despre referinţă; un capitol deconcertant din metafizica lui „descriptivă” şi 
contribuţia exemplară a lui Strawson la filosofia morală în Freedom and 
Resentiment. 


Teoria referirii 

Probabil cea mai cunoscută lucrare a lui Strawson este tratatul său de tinereţe, 
apărut în 1950 sub titlul On Referring. Acest studiu, considerat de multă 
vreme drept un text clasic, prezintă multe faţete. El a avut un ecou pregnant 
şi în afara filosofiei limbajului - cu precădere în domeniul logicii şi lingvisticii. 
Punctul de plecare al acestei lucrări este o critică a teoriei descripţiilor definite 
a lui Russell, care a trecut timp de decenii drept paradigma de necontestat a 
analizei filosofice. în cadrele acestei critici, Strawson argumentează câteva 
teze despre utilizarea expresiilor lingvistice, avansează o serie de distincţii 
fundamentale între genuri şi domenii de folosire a expresiilor lingvistice, 
schiţează o distincţie fundamentală între subiect logic şi predicat logic şi ia 
apărarea ideii că studiul limbajului comun este, din punct de vedre filosofic, 
cel puţin la fel de fructuos ca preocuparea cu sistemele formale, căci - după 
cum sună propoziţia finală din On Referring - „limbajul comun nu cunoaşte 
o logică exactă”. 

în centrul tratatului lui Strawson stă folosirea, printr-o „referire uni¬ 
vocă”, a expresiilor de genul pronumelor demonstrative şi personale, numelor 
proprii şi descripţiilor definite (aşadar expresii de tipul „primul om de pe 
Lună”, „actualul cancelar”, „ultimul director al teatrului municipal” etc.). 
Potrivit lui Strawson, Russell plecase, în analiza sa a descripţiilor definite, 
de la faptul că ceea ce stă în propoziţie pe poziţia subiectului gramatical- în 
cazuri precum „Actualul rege al Franţei este înţelept” - nu poate fi considerat 
subiectul logic, căci atunci am fi constrânşi să asumăm un domeniu ontologic 

complet chestionabil al fiinţărilor nonexistente despre care, chipurile, vorbesc 
asemenea propoziţii. După Russell, astfel de propoziţii au în principiu o cu 
totul altă formă logică, formă care ne îngăduie ca, în cazul nonexistenţei 
obiectului aparent desemnat de expresia-subiect gramatical, să declarăm 
propoziţia pur şi simplu falsă, fără a mai trebui să asumăm presupoziţii 
ontologice îndoielnice. Conform analizei lui Russell, o propoziţie precum 
cea de mai sus constă în realitate din conjuncţia a trei propoziţii, şi anume: 

1. Există un rege al Franţei; 

2. Există nu mai mult de un rege al Franţei; 

3. Nu există ceva care este rege al Franţei şi nu este înţelept. 

întrucât o conjuncţie care cuprinde cel puţin un membru fals este la 
rândul ei falsă, propoziţia „Actualul rege al Franţei este înţelept” are valoarea 
de adevăr fals, dată fiind starea de fapt a nonexistenţei unui asemenea rege; 
astfel, problemele ontologice legate de obiectele nonexistente rămân pe 
dinafară. 

Strawson obiectează împotriva acestei analize în două feluri: mai întâi, 
Russell vorbeşte mult prea neglijent de propoziţii şi de semnificaţia lor. O 
examinare mai atentă a utilizării enunţurilor lingvistice arată că aici dife¬ 
renţierile trebuie făcute în manieră mult mai fină. în al doilea rând, Russell 
confundă ceea ce spune o propoziţie (respectiv ce spune o anumită folosire 
a propoziţiei) cu condiţiile folosirii cu sens a acestei propoziţii, respectiv 
„implicaţiile” unei asemenea folosiri. 

Primul punct al criticii duce la o serie de distincţii utile: într-un anumit 
sens, propoziţia („Cancelarul este liberal-democrat” este aceeaşi, indiferent 
dacă am pronunţat-o astăzi sau cu 30 de ani mai înainte, indiferent dacă a 
fost pronunţată de mine sau de tine. în acest sens, propoziţia este un tip sau 
o schemă. Propoziţia are o semnificaţie ce poate fi specificată general, de 
exemplu prin numirea condiţiilor în care aceasta este, respectiv ar fi, 
adevărată. Ca atare, această propoziţie nu este nici adevărată, nici falsă; nu 
se afirmă nimic determinat prin ea. Ea îşi câştigă totuşi un cu totul alt statut 
când este folosită într-un context asertiv de către un vorbitor sau altul. Se 
poate întâmpla ca propoziţia „Cancelarul este liberal-democrat” să exprime 
astăzi o aserţiune adevărată, în timp ce aserţiunea făcută prin ea acum 20 de 
ani să fi fost falsă. La fel, propoziţia „Eu sunt liberal-democrat” poate să 
exprime o afirmaţie adevărată dacă eu o rostesc, în timp ce propoziţia identică 
schematic poate servi construcţiei unei aserţiuni false dacă tu eşti cel care o 
rosteşte. Aşadar, trebuie distins între (1) propoziţia ca atare (tip sau schemă), 
(2) folosirea acestei propoziţii (aserţiune sau afirmaţie) şi (3) rostirea 

propoziţiei. Corespunzător, putem distinge referirea univocă a unui enunţ 
de folosirea sa specifică şi de rostirea sa. Expresia „cancelarul” are o semni¬ 
ficaţie generală, însă ca atare ea nu se referă la nimeni. în funcţie de contextul 
în care este pronunţată, ea se referă la cutare sau cutare individ sau la nimeni. 
O expresie nu se referă în sine la absolut nimic; doar când este folosită de un 
vorbitor ea poate face referire la ceva sau cineva. 

Al doilea punct al criticii - conform căreia Russell confundă conţinutul 
unei propoziţii rostite cu condiţiile sau presupoziţiile folosirii sale cu sens - 
duce la dezvoltare unei idei deosebit de bogate în implicaţii: atunci când 
rostesc propoziţia „Regele actual al Franţei este înţelept”, ceea ce spun nu 
este sinonim cu aserţiunea existenţială „Există actualmente un rege al Franţei 
şi numai unul, şi acest rege este înţelept”, ci tocmai existenţa unui rege 
actual al Franţei este „implicată”, cum ar zice Strawson, de afirmaţia mea. 
(Alţi autori vorbesc mai degrabă de presupoziţii ale afirmaţiei. în teoria 
dezvoltată de H. P. Grice, aceste presupoziţii aparţin unei întregi serii de 
„implicaturi conversaţionale”, conversaţional implicatures 1 ). O consecinţă 
a acestei concepţii este aceea că rostirea unei asemenea propoziţii nu trebuie 
neapărat să fie adevărată sau falsă. Dacă nu există nici un rege al Franţei, 
atunci prin rostirea propoziţiei .Actualul rege al Franţei este înţelept” nu fac 
referire la nimeni (exceptând, desigur, folosirea unei astfel de expresii ca 
poreclă pentru preşedintele Republicii Franceze). Aşadar, exprimarea este 
într-un anumit fel greşită, dar nu este falsă. Dacă o expresie utilizată cu 
referire univocă şi aflată în poziţia de subiect nu se referă la nimic, atunci 
adevărul sau falsitatea afirmaţiei nu constituie obiectul unei dezbateri; ea 
are o „lacună în valoarea de adevăr” 2 .0 asemenea afirmaţie este - pentru a 
adapta o expresie a lui Wittgenstein - o mutare greşită în jocul de limbaj. 

Caracteristică pentru abordarea filosofică a lui Strawson este o concluzie 
pe care acesta doar o schiţează în eseul On Referring : ea priveşte fiincţia cu 
totul distinctă a expresiilor cu referire univocă pe de o parte, iar pe de altă 
parte cea a expresiilor descriptive sau atributive. Strawson marchează această 
deosebire subliniind că satisfacerea condiţiilor de utilizare descriptivă sau 
atributivă corectă a unei expresii este realizată prin folosirea acestei expresii, 
pe cândîncazul utilizării cu referirii univoce, lucrurile stau altfel - satisfacerea 
condiţiilor de utilizare corectă a acestor expresii nu este simultan exprimată 
prin folosirea lor, ci doar „implicată” sau presupusă. Condiţia utilizării 
descriptive corecte a unei expresii este satisfăcută în măsura în care cutare 
sau cutare obiect aparţine mulţimii desemnate de expresia respectivă, ori în 
măsura în care obiectul posedă proprietatea desemnată prin acea expresie. 

Dacă spun „Cancelarul este liberal-democrat”, satisfacerea utilizării corecte 
a expresiei atributive folosite aici este simultan exprimată: persoana trebuie 
să aparţină mulţimii liberal-democraţilor. Dimpotrivă, condiţia utilizării 
corecte a referirii univoce a expresiei „cancelar” nu este simultan exprimată. 
Căci faptul că la acel moment exista efectiv un cancelar şi numai unul este 
o presupoziţie a cărei satisfacere este doar „implicată” de utilizarea propo¬ 
ziţiei. Plecând de la această diferenţă funcţională, Strawson întreprinde, 
dintr-o perspectivă mereu schimbătoare, încercarea de a elabora diferitele 
roluri ale subiectului şi predicatului logic- 1 . 


„Metafizica descriptivă” 

Strawson desemnează o parte a cercetărilor sale filosofice drept contribuţii 
la o metafizică „descriptivă” 4 . Termenul „metafizică” indică în această expre¬ 
sie sfera unei întreprinderi în esenţă analitice: este vorba de o prezentare a 
trăsăturilor generale ale cadrului nostru conceptual sau, după cum obişnuieşte 
să spună Strawson, a schemei noastre conceptuale (conceptual scheme ). 
Unele dintre conceptele centrale tratate de Strawson le-am putea mai degrabă 
atribui teoriei cunoaşterii - de exemplu, „spaţiu”, „timp”, „identificare”, 
„recunoaştere” etc. Pe de altă parte, o serie de teze prioritare ale lui Strawson 
sunt legate de aserţiuni ontologice, care justifică cel puţin parţial denumirea 
de metafizică. Metafizica lui Strawson este descriptivă pentru că -în opoziţie 
cu concurenta ei „revizionistă” - scopul ei nu este acela de a schiţa un sistem 
conceptual mai bun sau mai adecvat, ci de a prezenta trăsăturile esenţiale 
ale propriei noastre scheme conceptuale într-o manieră cât mai 
comprehensivă şi în înlănţuirea lor. Strawson se poate sustrage în două feluri 
obiecţiei că această procedură conservatoare, ca să spunem aşa, n-ar putea 
produce nimic mai mult decât o redare foarte mărginită şi afirmativă a unor 
prejudecăţi culturale specifice care probabil au fost acceptate doar într-o 
anumită perioadă la Oxford. Mai întâi, el construieşte cadrele cercetării sale 
atât de larg, încât conceptele de investigat aparţin de-a dreptul unui domeniu 
anistoric şi nu pot fi atribuite exclusiv unei culturi sau limbi determinate, în 
măsura în care (prejudecăţile apar în genere în discuţie, este vorba doar de 
locuri comune recunoscute de toată lumea, indiferent dacă este musulman 
sau creştin, ţăran, muncitor sau profesor. în al doilea rând, metafizica 
descriptivă nu este conservatoare în sensul reproducerii fidele a unor fapte 
date, ci ea conţine un element speculativ remarcabil în măsura în care trece 

dincolo de o analiză a utilizării efective a limbajului pentru a construi legături 
generale care, evident, nu sunt nici ipotetice, nici imaginare, dar care, pe de 
altă parte, nici nu pot fi mereu ilustrate prin referiri la comportamentul 
lingvistic uzual. După cum declară el însuşi, Strawson s-a inspirat pentru 
această parte a demersului său mai ales de la Kant, şi de aceea el vorbeşte în 
termeni apreciativi de o „metodă transcendentală” sau de „argumente 
transcendentale” prin care am putea prezenta structura de bază a schemei 
noastre conceptuale în articulaţiile sale, fără a putea dispune această schemă 
într-o ordine strict deductivă. Cercetarea trebuie să arate în ce măsură schema 
noastră conceptuală este un ansamblu ale cărui părţi se sprijină şi se 
completează reciproc 3 . 

Opoziţia dintre individual şi universal o putem privi drept contrastul 
fundamental determinant în gândirea lui Strawson. Este mereu presupus 
că nici unul din membrii acestei perechi n-ar putea exista fără celălalt; 
totuşi, nu trebuie să pierdem din vedere faptul că simpatia lui Strawson se 
îndreaptă către individual. Grăitor pentru acest fapt este titlul operei 
principale a lui Strawson: lndividuals. în această carte Strawson vrea să 
argumenteze în primul rând că anumite genuri de obiecte individuale - 
corpurile materiale şi persoanele - ocupă o poziţie fundamentală în schema 
noastră conceptuală, poziţie în raport cu care celelalte lucruri par secundare 
şi derivate. Pe lângă aceasta, el vrea să mai arate care sunt trăsăturile 
generale ale unui obiect al referirii lingvistice - ale unui „subiect logic”. 
Aici, Strawson subliniază opoziţia tradiţională dintre subiect şi predicat 
şi, sprijinindu-se pe distincţia lui Frege dintre „saturat” şi „nesaturat”, ajun¬ 
ge la concluzia că subiectului logic îi este caracteristic un gen de completi¬ 
tudine care, neîndoielnic, lipseşte predicatului. 

Expresiile paradigmatice care pot ocupa poziţia de subiect logic denu¬ 
mesc obiecte ce cad în categoria universalelor „selective” - adică universalii 
care poartă în sine un principiu de distingere şi de număr. Cu alte cuvinte, 
expresiile care joacă rolul de subiect logic sunt legate de criterii de identitate 
care ne dau posibilitatea să decidem clar dacă avem de-a face cu unul sau 
mai multe obiecte, cu unul şi acelaşi obiect sau cu alt obiect din genul 
respectiv. „Socrate”, să zicem, desemnează un om, iar expresia selectivă 
„om” este legată de nişte criterii care ne permit să răspundem celor mai 
multe întrebări privitoare la numărul şi identitatea unor oameni determinaţi, 
în opoziţie cu aceasta, termeni precum „zăpadă” sau „vin” au nevoie de 
completări mai mult sau mai puţin complicate pentru a deveni termeni la fel 
de compleţi precum numele „Socrate” sau descrierea „cavalerul cu mâna de 

fier” şi pentru a permite aplicarea unor criterii de identitate precum „zăpada 
căzută ieri în Graz” ori „sticla de vin pe care tocmai am golit-o”. Din reflecţiile 
sale pe această temă, Strawson trage concluzia că termenii conectaţi cu 
expresii selective joacă un rol fundamental în limbajul nostru, iar obiectele 
corespunzătoare acestora - corpurile materiale şi persoanele - ocupă o poziţie 
de preeminenţă ontologică. O limbă lipsită de expresiile paradigmatice pentru 
referirea la obiecte individuale ar fi, conform acestei concluzii, nu doar mai 
complicată, ci şi, într-un anume sens, mai săracă, iar în comparaţie cu un 
limbaj precum al nostru, ar fi imperfectă, ba chiar de-a dreptul insuficientă. 

Strawson vrea să investigheze cadrul conceptual al gândirii şi percepţiei 
noastre, încercând să indice limitele aplicabilităţii unor concepte centrale. 
Şi în aceastăprivinţă, demersul său ne aminteşte de abordarea transcendentală 
a lui Kant. Formele intuiţiei, la Kant, sunt spaţiul şi timpul; în această concep¬ 
ţie, timpul este forma simţului intern, iar spaţiul este forma simţului extern. 
Pentru a înţelege mai bine ce înseamnă a admite spaţiul ca fiind forma simţului 
extern, Strawson construieşte o serie de experimente imaginare care 
intenţionează să arate ce pot face conceptele noastre tocmai prin solicitare la 
maximum a acestor concepte ( Individuals , cap. 2) 6 . Asumpţia de bază a 
acestor experimente este o lume în care nu se aud decât zgomote, sunete şi 
tonuri. în lumea noastră normală considerăm de la sine înţeles că perceperea 
sunetelor ne permite să localizăm aceste sunete şi să spunem, de exemplu, 
că plânsetul copilului vine din dreapta, lătratul câinelui din spate, fluieratul 
vine din stânga etc. Nu trebuie să ne gândim decât o clipă la această situaţie 
pentru a ne da seama că astfel de expresii de localizare presupun, în vederea 
verificării lor şi a înţelegerii sensului lor, un spaţiu universal accesibil în 
care poate fi de asemenea inserat cel puţin simţul văzului şi simţul pipăitului 
unui vorbitor şi, eventual, al unui ascultător. Ceea ce funcţionează ca percepţie 
pur acustică se datorează în fapt interacţiunii complexe a operaţiilor diferitelor 
simţuri. în experimentul imaginar al lui Strawson, trebuie să facem abstracţie 
de acest fapt şi să presupunem că în lumea despre care este vorba nu există 
nimic altceva decât sunete de înălţime, amplitudine şi timbru variabil - şi 
nici o impresie vizuală, nici o senzaţie tactilă, olfactivă sau gustativă. 

Se pune acum întrebarea dacă într-o astfel de lume poate fi vorba de 
lucruri într-un sens asemănător celui din lumea noastră. Sunt sunetele 
percepute în această lume suficient de asemănătoare obiectelor paradigmatice 
din lumea noastră? Ar fi posibil să distingem pe dimensiunea timpului când 
încep şi se termină sunetele sau complexele de sunete? însă evident aceasta 
nu e suficient pentru a vorbi de obiecte. Doar prin simplul fapt de a stabili că 

ceva - „acesta de aici” sau „acela de acolo” - începe sau se termină nu 
putem circumscrie nici un obiect în sensul propriu-zis al cuvântului. Putem 
admite, desigur, că în această lume a sunetelor pure recunoaştem tonalităţi 
sau complexe de sunete specifice; nu este totuşi clar cum, în acest caz, am 
putea prezenta în mod plauzibil diferenţa dintre identitatea calitativă şi cea 
numerică. Este imaginabil că la momentul temporal t, aud succesiunea de 
sunete A, la momentul temporal t^ succesiunea B, iar la momentul t, din nou 
A. Putem concepe, în plus, că la momentul t 3 îmi este clar că aud atunci încă 
o dată acelaşi lucru ca mai devreme; însă este acest lucru identic cu cel de 
dinainte doar din punct de vedere calitativ, sau şi numeric 76 ? Această idee a 
recunoaşterii unui obiect identic numeric nu poate fi reprodusă în lumea 
imaginată a sunetelor pure. Ceea ce lipseşte aici este „spaţiul” în care res¬ 
pectivul obiect poate persista sau dispărea pe durata întreruperii perceperii 
lui. Iar eu nu pot construi un spaţiu din întreruperi plus succesiuni de sunete 
identice care alternează cu sunete diferite. 

Strawson se întreabă acum dacă într-o asemenea lume a sunetelor pure 
nu s-ar putea construi un analog al spaţiului nostru, în care ar fi posibilă şi 
conceptibilă coerent orientarea şi deci dispariţia şi reapariţia sunetului identic 
numeric. După cum arată Strawson în acest experiment briliant conceput, 
un astfel de analog al spaţiului poate fi realmente construit dacă presupunem 
că în această lume aud permanent un ison care variază în înălţime potrivit 
fiecărui complex de sunete individual perceptibil. Acest ison ar fi comparabil 
ţiuitului permanent al multor staţii de emisie-recepţie sau aparate de radio 
vechi. înălţimea acestui ison ar face posibil să spunem dacă am reascultat 
un complex de sunete A identic numeric sau unul doar calitativ identic. 
Complexul individual A,, am putea de exemplu presupune, ar fi însoţit de 
un ison de înălţimea C', complexul A 2 de un ison de înălţimea C" ş.a.m.d. 
Pebazaacestor variaţii s-arputea distinge reapariţia unei succesiuni de sunete 
numeric identice de auzirea unei succesiuni calitativ identice. 

Dacă ducem mai departe acest experiment imaginar devine evident 
că, în ciuda faptului că am reuşit să construim un analogon al spaţiului, 
totuşi lipsesc o serie de elemente prin care am putea apropia această lume a 
sunetelor pure de lumea noastră reală. Este ce-i drept posibil - după cum 
susţine Strawson - ca prin adăugarea unor noi condiţii să introducem în 
lumea sunetelor pure nişte puncte de sprijin pentru concepte precum „acţiune” 
şi „cauzalitate”. Rămâne însă problematic de demonstrat dacă construirea 
cu succes a unui astfel de analogon al posibilităţii recunoaşterii de obiecte 
individuale face necesară conceperea conştiinţei ce recunoaşte obiectele ca 

fiind una suficient de asemănătoare cu a noastră - anume ca una nonsolipsistă, 
care se foloseşte esenţial de distincţia dintre sine însăşi şi obiectele întâlnite 
de ea; pe scurt, o conştiinţă care poate spune „eu” şi care, prin folosirea 
acestui concept al eului, să tragă permanent o linie de demarcaţie între sine 
şi obiectele sale. 

în acest punct, Strawson întrerupe experimentul său imaginar. 
Abordarea transcendentală este suficientă pentru a arăta că anumite concepte 
(cele ce ţin de recunoaşterea obiectelor individuale, de un spaţiu care 
adăposteşte obiectele, de cauzalitate şi multe alte condiţii) trebuie să fie date 
pentru ca o schemă conceptuală similară cu a noastră - şi experienţa care-i 
corespunde - să fie posibile. Prezentarea experimentului imaginar nu are 
intenţia de a duce la construirea unei antilumi conceptibile oarecum echi¬ 
valente, ci de a arunca o lumină asupra propriei noastre scheme conceptuale 
prin indicarea conceptelor care sunt necesare pentru o experienţă cel puţin 
parţial analoagă experienţei noastre. 


Filosofia morală 

Cu totul independentă de aceste reflecţii este abordarea lui Strawson în 
privinţa problemei determinismului şi libertăţii (Freedom and Resentment), 
abordare foarte influentă şi astăzi 8 . Şi în acest tratat se păstrează capacitatea 
lui Strawson de a aduce reflecţii uimitor de concrete asupra detaliilor din 
acest domeniul la care se referă El nu se mulţumeşte cu problema clasică - 
în ce fel conceptele noastre morale de „responsabilitate” şi „datorie” mai au 
în general sens în cazul în care teza determinismului este adevărată - ci dă 
problematicii în ansamblu o nouă înfăţişare şi, pe lângă aceasta, se angajează 
într-o reevaluare a sentimentelor morale, neglijate de mult timp. 

Mai întâi, Strawson distinge, în privinţa tezei determinismului, patru 
poziţii distincte: (1) poziţia celui care nu ştie realmente ce susţine teza; (2) 
poziţia pesimistului, acela care ştie că adevărul tezei deterministe subminează 
conceptele fundamentale ale moralei noastre; (3) poziţia optimistului, care 
declară adevărul tezei determinismului drept compatibil cu conceptele noastre 
de datorie şi responsabilitate; (4) poziţia scepticului în probleme morale, acela 
care consideră în general aceste concepte ca nefondate, indiferent dacă teza 
determinismului este sau nu validă. Strawson însuşi se declară un adept al 
poziţiei (1), însă pretinde (ca de altfel cei mai mulţi gânditori) că înţelege 
determinismul suficient pentru a încerca o reconciliere a poziţiilor de mai sus. 

Conform reconstrucţiei lui Strawson, vechea opoziţie dintre pesimişti 
şi optimişti în privinţa tezei determinismului decurge din aceea că, pentru 
întemeierea conceptelor noastre de datorie şi responsabilitate, optimistul nu 
trebuie să aducă alt argument decât incontestabila capacitate a procedurilor 
legate de aceste concepte de a reglementa comportamentul social în direcţia 
dorită. Pesimistul contestă, cu oarecare dreptate, adecvarea acestui tip de 
întemeiere. în concepţia sa, trebuie adus în joc un concept (metafizic) al 
libertăţii cu totul diferit - un concept care să implice şi falsitatea determi¬ 
nismului. Sarcina lui Strawson este acum de a pune în acord aceste două 
poziţii, preţul fiind acela că pesimistul îşi abandonează conceptul său ilegitim 
de libertate, iar optimistul, dacă nu renunţă cu totul la apelul la argumentul 
posibilităţii unei tehnologii sociale, atunci îl extinde pentru o prezentare mai 
cuprinzătoare a realităţii morale. Pentru clarificarea acestei prezentări mai 
cuprinzătoare a realităţii morale şi sociale, Strawson se sprijină pe un „loc 
comun” care, în ciuda vaguităţii sale, are urmări importante pentru con¬ 
troversa dintre optimişti şi pesimişti. Acest loc comun se referă la semnificaţia 
centrală pe care, în acţiunile, gândurile şi sentimentele noastre, o atribuim 
atitudinilor, intenţiilor şi reacţiilor altor persoane faţă de noi sau o terţă parte. 

Plecând de la acest loc comun, Strawson subliniază importanţa specială 
a unor atitudini reactive precum resentimentul ( resentiment ) şi recunoştinţa 
(între care, desigur, există numeroase alte trepte intermediare). Relaţiile şi 
instituţiile noastre normale sunt caracterizate de asemenea atitudini şi de 
sentimente reactive. Ele oferă un fundal şi un sens multor moduri de com¬ 
portament şi organizări. Lauda şi pedeapsa, atribuirea vinii şi responsabilităţii 
depind de atitudini şi sentimente precum resentimentul şi recunoştinţa. Există 
totuşi o serie de situaţii în care noi modificăm sau chiar suspendăm temporar, 
respectiv permanent, aceste atitudini, lucru care adesea atrage după sine 
modificări ale consecinţelor sociale: situaţii de necesitate, constrângeri 
exterioare, puteri „superioare” etc., acestea sunt temeiuri pentru scuză sau 
exonerare, care ne pot face să ne abţinem de la reacţiile normale, fără ca prin 
aceasta să ne schimbăm atitudinea noastră faţă de respectivul individ ca 
fiind în principiu o persoană responsabilă şi capabilă de acţiune. Altfel stau 
lucrurile atunci când cineva se află, după părerea noastră, sub influenţa unor 
medicamente puternice, trece printr-o criză emoţională gravă sau este 
temporar deranjat mintal. în asemenea cazuri noi suspendăm sentimentele 
noastre reactive normale, cel puţin pe durata situaţiei excepţionale. Imaginea 
se schimbă şi mai mult atunci când avem de-a face cu oameni a căror 
personalitate e în mare măsură grav tulburată, atunci când e vorba de copii 

mici, persoane senile sau schizofrenici. Aici avem tendinţa de a ne suspenda 
cele mai multe sau chiar toate sentimentele reactive şi de a adopta o atitudine 
„obiectivă” în care o privim pe persoana în cauză mai curând ca obiect al 
grijii, asistenţei şi ajutorului, iar nu ca un obiect al reacţiilor noastre obişnuite. 
Cel căruia îi răspundem cu această atitudine obiectivă este exclus din multe 
situaţii de comunicare. în acest caz nu sunt posibile nici o relaţie completă 
de dragoste, nici o dispută îndreptăţită, nici un schimb de opinii lipsit de 
prejudecăţi, nici o relaţie de prietenie de pe poziţii de egalitate. 

Cu ajutorul acestor reflecţii preliminare devine posibil un prim răspuns 
la problema determinismului: o dată convinşi de adevărul determinismului, 
am fi oare constrânşi să adoptăm în general atitudinea „obiectivă” faţă de 
toţi ceilalţi oameni şi să distrugem astfel bazele conceptelor noastre de datorie 
şi responsabilitate? La aceasta, Strawson oferă un dublu răspuns (prezentat 
aici într-o formă prescurtată). Mai întâi, modurile de comportare, convin¬ 
gerile, sensibilităţile şi instituţiile noastre normale sunt marcateîntr-o măsură 
mult prea mare de atitudini şi sentimente reactive curente ca să ne putem 
închipui că această convingere - în ultimă instanţă pur teoretică - despre 
adevărul determinismului ar putea duce la adoptarea generală a unei atitudini 
obiective. în al doilea rând, în cazurile în care ne schimbăm efectiv atitudinea 
noastră normală şi ne comportăm obiectiv faţă de o persoană sau o serie de 
persoane, o eventuală convingere despre adevărul determinismului nu joacă 
nici un rol. în ciuda tuturor celorlalte sentimente, noi nu adoptăm atitudinea 
obiectivă faţă de copii mici sau persoane deranjate mintal deoarece credem 
că purtarea unor.astfel de persoane ar fi „determinată” într-un mod pregnant, 
conform tezei determinismului filosofic. 

Dacă am vrea să-i reproşăm lui Strawson că în expunerile sale nu este 
vorba decât de numirea unor fapte şi, poate, de o proiecţie care pleacă de la 
aceste fapte, în timp ce problematica propriu-zisă priveşte justificarea 
raţională a diverselor răspunsuri la provocarea ridicată de determinism - 
atunci Strawson ar răspunde că prezentările sale merg mult mai adânc şi 
include în acest context chiar această chestiune a întemeierii raţionale: 
atitudinile şi sentimentele noastre reactive sunt într-atât de determinante 
pentru reprezentările noastredespre viaţa umană încât, o chestionare teoretic- 
raţională a acestui întreg cadru n-ar fi nici umană, nici realizabilă conceptual 
sau imaginabilă. Chestiunile de justificare raţională aparţin altor planuri şi 
unor domenii mai restrânse. Contextul reactiv este cel care conferă, cel dintâi, 
sens unor asemenea întrebări; în ceeace-1 priveşte, el nu poate fi problematizat 
într-un mod asemănător. 

Strawson extrapolează consideraţiile de până acum - care pleacă de la 
contextul interuman normal - la două planuri suplimentare: analog atitu¬ 
dinilor şi sentimentelor reactive schiţate, putem resimţi aceste lucruri la alţi 
oameni prin „punerea în locul lor” sau prin „com-pătimire”, aşa încât atunci 
când unei alte persoane i se face o nedreptate, suntem indignaţi, deşi n-am 
fost nemijlocit vizaţi de aceasta. Un pas suplimentar este dezvoltarea de 
exigenţe faţă de noi înşine, din care rezultă sentimentul datoriei şi respon¬ 
sabilităţii, iar în cazul neîndeplinirii sau încălcării datoriei apar mustrările 
de conştiinţă, regretul şi un simţământ de ruşine. Toate aceste atitudini şi 
senzaţii pot fi considerate într-o formă suficient de generalizată încât să 
merite predicatul de „morale”. Latura decisivă din punct de vedere argumen- 
tativ a acestei analize este că diversele atitudini, sentimente, reacţii şi exigenţe 
sunt combinate atât conceptual („logic”) cât şi uman, aşa încât ele rezistă 
sau cad împreună. Cel care nu are sau n-ar putea avea resentimente faţă de 
nimeni ar fi un sfânt sau un idiot din punct de vedere moral, după cum 
spune Strawson. Cel care n-ar simţi sau n-ar putea simţi faţă de ceilalţi nici 
o indignare, nici o răspundere sau regret trebuie să fie un sceptic moral până 
în măduva oaselor. 

Şi pe acest plan lărgit apar temeiuri şi ocazii pentru a suspenda analogiile 
empatice ale sentimentelor noastre reactiveoriginare şi de a adopta o atitudine 
obiectivă faţă de anumite persoane sau grupuri de persoane. în ceea ce priveşte 
chestiunea determinismului, şi pe acest plan se arată că o eventuală 
convingere despre adevărul determinismului este pur şi simplu irelevantă 
dacă trebuie să ne decidem pentru sau împotriva atitudinii obiective (sau a 
uneia din numeroasele sale trepte preliminare). întrebarea dacă este justificat 
raţional ca, în primul caz, să simţim indignare sau regret, iar în al doilea caz, 
dimpotrivă, să nu simţim nici una nici cealaltă, din motive de obiectivitate a 
atitudinii noastre, se dovedeşte încă o dată principial greşită, deoarece această 
întrebare ignoră complet întreţeserea fundamentală - atât pe plan uman, cât 
şi conceptual - a atitudinilor reactive originare şi a termenilor analogi ce 
apar în locul lor. Cel care cere aici justificare raţională şi care susţine că 
purtarea noastră compătimitoare sau obiectivă este justificată raţional datorită 
caracterului său determinat (în orice sens al cuvântului „determinat”) pierde 
din vedere faptul că aici nu este posibil absolut deloc un comportament 
complet „opus” faţă de al nostru. Totuşi, nu poate fi vorba de justificare 
raţională decâtacoloundecircumstanţele şi conceptele permit existenţa unor 
alternative. Eu pot evalua raţional dacă într-un caz special trebuie să adopt o 
atitudine reactivă sau una obiectivă, însă decizia mea nu are nimic de-a face 

cu adevărul determinismului. Dacă simt în genere reactiv şi sunt în stare de 
atitudini obiective nu este o chestiune de justificare raţională şi nu are nimic 
de-a face cu adevărul sau falsitatea vreunei teze deterministe: o alternativă 
umană la aceste senzaţii şi atitudini nu există. 

Prin aceasta, imaginea optimistului schiţată iniţial se lărgeşte cu încă o 
dimensiune. Nu mai este vorba doar de utilitatea socială şi capacitatea 
operaţională a anumitor norme, ci un întreg vocabular moral, al datoriei şi 
responsabilităţii, culpei, regretului, păcatului etc., devine inteligibil atunci 
când luăm în considerare domeniul „sentimentelor morale” şi legăturile lor 
conceptuale. Faptul că optimistul îşi lărgeşte astfel perspectiva demonstrează 
încă o dată că asumpţia pesimistă a unui concept metafizic imposibil de 
obţinut al libertăţii („acte de voinţă necauzale” ş.a.m.d.) este superfluă, ba 
chiar anostă. în acest context, întreaga problemă a determinismului devine 
irelevantă, în timp ce o reconciliere între pesimişti şi optimişti devine posibilă 
de îndată ce ambele părţi recunosc că practicile noastre ce ţin de datorie şi 
responsabilitate nu sunt doar nişte auxiliare inserate instrumental în vederea 
coordonării comportamentului social, ci sunt expresia atitudinilor şi senti¬ 
mentelor noastre reciproce. 

Note 

1 Cf. Strawson, Introduction to Logical Theory, 6.III.7. Despre Grice, vezi 
lucrările din volumul editat de G. Meggle, Handlung, Kommunikation, 
Bedeutung, Frankfurt 1979, ca şi articolul „Implizieren” în J. Schulte (hg.), 
Philosophie und Sprache, Stuttgart 1^81, pp. 147-154. 

2 Despre conceptul de „lacună în valoarea de adevăr”, cf. W. V. Quine, „Mr. 
Strawson on Logical Theory” (1953), în volumul The Ways of Paradox, 
New York, 1966, pp. 135-155, ca şi capitolul V, paragrafele 37 şi urm. din 
cartea lui Quine - Word and Object (germ. Wort und Gegenstand, Stuttgart, 
1980). Cf. în plus eseul lui Strawson „Identifying Reference and Truth- 
Values” (1964), în Logico-Linguistic Papers, pp. 75-95. 

3 Vezi în special „The Asymmetry of Subjects and Predicates” (1970), în 
Logico-Linguistic Papers, pp. 96-115, si Subject and Predicate in Logic and 
Grammar. Despre acest subiect, P. T. Geach, „Strawson on Subject and Predi¬ 
cate”, în Van Straaten (ed.), Philosophical Subjects, pp. 174-188, ca şi 
răspunsul lui Strawson în acelaşi volum, pp. 292-294. 

4 Cf. Wolfgang Kiihne, „P. F. Strawson. Deskriptive Metaphysik”, în J. Speck 
(hg.) Grundprobleme der grossen Philosophen. Gegenwart III. Gottingen 
1975, pp. 168-207. 

5 Cf. Scepticism and Naturalism, Cap. 1, secţiunea 5. Vezi, în plus, mai ales 
partea a IlI-a (Philosophischer Skeptizismus. I. Skeptische Argumente, II. 
Transzendentale Argumente) din volumul editat de Peter Bieri, Analytische 
Philosophie der Erkenntnis, Frankfurt 1987. 

6 Cf. Gareth Evans, „Things without the Mind - A Commentary upon Chap- 
ter Two of Strawson’s Individuals”, în Van Straaten (ed.) Philosophical Sub¬ 
jects, pp. 76-116, ca şi răspunsul lui Strawson în acelaşi volum, pp. 273- 
282. 

7 O explicaţie a distincţiei dintre identitate calitativă şi numerică ar fi aceasta: 
dacă ascult astăzi în sala de concerte Simfonia a Vil-a de Beethoven, iar 
mâine o ascult din nou, atunci ascult de două ori aceeaşi bucată în sens 
calitativ; totuşi este vorba de două reprezentaţii numeric diferite. Dacă ies 
afară în foaier pentru a mă recrea în timpul primei mişcări la o reprezentaţie 
a Simfoniei a VU-a şi mă întorc după câteva minute în sala de concerte, 
atunci ascult aceeaşi bucată în sens numeric. 

8 Cf. dezbaterea exhaustivă a acestui tratat în Ulrich Pothast, Die Unzulăn- 
glichkeit der Freiheitsbeweise, Frankfurt 1980, pp. 152-175. 

Cei doi poli ai filosofiei 

în filosofia modernă a limbajului există două puncte de vedere opuse ce 
reprezintă două perspective diferite asupra limbajului. Reprezentanţii uneia 
dintre perspective, Frege şi Wittgenstein I (din perioada Tractatusuluî), 
consideră limba drept un mijloc pentru reprezentarea sau, mai mult, redarea 
realităţii; limba are într-adevăr şi alte funcţii, dar aceasta este considerată 
de ei condiţia fundamentală pentru toate celelalte funcţii. Cea mai im¬ 
portantă sarcină a filosofiei limbajului constă în a explica felul în care 
acţionează limba ca mijloc de reprezentare a realităţii. Cealaltă concepţie 
asupra limbajului poate fi întâlnită la Wittgenstein II (din perioada târzie), 
la filosofii limbajului cotidian şi la teoreticienii actelor de vorbire, de 
exemplu la Austin, Strawson şi Searle. Ea susţine că regulile constitutive 
ale limbajului nu trebuie sa facă posibilă în mod primar o reprezentare a 
realităţii, ci acţiuni de diverse tipuri: aşa cum regulile jocului de şah fac 
posibilă o anumită practică a jocului, şi regulile limbii fac posibile 
numeroase forme de convieţuire socială; limba nu trebuie opusă realităţii, 
ci trebuie văzută ca o parte a ei, ca mediu al sferei sociale. De aceea, 
sarcina filosofiei limbajului e de a reprezenta limba printr-o descriere a 
multiplelor sale funcţii particulare, dintre care nici una nu e mai importantă 
decât cealaltă. 

Ambele poziţii îşi au propriul principiu. Primul sună astfel: „Semnifi¬ 
caţia unei propoziţii este condiţia sa de adevăr”. Principiul celeilalte poziţii 
sună în felul următor: „Sensul unei expresii este folosirea ei”. în mod obişnuit 
aceste două principii nu pot fi unificate şi concepute ca fundament al celor 
două concepţii ale filosofiei limbajului total diferite una de cealaltă. 

Cercetările de filosofia limbajului ale lui Michael Dummett (n. 1925) 
se disting prin faptul că sunt construite pe cele două principii amintite. în 
concepţia lui Dummett, e vorba de două concepţii de bază care trebuie sa 
joace un rol în orice încercare de a dobândi o cunoaştere profundă şi siste¬ 
matică a modului de acţiune al limbii. Sarcina constă în a cerceta cele două 
poziţii în ansamblul lor şi nu în a alege între ele. 

Un alt semn distinctiv al poziţiei lui Dummett este reliefarea filosofiei 
limbajului ca disciplină filosofică fundamentală. Filosofia limbajului nu 
trebuie să aibă acelaşi statut ca celelalte discipline particulare ale filosofiei, 
cum sunt de exemplu filosofia moralei, filosofia socialului, filosofia 
conştiinţei, filosofia ştiinţei ş.a.m.d.: statutul ei filosofic se bazează mai puţin 
pe aceea că obiectul ei este cercetarea filosofică a limbii, ce contează este 
faptul că ea creează cadrul pentru explicarea acelor probleme care în mod 
tradiţional definesc filosofia ca filosofie. 

Lucrările cuprinzătoare ale lui Dummett se ocupă în general cu cerce¬ 
tarea unei anumite structuri antitetice în argumentare ale cărei două poziţii 
sunt desemnate de Dummett ca realismul teoriei semnificaţiei şi antirealismul 
teoriei semnificaţiei. în opera sa el se ocupă atât cu interpretarea celor două 
principii mai sus-numite cât şi cu întemeierea cerinţei sale semnificative în 
legătură cu funcţia filosofiei limbajului. 

Dummett crede că a găsit o structură comună în şirul de dezbateri meta¬ 
fizice aşa cum sunt întâlnite în numeroase domenii filosofice (de exemplu, 
teoria cunoaşterii, filosofia minţii, teoria ştiinţei, filosofia matematicii)'. Aceste 
dezbateri sunt numite dezbateri asupra realismului fiindcă au loc între poziţiile 
realiste şi cele care, într-o formă sau alta, contestă realismul. Aceste poziţii, 
etichetate de Dummett ca antirealiste, sunt numite adesea idealiste sau 
verificaţioniste şi poartă, în funcţie de disciplina filosofică, diferite nume: 
fenomenalism (teoria cunoaşterii), behaviorism (filosofia mentalului), 
instrumentalism sau pozitivism (teoria ştiinţei) şi intuiţionism (filosofia 
matematicii). Temele în jurul cărora se desfăşoară dezbaterea circumscriu în 
primul rând problema existenţei anumitor entităţi. Astfel, fenomenaliştii 
contestă existenţa obiectelor fizice, externe, ca notă specifică a realităţii. 

Behavioriştii, dimpotrivă, contestă existenţa fenomenelor mentale cum 
ar fi trăirile vizuale, percepţiile durerii, reprezentările unor mărimi subiective, 
interne şi fundamental private. Pe de altă parte, în teoria ştiinţei, instrumen- 
taliştii şi pozitiviştii nu acceptă existenţa mărimilor teoretice, neperceptibile 
sensibil. Şi, în fine, intuiţioniştii din matematică neagă existenţa obiectivă a 
mărimilor matematice abstracte. 

Problema privind existenţa anumitor tipuri de entităţi e formulată uneori 
şi ca problemă privind felul în care trebuie înţeles că anumite expresii au un 
raport cu astfel de entităţi. Realiştii afirmă, iar antirealiştii, dimpotrivă, con¬ 
testă că expresiile lingvistice pentru entităţi controversate - expresii pentru 
obiecte exterioare, independente de noi, percepţii interne, mărimi teoretice 
şi abstracte - au un raport cu un anume tip de realitate. 

Problema care în cele din urmă stă la baza diferitelor concepţii şi care 
uneşte astfel poziţiile e după părerea lui Dummett aceea privind conceptele 
de adevăr şi fals şi, în cele din urmă, aceea a sensului. Dummett atrage 
atenţia asupra faptului că dezacordul trimite Ia două presupoziţii diferite 
referitoare la conceptele de adevăr şi fals, unde e vorba de interpretări diferite 
ale aceluiaşi principiu de necontestat. El sună astfel: O propoziţie este atunci 
şi numai atunci adevărată (falsă) când există ceva în virtutea căreia ea este 
adevărată (falsă). 

Dezacordul vizează determinarea generală a ceea ce constituie adevărul 
şi falsul. Antirealiştii insistă pe faptul că această determinare trebuie să fie 
descrisă cu referire la capacitatea noastră de cunoaştere: o propoziţie este 
adevărată (falsă) atunci şi numai atunci când există o situaţie principial 
cognoscibilă pe baza căreia putem afirma (respinge, contesta) propoziţia. 
Aceasta înseamnă: pentru ca ceva să fie un fapt, este necesar şi suficient ca 
noi să-i putem constata în principiu caracterul de „ceva dat” cu ajutorul 
mijloacelor care ne stau la dispoziţie. 

Pentru realişti, dimpotrivă, cunoaşterea a ceea ce face propoziţiile 
adevărate sau falşe este absolut irelevantă. Propoziţiile noastre sunt adevărate 
sau false pe baza unei realităţi obiective, independente de noi, care îşi are 
propriile caracteristici, fie că noi le cunoaştem sau nu. Propoziţia „La a treia 
sa zi de naştere Cezar s-a trezit din somn stând pe burtă” are, aşa s-ar susţine, 
o valoare de adevăr determinată - ea este adevărată sau este falsă; însă, 
într-adevăr, ne este complet imposibil să-i putem stabili în vreun fel oarecare 
adevărul sau falsitatea. Valoarea de adevăr determinată a propoziţiei şi 
posibilităţile noastre de a stabili această valoare de adevăr par a fi indepen¬ 
dente una de cealaltă. 

Această lipsă de unitate în privinţa structurii conceptelor de adevăr şi 
fals se reflectă explicitîn dezbaterile asupra realismului. Refuzul antirealiştilor 
de a recunoaşte existenţa entităţilor controversate, se bazează tocmai pe 
faptul că o asemenea acceptare ar modifica interpretarea antirealistă. Realiştii 
nu împărtăşesc aceste rezerve, fiindcă valorile de adevăr şi fals ce nu pot fi 
stabilite nu reprezintă din perspectiva lor metafizică nici o problemă. Pentru 

ei, incapacitatea de a stabili valoarea de adevăr are consecinţe doar pe planul 
teoriei cunoaşterii: ea marchează o limitare a posibilităţilor noastre de a 
dobândi cunoaştere despre realitate, nu însă o limitare a realităţii înseşi. 

Un dezacord atât de profund e, fireşte, dificil de discutat şi încă mai 
dificil de aplanat. Te poţi împotmoli uşor şi mulţi filosofi au fost de părere 
că ar trebuie să se decidă aici pentru o poziţie - să se aleagă un punct de 
pornire filosofic care să poată fi dezvoltat în consecinţele sale, dar totuşi să 
nu poată fi fundamentat pe alte reflecţii, mai profunde. 

în acest loc îşi fixează Dummett consideraţiile sale asupra filosofiei 
limbajului. Punctul său cel mai important constă în propunerea de a înţelege 
problema referitoare la ce concepte de adevăr şi fals ca pe o problemă 
privind felul în care sunt fixate conţinuturile propoziţiilor noastre. Presupo¬ 
ziţiile fundamentale privind adevărul şi falsul care definesc dezacordul 
metafizic trebuie, cu alte cuvinte, să fie articulate şi dezbătute într-un context 
al filosofiei limbajului. La o considerare mai atentă e vorba într-adevăr de 
presupoziţiile fundamentale (ce stabilesc felul în care dăm conţinut 
propoziţiilor noastre), pe baza cărora stabilim criteriul realităţii şi determinăm 
adevărul şi falsul. O determinare a conceptelor de adevăr şi fals care sunt 
aplicate la propoziţiile noastre e în acelaşi timp şi o determinare a tipului de 
semnificaţie pe care o au propoziţiile noastre. Cu alte cuvinte, dezbaterile 
metafizice asupra realismului se ocupă de fapt cu conceptul de semnificaţie. 


Semnificaţie şi adevăr 

Dummett defineşte realismul teoriei semnificaţiei pe baza a trei teze despre 
conceptul de semnificaţie, pe care le derivă din filosofia fregeeană a lim¬ 
bajului. Simplificând, le vom desemna ca teza obiectivităţii, teza condiţiilor 
de adevăr şi teza realismului 2 . 

Frege stabileşte că semnificaţia propoziţiilor trebuie să fie o mărime 
obiectivă şi public accesibilă dacă e să folosim propoziţiile ca instrumente 
pentru comunicare. Cu alte cuvinte, fiecărei propoziţii trebuie să-i fie dat un 
fapt public accesibil pentru ca o propoziţie ca „Hamburg este un port” să 
dobândească semnificaţia pe care o are o dată pentru totdeauna. Dacă un 
vorbitor pronunţă într-o situaţie dată o propoziţie, atunci ceea ce vorbitorul 
spune - spre deosebire de ceea ce poate vrea să spună vorbitorul prin cele 
spuse - trebuie să poată fi determinat pe baza cuvintelor rostite: cuvintele 
trebuie să fixeze un conţinut - gândul exprimat -, iar aceasta independent 

de identitatea vorbitorului, motivele sale, situaţia exprimării ş.a.m.d. Dacă 
aceste condiţii nu ar fi îndeplinite, nu ar fi posibilă comunicarea în forma în 
care ea are loc zilnic între oameni. Prin aportul lor şi prin înţelegerea 
exprimărilor, părţile care comunică trebuie să urmeze reguli generale şi 
comune, de care toate părţile trebuie să fie conştiente. Ei trebuie să stăpânească 
moduri efective de a proceda pentru a putea decide dacă se comunică sau nu 
cu adevărat ceva. Acesta e demersul ce stă în spatele tezei obiectivităfii care 
susţine pe scurt că semnificaţia este ceva obiectiv. 

Pe acest fundal, Frege întreabă cu ce concepte pot fi prinse faptele 
semantice esenţiale în alcătuirea propoziţiilor şi a expresiilor limbii în general. 
O specificare a tuturor acestor fapte în relaţie cu expresiile unei limbi date 
poate fi desemnată ca teorie a semnificaţiei limbii vizate. Chestiunea despre 
care e vorba aici este aşadar aceea a identificării conceptelor fundamentale 
ale acestei teorii a semnificaţiei. Reflecţiile lui Frege l-au condus la conceptele 
de adevăr şi fals. Adevărul (falsul) este o proprietate obiectivă a ceea ce 
spune un vorbitor; ea este complet independentă de identitatea, cunoştinţele, 
formaţia sau motivele vorbitorului. Dacă o exprimare a fost făcută o dată, 
nu există posibilitatea de retractare - cele spuse rămân spuse. Dacă e adevărat 
sau fals depinde doar de semnificaţia cuvintelor şi de structura realităţii şi 
e absolut independent de ceea ce vorbitorul a intenţionat să spună, 
independent şi de părerile sale despre structura realităţii. însă pentru ca o 
propoziţie să fie adevărată (falsă) în mod obiectiv, trebuie ca propoziţia să 
fie, în mod obiectiv, adevărată în anumite condiţii şi falsă în altele. în 
aceasta Frege a. văzut cheia pentru a ordona faptele-propoziţii obiective 
care fixează semnificaţia propoziţiilor - deci acele fapte-propoziţii pe care 
le cunosc dacă pot înţelege sau aplica o propoziţie. A înţelege o propoziţie 
înseamnă a cunoaşte condiţia sa de adevăr, deci a şti că propoziţia e 
adevărată când ceva se petrece şi că este falsă în cazul contrar. A înţelege 
propoziţia „Plouă.” înseamnă a şti ceea ce trebuie să fie dat pentru a ploua 
- ca să se poată spune că plouă, trebuie să plouă şi pentru a se spune că nu 
plouă, trebuie să nu plouă. Această reflecţie stă în spatele tezei condiţiilor 
de adevăr, conform căreia condiţiile de adevăr ale unei propoziţii îi 
determină acesteia sensul 3 . 

Mai rămâne de explicat teza realismului care poate fi exprimată exact 
la fel cu ajutorul celor două concepte, „adevăr” şi „fals”, care conform tezei 
de dinainte sunt conceptele fundamentale în explicarea semnificaţiei 
lingvistice. Teza realismului susţine că fiecare propoziţie are o valoare de 
adevăr determinată şi că această proprietate este complet independentă de 

problema dacă noi ştim sau dacă avem în genere posibilitatea de a şti că 
propoziţia are această proprietate. 

Proprietatea unei propoziţii de a fi adevărată (falsă), adică de a avea 
o anumită valoare de adevăr, e comparată de Frege cu proprietatea unei 
mese de a avea o anumită lungime. în măsurarea lungimii mesei efectuăm 
un anumit procedeu. Realizăm un test pentru a determina lungimea, iar 
acest procedeu ne duce la constatarea că masa are această proprietate, dar 
şi că o are, după Frege, înaintea şi independent de realizarea acestui 
procedeu şi de capacitatea noastră de a-1 realiza. Conform tezei realismului, 
adevărul (falsul) unei propoziţii trebuie conceput în felul următor: când 
constatăm adevărul (f alsul) unei propoziţii, aceasta e echivalent cu consta¬ 
tarea unei proprietăţi pe care propoziţia o are înainte şi independent atât 
de constatarea noastră, cât şi de capacitatea noastră de a o constata. Pro¬ 
poziţia este adevărată sau ea este falsă, iar faptul că e într-un fel sau altul 
e ceva ce noi eventual putem constata, dar nu putem obţine sau fixa. Că 
propoziţia are conţinutul pe care îl are din totdeauna, ţine fireşte de noi şi 
de constatările noastre; însă faptul că propoziţia este adevărată sau falsă 
pe baza unui conţinutului ei, e exclusiv o problemă a relaţiei dintre ea şi 
realitate: pe baza conţinutului ei, propoziţia emite cerinţe faţă de structura 
realităţii şi este adevărată sau falsă dacă realitatea satisface sau nu aceste 
cerinţe. O propoziţie ca „Tumul primăriei din Hamburg este patrulater” 
se referă la un obiect identificabil şi îi circumscrie o proprietate bine definită 
pe care acesta o are sau nu. O propoziţie ca „La a treia sa zi de naştere, 
Cezar s-a trezit pe burtă” este o cerinţă faţă de realitate nu mai puţin 
determinată; şi această propoziţie are o anumită valoare de adevăr deşi 
noi la momentul actual, spre deosebire de mama lui Cezar, suntem lipsiţi 
de orice posibilitate de a stabili aceasta. Incapacitatea noastră cognitivă 
nu are nici un efect asupra valorii de adevăr a propoziţiei. Această incapa¬ 
citate nu influenţează nici înţelegerea propoziţiei: deşi nu ne putem decide 
pentru o valoare de adevăr, ştim ceea ce ar trebui să fie dat pentru ca ea să 
fie adevărată şi cunoştinţele noastre ne spun şi că propoziţia trebuie să fie 
adevărată sau falsă. 

Cam acestea ar fi de spus în legătură cu teza realismului. La întrebarea 
privindcalitateaa ceea ce face adevărate sau false propoziţiile noastre, realiştii 
răspund: faptele din realitate, adică faptele a căror apariţie sau lipsă este 
obiectivă, în sensul în care sunt şi pot fi cunoscute, sunt irelevante. în contextul 
teoriei semnificaţiei apare teza după care propoziţiile noastre înzestrate cu 
semnificaţie trebuie să fie sau adevărate sau false. 

Fireşte că teza realismului este exact punctul pe care antirealiştii teoriei 
semnificaţiei îl resping. Din presupoziţia că flecare propoziţie ar fi adevărată 
sau falsă rezultă că o propoziţie poate fi adevărată deşi nu avem nici un 
mijloc să-i cunoaştem adevărul. Acest fapt e contestat de antirealişti: pentru 
ei valoarea de adevăr a unei propoziţii poate poate fi determinată doar prin 
îndeplinirea criteriilor noastre de adevăr. Ei resping concepţia după care, 
prin conţinutul lor, propoziţiile noastre pot fi raportate la fapte incognoscibile, 
în locul aceste teze, ei afirmă că ceea ce vizăm prin propoziţiile noastre 
poate fi determinat doar de faptele a căror apariţie sau lipsă pot fi în principiu 
oricând cunoscute. 

în ce constă însă greşeala care apare în concepţia realiştilor, care susţin 
că o propoziţie poate fi adevărată (falsă), chiar dacă nu avem nici o posibilitate 
de a-i cunoaşte adevărul (falsitatea)? Aşa cum este schiţată aici obiecţia 
antirealistă, ea lasă impresia unei simple reluări a punctului de vedere 
antirealist din dezbaterile metafizice, a unei prejudecăţi metafizice legate de 
faptele incogoscibile. 

Dummett formulează un argument al filosofiei limbajului care submi¬ 
nează critica teoriei semnificaţiei în varianta antirealistă. Argumentul are 
forma unei concluzii metafizice care rezultă din premisele filosofiei limba¬ 
jului. în acest scop, Dummett aprofundează ideea lui Wittgenstein legată de 
relaţia dintre semnificaţie şi folosire. 


Moştenirea lăsată de Wittgenstein 

Dummett arată mai întâi că cele două aspecte ale enunţurilor limbii, sem¬ 
nificaţia şi folosirea, pot fi legate de un al treilea concept, acela al faptului de 
a înţelege sau al înţelegerii ( understanding ) 4 . 

Prin explicarea semnificaţiei unei expresii sunt specificate mai multe 
fapte care îi aparţin şi care trebuie să fie cunoscute de oricine înţelege 
expresia. Explicaţia semnificaţiei specifică conţinutul de cunoaştere al 
vorbitorului, care nu constă în nimic altceva decât în înţelegerea pe care 
vorbitorul o are referitor la expresie. La explicarea folosirii expresiei în 
practica limbii, dimpotrivă, e specificată capacitatea practică a vorbitorului 
de a putea folosi expresia: specificarea felului de utilizare a unei expresii 
de către un vorbitor dă seama de înţelegerea acestuia a expresiei. Explicarea 
semnificaţiei precum şi explicarea folosirii expresiilor limbii se raportează 
la capacitatea practică a vorbitorului, respectiv la stăpânirea unei folosiri 

nelimitate a expresiei. Explicarea semnificaţiei se împlineşte în prezentarea 
aspectului teoretic al expresiei lingvistice, explicarea folosirii, în 
prezentarea aspectului practic. Aici se poate trasa o paralelă în prezentarea 
altor capacităţi practice, cărora le poate fi atribuită într-un mod asemănător 
atât un aspect teoretic, cât şi unul practic. Dacă o persoană a învăţat divi¬ 
ziunea, deci împărţirea numerelor, această capacitate dobândită poate fi 
descrisă sub două aspecte: pe de o parte, cu referire la stăpânirea teoretică 
a procedeului de calcul (capacitatea dobândită constă într-o cunoaştere 
teoretică a semnificaţiei legilor şi regulilor specifice), iar pe de altă parte 
în calitate de cunoaştere practică a aplicării acestor legi; ambele trebuie să 
fie luate în considerare în prezentarea actului înţelegerii. 

Dummet se întreabă dacă atunci când trebuie să descriem capacitatea 
de a vorbi, există cerinţe deosebite pentru cele două tipuri de prezentare, ale 
conţinutului, respectiv ale aplicării limbii. Dummett răspunde pozitiv la 
această întrebare; căci cunoaşterea pe care o are vorbitorul şi care constituie 
înţelegerea unei expresii de trebuie să se poată manifesta pe deplin în practica 
limbii. Altfel spus: prezentarea a ceea ce vorbitorul ştie trebuie să se poată 
reflecta în prezentarea a ceea ce poate vorbitorul. Această concluzie se 
bazează în special pe două argumente dintre care unul are legătură directă 
cu teza obiectivităţii. 

Ca să poată fi mediate gânduri despre limbă, expresiile limbii, deci 
propoziţiile, trebuie să aibă conţinuturi obiective şi care să poată fi cunoscute 
în general. Aceasta presupune că poate decide efectiv dacă doi vorbitori 
concep în acelaşi fel o expresie dată şi dacă un vorbitor poate face clar 
cunoscut felul în care a conceput o expresie dată. Din partea sa, aceasta 
presupune că semnificaţia unei expresii e determinată univoc în aplicarea sa 
prin anumite caracteristici, astfel încât din aplicarea se poate deduce sem¬ 
nificaţia sa. O componentă a semnificaţiei care nu e evidentă în acest fel în 
aplicare nu ar putea fi comunicată. Deci cunoştinţele vorbitorului, care 
constituie faptul de a înţelege o expresie, trebuie să se poată manifesta în 
întregime în practica sa lingvistică, în capacitatea sa de a utiliza o expresie 
sau de a reacţiona la propoziţiile celorlalţi în care apare expresia 3 . 

Şi al doilea argument al lui Dummett se referă la faptul de a înţelege. 
Dacă un vorbitor spune că el înţelege o expresie atunci lui i se atribuie o 
cunoştinţă: el ştie ceva despre expresie şi prin această cunoaştere îşi explică 
capacitatea sa de a aplica expresia. Ce formă are însă această cunoaştere? în 
anumite cazuri este vorba de cunoştinţele vorbitorului ce se exprimă în 
capacitatea sa de a exprima cu ajutorul altor cuvinte ceea ce ştie despre 

expresia respectivă, pe baza înţelegerii pe care o are în privinţa ei. Astfel un 
vorbitor poate demonstra înţelegerea cuvântului „buruiană” prin aceea că 
foloseşte sinonimul „plantă sălbatică crescută pe ogor” şi utilizează o 
propoziţie ca, jn acest an existe numeroase cazuri de plante sălbatice care 
au crescut pe ogor” în formularea condiţiei ca propoziţia, jn acest an există 
multe buruieni” să fie adevărată. Aici se presupune fireşte că vorbitorul 
înţelege expresiile pe care le aplică în formularea cunoştinţei respective. Pe 
de altă parte, fără îndoială, nu e general valabil că faptul înţelegerii expresiilor 
are forma explicită a unei cunoştinţe şi constă în capacitatea de a explica 
unele expresii cu ajutorul altor expresii. Căci aceasta ar duce la un cerc 
vicios. în multe cazuri, şi mai ales în acelea în care e vorba de înţelegerea 
expresiilor fundamentale, trebuie să se vorbească de o cunoaştere implicită, 
deci de cunoaştere pe care vorbitorul o are, fără să şi-o poată explica sieşi. 
De aceea, înţelegerea constă de regulă într-o cunoaştere implicită care poate 
fi explicită doar în cazuri speciale 6 . 

împrejurarea că ştiinţa unui vorbitor, care îi permite să înţeleagă com¬ 
petent expresiile limbii, ia adesea forma unei cunoaşteri implicite nu este 
unică. Astfel, mulţi oameni stăpânesc o tehnică complicată, ceea ce ne 
îndreptăţeşte să le atribuim acestora o cunoaştere a principiilor acestei tehnici, 
chiar dacă ele însele nu sunt în stare să formuleze principiile de funcţionare 
şi să le explice celorlalţi. în consecinţă, Dummett accentuează că nu are nici 
un sens să atribuim unei persoane o cunoaştere implicită dacă nu este posibil 
să se specifice cum se manifestă această cunoaştere - de unde reiese că 
persoana are această cunoaştere. Pentru ca atribuirea unei cunoaşteri implicite 
să aibă sens, trebuie făcută o diferenţă observabilă între comportamentul 
(abilităţile practice) celui căruia îi este atribuită această cunoaştere şi compor¬ 
tamentul cuiva căruia aceasta îi este contestată. 

în acest mod Dummett ajunge la acelaşi rezultat ca în argumentul 
precedent: cunoştinţele unui vorbitor, care constituie înţelegerea unei expresii 
a limbii, trebuie să se poată manifesta în practica limbii vorbitorului. Altfel 
spus: în concepţia lui Dummett, eficacitatea unei teorii a semnificaţiei constă 
în a configura explicaţia înţelegerii pe care un vorbitor competent o are în 
privinţa expresiilor limbii utilizate de el, astfel încât această explicaţie să se 
prezinte exact ca o prezentare a ceea ce poate vorbitorul - ca o descriere a 
abilităţii vorbitorului de a folosi expresiile înţelese. 

Reformularea principiului lui Wittgenstein ca o consecinţă a tezei obiecti- 
vităţii îi oferă lui Dummett fundamentul pentru critica realismului din teoria 
semantică. Conform aceasteia, înţelegerea unei propoziţii constă în cunoaş¬ 
terea condiţiilor sale de adevăr. Pentru numeroase propoziţii, această 
presupoziţie ar avea ca urmare faptul că tipul de cunoaştere implicită, pe 
care această teorie o atribuie vorbitorului, în calitate de conţinut al înţelegerii 
propoziţiei, nu s-ar putea manifesta într-un mod relevant în practica limbii, 
deci nu ar juca nici un rol acolo unde vorbitorul nu poate decide dacă sunt 
satisfăcute sau nu condiţiile de adevăr ale propoziţiei exprimate de către el. 
Survenirea înţelegerii propoziţiei în practică este totuşi, după analiza lui 
Dummett, argumentul esenţial pentru ideea că se poate vorbi de înţelegerea 
unei propoziţie, ca şi pentru tezei obiectivităţi realismului din teoria seman¬ 
tică. Aceasta nu înseamnă însă nimic altceva decât că teza obiectivitătii stă 
în opoziţie cu teza asupra realismului 7 . 

Dummett distinge două tipuri de propoziţii, mai întâi aşa-numitele 
propoziţii efectiv decidabile. Pentru ca o propoziţie să fie efectiv decidabilă, 
trebuie să avem garanţia că putem stabili într-un interval finit de timp - cel 
puţin în principiu - valoarea de adevăr a propoziţiei. Dacă înţelegem pro¬ 
poziţiile de acest tip, stăpânim procedeul care, pus în aplicare, ne transpune 
într-un anumit interval de timp în situaţia de a cunoaşte adevărul sau falsitatea 
propoziţiei. Exemple pentru astfel de propoziţii sunt „Câinele vecinului are 
o greutate de 7 kilograme”, „Pe insula Fehmam sunt 17000 de brazi”, „Ten¬ 
siunea pacientului este neobişnuit de mare” sau „Peter este cetăţean german”. 
Ştim ce trebuie să facem pentru a afla valorile de adevăr ale unor astfel de 
propoziţii şi ştim că în principiu putem face aceasta pentru a obţine un anumit 
rezultat. Pentru aceste propoziţii e valabilă teza după care condiţiile lor de 
adevăr nu pot să fie nu satisfăcute sau nesatisfăcute fără ca noi să nu fim în 
stare să cunoaştem aceasta. 

Reversul îl constituie numeroasele propoziţii pentru care nu dispunem 
de un procedeu pentru a decide valoarea lor de adevăr. Fireşte că putem 
încerca, cu întreaga putere, să decidem valoarea de adevăr; dar nu avem nici 
o garanţie că aceasta ar fi suficient. în cazul multor propoziţii ştim de la bun 
început că nu le putem stabili niciodată definitiv valoarea de adevăr: putem 
doar să avem motive mai mult sau mai puţin bune pentru a considera o 
asemenea propoziţie adevărată sau falsă. Propoziţii care conţin o generalizare 
despre domenii de obiecte nelimitate în timp şi spaţiu, de exemplu „Toţi 

corbii sunt negrii”, nu permit o stabilire definitivă a eventualei valori de 
adevăr a propoziţiei - nu avem nici o posibilitate să o verificăm. Am putea 
reuşi cel mult să o falsificăm. Pentru unele propoziţii de acest fel nu este 
posibilă nici verificarea, nici falsificarea - aşa se întâmplă de exemplu cu 
propoziţiile „Orice întâmplare are o cauză” sau „Orice om are o dublură”. 
Dintre tipurile de propoziţii din această categorie pot fi numite: propoziţiile 
despre evenimentele din preistorie, propoziţiile în care sunt descrise 
fenomenele de conştiinţă ale altor persoane, de exemplu „Peter are dureri 
de dinţi” şi propoziţii condiţionale ca „Dacă Hitler ar fi invadat în 1940 
Anglia, atunci Germania ar fi câştigat războiul”. Generalizând, aceste 
propoziţii pot fi desemnate ca propoziţii indecidabile. Ceea ce ele au în 
comun e că pentru ele nu există metode efective de decizie. Pentru unele 
dintre ele nu este posibilă din principiu nici o decizie, cât priveşte altele, se 
poate cel puţin presupune, cu ajutorul imaginaţiei, valoarea de adevăr. 

Lipsa metodei de decizie caracteristică propoziţiilor indecidabile nu 
înseamnă că nu avem criterii pentru judecarea adevărului sau falsităţii lor. 
în cazul propoziţiei „Peter are dureri de dinţi”, aceste criterii specifică 
condiţiile a căror satisfacere ne oferă un temei pentru afirmarea propoziţiei: 
Peter are un comportament credibil, se plânge de dureri de dinţi, are poate 
un dinte cariat. Este obiectiv decidabil dacă aceste criterii sunt satisfăcute 
sau nu într-o situaţie dată. Chiar şi atunci când cunoaştem aceste criterii - 
adică avem informaţiile care ne permit să afirmăm propoziţia pe baza 
criteriilor satisfăcute - se poate ca o completare ulterioară a cunoştinţelor 
noastre să ne oblige să ne retragem afirmaţia şi chiar să negăm propoziţia. 
Dacă Peter este un bun imitator, el încercă să satisfacă anumite criterii. 
Dar în cazuri de acest tip, ştim că în fond criteriile nu sunt concludente. 
Din contră criteriile unei propoziţii efectiv decidabile ca, de exemplu 
„Câinele vecinului cântăreşte 7 kilograme”, pot fi concludente. Dacă am 
generat o situaţie în care s-a demonstrat satisfacerea criteriilor - câinele 
stă pe un cântar care indică 7 kilograme -, informaţiile noi pot duce la o 
nouă verificare atunci când s-a dovedit că, de exemplu, cântarul nu măsoară 
exact greutatea. Această distincţie între propoziţiile efectiv decidabile şi 
cele indecidabile aduce cu sine dificultăţi pentru realismul teoriei 
semnificaţiei. Referitor la propoziţiile efectiv decidabile s-ar putea spune, 
prin indicarea metodelor de decizie, că nu sunt satisfăcute sau, mai mult, 
nu pot fi nesatisfăcute condiţiile de adevăr pentru astfel de propoziţii fără 
să fim în stare să cunoaştem acest lucru. Se pune acum întrebarea dacă 
pentru propoziţiile indecidabile e valabil că pot fi sau nu satisfăcute con- 

diţiile de adevăr fără să avem posibilitatea să cunoaştem acest lucru. Pentru 
realiştii care afirmă că fiecare propoziţie este fie adevărată, fie falsă, răspun¬ 
sul e simplu de conceput: lipsa unei metode de decizie arată că pot fi 
satisfăcute condiţiile de adevăr chiar dacă nu putem stabili aceasta. Cum 
ştim însă în genere că fiecare propoziţie este fie adevărată, fie falsă? 

Realistul răspunde la această întrebare făcând trimitere la conţinutul 
propoziţiilor, care, pe baza modelului realismului teoriei semantice, se 
constituie în înţelegere; iar faptul de a înţelege o propoziţie înseamnă pentru 
realişti a cunoaşte condiţiile de adevăr, a şti în ce condiţii propoziţia este 
adevărată şi în ce condiţii este falsă. Dacă aceste condiţii sunt satisfăcute sau 
nu, acest lucru este un dat obiectiv - realitatea are o structură determinată, 
indiferent dacă ştim aceasta sau dacă avem doar posibilitatea de a şti. Pentru 
realişti, distincţia dintre propoziţii decidabile şi propoziţii indecidabile nu 
este de o importanţă fundamentală în explicarea conceptului de înţelegere. 
Faptul de a înţelege propoziţii decidabile cuprinde, pe lângă nucleu 
(cunoaşterea condiţiilor de adevăr), şi stăpânirea metodei de decizie, 
înţelegerea unei propoziţii indecidabile cuprinde doar cunoaşterea condiţiilor 
de adevăr. Mai multe nu se poate spune despre această distincţie. 

Totuşi Dummett urmăreşte distincţia în continuare. Ceea ce în cazul 
propoziţiilor efectiv decidabile îndreptăţeşte să se presupună că frecare 
propoziţie de acest fel este fie adevărată, fie falsă - are o condiţie de adevăr 
satisfăcută sau nesatisfăcută - este după părerea sa tocmai metoda ei de 
decizie. Dimpotrivă, în cazul propoziţiilor indecidabile, această presupunere 
nu e îndreptăţită, fiindcă nu există în orice caz nici metode de decizie, nici 
ceva diferit, dar cu o funcţie asemănătoare. 

Aşa cum a demonstrat Dummett - şi acesta este totodată şi punctul 
forte al antirealiştilor - cunoştinţele unui vorbitor, care constituie înţelegerea 
unei propoziţii, trebuie să poată fi cunoscute în întregime în practica folosirii 
expresiilor limbii. De aceea Dummett îi întreabă pe realişti care sunt 
capacităţile practice ce îi îndreptăţesc să atribuie unui vorbitor o cunoaştere 
implicită a condiţiilor de adevăr ce sunt fie satisfăcute, fie nesatisfăcute. 

în cazul unei propoziţii efectiv decidabile cum ar fi „Câinele vecinului 
cântăreşte 7 kilograme”, vorbitorul are o cunoaştere practică a situaţiei care 
face ca propoziţia să fie adevărată sau falsă. Dacă e confruntat cu situaţia 
corespunzătoare, o poate cunoaşte ca atare prin afirmarea sau contestarea 
propoziţiei. Aici este clar că nu întotdeauna avem în faţă o situaţie de acest 
tip. De aceea, cunoaşterea practică nu e suficientă pentru a atribui vorbitorului 
o cunoaştere teoretică a condiţiei de adevăr care în orice moment e satisfăcută 

sau nu. însă vorbitorul are, în raport cu propoziţia, încă o capacitate practică, 
respectiv stăpânirea practică a metodei de decizie. 

Aceste două capacităţi practice justifică împreună atribuirea cunoaşterii 
teoretice a condiţiei de adevăr- în sensul unei condiţii, care, în orice moment, 
e satisfăcută sau nu. Căci din cauză că prin ea se garantează că vorbitorul 
poate întotdeauna ajunge la o anumită decizie, e potrivit să se spună că 
vorbitorul cunoaşte astfel o condiţie a cărei satisfacere, respectiv nesatisfacere, 
este întotdeauna un lucru decidabil. 

înţelegerea vorbitorului se vede în felul în care aplică metoda deciziei 
precum şi în reacţiile sale verbale la eveniment. 

în cazul propoziţiilor indecidabile, lucrurile stau altfel. Şi aici există 
capacităţi practice, însă nu de tipul potrivit. Ele vizează situaţii în care 
criteriile noastre, pe baza cărora afirmăm sau contestăm adevărul pro¬ 
poziţiilor respective, nu sunt satisfăcute. Căci chiar dacă în cazul unei 
propoziţii indecidabile date, avem în anumite cazuri posibilitatea de a 
cunoaşte dacă e sau nu satisfăcută capacitatea unui vorbitor de a cunoaşte 
aceste situaţii, aceasta nu poate fi totuşi un temei pentru a-i atribui o 
cunoaştere generală despre o condiţie de adevăr satisfăcută sau 
nesatisfăcută. Căci, fiindcă e vorba de propoziţii indecidabile, condiţia de 
adevăr poate fi în anumite cazuri şi satisfăcută şi nesatisfăcută, fără ca 
aceasta să se poată cunoaşte: iar o cunoaştere generală a ceea ce înseamnă 
că o condiţie este sau nu este satisfăcută nu nu poate fi dedusă din 
capacitatea de a cunoaşte în cazuri corespunzătoare satisfacerea, respectiv 
nesatisfacerea ei. Chiar dacă un vorbitor poate să îşi dea seama când este 
satisfăcută (nesatisfăcută) condiţia, aceasta nu înseamnă că şi ştie cum să 
se comporte când condiţia e satisfăcută (nesatisfăcută) fără ca el să-şi dea 
seama. 

Presupunerea realistă că fiecare propoziţie este adevărată sau falsă 
înseamnă, în cazul propoziţiilor indecidabile, că pot fi satisfăcute (ne¬ 
satisfăcute) condiţiile de adevăr ale unei astfel de propoziţii într-un mod ce 
nu poate fi cunoscut. înţelegerea unei astfel de propoziţii care se explicitează 
în interpretarea cunoaşterii implicite a unei condiţii de adevăr satisfăcute 
sau nesatisfăcute nu se poate, de aceea, manifesta în practica limbii. Dacă e 
vorba, în cazul condiţiei de adevăr a unei propoziţii, despre care nu ne putem 
da seama daca este sau nu satisfăcută (nesatisfăcută) atunci când este 
satisfăcută (nesatisfăcută), atunci o atribuire a cunoaşterii implicite a ceea 
ce susţine condiţia nu este de susţinut fiindcă nu e prezentă nici o capacitate 
practică de a face manifestă această cunoştinţă. 

Realistul nu poate susţine pur şi simplu că propoziţiile sunt fie adevărate, 
fie false. Căci conceptele de adevăr şi falsitate sunt aplicate în propoziţiile 
noastre şi noi afirmăm prin ele ceva despre semnificaţia pe care o au 
propoziţiile noastre. O exprimare a semnificaţiei propoziţiilor noastre e 
echivalentă însă, aşa cum am văzut, cu o exprimare despre înţelegerea pro¬ 
poziţiilor noastre. Iar aici există limite: putem să înţelegem ceva doar atunci 
când putem să arătăm cum e exprimat acele ceva. Deci, când realistul vrea 
să afirme că propoziţiile sunt adevărate sau false, atunci el trebuie să arate 
clar cum e explicitată aceasta în înţelegerea noastră care e manifestă în 
folosirea propoziţiilor. Fapt greu de dovedit pentru un realist, de unde putem 
conchide că el nu poate prezenta o dovadă adecvată în acest sens. 

Din acest motiv, după Dummett, antirealistul conchide pe bună dreptate 
că teza realismului reprezintă o încălcare a tezei obiectivităţii. Pentru a putea 
respecta teza obiectivităţii, el trebuie să accepte că semnificaţia propoziţiilor 
poate fi constatată doar în situaţii în care suntem întotdeauna în stare în 
principiu să recunoaştem apariţie sau lipsa semnificaţiei. Conceptele de 
adevăr sau falsitate, care sunt necesare în determinarea condiţiilor de adevăr 
ale propoziţiilor noastre, presupun că adevărul (falsitatea) unei propoziţii 
este strâns legat de posibilitatea cunoaşterii din principiu a adevărului 
(falsităţii) sale. Această concluzie din filosofia limbajului are consecinţe 
metafizice: ea înseamnă că noi nu putem să pornim de la concepţia că limba 
noastră are posibilitatea de a vorbi despre o realitate stabilită, obiectivă, 
referitor la care ceea ce spunem ar fi adevărat sau fals indiferent dacă 
dispunem de un mijloc de a cunoaşte adevărul sau falsitatea. 


Discuţia asupra realismului din cadrul filosofiei limbajului 

Realistul ne datorează o explicaţie pentru felul în care se poate arăta, în 
contextul practic al unui vorbitor, că folosirea propoziţiilor e condusă de 
un concept incognoscibil al condiţiilor de adevăr. Căci dacă eu accept 
perspectiva că aplicarea şi semnificaţia expresiilor limbii ţin una de cealaltă, 
accept şi că înţelegerea, în mediul limbii, a unei persoane nu poate cuprinde 
nici o componentă care nu ar fi exprimată în folosirea pe care această 
persoană o face în cazurile corespunzătoare în ceea ce priveşte propoziţiile 
limbii. Un fragment de înţelegere care nu poate fi folosit în mod raţional 
nu este obiectiv şi nici comunicabil. De aceea nu este cu adevărat o com¬ 
ponentă a înţelegerii. 

Antirealistul face trimitere la faptul că noi, ca realişti, presupunem 
anumite posibilităţi de exprimare pe care nu le avem. Generalizăm un model 
de înţelegere care se potriveşte unor propoziţii la toate celelalte propoziţii. 
Presupunând că ar fi suficient să înzestrăm propoziţiile cu un astfel de 
conţinut, încât fiecare propoziţie este fie adevărată sau falsă, în cazul pro¬ 
poziţiilor indecidabile înclinăm înspre concepţia, după care conţinutul acestor 
propoziţii are şi o valoare de adevăr clară. Suntem conştienţi de limitarea 
posibilităţilor noastre de cunoaştere; însă contestăm că această limitare 
înseamnă o limitare a posibilităţilor noastre de exprimare. Dimpotrivă, 
antirealistul contestă că avem posibilităţi de exprimare nelimitate: a le 
presupune ar însemna să ne lipsim de orice întemeiere. Nici despre un câine 
nu am spune că se bucură de sărbătoarea Crăciunului dacă nu ar exista în 
comportamentul său şi în capacităţile sale nici un element pe care să-l putem 
cunoaşte şi care să justifice o atribuire de acest tip. Cum ar trebui, deci, să 
fim generoşi când e vorba de noi înşine? 

în domeniul filosofiei matematice se opun platonicienii şi 
intuiţioniştii 8 . Intuiţioniştii, care reprezintă punctul de vedere antirealist, 
afirmă că folosirea modelului de înţelegere realist, de nesusţinut pentru 
propoziţiile indecidabile ale matematicii, ar fi răspunzătoare pentru 
concepţia platoniciană după care aceste propoziţii sunt adevărate sau false 
pe baza structurilor absolute ale conceptelor. Fiinţelor finite, cum suntem 
noi, aceste structuri le sunt accesibile doar indirect şi numai prin analogie. 
Ar trebui să fim în stare să încercăm să cercetăm indiciile care pot să ne 
ducă la structura lor. Existenţa unei dovezi (contradovezi) este ceea ce, 
după părerea intuiţioniştilor, constituie adevărul (falsul) unei propoziţii 
matematice şi în mod corespunzător înţelegerea unei propoziţii matematice 
în general poate fi determinată drept capacitatea de a decide dacă o 
construcţie matematică dată poate reprezenta sau nu o dovadă (contrado- 
vadă) pentru această propoziţie. Conform părerii intuiţioniştilor nu există 
nici o garanţie că acea propoziţie matematică este fie adevărată, fie falsă, 
tot aşa cum nu există nici o garanţie că pentru orice tip de propoziţie există 
o dovadă sau contradovadă. Critica lor are de aceea consecinţe imediate 
pentru practica matematică a demonstraţiei care a fost revizuită în punctele 
esenţiale. 

Poziţiile contradictorii ale platonicienilor şi ale intuiţioniştilor sunt 
prezentate cu ajutorul a două imagini. în prima imagine, matematicianul e 
comparat cu astronomul sau geograful, care într-una din activităţile sale 
descoperă realitatea ce există independent. în celălalt tablou apare materna- 

ticianul ca inventator, sculptor sau scriitor a cărui activitate satisface funcţia 
conferirii de formă. Aceste imagini corespund cu expresiile tradiţionale 
metafizice atât ale realiştilor, cât şi ale idealiştilor. Pentru Dummett, e hotărâtor 
faptul că aici e vorba doar de metafore sau imagini sugestive: substanţa 
propriu-zisă a lucrului, ceea ce face posibilă discuţia propriu-zisă este dez¬ 
acordul din teoria semnificaţiei, deci în ultimă instanţă problema privind un 
model potrivit pentru a înţelege propoziţiile indecidabile. 
x^fDeosebit de dificilă este şi problematica realismului în privinţa 
propoziţiilor prin care altor persoane le sunt conferite fenomene de conştiinţă, 
de exemplu „Peter are dureri de dinţi”. 9 Interpretarea realistă ortodoxă a 
conţinutului unei astfel de propoziţii ca o exprimare la un anumit prilej 
susţine, printre altele că, dacă această propoziţie este adevărată, ea este astfel 
pe baza unei stări de lucruri, care, în sens strict, nu este accesibilă nici unei 
alte persoane decât lui Peter. Vorbitorul se poate, în cel mai bun caz, exprima 
pe baza dovezilor indirecte privind starea de lucruri; dar ce face exprimarea 
sa adevărată sau falsă este independent de aceste puncte de sprijin. 

Realistul nu vede nici o problemă în această interpretare. Dummett 
redă gândirea sa prin următorul raţionament: conţinutul propoziţiei,Peter 
are dureri de dinţi” e stabilit prin condiţia sa de adevăr, iar eu cunosc foarte 
bine condiţia care trebuie satisfăcută pentru ca o propoziţie să fie adevărată: 
Peter trebuie să fie la fel ca la mine însumi când am dureri. Propoziţia „Peter 
are dureri”, exprimată la un moment dat, este într-un anumit fel adevărată 
sau falsă: la momentul respectiv, în cazul lui Peter, sau se întâmplă acelaşi 
lucru ca şi în cazul meu când eu am dureri de dinţi sau nu este aşa. în acelaşi 
timp îmi este clar că propoziţia poate fi şi adevărată chiar dacă nu dispun de 
nici un mijloc pentru a-i cunoaşte adevărul, poate fiindcă Peter este paralizat 
sau, în ciuda durerii de dinţi, s-a comportat stoic. Tot astfel poate să fie 
greşită deşi sunt convins că este adevărată, respectiv atunci când Peter 
simulează. Conţinutul propoziţiei nu este aşadar stabilit în raport cu temeiul 
faţă de care pot judeca adevărul sau falsitatea ei: acest temei este în mod 
necesar doar indirect deductibil. înţelegerea pe care o am în privinţa 
semnificaţiei propoziţiei este independentă de cunoştinţele mele despre ceea 
ce constituie eventualul meu temei de judecare. 

Ceea ce motivează atribuirea adevărată sau falsă a stărilor de conştiinţă 
la persoana a m-a rezidă, pentru realişti, în stările de lucruri, care se sustrag 
cunoaşterii noastre, respectiv percepţiile interne, private, ale altora. Pentru 
antirealişti e de neconceput cum am putea determina competenţa noastră 
lingvistică în cazul unei înţelegeri realiste în special a fenomenelor noastre 

de conştiinţă. Realistul dimpotrivă justifică aceasta în felul următor: fiecare 
dintre noi ştie ce ştie când o persoană are dureri deoarece cunoaştem această 
stare din experienţă proprie. Altfel spus, pentru realişti, înţelegerea noastră 
a conţinutului propoziţiei „Peter are dureri de dinţi” trebuie să fie explicată 
pe baza înţelegerii conţinutului propoziţiei, Am dureri de dinţi”. 

După părerea lui Dummett, acest răspuns realist la provocarea antirea- 
listă nu are nici o perspectivă de succes. în prezentarea realistă a înţelegerii 
propoziţiei, Am dureri de dinţi” şi a altor trimiteri la persoana I se întâlnesc 
elemente din teoria privind definiţiile private, ostensive, pe care Wittgenstein 
le-a combătut cu convingere prin intermediul aşa-numitului argument al 
limbajului privat. Un alt punct, care a fost tratat de Dummett până acum 
doar formal, priveşte chestiunea cum trebuie să arate o interpretare antirealistă 
şi dacă ea poate, la rândul ei, să aducă o întemeiere 87 . Cu toate acestea e clar 
că dificultăţile care apar la interpretarea antirealistă a atribuirilor anumitor 
stări de conştiinţă nu pot fi considerate ca argumente pozitive pentru o 
interpretare realistă. 

Din perspectiva lui Dummett, realismul este în cazul enunţurilor despre 
stările de conştiinţă, în principal, un realism al teoriei semnificaţiei referitor 
la tipurile de propoziţii. Căci el presupune că semnificaţia acestor propoziţii 
constă în aceea că ele sunt fie adevărate, fie false. în cazul propoziţiilor 
efectiv decidabile această presupunere poate fi păstrată, reflecţia antirealistă 
arătând, cel puţin după părerea lui Dummett, că nu există nici o garanţie 
pentru o validare generală a realismului. Sarcina constă, de aceea, în a cerceta, 
pentru tipuri determinate de propoziţii, în ce măsură pot fi evidenţiate 
particularităţi ale folosirii acestor propoziţii care - ca şi în cazul decidabilităţii 
efective - pot justifica într-un fel sau altul o interpretare realistă. 

Dummett observă că intuiţia noastră înclină cu uşurinţă spre o 
perspectivă realistă. Astfel, cu siguranţă că cei mai mulţi dintre noi vor fi de 
părere că o propoziţiei ca „La a treia sa zi de naştere, Cezar s-a trezit pe 
burtă” trebuie să aibă în mod necesar o valoare de adevăr determinată, deci 
trebuie să fie adevărată sau falsă, indiferent dacă putem cunoaşte sau nu 
această valoare de adevăr. Cu siguranţă, la fel se întâmplă şi în cazul 
propoziţiei „Peter are dureri de dinţi”. Acest cadru a condus realismul la 
victorii mult prea uşoare şi de aceea pe termen scurt. Mai important e totuşi 
că această alianţă aparentă dintre realism şi intelectul uman sănătos a stat 
adeseori în calea unei cercetări sistematice a argumentelor pro şi contra. 
Căci în cazurile în care reflecţiile antirealiste ne-au înstrăinat şi ne-au părut 
în întregime absurde, iar concepţia realistă ne apare dimpotrivă ca unica 

raţională, e important ca diversele poziţii şi justificări să fie supuse unei 
cercetări precise. Astfel sunt dezvoltate conceptele şi teoriile, astfel sunt 
obţinute perspectivele indispensabile în cazul tratării acelor domenii în care 
problematica realismului se arată ca deosebit de dificilă, plină de consecinţe 
şi lipsită de dovezi fundamentale. 

Problematica realismului nu este limitată la domeniile tradiţionale ale 
filosofiei. Ea se anunţă în dezbateri care vizează domenii complet noi. Aici 
sunt incluse discuţiile despre interpretarea ramurilor particulare din cadrul 
ştiinţelor teoretice, de exemplu interpretarea mecanicii cuantice. Şi discuţiile 
despre interpretarea legislaţiei în vigoare prezintă trăsături ale acestei 
problematici; în domeniul jurisprudenţei, realismul apare în special în cazul 
definirii acţiunilor criminale. Realismul joacă un rol la fel important şi în 
căutarea conceptului de obiectivitate în psihiatrie. 

Chiar dacă cerinţa de a fi rezolvat problematica realismului şi a 
echivalentului său din filosofia limbajului este încă departe de a fi rezolvată, 
Dummett anticipează nu o dată rezultatul. în prefaţa la o antologie apărută 
în 1978, el scria: 

„în mod normal, în filozofie, rezultatul cercetării nu poate fi atins prin ameliorarea 
ipotezelor, ci printr-o analiză tot mai detaliată a argumentelor şi contraargumentelor 
care ne duc la acest rezultat. Opinia unui filosof despre rezultatul probabil nu ne 
poate fi de mare folos: ce contează este ca el să ne aducă mai aproape de scopul 
final. Drumul într-acolo este foarte dificil, iar dacă mergem câţiva paşi pe acest 
drum se poate întâmpla să ne trezim dintr-o dată privind într-o direcţie opusă 
punctului în care drumul posibil se termină, astfel încât bănuielile noastre privind 
locul unde se termină drumul sunt mai nesigure decât înaintea paşilor pe care i-am 
făcut: cu toate acestea e foarte important să facem aceşti paşi, căci fără ei nu am 
ajunge nicicând la capătul drumului”". 

Curentele care predomină în filosofia analitică (considerată în sensul ei larg) 
din perioada interbelică sunt pozitivismul logic şi empirismul britanic. însă, 
după cel de-al doilea război mondial şi până în anii ’60, filosofia analitică 
este caracterizată de emergenţa a două curente contestatare ale pozitivismului 
logic. Pe de o parte iau naştere noi teorii privitoare la cunoaşterea ştiinţifică. 
Trebuie amintiţi aici K.R. Popper (1902-1994), N.R. Hanson (1924-1967), 
S.E. Toulmin (a 1922) şi T.S. Kuhn (n. 1922). Pe de altă parte se dezvoltă 
- printre altele şi sub influenţa operei târzii a lui Wittgenstein - o nouă 
înţelegere a modului de punere în discuţie a problemelor filosofice şi o nouă 
atitudine faţă de meditaţia şi analiza filosofică. Această nouă concepţie a 
fost elaborată în opere aparţinând unor domenii şi stiluri diferite de către 
filosofi precum J. Wisdom (a 1904), G. Ryle(1900-1976), J.L. Austin (1911- 
1960) şi P.F. Strawson (n. 1919). 

Aceste încadrări generale trebuie însă relativizate pentru a evita 
neînţelegerile. în primul rând, punctele de vedere pozitiviste au jucat şi joacă 
în continuare un rol important în al doilearând, cele două curente contestatare 
nu se exclud unul pe altul. Dimpotrivă, Hanson şi Toulmin cred că această 
revoltă împotriva anumitor idei de bază ale teoriei ştiinţei porneşte de la o 
teorie diferită a semnificaţiei. Mai trebuie spus că mulţi gânditori nu pot fi 
etichetaţi în mod univoc pe baza categoriilor mai sus-amintite. Opoziţia faţă 
de pozitivismul logic constă, simplu spus, în faptul că se pune accent pe 
definiţia ştiinţei ca proces şi nu pe trăsăturile formale ale teoriilor ştiinţifice, 
considerate drept produse ştiinţifice. Aceasta înseamnă că, în primul rând, 
se acordă un interes sporit procesului descoperirii în defavoarea unei 
„reconstrucţii raţionale” a paşilor prin intermediul cărora o teorie gata 
constituită poate fi întemeiată. în al doilea rând, acest interes crescut pentru 
procesul ştiinţific ca atare a condus la o încercare de interpretare a dezvoltării 

ştiinţei în diferitele sale domenii prin intermediul unei comparaţii a unor 
modele ale procesului ştiinţific cu teorii ale evoluţiei proprii altor domenii. 
Principalii susţinători ai acestei idei au fost Popper şi Kuhn. 


Ideile prind contur 

Popper este originar din Viena, unde s-a născut în 1902. Una dintre 
particularităţile activităţii sale academice este că şi-a început activitatea 
profesorală abia în 1937, când a fost numit lector de filosofie la University 
of New ZealanddinChristchurch 1 . Până atunci se dedicase unei multitudini 
de alte activităţi. După ce la 17 ani s-a mutat într-un cămin studenţesc care 
funcţiona într-o aripă nefolosită a unui spital militar, a muncit mulţi ani în 
domeniul asistenţei sociale, ocupându-se de copiii săraci; unul dintre şefii 
lui a fost Alfted Adler (1870-1937). S-a pregătit pentru o carieră în învăţă¬ 
mânt, dar a decis, în cele din urmă, să devină tapiţer. în 1928 obţine titlul de 
doctor la Institutul Pedagogic al Universităţii din Viena cu o lucrare referitoare 
la problemele de metodă în psihologia gândirii şi în urma „examinării orale 
a cunoştinţelor în domeniul istoriei psihologiei, filosofiei şi muzicii” 2 . în 
afară de disciplinele mai sus amintite el şi-a consacrat studiul literaturii, 
istoriei, fizicii şi matematicii. Fizica şi matematica au fost şi materiile din 
care a dat examenul de profesor, post în care a fost activ până când, datorită 
ascensiunii naţional-socialismului şi a originilor sale evreieşti, a fost nevoit 
să emigreze în Noua Zeelandă 3 . 

Evenimentele din anii primului război mondial şi cei ce i-au urmat au 
constituit impulsuri hotărâtoare pentru Popper, care şi-au găsit expresia în 
special în două domenii ale gândirii sale. încă de tânăr participase constant 
la discuţiile politice din cadrul unor cercuri de stânga; o scurtă vreme s-a 
considerat chiar comunist. Totuşi, unele evenimente din anul 1919 l-au 
determinat să pună sub semnul întrebării ideologia comunistă oficială. 
Consideraţiile sale critice l-au condus spre o dilemă: în cazul în care 
comunismul este înţeles, pornind de la Mane şi Engels, ca teorie ştiinţifică, 
atunci evoluţia efectivă - printre altele revoluţia rusă - contrazic această 
teorie. Prin urmare, comunismul trebuie fie abandonat, fie revizuit 
considerabil, dacă vrem să nu renunţăm la caracterul său ştiinţific. Dacă ne 
mulţumim să întreprindem nişte operaţii cosmetice, necesare pentru ca teoria 
să nu se afle într-un conflict evident cu stările de fapt obiective, teoria îşi 
pierde statutul ei ştiinţific. Căci nimic nu e mai uşor decât să găseşti exemple 

care să confirme propriul punct de vedere, când acest punct de vedere 
constituie însuşi idealul tău. Această problemă a avut o importantă influenţă 
asupra concepţiei politice popperiene, descrisă în autobiografia sa după cum 
urmează: 

„Am rămas mulţi ani socialist, chiar şi după ce am respins marxismul; şi dacă ar 
exista o formă de socialism care să presupună şi libertatea individuală, aş fi şi 
acum socialist. Căci nimic nu ar putea fi mai bun decât o viaţă modestă, simplă şi 
liberă într-o societate de oameni egali. Mi-a luat ceva timp până să-mi dau seama 
că această idee nu era altceva decât un vis, că libertatea este mai importantă decât 
egalitatea, că încercarea de a pune în practică ideea de egalitate reprezintă un 
pericol pentru libertate şi că acolo unde s-a pierdut libertatea, acolo unde oamenii 
nu mai sunt liberi, nu este posibilă egalitatea” 4 . 

Concepţia lui Popper referitoare la ştiinţificitatea unei teorii are însă şi alte 
surse. Mecanica newtoniană l-a impresionat prin coerenţa şi capacitatea de 
a da seamă de o multitudine de fenomene. în afară de aceasta, el s-a iniţiat 
progresiv şi în teoria relativităţii. în 1919 a avut Ioc o eclipsă de soare, ceea 
ce a constituit o ocazie pentru verificarea matematică a teoriilor lui Newton 
şi Einstein referitoare la refracţia luminii. Măsurătorile au dat câştig de cauză 
teoriei lui Einstein. S-a dovedit astfel că putea fi elaborată o alternativă la 
teoria lui Newton, care, pe de o parte, era atât de asemănătoare teoriei 
newtoniene, încât, în anumite condiţii, o conţinea pe aceasta şi care, pe de 
altă parte, era incompatibilă, în anumite domenii, cu teoria lui Newtoa Prin 
urmare, exista principial posibilitatea de a se decide prin investigaţie empirică 
asupra situaţiilor în care trebuie optat pentru o teorie sau pentru cealaltă. 

Popper a tras de aici trei concluzii: 

- Nu se poate şti despre nici o teorie ştiinţifică dacă este adevărată. 

O teorie ştiinţifică empirică se caracterizează prin faptul că se poate 

afla în conflict cu faptele stabilite empiric. 

- O atitudine raţională este în genere caracterizată de o poziţie critică. 

Spre sfârşitul anilor '20, începutul anilor ’30, Popper intră în contact 

cu membri ai Cercului de la Viena, dintre îi care menţionăm pe Feigl (1902- 
1988), Kraft (1880-1975) şi Camap (1891-1970). El adoptă o atitudine critică 
faţă de câteva idei centrale ale acestei Şcoli (de asemenea faţă de Tractatus-u\ 
lui Wittgenstein). Camap subscrie şi el în anumite puncte criticii lui Popper. 
El scrie în această perioadă o importantă lucrare de teoria cunoaşterii: Die 
beiden Grundprobleme der Erkenntnistheorie (Cele două probleme 
fundamentcde ale teoriei cunoaşterii). Unchiul său operează o selecţie a 

textelor acestui manuscris, selecţie ce apare în 1937 sub numele Logikder 
Forschung (Logica cercetării ) 5 . Această carte a fost receptată pozitiv şi este 
considerată, ca şi la aparaţia ei, opera sa filosofică fundamentală. 

în timpul şederii sale în Noua Zeelandă, până în 1946, când obţine o 
catedră la London School of Economics and Political Science, întreprinde 
studii în domeniul filosofiei moral-politice. Trebuie menţionate aici operele 
The Open Society and Its Enemies (Societatea deschisă şi duşmanii săi; 
germ .Dieoffene Gesellschaftund ihre Feinde, apărutăîn 1945) şi The Poverty 
of Historicism (Mizeria istoricismului ; germ Das Elend des Historizismus , 
apărută mai întâi în revista Economica 1944/1945). Ambele cărţi sunt 
caracterizate printr-o susţinere totală a ideii de democraţie şi o critică 
vehementă la adresa oricărei concepţii totalitare. în Anglia şi-a dezvoltat 
ideile de bază în numeroase articole, reunite în Conjectures and Refutations 
(Conjecturi şi infirmări; germ. Mutmafiungen und Widerlegungen) şi 
Objective Knowledge, An Evolutionary Approach (Cunoaşterea obiectivă ; 
germ. Objektive Erkenntnis, 1973). 


Logica soluţionării de probleme 

Schema popperiană fundamentală referitoare la creşterea cunoaşterii şi la 
raţionalitatea diferitelor domenii ale cunoaşterii este simplă. în procesul 
cunoaşterii nu există puncte de plecare clare, certe sau absolute. Percepţiile 
senzoriale, gândirea raţională sau common sense- ul nu pot constitui un 
fundament solid pentru ştiinţă. în afară de aceasta, nu există o metodă 
certă care să arate calea sigură a cunoaşterii. Popper susţine că inducţia 
este doar un mit. 

Simplificând, punctul de vedere al lui Popper poate fi prezentat după 
cum urmează: una sau mai multe persoane (organisme) îşi pun o problemă, 
într-o anume situaţie problematică, pe baza anumitor informaţii deja deţinute 
şi a unei anumite aşteptări. Cunoştinţele deja deţinute într-o situaţie dată 
sunt parţial dependente de problema ce trebuie rezolvată. Dar şi modul în 
care se pune o problemă este determinat parţial de cunoştinţele deja deţinute 
de o persoană aflată într-o situaţie dată. Aceste cunoştinţe deja deţinute nu 
au însă un caracter absolut. Fiecare parte componentă a situaţiei poate fi 
problematizată; totuşi, o concomitentă punere sub semnul întrebării a tuturor 
cunoştinţelor deja deţinute într-o anumită situaţie dată este imposibilă. O 
persoană care îşi pune o problemă o poate rezolva într-un mod mai mult sau 

mai puţin raţional. Dacă este vorba de un caz teoretic, persoana respectivă 
va încerca rezolvarea problemei prin construirea unei teorii verificabile. 
Atunci când are de rezolvat o problemă practică, lucrurile stau însă altfel. 
Cel mai adesea, o problemă necesită testarea atât a soluţiilor practice, cât şi 
a celor teoretice. O soluţie care a fost testată poate fi supusă criticii sau 
procesului de eliminare a erorilor. Indiferent dacă problema a fost eliminată 
sau nu, situaţia problematică s-a modificat, astfel încât noi probleme pot fi 
puse. Structura soluţionării unei probleme poate fi surprinsă sub forma 
următoarei scheme: 

problema 1 —»teorie susceptibilă de a fi revizuită —> eliminare a erorilor 
-^problema 2 

Astfel, şobolanii pot aborda problema otravei, încercând să dezvolte 
un specimen imun la respectiva otravă. Pentru un tânăr împătimit de fotbal, 
aflat pe drum spre un meci de fotbal, un cauciuc dezumflat la bicicletă poate 
reprezenta o problemă serioasă. în funcţie de cunoştinţele tehnice şi 
priceperea sa, tânărul poate încerca să rezolve problema, fie folosind un alt 
mijloc de transport, fie reparând bicicleta. Dacă tânărul încearcă să repare 
cauciucul lipind peste spărtură o gumă de mestecat, este foarte probabil ca 
această încercare de soluţionare să eşueze, iar tânărul să fie nevoit să elimine 
eroarea strecurată în strategia sa. într-o altă situaţie, o pană de cauciuc nu ar 
reprezenta o problemă, ci, din contră, o soluţionare a unei probleme - să ne 
închipuim că cineva este pe drum spre o întâlnire şi că pana de cauciuc ar fi 
o scuză bună pentru o întârziere. 

- Ultimul exemplu subliniază faptul că schema nu trebuie concepută 
prea rigid. în funcţie de situaţia concretă, punctul de plecare poate fi constituit 
de un alt moment al schemei. în acest caz schema poate arăta astfel: 

teorie susceptibilă de a fi revizuită 1 —» eliminare a erorilor —> problemă 
—> teorie susceptibilă de a fi revizuită 2 

Trebuie spus că de cele mai multe ori există mai multe soluţionări ale 
unei probleme şi că se dezvoltă concomitent mai multe teorii ce urmează a 
fi supuse testării. Toate acestea vor influenţa în chip decisiv răspunsul la 
întrebarea referitoare la modalitatea optimă de soluţionare a problemei prin 
intermediul diferitelor teorii cât şi decizia asupra teoriei care trebuie selectată. 
Este important să înţelegem că, în evoluţia lor, problemele şi teoriile merg 

mână în mână şi că orice creştere a cunoaşterii înseamnă deopotrivă şi o 
modificare a cunoaşterii anterioare. 


Conjecturi îndrăzneţe şi infirmări concrete 

Pornind de la această atitudine teoretică, Popper a încercat să răspundă 
la câteva probleme centrale referitoare la caracterul şi metoda cunoaşterii 
ştiinţifice empirice. Popper considera că sarcina ştiinţei este elaborarea 
unor teorii din ce în ce mai îndrăzneţe şi mai interesante prin intermediul 
unei permanente dezbateri critice; faţă de predecesoarele lor, noile teorii 
trebuie să conţină din ce în ce mai puţine erori şi să se apropie din ce în 
ce mai mult de adevăr. Aceasta înseamnă că ştiinţa trebuie să dezvolte 
teorii care să ne permită să furnizăm explicaţii mai profunde şi mai 
cuprinzătoare, care să înlesnească predicţii mai precise şi aplicaţii tehnice 
mai bune 6 . 

Pe baza acestor consideraţii, Popper susţine că pentm caracterul ştiinţific 
al unei teorii, este decisiv să existe o stare de fapt observabilă intersubiectiv 
care să se afle în contradicţie cu teoria respectivă. în acest caz, teoria este 
falsificabilă empiric. O teorie explicativă va conţine una sau mai multe 
propoziţii (legi) cu caracter general de felul „Toate corpurile se atrag” sau 
Jntr-un sistem închis energia este constantă”. Acest gen de principii trebuie 
să se refere la întreg universul spaţio-temporal. O propoziţie precum „Toate 
creioanele din sertarul meu sunt roşii” nu este considerată de către Popper o 
propoziţie riguros universală 7 . Un enunţ strict universal este falsificabil 
empiric atunci când există o un enunţ de observaţie aflat în contradicţie cu 
cel dintâi. Un enunţ de observaţie se poate afla în contradicţie cu un enunţ 
cu caracter general, dar nu poate fi derivat din cel de-al doilea; în plus, un 
enunţ de observaţie exprimă o stare de fapt ce poate fi observată de către 
oricare alt subiect. Enunţurile de observaţie au forma; „La un moment dat şi 
într-un anumit loc, se întâmplă un anume fapt, adică există un anumit fapt”. 8 
Să luăm drept exemplu enunţul; „Pe data de 11 iunie 1989 la mine în bucătărie 
se afla o scorpie verde”. Acest enunţ se află în contradicţie cu enunţul genera] 
„Nici o scorpie nu este verde” („Este valabil pentru orice scorpie faptul că 
ea nu este verde”) şi este, de aceea, un posibil falsificatori acestui principiu. 
Criteriul de delimitare (principiul de demarcare) al ştiinţei empirice poate ft 
formulat astfel: O teorie este ştiinţifică doar atunci când clasa falsificatorilor 
ei posibili nu este vidă. 

Soluţia dată de Popper problemei delimitării devine mai clară dacă 
este comparată cu demersul pozitivist, ce coincide în anumite puncte cu cel 
popperian. Criteriul lui Popper nu se referă la sensul enunţurilor; principiul 
falsificării nu înseamnă că celelalte enunţuri ar fi, din punctul de vedere al 
cunoaşterii, vide şi fără sens. De asemenea, definiţia enunţurilor-test ca enun¬ 
ţuri de observaţie nu vrea să inducă opinia că ele ar fi sigure sau că s-ar 
sustrage unei interogaţii critice. De fapt, Popper este un empirist doar în 
măsura în care înţelege enunţurile de observaţie ca piatră de încercare pentru 
orice teorie şi în măsura în care consideră acceptarea temporară a unui enunţ 
de observaţie drept expresie a experienţei noastre perceptive. El subliniază 
însă faptul că acceptarea unui enunţ de observaţie nu poate fi întemeiată de 
experienţele (trăirile) noastre: nu există nici o relaţie logică între experienţe 
(trăiri) şi enunţuri. Prin urmare, acceptarea unei enunţ de observaţie conţine 
întotdeauna un moment de decizie şi de aceea este convenţională. Critica 
este posibilă la adresa acelui enunţ de observaţie, care presupune la rândul 
său acceptarea altor enunţuri de observaţie, iar această critică nu are nişte 
graniţe absolute sau dinainte stabilite. în afară de aceasta, Popper consideră 
că un enunţ de observaţie depinde, în contextul problematic respectiv, de un 
set de cunoştinţe prealabile. 

Definiţia popperiană a principiului falsificării ca principiu al deli¬ 
mitării nu trebuie înţeleasă ca descriere a modului în care decurge pro¬ 
cesul ştiinţific defacto, adică a modului în care se raportează cercetătorul 
la problema în cauză. Popper desemnează o astfel de concepţie privitoare 
la teoria metodei ştiinţifice drept una naturalistă. De asemenea, principiul 
delimitării nu trebuie înţeles ca definiţie a ceea ce este vizat prin sintagma 
„ştiinţă empirică”. Falsificabilitatea ca principiu al delimitării trebuie 
înţeleasă ca propunere (engl. proposaiy, această propunere este în măsură 
să furnizeze firul conducător cel mai raţional cu putinţă ce trebuie urmat 
de ştiinţa empirică pentru atingerea ţelului ei. Aceasta înseamnă că Popper 
concepe teoria metodei normativ. Este vorba de elaborarea unei 
succesiuni de reguli metodologice cu ajutorul cărora să se poată stabili 
modul în care cercetătorul trebuie să utilizeze enunţurile cu caracter 
ştiinţific pentru a atinge ţelul ştiinţei; prin urmare, este vorba de reguli 
care să indice modul în care verificabilitatea (falsificabilitatea) teoriilor 
poate fi susţinută, adică îmbunătăţită. Propunerea popperiană împreună 
cu aceste reguli nu pot fi demonstrate, dar pot fi susţinute prin consideraţii 
de ordin logic şi metafizic-filosofic, care pot fi supuse, la rându-le, unei 
discuţii critice 9 . 

Aceasta poate fi clarificată prin discuţia unei probleme generată de 
principiul delimitării. De regulă, nu se construieşte şi se verifică un singur 
enunţ; în cele mai multe cazuri este vorba de o teorie mai cuprinzătoare. 
Aceasta înseamnă că, deşi se poate formula un enunţ de observaţie care să 
se afle în contradicţie cu una dintre consecinţele teoriei respective, nu este 
totuşi clar cu care dintre elementele teoriei respective este incompatibil 
enunţul de observaţie respectiv. Tocmai de ceea nu este clar nici care elemente 
ale teoriei sunt falsificabile şi trebuie respinse în cazul în care enunţul de 
observaţie este acceptat. Trebuie să menţionăm şi cazul în care teoria în 
întregul ei este considerată falsificabilă şi trebuie respinsă dacă acceptăm 
propoziţia de bază. Cel mai adesea se întâmplă să fie aduse în discuţie şi alte 
enunţuri atunci când dintr-o teorie trebuie derivată o consecinţă care este 
incompatibilă cu un enunţ de observaţie. Astfel, poate fi luat ca enunţ de 
observaţie un enunţ cu privire la poziţia Lunii la un moment dat. Totuşi, 
dacă enunţul respectiv este folosit în vederea verificării mecanicii newtoniene 
sau a teoriei gravitaţiei, atunci trebuie să fie incluse şi enunţuri referitoare la 
distanţa dintre Lună şi Pământ şi influenţa acesteia la un moment dat (aşa- 
numitele condiţii-limită). Dacă nu se mai iau în calcul şi alte enunţuri, atunci 
în exemplul de mai sus s-a utilizat, în mod tacit, o ipoteză suplimentară, 
anume aceea că nu se exercită şi o altă forţă în afară de atracţia Pământului 
asupra Lunii. 

Din teorianewtoniană, luată împreună cu mai sus-amintitele condiţii- 
limită şi cu ipotezele suplimentare poate fi dedus un enunţ aflat în 
contradicţie cu enunţul de observaţie. Aceasta nu înseamnă însă că teoria 
newtoniană este respinsă. Simplificând, putem spune că există următoarele 
posibilităţi: (1) enunţul de observaţie poate fi respins. în măsura în care 
poate fi furnizată o întemeiere a respingerii, poate fi introdusă o ipoteză 
suplimentară, şi anume că enunţul de observaţie nu este formulat pe baza 
observaţiilor sau experimentelor, ci pe baza basmelor lui Grimm, că obser¬ 
vatorul sau o întemeiere furnizată de acesta nu sunt credibili. (2) Condiţiile- 
limită pot fi respinse. Respingerea poate fi însoţită de ipoteze suplimentare 
care clarifică de ce trebuie respinse condiţiile-limită presupuse. (3) Ipotezele 
suplimentare introduse iniţial pot fi respinse; dacă este necesar, pot fi 
introduse altele. (4) Teoria newtoniană poate fi respinsă sau modificată. 
Punctul cel mai important este faptul că acceptarea unui enunţ de observaţie 
care este incompatibilă cu enunţurile conţinute în procedeul de verificare 
nu conduce în mod necesar la respingerea a ceea ce este înţeles de obice: 
drept ideea centrală a teoriei supusă verificării. 

Aceasta înseamnă, în primul rând, că trebuie făcută o distincţie clară 
între falsificabilitate şi falsificare, adică respingerea unei teorii 10 . Trebuie 
introduse reguli metodologice care să specifice cerinţele pentru acceptarea 
unui enunţ de observaţie. Popper introduce aici regula potrivit căreia un 
enunţ de observaţie poate fi recunoscut ca falsificator doar atunci când este 
incompatibil cu o teorie deja existentă şi când, în plus, confirmă o ipoteză 
incompatibilă cu respectiva teorie. Când verificăm o teorie, noi verificăm 
de fapt cel puţin două teorii: teoria iniţială şi ipoteza falsificatoare. Pe de altă 
parte, cazul în discuţie demonstrează necesitatea introducerii de reguli 
metodologice care să stabilească ce modificări sunt permise în cazul 
condiţiilor-limită, ipotezelor suplimentare şi al teoriei însăşi. Popper accen¬ 
tuează asupra faptului că, din punct de vedere strict logic, este întotdeauna 
posibil să susţii o teorie, prin introducerea de ipoteze ajutătoare 11 . 

încercările de a susţine într-o manieră consecventă o teorie au fost 
desemnate de Popper (după Hans Albert, n. 1921) drept strategii de imunizare. 
Trebuie abandonată însă utilizarea unor astfel de strategii 12 . O altă regulă, 
aflată în strânsă legătură cu aceasta, spune că ipotezele ajutătoare introduse 
într-o teorie pentru a rezolva o problemă specială (aşa-numitele ipoteze ad- 
tioc ) trebuie să fie verificabile, şi anume independent de teoria în sprijinul 
căreia au fost introduse 13 . 


Problema inducţiei 

Ideea de bază a principiului delimitării a fost folosită de Popper şi la 
rezolvarea problemei inducţiei sau, mai general, a problemei formulării 
criteriilor progresului în ştiinţă. Potrivit acestui principiu, între verifi- 
cabilitate şi falsificabilitate, adică între verificare şi falsificare, există o 
asimetrie 14 . Logica afirmă în acest caz în faptul că din adevărul unui enunţ 
singular, exprimat sub forma unui enunţ de observaţie - ca în exemplul 
Jn acest loc se găseşte acum un mamifer care depune ouă” - poate fi 
inferată falsitatea unui enunţ general precum „Nici un mamifer nu depune 
ouă”. Dimpotrivă, doar din adevărul sau falsitatea unui enunţ de observaţie 
nu poate fi inferată veridicitatea unui enunţ de observaţie. Aşa cum am 
amintit mai sus, Popper reprezintă punctul de vedere metodologic potrivit 
căruia enunţurile-test ale ştiinţei empirice au forma unor enunţuri particu¬ 
lare, fapt prin care el crede că poate furniza reguli metodologice pentru 
acceptarea acestor enunţuri. 

în deplină coerenţă cu atitudinea sa empiristă fundamentală, Popper 
acceptă concepţia lui Hume referitoare la problema inducţiei, care dă glas 
următoarei întrebări: Cum poate fi permis să inferăm din experienţe ale 
unor fapte singulare asupra a ceva ce nu am experimentat încă? Popper 
formulează problema astfel: Este permis să susţinem că o teorie generală 
este adevărată pe temeiul enunţurilor de observaţie? în linii mari, Popper dă 
acelaşi răspuns la întrebare ca şi Hume: Nu există nici un caz în care să fie 
permis să susţinem că o teorie generală este adevărată (plauzibilă) pe temeiul 
enunţurilor de observaţie (experienţelor) 15 . 

Popper crede, totuşi, că poate indica anumite linii conducătoare pentru 
a decide în cazul unor situaţii-problemă când este raţional să preferi una sau 
mai multe teorii în detrimentul altora. în cazurile în care este raţional să 
accepţi anumite enunţuri de observaţie, este de asemenea raţional să fie 
respinse ipotezele falsificate, iar teoria verificată să fie considerată drept 
falsă. Popper susţine că într-o situaţie-problemă, în care sunt oferite mai 
multe teorii pentru soluţionarea uneia şi aceleiaşi probleme, poate fi, în 
anumite condiţii, raţional să fie preferată o anumită teorie în defavoarea- 
alteia şi aceasta pe baza unei discuţii critice privitoare la gradul de verosi- 
militudine a acestor teorii 16 . Gradul de verosimilitudine a unei teorii se referă 
la îndeplinirea următoarelor condiţii: (1) modul în care aceasta rezolvă pro¬ 
blema: o teorie este de preferat alteia dacă prin intermediul ei sunt rezolvate 
mai multe probleme şi dacă acestea sunt rezolvate mai exact decât prin 
intermediul altor teorii. (2) Verificabilitatea teoriilor se referă la condiţiile în 
care acestea pot fi testate. Verificabilitatea este caracterizată de proprietatea 
teoriei de a exclude un anumit număr de enunţuri, altfel spus prin mărimea 
clasei falsificatorilor. O cu totul altă întrebare este cea referitoare la faptul 
dacă într-o anumită situaţie este posibil din punct de vedere tehnic şi politic 
să implementezi un test 17 . (3) Rigurozitatea testărilor la care este supusă 
teoria se referă la gradul de improbabilitate care poate fi atribuit enunţului 
de observaţie pornind de la un set de cunoştinţe prealabile". (4) Modul în 
care teoria a trecut testele la care a fost supusă. 

Trebuie subliniat faptul că pe baza gradului de verosimilitudine a unei 
teorii nu poate fi inferat ceva referitor la rezultatul testelor viitoare. 
Caracteristică pentru Popper este ideea că gradul de verosimilitudine nu 
poate fi definit ca funcţie probabilistică 19 . 

Popper înţelege metoda ştiinţifică ca utilizare raţională a metodei 
încercării şi erorii, metodă pe care el o consideră o caracteristică a oricărei 
creşteri organice şi a oricărei învăţări. El o formulează astfel: 

„Diferenţa fundamentală dintre Einstein şi o amoebă este că Einstein urmăreşte 
în mod conştient înlăturarea greşelilor. El încearcă să respingă propriile teorii: 
îi este caracteristică o raportare critică conştientă la propria teorie şi de aceea 
încearcă să o formuleze cât mai strict. Dimpotrivă, amoeba nu se poate raporta 
critic la aşteptările sau ipotezele ei, deoarece ea nu îşi poate reprezenta propriile 
ipoteze. Ipotezele ei sunt parte integrantă a sa” 20 . 

Metodologie şi metafizică 

Principiul popperian al delimitării nu conţine o intenţie destructivă îndreptată 
împotriva filosofiei sau metafizicii. în primul rând, el este util în identificarea 
pseudoştiinţelor, adică a acelor teorii sau puncte de vedere despre care 
susţinătorii lor pretind că ar avea acelaşi caracter explicativ ca şi teoriile 
fizicaliste, dar care, de fapt, nu pot fi testate. în opinia lui Popper, atât mar¬ 
xismul vulgar, cât şi anumite teorii psihologice fireudiene şi adleriene sunt 
pseudoştiinţifice. 21 

Popper consideră că ideile metafizice sau filosofice pot juca un rol 
pozitiv în procesul cunoaşterii şi în dezvoltarea societăţii în trei moduri. în 
primul rând, multe teorii ştiinţifice empirice s-au ivit din idei care, în forma 
lor iniţială, erau metafizice. Popper dă aici ca exemplu atomismul 22 . în al 
doilea rând, un întreg şir de probleme ale filosofiei tradiţionale pot fi 
reformulate în mod avantajos în întrebări cu caracter metodologic. Un 
exemplu este constituit de cerinţa obiectivităţii care poate fi reformulată 
într-o regulă metodologică potrivit căreia în ştiinţă trebuie incluse doar acele 
propoziţii care pot fi testate intersubiectiv 23 . în al treilea rând, punctele de 
vedere filosofice pot sprijini propuneri şi reguli metodologice. Putem lua 
aici ca exemplu ideea realistă după care ar exista o lume independentă de 
ideile şi trăirile noastre. Altfel spus, există o realitate ce stă la baza lumii aşa 
cum aceasta ni se prezintă nouă. Această concepţie împreună cu cea privitoare 
la efortul cunoaşterii înţeles ca o apropiere asimptotică de adevăr şi cea 
referitoare la adevărul unui enunţ înţeles ca adecvare la fapte construiesc 
baza mai multor propuneri metodologice popperiene 24 . 

Popper subliniază faptul că ideile şi punctele de vedere filosofice 
trebuie înţelese ca răspunsuri la întrebări filosofice. El consideră că între¬ 
bările filosofice îşi au originea în probleme presante de ordin teoretic sau 
practic care se situează în afara filosofiei ca atare 25 . Acest punct de vedere 
se află în strânsă legătură cu concepţia lui Popper despre filosofie, ştiinţă, 
artă şi politică. Această atitudine teoretică este desemnată prin intermediul 

Această privire de ansamblu arată relaţia dintre diferite tipuri de probleme 
şi răspunsurile la acestea, aşa cum o gândeşte Popper. 


sintagmei raţionalism critic, termen ce desemnează şi tipul de filosofie al 
celor care au adoptat acest punct de vedere 26 . Raţionalismul trebuie înţeles 
în acest caz ca opus iraţionalismului şi nu empirismului în sens larg. Acest 
tip de raţionalism vizează rezolvarea a cât mai multor probleme, apelând 
la gândire şi la experienţe, şi nu la pasiuni sau sentimente 27 . Această credinţă 
optimistă şi nefiindamentată prea riguros este totuşi relativizată prin inter¬ 
mediul teoriei pppperiene a failibilismului. Acesta din urmă se referă la 
poziţia de tip socratic potrivit căreia noi nu cunoaştem (aproape) nimic, 
iar presupoziţiile şi teoriile noastre sunt întemeiate pe nisipuri mişcătoare, 
care nu sunt altceva decât nişte conjecturi failibile. în afară de aceasta, 
failibilismul consideră că toate acele instituţii şi tradiţii ce s-au ivit (inten¬ 
ţionat sau nu) ca soluţii ale problemelor noastre practice sunt imperfecte 28 . 
Raţionalismul şi failibilismul îşi găsesc expresia în atitudinea critică: atunci 
când se încearcă rezolvarea unei probleme, nu se încearcă de obicei să se 
aducă dovezi relevante pentru soluţie, adică să se verifice direct soluţia, ci 
este vizată identificarea greşelilor în soluţionarea problemei. O soluţie 
care rezistă criticii poate fi considerată pe mai departe bună şi poate fi 
utilizată ca bază a viitoarei activităţi teoretice şi practice 29 . 

Ideea apropierii progresive de adevăr ca principiu regulativ joacă un 
rol important în gândirea popperiană. Deşi soluţia unei probleme este 
supusă unei critici foarte dure, ea nu trebuie respinsă, deoarece ades-.a ea 

poate avea, în continuare, o anumită valabilitate. Din punct de vedere 
teoretic, teoria respinsă ajută la precizarea cerinţelor pentru o teorie nouă, 
îmbunătăţită. Teoria nouă trebuie să ofere, în primul rând, soluţii pentru 
problemele care puteau fi rezolvate cu teoria veche; în plus, ea trebuie să 
fie capabilă să ofere soluţii la probleme pe care vechea teorie nu le putea 
rezolva. Ea trebuie să treacă testele pe care teoria veche nu le-a putut trece 
şi trebuie să poată explica, în cadrele ştiinţei empirice, noi fenomene. 
Popper consideră că nu am mai putea vorbi de progresul ştiinţei dacă 
teoriile nu ar trece periodic noi teste 30 . 

în activitatea practică putem considera adesea că este raţional să utilizăm 
o teorie respinsă. Este vorba mai ales de cazul în care putem demonstra că, 
în anumite condiţii, teoria veche este conţinută într-o mare măsură de cea 
nouă. Pornind de la teoria nouă, putem furniza o întemeiere pentru faptul că 
teoria veche poate fi utilizată cu succes în anumite condiţii. Astfel, legile lui 
Kepler pentru calcularea orbitei planetelor pot fi folosite şi în alte scopuri, 
deşi, raportate la mecanica newtoniană şi teoria gravitaţiei, sunt corecte doar 
în mod asimptotic. în mod analog, fizica newtoniană este aplicabilă în 
majoritatea cazurilor, deşi raportată la teoria lui Einstein, este corectă, de 
asemenea, doar în mod asimptotic. 

Din fragmentul mai sus citat se poate observa că Popper consideră că 
diferenţa dintre o soluţie organic-biologică şi una ştiinţifică constă în faptul 
că omul se raportează la probleme şi soluţii, graţie limbajului utilizat în 
scopuri descriptive şi argumentative. Aici intervine şi distincţia lui Popper 
între cunoaşterea obiectivă şi cea subiectivă. Cunoaşterea în sens subiectiv 
este o stare mentală sau de conştiinţă, adică o înclinaţie de a te raporta sau de 
a reacţiona într-un anumit mod în circumstanţe date. Cunoaşterea obiectivă 
este reprezentată de conţinutul problemelor, teoriilor şi argumentelor 31 . 
Imediat ce o problemă sau o teorie este formulată, ea este accesibilă 
intersubiectiv şi constituie un posibil obiect al discuţiei critice. Un gând 
înţeles ca proces, stare sau înclinaţie a unui organism poate fi eliminat ca 
eroare în cadrul unui comportament lipsit de finalitate, care poate duce in 
extremis la moartea organismului. Cu toate acestea, acest gând nu poate 
constitui obiectul unei discuţii critice. Potrivit lui Popper, cunoaşterea 
ştiinţifică trebuie înţeleasă în calitate de cunoaştere obiectivă. încercarea de 
a elabora criterii ale unei cunoaşteri subiective ar fi neinteresantă şi irelevantă; 
dimpotrivă, este important să elaborăm criterii ce vizează punerea unor 
probleme interesante, obţinerea unor soluţii mai bune şi construirea unei 
critici mai riguroase 32 . 

Istorie şi societate 

Critica popperiană a ideii metafizice a istoricismului constituie o introducere 
adecvatăîn filosofia sa practică şi in concepţia sa privitoare la ştiinţele istorice 
şi socio-umane. Istoricismul porneşte de la presupoziţia că există legi istorice, 
adicămodele ale progresului. Dacă am cunoaşte aceste legi sau aceste modele 
am putea prevedea în linii mari schimbările semnificative ale unei societăţi 
sau ale umanităţii în genere. Principalul ţel al ştiinţelor socio-umane şi istorice 
este, prin urmare, producerea unor astfel de predicţii”. 

Simplificând, putem considera că punctul de vedere istoricist este 
constituit din două idei principale. în primul rând, există mai multe opinii 
referitoare la direcţia în care se succed diferitele faze istorice ale societăţii. 
Se poate distinge între trei forme principale, dintre care două sunt forme 
lineare: potrivit uneia istoria este, în linii mari, un declin continuu, potrivit 
celeilalte, un progres continuu. Potrivit mitului Epocii de Aur (mitul 
paradisiac), în vremurile străvechi oamenii erau semizei; dacă nu toţi, atunci 
cel puţin oamenii autentici, adică reprezentanţii rasei (poporului) ales. De 
atunci am decăzut continuu. Cealaltă concepţie lineară constă în reprezentarea 
împărăţiei de o mie de ani: cândva, în viitor, societatea va fi devenit o societate 
ideală, un veritabil paradis terestru, dacă nu pentru toţi, cel puţin pentru cei 
aleşi. Atunci nu va mai exista nici o evoluţie în adevăratul sens al cuvântului. 
Al treilea punct de vedere susţine o evoluţie ciclică: fiecare societate 
(umanitate), în întregul ei, trece prin diferite faze aflate care se succed, fiecare 
fază urmând un acelaşi model de evoluţie. 

Cealaltă clasificare a punctelor de vedere istoriciste are drept citeriu 
„motorul”, forţa activă a evoluţiei istorice. în primul rând vom numi aici 
diferitele forme teiste de istoricism, cate consideră că istoria este concretizarea 
voinţei sau planului unei divinităţi. Pe de altă parte, există un întreg şir de 
versiuni naturaliste, precum concepţia biologistă potrivit căreia cursul istoriei 
este determinat de fazele luptei între rase, iar rezultatul acestei lupte este 
pecetluit de dinainte, deoarece există o rasă superioară celorlalte. Această 
concepţie era parte integrantă a ideologiei naţional-socialiste. Există şi o 
concepţie istoricistă economică potrivit căreia orice evoluţie este rezultatul 
luptei economice de clasă 34 . 

Popper consideră că un astfel de model de gândire constituie baza 
pentru aşa-numita înţelegere holistă a istoriei şi a ştiinţelor socio-umane 33 . 
Holiştii susţin că sarcina ştiinţelor este de a formula legi ale evoluţiei istorice 
pe baza studiilor şi analizelor istorice empirice, pentru ca pe baza acestora 

din urmă să facă predicţii privitoare la schimbările importante din cadrul 
societăţii 36 . Pe de altă parte, holiştii consideră că aceste legi şi predicţii nu 
pot fi de acelaşi tip cu cel ale ştiinţelor naturii. Această idee îşi găseşte 
întemeierea în faptul că evoluţia umană este ireiterativă; altfel spus, nu avem 
ocazia să studiem acelaşi proces în altă instanţiere a sa. Se susţine de asemenea 
că evoluţia unei societăţi se află în strânsă legătură cu o anumită formă de 
schimbare şi înnoire care este diferită de cea a proceselor naturale. Cu toate 
că există o anumită asemănare între revoluţii, competiţia economică şi 
industrializare, aceste procese diferă în punctele esenţiale, deoarece istoria 
unei societăţi are un caracter ireiterativ şi deoarece modul în care decurge 
un anumit proces este întotdeauna determinat de evoluţia societăţii 
respective 37 . înaldoilearând, particularitatea ştiinţelor socio-umane provine 
din aceea că variabilele caracteristice societăţii (clase, curente artistice, forme 
de guvernământ etc.) nu pot fi analizate în acelaşi mod ca obiectele ştiinţelor 
naturii. O descriere a acestor variabile nu poate fi întreprinsă doar pe baza 
determinării relaţiilor şi caracteristicilor elementelor acestora şi de aceea 
schimbarea unor astfel de variabile nu poate fi descrisă ca fiind doar o 
rearanjare a aceloraşi elemente. Schimbarea trebuie să conţinăîn mod esenţial 
ceva nou. 

Popper opune ideii că evoluţia socială ar e un caracter specific, deoarece 
ar consta în schimbări şi înnoiri istorice ireiterative, opinia că există ceva 
corespunzător şi în procesele naturale. Astfel, există anumite legi ale naturii 
valabile doar pentru anumite regiuni şi perioade. Pentru majoritatea oamenilor 
alternanţa zi-noapte constituie una dintre cele mai evidente legi; cu totul 
altfel stau lucrurile însă pentru cineva de la cercul polar. Popper susţine că 
ar fi o greşeală să crezi că poţi studia într-un anumit domeniu „ansambluri", 
dacă prin aceasta se auînvederetoateaspectele şi trăsăturile acestui domeniu. 
Prin aceste „ansambluri" studiate în ştiinţele socio-umane sunt vizate de 
fapt anumite aspecte sau trăsături ale obiectului studiat. în acelaşi sens în 
care se studiază „ansamblurile" în domeniul ştiinţelor socio-istorice se 
studiază întreguri şi în domeniul ştiinţelor naturale, precum deplasările 
gheţarilor, deplasările corpurilor cereşti, naşterea lanţurilor muntoase sau 
mişcarea atomilor 38 . 

Principalul argument popperian contra istoricismului se referă la 
semnificaţia progresului cunoaşterii pentru evoluţia societăţii. El nu contestă 
posibilitatea de a formula legi sociologice. Acestea vizează în primul rând 
relaţia dintre consecinţele neintenţionate ale acţiunilor noastre; aceste legi 
sunt de acelaşi tip ca legile fizicii, adică apar sub forma unor propoziţii 

generale cu caracter condiţional. Astfel, legile economiei de piaţă pot fi 
enunţate în mai multe forme, în funcţie de tipul de piaţă despre care este 
vorba. Pe de altă parte, astfel de legi nu pot fi folosite pentru a face predicţii 
cu caracter absolut. Condiţiile iniţiale se pot schimba constant sau putem 
opera schimbări chiar noi. Astfel de schimbări depind, printre altele, de 
progresul cunoaşterii ştiinţifice, neputându-se face însă, în mod principial, 
predicţii referitoare la conţinutul lor. Ştiinţele socio-umane trebuie să utilizeze 
aceleaşi metode ca ştiinţele naturii, şi anume aplicarea metodei încercării şi 
erorii (principiul rezolvării empirice a problemelor) în vederea construirii 
unor teorii explicative generale, prin intermediul cărora să ne putem apropia 
de adevăr 39 . Ştiinţele istorice sunt caracterizate prin interesul lor de a analiza, 
descrie şi explica procese sau cursuri de evenimente ireiterative. Prezentarea 
activităţilor (a cursului acestora) trebuie realizată, de asemenea, prin metoda 
încercării şi a erorii. înţelegerea unei activităţi umane necesită de obicei 
două tipuri de premise: în primul rând, trebuie să cunoaştem situaţia-problemă 
în care se găseşte persoana care întreprinde respectiva acţiune; prin urmare, 
trebuie să cunoaştem circumstanţele obiective în care este îndeplinită 
respectiva acţiune. în al doilea rând trebuie să cunoaştem câte ceva despre 
opiniile, aşteptările, preferinţele etc. persoanei care acţionează, adică să putem 
înţelege modul în care persoana respectivă vede ea însăşi şi apreciază situaţia 
respectivă. Pe baza acestor cunoştinţe suntem în stare să elaborăm o 
„reconstrucţie raţională” - simplificată şi idealizată - a situaţiei-problemă 
în care se găseşte persoana respectivă, raportându-ne astfel la propria sa 
înţelegere a situaţiei. Elaborarea unei astfel de reconstrucţii (model) este 
desemnată de Popper drept logica situaţiei sau analiza situaţiei 40 . 

însă un istoric nu încearcă să descrie şi să explice un şir oarecare de 
evenimente. Dimpotrivă, el alege anumite evenimente sau procese pornind 
de la un anumit punct de vedere, adică de la o interpretare generală. Această 
interpretare furnizează, pe de o parte, acel aspect al istoriei care urmează a fi 
studiat (de ex.: istoria costumului popular într-o anumită societate), iar, pe 
de altă parte, o idee conducătoare care stabileşte care este perspectiva din 
care trebuie studiate procesele istorice, altfel spus, hotărăşte care procese 
istorice trebuie considerate mai relevante. Astfel, istoria costumului popular 
poate fi înţeleasă ca o evoluţie determinată de relaţiile economice. Popper 
consideră că este important faptul că astfel de idei conducătoare sau 
interpretări generale nu sunt testabile experimental asemeni teoriilor generale, 
lucru care nu exclude, însă, o dezbatere critică. 

Popper critică nu doar istoricismul, ci şi colectivismul, adică acel punct de 
vedere potrivit căruia individul ar juca un rol secundar în relaţia sa cu 
ansamblurile sociale (armata, partidul, biserica), a căror parte componentă 
este. Potrivit lui Popper, colectivismul se bazează, pe de o parte, pe confun¬ 
darea individualismului cu egoismul, iar, pe de altă parte, pe confundarea 
altruismului cu colectivismul. Termenul opus colectivismului nu este 
egoismul, ci individualismul: fiecare individ este valoros sau, pentru a folosi 
limbajul kantian, nici o persoană nu trebuie folosită ca simplu mijloc pentru 
atingerea unui scop. Individualismul nu intră în contradicţie cu altruismul, 
altfel spus cu solidaritatea cu cei aflaţi în nevoie sau cu suferinzii. Pe de altă 
parte, altruismul nu presupune colectivismul. Mai mult, colectivismul con¬ 
duce mult prea uşor la viziuni totalitare şi la abuz de putere. Când generalul, 
ansamblul, este cel mai important şi când individul nu este nimic altceva 
decât o piesă de mozaic interşanjabilă, atunci indivizii rebeli, care se opun 
viziunii dominante ce urmăreşte supunerea deplină a indivizilor în cadrul 
colectivităţii, vor fi înlăturaţi 41 . 

Istoricismul şi colectivismul sunt utilizaţi în cadrul filosofiei politice 
pentru motivarea unei atitudini utopice. Prin termenul utopism este 
desemnat acel punct de vedere potrivit căruia schimbările relaţiilor sociale 
deja existente pot fi realizate cel mai bine pe baza unui proiect atotcu¬ 
prinzător al unei societăţi ideale, adică pe baza unei utopii. Atât planurile 
utopice cât şi încercările de a pune în practică aceste planuri au două 
elemente caracteristice 42 : utopia trebuie să prezinte prin intermediul unei 
analize atotcuprinzătoare atât cauzele întregii suferinţe şi nefericiri ale 
omului, cât şi condiţiile ce trebuie îndeplinite pentru a garanta o societate 
armonioasă şi fericită. Prin urmare, răul trebuie smuls din rădăcini. Utopistul 
va susţine, de asemenea, că nu este posibilă o reconstrucţie pornind de la 
instituţiile şi relaţiile deja existente în respectiva societate. Credincios 
viziunii holiste, acesta va susţine că toate instituţiile sociale - justiţia, 
învăţământul, structurile economice, forma de guvernământ - sunt 
impregnate de nefericirea generală a societăţii în ansamblul ei. Prin urmare, 
vechile instituţii şi paradigme ale activităţii sociale trebuie complet înlă¬ 
turate. în mod necesar, trebuie schimbaţi şi oamenii deoarece aceştia sunt 
atât de corupţi, încât nu sunt în stare să aprecieze noua societate ideală. 
Prin urmare, politicianul sau conducătorul utopic trebuie să exercite un 
control total asupra întregii societăţi şi trebuie să fie pregătit să se folosească 

de mijloace de constrângere totalitare pentru a înăbuşi din faşă orice 
încercare de contrarevoluţie. 

Pe baza atitudinii sale antiholiste şi anticolectiviste, Popper consideră 
că a lupta împotriva răului societăţii spre folosul individului, cu ajutorul 
teoriilor ştiinţifice viabile este o sarcină nobilă şi care poate fi îndeplinită. 
Un plan raţional în vederea instituirii unei noi ordini sociale şi care să vizeze 
toate aspectele sociale este imposibil. Şi aceasta nu doar pentru că noi nu 
putem cuprinde toate aceste aspecte, ci şi deoarece noi avem întotdeauna 
doar o cunoaştere asimptotică privitoare la consecinţele nedorite ale acţiunilor 
noastre. Ce cale de ieşire ar mai avea un utopist atunci când procesele nu 
decurg aşa cum le-a gândit el? El ar trebui să opereze nişte corecturi în 
planurile iniţiale - lucru care este, fireşte, în contradicţie cu ideea unei astfel 
de utopii. în afară de aceasta, astfel de consecinţe ar trebui ascunse sau 
explicate prin intermediul unor subterfugii, cum ar fi inventarea unor ţapi 
ispăşitori: intriganţi contrarevoluţionari, sabotori, minorităţi etc. Găsirea unor 
astfel de ţapi ispăşitori înseamnă a recurge la ceea ce Popper numeşte teoria 
conspiraţiei. Aceasta înseamnă că toate fenomenele sociale care nu pot fi 
subsumate conceptelor pe care le utilizează clasa conducătoare pot şi trebuie 
să fie explicate drept activităţi puse la cale de către grupuri conspirative. 
Tocmai de aceea, utopistul trebuie să controleze strict populaţia şi comporta¬ 
mentul acesteia, şi anume într-un mod ce nu fusese prevăzut în planul iniţial 
al unei societăţi ideale. La cel mai mic semn de deviere sau de neconformitate 
cu acea cale care trebuie urmată pentru a atinge scopul fixat (adică utopia), 
trebuie luate imediat măsuri, trebuie introduse controale şi mecanisme de 
represiune. Aceasta are drept rezultat nu doar faptul că, uneori, chiar cei 
care fac parte din clasa conducătoare se descurcă greu în hăţişul birocratic al 
aparatului de control, ci faptul că utopistul, deoarece nimeni nu îi controlează 
pe cei care controlează, nu mai poate dovedi că ţelurile sale nobile sunt puse 
în practică, deoarece tocmai cei care ar putea avea aici un cuvânt de spus 
sunt reduşi la tăcere. 


Societatea deschidă 

O planificare a societăţii în ansamblul ei este imposibilă. Se poate încerca 
totuşi să se lupte împotriva răului social (sărăcie, boală, război etc.) cu 
ajutorul utilizării raţionale a metodei încercării şi erorii. Tocmai pornind 
de la instituţiile şi tradiţiile deja existente, care dau naştere şi la astfel de 

probleme, pot fi schimbate tradiţiile şi pot fi introduse noi instituţii care să 
reducă răul. Această metodă de abordare a problemelor este cea adecvată 
deoarece astfel putem să supunem testării rezultatele pe care le-am vizat 
şi să învăţăm din greşeli. Cu toate acestea, Popper nu neagă faptul că 
speranţa şi credinţa într-o societate mai bună nu ar avea şi ea o anumită 
însemnătate. Ar fi însă primejdios şi deopotrivă stupid să credem că toate 
conflictele şi interesele opuse se vor stinge. Cine crede acest lucru este 
orbit de propriile visuri, iar în cele din urmă va încerca nu să adapteze 
utopia la oamenii concreţi, ci, din contră, va considera că oamenii trebuie 
să se supună utopiei sale. 

Din punct de vedere istoricist, cei care guvernează şi consilierii acestora 
trebuie să fie selectaţi pe baza îmbrăţişării unui anumit punct de vedere 
privitor la procesul istoric, altfel spus ei trebuie să fie o elită. Astfel, întrebarea 
„Cui trebuie să-i fie încredinţată puterea legislativă şi cea executivă?” devine 
problema centrală. Popper nu crede însă că aceasta este problema politică 
centrală. Consecvent maximei lordului Acton - puterea corupe, iar puterea 
absolută corupe absolut - Popper consideră că problema centrală este cum 
să controlăm guvernarea şi administraţia. Cum pot cei conduşi să controleze 
modul în care cei care guvernează îşi exercită puterea? 

Popper consideră că un astfel de control este posibil prin intermediul 
instituţiilor şi al formelor de guvernământ democratice, prin intermediul 
cărora cetăţenii pot alege şi destitui guvernanţii, nu prin utilizarea forţei, ci 
cu ajutorul instituţiilor, care garantează acest proces, cât mai bine cu putinţă, 
prin intermediul drepturilor stabilite legal. Acestea trebuie să garanteze 
libertatea opiniei, a exprimării publice, un anumit nivel de educaţie etc. Nu 
poate exista însă nici o garanţie a conservării unei astfel de forme de 
guvernământ pe o perioada lungă. Putem, însă, lupta pentru conservarea şi 
ameliorarea acestei forme de guvernământ 43 . 

Instituţiile democratice, mai mult sau mai puţin perfecte, sunt trăsătura 
definitorie a unei societăţi deschise. Diferenţa între societăţile deschise şi 
cele închise (avute în vedere ca tipuri ideale) este una dintre ideile 
conducătoare ale interpretării popperiene a istoriei politice şi ştiinţifice din 
Europa occidentală. O societate deschisă este caracterizată prin garantarea 
următoarelor drepturi: 

admiterea şi facilitarea propunerilor prezentate în mod public în vederea 
soluţionării problemelor sociale; 

- admiterea şi facilitarea criticii în mod public a acestor propuneri fără 
discriminare de clasă, partid sau sex; 

admiterea şi facilitarea iniţierii de reforme pe baza propunerilor discutate 
critic; 

examinarea rezultatelor unei reforme cu scopul de a verifica propunerile 
iniţiale. 

Popper susţine că prima societate deschisă din Europa occidentală a 
fost Atena antică; ea a fost departe de a fi perfectă şi tocmai de aceea nu 
putem considera că structurile sociale ce au luat naştere ulterior reprezintă o 
înrăutăţire a stării iniţiale. Sclavia, oprimarea femeii, sărăcia, imperialismul 
ş.a.m.d. care au urmat Atenei antice sunt o dovadă pentru faptul că instituţiile 
democratice introduse iniţial nu au putut fi conservate şi ameliorate pe 
perioade de timp lungi. 

O societate închisă este caracterizată în primul rând printr-o atitudine 
magică (iraţională) faţă de tradiţiile şi moravurile societăţii. Tradiţiile şi 
moravurile sunt considerate daturi naturale sau divine, au un caracter 
inevitabil şi etem; ele sunt privite asemenea orbitelor planetelor sau a 
altor procese guvernate de legi naturale. Prin urmare, moravurile şi cu¬ 
tumele dovedesc o mare rigiditate şi stabilitate. Chiar şi relativ rarele 
schimbări nu sunt decât variaţii cu un caracter religios, care duc la 
introducerea unui nou tabu. Caracteristic pentru majoritatea tipurilor de 
relaţii sociale este că stabilesc moravurile în modul mai sus amintit. 
Aceasta înseamnă, de asemenea, că într-o societate închisă persoanele 
sunt arareori derutate, neştiind ce trebuie şi ce nu trebuie să facă: ele 
trebuie să facă ceea ce prescrie tradiţia şi ceea ce este conform cu ta¬ 
buurile. Nu rămâne loc pentru atitudini personale, îndoială sau responsa¬ 
bilitate individuală: „deciziile” sunt luate de colectivitate, fiind eventual 
aduse la cunoştinţă prin intermediul magicienilor (conducătorul parti¬ 
dului, preotul, tehnocraţii) care, credincioşi tradiţiei, reprezintă colectivi¬ 
tatea şi acţionează în numele ei 44 . 

Tocmai o astfel de societate este terenul propice pentru istoricism, 
colectivism şi utopism. Societăţii deschise îi este caracteristică o anumită 
formă de împovărare pe care nu o întâlnim într-o societate închisă: este 
vorba de împovărarea ce decurge din atitudinea şi responsabilitatea 
individuală, din efortul care îi este cerut individului atunci când încearcă să 
soluţioneze o problemă. Societatea deschisă este caracterizată de o formă 
abstractă a lui „a-fi-împreună” care nu există într-o societate închisă. în 
societatea deschisă individul nu este incorporat în mecanismele sociale - 
moravuri şi tabuuri, el nu este absorbit de diferite comunităţi care să 
corespundă din capul locului nevoilor sale sociale fundamentale. Tocmai 

de aceea într-o societate deschisă există şi posibilitatea ca mulţi oameni să 
se zbată nefericiţi şi singuri în anonimitate şi izolare 43 . 

Popper avertizează însă că trebuie să înţelegem că alegerea unui anumit 
tip de societate o exclude pe cealaltă: nu putem să ne folosim, pe de o parte, 
de libertăţile şi posibilităţile pe care ni le oferă instituţiile democratice, iar, 
pe de altă parte, să ne bucurăm de sentimentul de securitate oferit de un 
colectiv ce trăieşte după reguli şi ritualuri stricte: 

„Niciodată nu vom putea să ne mai întoarcem la presupusa nevinovăţie şi frumuseţe 
a societăţii închise. Visul nostru ceresc nu poate fi împlinit pe pământ. Imediat ce 
începem a ne încredinţa raţiunii noastre, imediat ceîncepem a ne exercita capacităţile 
critice, simţim şi apelul la responsabilitatea personală şi cu aceasta responsabilitatea 
de a ajuta la progresul ştiinţei: ajunşi aici, nu ne mai putem reîntoarce la o stare de 
supunere dominată de magia tribală. Pentru cei care au gustat din pomul cunoaşterii, 
paradisul e pierdut. Cu cât încercăm mai mult să ne reîntoarcem la epoca eroică a 
comunităţii tribale, cu atât mai sigur vom produce instituţii precum inchiziţia, 
poliţia secretă şi, deopotrivă, o imagine romanţată a haiduciei. Dacă vrem să 
începem cu supunerea raţiunii şi a adevărului, atunci trebuie să punem capăt, în 
primul rând, la cea mai brutală şi violentă distrugere a ceea ce este uman. Nu mai 
este posibilă o reîntoarcere la o stare naturală de armonie. Dacă vrem să mergem 
înapoi, atunci trebuie să parcurgem tot drumul - trebuie să devenim bestii"’* 6 . 

Thomas S. Kuhn 
Progns prin revoluţii 


Critica popperiană a concepţiei pozitivist-logice despre ştiinţă şi cunoaştere 
s-a impus deja din anii ’30. Raţionalismul critic nu a putut fi instaurat însă 
ca o mişcare alternativă serioasă decât de la sfârşitul anilor ’50. 

în această perioadă au apărut numeroase tratate care au criticat dintr-o 
perspectivă oarecum diferită filosofia ştiinţei specifică empirismului logic. 
Mai multe dintre aceste tratate susţineau teza că există nenumărate puncte 
în care filosofia ştiinţei a empiriştilor logici şi cea popperiană cad într-un 
acord criticabil. Astfel de scrieri ale acestei perioade, ce încercau să identifice 
şi să critice aceste trăsături comune, sunt, de exemplu, Philosophy of Science 
a lui S.E. Toulmin, Pattems ofDiscovery a lui N. R Hanson, ca şi o serie de 
articole ale lui P.K. Feyerabend, cum sunt Explanation, Reduction, and 
Empiricism. în aceste publicaţii, şi în altele similare, se punea mare accent 
pe ilustrarea cu exemple din istoria ştiinţei a reflecţiilor mai curând abstracte 
privitoare la natura metodelor, teoriilor şi legilor ştiinţifice. Adesea s-a 
întâmplat chiar că pe firul explorării unui exemplu din istoria ştiinţei erau 
apoi dezvoltate consideraţii teoretice. Acest fapt a fost apoi justificat 
susţinându-se că n-am putea distinge între principii ce se referă exclusiv la 
întemeierea expresiilor ştiinţifice şi reflecţii centrate iniţial pe descoperirea 
conceptelor şi teoriilor ştiinţifice. Prin aceasta, autorii menţionaţi se găseau 
în contradicţie cu pozitivismul logic şi cu Popper, care apărau concepţia 
conform căreia istoria ştiinţei trebuie localizată în domeniul cercetării 
empirice. Ca urmare a strânsei legături dintre istoria şi filosofia ştiinţei, se 
încerca acum să se găsească un principiu de demarcaţie bazat mai curând 
pe caracteristicile psihologic-sociologice ale instituţiilor ştiinţifice decât pe 
trăsăturile logice ale produselor activităţii ştiinţei. 

Falsa imagine 

Opera ce s-a bucurat de cel mai mare prestigiu şi care a provocat efecte de 
anvergură şi discuţii chiar şi în afara cercului de filosofi ai ştiinţei a fost The 
Structure of Scientific Revolutions (1962) a lui Thomas S. Kuhn. Iniţial, 
Kuhn studiase fizica teoretică. Ulterior, el s-a interesat şi de problematica 
istoriei ştiinţei, şi în legătură cu aceste cercetări a ajuns să se ocupe de filosofia 
ştiinţei. A scris o carte despre trecerea de la vechea cosmologie la cea 
modernă, intitulată The Copemiccui Revolution (1957) şi câteva articole de 
istoria şi filosofia ştiinţei. Câteva dintre acestea au fost reunite în culegerea 
The Essential Tension. în 1970, The Structure of Scientific Revolutions a 
apărut într-o a doua ediţie, însoţită de o lungă postfaţă. Aici - ca şi în alte 
eseuri - Kuhn a încercat să-şi explice şi să-şi clarifice punctul de vedere 
împotriva criticii virulente stârnite de cartea sa. Aceasta a condus la faptul 
că el a mai slăbit (relativizat) unele dintre tezele fundamentale ale cărţii sale. 
în cele ce urmează ne vom ocupa în general de ediţia întâi a cărţii, întrucât 
ea a fost ţinta acestor critici. 

Pe baza studiilor sale de istoria ştiinţei, Kuhn a ajuns la convingerea 
că ceva este în neregulă cu imaginea dominantă asupra ştiinţei: anume că 
ea distorsionează sistematic acele dezvoltări care în realitate au făcut 
posibile marile descoperiri şi recunoaşterea lor generală. Trebuie subliniat 
aici că Thomas Kuhn îşi găseşte exemplele în fizică, lăsând impresia că 
observaţiile sale ar fi valabile pentru toate ştiinţele naturii, şi probabil chiar 
pentru ştiinţele sociale 1 . 

Kuhn obiectează în primul rând împotriva concepţiei cumulative, după 
care ştiinţa, o dată pusă în mişcare, a adunat tot mai multe fapte, respectiv a 
emis teorii tot mai generale. Această concepţie cumulativă este adesea 
asociată cu punctul de vedere după care stă în natura ştiinţei ca aceasta să se 
poată elibera în măsură tot mai mare de prejudecăţi şi să elimine superstiţiile. 

Kuhn îşi prezintă critica pornind de la cercetările sale de istoria ştiinţei, 
cercetări după care nu există criterii generale, anistorice, pentru a separa 
ştiinţa autentică de superstiţie. Ştiinţa ar fi, după concepţia clasică, o 
acumulare continuă de fapte, respectiv teorii, tot mai generale, care evoluează 
continuu începând de la „naşterea” spiritului ştiinţific. Disciplinele ştiinţifice 
s-au dezvoltat însă mai degrabă în manieră discontinuă, pe baza unor serii 
de revoluţii mai mici sau mai mari. Aceste revoluţii n-au avut ca rezultat 
faptul că vechile cunoştinţe ştiinţifice au fost uşor modificate şi corectate, 
ci, în primul rând, au reprezentat o ruptură cu vechile problematici şi valorizări 

ale soluţiilor găsite. Revoluţiile au fost orientate către viitor, în măsura în 
care, printr-o redefinire a cadrului problematic, au făcut posibile noi întrebări 
şi noi metode de cercetare 2 . 

în locul concepţiei cumulative despre dezvoltarea ştiinţei, în teoria 
kuhniană apare o perspectivă evolutivă asupra acestei dezvoltări. Kuhn alege 
în mod conştient termenul „evoluţie” pentru a produce o analogie între 
dezvoltarea ştiinţei şi cea a organismelor. Aşa cum diferitele specii de fiinţe 
vii descind unele din altele, la fel, o revoluţie ştiinţifică „se naşte” din cer¬ 
cetările perioadei precedente. Aceasta înseamnă că, în ciuda întreruperii 
procesului cumulativ de către revoluţiile ştiinţifice - atâtîn privinţa acumulării 
de date, cât a teoriilor - există o conexiune demonstrabilă în dezvoltarea 
ştiinţei. Căci pentru fiecare verigă a acestui lanţ evolutiv, se poate arăta că a 
apărut din veriga anterioară, şi în ce mod. Dimpotrivă, nu se poate prezice 
cu certitudine felul în care o verigă va putea da naştere alteia, atâta timp cât 
ne găsim înăuntrul acestei verigi (respectiv al acestei faze de dezvoltare) 3 . 

Paradigmele şi ştiinţa normală 

Două concepte - care se condiţionează şi se explică reciproc - constituie în 
partea constructivă a teoriei kuhniene a ştiinţei nucleul centra] în jurul căruia 
gravitează totul: conceptul de comunitate de cercetare ( scientific comunity) 
şi cel de paradigmă. Pentru ca mai mulţi oameni de ştiinţă să alcătuiască o 
comunitate de cercetare, trebuie presupus că aceştia au câteva caracteristici 
comune. Putem privi o trăsătură ca fiind ceva comun, mai precis o paradigmă, 
atunci când mai mulţi savanţi întreprind o cercetare concretă sub semnul 
acestei paradigme 4 . Ca exemple de paradigme pot fi indicate opere clasice 
precum Almagesta lui Ptolemeu, sau Principia mathematica philosophiae 
naturalii a lui Newton. Autorul susţine că acestea prezintă cele două semne 
distinctive ce caracterizează o paradigmă. Rezultatele şi metodele celor două 
opere au fost prin ele însele suficient de puternice pentru a-şi atrage adepţi, 
astfel încât aceştia să-şi piardă orice interes pentru activităţile ştiinţifice 
concurente. în plus, prin întrebările lor rămase deschise, ele au oferit 
comunităţii ştiinţifice formate de ele suficiente probleme de rezolvat 5 . 

O paradigmă nu poate fi pur şi simplu echivalată cu o teorie, dacă 
înţelegem teoria ca un sistem de propoziţii. Alături de consideraţii teoretice, 
o paradigmă trebuie să mai includă soluţii eficiente la probleme ştiinţifice. 
Doar astfel un grup de savanţi va deveni o comunitate a cărei activitate de 

cercetare va fi de acum înaintecondusăde această paradigmă. între un „grup 
de savanţi” şi o „comunitate de cercetare” există două diferenţe caracteristice. 
Prima constă în aceea că într-o „comunitate de cercetare”, datorită paradigmei 
comune, pot lipsi discuţiile de principiu dintre membrii comunităţii privitoare 
la fundamentele cercetării lor. înăuntrul acestei comunităţi va exista o mai 
mare preînţelegere decât într-un grup disparat, astfel că va domni un acord 
cuprinzător cu privire la care dintre rezultatele cercetării vor fi evaluate 
drept succese şi care drept eşecuri. Cealaltă diferenţă constă în faptul că 
unitatea de acord descrisă mai sus produce un program de iniţiere relativ 
stabil căruia trebuie să i te supui pentru a te familiariza cu respectiva disciplină, 
fapt ce contribuie din nou la întărirea coeziunii înăuntrul comunităţii. Prin 
urmare, într-o comunitate vor fi citite aceleaşi manuale, vor fi discutate 
aceleaşi exemple de soluţii la probleme, vor fi apreciate aceleaşi modele 
exemplare 6 . 

Pe baza acestor observaţii, Kuhn distinge între ştiinţa preparadig- 
matică (sau cercetarea într-o fază preştiinţifică) şi ştiinţa matură. Cerce¬ 
tarea dintr-un domeniu este preparadigmatică atunci când există mai 
multe şcoli concurente, dintre care fiecare pretinde că are un tip de para¬ 
digmă, dar unde nu se poate vorbi de progrese ştiinţifice autentice. 

Ca exemplu de perioadă preparadigmatică, Kuhn dă cercetarea 
electricităţii în prima jumătate a secolului al XVHI-lea, dar şi câteva dintre 
ştiinţele sociale modeme 7 . în anumite condiţii, cercetarea intră din faza 
preparadigmatică într-un stadiu dezvoltat sau matur. Aceasta poate avea loc 
atunci când cercetarea a adâncit paradigma atât de mult, încât este evidentă 
apariţia unor progrese care-i vor afecta negativ pe adepţii şcolilor concurente. 
Kuhn nu afumă totuşi că cercetarea ar avansa doar prin simplul fapt că un 
grup de savanţi hotărăsc să cadă de acord asupra unor anumite aspecte 
fundamentale din domeniul lor. Reflecţiile sale nu trebuie înţelese greşit ca 
fiind o reţetă standard pentru instaurarea în viitor a unei ştiinţe 8 . 

în domeniul ştiinţei modeme, Kuhn deosebeşte două tipuri de cercetare: 
ştiinţa normală şi cea extraordinară. Prin cercetare în faza ştiinţei normale, 
el înţelege activitatea de cercetare a unui grup ştiinţific sub influenţa unei 
paradigme, fază în care grupul nu ia în seamă elaborarea de noi teorii în 
domeniul unei paradigme alternative 9 . Caracteristic acestui tip de cercetare 
este că problemele de rezolvat şi reperele pentru evaluarea soluţiilor sunt 
derivate din paradigmă. Astfel, pentni un grup, o paradigmă ia naştere prin 
aceea că pare plină de perspective pentru formularea de probleme concrete 
şi găsirea de soluţii. Corespunzător, procesul de ştiinţă normală constă în a 

cerceta în ce măsură pot fi satisfăcute aceste pretenţii. Kuhn pune totuşi 
accent pe teza că grupul de cercetători consideră ca de la sine înţeles că 
pretenţia poate fi satisfăcută 10 . 

Activităţile din ştiinţa normală se concentrează pe trei puncte. Mai 
întâi, se încearcă obţinerea unor valori exacte pentru datele relevante, ca 
de exemplu poziţiile astrelor sau constantele optice. Apoi sunt elaborate 
metode şi instrumente, cu ajutorul cărora poate fi atinsă o mai mare 
concordanţă între teorii şi fapte; ca exemple pot fi date maşina Atwood 
pentru demonstrarea legii atracţiei între două corpuri sau elaborarea unei 
tehnici matematice pentru studiul problemei celor două corpuri. în al 
treilea rând se încearcă să se ajungă la o elaborare, respectiv articulare 
exhaustivă a teoriilor paradigmatice. Pentru activitatea normală de cercetare 
este caracteristic în special faptul că ea este în aceeaşi măsură teoretică şi 
experimentală. Drept exemple sunt oferite determinarea constantelor fizice 
sau legile cantitative, precum legea lui Coulomb a forţelor electrostatice. 
Mai degrabă teoretice - şi de aceea aparţinând tot acestui domeniu - sunt 
încercările de oferi prezentări ale paradigmei mai elegante, mai adecvate 
sau mai clare. Diferitele formulări ale mecanicii newtoniene ne pot servi 
aici ca exemple. Această concepţie îl conduce pe Kuhn la refuzul unei 
separări stricte între teorie şi activitate empirică: nu există, în ştiinţă, 
propoziţii de observaţie „pure”". 

Problemele din faza ştiinţei normale sunt aşadar caracterizate de faptul 
că este admis ca evidentcă ele au o soluţie şi cercetătorii cred că ştiu dinainte 
între ce limite trebuie găsită soluţia. în plus de aceasta, există anumite 
prescripţii pentru felul în care trebuie căutate răspunsurile la întrebări, şi 
există norme pentru cum trebuie evaluate răspunsurile. Kuhn afirmă de aceea 
că în asemenea încercări de a rezolva probleme ştiinţifice este în joc nu atât 
prestigiul paradigmei, cât vocaţia oamenilor de ştiinţă. Rezolvarea de 
probleme în domeniul ştiinţei normale este desemnată ca o rezolvare unor 
puzzle ( puzzle-solving ), iar problemele sunt văzute ca nişte puzzles 12 . 


Revoluţiile ştiinţifice 

Cercetarea extraordinară survine atunci când activitatea ştiinţifică normală 
dintr-o comunitate de cercetare intră în criză sau când anomaliile devin 
evidente. Pentru o comunitate de cercetare, un fenomen devine o anomalie 
- ca opus unui puzzle - când un fenomen nu poate fi atribuit aparent unei 

paradigme, sau când poate declanşa în sânul comunităţii îndoieli faţă de 
capacitatea paradigmei. O criză apare când un număr de anomalii sunt 
resimţite ca suficient de ameninţătoare - altminteri, ele ar fi pur şi simplu 
dale la o parte sau ignorate - sau când înăuntrul grupului se răspândeşte 
sentimentul că s-ar putea ca ceva să nu fie în regulă cu teoria paradigmatică 15 . 

Sesizarea anomaliilor este presupoziţia şi, în anumite condiţii, preludiul 
descoperirii de noi fapte, aşa cum crizele reprezintă presupoziţia şi punctul 
de plecare pentru descoperirea ( invention ) de noi teorii 14 . Cercetarea 
extraordinară caută să suprime anomaliile şi să pună capăt crizei. De aceea, 
ea nu este caracterizată prin rezolvarea de puzzle s. Mai degrabă se elaborează 
noi versiuni ale teoriilor în vigoare, iar conceptele fundamentale sunt supuse 
unei analize filosofice. La aceasta se mai adaugă faptul că, acum, comunitatea 
de cercetare caută să conceapă teorii mai mult sau mai puţin speculative 
prin care să-i poată atrage pe adepţi şi să strângă o nouă comunitate. Dacă 
aceasta reuşeşte, atunci s-a petrecut o revoluţie ştiinţifică, o schimbare de 
paradigmă. 

O revoluţie ştiinţifică trebuie să conţină întotdeauna descoperiri sau 
invenţii care să explice fenomene, care raportate la vechea paradigmă, 
apăreau ca anomalii, sau care să pună capăt crizei. Invers, prezenţa desco¬ 
peririlor sau invenţiilor înseamnă întotdeauna că a avut loc o revoluţie 
ştiinţifică. Ca exemple sunt citate nu numai marile răsturnări asociate cu 
numele lui Copemic, Newton, Lavoisier sau Einstein, ci şi descoperirea 
oxigenului sau a razelor Rontgen. Ca exemplu pentru o invenţie apărută ca 
rezultat al unei serii de anomalii este indicată dezvoltarea buteliei de Leyda. 
Aceasta a contribuit la trecerea teoriei electricităţii din stadiul de disciplină 
pieştiinţifică într-o fază matură. Exemple de revoluţii apărute din situaţii de 
criză ar fi elaborarea, la începutul secolului, a teoriei speciale a relativităţii 
pe fundalul crizelor din teoria eterului cosmic sau revoluţia copemicană, 
care a apărut datorită crizei astronomiei ptolemaice 15 . Prin urmare, o revoluţie 
ştiinţifică manifestă de regulă următoarele semne caracteristice: 

comunitatea de cercetare abandonează o teorie ce era până atunci 
meritorie şi respectabilă, introducând o alta care o înlocuieşte pe cea 
dintâi, întrucât noua teorie nu e compatibilă cu ea; 
concepţia despre ce poate fi considerat drept o problemă relevantă, 
respectiv o soluţie adecvată, s-a schimbat; 

modalitatea de a examina şi înţelege lumea în manieră ştiinţifică s-a 
schimbat atât de mult încât cercetarea ştiinţifică are loc acum, aşa- 
zicând, într-o altă lume 16 . 

Idealul ştiinţific kuhnian 

în legătură cu elaborarea aparatului conceptual schiţat de noi, Kuhn a formulat 
şi câteva poziţii care au stârnit atenţia unui public situat cu mult în afara 
cercului filosofilor ştiinţei. Aceasta se datorează nu în ultimul rând faptului 
că mulţi au început să creadă că aceste idei au zguduit raţionalitatea şi 
obiectivitatea, care erau până atunci privite în general drept calităţile 
fundamentale ale tradiţiei ştiinţifice occidentale. 

Kuhn susţine că orice ştiinţă este în primul rând caracterizată de exis¬ 
tenţa unei ştiinţe normale. Activitatea ştiinţifică (the scientific enterprise) 
se deosebeşte de alte activităţi, precum arta, religia sau filosofia prin 
caracterul instituţionalizat al rezolvării de puzzle s pe baza unei paradigme 17 . 
Existenţa ştiinţei normale este ceea ce deosebeşte ştiinţa de celelalte 
activităţi, şi nu pur şi simplu metoda inductiv-experimentală (cum credeau 
mulţi dintre pozitivişti) sau falsificabilitatea teoriilor sale (cum era de părere 
Popper). Aici mai trebuie adăugat că Thomas Kuhn nu contestă deloc 
însemnătatea influenţelor exterioare de tip social, economic sau intelectual, 
şi nici importanţa progresului tehnologic pentru elaborarea teoriilor 
ştiinţifice; el este însă de părere că tezele sale fundamentale nu s-ar schimba 
esenţial prin luarea în considerare a acestor aspecte 18 . Kuhn nu contestă 
aşadar că înţelegerea legăturilor dintre ştiinţă şi producţia economică sau 
alţi factori culturali (ideologii, de exemplu) poate fi importantă, pentru a 
arăta cum s-au dezvoltat diferitele discipline ştiinţifice în diferite perioade. 
El neagă totuşi că asemenea legături reprezintă un criteriu definitoriu pentru 
întrebarea asupra naturii ştiinţei. 

Kuhn formulează idealul său metodologic al ştiinţei în conexiune cu 
acest criteriu de demarcaţie. Acesta afirmă că cea mai bună şi mai sigură 
metodă de a produce cunoaştere ştiinţifică este cercetarea în stadiul ştiinţei 
normale, bazată pe o paradigmă. Această cercetare - în măsura în care 
paradigma este insuficientă - duce la anomalii, respectiv la crize şi, prin 
urmare, la o cercetare extraordinară; va avea loc o revoluţie ştiinţifică atunci 
când este găsită o paradigmă alternativă înăuntrul căreia se poate instaura o 
nouă tradiţie de ştiinţă normală . 19 

Cu referire la acest punct au fost discutate două probleme: mai întâi, 
întrebarea în ce măsură există efectiv o deosebire atât de clară între ştiinţa 
normală şi cea extraordinară, aşa cum susţine Kuhn. Cu alte cuvinte, este 
vorba despre cât de mult putem determina şi identifica o paradigmă în mod 
clar. Este cu precădere discutabil dacă nu cumva putem spune în multe 

cazuri că, înăuntrul unei discipline, cercetarea se face pe baza mai multor 
paradigme alternative, fără ca disciplina să se găsească din această cauză 
într-un stadiu preştiinţific. în al doilea rând, pare cel puţin îndoielnic că prin 
strategia de rezolvare de puzzles a unei anumite paradigme, putem stabili cu 
certitudine că anumite fenomene de neclasificat pot fi recunoscute ca 
anomalii, atunci când standardele şi metodele aflate la baza cercetării sunt 
totuşi determinate de însăşi acea paradigmă. Obiecţiile aduse lui Kuhn se 
referă aici la împrejurarea că este perfect imaginabil ca fenomenele ce apar 
drept anomalii în raport cu paradigma iniţială să nu poată fi în genere 
descoperite decât atunci când sunt efectiv cercetate simultan şi din perspectiva 
unei paradigme alternative. 


Există o ştiinţă obiectivă? 

O altă obiecţie ce atârnă greu priveşte aserţiunea lui Kuhn că cele două 
paradigme anterioare şi ulterioare unei revoluţii ştiinţifice sunt în multe 
privinţe incompatibile 20 . Nu este vorba aşadar numai de faptul că o teorie 
anterioară este corectată de una mai nouă, proces din care ar rezulta o anumită 
incompatibilitate între teorii. Nu este vorba nici doar faptul că sunt introduse 
noi tehnici experimentale sau de calculare, astfel că se descoperă noi fapte, 
respectiv sunt corectate măsurătorile şi calculele anterioare. Se afirmă mai 
curând că oamenii de ştiinţă trăiesc de acum într-o altă lume. După Kuhn, 
incompatibilitatea paradigmelor are în esenţă trei temeiuri. Grupurile de 
cercetători care lucrează cu cele două paradigme alternative sunt nu doar în 
dezacord cu privire la care teorie este mai adecvată pentru rezolvarea 
problemelor, ci şi privitor la ce fel de probleme trebuie să poată rezolva o 
paradigmă acceptabilă. Ei vor avea opinii diferite şi asupra definiţiei unei 
probleme ştiinţifice. Kuhn dă ca exemplu teoria newtoniană a inerţiei care, 
o dată cu instaurarea ei, a înlăturat din orizontul problemelor ştiinţifice 
întrebarea de ce există inerţie, întrebare centrală şi care aştepta un răspuns în 
cadrele teoriilor lui Aristotel şi Descartes. Kuhn prezintă această situaţie 
drept incompatibilitate standard sau incomensurabilitate 21 . 

Mai departe, Kuhn este de părere că o revoluţie ştiinţifică are ca urmare 
o întrerupere parţială a comunicării între grupurile de cercetători. Printre 
altele, ea ar trebui pusă pe seama faptului că drept urmare a unei revoluţii 
poate surveni o schimbare de semnificaţiei în sensul că, deşi vechii termeni 
(cuvinte) sunt păstraţi, relaţiile dintre aceşti termeni - şi deci semnificaţia 

lor - se schimbă. Astfel, spune Kuhn, termenii .Pământ” şi „mişcare” şi-au 
schimbat semnificaţia ca urmare a revoluţiei copemicane 22 . 

Al treilea şi cel mai important argument dat de Kuhn pentru inco- 
mensurabilitatea paradigmelor afirmă că grupurile de cercetători de dinainte 
şi de după o revoluţie par că cercetează lumi diferite. Kuhn nu detaliază ce 
ar trebui să înţelegem prin aceste cuvinte, dar susţine că membrii diferitelor 
grupuri percep lucruri diferite atunci când se uită la unul şi acelaşi obiect. 
Acest lucru poate fi înţeles într-un sens relativ neutru că ceea ce vedem 
depinde întotdeauna de perspectiva din care privim. Totuşi, în mai multe 
locuri, Kuhn formulează explicit ideea că cercetătorii aparţinând unor grupuri 
distincte nu doar că văd lucruri diferite când privesc acelaşi obiect, ci că 
această diferenţă de percepţie rezultă din situaţia că, prin schimbarea de 
paradigmă, ochii lor s-au deschis pentru ceva nou 23 . 


Există un progres al ştiinţei? 

O a treia obiecţie esenţială adusă lui Kuhn priveşte problema alegerii între 
paradigme alternative şi a teoriilor legate de acestea. în acest context mai 
apare şi întrebarea în ce sens face ştiinţa progrese, în caz că mai putem în 
genere vorbi de progres în ştiinţă. Kuhn este de părere că în acest act al 
alegerii este în primul rând vorba de întrebarea care dintre paradigme trebuie 
să ghideze în viitor cercetarea din ştiinţa normală. Deşi în concepţia lui 
există anumite condiţii necesare pentru ca o paradigmă să fie acceptabilă - 
de exemplu ea trebuie să fie testabilă - şi anumite temeiuri ce atârnă greu în 
alegerea unei paradigme - de exemplu, faptul că este adecvată pentru 
explicarea anomaliilor sau pentru predicţia de fenomene complet noi -, totuşi 
nu există nimic care poate demonstra că e corect să alegem această paradigmă, 
respectiv e greşit să alegem o alta 24 . 

Raţiunea pentru care - potrivit lui Kuhn - nu poate fi vorba de o 
demonstraţie este că, în opoziţie cu simpla furnizare a unor „temeiuri po¬ 
trivite”, o demonstraţie trebuie întotdeauna să se raporteze la o paradigmă 
determinată, şi, astfel, ea ar fi o demonstraţie circulară: 

.Alegerea... între paradigme concurente se dovedeşte a fi o alegere între moduri 
de viaţă incompatibile ale comunităţii. Având acest caracter, alegerea nu poate fi 
determinată doar de procedurile de evaluare caracteristice ştiinţei normale, căci... 
într-o anumită măsură, acele proceduri depind de o paradigmă particulară, iar 
această paradigmă e controversată. Atunci când paradigmele intră în discuţia asupra 

alegerii între paradigme - şi ele trebuie s-o facă - atunci rolul lor devine cu necesitate 
circular. Fiecare grup îşi foloseşte propria paradigmă pentru a apăra tocmai această 
paradigmă” 25 . 

Continuând această idee, Kuhn susţine că circularitatea ar avea ca urmare 
faptul că grupurile angajate într-un set de probleme aflate în dispută vor 
funcţiona mereu ca instanţă ultimă de decizie pentru alegerea unei 
paradigme 26 . 

Kuhn examinează chestiunea unui posibil progres în ştiinţă din urmă¬ 
toarea perspectivă: cum putem spune că ştiinţa face progrese, dar nu şi arta 
sau filosofia? El împarte această chestiune în două părţi: cum pot avea loc 
progrese în domeniul cercetării din ştiinţa normală, respectiv cum pot avea 
loc progrese prin revoluţii ştiinţifice? 

Cu privire la cercetarea din ştiinţa normală, Kuhn afirmă că rezultatele 
cercetării ce satisfac standardele respectivei tradiţii ştiinţifice trebuie evaluate 
obligatoriu de către grupul în cauză ca fiind un succes. Acest tip de progres 
nu se deosebeşte în principiu de varietatea de progres ce poate apărea în 
activităţile nonştiinţifice. Şi în alte domenii se întâmplă să se constituie 
comunităţi pe baza unor anumite reţele ideale similare paradigmelor 
grupurilor ştiinţifice. Desigur, în domeniul artei sau filosofiei apar foarte 
multe şcoli sau tradiţii mai degrabă concurente, ceea ce are ca rezultat că un 
progres de genul celui din ştiinţa normală este mai uşor de observat 27 . 

Referitor la revoluţiile ştiinţifice, Kuhn exprimă două puncte de vedere 
ce par să se contrazică. El afirmă mai întâi că există un sens relativ clar în 
care s-ar putea admite existenţa progresului prin revoluţii - deşi doar post 
fesum. Un observator imparţial va putea judeca, pornind de la criterii general 
acceptate, care teorie paradigmatică dintr-un domeniu a existat înaintea 
celeilalte. Acestui tip de criterii îi aparţin acurateţea predicţiilor, gradul de 
sţnrializare, numărul de soluţii concrete la probleme. Aceasta înseamnă 
d, atâta vreme cât activitatea ştiinţifică funcţionează, dezvoltarea se face 
■■r-o singură direcţie, şi ea este ireversibilă. 

Pe de altă parte, Kuhn spune totuşi explicit că nu vede nici un temei 
patfro asumpţia că, prin revoluţii, ştiinţa s-ar apropia de „adevăr”. Mai mult, 
d crede că această chestiune nu are în genere nici un sens 28 . 

El aduce în sprijinul său trei argumente. Mai întâi, lui i se pare greu de 
«femstrat cum, de exemplu, teoria câmpului ar fi „mai aproape de adevăr” 
decât iernile materiei sau forţelor din trecut. Aceasta provine din faptul că 
Tkonas Kuhn nu crede că poate recunoaşte în istoria succesiunii concrete a 



Thomas S. Kuhn 


451 


teoriilor vreo linie de dezvoltare univocă în sens ontologic. Aceasta e în 
special valabil pentru teoriile despre constituţia entităţilor ultime ale 
universului. El argumentează aceasta afirmând că enunţurile referitoare la 
ipotetică apropiere a teoriilor de „adevăr” trebuie să se bazeze pe o comparare 
a consecinţelor empirice ale acestor teorii. în acest context, Kuhn ne atrage 
atenţia că trebuie să se poată ca, dintr-un număr limitat de consecinţe empirice, 
derivate din teoria T,, să construim o teorie T 2 incompatibilă cu T, din care 
mulţimea corespunzătoare de propoziţii empirice să fie de asemenea 
derivabilă. în al treilea rând, susţine Kuhn, o astfel de comparare a teoriilor 
presupune că există un limbaj neutru de observaţie, cu ajutorul căruia am 
putea efectua compararea. Totuşi, din concepţia lui Kuhn despre incomen- 
surabilitatea fundamentală a paradigmelor, rezultă că un asemenea limbaj 
nu e posibil sau e posibil doar într-o foarte mică măsură. El adaugă în acest 
context că teza lui - în caz că se va impune - ar trebui să relativizeze conceptul 
de adevăr în favoarea celui de paradigmă. Dintr-o asemenea perspectivă 
n-ar mai avea în genere nici un sens să întrebăm în ce măsură o teorie 
paradigmatică determinată este adevărată sau nu - căci atunci am răspunde 
întrebării dinăuntrul teoriei însăşi 29 . 


Scrierile lui Kuhn 

The Copemican Revolution. Planetary Astronomy in the Development of Western 
Thought. Cambridge 1957 (germ.: Die kopernikanische Revolution. 
Braunschweig 1981). 

The Structure of Scientific Revolutions. Chicago 1962, ediţia a doua 1970 (germ.: 
Die Struktur wissenschaftlicher Revolutionen. Frankfurt am Main 1973, 2. 
Revidierte und um den Postskriptum von 1969 ergănzte Auflage 1988) (=SWR). 
„Logic of Discovery or Psychology of Research?”, în Criticism and the Growth of 
Knowledge, ed. by Imre Lakatyos and Allan Musgrave. Cambrudge 1970, pp. 
1-20 (germ.: „Logik der Forschung oder Psychologie der wissenschaftlicher 
Arbeit?", in Kritik undErkenntnisfortschritt, Hg. von I. Lakatos und A. Musgrave. 
Braunschweig 1974, pp. 1-24) (LF/PW). 

„Reflections on My Critics”, în Criticism and the Growth of Knowledge, ed. by 
Imre Lakatos and Allan Musgrave. Cambrudge 1970, pp. 231-278 (germ.: 
,3emerkungen zu meinen Kritikem”, in Kritik und Erkenntnisfortschritt, ed. de 
I. Lakatos und A. Musgrave. Braunschweig 1974, pp. 223-269) ( BK ). 

The Essential Tension. Selected Studies in Scientific Tradition and Change. Chicago 
1977 (germ.: Die Entstehung des Neuen. Studien zur Struktur der 
Wissenschaftsgeschichte, 2. Auflage, Frankfurt am Main 1988). 

Was sind wissenschaftliche Revolutionen? Miinchen 1982. 



452 


Teoria ştiinţei 


Literatură secundară 

Andersson, G.: Kritik und Wissenschaftsgeschichte: Kuhns, Lakatos’ und 
Feyerabends Kritik der kritischen Rationalismus. Tubingen 1988. 

Bames, B.: Kuhn and Social Science. London 1982. 

Bayertz, K. (Hg.): Wissenschaftsgeschichte und wissenschaftliche Revolution. Koln 
1981. 

Cohen, I. B.: Revolution in Science. Cambridge 1985. 

Diederich, W. (Hg.): Theorien der Wissenschaftsgeschichte. Beitrăge zur 
diakronischen Wissenschaftstheorie. Frankfuit am Main 1974. Diemer, A. (Hg.): 
Die Struktur wissenschaftlicher Revolutionen und die Geschichte der 
Wissenschaften. Meisenheim 1977. 

Feyerabend, P.K.: Der wissenschaftliche Realismus und die Autorităt der 
Wisssenschaften. Ausgewăhlte Schriften, Bd. 1, Braunschweig 1978. în acest 
volum: „Kuhns Stniktur wissenschafdicher Revolutionen. Ein Trostbiichlein 
fur Spezialisten?”, pp. 153-204. 

Gutting, G. (ed.): Paradigms and Revolutions. Applications and Appraisals of Thomas 
Kuhn’ s Philosophy of Science. NotreDame 1980. 

Hacking, I. (ed.): Scientific Revolutions. Oxford 1981. 

Hoyningen-Huene, P.: Die Wissenschaftsphilosophie Thomas Kuhns: 
Rekonstruktion und Gmndlagenprobleme. Braunschweig/Wiesbaden 1989. 

Hoyningen-Huene, PVHirech, L: Wozu Wissenschaftsphilosphie?, Berlin 1988. 

Krige, J.: Science, Revolution, and Discontinuity. Sussex 1980. 

Lakatos, ITMusgrave, A. (Hg.): Kritik und Erkenntnisfortschritt Braunschweig 1974. 

Naumann,H. (Hg.): Der modeme Stmktuibegriff.MaterialienzuseinerEntwicklung. 
Darmstadt 1973. 

Schamberg, M.: The Myth of Paradigm-shift, or How to Lie with Methodology. 
Uppsala 1984. 

Schmidt, W.: Struktur, Bedingungen und Funktionen von Paradigmen und 
Paradigmenwechsel. Eine wissenschafts-historisch-systematische Untersuchung 
der Theorie T.S. Kuhus am Beispiel der empirischen Psychologie. Frankfuit/ 
Beru 1981. 

Schramm, A.: Theoriewandel oder Theoriefortschrittt? Zur Diskussion um 
Thomas Kuhns «Die Struktur wissenschaftlicher Revolutionen». Wien 1975. 

Stoker, E.: Wissenschaftsgeschichte als Herausforderung:Marginalien zur 
jiingsten wissenschaftstheoretischen Kontroverse. Frankfurt/M. 1976. 

Note 

1 Kuhn, SWR, pp. .7 şi 11. 

2 Kuhn, SWR, pp. 16, 97, 115 şi 152. 

3 Kuhn, SWR, pp. 171-185; şi BK, p. 256. 

4 Kuhn, SWR, pp. 187-193. 



Thomas S. Kuhn 


453 


5 Kuhn, SWR, p. 25. 

6 Kuhn, SWR, pp. 26, 151 şi urm., p. 188. 

7 Kuhn, SWR, pp. 25, 28 şi urm.; BK, p. 236. 

8 Kuhn, BK, p. 237. 

9 Kuhn, SWR, pp. 25 şi 38 . 

10 Kuhn, SWR, p. 37 şi urm. 

11 Kuhn, SWTf, pp. 39-50. 

12 Kuhn, SWR, pp. 49-51 şi 151 şi urm.; LF/PW, p. 7. 

13 Kuhn, SWR, pp. 79-103. 

14 Kuhn, SWR, pp. 65. 80, 97 şi urm. 

15 Kuhn, SWR, pp. 20. 80 şi 85-89. 

16 Kuhn, SWR, p. 21. 

17 Kuhn, SWR, p. 220; PF/PW, p. 6. 

18 Kuhn, SIVA, p. 11. 

19 Kuhn, SWR, pp. 79, 90 şi 110. 

20 K. Popper, „Normalwissenschaft und ihre Gefahren”, în Lakatos şi Musgrave 
(eds.), Op. cit., pp. 51-57; P. Feyerabend, „Kuhns Struktur wissenschaftlicher 
Revolutionen - ein Trostbuchlein filr Spezialisten?”, ibidem, pp. 191-222. 

21 Kuhn, SWR, pp. 159 şi urm. 

22 Kuhn, SWTf, pp. 160 şi urm. 

23 Kuhn, SWR, pp. 125 şi 134 şi urm. 

24 Kuhn, SWR, pp. 166 şi 168; BK, pp. 225 şi urm. 

25 Kuhn, SWR, p. 106. 

26 Kuhn, BK, p. 229. 

27 Kuhn, SWR, pp. 171-185. 

28 Kuhn, BK, p. 256. 

29 Kuhn, SWR, p. 216 şi urm.; BK, p. 256 şi urm. 



Stig Alstrup Rasmussen 


Şcoala de la Erlangen 


Ca în cazul majorităţii şcolilor de filosofie sau de teoria ştiinţei, Şcoala de la 
Erlangen apare ca o grupare sau un curent omogen mai mult pentru cei din 
afară, decât pentru susţinătorii şi colaboratorii implicaţi direct. Susţinătorii 
acestei Şcoli nu erau de acord cu ideea unei şcoli care îşi impune principiile 
în mod necritic şi necondiţionat; mai mult, sintagma„Şcoalade la Erlangen” 1 , 
ce denumea odinioară o comunitate de interese, şi-a pierdut în mare parte 
orice semnificaţie pentru aceştia. Nici unul dintre susţinătorii acestei şcoli 
nu profesează o gândire dogmatică şi, cu toate că există diferenţe notabile 
între ei, ei formează un grup omogen de filosofi şi de oameni de ştiinţă, atât 
din punct de vedere geografic şi social, cât şi în ce priveşte programul de 
cercetare. 

Cei mai importanţi membri sunt de naţionalitate germană şi au legături 
cu universităţile din Erlangen şi Konstanz. Acest fapt este valabil şi pentru 
Paul Lorenzen (o. 1915), personalitate marcantă a acestei şcoli, care a fost la 
începutul carierei sale matematician la Universitatea din Bonn, studiind 
algebra şi disciplinele matematice fundamentale. Din 1946 până în 1956 a 
fost profesor de filosofie la Universitatea din Erlangen, dar abia în anii ’60 
se poate vorbi de o „şcoală de filosofie” a lui Lorenzen, şcoală ce şi-a primit 
numele de la Universitatea în care Lorenzen a activat. 


Programul de cercetare al Şcolii 

Programul comun de cercetare stabileşte care sunt problemele ce trebuie 
cercetate şi ordinea de abordare a acestora, precum şi criteriile pe baza cărora 
putem vorbi de o rezolvare acceptabilă a unei probleme. Tocmai de aceea 
este posibilă o împărţire a sarcinilor şi discutarea separată a anumitor 
probleme. însăşi esenţa programului pretinde o astfel de împărţire a sarcinilor, 



Şcoala de la Erlangen 


455 


în măsura în care Şcoala de la Erlangen a încercat crearea unei aşa-numite 
teorii constructive ale ştiinţei. Aceasta nu înseamnă că celelalte strădanii 
epistemologice erau considerate distructive; sintagma îşi are originea în ideea 
că ştiinţele şi-au construit propriul obiect pornind de la diferitele accepţiuni 
ale cuvântului „ştiinţă". Cu alte cuvinte, domeniul de studiu al unei ştiinţe 
este pur şi simplu ceva ce preexistă oricărei dercetări ştiinţifice. Cu toate 
acestea, nu este fals dacă afirmăm că ştiinţa cuprinde enunţuri adevărate 
referitoare la realitate; este totuşi greşit să susţinem că realitatea este construită 
prin intermediul ştiinţelor. Pe de altă parte, realitatea nu este atât de uşor 
accesibilă cunoaşterii ştiinţifice pe cât am fi înclinaţi să credem. în ce priveşte 
aceste puncte de vedere generale, Şcoala de la Erlangen este influenţată în 
mod vădit de filosofia transcendentală a Iui Immanuel Kant (1724-1804), în 
special de opera fundamentală a acestuia, Kritik der reinen Vemunft (Critica 
raţiunii pure ) şi de interpretarea pe care Hugo Dingler (1881-1954) a dat-o 
acestei filosofii 2 . 

Teoria ştiinţei are ca sarcină lămurirea metodei elaborării constructelor 
teoretice şi întemeierea critică şi metodică a acestora. în afară de aceasta, ea 
trebuie să întemeieze formele argumentative pe care le utilizează ştiinţa. în 
cadrul acestui demers este acordată o importanţă deosebită relevanţei practice 
directe a teoriei ştiinţei. Şcoala de la Erlangen vizează clarificarea acelor 
concepte şi metode ce ţin de practica ştiinţifică, care ar putea furniza o 
întemeiere a acesteia din urmă. Tocmai de aceea, împlinirea acestei sarcini 
a programului necesită o foarte bună cunoaştere a ştiinţelor particulare. 
Programul nu are în vedere doar matematica, ci, în principiu, toate ştiinţele: 
ştiinţele naturii, ştiinţele socio-umane, filosofia şi teoria ştiinţei. Diviziunea 
muncii în cadrul acestei Şcoli intervine tocmai datorită faptului că un singur 
individ nu poate stăpâni toate aceste ştiinţe. 

Programul Şcolii de la Erlangen. program ce vizează toate ştiinţele, se 
distinge de celelalte mişcări prin conceptul său de ştiinţificitate. El critică 
uneledomenii ştiinţifice sau părţi ale lor, reproşându-le lipsa de ştiinţificitate, 
mai ales în ce priveşte lipsa lor de întemeiere metodologică. Din acest motiv, 
teoria ştiinţifică a Şcolii de la Erlangen se deosebeşte de cea analitică, inclusiv 
de raţionalismul critic al lui KarI Popper. Şcoala de la Erlangen îi reproşează 
acestuia din urmă că se mulţumeşte să analizeze şi să descrie ştiinţele deja 
existente, fără a încerca să furnizeze o întemeiere pentru acestea şi fără a 
întreprinde o critică a acestora. Ştiinţele se expun criticii în măsura în care 
urmăresc anumite scopuri care nu pot fi întemeiate în praxisul social în 
conformitate cu normele politice şi etice. Ştiinţele trebuie însă întemeiate 

critic şi normativ. Şcoala de la Erlangen se declară de acord în acest punct 
cu aşa-numita Teorie Critică (Şcoala de la Frankfiirt), căreia îi reproşează, 
însă, lipsa de rigoare a metodelor şi a limbajului 3 . Prin urmare, ştiinţele, 
inclusiv teoria ştiinţei, necesită deopotrivă o întemeiere a metodelor cât şi a 
normelor sale. în măsura în care o ştiinţă nu îndeplineşte această cerinţă, se 
poate afirma că ea este lipsită de temeiuri raţionale. 

Nici una dintre ştiinţele analizate de Şcoala de la Erlangen nu a putut 
evita critica referitoare la lipsa raţionalităţii. Nu în ultimul rând, această 
critică vizează şi filosofia şi teoria ştiinţei, respinse în marea lor parte. Ceea 
ce rezistă acestei critici este supus unei reconstrucţii metodice în cadrele 
programului Şcolii, la fel ca şi celelalte ştiinţe. Efortul filosofic al Şcolii de 
la Erlangen constă tocmai într-o reconstrucţie metodică a elementelor de 
bază din ştiinţă. 

Programul Şcolii de la Erlangen cuprinde o teorie generală a ştiinţei 
şi un întreg şir de teorii ale ştiinţelor particulare - aşa-numitele protoştiinţe 
(din gr. protos , care ţine de început, originar) - ce privesc direct fiecare 
grup de ştiinţe. în teoria generală a ştiinţei se operează cu concepte, metode 
şi structuri argumentative comune tuturor ştiinţelor. Ea are sarcina de a 
formula cerinţe generale pe care trebuie să le îndeplinească fiecare ştiinţă 
în parte şi, în acelaşi timp, de a cerceta ceea ce trebuie să conţină întemeierea 
şi justificarea unor astfel de cerinţe. Aceste două ramuri principale ale 
teoriei generale a ştiinţei constituie logica, disciplină înţeleasă în sensul ei 
larg, respectiv etica. în timp ce prima serveşte întemeierii argumentative 
enunţurilor discursului teoretic, a doua are drept ţel întemeierea acţiunilor, 
scopurilor şi normelor discursului practic, corespunzător distincţiei kantiene 
dintre raţiunea teoretică şi cea practică. Şcoala de la Erlangen preia de la 
Kant şi teza primatului raţiunii practice în faţa celei teoretice; ea întemeiază 
această teză prin faptul că, în principiu, orice argumentaţie teoretică este 
conţinută într-o indicaţie practică referitoare la scopul unei acţiuni. De 
aceea Justificarea activităţii ştiinţifice este prioritară întemeierii metodo¬ 
logice a ştiinţei 4 . 

Deoarece orice cunoaştere ştiinţifică capătă o formă lingvistică, Şcoala 
de Erlangen considerăcă filosofia limbajului ţine de teoria generală a ştiinţei, 
care se află în strânsă legătură cu teoria referitoare la întemeierea metodei şi 
justificarea activităţii ştiinţifice şi care, din acest punct de vedere, este 
inseparabilă de etică şi logică, înţelese în sensul cel mai larg. Logica trebuie 
să cuprindă nu doar doctrina cu privire la inferenţele logice, aşa cum conţinea 
înainte de revoluţia în logică de la începutul secolului al XlX-lea, ci şi doctrina 

cu privire la concepte şi judecăţi. Acestea constituie, de fapt, preocupările 
de bază ale Şcolii de la Erlangen în domeniul filosofiei limbajului; încercările 
în acest domeniu se sprijină pe eforturile unor autori contemporani, cele 
mai importante fiind strădaniile filosofice de maturitate ale lui Wittgenstein 
(1889-1951). 

Strânsa legătură pe care Şcoala de Erlangen o vede între filosofia 
limbajului şi morală se datorează influenţei exercitate asupra acestei mişcări 
de către filosofia anglo-saxonă şi Şcoala de la Frankfurt. Distincţia dintre 
etica normativă şi metaetică reprezintă un loc comun mai ales în filosofia 
anglo-saxonă contemporană. Cea dintâi se ocupă cu formularea şi justificarea 
riguroasă a normelor ce vizează îndeplinirea unei acţiuni (de exemplu:„Nu 
e bine să furi”), iar cea de-a doua are drept sarcină cercetarea modalităţii de 
justificare a unor astfel de norme. Etica Şcolii de la Erlangen devine astfel o 
metaetică, care încearcă o reconstrucţie a doctrinei kantiene referitoare la 
imperativul categoric, considerat drept principiul moral suprem 5 . Spre 
deosebire de Kant, Şcoala de Erlangen crede că este imposibil să concepi o 
etică normativă independentă de contextul dat; ei consideră că normele care 
prescriu îndeplinirea unei acţiuni pot fi formulate doar pe temeiul unor 
cunoştinţe furnizate de către ştiinţele socio-umane. Sarcina ştiinţelor socio- 
umane este tocmai aceea de a întemeia sisteme de norme, prin furnizarea 
înţelegerii mecanismelor sociale şi condiţiilor istorice 6 . Acest mod de a 
înţelege metaetica apropie Şcoala de la Erlangen de meditaţiile referitoare 
la condiţiile comunicării prin limbaj ale mai tinerei Şcoli de la Frankfurt 
Principala problemă a oricărui sfat practic constă în găsirea unor soluţii 
raţionale în cazul unui conflict de interese, soluţii la care trebuie să se ajungă 
prin justificarea acţiunilor, ţelurilor şi normelor. Tocmai de aceea, sarcina 
eticii este aceea de a formula reguli generale, orientative, de care orice sfat 
practic trebuie să ţină seama; mai mult, în măsura în care aceste reguli au o 
formă lingvistică, etica trebuie să colaboreze strâns cu filosofia limbajului. 

După cum am mai spus, protoştiinţele au drept obiectiv furnizarea 
de temeiuri pentru ştiinţele particulare. Acestea din urmă sunt clasificate 
în funcţie de problemele de bază pe care le abordează. Cel mai adesea este 
operată o clasificare destul degrosierăîn: ştiinţe matematice, tehnice, socio- 
umane şi istorice. Ultimele două categorii trebuie înţelese într-un sens 
general, fiind uneori desemnate ca ştiinţe ale culturii. Ar trebui, deci, să se 
vorbească de „protomatematică”, „prototehnică” ş.a.m.d., dar de obicei 
prefixul „proto-” este întrebuinţat numai pentru ştiinţele particulare (de 
ex.: „protofizică”). 

O altă distincţie consacrată de tradiţia filosofică este aceea dintre ştiinţele 
materiale şi ştiinţele formale. De obicei, această distincţie se referă la faptul 
că ştiinţele materiale au, spre deosebire de cele formale, un câmp obiectual 
determinat, o „materie”; în mod asemănător, Şcoala de la Erlangen, distinge 
între ştiinfele fornăie şi cele materiale în funcţie de diferitele moduri în care 
ştiinţele îşi întemeiază enunţurile. Spunem că o ştiinţă este formală atunci 
când ea, în procesul de întemeiere a enunţurilor sale face referire exclusiv la 
reguli de utilizare a enunţurilor. în sens strict, singurele ştiinţe formale sunt 
logica formală şi matematica: aritmetica, analiza matematică clasică (calculul 
diferenţial şi integral), teoria mulţimilor, algebra şi topologia, nu însă şi 
geometria. Ştiinţele materiale îşi întemeiază enunţurile atât cu ajutorul 
regulilor formale, cât şi cu ajutorul datelor empirice, adică prin intermediul 
experienţei sensibile. 


Statutul Şcolii de la Erlangen 

Aşa cum am amintit mai sus, fondatorul Şcolii de la Erlangen era mate¬ 
matician la origine; tocmai de aceea, ne apare firesc faptul că Lorenzen a 
tratat în lucrările sale timpurii problema fundamentelor acestei discipline. 
Inspirat de către Herman Wey1 (1895-1955) şi mai ales de către Hugo Dingler, 
a încercat în prelegerile sale din prima jumătate a anilor ’SO să întemeieze 
matematica ca ştiinţă constructivă. 7 în prima sa carte importantă, Einfuhrung 
in die operative Logik und Mathematik (Introducere în logica şi matematica 
operaţională - 1955), el foloseşte o terminologie diferită: atât matematica, 
cât şi logica formală sunt desemnate drept ştiinţe operative. Această sintagmă 
nu are însă un temei real - în opera de maturitate el va utiliza termenul 
„constructiv”. Ştiinţele formale lucrează cu construcţii schematice de obiecte, 
realizate prin intermediul semnelor sau simbolurilor concrete: în acest mod 
sunt construite, prin abstractizare, numerele. Această reconstrucţie a 
matematicii, una dintre preocupările lui Lorenzen, este, de fapt, elaborarea 
metamatematicii, termen ce trimite la matematicianul David Hilbert (1862- 
1946). Această disciplină are drept obiect analiza matematică a sistemelor 
formale, precum şi teoria numerelor. Cercetările lui Hilbert au făcut posibile 
progresele importante realizate de Lorenzen în acest domeniu de interes 
major pentru filosofie. 

Lorenzen a elaborat în colaborare cu Kuno Lorenz (1932-1994) o 
întemeiere dialogică a logicii*. Dacă logica este considerată o ştiinţă operativă. 

atunci ea are de-a face cu transformarea formelor logice. Un punct de vedere 
încă mai fundamental este punctul de plecare al întemeierii dialogice. Logica 
trebuie să fie o doctrină generală a argumentaţiei; însă argumentele trebuie 
considerate ca dialoguri schematizate între doi participanţi la o discuţie, 
discuţie care f ace posibilă întemeierea regulilor de inferenţă logică, în măsura 
în care dovedeşte raţionalitatea acestor reguli din punctul de vedere al fina¬ 
lităţii dialogului. 

Prin urmare, Şcoala de la Erlangen este caracterizată atât de o evoluţie 
orizontală, cât şi de una verticală. Cât priveşte amploarea acestei dezvoltări, 
trebuie menţionat faptul că membrii acestei Şcoli au supus analizei mai 
multe ştiinţe şi că au urmărit dezvoltarea aşa-numitelor protoştiinţe în diferite 
ştiinţe particulare. Trebuie remarcat efortul lui Lorenzen şi al lui Peter Janich 
(a 1942) (şi într-o oarecare măsură şi al lui Friedrich Kambartel, a 1935) 
de a dezvolta părţi ale protofizicii, oferind, între altele, o viziune constructivă 
asupra geometriei 9 . Cei mai mulţi dintre membrii Şcolii - în principal Oswald 
Schwemmer (n. 1941) - s-au remarcat prin contribuţii la teoria ştiinţelor 
socio-umane şi a celor istorice, sprijinindu-se pe etica acestei Şcoli 10 . 

Şcoala de la Erlangen nu s-a mulţumit însă cu analiza ştiinţei, realizată 
conform programului iniţial al lui Paul Lorenzen, ce pornea de la temeiurile 
ştiinţelor formale. Ea a încercat să formuleze explicit principiile generale 
ale teoriei ştiinţei; acestea au fost revăzute şi reformulate în repetate rânduri, 
luându-se în calcul şi critica întreprinsă de cei care se situau în afara 
programului. Toate aceste eforturi au condus la formularea programului 
general de reconstrucţie al ştiinţelor. Lorenz şi fostul teolog Wilhelm Kamlah 
(1905-1976), în colaborare cu Lorenzen s-au ocupat de partea din program 
referitoare la filosofia limbajului", iarJiirgenMittelstrass (n. 1936) a abordat 
problema filosofică a întemeierii şi interogării sistematice. 

Aceste lucrări făceau posibilă redactarea unor manuale cu caracter 
general, concepute pe diferite nivele; acestor serii de manuale le aparţine şi 
lucrarea din 1973 a lui Lorenzen şi Schwemmer: Konstruktive Logik, Ethik 
und Wissenschaftstheorie (Logică constructivă, etică ţi teorie a ţtiinfei). 
Respectând, ca orice Şcoală clasică de filosofie, imperativul de a răspunde 
oricăror nelămuriri, Şcoala de la Erlangen a vizat în primul rând clarificarea 
relaţiilor ei cu tradiţia filosofică. Aceste strădanii îşi găsesc expresia cea mai 
elocventă în noua perspectivă oferită asupra textelor de filosofie clasică 12 şi 
în monografiile istorice; în cadrul acestor eforturi, trebuie să menţionăm 
importanta lucrare a lui Mittelstrass, Neuzeit und Aufklărung (Epoca modernă 
şi iluminismul - 1970). 



460 


Teoria ştiinţei 


Putem spune că disputele cu reprezentanţii altor orientări au fost aprinse; 
reprezentanţii raţionalismului critic, în frunte cu Hans Albert (n. 1921) 13 şi 
teoreticienii ştiinţei, dintre care îl amintim în primul rând pe Wolfgang 
Stegmiiller (1923-1991 ) u , au supus criticii teoria generală a întemeierii 
susţinută de Şcoala de la Erlangen. Neomarxiştii au criticat în special etica, 
părţi ale filosofiei limbajului şi au ridicat probleme vizând întemeierea 
ştiinţelor socio-umane 13 . Programul vizând conceperea unei protofizici a 
întâmpinat şi el multe obiecţii 16 ; de asemenea, cel mai important reprezentant, 
încă în viaţă, al fenomenologiei hermeneutice germane, Hans-Georg 
Gadamer (a 1900), neagă însemnătatea contribuţiilor Şcolii de la Elangen 
în filosofia limbajului 17 . 

Pe de altă parte, există semne ale unui interes crescând referitor la 
contribuţiile acestei Şcoli atât în Germania, cât şiînafaraei. Şcoalanueste 
activă doar în Erlangen, ea are colaboratori activi la mai multe universităţi, 
în special la cea din Konstanz. Un interes relativ timpuriu a fost manifestat 
în Anglia, la Oxford, unde Lorenzen a fost invitat între 1967-1968 să-şi 
prezinte programul. La această invitaţie s-a adăugat ediţia în engleză a uneia 
dintre principalele opere ale Şcolii de la Erlangen 18 . 


Metodologia cunoaşterii 

Şcoala de la Erlangen a preluat de la Hugo Dingler cerinţa întemeierii 
metodologice a ştiinţei. Această cerinţă presupune că o astfel de întemeiere 
trebuie să decurgă pas cu pas, să fie noncirculară 19 şi completă. întemeierea 
progresivă, pas cu pas, trebuie să urmărească în chip explicit fiecare nivel 
al întemeierii. Această cerinţă este de o importanţă deosebită, deoarece, în 
măsura în care fiecare pas al întemeierii trebuie urmat, trebuie furnizată 
pentru fiecare pas în parte, o justificare sau un temei. Cerinţa de non- 
circularitate se referă la faptul că în orice întemeiere trebuie evitată 
circularitatea pragmatică. Deoarece acest principiu presupune ca diferiţii 
paşi ai întemeierii să fie făcuţi într-o anumită ordine, se face referire, de 
asemenea, la ordinea pragmatică a întemeierii 20 . Acest principiu aduce în 
joc presupoziţia că nivelurile primare ale întemeierii trebuie să premeargă 
celor secundare. 

Principiul noncircularităţii se referă, printre altele, la interdicţia de a 
defini un termen în mod circular şi de a presupune tocmai ceea ce trebuie 
demonstrat. EI vizează totuşi mai mult, în măsura în care se referă la 

circulaiitatea pragmatică; această formulă trimite la unul dintre sensurile 
prime ale cuvântului grecesc ,j>ragma ”, anume „acţiune” sau „faptă”. Prin¬ 
cipiul interzice trecerea la un alt nivel al întemeierii atâta vreme cât nu au 
fost parcurse în mod efectiv nivelele premergătoare. Definiţiile şi argu¬ 
mentaţiile circulare, privite ca acţiuni ale unui vorbitor, conduc la cazuri 
particulare de încălcare a acestui principiu. Ordinea pragmatică ne interzice, 
de exemplu, să considerăm o ştiinţă ca fiind experimentală, atâta vreme cât 
echipamentul ei experimental nu este definit în mod satisfăcător satisfăcător. 

Dintre aceste cerinţe, a fost criticată în special aceea a completitudinii, 
membrilor Şcolii de la Erlangen reproşându-li-se că ar fi nişte „neodingle- 
rieni” dogmatici. Adepţii raţionalismului critic au adus în discuţie aşa- 
numita trilemă a lui Miinchhausen pentru a arăta că cerinţa completitudinii 
conduce la dogmatism 2 '. O trilemă este un argument alcătuit din trei com¬ 
ponente, fiecare dintre aceasta excluzându-le pe celelalte două; numele 
„trilemă” reprezintă o analogie cu conceptul de dilemă. Trilemă lui 
Miinchausen şi-a căpătat numele de la figura anecdotică a baronului care 
istorisea tot felul de minciuni, cum ar fi aceea că a reuşit să se scoată din 
mlaştină trăgându-se de propriul păr. Este vorba de un argument prea bine 
cunoscut, ce trimite înapoi la kantianul Jacob Fries (1773-1843), şi de 
aceea este numit şi trilemă lui Fries. 

Argumentul vrea să arate că este imposibil să oferi o întemeiere 
completă a unui enunţ. Un enunţ este întemeiat aducându-se alte enunţuri 
în sprijinul său. Pentru ca întemeierea să fie completă, enunţurile care 
furnizează întemeierea trebuie să fie la rândul lor întemeiate. Prin urmare, 
există trei cazuri: 1. Lanţul întemeierilor merge la infinit. Un astfel de 
regres la infinit este inacceptabil, deoarece enunţul prim nu este niciodată 
întemeiat. 2. într-un anume moment al argumentaţiei poate fi introdus un 
enunţ care a mai fost folosit o dată în cursul argumentaţiei. Se poate spune 
că acest enunţ a fost deja întemeiat; dacă el apare din nou, el este folosit 
pentru propria întemeiere. în acest caz avem de-a face cu un argument 
circular, lucru nepermis. 3. Cursul întemeierii poate fi oprit, în mod arbitrar, 
la una dintre treptele argumentaţi ve; în acest caz trebuie acceptate enunţuri 
fără a fi întemeiate. Aceste enunţuri sunt însă dogme, adică nu pot fi supuse 
dezbaterii; prin urmare, dacă se menţine cerinţa completitudinii, dogma¬ 
tismul este singura cale de ieşire. 

Şcoala de la Erlangen acceptă acest argument al trilemei, dar respinge 
ideea că propriul program de întemeiere s-ar confrunta cu aceasta. Această 
atitudine este coerentă cu punctul de vedere al Şcolii, potrivit căruia acest 

argument este valabil numai pentru anumite tipuri de întemeiere. în ce 
priveşte primul caz, Mittelstrass subliniază faptul că cerinţa de completitudine 
se referă exclusiv la forma întemeierii. Şcoala de la Erlangen se distanţează 
de punctul de vedere al lui Dingler, potrivit căruia o întemeiere completă 
furnizează o cunoaştere absolut sigură. Eroarea poate surveni oricând; chiar 
şi în cazul unui rezultat care respectă criteriul completitudinii întemeierii, se 
poate încerca cu deplină îndreptăţire revizuirea rezultatului pe temeiul unor 
noi cunoştinţe. 

în ce priveşte cazul al doilea, reprezentanţii Şcolii de Erlangen susţin 
că argumentul se referă la un caz special de întemeiere, şi anume atât la 
deducţia logică, cât şi la forme mai slabe de derivare a enunţurilor din alte 
enunţuri. Această obiecţie presupune, prin urmare, un concept restrâns al 
întemeierii, şi anume conceptul aşa numitei întemeieri deductive 22 . Totuşi, 
Şcoala de la Erlangen a lucrat cu un concept al întemeierii multmailarg.De 
regulă, prin întemeierea unui enunţ trebuie să se înţeleagă furnizarea unei 
metode cu ajutorul căreia enunţul este apărat împotriva oricărei obiecţii sau 
contraargument. în plus, se asumă faptul că întemeierea are loc în cadrul 
unui dialog raţional. Atunci când se susţine că un enunţ este întemeiat, nu se 
poate prevedea şi faptul că pe viitor orice dialog concret referitor la acest 
enunţ va fi „câştigat”. Nimeni nu caută să convingă nişte interlocutori 
iraţionali, ci să respingă orice obiecţie raţională 23 . 

Conceptul de întemeiere este înţeles într-un sens larg de Şcoala de la 
Erlangen, acesta referindu-se nu doar la întemeierea enunţurilor, ci şi la 
aceea a acţiunilor, scopurilor şi normelor. De aceea, logica şi etica au drept 
sarcină să lămurească în ce constă raţionalitatea unui dialog. Un dialog este 
raţional dacă el este purtat conform aşa-numitului principiu al raţiunii sau al 
transsubiectivităţii. Cerinţa transsubiectivităţii pretinde de la participantul 
la dialog depăşirea (lat. transcendere) propriei subiectivităţi, în încercarea 
sa de a realiza o comunitate comunicativă. 24 

Principiul raţionalităţii cuprinde trei componente, altfel spus are trei 
nivele. în primul rând, participanţilor la dialog li se cere să cadă de acord 
asupra unui limbaj comun, asupra unui mod unic de a întrebuinţa cuvintele 
şi conceptele. în al doilea rând, este necesar ca participantul la dialog să 
accepte şi enunţurile pe care partenerul său de dialog le consideră a fi valabile 
sau adevărate. în al treilea rând principiul raţionalităţii impune o generalizare 
a primelor două condiţii, astfel încât acestea să fie îndeplinite de către orice 
posibil participant la dialog. Aceasta înseamnă că folosirea unui limbaj poate 
fi în genere învăţată şi că nici un enunţ nu trebuie acceptat ca temei sau ca 

obiecţie dacă nu este acceptabil pentru toţi participanţii la dialog 23 . Cu ajutorul 
acestui principiu pot fi depăşite diferenţele specifice ce ţin de individ sau 
cultură. Raţiunea poate fi predată şi poate fi învăţată 26 . 

Ne confruntăm aici cu două probleme: pe de o parte, formularea 
principiului transsubiectivităţii, pe de altă parte, descrierea detaliată a ceea 
ce acest principiu implică. Logica, şcoala pregătitoare a raţiunii 27 , are sarcina 
de a clarifica modul în care uzanţele lingvistice pot deveni transsubiective. 
Această sarcină va fi dusă la bun sfârşit prin intermediul reconstrucţiei critice 
a instrumentelor lingvistice ale argumentaţiei. 


Problema fundamentului ştiinţei 

înainte de a ne preocupa în detaliu de această reconstrucţie, trebuie să 
evidenţiem încă o particularitate a conceptului de întemeiere propriu Şcolii 
de la Erlangen, particularitate aflată într-o strânsă legătură cu forma proprie 
reconstrucţiei lingvistice. Cu aceasta se ajunge într-un punct principal de 
divergenţă între aceştia şi reprezentanţii raţionalismului critic; cei din urmă 
consideră că această reconstrucţie nu poate rezolva trilema lui Munchhausen. 
Acest punct de vedere a fost formulat de cel mai important reprezentant al 
raţionalismului critic, Karl Popper (n. 1902), după cum urmează:, JEnunţurile 
pot fi întemeiate din punct de vedere logic doar prin intermediul altor 
enunţuri.” 2 *. Popper consideră că observaţiile sau experienţele nu pot întemeia 
enunţuri, punct de vedere neîmpărtăşit, de altfel, de Şcoala de la Erlangen. 
Căci, chiar şi atunci când se admite că întemeierea unui enunţ trebuie aibă în 
vedere preîntâmpinarea oricărei obiecţii posibile, enunţurile, şi nu observaţiile 
sau experienţele, sunt acelea care servesc drept argumente sau contraargu- 
mente pentru enunţul în discuţie. De aceea Popper şi reprezentanţii raţiona¬ 
lismului critic contestă faptul că o întemeiere poate fi completă, caz în care 
ar trebui să admitem că enunţurile trebuie susţinute prin recurs la altceva 
decât alte enunţuri. 

Reprezentanţii Şcolii de la Erlangen cred, însă, că pot face faţă acestei 
obiecţii. într-una dintre primele expuneri ale programului Şcolii de la Erlan¬ 
gen, în Methodischen Denken (Gândirea metodică), din 1967, Lorenzen 
afirmă, în continuarea tradiţiei hermeneutice germane (Dilthey), că niciodată 
cunoaşterea „nu mai poate întemeia viaţa”. Prin această sentinţă se avea la 
început în vedere faptul că nu putem furniza un temei ultim al cunoaşterii. 
Dar Lorenzen nu consideră că aceasta este o implicaţie necesară. Astfel, 

este chiar corect să susţinem că „viaţa”, respectiv „limbajul natural” sunt 
ireductibile, iar în această judecată poziţia lui Lorenzen converge cu cele ale 
hermeneuticii şi logicii simbolice. Lorenzen clarifică acest punct de vedere 
cu ajutorul tezei lui Ludwig Feuerbach (1804-1872) şi a lui Karl Marx (1818- 
1883), potrivit căreia praxisul este mai important decât teoria 29 . Aceasta nu 
implică însă renunţarea la o „întemeiere metodologică a cunoaşterii” şi nu 
înseamnă nici că „suntem constrânşi să considerăm drept punct de pornire 
al oricărui demers metodologic limbajul natural cu regulile sale” 30 . 

Interpretarea pe care o propune Lorenzen, cât şi modul în care aplică 
filosofema lui Dilthey referitoare la ireductibilitatea „vieţii” şi la contextul 
practic de viaţă în care se află omul, au fost preluate mai târziu şi de elevii 
săi, printre aceştia numărându-se şi Jiirgen Mittelstrass. Orice întemeiere a 
enunţurilor, acţiunilor, scopurilor şi normelorîşigăsescîntemeiereaîn praxis. 
Mittelstrass susţine chiar că praxisul ar avea un caracter transcendental 31 . 
Această interpretare kantiană vizează faptul căpraxisul precede cunoaşterea, 
o face posibilă şi îi trasează limitele. Prin urmare, nu poate fi furnizată o 
întemeiere teoretică a praxisului, deşi acesta este coordonat, înţeles şi „fixat” 
prin intermediul perspectivei teoretice 32 . 

Totuşi, conceptul de praxis profesat de Şcoala de la Erlangen nu are 
de-a face cu interpretarea marxistă a acestuia şi nici nu se referă la activităţile 
noastre cotidiene. Dimpotrivă, el este un termen general care desemnează 
atât un set de abilităţi proprii activităţilor de bază, cât şi cunoaşterea felului 
în care acestea pot fi aplicate. în primul rând este vorba de capacitatea de a 
comunica prin intermediul unei limbi, capacitate ce constituie temeiul oricărei 
activităţi practice sau lingvistice. Acestei capacităţi i se adaugă, în cadrul 
matematicii, capacitatea de a realiza operaţii cu numere şi de a număra. 
Fizica se bazează pe capacitatea preteoretică, tehnică, de a manevra şi de a 
prelucra obiecte fizice. Şcoala de la Erlangen nu a încercat să elaboreze un 
catalog definitiv al formelor fundamentale de praxis; cu toate acestea, 
consideraţiile de mai sus constituie o indicaţie referitoare la conţinutul 
conceptului de praxis. 

Formele praxisului mai sus amintite nu întemeiază enunţuri, deoarece 
acestea sunt doar exersate; cu toate acestea, praxisul este baza oricărei 
întemeieri. înainte de a iniţia procesul întemeierii, trebuie ca formele 
elementare ale praxisului să fie explicate, adică trebuie să stabilim funcţia 
pe care ele o îndeplinesc. De asemenea, ele trebuie să joace un rol în 
satisfacerea unor nevoi umane de bază, independente de cultură; cu toate 
acestea, nu orice praxis existent în mod practic poate fi înţeles pe acest 

fundal. Diferitele forme ale praxisului şi nevoile îşi au propria istorie, iar 
complicata sarcină de a le interpreta revine unei discipline speciale, care 
fine de ştiinţele socio-umane şi care are drept sarcină interpretarea culturii 31 . 



Potrivit Şcolii de la Erlangen, teoriile ştiinţifice au sarcina de a ilumina şi 
de a educa formele praxisului preştiinţific. Educaţia teoretică trebuie să 
pornească de la praxisul preştiinţific şi trebuie justificată din punct de vedere 
normativ şi întemeiată din punct de vedere metodologic. 


în întemeierea cunoaşterii teoretice trebuie să se pornească de la o 
explicare cvasicompletă a formelor praxisului. O ştiinţă teoretică nu poate fi 
întemeiată fără o cunoaştere prealabilă a sensului raţional al formelor 
praxisului de Ia care porneşte. Pe baza aceste cunoaşteri este posibilă 
înţelegerea respectivului praxis ca modalitate de acţiune potrivit unei norme 
sau unei prescripţii în vederea acţiunii. Această normă trebuie privită ca 
fiind „interioară” respectivei forme de acţiune. Tocmai cu ajutorul acestor 
norme implicite, ce conduc respectivul praxis, este posibilă o întemeiere a 
enunţurilor, prin urmare, ele sunt în orice cunoaştere teoretică nişte elemente 
de bază. Aceasta este semnificaţia pe care Şcoala de la Erlangen o dă sentinţei 
potrivit căreia praxisul precede orice teorie. 

Acelaşi gând a fost adeseori astfel formulat, încât el să exprime faptul 
că ştiinţele au un fundament normativ 34 . Există anumite enunţuri funda¬ 
mentale adevărate, care sunt derivate din aceste norme, în timp ce altele 
sunt întemeiate cu ajutorul celor dintâi; pornind de la aceste presupoziţii 
putem realiza o întemeiere metodologică completă a ştiinţelor. Putem spune 
că o întemeiere este completă atunci când este lămurit fundamentul normativ 
al ştiinţei respective, astfel încât, prin această lămurire, este clarificat modul 

în care propriile ei enunţuri pot fi chestionate critic şi susţinute în cadrul 
unui dialog raţional. 


Rolul limbajului 

Reconstrucţia ştiinţelor constă în reconstrucţia expresiilor şi a mijloacelor 
lingvistice de argumentaţie. în cadrul acesteia este fixat drept (el punerea în 
practică a principiului transsubiectivităţii din cadrul dialogului ştiinţific 
referitor la norme şi enunţuri. Această reconstrucţie îşi ia ca punct de plecare 
în principal „praxisul intramundan”, adică capacitatea noastră elementară 
de a comunica prin intermediul limbii, capacitate ce este presupusă de orice 
încercare de întemeiere a ştiinţei. în schimb, această capacitate nu poale ft, 
ea însăşi, întemeiată. 

Faptul că nici o întemeiere nu poate găsi vreun temei mai adânc decât 
această capacitate de a utiliza limbajul (ireductibilitatea limbajului) a fost 
tratat în detaliu de Mittelstrass 35 . Trebuie totuşi subliniat că această idee a 
ireductibilităţii limbajului nu exclude posibilitatea ca un anume tip de uzanţe 
lingvistice să poată fi întemeiate sau amendate; aceasta din urmă este parte 
componentă a programului de reconstrucţie a mijloacelor lingvistice ale 
ştiinţei. în mod asemănător, acceptarea principiului ireductibilităţii limbajului 
nu înseamnă că ar fi fals să-l pui în discuţie, opunându-i ideea de limbi 
caracteristică fonologiei sau morfologiei. Există premise de ordin fiziologic, 
psihologic şi social, pe care se întemeiază capacitatea de a formula sunete 
articulate şi de acomunicacu ajutorul lor, şi este absolut justificată o cercetare 
a acestor premise. Ceea ce nu poate fi nici problematizat şi nici întemeiat 
este capacitatea de a rosti ceva adevărat referitor la o stare de lucruri, anume 
faptul că limba este ceva pe care ne putem baza. 

Acesta este şi sensul meditaţiilor lui Mittelstrass cu privire la actul 
fundamental al vorbirii, anume predicaţia; aceasta din urmă este actul prin 
care afumăm ceva despre un obiect, de exemplu enunţul prin care afirmăm 
că un anume obiect este albastru. Mittelstrass consideră că este imposibil să 
problematizăm sau să întemeiem faptul că noi putem îndeplini cu succes 
acest act de vorbire. El argumentează în favoarea acestei teze încercând să 
respingă cele două modalităţi principale de întemeiere a acestor acte. 

Aşa-numita încercare de întemeiere realistă susţine că predicarea trebuie 
să fie întemeiată de constituţia prelingvistică a lumii. Lumea este în aşa fel 
constituită, încât obiectele din cadrul ei pot fi împărţite, înaintea oricărei 

enunţări, în lucruri care au culoarea albastră şi lucruri care nu au culoarea 
albastră. Este la fel de corect a afirma că un obiect este albastru cu a afirma 
că obiectul respectiv aparţine categoriei lucrurilor albastre. împărţirea 
prelingvistică a obiectelor în clase de obiecte relativ stabile explică faptul că 
este posibil să se enunţe ceva adevărat despre un anume obiect. Dacă lumea 
ar fi un haos, acest lucru nu ar fi posibil. 

Mittelstrass respinge această încercare de argumentaţie, susţinând că 
noi nu avem un acces prelingvistic la lume. Structura „prelingvistică” a 
lumii este descrisă, în această încercare de argumentaţie, cu ajutorul 
limbajului; de aceea întemeierea este circulară, iar întregul efort de înte¬ 
meiere este o sumă de tautologii 36 . Prin urmare, nu putem vorbi de o 
clasificare prelingvistică a realităţii; limba este şi rămâne fundamentul 
oricărei clasificări sau categorializări a obiectelor din cadrul lumii. Tocmai 
acest fapt susţine propunerea nominalistă ce încearcă să întemeieze 
posibilitatea predicaţiei. Se poate afirma ceva adevărat despre lume tocmai 
în virtutea faptului că structura lumii este configurată prin intermediul 
limbii. Prin urmare, lumea prelingvistică este una nestructurată. Mittelstrass 
contestă chiar şi o astfel de încercare de întemeiere. Pe de o parte, nu 
există un răspuns la întrebarea următoare; cum putem stabili că un anume 
mod de structura lumea este mai potrivit decât un altul 37 . Pe de altă parte, 
această încercare de întemeiere se distanţează doar aparent de presupoziţia 
unei structuri prelingvistice a lumii; de fapt, chiar şi în aceste încercări de 
întemeiere se crede că se poate vorbi despre o „lume în sine”. Diferenţa 
dintre cele două puncte de vedere constă în faptul că realistul ataşează 
„lumii în sine” o structură, pe când nominalistul neagă o astfel de structură. 
Ambele eforturi de întemeiere sunt nişte încercări absurde 38 . 

Fără îndoială, putem cădea de acord să vorbim într-un alt fel decât o 
facem de obicei; rămâne însă o întrebare la care nu vom putea să răspundem 
şi pe care nu o vom putea formula în mod adecvat: cum este în genere 
posibil să intrăm în posesia unui limbaj utilizabil? Cu aceasta nu am renunţat, 
însă, la ideea unei întemeiere complete, aşa cum a fost prezentată mai sus. 
Dimpotrivă, faptul că lanţul întemeierii trebuie să se oprească undeva, anume 
în „praxisul lumii vieţii” este însăşi presupoziţia concepţiei că pot fi oferite 
întemeieri complete. 

în ce priveşte ducerea (a bun sfârşit a programului reconstrucţiei instru¬ 
mentelor lingvistice ale ştiinţei, Şcoala de la Erlangen continuă gândul lui 
Wittgenstein referitor la jocurile de limbaj, potrivit căruia cunoaştem sensul 
unui cuvânt atunci când suntem familiari cu modul său de întrebuinţare şi 

atunci când îl folosim corect în situaţii corespunzătoare. Jocurile de limbaj 
definesc tocmai acest gen de situaţii, iar noi înţelegem cuvintele în discuţie 
atunci când suntem familiari cu „regulile jocului”, referitoare la utilizarea 
lor în astfel de jocuri de limbaj şi atunci când suntem în stare să respectăm 
aceste reguli. 

Şcoala de la Erlangen preia această concepţie asupra limbii şi o aplică 
în mod sistematic. Programul unei reconstrucţii lingvistice constă în 
furnizarea unui joc de limbaj corespunzător fiecărui tip de cuvânt, în cadrul 
căruia poate fi învăţat modul de utilizare al cuvântului respectiv şi poate fi 
asigurată o utilizare transsubiectivă a acestuia. Anumite jocuri de limbaj pot 
fi .jucate” doar atunci când sunt în prealabil stăpânite alte jocuri de limbaj. 
Astfel, putem spune că reconstrucţia este dusă la bun sfârşit atunci când ea 
are structura unui lanţ de descrieri de jocuri de limbaj, începând cu jocul de 
limbaj corespunzător celui mai simplu instrument lingvistic. Deoarece 
jocurile lingvistice cele mai simple sunt în măsură să introducă mijloacele 
de expresie preştiinţfică, ele ilustrează totodată modul de acţiune al 
expresiilor, pornind de la aşa-numitul limbaj natural (ex.: germana uzuală). 
Astfel, teoria semantică raţională a „limbajelor naturale” 39 este un produs 
colateral al acestui program de reconstrucţie. 

Aşa cum am menţionat mai sus, predicarea reprezintă cel mai elementar 
act lingvistic. Aceasta deoarece vorbitorul determină obiectul despre care 
spune ceva prin intermediul unui nominator, altfel spus obiectului respectiv 
i se atribuie un predicat, pe care Şcoala de la Erlangen îl desemnează, de 
asemenea, prin termenul predicator. Nominatorul şi predicatorul formează 
o propoziţie elementară cu ajutorul unei expresii care are o funcţiune doar 
pentru elementele propoziţiei şi care, de altfel, nu are o semnificaţie în sine: 
este vorba de aşa-numita copulă. Iată două exemple de propoziţii elementare: 
„Această cărămidă este roşie” şi „Bello nu este negru”. Predicatorul în aceste 
situaţii este „roşie”, respectiv „negru”, copula este „este”, respectiv „nu este”, 
iar nominatorii „această cărămidă”, respectiv „Bello”. Aceste exemple 
ilustrează şi cele două grupe principale de nominatori: nume proprii, precum 
„Bello”, şi descripţii, precum „această cărămidă”, compusă din nominatorul 
„cărămidă” şi indicatorul „această”. 

Elementele mai sus amintite sunt elementele celui mai simplu tip de 
propoziţie. Programul reconstrucţiei lingvistice trebuie să înceapă prin a 
clarifica modul în care aceste elemente ale limbajului trebuie introduse în 
ecuaţie astfel încât să fie garantat principiul transsubiectivităţii. Prin urmare, 
trebuie furnizat un anumit mod de a învăţa jocurile de limbaj în care sunt 

prinşi nominatorii şi predicatorii. Modul de întrebuinţare al copulei nu este 
însuşit dintr-un tip de situaţie special, deoarece, privită izolat, ea nu are nici 
o semnificaţie. Modul său de întrebuinţare este „predat” împreună cu cel al 
utilizării predicatorilor şi nominatorilor elementari 40 . 

Există însă diferenţe considerabile în ce priveşte accesibilitatea 
obiectelor designate de nominatori şi despre care predicatorii enunţă ceva. 
Cel mai simplu este să introducem elemente de limbaj, care pot fi utilizate 
în aşa-numitu! limbaj pragmatic 41 . în acest caz expresiile lingvistice sunt 
întrebuinţate în aşa fel încât poate fi garantată o înţelegere mutuală pe baza 
acţiunilor nonlingvistice ale vorbitorului, şi asta deoarece ducerea la bun 
sfârşit a planurilor lui trebuie să eşueze în cazul în care nu utilizează cuvintele 
în acelaşi mod. Să presupunem că Jens şi Uwe vor să construiască o casă; 
Jens se ocupă de zidărie iar Uwe are grijă să asigure uneltele şi materialele; 
din când în când Jens îi cere ajutorului său să-i procure anumite obiecte, 
pentru care foloseşte cuvinte precum „cărămizi” sau „mortar”. Este limpede 
că acţiunile lui Uwe îi arată lui Jens, în chip nemijlocit, dacă ei folosesc 
predicatorii în acelaşi mod. Prin urmare, limbajul pragmatic face obiectul 
unui control direct al acţiunii. Nu la fel stau lucrurile în cazul aşa-numitului 
limbaj epipragmatic, prin intermediul căreia se realizează o discuţie pre¬ 
mergătoare şi pregătitoare pentru o acţiune. în anumite situaţii, în limbajul 
epipragmatic sunt utilizate expresii care ar fi putut fi utilizate şi introduse şi 
în limbajul pragmatic, dar acestea nu pot fi utilizate niciodată singure. 

Predicatorii utilizaţi în limbajul pragmatic sunt introduşi în limbaj prin 
oferirea de exemple şi contraexemple 42 . Dacă o persoană vrea să înveţe pe 
altcineva cum să utilizeze cuvântul „butuc” (mai exact, modul în care ea o 
utilizează), ea va aduce exemple şi contraexemple pentru a lămuri ce este 
un butuc şi ce nu este un butuc. Putem spune că persoana a învăţat cum să 
utilizeze cuvântul atunci când e în stare să aducă exemple şi contraexemple 
pentru ce este şi ce nu este un butuc. Indicatorii de felul lui „acesta” sunt 
introduşi în conexiune cu „acţiunile de indicare”. Cu ajutorul predicatorilor 
şi al indicatorilor putem întreprinde primele caracterizări. De aici altcineva 
se poate face pasul următor, şi anume introducerea numelor proprii prin 
prezentarea „acţiunilor de botezare”; în cazul nostru, aceasta se realizează 
prin acordarea numelui Bello fiinţei desemnată într-o situaţie dată prin 
expresia „acest câine”. Dacă elementele enunţului elementar ţin de limbajul 
pragmatic, introducerea acestora nu ridică nici o problemă. Reconstrucţia 
lingvistică este pusă la încercare atunci când trebuie furnizate metode pentru 
introducerea de predicatori şi nominatori care nu sunt controlabili din punct 

de vedere pragmatic. Există mai multe motive pentru care un astfel de control 
este imposibil - problemă pe care o vom trata în următorul capitol. 

Mai înainte trebuie să discutăm pe scurt despre un alt tip de expresii, şi 
anume despre constantele logice (operatori). Din această categorie fac parte 
conectorii logici „nu”, „şi”, „sau”, „dacă...atunci”, „dacă şi numai dacă”, 
cuantificatorii „toţi” şi „există”, precum şi termenii modali „necesar” şi „po¬ 
sibil”. Ei sunt utilizaţi la formarea de expresii compuse din expresii mai 
simple, cum este, de exemplu, cazul formării propoziţiilor compuse din 
propoziţii elementare. Existenţa lor este de mare importanţă pentru stabilirea 
adevărului sau validităţii propoziţiilor. Prin urmare, ele sunt hotărâtoare în 
orice încercare de argumentaţie, iar teoria expresiilor logice, logica formală, 
poate fi privită, din acest punct de vedere, ca o teorie a practicii argumentaţiei. 
Aşadar, practica argumentaţiei este o practică a întemeierii în cadrul logicii, 
care îşi găseşte, la rându-i, întemeierea în faptul că îndeplineşte o funcţie 
clarificatoare şi consultativă în acest segment al „praxisului intramundan”. 

în întemeierea dialogică a logicii, Şcoala de la Erlangen porneşte de la 
faptul că orice argumentaţie poate fi prezentată ca un dialog idealizat, raţional, 
între doi participanţi la discuţie, şi anume ca un dialog între proponenţi şi 
oponenţi. Un astfel de dialog este controlat prin trei reguli generale 44 . Prima 
regulă spune că dialogul începe prin punerea în discuţie a unui enunţ de 
către proponent. Regula generală stabileşte modul în care participanţii la 
discuţie atacă un enunţ şi cum susţin un enunţ. Există şi o regulă a victoriei 
care stabileşte poziţiile finale ale participanţilor la dialog după „victoria” 
uneia din părţi. Constantele logice sau operatorii pot fi introduşi în acest 
dialog doar în măsura în care sunt furnizate reguli speciale pentru utilizare a 
lor. Dacă proponentul aruncă în joc o afirmaţie de forma „p şi q”, unde p şi 
q sunt două propoziţii oarecare, regula de utilizare a lui „şi” justifică cererea 
oponentului adresată proponetului de a justifica atât „p”, cât şi „q”; dacă nu 
este în stare să facă aceasta, proponentul pierde. 

Atunci când s-a clarificat modul în care poate fi argumentat pro şi 
contra unui enunţ în cadrul unui dialog, deoarece toate părţile au fost introduse 
sistematic, enunţul a fost definit dialogic 45 . Regula referitoare la utilizarea 
expresiilor logice are în vedere faptul ca propoziţiile compuse, ce constau în 
părţi de propoziţie definite dialogic, să poată fi definite, la rândul lor, dialogic. 
Cu aceasta este evident că există trei posibilităţi în care poate decurge 
justificarea unei propoziţii compuse, definite dialogic. în primul rând, este 
vorba de cazul în care proponentul rămâne învingător în cadrul unui dialog 
raţional referitor la o propoziţie, fără a trebui să întemeieze o propoziţie 

elementară corectă; în cazul acesta, propoziţia este logic adevărată. în al 
doilea rând, putem considera cazul în care proponentul pierde fiecare dialog, 
fără ca oponentul să trebuiască să întemeieze o propoziţie elementară; în 
cazul acesta propoziţia este falsă. A treia situaţie este aceea în care rezultatul 
dialogului depinde de propoziţiile elementare, caz în care propoziţia este 
contingenţă. în cazul în care adevărurile logice sunt obţinute doar pe baza 
modului în care sunt utilizate cuvintele (i.e. constantele logice), ele sunt 
numite, în mod tradiţional, adevăruri analitice. în cazul în care cunoaşterea 
adevărurilor analitice este independentă de experienţă, se spune că aceste 
enunţuri sunt adevărate în mod a priori. 

Dacă sistemul adevărurilor logice este descris ca fiind o logică, putem 
susţine că schimbări relativ minore ale regulilor de dialog referitoare la 
posibilitatea de a ataca, respectiv a apăra un enunţ, cât şi ale regulilor privitoare 
la utilizarea constantelor logice, conduc la logici diferite. Două dintre cele 
mai cunoscute tipuri de logică sunt logica clasică şi logica constructivă, 
Logica clasică este valabilă pentru acele domenii în care orice enunţ este ori 
adevărat ori fals, cerinţă fundamentală pentru orice propoziţie în filosofia 
tradiţională. Logica constructivă este formal identică cu aşa-numita logică 
intuiţionistă. Reprezentanţii acesteia, precum L.E.J. Brouwer (1881-1966) 
şi A. Heyling (1898-1982), susţin că logica intuiţionistă este cea care stă la 
baza logicii matematicii. Al treilea tip este logica riguros-constructivă, o 
inovaţie a Şcolii de la Erlangen (ca şi legătura mai sus indicată dintre diferitele 
tipuri de logici). Aceştia susţineau că logicile cunoscute nu sunt decât cazuri 
particulare ale logicii riguros-constructive* 6 . 


Limbajul ştiinţelor 

Unul dintre cele mai simple mijloace de precizare a uzanţelor lingvistice în 
scopuri ştiinţifice îl constituie diferitele tipuri de definiţii, dintre care cea 
mai simplă este definiţia explicită. Fiind daţi predicatorii P şi Q, un nou 
predicator R poate fi furnizat cu ajutorul următoarei reguli de definire: Oricare 
ar fi un obiect, el este R dacă şi numai dacă el este şi P şi Q. în acest caz, 
pentru a-i putea fi asignat R, unui obiect trebuie să-i fie asignaţi doi predicatori. 
Prin urmare, este nevoie de mai mult de un predicator într-o definiţie; dacă 
predicatorul nou este introdus doar cu ajutorul unui singur predicator nu 
poate fi vorba de o întemeiere a primului. în acest caz, predicatorii ar fi, prin 
definiţie, sinonimi. După cum am amintit mai sus, adevărurile logice pot fi 

cunoscute analitic şi a priori. Aceasta este valabil şi pentru propoziţii a 
căror valoare de adevăr poate fi decelată cu ajutorul logicii şi al definiţiilor, 
ca în exemplul „Toţi burlacii sunt necăsătoriţi”. Acest tip de adevăruri a fost 
desemnat de Şcoala de la Erlangen prin sintagma adevăruri formal-analitice 47 . 

O altă metodă de precizare a uzanţelor lingvistice constă în aşa numita 
normare a predicatorilor prin raportare reciprocă. în cele mai simple cazuri 
această normare are loc cu ajutorul unei reguli întemeiate ce are următoarea 
formă: Oricare ar fi un obiect, dacă el este P, atunci el este şi Q. Propoziţiile 
al căror adevăr este decelat doar cu ajutorul logicii, definiţiilor şi normărilor 
sunt numite adevăruri material-analitice 48 . Un exemplu ar fi propoziţia: 
„Lucrurile roşii nu sunt albastre”. Şi aceste adevăruri pot fi cunoscute 
a priori. Trebuie să fim, însă, atenţi ca întemeierea normării să se realizeze 
ţinându-se cont de funcţionalitatea ei şi ca astfel de cunoştinţe să fie 
înrădăcinate în experienţa preştiinţifică. Tocmai de aceea, aceste adevăruri 
sunt numite „material”- analitice 49 . 

Metodele mai sus discutate nu aduc însă nici un progres în reconstrucţia 
instrumentelor lingvistice ale ştiinţei, deoarece ele ascund un set de expresii 
care nu poate fi controlat pragmatic şi acesta este cazul expresiilor ce stau 
pentru obiectele abstracte sau ideale. Din categoria obiectelor abstracte fac 
parte fonemele, conceptele, mulţimile, faptele şi numerele, iar din categoria 
celor ideale locurile geometrice, liniile, suprafeţele, spaţiile şi corpurile. Toate 
ştiinţele teoretice se bazează pe posibilitatea de a vorbi despre astfel de obiecte 
şi, tocmai de aceea, acest tip de limbaj trebuie să fie inclus în programul de 
reconstrucţie. Pe de altă parte, obiectele abstracte şi cele ideale nu ne sunt 
accesibile în mod direct, cum este cazul lucrurilor concrete din lumea noastră, 
în mod tradiţional, obiectele ideale au fost privite cu o oarecare suspiciune. 
Şcoala de la Erlangen încearcă să implementeze un limbaj transsubiectiv 
referitor la acest tip de obiecte, fără a-şi asuma sarcina de a demonstra că 
existenţa acestor obiecte este independentă de activitatea noastră de 
cunoaştere. într-o anumită măsură, aceste obiecte sunt rezultatul activităţii 
noastre constructive. 

Există o lungă tradiţie care consideră abstractizarea o activitate spirituală 
ce constă în a trece cu vederea anumite aspecte ale unui obiect sau ale unui 
lucru în favoarea concentrării asupra unui aspect particular 50 . Şcoala de la 
Erlangen respinge acest mod de a înţelege abstractizarea, deşi această 
atitudine este, ea însăşi, parte a unei abstractizări. Pornind de la modelul lui 
Frege de definire a numerelor naturale, ei consideră abstractizarea o 
modalitate specială a limbajului. Această teorie susţine că discursul despre 

obiecte abstracte este de fapt un discurs abstractizant despre obiecte concrete. 
Ceea ce rezultă prin abstragere dă seama doar de un aspect particular al 
obiectului pe care îl numim. Discursul despre obiecte abstracte precum 
numere, concepte şi fapte poate fi înţeles ca un discurs abstractizant despre 
numere, predicatori şi propoziţii. Aceasta nu înseamnă totuşi că noi nu putem 
vorbi în modul obişnuit despre obiectele abstracte. Programul de reconstrucţie 
al Şcolii de la Erlangen accentuează asupra faptului că este vorba doar de o 
inofensivă fagon de parlet 

Aşa cum am mai arătat, atunci când vorbim despre concepte, vorbim 
despre predicatori. în ce priveşte modul de introducere al predicatorilor, trebuie 
să remarcăm că, dacă predicatorii introduşi sunt normaţi într-un raport reciproc, 
vom putea identifica predicatorii pe care îi vom putea utiliza în aceeaşi manieră, 
altfel spus vom putea identifica predicatorii sinonimi. Acum putem vorbi despre 
un praxis normat al discursului; aceasta înseamnă că noi spunem ceva despre 
predicatori prin aceea că le asignăm alţi predicatori, ca în propoziţiile: „«Burlac» 
începe cu «b»” sau „Poţi să spui despre un bărbat că este «burlac» dacă are 
peste 30 de ani şi este necăsătorit”. Noi operăm abstracţiuni prin aceea că ne 
limităm discursul despre predicatori după o anumită ordine. Noi atribuim 
acestor predicatori doar anumiţi predicatori, cărora le atribuim, la rândul lor, 
alţi predicatori, sinonimi cu aceştia Discursul nostru despre predicator este 
unul abstractizant şi putem afirma că obiectul discursului nostru este un concept, 
pe care predicatorul îl exprimă. Pentru a lămuri ce facem de fapt, noi introducem 
cuvântul „concept” (în cazul de faţă „conceptul de «burlac»”), plasându-1 
înaintea predicatului despre care vorbim. Cuvântul „concept” face parte din 
acea categorie de cuvinte, introduse prin intermediul limbajului abstractizant, 
adică a aşa-numiţilor abstractori 52 . 

în exemplul de mai sus, prima propoziţie nu poate fi utilizată într-un 
limbaj abstract despre „burlac” şi asta deoarece „burlac” este sinonim cu 
predicatul compus „persoană de sex masculin, necăsătorită, în vârstă de 
peste 30 de ani”, iar acest predicat nu începe cu „b”. Din contră, propoziţia 
a doua poate fi întrebuinţată în mod abstract, deoarece expresia „bărbat 
necăsătorit, în vârstă de peste 30 de ani” poate fi folosită în locul predicatului 
„burlac”, fără ca valoarea de adevăr să se schimbe. Acelaşi lucru este valabil 
şi pentru predicatori sinonimi cu „burlac”. Prin urmare, putem să susţinem 
cu îndreptăţire că putem asigna conceptul, .burlac” oricărui bărbat necăsătorit 
în vârstă de peste 30 de ani. 

Sau, în general, putem vorbi despre obiectele a, b, c... atunci când 
spunem despre fiecare dintre ele (de ex.: a) doar ceea ce am spune despre 

fiecare dintre celelalte, în cazul în care unul dintre celelalte obiecte ar fi 
echivalent, sub un anume aspect, cu a. în exemplele mai sus tratate obiectele 
erau predicatorii, iar relaţia de echivalare era sinonimia. Abstracţiunea poate 
fi introdusă doar acolo unde este dată o astfel de relaţie de echivalenţă 53 . 

Acest proces al abstractizării are un lung şir de modalităţi de aplicare. 
De exemplu, a vorbi despre faptul (starea de lucruri) că Cezar a traversat 
Rubiconul, înseamnă a vorbi prin abstragere despre propoziţia adevărată 
„Cezar a traversat Rubiconul”. Relaţia de echivalenţă care stă la baza acestei 
abstractizări este tot sinonimia, dar în acest caz cea dintre propoziţii 54 . A 
vorbi despre mulţimi înseamnă a vorbi despre colecţii de obiecte concrete 
astfel încât, dacă au aceleaşi elemente, să fie considerate identice 55 . 


Fundamentul matematicii 

Ultimul exemplu este în măsură să ne indice faptul că metoda abstractizării 
ocupă un loc central în concepţia despre matematică a Şcolii de la Erlangen. 
începând cu întemeierea aritmeticii numerelor naturale abstractizarea începe 
să joace un rol important. Fundamentul acestei aritmetici îl constituie praxisul 
preştiinţific precum şi capacitatea dobândită de opera cu semne şi nume concrete 
ale numerelor. Această experienţă este condiţia de posibilitate a oricărei 
întemeieri, fiind, de asemenea, condusă şi lămurită de către disciplina teoretică 
a aritmeticii. Primul pas în reconstrucţia aritmeticii îl constituie introducerea 
transsubiectivă a,simbolurilor numerice şi stabilirea regulilor de calcul pentru 
acestea 56 . Acest lucru este realizat prin furnizarea unei metode de definire 
pentru o mulţime virtual infinităde numere. Este neimportant ce fel de simboluri 
folosim pentru numere; de obicei folosim semnele „1”, „2”, „3”, dar putem 
folosi foarte bine şi ,Jf\ Jlf’ în loc de acestea Metoda de definire a 
numerelor este compusă din două reguli, şi anume dintr-o regulă iniţială şi 
una de derivare. Prima regulă afirmă căeste primul număr. A doua afirmă 
că, dacă am construit deja un simbol numeric constituit din n linii, putem să 
construim un simbol numeric cu ajutorul formulei n+1. Apoi sunt introduse 
reguli care stabilesc modul în care decidem, date fiind două numere oarecare, 
care număr este mai mare decât celălalt şi care stabilesc, de asemenea, modul 
în care se calculează suma şi produsul unor numere date. Se poate dovedi că 
aritmetica construită lui Peano îndeplineşte cinci axiome. 51 

Totuşi, acesta este doar primul pas în această reconstrucţie a aritmeticii 
înţeleasă ca ştiinţă a numerelor. Şirul simbolurilor numerice a fost introdus, 

iar regulile de calcul fac posibil discursul despre numere. în astfel de enunţuri, 
discursul despre simbolurile numerice este unul abstractizam, şi asta deoarece 
simbolurile numerice sunt acele expresii rezultate în urma aplicării regulilor 
de construcţie. Spunem că facem abstracţie de numereînenunţurile noastre, 
în măsura în care vorbim nu despre numerele ca atare, ci folosim constructe 
echivalente cu ele. în cazurile în care se vorbeşte în mod exclusiv în această 
manieră, putem construi în mod echivalent un enunţ referitor la numere, de 
forma: J + 11 = ///”. Prin urmare, acesta este un enunţ aritmetic adevărat 
despre numere. Dimpotrivă, în enunţul J este o diagonală”, nu este vorba 
despre numere 58 . 

Am spus mai devreme că Şcoala de la Erlangen distinge înlne adevărurile 
formal-analitice şi adevărurile material-analitice, şi unele şi altele fiind 
valabile a priori. Şi adevărurile aritmeticii sunt a priori deoarece se poate 
decide independent de experienţă asupra valorii lor de adevăr. Totuşi, ele 
nu sunt analitice, ci sintetice - susţin reprezentanţii Şcolii de la Erlangen, 
utilizând terminologia kantiană. Această definiţie îşi are întemeierea ei, 
deoarece, pornind de la regulile de construcţie, se poate argumenta pro sau 
contra propoziţiilor matematice. Deoarece aceste reguli au în vedere folosirea 
expresiilor formale, propoziţiile adevărate ale matematicii sunt denumite 
adevăruri formal-sintetice 59 . Astfel, Şcoala de la Erlangen reiterează inter¬ 
pretarea kantiană a matematicii, potrivit căreia matematica constă din enunţuri 
sintetice a priori, al căror adevăr îşi găseşte întemeierea în propria noastră 
activitate constructivă. 


Filosofie şi fizică 

Şcoala de la Erlangen consideră că şi adevărurile geometriei, care este parte 
componentă a protofizicii şi nu a matematicii, sunt enunţuri sintetice a priori 
adevărate. în reconstrucţia geometriei vor fi folosite alte metode, iar în 
argumentaţia pro sau contra enunţurilor geometriei alte mijloace. Aici se 
vorbeşte despre anumite principii care sunt întemeiate de praxisul preştiinţific, 
tehnic-meşteşugăresc. Pentru a opera o distincţie strictă între geometrie şi 
matematică, enunţurile geometriei sunt denumite adevăruri material-sintctice. 
Şi ele sunt a priori, dar din motive cu totul diferite decât cele ale altor tipuri 
de cunoştinţe independente de experienţă 60 . 

Reprezentanţii Şcolii de la Erlangen susţin că geometria este parte 
componentă a protofizicii, deoarece ei consideră că geometria, în calitate 

de ştiinţă empirică, este presupusă de fizică. Fizica are drept sarcină 
explicarea fenomenelor lumii materiale. Fizica formulează în acest scop 
legi ipotetice care dau seama de conexiunile generale între aceste fenomene. 
De regulă, aceste legi sunt exprimate cantitativ sub forma unor relaţii 
funcţionale de dependenţă. Aceste legi trebuie întemeiate sau verificate; 
aceasta are loc prin derivarea acestora din enunţuri care sunt confruntate 
direct cu rezultatul observaţiilor sau experimentelor controlate. Deoarece 
legile sunt formulate ca relaţii matematice de dependenţă, funcţionale, 
fizica experimentală trebuie să furnizeze date cantitative. Prin urmare, ea 
trebuie să cântărească şi să măsoare. 

Toate aceste idei coincid cu punctul de vedere comun, potrivit căruia 
fizica este o ştiinţă ipotetic-deductivă. Şcoala de la Erlangen urmăreşte în 
primul rând să demonstreze că fizica experimentală, în măsura în care poate 
să furnizeze date cantitative, trebuie să plece de la premisa că astfel de date 
sunt accesibile transsubiectiv. De asemenea, trebuie furnizată o metodă de 
evaluare a exactităţii rezultatelor. Aceasta înseamnă că trebuie introdusă o 
terminologie cu ajutorul căreia să poată fi descrise rezultatele măsurătorilor 
în chip neechivoc. Protofizica are sarcina de a introduce o astfel de 
terminologie şi de a cerceta legăturile dintre expresiile introduse. Prin urmare, 
ea este o teorie cu privire la măsurătorile din fizică. Deoarece experimentele 
fizicii sunt posibile numai pe temeiul unei astfel de protofizici, fizica emipirică 
trebuie să presupună această ştiinţă filosofică. Deoarece protofizica premerge 
fizica empirică, o face posibilă şi îi fixează anumite limite principiale, putem 
susţine, folosind un termen kantian, că ea determină condiţiile transcen¬ 
dentale ale fizicii. în mod evident, adevărurile protofizicii sunt independente 
de rezultatele măsurătorilor fizicii; mai mult, adevărurile protofizicii le 
presupun pe cele ale fizicii. în acest sens, enunţurile protofizicii sunt adevărate 
în mod a priori. După cum vom arăta în cele ce urmează, ele nu sunt adevărate 
a priori în mod absolut, deoarece se întemeiază pe experienţa preştiinţifică. 
Ele sunt adevărate a priori într-un sens restrâns şi relativ, şi anume în sensul 
că ele sunt independente de experienţa ştiinţifică, ale cărei condiţii de 
posibilitate sunt. 

în fizică există trei tipuri fundamentale de măsurători: măsurarea 
lungimii, adică a întinderii spaţiale, măsurarea timpului, adică a întinderii în 
timp, şi măsurarea masei, adică a cantităţii materiale; aceste măsurători se 
realizează cu ajutorul unităţilor: metrul, secunda şi kilogramul. Fiecărui 
concept din cele de mai sus îi corespunde o parte din protofizică: geometria, 
cronometria, respectiv hylometria 61 . Aceste concepte sunt derivate din greacă 

şi înseamnă ştiinţa măsurării pământului, ştiinţa măsurării timpului, respectiv 
ştiinţa măsurării materiei. Dacă traducem literal cuvântul „geometrie”, 
înţelegem şi originea istorică a acestei ştiinţe, anume aceea de învăţătură 
asupra modului de măsurare a pământului. Fundamentul acestor trei 
discipline este geometria; cronometria presupune geometria, iar hylometria 
le presupune pe amândouă. 

Un exemplu din hylometrie, de altfel, partea cea mai slab dezvoltată din 
programul protofizicalist, ar putea lămuri problematica de faţă. într-unul din 
articolele sale, P. Janich polemizează cu acel punct de vedere, susţinut, de 
altfel, şi de Stegmiiller, 62 potrivit căruia, faptul că relaţia „mai uşor ca” este 
tranzitivă este un adevăr al praxisului ştiinţific. 


Enunţuri adevărate - 


- a priori în sens restrâns- 1 


analitice 
în sens 


sintetice 
în sens restrâns 


logice formal- material- formal- material- empirice 

analitice analitice sintetice sintetice 


apnon 

în sens mai larg" 


Schema de mai sus arată modul în care Şcoala de la Erlangen clasifică 
adevărurile (după P. Lorenzen şi O. Schwemmer: Konstruktive Logik, Ethik 
und Wissenschaftstheorie - Logică constructivă, etică şi teorie ştiinţifică - 
p. 271). Clasificarea este făcută după tipurile de temeiuri ce pot fi invocate 

în contestarea, respectiv susţinerea enunţurilor. Valoarea de adevăr a 
adevărurilor logice poatefi demonstrată doar cu ajutorul regulilor de dialog 
care definesc orice discuţie raţională. Adevărurile formal-analitice se 
întemeiază exclusiv prin aplicarea regulilor logice de dialog şi a definiţiilor 
adevărate. Adevărurile material-analitice sunt adevărate în virtutea regulilor 
de dialog, a definiţiilor adevărate şi a normărilor predicatorilor. în susţinerea 
sau contestarea adevărurilorformal-sintetice (de ex. enunţurile aritmeticii) 
este permis orice mijloc. Noul mijloc introdus de Şcoala de la Erlangen este 
referirea la regulile formale de construcţie. în discuţia privitoare la 
adevărurile material-sintetice (de. ex.: adevărurile protofizidi) pot fi invocate 
enunţuri referitoare la omogenitatea geometrică, reguli de funcţionare ale 
aparatelor de măsurat şi altele. Trebuie spus că o caracteristică a adevă¬ 
rurilor empirice este aceea că ele sunt întemeiate prin intermediul ex¬ 
perienţelor achiziţionate în mod sistematic. 

Se are în vedere următoarea proprietate a relaţiei: dacă a este mai uşor 
decât b şi b este mai uşor decât c, atunci a este mai uşor decât c. Stegmiiller 
este de părere că acest enunţ cu caracter general poate ft demonstrat cu 
ajutorul unei balanţe; în cazul în care este adevărat, el trebuie aplicat oricărui 
obiect din cadrul lumii. Janich susţine, din contră, că, în cazul în care această 
relaţie s-ar dovedi falsă, noi nu avem nici cea mai mică bănuială în legătură 
cu ce este o balanţă. Să ne închipuim că avem trei corpuri, a, b şi c, că le 
cântărim şi că stabilim că a este mai uşor decât b, b este mai uşor decât c, dar 
că totuşi c se cţovedeşte a fi mai uşor decât a. De aici nu trebuie să 
concluzionăm că relaţia „mai uşor decât” nu este tranzitivă. Dimpotrivă, 
trebuie să ne gândim că este ceva în neregulă cu balanţa. Fie este vorba de 
un alt instrument, cu care balanţa a fost înlocuită, fie balanţa este construită 
prost, fie o folosim noi incorect. Tranzitivitatea relaţiei „mai uşor decât” nu 
este ceva care să poată fi verificat empiric, ci trebuie să fie una din regulile 
de funcţionare ale aparatului - o normă după care aparatul trebuie construit 
- pentru a-1 putea recunoaşte în genere ca balanţă. 

Protofizica are ca sarcină formularea unor astfel de norme necesare 
construirii aparatelor de măsurat. Hylometria stabileşte ce este o balanţă, 
cronometria, ce este un ceas sau un cronometru, iar geometria ce este o riglă 
de măsurat. Aşa cum am menţionat mai sus, hylometria nu a fost dezvoltată 
satisfăcător". Cronometria este dezvoltată complet, iar la planul construcţiei 
unei geometrii încă se mai lucrează 64 . Există însă indicii că programul unei 
geometrii poate fi realizat doar într-o formă restrânsă. 

Ca şi în cazul altor ştiinţe, demersul de întemeiere al geometriei se 
bazează pe un anumit segment al praxisului nostru intramundan elementar, 
şi anume pe cel tehnic-meşteşugăresc 65 . împreună cu acest praxis este 
transmisă pragmatic şi o terminologie „geometrică” preştiinţifică, din care 
fac parte concepte precum „suprafaţă plană” şi „linie dreaptă”. Aceste expresii 
sunt împrumutate din procesele de producţie meşteşugărească. Este cazul 
sticlăritului, în care sunt realizate suprafeţe curbe de sticlă prin arcuirea 
succesivă a unor suprafeţe plane de sticlă. Nici una dintre aceste suprafeţe 
obţinute în practică nu este perfectă în sens geometric. Ne putem apropia, 
însă, atât de mult de această stare geometrică ideală, încât să nu mai conteze, 
pentru ţelurile practice pe care le urmărim, că existăîntotdeauna posibilitatea 
de a ne apropia şi mai mult de perfecţiune. 

Prin urmare, există anumite tehnici preteoretice de producere care ne 
permit să ne apropiem asimptotic de normele geometrice ideale, care nu 
sunt atinse niciodată în lumea experienţei. Cu aceasta ni se oferă şi posi¬ 
bilitatea de a avea un discurs ştiinţific riguros despre acestea. Prin suprafaţă 
geometrică plană înţelegem o suprafaţă realizată printr-un proces perfect de 
şlefuire. Cu aceasta este definită suprafaţa plană; căci deşi ea nu poate fi 
realizată în practică, procesul şlefuirii poate fi considerat ca fiind guvernat 
de aşa-numitele principii ale omogenităţii 66 . Aceste principii prescriu pro¬ 
prietăţi ideale pe care obiectele concrete ar trebui să le atingă în urma 
procesului de şlefuire. Cu aceasta, aceste principii definesc şi proprietăţile 
pe care ar trebui să le aibă obiectele şlefuite, în cazul în care ar fi posibilă o 
şlefuire perfectă - şi astfel definesc şi proprietăţile obiectelor geometrice 
ideale. O suprafaţă geometrică plană poate fi definită prin intermediul a 
două abstractizări, care converg spre ideea că nu există nici un punct 
aparţinând suprafeţei respective care să aibă anumite proprietăţi geometrice 
care să-l facă diferit de celelalte puncte ale suprafeţei 67 . 

„Suprafaţă plană” este primul concept geometric reconstruit. Cu ajutorul 
acestuia pot fi introduse celelalte concepte fundamentale ale geometriei, 
precum „linie dreaptă”, „paralelism” şi „unghi drept”, reconstrucţie în care 
trebuie să ne bazăm în permanenţă pe alte principii ale omogenităţii 68 . Pe 
această bază poate fi introdus apoi conceptul de congruenţă între perechi de 
puncte (segmente), concept care ocupă un loc central în concepţia 
protofizicalistă cu privire la geometrie. Faptul că perechile de puncte A, B 
respectiv C, D formează segmente de dreaptă congruente înseamnă că 
segmentele de dreaptă definite de A şi B, respectiv C şi D sunt egale. Având 
definit conceptul de congruenţă, putem defini şi rigla. 

Măsurarea unei lungimi constă în compararea lungimii măsurate cu o 
unitate de lungime marcată pe riglă. Se înţelege de la sine că rigla este un 
corp solid. O dată cu problema definirii riglei, ne confruntăm cu o alta, 
anume cu aceea că o definiţie a conceptului „solid” este greu de dat fără o 
utilizare a unor expresii din fizica empirică. Este la fel de greu de stabilit 
dacă un corp este solid sau nu, fără a avea la dispoziţie o riglă despre care să 
ştim cu certitudine că este solidă. Şcoala de la Erlangen susţine că un corp 
solid este un corp care are următoarea proprietate: dacă marcăm pe el o 
pereche de puncte, atunci această pereche de puncte formează un segment 
de dreaptă care rămâne congruent cu segmentul de dreaptă iniţial, oricare ar 
fi mişcarea pe care respectivul corp o suferă 69 . O dată realizată această 
reconstrucţie, este posibil un discurs riguros despre riglă, putând dispune de 
nişte măsurători univoce ale lungimilor. 



Potrivit programului Şcolii de la Erlangen, fizica experimentală presupune 
o examinare a practicii de producţie preştiinţifice. în cadrul acestei 
examinări, realizată sistematic în cadrul proto fizicii, sunt stabilite principiile 
aparatelor experimentale de măsurare şi, cu aceasta, este definit 
experimentul ştiinţific. Potrivit programului iniţial al protofizicii putem defini 
adevărurile protofizicii o dată pentru totdeauna, deoarece ordinea metodică 
a cunoaşterii nu admite o revizuire a protofizicii pe baza ştiinţei dobândită 
experimental. 

Aşa cum am amintit mai sus, reconstrucţia geometriei nu a fost definiti¬ 
vată de Şcoala de la Erlangen. Reprezentanţii acestei Şcoli susţin că această 
reconstrucţie poate fi dusă la bun sfârşit şi că, în plus, este de fapt vorba de 
reconstrucţia geometriei tridimensionale euclidiene pe care o învăţăm în 
şcoala generală. Această geometrie ar fi prin urmare un criteriu a priori de 
măsurare. 

Această dublă afirmaţie a dat naştere la unele critici 70 . în primul rând, 
este normal să distingem între geometria pură, care este adevărată a priori, 
dar care nu spune nimic despre constituţia lumii, şi geometria aplicată sau 
fizică, prin intermediul căreia sunt descrise date factuale spaţiale ale lumii 
concrete, dar care ţin de ştiinţa empirică. A priori nu poate fi spus nimic 
despre datele spaţiale ale lumii concrete; acestea trebuie stabilite prin 
observaţii şi experimente. în al doilea rând, trebuie spus că există rezultate 
empirice care ne îndreptăţesc să admitem teoria generală a relativităţii ca 
adevărată. în acest caz, spaţiul fizic nu mai este unul euclidian, ci, dimpotrivă, 
trebuie să vorbim de aşa-numitul spaţiu curbat Riemann. Prin urmare şi 
rigla, care este un corp fizic, este influenţată de această teorie, care duce la 
rezultate diferite mai ales în cazul măsurării distanţelor astronomice. 

Lorenzen a înţeles foarte clar la ce se referă aceste obiecţii, dar nu a 
putut oferi un răspuns convingător la întrebarea referitoare la modul în care 
teoria sa este compatibilă cu teza, potrivit căreia instrumentele de măsură 
presupun, a priori, geometria euclidiană. Răspunsul cel mai adecvat vine 
din partea lui Kambartel, în cazul căruia trebuie să vorbim, însă, de o nouă 
interpretare a programului protofizicalist 71 . Răspunsul presupune un anumit 
punct de vedere privitor la istoria ştiinţei, care reprezintă totodată un caz de 
special al programului iniţial al Şcolii de la Erlangen privitor la teoria ştiinţelor 
istorice şi socio-umane. Kambartel distinge între geneza normativă şi geneza 
factică, distincţie preluată de la Lorenzen 72 . 

Geneza factică este, în mare parte, una şi aceeaşi cu istoria concretă a 
unei situaţii. Această situaţie poate fi un stadiu în evoluţia naturală a 
universului, un stadiu în dezvoltarea unui organism biologic, utilizarea limbii 
germane într-o anumită epocă, o instituţie socială sau o experienţă ştiinţifică. 
Acolounde este în joc activitatea umană, se ridică, fireşte, întrebări referitoare 
la geneza unei situaţii, la care nu poate fi dat un răspuns complet doar prin 
recurs la geneza factică. Potrivit Şcolii de la Erlangen, ştiinţele socio-umane 
au sarcina de a rezolva conflicte de interese, prin aceea că ele justifică 
sistemele de norme care trebuie să fie urmate raţional în stări conflictuale 71 . 
Aceasta face posibil ca raţionalitatea sistemelor de reguli să poată fi pusă 

sub semnul întrebării. Pentru a răspunde la aceste întrebări, trebuie examinată 
geneza sistemelor de norme. 



Schimbarea programului protofizicalist iniţial, pentru care este responsabil 
în special Friedrich Kambartel, are în vedere faptul că protofizica poate fi 
revizuită pornind de la rezultatele fizicii experimentale. Această ştiinţă 
presupune că, la orice nivel al evoluţiei fizicii, există o interpretare 
protofizicalistă a aparatelor de măsurat şi a experienţei ştiinţifice. Acest 
fundament poate fi oricând reinterpretat, iar această protofizică 
reinterpretată constituie un nou fundament pentru dezvoltarea viitoare a 
fizicii empirice. Kambartel susţine însă că istoria fizicii trebuie să înceapă 
în mod necesar cu definiţia,, clasică ’' a aparatelor de măsură - de exemplu, 
cu definiţia euclidiană a riglei de măsurat. 

în această examinare se va cerceta în ce măsură acest sistem este 
reconstruibil printr-o dezvoltare succesivă, dezvoltare ce trebuie să 
îndeplinească două condiţii: în primul rând, această dezvoltare trebuie să 
pornească de la un set denorme independente de un anumit spaţiu cultural, 
care să poată fi justificată exclusiv prin referire la nevoile umane 
fundamentale. în al doilea rând, fiecare nou nivel trebuie să constea într- 
o colecţie de norme şi mai dezvoltate, care să poată fi justificate în cazul 
unei schimbări a condiţiilor nivelului respectiv. Dacă un sistem de norme 
este rezultatul unei astfel de geneze normative, atunci el este întemeiat; 

dimpotrivă, el este complet sau parţial iraţional dacă nu poate fi indicată o 
astfel de geneză. 

Kambartel împărtăşeşte acelaşi punct de vedere şi cu privire la istoria 
fizicii. Este indiscutabil faptul că spaţiul fizic este înţeles în prezent ca fiind 
unul noneuclidian. Strict vorbind, acest punct de vedere trebuie să dea seama 
şi de unităţile de măsură. Oricum, este evident că măsurarea lungimilor 
presupune o anumită interpretare a geometriei riglei, care stă la baza 
măsurătorilor respective şi care, în raport cu acestea, are o valabilitate a 
priori. Este totuşi posibil ca măsurătorile empirice să ne furnizeze motive 
raţionale pentru reinterpretarea geometriei riglei. Fireşte că, în construcţia 
fizicii ca ştiinţă experimentală, nu s-ar fi putut însă pomi de la o altă înţelegere 
a riglei decât cea euclidiană. Punctul de plecare în geneza normelor fizicii 
trebuie să fie geometria riglei, care să poată fi întemeiată pornind de la o 
experienţă preştiinţifică. Reconstrucţia protofizicalistă arată însă că această 
geometrie trebuie să fie una euclidiană. Nu a fost, prin urmare, nici o greşeală 
că în fizică s-a pornit de la o interpretare euclidiană a aparatelor de măsură, 
cu toate că, bazându-ne pe ultimele descoperiri din domeniul ştiinţei, ar 
trebui să acceptăm că ea nu este precisă, fiind uneori chiar falsă. Acesta este 
singurul mod raţional în care putem aborda fizica. Este singurul sens, 
considerabil mai slab, în care se mai poate vorbi despre un fundament a 
priori al fizicii. 

63 L/S, Ediţia I, 1973, p. 169 şi urm; cf. L/S, p. 234 şi urm. şi Lorenzen, P.: 
Hypotheses non fingo. în: Mittelstrass, J./Riedel, M. (Ed.): Vemunftiges 
Denken. Berlin 1978. 

64 Janich, P.: Protophysik der Zeit. Mannheim, 1969. 

65 Cf. Lorenzen, P.: Das Begrundungsproblem der Geometrieals Wissenschaft 
der răumlichen Ordnung. în: op. cit., 1968, pp. 120-141. 

66 L/S, p. 226 ş i urm. 

67 L/S, p. 229 şi urm. 

68 L/S, p. 229 şi urm. 

69 Lorenzen 1968, p. 124 şi urm. 

70 Bohme 1976. 

71 Cf. Kambartel, F.: Wie anhiingig ist die Physik von Erfahrung und 
Geschichte? în: op. cit., 1976, pp. 151-171. 

72 Lorenzen, P.: Normative Logic and Ethics. Mannheim 1969, p. 84 şi urm. 

73 Mittelstrass, 1975, Introducere, pp. 7-11. 



Bibliografie 


Prezentări generale 

Ayer, A. J.: Die Hauptstromungen der Philosophie. Miinchen 1976. 

Philosophy in ihe Twentieth Century. London 1984. 

Baumgartner, H. M. und H.-M. Sass: Philosophie in Deutschland: 1945- 
75. Standpunkte, Entwicklungen, Literatur. Meisenheim 1980. 

-/- (Hg.): Philosophie in Deutschland. 1945-1975. Standpunkte, 
Entwicklungen, Literatur. Meisenheim 1978. 

Bochenski, J. M.: Europăische Philosophie der Gegenwart. Bern/ 
Miinchen 1951. 

-: Die zeitgenossischen Denkmethoden. Bem/Miinchen 1954. 

Boeder, H.: Das Vemunft-Gefuge der Modeme. Freiburg/Munchen 1988. 

Bubner, R. (Ed.): Geschichte der Philosophie in Text und Darstellung. 8 
volume. Stuttgart 1978. 

Burr, J. R. (Ed.): Handbook of World Philosophy: Contemporary De- 
velopments Sincel945. Westport (Conn.) 1980. 

Caws, P. (Ed.): Two Centuries of Philosophy in America. 1980. 

Châtelet, F.: Histoire de la Philosophie. Paris 1972 (germ.: Geschichte 
der Philosophie. Bd. 8: Das 20. Jahrhundert. Ubers. von E. Briickner- 
Pfaffenberger und D. W. Tuckwiller. Berlin 1975). 

Châtelus, M.: Problfcmes philosophiques du xx e siecle et materialisme 
marxiste. Paris 1982. 

Copleston, F.Ch.: A History of Philosophy, voi. IX: Mâine de Biran to 
Sartre. London 1975. 

Coreth, E. et alii: Philosophie des 20. Jahrhunderts. Stuttgart 1986. 

Durfee, H. A.: Foundational Reflections. Studies in Contemporary Phi¬ 
losophy. Dordrecht 1988. 



490 Hihlinţ’iiifie 

Friesen, H. şi M. W. Schncll (Hd.): Spannungsfelder der Diskurse: 

Philosophie nach 1945 in Deuischland und Frankreich. Miinster 1987. 
Goerdi, W.: Russische Philosophie. Zugănge und Durchblicke. Freiburg/ 
Munchen 1984. 

Habermas, J.; Der philosophische Diskursder Modeme. ZwolfVorlesun- 
gen. Frankfurt/M. 1985 

Heinemann, F.: Die Philosophie im XX. Jahrhunden. Eine enzyklopă- 
dische Darstellung ihrer Disziplinen. Stuttgart 1959. 

Hoffe.O. (Ed.): Klassiker der Philosophie. 2 voi. Miinchen 1981. 
Hoerster, N. (Ed.): Klassiker des philosophischen Denkens. 2 voi., 
Miinchen 1982. 

Jahn, L.: Die letzte Epocheder Philosophie: von Hegel bis Habermas. 
Kommentarband. Stuttgart 1980. 

Jones, W. T.: A History of Western Philosophy: The Twentieth Century 
to Wittgenstein and Sartre, voi. 5, New York 1975. 

Keamey, R.: Modem Movement in European Philosophy. Manchester 
1986. 

Landgrebe, L.: Philosophie der Gegenwart. Bonn 1952. 

Leinfellner, W. undF. M. Wuketits (Ed.): Die Aufgaben der Philosophie 
in der Gegenwart. Wien 1986. 

Metz, R.: Die philosophischen Stromungen der Gegenwart in GroSbri- 
tannien. Leipzig 1935. 

Narski, 1. S.: Positivismus in Vergangenheit und Gegenwart. Berlin 1962. 
Neuenschwander, U.: Denker des Glaubens. Emanuel Hirsch-Emi! 
Brunner-Paul Tillich-Pierre Teilhard de Chardin-Karl Jaspers. 
Giitersloh 1985. 

Noack, H.: Die Philosophie Westeuropas im 20. Jahrhundert(«Die Phi¬ 
losophischen Bemiihungen des 20. Jahrhunderts»), a 2-a ediţie adăugită, 
Basel/Stuttgart 1976. 

Nordhofen, E. (Ed.): Physiognomien. Philosophen des 20. Jahrhunderts 
in Portraits. Konigstein 1980. 

*** (Ed.): Physiognomien. Philosophen des 20. Jahrhunderts in Portraits. 
Konigstein/Ts. 1980. 

Passmore, L.: A Hundred Years of Philosophy. London 1957, 1966. 

-: Recent Philosophers. La Salle (III.) 1985. 

Pongratz, L. J. (Ed.): Philosophie in Selbstdarstellungen. 3 voi. 
Hamburg: 1975-77. 

Reek, A. J.: The New American Philosophers. An Exploration since 
World War II. 1968. 



Bibliografie 491 

Rehfus, W.D.: Einfiihrung in das Studium der Philosophie. Heidelberg 
1981. 

Rombach, H.: Die Gegenwart der Philosophie, die Grundprobleme der 
abendlăndischen Philosophie und der gegenwărtige Stand des 
philosophischen Fragens. 3. grundlegend neu bearbeitete Aufl. 
Freiburg/Miinchen 1988. 

Rorty, R. et al ii (Ed.): Philosophy in History. Essays on the Historio- 
graphy of Philosophy. Cambridge 1984. 

Ryle, G. (Ed.): Contemporary Aspects of Philosophy. Stocksfield 1976. 
Schmidt, R. (Ed.): Philosophie der Gegenwart in Selbstdarstellungen. 7 
Voi. Leipzig 1921-30. 

Schnădelbach, H.: Philosophie in Deutschland 1831-1933. Frankfurt/ 
M. 1983, 1985. 

Schulz, W.: Philosophie in der verănderten Welt. Pfullingen 1972. 
Skirbekk, G. (Ed.): Wahrheitstheorien. Aus den Diskussionen tiber 
Wahrheit im 20. Jahrhundert. Frankfurt/M. 1977, 2. Aull. 1986. 
Smith, J. E.: Contemporary American Philosophy. New York/London 
1970. 

Speck, J. (Ed.): Grundprobleme der groBen Philosophen - Philosophie 
der Gegenwart. Voi.. 1- VI. Gottingen 1972. 

Spierling, V. (Hg.): Die Philosophie des20. Jahrhunderts (ausder Reihe: 

Lustan der Erkenntnis). Mtinchen 1986. 

Stegmiiller, W.: Hauptstromungen der Gegenwartsphilosophie. 4 Voi., 
6. Aufl., Stuttgart 1978 (voi. I), 8. Aufl. 1987 (voi. II, III), 1989 (voi. 
IV). 

Troller, A.: Die Begegnung von Philosophie, Rechtsphilosophie und 
Rechtswissenschaft („Die philosophischen Bemtihungen des 20. 
Jahrhunderts”). Basel/Stuttgart 1971. 

Ueberweg, F.: GrundriB der Geschichte der Philosophie. Bd. 4: Die 
deutsche Philosophie des 19. Jahrhunderts und der Gegenwart. 13. 
Aufl., Ttibingen 1951. 

Wamock, G. J.: English Philosophy since 1900. London 1969 (germ.: 
Englische Philosophie im 20. Jahrhundert. Ubers. v. E. Bubser. 
Stuttgart 1971). 

White, M.: Pragmatism and the American Mind. New York 1973. 
Windelband, W.: Lehrbuch der Geschichte der Philosophie. Mit einem 
SchluBkapitel „Die Philosophie im 20. Jahrhundert” und einer 
„Ubersicht liber den Stand der philosophiegeschichtlichen Forschung 



492 Bibliografie 

nach dem Stand von 1946”. Ed. H. Heimsoeth. 15. Aufl. Tiibingen 
1957. 

Wuchterl, K.: Methoden der Gegenwartsphilosophie. Bern/Stuttgart 
1977. 


Dicţionare şi lexicoane 

Geldsetzer, L.: Allgemeine Biicher- und lnstitutionenkunde fiir das 
Philosophie-Studium. Freiburg/Miinchen 1971. 

Adorno, Th. W.: Philosophische Terminologie. 2 voi. Frankfurt/M. 1974. 
AIbrecht, E. (Ed.): Worterbuch Logik, Semiotik, Methodologie: russisch- 
deutsch, deutsch-russisch. Leipzig 1983. 

Austeda, F.: LexikonderPhilosophie. 2 voi. Wien 1988. 

Baumgartner, H. M. u. a. (Ed.): Philosophie-Gesellschaft-Planung. 
Miinchen 1974. 

Braun, E. und H. Radermacher: Wissenschaftstheoretisches Lexikon. 
Graz 1978. 

Brugger, W. (Ed.): Philosophisches Worterbuch. Freiburg 1988. 

Dau, R. (Ed.): Worterbuch des wissenschaftlichen Kommunismus. Berlin 
1984. 

Diemer, A. und I. Frenzel (Hg.): Das fischer Lexikon „Philosophie”. 
Frankfurt/M. 1958. 

Edwards, P. et alii (Ed.): The Encyclopedia of Philosophy. New York 
1967. 

Hegenbart, R.: Worterbuch der Philosophie. Miinchen 1984. 

Hoffe, O. (Ed.): Lexikon der Ethik. Miinchen 1986. 

Hoffmeister, I. (Hg.): Worterbuch der philosophischen Begriffe. 

Sonderausg. 2. Aufl. Hamburg 1988. 

Honigswald, R. und E. Pachnicke (Ed.): Worterbuch der Philosophie. 
Gottingen 1985. 

Hoerz, H. (Ed.): Philosophie und Naturwissenschaften: Worterbuch zu 
den philosophischen Fragen der Naturwissenschaft. Berlin 1983. 
Hiigli, A. und P. Liibcke (Ed.): Philosophielexikon. Personen und 
Begriffe der abendlăndischen Philosophie von der Antike bis zur 
Gegenwart. Reinbek bei Harnburg 1991. 

Klaus, G. und M. Buhr (Ed.): Philosophisches Worterbuch. Leipzig 1964. 
Labica, G. (Ed.): Dictionnaire critit|ue ilu marxisme (ed. în germ. de W. 
F. Haug: Kritisches Worterbuch des Marxismus. Berlin 1988). 



Bibliografie 493 

Lange, E. (Ed.): Philosophenlexikon. Ausgabe fiir die BRD und 
Westberlin. Berlin 1987. 

Lotter, K. (Ed.): Marx-Engels-Begriffslexikon. Miinchen 1984. 
Kondakov, N. 1.: Worterbuch der Logik. Ed.von E. Albrecht und G. 

Asser, tibers. von H.-D. Hecker. 2. neubearb. Aufl. Leipzig 1983. 
Kosing, A.: Worterbuch der marxistisch-leninistischen Philosophie. 
Berlin 1987. 

Krings, G. et alii (Ed.): Handbuch der philosophischen Grundbegriffe. 
6 voi. Munchen 1973. 

Metzler-Philosophen-Iexikon: 300 biographisch-werkgeschichtliche 
Portraits von den Vorsokratikem bis zu den Neuen Philosophen. Hg. 
von B. Lutz. Stuttgart 1989. 

Meyers kleines lexikon Philosophie. Mit einer Einleitung von Kuno 
Lorenz. Mannheim 1987. 

MittelstraS, J. (Ed.): Enzyklopădie Philosophie und Wissenschaftstheorie. 

3 Voi., Mannheim/Wien/Ziirich 1980. 

Miiller, M. (Ed.): Philosophisches Worterbuch. Neubearb. Bis 12. Aufl. 
-: Kleines philosophisches Worterbuch. Freiburg 1988. 

Noack, L.: Philosophie-geschichtliches Lexikon: historisch-biblio- 
graphisches Handworterbuch zur Geschichte der Philosophie. 
Stuttgart 1986. 

Ricken, F. (Ed.): Lexikon der Erkenntnistheorie und Metaphysik. 
Munchen 1984. 

Ritter, J. undK. Grunder (Hg.): Historisches Worterbuch der Philosophie. 
Darmstadt/Basel 1971. 

Sandktihler, H. J. (Ed.): Europăische Enzyklopădie zu Philosophie und 
Wissenschaften. 4 Voi., Hamburg 1990. 

Schmidt, H.: Philosophisches Worterbuch. Neubearb. von G. 

Schischkoff. 21. Aufl. Stuttgart 1982. 

Seiffert, H. und G. Radnitzky (Ed.): Handlexikon zur 
Wissenschaftstheorie. Munchen 1989. 

Speck, J. (Ed.): Handbuch wissenschaftstheoretischer Begriffe. 3 voi. 
Gottingen/Ziirich 1980. 

Stroker, E. und W. Wieland (Ed.): Handbuch Philosophie. Freiburg/ 
Munchen 1981. 

Teutsch, G. M.: Lexikon der Umiveltethik. Gottingen /Diisseldorf 1985. 
-: Lexikon der Tierschutzethik. Gottingen 1987. 

Volpi, F. und J. Nida-Riimelin (Ed.): Lexikon der philosophischen 
Werke. Stuttgart 1988. 



494 


Bibliografie 


Weger, K.-H. (Ed): Religionskrilik von der AufTdărung bis zur 
Gegenwart: Autoren-lexikon von Adorno bis Wittgenstein. Freiburg 
1988. 

-(Ed.): Argumente fur Gott: Gott-Denker von der Antike bis zur 
Gegenwart. Ein Autoren-Lexikon. Freiburg 1987. 

ZiegenfuB, W. şi G. Jung: Philosophen-Lexikon. Handworterbuch der 
Philosophie nach Personen. 2 voi. Berlin 1949. 


Bibliografic generală 

Auswahlbibliographie philosophische Literatur der DDR. Berlin 1974. 

Bochenski, J.M.: Bibliographische Einfiihrung in das Studium der 
Philosophie. Bem 1948. 

Detemple, S.: Wie finde ich philosophische Literatur. Berlin 1986. 

Fomet-Betancourt, R.: Kommentierte Bibliographie zur Philosophie in 
Lateinamerika. Frankfurt/M. 1985. 

Geldsetzer, L.: Allgemeine Biicher- und Instilutionenkunde fiir das 
Philosophiestudium. Freiburg/Miinchen 1971. 

*** (Ed.): In honorem. Eine Bibliographie philosophischer Festschriften 
und ihrer Beitrăge. Diisseldorf 1975. 

Guerry, H. (Ed.): A Bibliography of Philosophical Bibliographies. 

Westport/London 1977. 

Hogrebe, W. et alii.: Periodica Philosophica. Eine internaţionale 
Bibliographie philosophischer Zeitschriften von den Anfangen bis 
zur Gegenwart. Diisseldorf 1972. 

Internationale Bibliographie der Zeitschriftenliteratur aus allen Gebieten 
des Wissens. Osnabriick 1965. 

Jasenas, M.: A History of the Bibliography of Philosophy. New York/ 
Hildesheim 1973. 

Koehler und Volckmar-Fachbibliographien: Philosophie und Grenzge- 
biete 1945-1964. Koln/Stuttgart 1964. 

Koren, H. J-: Research in Philosophy. A bibliographical Introduction to 
Philosophy and a fewSuggestions for Dissertations. Pittsburgh 1966. 

Lineback, R. H. (Ed.): The Philosopher’ s Index. A Retrospective Index 
to U.S. Publications from 1940. 3 Voi. Bowling Green (Ohio) 1978. 

The Philosopher’s Index. A Retrospective Index to non-U.S. English 
Language Publ ications from: 1940.3 Voi., Bowling Green (Ohio) 1980. 



Bibliografie 


495 


Repercoire bibliographique de la philosophie. Louvain 1949. 

Tolok, W.: Bibliographischer Wegweiserderphilosophischen Literatur. 
Neu bearbeicet von H.-D. Finke. Frankfurt/M. 1985. 


Reviste şi periodice 

Allgemeine Zeitschrifl fur Philosophie. Stuttgart 1976 şi urm. 

Archiv fur BegriffsgeschichCe. Frankfurt/M. 1955 şi urm. 

Deutsche Zeitschrift fiir Philosophie. Berlin (DDR) 1953 şi urm. 
Erkenntnis. An International Journal of Analytic Philosophy. Hamburg/ 
Dordrecht 1966 şi urm. 

Information Philosophie. Basel/Lorrach 1972 şi urm. 

Kant-Studien. Philosophische Zeitschrifl der Kant-Gesellschaft. Bonn 
1896 şi urm. 

Metaphilosophy. Oxford 1970 şi urm. 

Neue Hefte fiir Philosophie. Gottingen 1971 şi urm. 
Phănomenologische Forschungen. Ed. von E. W. Orth im Auftrag der 
Deutschen Gesellschaft fiir phănomenologische Forschung. Miinchen 
1977 şi urm. 

Philosophia Naturalis. Meisenheim 1950 şi urm. 

Philosophischer Literaturanzeiger. Meisenheim 1949 şi urm. 
Philosophisches Jahrbuch. Im Auftrag derGorres-GeselIschaft. Freiburg/ 
Miinchen 1888 şi urm. 

Philosophische Rundschau. Tiibingen 1953 şi urm. 

Philosophy and Public Affairs. Princelon 1971 şi urm. 

Studia Philosophica. Basel 1941 şi urm. 

Zeitschrift fiir allgemeine Wissenschaftstheorie. Wiesbaden 1970 şi urm. 
Zeitschrift fiir philosophische Forschung. Meisenheim: 1947 şi urm. 


Pragmatismul american 

Ayer, A. J.: The Origins of Pragmatism. London/Melboume 1968. 
Corrington, R. S. /Hausman, C. /Seebohm, Th. M. (Ed.): Pragmatism 
considers Phenomenology. Washington 1987. 

Martens, E. (Ed.): Texte der Philosophie des Pragmatismus. Stuttgart 
1975. 



496 Bibliografie 

Morris, C. W.: The Pragmatic Movement in American Philosophy. New 
York 1970. 

Murphy, J. P.: Pragmatism from Peirce to Davidson. Boulder (Col.) 1990. 
Oller, J. W. (Ed.): Language and Experience. Classic Pragmatism. 

Lanham/New York/London 1989. 

Rescher, N.: Methodological Pragmatism. Oxford 1977. 

Rorty, R.: Consequences of Pragmatism. Essays 1972-1980. Brighton 
1982. 

Rorty, R.: Philosophy and the Mirror of Nature. Princeton: 1979 (germ.: 
Der Spiegel der Natur. Eine Kritik der Philosophie. Frankfurt/M. 
1984). 

Schneider, H. W.: A History of American Philosophy. New York 1946. 
Thayer, H. S.: Meaning and Action. A Study of American Pragmatism. 
Indianapolis 1973. 

West, C.: The American Evasion of Philosophy. A Genealogy of 
Pragmatism. Madison 1989. 

White, M.: Pragmatism and the American Mind. New York 1973. 


Filosofia analitică 
1. începuturile 

Dummett, M.: Frege. Philosophy of Language. London/New York 1973. 

Urspriinge der analytischen Philosophie. Frankfurt/M. 1988. 

Essler, W. K.: Analytische Philosophie. Bd.l. Stuttgart 1972. 

Gross, B. R.: Analytic Philosophy. A Historical lntroduction. New York 
1970. 

Hoche, H. und W. Strube: Analytische Philosophie. Freiburg/Miinchen 
1985. 

Hoche, H.: Sprachanalytisches Philosophieren. Darmstadt 1990. 

Katz, F.: Philosophie der Sprache. Frankfurt/M. 1969. 

Keller, A.: Sprachphilosophie. 2. Aufl. Freiburg/Miinchen 1989. 
Kutschera, F. v.: Sprachphilosophie. Miinchen 1971. 

Wissenschaftstheorie. 2 voi. Miinchen 1972. 

Lorenz, K.: Elemente der Sprachkritik. Eine Alternative zum Dogmatis- 
mus und Skeptizismus in der analytischen Philosophie. Frankfurt/M. 
1970, 2. Aufl. 1971. 



Bibliografie 


497 


Nagel, L. und R. Heinrich (Ed.): Wo steht die analytische Philosophie 
heute? Wien/Miinchen 1986. 

Patzig, G.: Sprache und Logik. Gottingen 1981. 

Peursen, L. A. van: Phănomenologie und analytische Philosophie. 
Sluttgart/Berlin/Koln/Mainz 1969. 

Runggaldier, E.: Analytische Sprachphilosophie. Sluttgart/Berlin/Koln 
1990. 

Savigny, E. v.: Analytische Philosophie. Freiburg/Mtinchen 1970. 

Simon, J. (Ed.): Aspekte und Probleme der Sprachphilosophie. Freiburg/ 
Miinchen 1974. 

Sukale, M. (Ed.): Modeme Sprachphilosophie. Hamburg 1976. 

Tugendhat, E.: Vorlesungen zur Einfiihrung in die sprachanalytische 
Philosophie. Frankfurt/M. 1976. 

Wang, H.: Beyond Analytic Philosophy. Doing Justice to wo what we 
know. Cambridge (Mass.) 1986. 


2. Pozitivismul logic 

Dahms, H.-J .(Ed.): Philosophie, Wissenschafl, Aufklărung. Beitrăge zur 
Geschichte und Wirkung des Wiener Kreises. Berlin/New York 1985. 
Essler, W. K.: Wissenschaftstheorie. 4 voi.. Freiburg/Mtinchen 1970 bis 
1979. 

Goodman, N.: Fact,Fiction and Forecast. London 1954 (germ.: Tatsache, 
Fiktion und Voraussage. Frankfurt/M. 1988). 

Kolakowski, L.: Die Philosophie des Positivismus. Miinchen 1971. 
Kraft, V.: Der Wiener Kreis. Der Ursprung des Neopositivismus. Ein 
Kapitel der jiingsten Philosophiegeschichte. Wien:1950, 2. erw. 
Aufl.,Wien/New York 1968. 

Lenk, H. (Ed.): Neue Aspekte der Wissenschaftstheorie. Braunschweig 
1971. 

Narski, I. S: Positivismus in Vergangenheit und Gegenwart. Berlin 1962. 
Schleichert, H. (Ed.): Logischer Empirismus - Der Wiener Kreis. 
Miinchen 1975. 

Schnădelbach, H.: Erfahrung, Begriindung und Reflexion. Frankfurt/ 
M. 1971. 

Sommer, M.: Evidenz im Augenblick. Frankfurt/M. 1987. 

Stegmiiller, W.: Das Problem der Induktion. Darmstadt 1986. 



Bibliografie 


Das Wahrheitsproblem und dic Idee der Semantik. Wien 1957. 
Probleme und Resultate der Wissenschaftstheorie und analytischen 
Philosophie. voi. I-IV. Berlin 1969-1973. 

Tuschling, B./Rischmiiller, M.: Kritik des logischen Empirismus. Berlin 
1983. 

Wellmer, A.: Methodologie als Erkenntnistheorie. Frankfurt/M. 1967. 


3. Filosofia limbajului comun 

Alston, W. P.: Philosophy of Language. Englewood Cliffs (N. I.) 1964. 
Grewendorf, G. (Ed.): Sprechakttheorie und Semantik. Frankfurt/M. 
1979. 

(şi G. Meggle) (Ed.): Linguistikund Philosophie. Frankfurt/M. 1974. 
Harrison, B.: An Introduclion to the Philosophy of Language. London 
1979. 

Savigny, E. v.: Die Philosophie der normalen Sprache. Eine kritische 
Einftihrung in die „ordinary language philosophy”. Frankfurt/M. 
1969, 2. Aufl. 1974. 

Wunderlich, D.: Studienzur Sprechakttheorie: Frankfurt/M. 1976. 


4. Filosofia mentalului şi filosofia istoriei 

Acham, K.: Analytische Geschichtsphilosophie. Eine kritische 
Einfiihrung. Freiburg/Miinchen 1974. 

Apel, K.-O.: Die Erklăren/Verstehen-Kontroverse in transzendental- 
pragmatischer Sicht. Frankfurt/M. 1979. 

Bieri, P. (Ed.): Analytische Philosophie des Geistes. Konigstein/Ts. 1981. 
Borst, V. C. (Hg.): The Mind/Brain Identity Theory. London 1970. 
Chisholm, R.M./Marek, I. Ch./Blackmore, I.T./Hiibner, A. (Ed.): 
Philosophie des Geistes. Akten des 9. Intemationalen Wittgenstein 
Symposiums. Wien 1985. 

Churchland, P. S.: Neurophilosophy. Toward a Unified Science ofMind/ 
Brain. Cambridge (Mass.) 1986. 

Danto, A. C.: Analytical Philosophy of History. Cambridge 1965 (germ.: 

Analytische Philosophie der Geschichle. Frankfurt/M. 1974). 
Davidson, D.: Essays on Actions und Kvents. Oxford: 1980 (germ.: 
Handlung und Ereignis. Frunkfurt/M.: 1985). 



Bibliografie 


499 


-: Inquiries inlo Truth and Interpretation. Oxford 1984 (germ.: Wahrheit 
und Interpretation. Frankfurt/M. 1986). 

Dennett, D. C.: Brainstorms: Philosophical Essays on Mind and 
Psychology. Montgomery (Vt. ) 1978. 

The Intenţional Stance. Cambridge (Mass.) 1987. 

Dray, W.: Philosophy of History. Prentice Hali 1964. 

Fodor, A. I.: Representations. Cambridge (Mass.) 1981. 

Gardiner, P. (Ed.): Theories of History. Glencoe (111.) 1959. 

Gardner, H.: The Mind of New Science. A History of the Cognitive 
Revolution. New York: 1985 (germ.: Dem Denken aufderSpur. Der 
Weg der Kognitionswissenschaft. Stuttgart:1989). 

Haugeland, I. (Ed.): Mind Design. Cambridge (Mass.) 1981. 

Artificial Inlelligence: The Very Idea. Cambridge (Mass.) 1985 (germ.: 
Kiinstliche Intelligenz - Programmierte Vemunft? Hamburg/New 
York 1987). 

Miller,J. (Ed.): States of Mind. NewYork 1983. 

Nagel, E.: The Struclure of Science. London 1961. 

Rosenthal, D. (Ed..): Materialism and the Mind-Hody Problem. 
Englewood Cliffs (N. J.) 1971. 

Ryle, G. (Ed.): Contemporary Aspects of Philosophy. Stocksfield 1976. 


5. Etică şi filosof ie politică 

Ackermann, H. A.: Social Justice in the Liberal State. London 1980. 

Anderson, Ch. W.: Pragmatic Liberalism. Chicago 1990. 

Brandt, R. H.: Ethical Theory. Englewood Cliffs (N. J.) 1959. 

Craemer-Ruegenberg, I.: Moralsprache und Moralităt. Zu Thesen der 
sprachanalytischen Ethik. Diskussion, Kritik, Gegenmodell. Freiburg/ 
Miinchen 1975. 

Foot, Ph. (Ed.): Theories of Ethics. Oxford 1967. 

Frankena, W. R.: Analytische Ethik. Eine Einfiihrung. Miinchen 1972. 

Grewendorf, G. und G. Meggle (Ed.): Seminar: Sprache und Ethik. Zur 
Entwicklung der Metaethik. Frankfurt/M. 1974. 

Hoffe, O.: Gerechtigkeit als Faimess. Miinchen 1977. 

Hudson, W. D.: Modem Moral Philosophy. London 1967. 

Kem, L.: Neue Vertragstheorie. Zur rationalen Rekonstruktion politisch- 
ethischer Grundprinzipien. Konigstein/Ts. 1980. 



500 


Bibliografie 


Koller, P.: Neue Theorien des SoziaJkontrakts. Herlin 1987. 

Mclntyre, A.: A Short History of Ethics. London 1967. 

Meggle, G. und A. Heckermann (Ed.): Analytische Handlungslheorie. 
2 voi. Frankfurt/M. 1977. 

Meggle, G.: Handlungstheoretische Semaniik. Herlin 1987. 

Miller, D.: Social Justice. Oxford 1976. 

Pothasl, U. (Ed.): Seminar: Handeln und Determinismus. Frankfurt/M. 
1978. 

Sartori, G.: TheTheory of Democracy revisited. Chatham (N. J.) 1987 
(germ.: Demokralietheorie. Darmstadl 1992). 

Wamock, G. J.: Conlemporary Moral Philosophy. London 1967. 
Wildermuth, A. und A. Jăger (Ed.): Gerechtigkeit. Themen der 
Sozialethik. Tiibingen 1981. 


6. Limbaj şi ontologie 

Bach, K.: Thought and Reference. Oxford 1987. 

Castaiieda, H.-N.: Sprache und Erfahrung. Texte zu einerneuen Onto¬ 
logie. Frankfurt/M. 1982. 

Devitt, M./ Slerelny, K.: Language and Reality. An Introduction to the 
Philosophy of Language. Oxford 1987. 

Forum fur Philosophie, Bad Homburg (Ed.): Realismus und Antirea- 
lismus. Frankfurt/M..1992. 

Goodman, N.: Ways of Worldmaking. Cambridge 1978 (germ.: Weisen 
der Welterzeugung. Frankfurt/M.: 1990). 

Kiinne, W.: Abstrakte Gegenstănde. Semaniik und Ontologie. Frankfurt/ 
M. 1983. 

Leinfellner, W. I Kraemer, E. I Schank, J. (Ed.): Language and Ontology. 
Aktendes6. Inlemationalen Wittgenstein Symposiums. Wien 1982. 

Platts, M. (Ed.): Reference, Truth and Reality. Essays on the Philosophy 
of Language. London 1980. 

Putnam, H.: Reason, Truth, and History. Cambridge 1981 (germ.: 
Vemunfl, Wahrheit und Geschichte. Frankfurt/M.: 1990). 

-: Representalion and Reality. MIT 1988 (germ.: Reprăsentalion und 
Realităl. Frankfurt/M. 1991). 

Wright, C.: Realism, Meaning and Truth. Oxford 1987. 



Bibliografie 


501 


Raţionalismul critic, istoria ştiinţei şi Şcoala de la Erlangen 

Adomo, Th. W. (Ed.): DerPosilivismusstreit in derdeutschen Soziologie. 
Darmstadt 1969. 

Andersson, G.: Kritik und Wissenschaftsgeschichte. Kuhns, Lakatos’ 
und Feyerabends Kritik des krilischen Rationalismus. Tubingen 1988. 

Baumgardt-Thome, Y.: Das Problem der Geisteswissenschaften in der 
analytischen Philosophie und Wissenschaftstheorie unterbesonderer 
Beriicksichligung der Rekonstruktion der Hermeneutik. Diisseldorf 
1977. 

Bayertz, K. (Ed.): Wissenschaftsgeschichte und wissenschaftliche 
Revolution. Koln 1981. 

-: Wissenschaft als historischer ProzeB. Die antipositivistische Wende 
in der Wissenschaftstheorie. Miinchen 1980. 

Cohen, 1. B.: Revolution and Science. Cambridge 1985. 

Diederich, W. (Ed.): Theorie der Wissenschaftsgeschichte. Beitrăge zur 
diachronischen Wissenschaftstheorie. Frankfurt/M. 1974. 

Feyerabend, P.: Der wissenschaftstheoretische Realismus und die 
Autorităt der Wissenschaften. Braunschweig/Wiesbaden 1978. 

-: Wider den Methodenzwang. Skizze einer anarchistischen 
Erkenntnistheorie. Frankfurt/M. 1976. 

Foersteret alii (Ed.): Einfiihrung in den Konstruktivismus. Miinchen 1992. 

Janich, P. (Ed.): Entwicklungendermethodischen Philosophie. Frankfurt/ 
M.1992. 

Janich, P./Kambartel, F. Mittelstrass (Ed.): Wissenschaftstheorie als 
Wissenschaftskritik. Frankfurt/M. 1974. 

Kambartel, F. (Ed.): Praktische Philosophie und konstruktive 
Wissenschaftstheorie. Frankfurt/M. 1974. 

Kamlah, W. /Lorenzen, P.: Logische Propădeutik. Mannheim/Wien/ 
Ziirich 1967, 2. Aufl. 1973. 

Kanitscheider, B.: Wissenschaftstheorie der Naturwissenschaft. Berlin/ 
New York 1981. 

Lakatos, I. und A. Musgrave (Ed.): Criticism and the Growlh of 
Knowledge. London 1970 (germ.: Kritik und Erkenntnisfortschritt. 
Braunschweig 1974). 

Lorenz, K. (Ed.): Konstruktionen versus Positionen. 2 voi. Berlin 1979. 

Lorenzen, P. und O. Schwemmer: Konstruktive Logik, Ethik und 
Wissenschaftstheorie. Mannheim 1975. 



502 


Bibliografie 


Konstruklive Wissenschaftslheorie. Frankfurt/M. 1974. 

Losee, J.: A Historical Introduction of thePhilosophy of Science. London/ 
New York 1972 (germ.: Wissenschaflstheorie. Eine historische 
Einfiihrung. Miinchen 1978). 

Mittelstrass, J. şi M. Riedel (Ed.): Vemiinfliges Denken. Sludien zur 
praktischen Philosophie und Wissenschaftslheorie. Berlin 1978. 

Naumann, H. (Ed.): Der modeme Strukturbegriff. Materialien zu seiner 
Entwicklung. Darmstadt 1973. 

Pearce, D. und ]. Wolensto (Ed.): LogischerRationalismus. Philosophische 
Schriften der Lemberg-Warschau-Schule. FrankfurtfM. 1988. 

Radnitzky, G. und G. Andersson (Hg.): Voraussetzungen und Grenzen 
der Wissenschaft. Tiibingen 1980. 

-: Fortschritt und Rationalităt der Wissenschaften. Tiibingen 1981. 

Radnilzky, G.: Entre Witlgenstein et Popper. Detours vers la decouverte. 
Le vrai, le faux, l’hypothese. Paris 1987. 

Stegmiiller, W.: Probleme und Resullale der Wissenschaflstheorie und 
analytischen Philosophie. Voi. I. II, IV. Berlin 1969-1973. 

Strocker, E.: Wissenschaftsgeschichte als Herausforderung. Marginalien 
zur jiingsten wissenschaftstheoretischen Kontroverse. Frankfurt/M. 
1976. 

Wright, G. H. v.: Explanation and Understanding. London 1971 (germ.: 
Erklăren und Verstehen. Frankfurt/M. 1974). 



Despre autori 


Jan Riis Fior, n. 1946, a studiat la Copenhaga şi predă, din 1974, filosofia 
la Universitatea din Copenhaga. 

Jprgen Husted, n. 1947, a studiai la Aarhus şi la Oxford; predă din 1982 
la Universatea Aarhus. 

Pia Liibcke, n. 1952, a studiat la Copenhaga, Freiburg şi Heidelberg. 

PeterLanz, n. 1952, a studiat şi a fost asistent la Universitatea din Heidel¬ 
berg; începând din 1985 este asistent de filosofie la Universitatea din 
Bielefeld. 

Stig Alstrup Rasmussen, n. 1951, a studiat la Copenhaga, iar din 1988 
predă la Universitatea Edinburgh. 

Oliver R. Scholz, n. 1960, a studiai la Bielefeld şi este asistent la Universi¬ 
tatea din Marburg. 

Joachim Schulte, n. 1946, a studiat la Frankfurt/M. şi la Oxford; a predat 
la universităţile din Bologna şi Graz; activează ca traducătorîn Bologna. 

NielsChristian Stefansen, n. 1947, a studiat la Universitatea din Copen¬ 
haga. 



Index de nume 


Acton, Lord J.D. (1834-1902) 435 
Adler, A. (1870-1937)418,427 
Albert, H. (n. 1921) 425, 460 
Andersen, H.C. (1805-1875) 112 
Anscombes, G.E.M. (n. 1919) 276, 
283 

Apel, K.-O. (n. 1922) 277 
Aristotel (384/3-322/1 î.e.n.) 382,448 
Armstrong, D.M. (n. 1926)231, 244- 
245 

Atwood, G. (1745-1807)445 
Austin, J.L. (1911-1960) 40, 204-215, 
218, 382, 396, 417 
Ayer, Sir AJ. (1910-1989) 53, 86, 
141, 159-161,314,344 

Bacon,F. (1561-1626)366 
Beethoven, L. van (1770-1827) 157 
Bentham, J. (1748-1832) 310, 313, 
355 

Bergmann, G. (n. 1906) 137 
Bieri, P. (n. 1944) 395 
Blumenberg, H. (n. 1920) 366 
Bradley, F.H. (1864-1924) 6, 39, 41- 
42, 45, 85 

Braithwaite, R.B. (1900-1990) 276 
Brentano,F. (1837-1917)249 
Bridgmann, P.W. (1882-1961) 139 
Broad,C.D. (1887-1971) 141 
Brouwer, L.E.J. (1881-1966) 471 

Camap.R. (1891-1970) 59, 123, 137, 
140-143, 150, 152, 168-180, 235, 
344-345, 419 


Chisholm, R. (n. 1916) 249 
Chomsky, N.A (n. 1928) 237 
Churchland, P.S. (a 1943) 234-235, 
263-265 

Copemic,N. (1473-1543) 446 
Coulomb, CA. de (1736-1806) 445 

Dahl, O. (a 1924)276,316 
Danto, A.C. (n. 1924) 277, 287-289 
Davidson, D.H. (n. 1917) 255-256, 
276, 285 

Dennett, D.C. (n. 1942) 260-261, 263 
Descartes, R. (1569-1650) 12-13, 16, 
25, 223,239, 448 
Dewey.J. (1859-1925) 5, 367 
Dilthey, W. (1833-1911) 463-464 
Dingler, H. (1881-1954) 455, 460, 462 
Dostoievski, F.M. (1821-1881) 105 
Dray, W. (n. 1921) 276,280-283, 289 
Dubislav, W. (n. 1921) 141 
Duhem,P. (1861-1916) 365 
Dummett, M.A.E. (n. 1925) 40, 397- 
413 

Einstein, A. (1879-1955) 137, 419, 
427, 446 

Engels,F. (1820-1895)418 
Euclid (300 î.e.n.) 85,138,481-483 
Evans, G. (1946-1980) 395 

Feigl, H. (1902-1988) 137, 140, 243, 
344, 419 

Feuerbach, L.A. (1804-1872) 464 
Feyerband, P.K. (1924-1994) 441 



506 


Index de nume 


Fodor, J.A. (n. 1935)250-253,258- 
260, 264 

Foot, P.R. (n. 1920)313-316 
Frank, P. (1884-1966) 137 
Frege, G. (1848-1925) 39, 58-81, 89, 
105, 107,137, 168-169, 3%, 399- 
401 

Freud, S (1856-1939) 106, 427 
Fries, J.F. (1773-1843) 461 

Gadamer, H.-G. (1900-2002) 460 
Gardiner, P. (n. 1922) 276, 283 
Gawlick, G. (n. 1930) 367 
Geach, P.T. (n. 1916) 

Gtidel, K. (1906-1978) 137, 344 
Grelling, K. (1886-1942) 141 
Grice,H.P. (193-1988)219,285 

Habermas, J. (n. 1929) 204 
Hăgerstrom, A.A.T. (1868-1939) 141 
Hahn,H. (1879-1934) 137, 140,344 
Hanson, N.R. (1924-1967) 417,441 
Hare, R.M. (n. 1919) 53,293-316, 323 
Hartmann, N. (1882-1959) 52-53 
Hayek, FA. (1889-1992) 325 
Helmholz, H. von (1821-1894) 137 
Hempel, C.G. (n. 1905) 141,154-156, 
275-277, 282,287, 289, 471 
Heyting, A. (1898-1980) 471 
Hilbeit, D. (1862-1943) 137, 140,458 
Hitler, A (1889-1945) 141,406 
Hobbes, T. (1588-1679) 366 
Hospers, J. (n. 1918) 276 
Hume, D. (1711-1776) 20-21, 39, 48, 
145,284, 316, 357,366, 382-383, 
426 

HusserI,E. (1859-1938) 59 

Ibsen,H. (1828-1906) 105 
Isus (4 î.e.n.?-38) 99, 154 

Jackson, F. (n. 1943) 248 


James, W. (1842-1910) 5-9, 334-335 
Janich, P. (n. 1942) 459, 477-478 
JOrgensen, J. (1894-1969) 141 
Juhos, B. Von (1901-1910) 137 

Kaila, E (1890-1958) 141 
Kambartel, F. (n. 1935) 459, 481-483 
Kamlah, W. (1905-1976)459 
Kant, I. (1724-1804) 18,85, 145-146, 
294, 299, 318, 320, 357-359, 383- 
383, 387-388,455457 
Kaufmann,F. (1895-1949) 137 
Kepler, J. (1571-1630) 429 
Kierkegaard, S. (1813-1855) 105 
Kim, J. (n. 1934)255 
Krafi, V. (1880-1975) 137,419 
Kripke, S. (n. 1940) 246-247 
Krilger, L. (I932-19(M) 356 
Kuhn, Th.S. (n. 1922) 40.417-418, 
441-451 

Kilnne, W. (n. 1944) 395 

Lavoisier, A.-L. (1743-1794)446 
Leibniz, G.W. (1646-1716) 357 
Lesniewski, S. (1886-1939) 344 
Lewis, C.I. (1883-1964) 5, 9, 344 
Lewis, D. (n. 1941)244-245 
Locke, J. (1632-1704) 325, 347-349, 
353, 356-357 

Lorenz, K. (1932-1994) 458-459 
Lorenzei», P. (n. 1915) 454, 458-460, 
463464, 477, 481 
Lukasievicz, J. (1878-1956) 344 
Lycan, W. (n. 1945) 248 

Mach, E (1838-1916) 135-136, 172 
Marx.K. (1818-1883)418,469 
McTaggart, J.M.E. (1866-1925) 39,41- 
42,45, 85 

Mead, G.H. (1863-1931)5 
Meggle, G. (n. 1944) 395 
Melden, A. (1910-1993) 284-285 



Index de nume 


507 


Mill, J.S. (1806-1873) 39, 53, 310, 
358 

Mises, R.E. von (1883-1953) 137, 141 
Mittelstrass, J. (n. 1936)459, 462, 
466-469 

Moore, G.E. (1873-1958) 39, 41-55, 
79, 85, 104,141, 160,183, 221- 
222, 314 

Morris, C. (1901-1979) 141 

Naes, A. (n. 1912) 141 
Nagel, E. (1901-1985) 141 
Nagel, Th. (n. 1937) 247 
Neurath, O. (1882-1945) 136, 140, 

150, 152, 198-179, 344, 365 
Newton, I. (1642-1727) 366, 419, 443, 
446 

Nowell-Smith, P.H. (n. 1924) 312 
Nozick, R. (1938) 318-319, 329-338 

Occam, W. (1285-1349) 90, 369 
Oppenheim, P. (1885-1977) 276 

Pascal, B. (1623-1622) 29 
Peano, G. (1858-1932)474 
Peirce, Ch.S. (1839-1914) 6-33 
Phal6n, A.K. (1884-1931) 141 
Place, U.T. 242-243 
Planck,M. (1858-1947) 137 
Platon (428/7-348/7 î.e.n.) 222, 294, 
410 

Poe, E.A. (1809-1849) 344 
Poincar6, J.H. (1854-1912) 137 
Popper, K.R. (1902-1994) 23,40, 275- 
276, 282, 417-437, 455, 463 
Pothast, U. (n. 1939) 395 
Prichard, H.A. (1871-1947) 52-53 
Princip, G. (1894-1918) 282-283,286 
Ptolemeu (sec. al Il-lea î.e.n.) 443 
Putnam, H. (n. 1926) 250-252 


Quine, W.V.O. (n. 1908) 5, 9, 235-236, 

343- 377 

Ramsey, F.P. (1903-1930) 122-123, 
141, 183 

Rawls, J. (n. 1921) 318-329,331 
Reichenbach, H. (1891-1953) 141, 344 
Ricoeur, P. (n. 1913) 204 
Riemann, H. (1849-1919)481 
Rilke, R.M (1875-1926) 122 
Ross, Sir W.D. (1877-1973) 52-53, 314 
Russeil, B.A.W. (1872-1970) 5,39, 41, 
53, 59, 79, 84-101, 104-105, 107, 
136-137, 168-169, 183,221-248, 

344- 345, 383-385 
Russeil, Lord J. (1792-1878) 84 

Ryle, G. (1900-1976) 40,221-230, 234, 
237-243, 245, 283-284,417 

Sacks, O. (n. 1933) 263 

Sartre, J.-P. (1905-1980) 84, 294-296, 

313 

Scheler.M. (1874-1928) 52 
Schiller, F.C.S. (1864-1937) 5 
Schlick, M. (1882-1936) 122-123, 137, 
140,344 

Schonberg, A. (1874-1951) 106 
Schopenhauer, A. (1778-1860) 105 
Schulte, J. (n. 1946) 395 
Schwemmer, O. (n. 1941)459, 477 
Searle, J.R. (n. 1932) 216-219, 257- 
258, 314, 316, 396 
Sellars, W. (1912-1989) 236, 263 
Shaw, G.B.( 1856-1950) 85 
Scheffer, H.M. (1883-1964) 344 
Smart, J.J.C. (n. 1930) 243, 245 
Speck, J. (1927) 395 
Spinoza, B. De (1632-1677) 294 
Stebbing, L.S. (1885-1943) 123, 141 
Stegmuller, W. (1923-1991) 460, 477 
Stevenson, C.L. (1908-1978) 162-163, 

314 



508 


Index de nume 


Strawson, P.F. (n. 1919)40, 219, 384- 
394, 396, 417 

Tagore,R. (1861-1941) 123 
Tareki, A. (1902-1983) 141, 179, 344- 
345 

Tolstoi, L.N. (1828-1910) 105 
Tooke,J.H. (1736-1812)355 
Toulmin, S.E. (n. 1922) 312, 314, 417, 
441 

Tugendhat, E. (n. 1930) 395 
Turing, A. (1912-1954)251 

Van Straaten, Z. 395 
Voltaire (1694-1778) 346 


Waismann, F. (1866-1946) 123, 137, 
140 

Wells, H.G. (1886-1949) 85 
Weyl,H. (1885-1955) 458 
White, M.G. (n. 1917) 276-277 
Whitehead, A.N. (1861-1947) 85, 107, 
169, 344 

Wilson, N.L. (n. 1922) 376 
Winch, P. (n. 1926) 276-279 
Wisdom, J.T.D. (1904-1974) 123, 141, 
417 

Witigenstein, L. (1889-1951) 39-40, 
59,78, 101, 104-123, 144, 175, 
183-202, 214, 222, 242-243, 276- 
279, 313, 383, 385, 396,402 
Wright, G.H. von (n. 1916) 277, 285- 
286 



FILOSOFIA 
ÎN SECOLUL 

XX 

Volumul 2 

Lucrare de largă adresabilitate, 

Filo sofia în secolul XX este o 
introducere sistematică în studiul 
filosofiei actuale, îndeplinind funcţia 
dublă de compendiu şi lexicon. 

Cartea vine în sprijinul studenţilor, 
specialiştilor, dar şi al celor ce doresc 
să se familiarizeze cu acest domeniu. 

Al doilea volum al lucrării cuprinde 
îndeosebi curentele filosofice 
contemporane din spaţiul anglo-saxon, 
centrate pe reflecţia asupra limbajului 
(comun şi ştiinţific), politicii, moralei, 
acţiunii, ştiinţelor (exacte şi sociale) şi 
problemei corp-minte. Stilul filosofic 
predominant nu mai este unul 
existenţial-metafizic, ci unul sobru, al 
argumentării logice şi al distincţiilor 
analitice. 


Cele două volume ale luerârii 
se vând numai împreună. 


ISBN 973-684-367-X 



c oordk 



www.all.ro 



